
KØBENHAVN  —  FORLAGSTRYKKERIET 


PAA  DONAU  OG  MELLEM 
BJERGENE 

(1856) 


.M.  Goldschmidt  i  Folkeudgave.  IV 


I. 

Imod  Strømmen,  naar  Skibet  er  stærkt,  er  Farten  smuk- 
kest, saavel  paa  Donau  som  ogsaa  ofte  paa  Livets  Flod. 
Nedad  Donau,  f.  Ex.  fra  Linz  til  Wien,  kommer  man  paa 
omtrent  9  Timer,  men  faar  under  den  hurtige  Fart  ikke 
Tid  til  med  Bestemthed  at  opfatte  noget  fremtrædende 
Punkt.  Opad  behøver  man  26  Timer;  Bredderne  med 
deres  Bjerge,  Vinhaver,  Ruiner,  Byer,  store,  ensomme 
Stifter  eller  Klostre,  oprulle  sig  langsomt,  medens  Skibet 
anstrænger  sig,  og  den  Rejsende,  der  ligesom  sympatiserer 
med  dets  Kamp,  benytter  Tiden  med  opmærksom  Ro.  Der 
er  desuden  Meget  at  se  paa  selve  Skibet;  der  møder  man 
Repræsentanter  for  Kejserstatens  brogede,  livskraftige  og 
i  Almindelighed  saa  „gemytlige"  Befolkning.  De  Første, 
jeg  i  den  smukke  Morgenstund  saa,  gjorde  dog  strax  en 
Undtagelse  herfra;  det  var  tre  ungarske  Adelsmænd,  som 
bare  Hatten  med  Gemseskæg  og  under  deres  rige  magya- 
riske  Kappe  steyrsk  Jægerdragt.  De  vilde  ind  i  de  steyrske 
og  salzburgske  Bjerge  at  jage  Gemser.  Det  havde  netop 
staaet  i  Bladene,  at  Grevinde  Bathyany  havde  samlet 
sine  Husfolk,  uddelt  sit  Gods  imellem  dem  og  begivet  sig 
i  Kloster  for  uforstyrret  at  begræde  sin  Husbond,  hvem 
Østerrigerne  saa  ubillig  og  barbarisk  havde  hængt  i  en 
Galge  —  og  disse  Ungarere,  Bathyanys,  Nagy  Sandors, 
Damianis  Landsmænd,  vilde  gaa  paa  Lystjagt  i  de  øster- 
rigske  Bjerge!  Lykkeligvis  havde  de  lejet  en  Cabine  for 
dem  selv;  der  hørte  man  lidt  op  ad  Formiddagen  Cham- 
pagnen knalde.  Agter  ud,  ved  Flagstangen,  sad  en  øster- 
rigsk  Major,  der  var  bleven  saaret  i  en  af  Bataillerne 
mod  Bem  og  nu  som  Invalid  \begav  sig  til  Badet  i  Gastdn. 

1* 

Det  var  en  høj,  kraftig  Mand  paa  henved  50  Aar,  med  et 
krigersk,  aabent  Ansigt  og  med  hin  ovale  kraftige  Hoved- 
form, som  man  især  møder  i  Sydøsterrig,  nær  den  itali- 
enske Grænse,  og  som  antages  for  Tegn  paa  stor  Hjertens- 
godhed og  jevn  Forstand.  Ogsaa  han  bar  det  mørke, 
bløde  Gemseskæg  som  en  Slags  bred  Cocarde  i  sin  grønne 
Hat.  Det  betyder,  at  man  har  fældet  en  Gemse;  Jægeren, 
der  har  skudt  en  Ørn,  en  Grib  eller  desl.,  sætter  Fuglens 
Fjer  i  Hatten;  Landmanden  eller  Gartneren  sætter  Blom- 
ster. Man  kan  jo  rigtignok  kjøbe  Bedriftens  Tegn  og 
pynte  sig  med  dem,  men  vil  have  Vanskelighed  ved  at 
hævde  sig  i  Bjergegnen  og  undgaa  Ubehageligheder.  — 
Det  viste  sig,  at  den  gamle  Digter  Castelli  var  ombord  til- 
ligemed sin  Hustru.  Majoren  sluttede  sig  til  den  lille 
Kreds,  og  nu  var  der  dannet  et  Centrum  for  Selskabelig- 
heden ombord.  Det  Tydske  blev  talt  i  mange  Dialekter; 
thi  om  det  saa  var  Serbien,  var  det  repræsenteret,  nem- 
lig ved  en  Præst  i  lang,  mørk  Talar,  bred  Hat  og  med  et 
langt  brunt  Skæg.  —  Samlivet  og  Samtalen  paa  Skibet 
fik  for  en  Stund  et  stærkere  Sving  end  sædvanlig,  foran- 
lediget ved  Castellis  spøgende  Paastand,  at  vi  i  Danmark 
ikke  kjendte  Blumauers  Lovsang  til  Donau.  Xogle  Vers 
af  den  bleve  reciterede  og  gjorde  deres  Virkning.  Menne- 
sker, der  skulle  danne  en  Stat  sammen  og  have  Villie  der- 
til, behøve  et  Symbolum.  Beboerne  af  det  osterrigske 
Monarki  have  ikke  et  saadant  paa  samme  Maade  som  f.  Ex. 
Franslanændene  eller  Engelskmændene,  hvem  Stamme- 
slægtskab  og  Sprog  saa  fuldstændig  forener.  Østerrigerne 
knyttes  sammen  ved  Følelsen  af  de  osterrigske  Landes 
Naturmagt,  af  den  Rigdom,  som  vælder  ud  af  Jordens 
Indre  gjennem  Bjerg  og  Skov,  Sø  og  Agerland,  af  den 
Frodighed,  som  er  i  alt  Levende,  og  som  har  berettiget 
til  hint  historiske  Raab:  „Auf,  gewaltiges  Oesterreich!" 
Et  Symbol  paa  denne  Naturmagt  og  Vælde  er  Donauen; 
ved  Synet  af  dens  majestætiske  Skjønhed,  af  de  stærke 
Strømme,  der  forene  Rigets  Hovedstæder:  Linz,  Wien, 
Prcsburg  og  Buda-Pest,  faar  Østerrigeren  en  Følelse  af 
Nationalitet  og  Enhed.  Et  andet  Sj'mbolum  er  ,,den  ridder- 
lige Kejser"  med  „den  skjønne  Kejserinde'.  Om  han 
virkelig  er  ridderlig  og  hun  skjøn,  vide  de  Færreste;  men 

Alle  give  efter  for  Rigets  Trang  til,  at  der  skal  være  noget 
usædvanlig  Ophøjet  fælles  for  Alle.  Derved  er  Kejseren 
og  Kejserinden  blevne  noget  Mageløst:  Alle  se  op  til 
det  nygifte  Par  som  til  Undtagelsesvæsner,  som  til  Øster- 
rigs gode  Aander  eller  Personliggj  øreisen  af  Østerrigs 
Lykke.  Nylig  var  Kejserinden  rejst  fra  Linz  til  Wien 
ned  ad  Donau.  Da  kom  Befolkningen  ud  fra  Bjergene  paa 
begge  Sider  af  Floden,  og  paa  den  lave  Bred  under  Fjel- 
dene stillede  de  sig  op  med  Musik  og  Faner,  hilsede  og 
sang,  knælede  og  tilbad  (troer  jeg)  deres  Kejserinde,  som 
hilste  dem  derudefra,  fra  den  brede,  mægtige  Donau. 

Ja,  den  er  en  mægtig  Flod.  Maaske  Rhinen  paa  en  lille 
Strækning  er  mere  malerisk.  Men  naar  man  kj ender  lidt 
til  Forholdene  ved  Rhinen,  saa  veed  man,  at  der  er  noget 
Udpint,  navnlig  ved  Vinbjergene;  her  ved  Donau  ligge 
derimod  saa  mange  af  Naturens  Kræfter  endnu  urørte  og 
begjære  blot  Mennesker  og  Arbejde  for  at  bryde  frem  i 
større  Fylde.  Rhinen  er  smuk,  berømt,  sang-  og  sagnrig; 
men  det  er  dog  sandt,  at  den  ligner  de  tyske  Studenter,  der 
efter  et  poetisk,  genialt,  trodsigt  Ungdomsliv  ende  spids- 
borgerlig i  en  lille  By;  thi  udmattet  og  som  en  liden 
Bæk  udg^'der  den  sig  i  Havet,  hvorimod  Donauen  er  som 
den  mandige  Stifter  af  et  Djoiasti,  den  bliver  alt  mægtigere, 
og  ved  at  udgyde  sig  i  Havet  fortaber  den  sig  ikke,  men 
bryder  sig  Vej  til  den  store  Verden.  Det  er  den  ejen- 
dommelige, poetiske  Følelse,  man  har  paa  dens  Strøm,  at 
de  Vande,  der  iler  En  forbi,  gaa  til  det  sorte  Hav,  Krim^ 
Constantinopel,  Orienten,  og  heri  er  dog  noget  ganske 
anderledes  Historisk  og  Levende  end  i  de  gamle  Borg- 
ruiner paa  Rhinens  Klipper  eller  i  den  kunstig  fornyede 
Romantik  paa  Stolzenfels.  Og  medens  Vandene  haste  forbi 
til  Havet  og  til  Fremtiden,  der  skal  rejse  sig  fra  Krigen  i 
Orienten,  bringer  Skibet  os  op  til  Egne,  hvor  den  Aand, 
som  for  1300  Aar  siden  kom  fra  Østerland,  endnu  har 
sine  stærke  Borge  og  netop  nu  bereder  sig  til  en  for- 
nyet Kamp.  Det  er  de  store,  rige  Benedictinerstiftelser 
med  Slotte,  Seminarier  og  Klostere:  Klosterneuburg,  Molk 
og  Maria  Taferl,  hvortil  endnu  kan  føjes  som  henhørende 
til  Orcl^enen  det  vidtberømte  Mariazell  inde  i  Bjergene  og 
St.  Peter  i  Salzburg. 

Skibet  lægger  an  ved  Molk.  Man  glemmer,  at  der  er  en 
lille  By;  thi  umiddelbart  over  Floden  og  Anløbsstedet 
hæver  sig  med  Kuppel  og  Taarne  paa  en  180  Fod  høj 
Klippe  et  stort  og  pragtfuldt  Kloster,  der  ser  ud  som  et 
Slot,  til  to  Sider  støttet  paa  kasemelignende  Bygninger 
og  endnu  tildels  befæstet.  Omegnen  er  lutter  Vinhaver, 
der  sole  sig  paa  Bjergenes  Afhang.  Man  kan  gjøre  sig 
en  Forestilling  om,  hvor  kjærlig  Bacchus  viser  sig  mod 
de  fromme  Brødre,  naar  man  erfarer,  at  da  Napoleon 
1809  tog  Klostret  og  lod  nogle  af  dets  gamle  Skandser 
forny,  saa  fandt  han  i  Vinkjældrene  saa  megen  Vin, 
at  han  kunde  traktere  50,000  Mand  en  Ugestid. 

Da  Benedictinerne  udbredte  sig  fra  Monte  Casino  til 
Tyskland,  anlagde  de  deres  første  Kloster  ved  Donau. 
Allerede  i  det  7de  Aarhundrede  skal  et  være  stiftet  i 
Wellenburg.  Klosteret  i  Molk  er  fra  936  og  har  engang 
været  forvandlet  til  en  ungarsk  Fæstning;  de  nuværende 
Bygninger  ere  opførte  i  Aarene  1702—36.  Molk  er  ogsaa 
interessant  ved,  at  en  af  de  mange  Beformer  i  Benedic- 
tinerordenen  —  eller  Forsøg  paa  at  tilbageføre  Bene- 
dicts  Regler  —  er  udgaaet  herfra,  idet  Pave  Martin  d.  5te 
i  Aaret  1420  rensede  Klosteret  ved  Hjælp  af  Munke  fra 
Subiaco.  Alle  østerrigske  Benedictinerstifter  have,  især 
siden  1623,  sluttet  sig  til  Molkerkongregationen.  Ligesom 
det  pragtfulde  Klosterneuburg  er  et  Seminarium,  hvor 
60  unge  Mennesker  opdrages  til  at  være  Sjælesørgere  for 
fornemme  Familier  og  derfor  er  forsynet  med  Alt,  hvad 
der  hører  til  katholsk  gejstlig  og  verdslig  Dannelse,  saa- 
ledes  ere  i  Molk  90  Gejstlige  beskæftigede  med  Studier, 
Undervisning  og  Varetagelse  af  Ordenens  gejstlige  Em- 
beder. Her  er  et  Bibliotek  paa  over  30,000  Bind  og  en 
smuk  Malerisamling.  Til  St.  Peter  i  Salzburg,  hvor  der 
bo  50  Benedictinere,  horer  et  Seminarium  og  et  Gymna- 
sium, og  desuden  have  de  flittige  Munke  grundlagt  et 
naturhistorisk  Museum,  der  skal  repræsentere  Provinsen 
1  zoologisk  og  mineralogisk  Henseende,  i) 

Den  første  Følelse,  hvormed  man  træder  ind  i  et  saa 
herligt  og  rigt  Bibliotek  som  i  Klosterneuburg  eller  Molk, 


^)  Jeg  saa  bl.  A.  et  Dyr,  som  var  skudt  der  paa  Bjergene,  en  Bastard 
af  Gemse  og  Gjed,  med  lange  Haar  og  korte  Been. 

ind  i  lyse,  tildels  pragtfulde,  stille  Haller  med  de  vel- 
ordnede Bøger,  ført  af  en  Benedictiner,  der  i  Almindelig- 
hed er  livlig,  høflig  og  i  høj  Grad  velopdragen  —  er  et 
ubeskriveligt  Velbehag.  Man  kunde  ønske  at  bhve  her; 
ved  disse  Bøger,  i  denne  Natur,  mellem  disse  Bjerge  synes 
En  den  store  Opgave  løst:  den  dybeste  Kjærlighed  til 
Videnskaben  gaar  Haand  i  Haand  med  Troen;  der  er 
kraftigt  Liv  og  dog  Fred.  Tager  man  en  Inkunabel  eller 
en  haandskreven  Psalter  frem  og  finder  deri  et  af  de 
naive,  skjønne  Miniaturbilleder,  som  især  det  9de  og  10de, 
men  ogsaa  senere  Aarhundreders  Munke  vare  berømte 
for,  saa  husker  man,  at  man  er  paa  et  af  de  Steder,  hvor 
hin  idylliske,  sværmerske  og  saa  særegent  skjønheds- 
hyldende  Aand  har  hersket.  Ogsaa  dette  er  jo  netop, 
hvad  Katholicismen  lover:  Saavel  Kunsten  som  Viden- 
skaben skal  staa  i  Troens  Tjeneste  og  befinde  sig  vel 
derved.  Det  er  ogsaa  Meningen  af  det  nys  afsluttede  Con- 
cordats  Bestemmelser  om  Undervisningen  i  Østerrig.  Det 
er  udtrykkelig  udtalt,  at  hele  Undervisningen  af  den 
katholske  Ungdom  maa  være  afpasset  efter  den  katholske 
Lære.  Den  religiøse  Opdragelse  skal  staa  under  Biskop- 
pernes Ledelse,  saa  at  Ingen  maa  foredrage  Theologi, 
Katechetik  eller  Religionslære  uden  vedkommende  Biskops 
Tilladelse.  Staten  udnævner  saadanne  Mænd  efter  Bispens 
Indstilling.  I  Gymnasier  og  Borgerskoler  tør  kun  Katho- 
liker  være  Lærere;  Almueskolerne  staa  paa  det  Nøjeste 
under  Kirkens  Tilsyn,  og  af  Skolelæreren  fordres,  at  han 
skal  være  pletfri,  ikke  blot  med  Hensyn  til  Moralitet, 
men  til  Tro.  Hvo  der  afviger  „fra  den  rette  Vej",  skal  af- 
skediges. —  Bestemmelser  af  denne  Art,  der  ere  vedtagne 
af  Pave  og  Kejser,  give  saadanne  Stiftelser  som  Molk 
og  Klosterneuburg  med  deres  Seminarier  fornyet  Betyd- 
ning. Man  maa  indrømme,  at  den  Aand,  som  gaar  igjennem 
disse  Bestemmelser,  engang  har  bragt  Lykke,  nemlig  fra 
Alcuins  til  Abeilards  Tider;  men  da  fulgte  denne  Aand  af 
sig  selv,  da  var  Bruddet  mellem  Forsken  og  Tro,  mellem 
Frihed  og  Religionen  endnu  ikke  indtraadt.  Da  gik  de 
fromme  Fædre  forud  for  Verden,  bringende  Lys,  elskende 
Lyset  og  Menneskene.  Men  derved,  at  man  nu  anden- 
steds er  kommen  langt  videre  end  de,  ere  de  uvilkaarlig 

bragte  i  en  polemisk  og  bitter  Stilling  til  visse  Aands- 
retninger,  og  det  ikke  blot  til  den  falske  og  fornægtende, 
den  usande  og  egoistiske,  men  ogsaa  ofte  til  den  stærke 
og  sunde,  der  lig  sit  Symbol,  Ørnen,  udfolder  sine  Vinger 
og  hæver  sig  uden  Hensyn  til  Pavemagt,  Skriftemaal 
og  Concilier.  Desuden,  ikke  langt  fra  Molks  herlige  Bog- 
samling staa  Maria  Taferl  og  Mariazell,  tilhørende  de 
samme  Benedictinere,  men  hvortil  aarlig  Hundredetusinder 
valfarte.  Det  er  aldeles  vist,  at  Valfarten  for  Enkelte  kan 
tilvejebringe  en  Begejstring,  som  er  over  alle  Jordens 
Ting;  men  de  Fleste  blive  vistnok  kun  forvirrede  ved  at 
søge  Guddommen  udenfor  sig  selv.  Og  for  de  flittige  Bene- 
dictinere bliver  det  dog  altid  en  vanskelig  Opgave  at 
forene  Troen  paa  de  undergj ørende  Relikvier  med  Viden- 
skaben og  det  naturhistoriske  Museum.  Der  synes  at 
maatte  blive  en  Halvhed  og  hemmelig  Slappelse,  saa  at 
man  forgjæves  indenfor  Murene  vil  søge  den  store  Gaades 
Løsning:  Noget,  som  er  bedre  end  Friheden,  den  smerte- 
bringende og  den  lægende. 

—  Donau  savner  ikke  Borgruiner.  Som  Exempel  nævnes 
her  Diirrenstein,  der  ligger  paa  højre  Haand,  før  man 
kommer  til  Molk  (fra  Wien).  Her  sad  Kong  Richard  Løve- 
hjerte fangen,  uden  at  Nogen  af  hans  tro  Mænd  vidste, 
hvor  han  var  bleven  af,  og  ifølge  Sagnet  var  det  Sangeren 
Blondel,  der  efter  at  have  gjennemvandret  Palæstina  og 
Tyskland  for  at  finde  ham  endelig  her  opdagede  Spor  af 
ham  og  ved  at  synge  en  provencalsk  Sang  udenfor  Taarnet 
fik  ham  til  at  svare  og  saa  befriede  ham.  Historisk  er 
det  imidlertid,  at  Hertug  Leopold  lod  Richard  tage  ud 
af  Diirrenstein  og  solgte  ham  til  Kejser  Henrik  den  6te, 
som  derpaa  holdt  ham  fangen  ved  Rhinen.  Skønt  man  har 
læst  dette,  ser  man  dog  paa  den  graa,  svage  Taarnlevning, 
som  endnu  staar,  og  forsker  efter  Stedet,  hvor  mulig 
Blondel  sang.  Saa  megen  Magt  har  det  smukke  Digt 
over  den  simple  Sandhed. 

Da  jeg  fortsatte  Rejsen  opad  Floden,  gjorde  vi  om 
Natten  Havari,  Skibet  lob  paa  en  Sandbanke.  Der  var 
var  stor  Forfærdelse  ombord,  og  jeg  vaagnede  ved,  at  en 
Passager  stod  foran  Stolene,  hvor  jeg  havde  faaet  Senge- 
sted,  og  holdt  en   Støvle  i  Haanden,  idet  han   talte   om 


PAA  DONAU  OG   MELLEM  BJERGENE  13 

Sandbanke  og  Skibbrud.  Jeg  troede,  at  han  vilde  trække 
Støvler  paa  for  at  vade  iland,  og  havde  derfor  det  Held 
ikke  at  blive  videre  bange  for  dette  Donau-Skibbrud,  der 
iøvrigt  kunde  være  blevet  alvorligt  nok. 


II. 
Strømmen  af  Rejsende  kommer  fra  Linz  til  Gmunden, 
sejler  over  Traunsøen  til  Ebensee  og  fortsætter  saa  Turen 
til  det  fornemme  Badested  Ischl,  til  Salzburg,  Tyrol  osv. 
Over  den  IV2  Mil  lange  og  V4  å  V2  Mil  brede  Traunsø 
gaar  et  Dampskib.  Ved  Gmunden  ere  Bredderne  fladt 
Kornland,  Haver  og  faa  Høje  i  Baggrunden.  Men  snart 
er  Søen  omsluttet  af  høje  Bjerge,  der  hemmeligheds- 
fuldt indhylle  den  i  deres  uhyre  Skygger,  især  til  Venstre 
den  vældige  Kæmpe  Traunstein,  henved  6000  Fod  over 
Havet,  og  til  Højre  Sonnenstein.  Vandet  er  ubeskrive- 
lig klart  og  stille;  Bjergskovenes  Grønhed  og  Himlens 
Blaa  spejler  sig  deri,  og  paa  de  Tider,  da  Solens  Straa- 
ler  faa  Lov  til  at  oplyse  enkelte  Partier,  navnlig  henad 
Aftenen,  synes  den  udvalgte  Egn  i  Farveskjæret  forvandlet 
til  et  Ferige.  Inde  paa  Bredderne  kan  man  fra  Gmun- 
den gaa  et  betydeligt  Stykke  langs  Vandet  under  Fjel- 
dene; men  pludselig  hører  al  Vej  og  Sti  op:  der  er  kun 
Vand,  og  Klippen  hæver  sig  lodret  op  deraf;  man  stirrer 
ned  paa  Bjergenes  Granitrødder,  der  sænke  sig  i  Dybet, 
og  det  er  ved  dette  usædvanlige  Syn,  som  om  man 
overraskede  Naturen  i  en  af  dens  Hemmeligheder,  fik 
et  Blink  fra  den  Tid  af  Jordens  Historie,  da 

„fæstnet  blev  dens  Hjørnesten, 
Mens   Morgenstjernens   Jubel   lød." 

Som  sagt:  Strømmen  af  Rejsende  sejler  over  Søen  og 
ser  kun  i  Forbifart  paa  et  særeget,  dejligt  Parti  til  Højre, 
omtrent  midtvejs  mellem  Gmunden  og  Ebensee.  Fra  den 
høje,  skovdækte  Tinde  sænker  sig  lempelig  og  med  for- 
skjellige  grønne  Afsatser  en  Bjergrj^g  ned  og  sk\'der  til- 


14  PAA  DONAU  OG   MELLEM  BJERGENE 

sidst  som  et  æggerundt  Forbjerg  ud  i  Søen.  Dette  For- 
bjerg er  netop  stort  nok  til  paa  sin  Top  at  rumme  et 
gammelt  halvgothisk  Kapel  og  en  yppig  Trægruppe,  der 
stræber  at  beskygge  det.  Bagved  Forbjerget,  til  Venstre, 
er  en  lille,  sandet  Bugt,  hvor  Baade  kunne  løbe  paa 
Land,  og  indenfor  denne  Bugt  ligge  de  fornemste  Byg- 
ninger af  Landsbyen  Traunkirchen,  hvis  øvrige  Huse 
med  deres  Smaahaver  skjule  sig  langs  Bjergets  nederste 
Afhang. 

Gjæstglveren  i  Traunkirchen  hedder  Kardbath;  han  er 
er  tillige  Byens  „Biirgerm eister",  hvorhos  han  af  Kejser 
Franz  Joseph  er  hædret  med  en  Medaille,  fordi  han 
for  et  Par  Aar  siden  under  en  Storm  paa  Søen  fik 
reddet  ni  Menneskeliv.  Men  han  er  tillige  for  en  Del 
af  Byen  noget  Mere,  og  jeg  haaber,  ja  jeg  tror,  at  han 
er  dette  paa  en  god  Maade.  Han  viste  mig  en  Dag  sit 
Magasin.  Det  er  et  stort  Loft  over  Skuret  ved  Søen, 
hvor  han  har  Vognremise  og  Keglebane.  Her  laa  store 
Dynger  af  den  Slags  Ting,  som  vi  kalde  Niirnbergervarer. 
En  stor  Del  af  Traunkirchens  Befolkning  lever  af  at 
forfærdige  Legetøj,  der  udføres  til  Montenegro  og  Ser- 
bien. Krigen  havde  standset  Handel  og  Samfærdsel,  og 
nu  havde  de  stakkels  Mennesker  ingen  anden  Udvej  end 
at  pantsætte  deres  færdige  Varer  for  Brød  og  01.  En 
farlig  Konkurrent  har  Traunkirchen  i  den  bayerske  By 
Berchtesgaden.  Hvor  billig  man  maa  arbejde,  kan  ses 
af  følgende  Priser,  som  jeg  for  Kuriositetens  Skyld  no- 
terede. Skraller  koste  4  Kreutzer  Dusinet  (10  Kreutzer 
ere  1  Mk.  dansk);  Heste  paa  Ruller  IV2  å  2  Kr.,  do.  med 
Pibe  3  Kr.  Stykket;  et  Dukkeskab  10  Kr.;  Penalhuse 
IV2  Kr.  Stykket;  et  Dusin  Smaapiger  4  Kr.  Adskilligt  af 
dette  Arbejde  er  noget  raat  og  plumpt,  som  man  kan 
vente  af,  hvad  montenegrinske  Børn  skulle  slaa  hin- 
anden i  Hovedet;  men  saasnart  man  kommer  til  Gjen- 
stande,  hvis  Pris  er  lidt  over  det  urimelig  Lave,  mærker 
man  strax  Skjønhedssands,  som  da  Befolkningen  her  trods 
den  Nød,  som  nu  er  kommen  over  den,  er  livlig,  kjøn, 
og  sangvinsk.  Forhen  har  man  havt  megen  Hjælp  af 
„Herskabet",  de  store  Grundejere.  Man  fik  Træet  for 
9   Kr.   a  3  Gylden  Favnen;   Herskabet  uddelte  ved  fore- 

faldende  Lejligheder  Korn,  holdt  Vægter  i  Byen.  Siden 
Robot  og  Underdanforholdet  er  hævet,  give  Herskaberne 
Intet,  og  for  Træet  betales  nu  6  Gylden.  Man  forærer 
ikke  frie  Mænd  Noget.  Kejseren  har  maattet  forpagte 
den  Byen  tilhørende  Jagtret  og  betaler  derfor  Kommunen 
24  Gylden  aarlig;  men  siden  den  Tid  tør  Byens  fattige 
Folk  heller  ikke  i  den  uhyre  Bjergskov  tage  det  mindste 
Stykke  Brænde.  Man  tager  sagtens  en  lille  Pind  allige- 
vel; men  det  er  et  Vovestykke.  Jeg  har  flere  Gange 
om  Aftenen  inde  mellem  Bjergene  set  Natte-Patrouillen : 
Riffelskytter. 

Hine  Angivelser  ere  efter  Kardbaths  Fortælling.  Set 
fra  et  andet  Standpunkt  er  det  Hele  kun  Bevis  paa  større 
Orden,  større  Sands  for  den  menneskelige  Frihed  og 
Værdighed,  stigende  Priser  paa  Landets  Produkter.  Hvis 
<ia  blot  Legetøjets  Pris  steg  i  samme  Forhold  som  Træ- 
ets! Det  gaar  her  som  saa  mange  Steder:  for  Samfundet 
i  det  Hele  og  for  de  mere  Formuende  er  Friheden  Luft 
og  Lys,  ny  Livskraft;  de  Fattige  staa  med  beklemt  Bryst 
og  begribe  ikke  denne  Frihed,  der  bringer  dem  og  deres 
Børn  Sult.  En  Generation  knuses,  glemmes;  den  følgende 
Slægt  vil  have  fundet  nye  Udveje  til  Livsopholdet,  er 
stærkere  og  selvstændigere,  faar  sine  Prøvelser  paa  en 
anden  Maade  end  den  foregaaende,  der  syntes  at  synke 
sammen   og  forgaa  i  Nødtørft. 

Henad  Aften  spurgte  Kardbath,  om  jeg  vilde  spille 
Kegler,  og  jeg  gjorde  da  ved  Banen  Bekjendtskab  bl.  A. 
med  Stedets  Gejstlighed.  „Seine  Hochwiirden",  Sognepræ- 
sten, i  lang  brun  Frakke  og  Støvler  med  slidte  Skafter, 
spillede  kun  lidt,  hvorimod  „der  geistliche  Herr",  Ka- 
pellanen, var  en  ivrig  og  dygtig  „Kegler".  Samme  „geist- 
licher  Herr"  vil  forekomme  adskillige  Gange  i  denne  Skil- 
dring, og  jeg  beholder  Navnet,  jeg  engang  er  bleven 
vænnet  til  at  give  ham.  Han  var  forresten  temmelig 
ung,  omtrent  20  Aar,  klædt  i  meget  gamle  sorte  Klæder  og 
just  ikke  det  propreste  Linned,  havde  et  bredt,  yderst 
godmodigt  Ansigt,  temmelig  lav  Pande  og  stride  Haar. 
Hans  Løn  foruden  Kost  og  Bopæl  er  fire  Gylden  maaned- 
lig,  og  deraf  understøtter  han  ydermere  sin  gamle  Mo- 
der i).    Han    vilde    gjerne    vinde    Penge    i  Keglespillet    og 


1)  Sognepræstens  hele  Løn  er  40  Gylden  maanedlig  og  fri  Bolig.  En 
<jylden  er  lidt  over  5  Mk. 

kunde  ikke  dølge  sin  Fornøjelse,  naar  han  vandt  (vi 
spillede  saa  lavt,  at  et  Par  Timers  Anstrengelser  kunde 
indbringe  ham  omtrent  1  Mk.  dansk);  men  der  var  i 
hans  Glæde  intet  Ubehageligt.  Han  var  meget  uvidende; 
det  lod  ikke  til,  at  han  havde  Sands  for  noget  Intellek- 
tuelt, der  laa  højere  end  det  Hverdagsliv,  hvori  han 
bevægede   sig;   men   deri   var   han   tilfreds. 

Jeg  havde  ikke  Anelse  om,  at  der  boede  andre  Personer 
i  Traunkirchen  end  saadanne,  som  man  overalt  træffer 
i  Landsbyerne.  Men  jeg  skulde  snart  have  endel  Over- 
raskelse i  denne  Henseende.  Iblandt  Keglespillerne  — 
hvoraf  Nogle  ganske  sikkert  vare  Arbejdsfolk  —  var  en 
Mand,  som  syntes  mig  simpel,  ikke  saa  meget  formedelst 
Klædedragten,  som  for  hans  røde  Ansigts  Skyld.  Man 
titulerede  ham  Hofrath,  og  jeg  troede,  at  det  var  Spøg. 
Men  han  var  virkelig  Hofraad  og  Direktør  for  Tallotte- 
riet i  Wien,  og  forresten  viste  det  sig  ved  nøjere  Be- 
kjendtskab,  at  han  var  en  Mand,  hvem  Spøgen  holdt  sig 
i  lang  Afstand  fra.  Paa  Vejen  opad  mod  Bjerget  kom 
jeg  en  Dag  forbi  et  Hus,  som  jeg  antog  for  en  kirkelig 
eller  klosterlig  Stiftelse;  thi  over  Indgangen  stod  skrevet 
„Nehmet  Euch  meinen  Verlust  nicht  zu  tief  zu  Herzen 
es  ist  ja  die  Bestimmung  des  Herren,  und  sein  W'ille  sei 
ewig  gepriesen"!).  Da  jeg  kom  ind  i  Huset,  der  havde 
en  lang  Gang  med  Værelser  til  begge  Sider,  saa  jeg 
Bibelsteder  og  Indskrifter  af  samme  religiøse  Indhold 
over  alle  Dørene.  Det  er  Hofraadens  Hus.  Han  havde 
en  Søn,  der  i  1848  gik  frivillig  med  mod  Italienerne  og 
under  en  af  Radetzkys  BataiUer  blev  dødelig  saaret.  Han 
tilskrev  sine  Forældre  trøstende  Breve,  og  Indskrifterne 
over  Huset  og  Dørene  ere  tagne  af  disse  den  Dødes 
Breve.  Ved  en  dyb  Bugt  under  Forbjerget  er  en  Svømme- 
anstalt.  Den  har  Hofraaden  indrettet  og  lærer  alle  Byens 
Drenge  at  svømme.  Hvor  mange  der  end  aarlig  omkom  paa 
Søen,  havde  hidtil  Ingen  tænkt  paa  at  lære  denne  Kunst; 
nu  svømme  Børnene,  saa  det  er  en  Lj^st,  i  det  dejlige, 
dybe,    falske    Vand.    Med    denne    Slags    Ting    gaar    Hof- 


>)  Lad  ikke  min  Dod  gaa  Eder  for  nær  til  Hjerte:  det  er  jo  Herrens 
Bestemmelse;  og  hans  Villie  være  evig  lovet. 

raaden  stille- virksom  omkring  i  de  to  Maaneder  af  Aaret, 
han  bor  her.  Naar  man  faar  de  rigtige  Oplysninger, 
glemmer  man  det  Tilfældige  i  hans  Ansigt;  man  for- 
staar,  at  hint  Hus  ved  en  for  hele  Livet  afgjørende 
Begivenhed  er  blevet  Erindringens,  Sorgens  og  Vemodens 
Hus,  og  hvorfor  Hofraaden  gaar  hist  nede  og  stræber  at 
bevare   andre  Forældres   Børn   fra  en  voldsom  Død. 


HI. 
Vi  —  Førsteren  og  jeg  —  vare  ad  en  Bjergsti  gaaede 
over  den  høje  Kranabit-Sattel  og  stege  ad  den  alfare 
Vej  ned  til  Ebensee.  Alfar  kaldes  denne  halvanden  Mil 
lange  Vej  højlig  med  Urette  og  i  alt  Fald  kun,  fordi  den 
er  den  eneste,  som  kan  befærdes;  fra  begge  de  skraa- 
nende,  uhyre  Vægge  styrte  om  Vinteren  Laviner  over 
den,  om  Foraaret  er  den  udsat  for  hyppige  Stenskred 
og  Gjennembrud  af  Skovbække,  og  overalt  ses  Spor  heraf: 
omstyrtede  Stammer,  opdynget  Jord  eller  en  umaadelig 
Dynge  nedrullede  Stene.  Det  er  paa  denne  vilde  Vej, 
som  om  vrede  Aander  bestandig  lurede  bag  Klippesiderne, 
og  en  saadan  Forestilling  vækkes  endmere  ved  de  sære 
Mindesmærker,  som  man  hyppig  kommer  forbi.  Det  er 
Kors,  rejste  paa  et  Sted,  hvor  en  Ulykke  er  sket,  og 
et  lille  Maleri  fremstiller  Begivenheden:  Arbejdere,  der 
styrte  ned,  et  Klippestykke,  som  knuser,  eller  Strøm- 
men, som  bortriver  en  Vejfarende.  Undertiden  ses  oven- 
over selve  Begivenheden  Himlen  aaben,  og  Gud  Fader, 
Christus  eller  Madonna  modtager  venlig  den  Forulyk- 
kede. Det  er  raat,  men  energisk  fremstillet,  og  i  Læng- 
den gjør  det  et  dybt  Indtryk;  man  begriber,  hvorledes 
Befolkningen  i  en  saadan  Egn  bliver  baade  overtroisk 
og  dybt  religiøs.  Kommer  man  senere  forbi  et  Madonna- 
billede, er  det  et  Øjeblik,  som  om  man  kj endte  hende 
igjen  fra  dengang  man  saa  hende  i  Himlen. 

Fa  Ebensee  kunde  vi  ikke  naa  til  Traunkirchen  uden 

i  Baad;  thi  Klipperne  staa  lodret  op  fra  Søen,  og  der 
fører  ingen  Sti  over  disse  Højder.  Vi  fik  en  Baad  og  roede 
ud  paa  den  stille,  dybe,  grønne  Sø,  der  blev  beskygget 
af  de  høje  Fjelde,  medens  længere  ude  den  nedgaaende 
Sols  Straaler  spillede  i  et  trylleagtigt  Lys  paa  den  blanke 
Flade,  paa  Bjergenes  grønne  Afhang,  paa  Træer  og  Buske, 
der  hang  ned  i  Vandet.  Hvilken  besynderlig  Følelse  at 
sejle  i  en  lille  Baad  i  Skyggen  a,f  de  uhyre  Klipper! 
Alt  er  præget  af  at  være  blevet  bragt  i  denne  Stilling  ved 
vulkanske  Udbrud:  Klipperne  revne  fra  hinanden,  Af- 
grunden imellem  dem  udfyldt  af  den  hidstrømmendé  Flod. 
Hvo  siger,  at  de  ikke  i  næste  Øjeblik  ville  bevæge  sig 
igjen?  Det  er  ingen  Kunst,  hjemme  i  sin  Stue  at  betragte 
Naturbegivenhederne  som  klassificerede  og  ordnede  og 
leve  i  tryg  Forestilling  om,  at  det  næste  Øjeblik  vil  være 
som  dette.  Men  her  overv^ejer  Fornemmelsen  af  det  Maje- 
stætiske og  Ubegribelige,  af  Kræfter  eller  Personligheder, 
hvis  Tanker  have  andet  Formaal  end  vore,  og  som  plud- 
selig —  af  Lune,  kan  man  fristes  til  at  antage  —  kunne 
støde  til  en  af  Grundpillerne  dernede,  og  saa  styrter 
Jordens  Fasteste  som  et  Korthus.  Histinde  paa  Land  er 
et  Svælg  mellem  to  Klipper,  og  derfra  pleje  pludselige, 
voldsomme  Hvirvelvinde  at  fare  frem.  I  gamle  Dage  har 
man  derinde  bragt  Ofre  for  at  forsone  den  lurende  Gud- 
dom; Roerkarlene  nøjes  med  at  slaa  Kors,  idet  vi  glide 
forbi. 

En  anden  Baad  kom  os  imøde,  og  det  traf  sig,  at  den 
foer  over  Lysstriben.  Hvilken  Glorie  der  gjød  sig  over 
den  og  over  Menneskene  i  den!  —  Det  var  geistlicher 
Herr,  som  blev  roet,  og  idet  han  lod  standse  et  Øjeblik 
for  at  hilse  paa  os,  spurgte  han  mig,  om  jeg  ikke  vilde 
komme  over  i  hans  Baad,  han  skulde  til  den  anden  Side 
af  Søen  og  berette  en  Døende.  Jeg  modtog  Indbydelsen, 
og  snart  roede  vi  over  de  sidste  Lysstraaler  ind  under 
Skj'-ggerne,   der   alt   bleve   tættere. 

Fra  Landingsstedet  havde  vi  en  halv  Fjerding\-ej  at 
gaa  ad  en  Slags  Gyde,  som  Bjergene  dannede.  Den  var 
virkelig  som  en  smal  Gade  mellem  meget  høje  Huse; 
undertiden  aabnede  det  sig  til  store  Pladse,  og  der  var 
Øjeblikke,  medens  Mørket  faldt  paa,  da  man  kunde  tro 

dem  beboede;  thi  det  lyste  og  funklede  hist  og  her,  St. 
Hansormeii  laa  emd  sit  grønlige  Skin  i  Græsset,  rødt  skin- 
nende Insekter  hævede  og  sænkede  sig  og  udbredte  et 
hemmelighedsfuldt  Liv.  Undertiden  hørte  man  Vand  risle; 
engang  lød  det  som  en  Silkekjole,  der  raslede  forbi. 
Geistlicher  Herr  sagde,  at  han  kunde  ikke  lide  at  gaa 
her  alene  sildig;  derfor,  tilføjede  han  naivt,  havde  han 
indbudt  mig  til   at  følge  med. 

Degnen  kom  os  imøde,  og  geistlicher  Herr  spurgte, 
om  jeg  vilde  gaa  med  over  i  Kirken  og  blive  der,  indtil 
han  kom  fra  den  hellige  Forretning.  Jeg  svarede  Ja,  og  vi 
gik  alle  Tre  derover.  Geistlicher  Herr  iførte  sig  Ornatet, 
forrettede  sin  Bøn  og  knælede  foran  Monstransen,  belyst 
af  det  eneste  Lys,  vi  havde.  Degnens  Lygte.  Da  han 
skulde  gaa,  sagde  han,  at  han  havde  betænkt,  at  jeg 
gjerne  kunde  gaa  med  og  overvære  det  Hele,  hvis  jeg 
vilde  finde  mig  i  at  knæle,  naar  de  Andre  knælede.  Der- 
til var  jeg  villig.  Vi  gik  ud  af  Kirken  og  ned  ad  Lands- 
byens Gade,  forst  Degnen  med  blottet  Hoved  og  Lygte 
i  Haanden,  saa  Præsten  med  Viaticumi),  saa  i  nogen  Af- 
stand jeg  med  blottet  Hoved.  I  alle  Forstuer,  vi  kom  forbi, 
hørte  jeg  —  thi  se  kunde  jeg  ikke  —  at  Folk  laa  og 
mimilede  Bønner,  medens  Præsten  passerede.  Ligesom 
vi  kom  ind  i  Stuen  til  den  Døende,  kastede  alle  Tilstede- 
værende sig  paa  Knæ,  og  Bevægelsen  var  saa  stærk 
og  imponerende,  at  mine  Knæ  bøjede  sig,  som  om  jeg 
hørte  til  der.  Præsten  —  thi  nu  havde  det  unge  Men- 
neske hele  den  præstelige  Myndighed  —  gik  hen  til  den 
Døende  og  talte  hviskende  med  hende;  det  var,  saavidt 
jeg  kunde  se,  en  tyk,  aldrende  Bondekone;  hun  led  af 
Vattersot,  Degnen  oplæste  Bønner,  og  Familien  svarede 
„Bete  fur  uns!"  og  „Amen!"  med  hin  disciplinerede,  tung- 
sindige, halv  syngende  Lyd,  man  aldrig  glemmer,  naar 
man  har  hørt  den  i  en  af  de  katholske  tydske  Kirker. 
Geistlicher  Herr  skred  til  den  hellige  Handling.  Han  sal- 
vede Panden  og  foresagde  den  Døende  Bønnen,  der  bad 
om  Tilgivelse  for  hver  Synd  begaaet  med  Tanken;  der- 
paa  Øjne,  Mund,  Bryst,  Hænder  og  Fødder,  med  Bøn 
om  Tilgivelse  for  Synd  begaaet  med  Synet,  med  Tungen, 


1)  Sakramentet. 

i  Hjertet,  med  Hænders  Gjerning  eller  gaaende.  Da  det 
Hele  var  forbi,  bøjede  han  Øret  ned  til  hendes  Mund; 
han  forsikrede  mig  senere,  at  hun  havde  tilhvisket  ham: 
Nu  længes  jeg  efter  min  Forløser. 

Vi  gik  tilbage  paa  samme  Maade,  som  vi  vare  komne; 
Folk  laa  endnu  i  Forstuerne  knælende  og  mumlende 
Bønner. 

Det  var  Stjerneskin,  men  dog  mørk  Nat,  da  vi  sejlede 
tilbage.  Det  saa  ud,  som  om  Bjergene  naaede  op  og  støt- 
tede Himlen,  og  som  om  Stjernerne  vare  Lys  hos  Be- 
boerne deroppe.  Endnu  underligere  Fantasier  vakte  Søen 
paa  de  Steder,  hvor  man  saa  Stjernerne  spejle  sig;  man 
kunde  blive  svimmel  ved  at  stirre  ned  og  se  Firmamentet 
blive  bragt  i  Uorden  ved  de  tunge,  dumpe  Aareslag. 

Da  vi  bøjede  om  Forbjerget  ind  til  Landsbyens  Havn, 
hørte  vi  Musik  og  saa  Gjæstgiverens  Vinduer  stærkt  op- 
lyste, medens  en  stor  Skare  Mennesker  stod  udenfor. 

„O,  vi  har  Koncert,  geistlicher  Herr!"  raabte  en  pjaltet 
Dreng,  der  sprang  os  imøde. 

Det  var  virkelig  saa,  og  det  gik  til  derinde  med  stor 
Grandezza.  I  den  ene  Ende  af  den  store  Stue  befandt 
sig  de  koncerterende  Virtuoser:  en  stærktbygget  Mand 
med  to  Børn.  Manden  spillede  Guitar  og  foredrog  komiske 
og  pathetiske  Digte;  den  ældste  Dreng  spillede  Violin 
og  sang,  den  yngste  slog  Triangel.  I  passende  Afstand 
sad  Hofraaden,  Førsteren  og  Doktoren,  Stedets  Notabili- 
teter: bagved  dem  Haandværkere,  Arbejdere,  Skovhug- 
gere; tredie  Plads,  Staapladser  langs  Væggen,  var  for 
Pøblen,  som  Kardbath  sagde,  nemlig  de  Barbenede;  fjerde 
Plads  var  udenfor. 

Da  Koncerten  var  forbi,  gik  den  største  Del  af  Publi- 
kum. Doktoren  og  Førsteren  tilligemed  geistlicher  Herr 
og  Gjæstgiveren  satte  sig  til  at  spille  Kort,  medens  jeg 
gjorde  Bekjendtskab  med  Koncertgiveren,  der  havde  inter- 
esseret mig,  fordi  den  ældste  Dreng  havde  et  indtagende 
Ydre  og  en  behagelig  Stemme.  Geistlicher  Herr  havde 
drukket  meget  01,  og  pludselig  hørte  jeg  ham  beklage 
sig  til  Pigen  over,  at  han  havde  Mavesmerter.  Hun  raa- 
dede  ham  til  at  drikke  Vin,  hvorpaa  han  sagte  spurgte 
om   de    forskjellige    Vinsorters    Pris.    Han    sluttede    med 

at  hviske:  „Dann  bringe  sie  mir  vom  schlechtesten"i). 
Det  vilde  ved  en  saadaii  Lejlighed  være  vanskeligt,  ikke 
at  søge  et  Paaskud  til  at  byde  geistlicher  Herr  god 
Vin;  men  sandt  at  sige  lod  han  sig  heller  ikke  nøde.  Til 
Gjengjæld  for  Vinen  gav  han  mig  et  Mundheld,  som  tillige 
forklarede    den    særegne    Kur: 

Wein    nach   Bier 
Das   rath'   ich   Dir. 
Bier   nach   Wein    — 
Ich  sage  Nein!2). 

Næste  Morgen  tidlig  kom  Koncertgiveren  ind  for  at 
aflægge  mig  det  lovede  Besøg.  Jeg  betragtede  ham  som 
et  Menneske,  der  levede  i  Krig  med  Verden;  Musiken 
var  hans  Vaaben,  og  han  fortærede  sine  egne  Børns 
Fremtid,  medens  hans  lod  dem  nyde  et  frit,  zigeuner- 
agtigt  Liv.  Han  fortalte,  at  han  i  sit  Fædreland  havde 
„studeret  til  Skolelærer";  men  1829  var  han  bleven  ud- 
skreven og  ansat  so^ii  Spillemand,  og  efter  tolv  Aars  For- 
løb havde  han  faaet  sin  Afsked  med  Tilladelse  til  at 
drage  omkring  og  spille.  Jeg  spurgte  ham,  om  han  ikke 
betænkte,  at  hans  smukke,  opvakte,  ældste  Dreng  maatte 
gaa  tilgrunde  paa  denne  Maade.  Han  saa  lidt  paa  mig  og 
bad  mig  derpaa  følge  med  over  i  hans  Værelse;  der  sad 
begge  Drengene  mellem  Bøger.  Han  bad  mig  examinere 
dem  i  Historie,  Geografi,  tydsk  og  engelsk  Grammatik, 
og  paa  den  engelske  Udtale  nær  —  thi  den  studerede  han 
selv  sig  til  efter  et  Lexikon  —  var  Alt  meget  tilfreds- 
stillende. Han  viste  mig  ogsaa  deres  Skrive-  og  Regne- 
bøger. „Det  føre  vi  Altsammen  med,"  sagde  han;  „hver 
Morgen  fra  5  til  8,  naar  vi  ikke  ere  paa  Marschen,  er 
Skole;  fra  9  til  12  øve  vi  os  paa  Violin;  fra  2  til  4 
Skole;  om  Aftenen  arbejde  vi. 

Da  vi  kom  tilbage  til  mit  Værelse,  og  Pigen  havde 
bragt  os  Frokost,  talte  Musikeren  med  Glæde,  men  uden 
Overdrivelse,  om  Drengene,  især  den  ældste.  „Fra  mig 
har  Nepomuk  det  ikke,"  sagde  han;   „men  hans   Moder 


^)  Bring  mig  saa  af  den  daarligste.    -)  Vin  efter  01  raader  jeg  til,  01 
efter  Vin  siger  jeg  nej  til. 

M.  Goldschmidt  i  Folkeudgave.  IV  2 

var  en  Italienerinde.  Vi  skød  hendes  Fader  og  hendes 
Broder  paa  samme  Dag,  og  hendes  Moder  var  død  af 
Angst  og  Ulykke;  saa  fandt  jeg  hende;  hun  havde  ingen 
Anden  i  Verden.  Det  er  besynderligt  nok,  før  den  Tid 
hadede  jeg  Italienerne;  men  især  siden  Veronica  er  død, 
synes  mig,  at  jeg  er  mere  i  Familie  med  dem  end  med 
Tydskerne." 

„Vil   De  rejse  med   Børnene   til   Italien?"   spurgte  jeg. 

„Til  Italien!"  svarede  han  med  et  ubeskriveligt,  djærst, 
benægtende  Udtryk. 

„Men  sig  mig,  hvorfor  lader  De  Børnene  lære  Engelsk?" 

„Det  er  netop  det,  jeg  vilde  tale  med  Dem  om;  strax 
laf  tes,  da  jeg  hørte,  at  De  var  langvejs  fra,  tænkte  jeg, 
at  De  kunde  give  mig  Oplysninger.  Jeg  vil  udvandre  til 
Nordamerika.  Jeg  spiller  mig  igjennem  Verden ;  det  er  lige- 
gyldigt, hvor  jeg  engang  faar  min  Grav;  men  Nepomuk 
skal  være  Jurist,  Advokat,  og  saa  kan  han  gaa  den  lige 
Vej  og  blive  Præsident  i  Nordamerika." 

Mens  vi  samtalede,  lød  nede  fra  Søen  en  lang,  kla- 
gende Lyd  som  af  mange  Stemmer,  og  da  vi  kom  til 
Vinduet,  saa  vi  ved  Bugten  under  Forbjerget  med  det 
gamle  Kapel  en  Mængde  Fruentimmer  forsamlede.  —  „Aa, 
der  er  et  Lig  blevet  bragt  over  fra  den  anden  Side  af 
Søen,"  sagde  Musikeren.  —  Landsbyens  Kvinder  stode 
her  med  Klagesang  ligesom  Koret  i  de  antike  Tragedier. 
Efter  nogen  Tids  Forløb  aabnedes  Kredsen,  og  vi  saa  Præ- 
sten, der  hidtil  havde  været  skjult,  skride  frem  fulgt 
af  to  Drenge  og  aabne  Ligprooessionen.  Saa  stille  var 
Morgenen,  at  Kordrengenes  Kjerter  endnu  brændte,  og 
ved  saaledes  pludselig  at  vise  sig  udsendte  de  hele  det 
livsalige  Symbol^).  Parvis  fulgte  Fruentimmerne  efter,  opad 
Hulvejen,  syngende  en  af  de  dejlige  katholske  Ligsal- 
mer. Man  kunde  høre  paa  Sangen,  at  man  var  i  Mozarts 
Fødeegn  (halvanden  Dags  Rejse  fra  Salzburg).  Et  Par  af 
Stemmerne  løde  underfuldt;  maaske  netop  ved  Modsæt- 


^)  Den  Skik  at  brænde  Lys  ved  Ligbegængelse  hidrører  fra,  at  Hed- 
ningerne (Romerne)  begrove  deres  Dode  om  Natten,  altsaa  i  Alminde- 
lighed ved  Fakkelskin.  De  Første  af  den  nye  Tro  vilde  ikke  have  Døden 
betragtet  som  et  Onde  og  ikke  skjule  den  i  Natten,  men  beholdt  Fak- 
lerne som  Tegn  paa,  at  ved  den  tilsyneladende  l'dslukkelse  var  det 
rette  Liv  tændt. 

ningen  af  Dødssangen  opfattede  man  den  hemmelige  Klang 
af  al  Livets  Friskhed  og  Længsel. 

Jeg  undrede  mig  over,  at  Musikeren  med  Ligegyldighed 
saa  og  hørte  til,  og  jeg  sagde  ham  det. 

Han  svarede:  „Man  ser  saa  meget  af  den  Slags.  Og 
desuden"  —  tilføjede  han  dæmpet  —  „er  jeg  egenlig 
Protestant. 


2* 


EN  OPVARTNINGSPIGE 

(1856) 


Det  Efterfølgende  er  kun  et  simpelt  Daguerreotyp- 
billede  af  Virkeligheden;  men  jeg  tør  ogsaa  med 
Sandhed  kalde  det  saa.  At  jeg  strax  optegnede  det,  havde 
sin  Grund  dels  i  det  Behag,  vedkommende  Person  vakte, 
dels  i,   at  jeg  havde  god  Tid. 

Scenen  er  paa  en  tydsk  Banegaard,  hvor  der  tillige 
er  Hotel,  I  Stuen,  hvor  de  Rejsende  ved  Togenes  An- 
komst strømme  til,  stod  en  Pige  paa  omtrent  22  Aar, 
med  paafaldende  klare  Øjne,  sunde  Kinder  og  med  en 
vis  sindig,  jovial  Livlighed.  Naar  Togene  vare  borte, 
fjorde  hun  Gavn  i  Huset.  Hun  spurgte  mig,  da  jeg  kom 
hjem  fra  Byen  og  forlangte  Nøglen  til  mit  Værelse: 
„Rejser  De  saa  imorgen  tidlig?"  —  Jeg  svarede:  „Hvor- 
for vil  De  vide  det?  De  er  dog  ikke  saa  tidlig  oppe?" 

Hun:  „Jeg  er  oppe  hver  Morgen  Kl.  5." 

Jeg:  „Saa  faar  De  kun  lidt  Søvn;  De  er  jo  her  ved 
Midnat,  naar  Togene  komme." 

Hun:  „Det  er  Søvn  nok.  Ellers  vilde  man  jo  ikke 
føle,   at  man  lever. 

Jeg  blev  opmærksom  ved  disse  Ord  og  spurgte:  „Har 
De  saadan   Glæde   af   at   leve?" 

Hun:  „Ja,  det  har  jeg  rigtignok!  Naar  man  er  sund 
og  tilfreds  med  Lidt,  hvorfor  skulde  man  saa  ikke?" 

Jeg:   „Ja,  og  naar  man   har  en  god  Samvittighed." 

Hun:  „Den  har  jeg.  —  Jeg  har  naturligvis  fejlet; 
men   i  store  Ting   har  jeg   altid   været   betænksom." 

Jeg:  „Det  er  en  Lykke,  især  naar  man  er  i  en  saadan 
Stilling  og  udsat  for  saa   Meget." 

Hun:  „Aa,  det  følger  af  sig  selv." 

Jeg:   „Ja,   men   der  hører  Lykke   til.   Først  være  født 

med  Anlæg  til  Forstand,  saa  faa  den  udviklet,  og  saa 
komme   til   at  bruge  den." 

Hun:  „Ja  ....  men  det  er  sjelden  at  høre  Herrer 
tale  saaledes." 

Jeg  (idet  jeg  saa  paa  hendes  Haand):  „Og  De  er  ikke 
engang  forlovet!" 

Hun   (muntert):   „Nej,  jeg  er  endnu   at  faa." 

Jeg:  „Hvis  jeg  ikke  skulde  rejse  imorgen,  og  hvis 
jeg  ikke  var  Fremmed  (og  hvis  der  ikke  var  endnu  et 
Par  Ting  ivejen),  vilde  jeg  forsøge  at  faa  Dem." 

Hun:  „Er  det  nu  rigtigt  at  drive  Gjæk  med  en  fattig 
Pige?" 

Jeg:  „At  spøge  er  dog  ikke  at  drive  Gjæk.  Men  efter 
det,  jeg  har  sagt,  maa  De  dog  tro,  at  jeg  virkelig  vilde 
foretrække  en  fattig  og  forstandig  Pige  med  god  Sam- 
vittighed  for  en   rig,   dum   o.  s.  v." 

Hun:    „Aa,  ja!" 

Jeg:  „Kan  De  se!  Men  jeg  rejser  nu.  Gid  jeg  maa 
komme  tilbage  om  et  Aar  og  se  Dem  enten  som  gift,  lyk- 
kelig Kone  eller  med  de  uforandrede  klare  Øjne  her  ved 
Skjænken." 

Hun:  „En  af  Delene,  det  kan  De  være  sikker  paa!" 


Aaret  efter,  i  sidste  Juli  Maaned,  sejlede  jeg  over  Nord- 
søen, fra  Hamborg  til  London.  Det  var  silde  om  Afte- 
nen og  meget  mørkt,  da  jeg  gik  ombord,  og  fra  Elben 
opsteg  en  klam  Taage  eller  Fugtighed,  der  bragte  os 
Alle  til  at  søge  Kahytten.  Næste  Dag  havde  vi  stærk 
Modvind  og  svær  Sø.  Midtskibs  stode  foruden  nogle  Heste 
og  Stude  omtrent  600  Faar,  der  rullede  til  alle  Sider 
og  adskilte  1ste  og  2den  Plads  som  to  Øer.  Henad  Sol- 
nedgang blev  Søen  og  Dyrene  roligere  og  Dækket  ren- 
gjort, og  for  at  se  mig  om  og  fordrive  Tiden  gik  jeg 
for  ud.  Nu  forestille  man  sig  min  Overraskelse,  da  jeg 
saa  uventet  og  pludselig,  midt  paa  Nordsøen,  fandt  mig 
Ansigt    til    Ansigt    med    Opvartningspigen    fra    Jernbane- 

hotellet.  Hun  sad  paa  en  stor  Kiste  og  havde  i  det  Øje- 
blik aftaget  Hat  og  Kaabe,  saa  at  hun  end  ikke  i  Dragt 
syntes  forandret,  og  jeg  kunde  tro,  at  det  var  et  Syn, 
jeg  havde,  en  behagelig  Erindring,  en  flygtig  Tanke,  der 
et  Øjeblik  tog  fast  Skikkelse.  Men  efter  at  hun  et  Øje- 
blik havde  stirret  paa  mig,  rejste  hun  sig  og  udbrød: 
„Gud!  er  det  Dem!  Kjender  De  mig  igjen?  ....  Hvad 
siger  De  til  at  møde  mig  her?"  —  „Om  jeg  kjender 
Dem!"  svarede  jeg,  idet  jeg  gjengjældte  hendes  Haand- 
tryk  —  og  jeg  husker,  at  jeg  havde  en  Fornemmelse 
ligesom  af  Angst;  thi  naar  man  ser  et  Fruentimmer  saa- 
dan  revet  ud  af  sine  hjemlige  Forhold,  tror  man  let,  at 
der   er    hændt    noget    Ulykkeligt. 

I  samme  Øjeblik  sagde  hun  til  en  Mand,  der  nær- 
mede sig:  „Johan,  det  er  den  Herre,  jeg  fortalte  Dig 
om!" 

Johan  var  en  Mand  paa  sex  eller  syvogtyve  Aar,  sol- 
brændt, næsten  kobberbrun  i  Ansigtet,  iført  en  Pjæk- 
kert  og  med  en  brun  Filthat  paa  Hovedet.  Baade  han 
og  hans  Klædedragt  vare  en  Blanding  af  Sø-  og  Land- 
mand, som  det  ikke  var  let  at  finde  Rede  i.  Men  jeg 
fik  snart  Oplysning.  Johan  havde  været  Sømand,  men 
havde  bosat  sig  i  Australien,  i  nogle  Aar  anstrengt  sig 
med  at  opdyrke  Land  og  var  nu  en  rigtig  Farmer,  Ejer 
af  store  veldyrkede  Agre,  og  han  var  rejst  de  mange 
tusinde  Mile  blot  for  at  hente  sin  Barndoms   Kj  æres  te. 

„Ja,  det  kunde  jeg  nok  se,  at  hun  var  værdt,"  tænkte 
jeg,    men    sagde    det    ikke. 

„Og  tænk  Dem,"  udbrød  hun,  „ligesom  De  ifjor  var 
rejst,  kom  der  Brev  fra  Johan!  Jeg  havde  nær  løbet  efter 
Dem,  for  jeg  troede,  at  De  havde  været  sendt  af  Johan 
for  at  prøve  mig,  og  at  De  saa  havde  givet  hans  Brev 
paa  Posten.  Der  kan  man  se,  tænkte  jeg,  man  skal  altid 
være    forsigtig." 

Hun  sagde  dette  med  sin  besynderlige,  sunde,  skjelm- 
ske  Jovialitet. 

Vi  skiltes  paa  Themsen.  Farmeren  og  hans  Kone  gik 
ikke  iland  som  vi  Andre;  men  en  Baad  kom  paa  Siden 
af  vort  Dampskib,  og  i  den  bleve  de  med  deres  Bagage 
roede  over  til  en  stor  Tremaster,   der  laa  ved  Dokken 

Og  havde  udhængt  Skilt  om,  at  den  vilde  afsejle  til 
Hobarttown.  Saalænge  jeg  kunde,  fulgte  jeg  dem  med 
Øjnene.  Det  gjorde  mig  ordenlig  ondt,  at  hun  skulde 
bort  fra  Evropa;  men  i  hendes  hele  Holdning,  selv  i 
Maaden,  hvorpaa  hun  sad  i  Baaden,  var  der  Noget,  som 
antydede,  at  hun  vilde  finde  sig  tilrette  overalt. 


PAA  TREDIE  PLADS 

(1856) 


Hvilken  uhjTe  Ensformighed  kan  ikke  Rejselivet  frem- 
l)yde,  navnlig  naar  man  et  Par  Dage  i  Træk  kjører 
paa  2den  Plads  gjennem  et  tæt  befolket,  dannet  Land 
som  Nordtyskland.  Den  Ene  stiger  ind,  den  Anden  ud, 
de  ere  lidt  forskjellig  klædte,  men  have  samme  Ma- 
nerer, tale  om  samme  Ting,  have  hovedsagelig  samme 
Mening  om  Tingen,  og  hvad  der  er  ganske  forfærdeligt, 
have  ofte  ikke  denne  Mening  som  Noget  fra  deres  Natur, 
Væsen,  Tanke  Udstrømmende,  men  som  et  Præg,  de  halv 
tankeløst  have  modtaget.  Det  er  en  umaadelig  aandig 
Mathed  eller  tilbagetrængt  Menneskelighed. 

Der  kan  være  Tider,  da  man  mer  end  ellers  føler 
dette,  lider  derunder  og  længes  efter  at  møde  frisk  og 
sund  Menneskelighed.  Det  gik  mig  saaledes,  og  paa  Bane- 
gaarden  i  Brunsvig,  der  er  saa  smuk  og  stor  og  ligger 
saa  herlig  mellem  Buskads  ved  Ockerfloden,  besluttede 
jeg  mig  til  at  forlade  den  dannede  2den  Plads  og  gaa  til 
3die.  I  samme  Øjeblik,  som  jeg  havde  taget  Billet,  var 
det,  som  om  den  Del  af  Menneskeheden,  for  hvem  3die 
Plads  nærmest  er  bestemt,  anerkjendte  mig;  jeg  kom 
paa  selve  Banegaarden  i  Samtale  med  en  munter  gam- 
mel Kone,  der  handlede  med  Honningkager,  og  hun  paa- 
snakkede mig  en  af  dem  til  8  Sk.  Jeg  vidste  ikke,  hvad 
jeg  skulde  gjøre  med  denne  store  Plade,  og  lagde  den 
paa  Bænken  ved  Siden  af  mig,  da  jeg  kom  ind  paa  3die 
Plads. 

Da  jeg  ikke  havde  gjort  mig  store  Forventninger  — 
thi  man  kan  da  ikke  godt  falde  paa  at  anse  Mangel  paa 
Formue  og  Viden  for  et  menneskeligt  Fortrin  —  blev  jeg 
heller  ikke  skuffet   derinde.   Det,   som   betegnede   Passa- 

gererne  paa  3die  Plads,  var,  at  de  i  Gjennemsnit  bare 
Præg  af  at  være,  ikke  just  „Kinder  desselben  Geistes''^), 
men  samme  Nødvendigheds  Børn,  at  de  strax  og  med 
hemmelig  Sympati  syntes  at  kjende  hinanden  som  saa- 
danne,  hurtig  kunde  blive  fortrolige  som  Mennesker,  der 
trods  deres  Mængde  ere  forladte  i  Verden,  men  alligevel 
ikke  vare  overbærende  mod  hinanden.  Hint  Præg,  som 
Nødvendigheden  havde  sat  paa  dem,  var  undertiden  saa 
markeret,  at  man  af  Fysiognomiet  fik  Vink  om  deres 
Beskjæftigelser,  om  disse  „lavere  Folkeklassers"  Leven 
og  Virken.  Saadan  sad  der  en  aldrende,  mager,  men  stærkt- 
bygget  Mand,  om  hvem  jeg  senere  erfarede,  at  han  var 
Roszkamm,  Hestehandler  af  simplere  Art.  Det  vilde  være 
dristigt  at  sige,  at  jeg  strax  kunde  se  denne  Haandtering 
paa  ham;  men  der  var  i  Maaden,  hvorpaa  han  saa  tU 
Siden  og  bevægede  Hovedet,  Noget,  der  mindede  om 
Slægtskab  med  Heste,  og  det  forbavsende  snue,  snedige 
og  onde  Glimt,  der  undertiden  kom  i  Blikket,  antydede 
ogsaa,  hvad  senere  blev  fortalt,  at  der  i  hans  Heste-Histo- 
rier var  indblandet  slemme  natlige  Ting.  Ved  Siden  af 
ham,  skraas  over  for  mig,  ved  Vinduet,  sad  en  bredskuldret 
Kone,  der  ikke  havde  to  Øjne,  men  heller  ikke  kunde 
kaldes  enøjet;  Kopperne  havde  beskadiget  det  ene  Øje, 
saa  at  man  ikke  ret  kunde  holde  Øje  med  det.  Hun  var 
meget  talende,  sagde,  at  hun  kom  fra  Hannover  og  skulde 
til  Magdeburg,  havde  i  næsten  tredive  Aar  ikke  været  der, 
det  var  hendes  Fødeby.  Hun  søgte  Oplysning  om,  hvor- 
dan hun,  naar  hun  endelig  naaede  dertil,  paa  bedste  Maade 
kunde  komme  fra  Jernbanen  ind  i  Byen;  for  nu  var  vel 
Alt  saa  saare  forandret.  Roszkamm  svarede  og  gav  hende 
Besked;  strax  spurgte  hun  om  Mere,  om  Gaderne,  Husene, 
Menneskene,  og  istedenfor  at  vente  paa  Svar  svarede  hun 
selv,  kom  med  sine  Barndomserindringer,  saa  at  Rosz- 
kamm tilsidst  fortrædelig  mumlede:  „Naar  hun  ved  bedre 
Besked  end  jeg,  hvorfor  spørger  hun  da?" 

Lige  ufortrøden  vendte  hun  sig  om  og  indledte  en  Sam- 
tale med  Folk  inde  i  næste  Afdeling;  men  her  sad  en  svær 
Kvæghandler  fra  Måhren  og  gav  i  et  vidtløftigt  Foredrag 
en    smuk    Oldenburgerinde    praktiske    Raad    betræffende 


>)  Bom  af  samme  Aand. 

Rejse  til  og  Ophold  i  Riesa.  Manden  var  vistnok  be- 
stemt til  en  politisk  Fremtid;  thi  han  hørte  med  stor 
Fornøjelse  sig  selv  tale,  og  da  den  koparrede,  snaksomme 
Kone  vedblev  at  forstyrre  ham,  fik  han  en  pludselig, 
majestætisk  Lighed  med  en  af  sine  Tyre,  kastede  Ho- 
vedet tilbage  og  sagde  med  funklende  Øjne  og  dyb  Stem- 
me: „Madam,  maa  jeg  tale  med  denne  Dame,  eller  maa  jeg 
ikke?" 

Lidt  efter  holdt  Toget;  en  Bjergmand  fra  Goslar,  der 
havde  siddet  overfor  mig,  forlod  os  hilsende;  Roszkamm 
steg  lidt  ud,  den  Koparrede  flyttede  sig  mismodig  ned  paa 
Bjergmandens  Plads  overfor  mig.  Mig  forekom  det,  at 
hendes  ene  Øje  fæstede  sig  paa  min  Honningkage,  og 
saa  bød  jeg  hende  et  Stykke.  Hendes  Ansigt  opklaredes; 
men  hun  svarede,  idet  hun  afværgende  rystede  med  Haan- 
den:  „Nej,  jeg  spiser  ikke  Honningkage."  Hun  løftede 
Kjolen  lidt  op,  fremtog  af  en  Lomme  i  Skjørtet  en  Flaske 
og  bød  mig:  det  var  Vin.  Jeg  takkede  for  den  velmente 
Hensigt;  hun  stak  Flasken  i  Lommen  igjen  og  sagde: 
„Forresten  vil  jeg  sige  Dem,  at  De  ikke  mange  Steder 
faar  bedre  Vin.  Min  Mand  har  selv  givet  mig  den  med. 
Han  sagde:  „Hvorfor  skulde  Du  savne  Noget,  Mo'er?"  Det 
er  en  god  Mand,  jeg  har,  kan  De  tro;  hvad  har  han 
ikke  stukket  til  mig,  at  jeg  skulde  have  at  give  min 
Familie  i  Magdeburg  —  for  saadan  er  Familie.  Kommer 
man,  og  de  ser,  at  man  kan  betale,  saa  skal  man  bo  frit 
hos  dem;  har  man  Ingenting,  saa  kan  man  gaa  paa 
Gjæstgiverstedet. " 

Med  disse  Ord  saa  hun  ud  ad  Vinduet,  i  Øjet  var  et 
snildt  Blink,  Munden  spidsede  sig,  det  kraftige,  bred- 
skaarne  Ansigt  viste  en  besynderlig  Tendens  til  ligeledes 
at  spidse  sig,  og  i  dette  Øjeblik  fik  hun  en  paafaldende, 
skjøndt  just  ikke  frastødende  Lighed  med  et  Dyr,  jeg 
vidste  kun  ikke  hvilket. 

„Min  første  Mand",  vedblev  hun,  idet  hun  igjen  vendte 
sig  til  mig,  „min  første  Mand  —  for  jeg  er  gift  anden 
Gang  —  min  første  Mand  døde  af  Tæring.  Han  var  doven 
og  levede  af  sine  Renter,  det  vil  sige:  mit  Arbejde. 
Han  var  dum;  han  drak  Brændevin  og  døde  deraf."  Der- 
ved  dvælede  hun   omstændelig  og  sluttede  med:   „Hatte 

er  saubem  Wein  getriinken,  der  dumme  Mensch,  hatte 
er  noch  gelebt."i)  Atter  saa  hun  ud  af  Vinduet  og  med 
samme  Mine  som  før. 

„Min  nuværende  Mand/'  vedblev  hun,  „er  en  Jøde  — 
ja,  men  jeg  er  ikke  Jødinde,  jeg  er  Kristen.  Han  hedder 
Marcus;  han  er  57  Aar.  Han  var  vor  Medhjælper,  mens 
min  Mand  levede.  Jeg  er  Kristen,  men  jeg  holder  jødisk 
Husholdning  —  hvorfor  ikke?  Han  er  min  Mand.  Alt 
hos   os   er  koscher"   —   her  smilede  hun  snildt   til   mig 

—  „og  om  Morgenen,  naar  min  Mand  anlægger  sine 
Tephilim,  taaler  jeg  ingen  Lyd  i  Huset.  Men  jeg  vilde 
vide,  hvad  det  var,  han  bad;  jeg  sagde  til  ham:  „Hor,  Mar- 
cus, med  Dit  Hebraisk  kan  Du,  hvis  Du  er  lumsk,  for- 
raade  og  sælge  mig;  skaf  mig  en  tysk  Oversættelse  og  lad 
mig  se,  hvad  Du  har  at  gjøre  med  Din  Gud.  Saa  fik  jeg 
den;  han  be'er  akkurat  som  vi  Andre,  bare  paa  et  andet 
Sprog.  Saa  sagde  jeg:  „Hør,  Marcus,  det  bliver  dog  for 
dyrt,  at  vi  skal  kjøbe  koscher  Mad  til  Dig  hver  Dag.  lær 
mig  Din  Religion,  saa  vil  vi  Alle  spise  ligesom  Du."  Som 
sagt,  saa  gjort;  der  kommer  i  mit  Hus  ikke  en  Bid  Smor 
paa  Stegen,  ikke  en  Bid!  Marcus  forlader  sig  paa  mig, 
og  det  kan  han.  Men  jeg  vedbliver  at  være  Lutheraner." 

„Vor  Præst"  —  tog  hun  paany  Ordet  og  smilede  igjen 

—  „lod  mig  hente  og  tordnede  og  spurgte,  hvordan  jeg 
kunde  understaa  mig  at  gifte  mig  med  en  Jøde,  og  Super- 
intendenten lod  mig  ogsaa  komme  og  sagde,  at  galt  var 
det  nu,  men  idetmindste  maatte  jeg  da  se  at  faa  Jøden  om- 
vendt. —  Xaa,  sagde  jeg,  og  gik  ham  ind  under  Øjnene, 
saa  I  vil  sætte  Splid  mellem  Ægtefolk?  Hvad  gier  1 
mig,  naar  jeg  ingen  Mand  har  og  er  fattig?  Faar  jeg  et 
Glas  Vand  ved  Eders  Dør?  Omvende  Marcus?  Omvende 
ham  til  Jer?  Omvende,  forvende,  fordreje  ham?  Na,  nit! 
Kommt    mir   nit   mit    dem    Schmues!"2) 

„Hvor  var  det?  Hvor  bor  De?"  spurgte  jeg. 

„Det  var  i  Hannover.  Der  bor  vi  om  Sommeren.  Om 
Vinteren  bor  vi  i  Aachen.  Vi  har  500  Daler  fast  begge 
Steder;  min  Mand  har  Slottet  og  de  bedste  Familier,  og 
jeg  med.  Vi  er,  skal  jeg  sige  Dem"  —  og  hun  bojede  sig 
over   imod   mig   —   „vi  er   Kammerjægere." 

*)  Havde  han  drukket  reu  Vin.    det  dumme  Menneske,  havde  han 
levef  endnu.    '')  Nej.  nej,  kom  ikke  med  den  Snak. 

Og  i  samme  Øjeblik,  da  hun  atter  satte  hint  Smil  op, 
saa  jeg,  hvad  det  var  for  et  Dyr,  der  ligesom  laa  skjult 
bag  hendes  ydre  Væsen  og  i  Smilet  tittede  frem.  Det 
var  en  Rotte.  Thi  det  synes  at  gaa  saaledes  til,  at  For- 
følgeren under  sin  hemmelighedsfulde  Færd,  under  sin 
Iagttagen  af  Dyrets  Egenskaber  og  Snildhed,  uvilkaarlig 
optager  Noget  deraf  og  maa  have  det  for  at  kunne  lokke 
og  dræbe  den  Forfulgte. 

Rabbi  Raschi  levede  i  det  Ilte  og  12te  Aarhundrede 
(1040—1105)  og  var  født  i  Troyes  i  Frankrig.  Hans 
Navn  bliver  endnu  nævnt  med  stor  Ærefrygt  ved  Siden 
af  Maimonides.  Han  skrev  en  Kommentar  til  Thora  og 
flere  af  Profeterne  samt  en  Forklaring  af  Talmud,  et 
sandt  Kæmpeværk,  uden  hvilket  man  vanskelig  vil  kunne 
forstaa  hin  dunkle  Bog.  Desuden  var  han  en  stor  Mathe- 
matiker  og  en  overordenlig  from  Mand, 

Da  Rabbi  Raschi  var  bleven  gammel,  ønskede  han  at 
vide,  hvem  han  skulde  have  til  Selskabsbroder  i  Paradis. 
Thi  det  faldt  ham  naturligvis  ikke  ind  at  tvivle  om, 
at  en  saa  lærd  og  retskaffen  Mand,  der  aldrig  havde  over- 
traadt  Ceremonierne,  jo  skulde  sidde  i  Edens  Have  paa 
en  Guldstol,  med  en  Perlekrone  om  Hovedet  og  mætte  sig 
af  Guds  Herlighed.  Men  han  vilde  dog  gjerne  vide,  hvem 
der  skulde  sidde  overfor  ham  ved  samme  Bord  som  han 
(thi  de  Fromme  skulle  sidde  parvis).  Efter  at  han  havde 
fastet  og  bedet  længe,  aabenb årede  Gud  sig  ogsaa  for 
ham  i  en  Drøm  og  sagde  ham,  at  hans  fremtidige  Kamme- 
rat var  Abraham  ben  Gerson  med  Tilnavnet  Zadik^)  i 
Barcelona. 

Da  Rabbi  Raschi  havde  erfaret  dette,  fik  han  stor  Lyst 
til  at  gjøre  sin  tilkommende  Bordfælles  Bekjendtskab 
allerede  i  dette  Liv  og  begav  sig  paa  Vejen  til  Barce- 
lona. Han  udmalede  sig  i  Forvejen,  hvordan  hans  Pa- 
radisven vel  saa  ud:  et  magert,  blegt  Ansigt,  dybtlig- 
gende Øjne,  langt  Skjæg,  krum  Ryg,  vaklende  Ben,  en 
Mand,  der  Dag  og  Nat  havde  studeret  Loven,  fastet  og 
bedet;  thi  kun  en  Saadan  fortjente  Tilnavnet  Zadik. 

Hvor  stor  var  derfor  Rabbi  Raschis  Forundring,  da 
han   kom   til    Barcelona   og  ikke   fandt   nogen   Abraham 


1)  Den  Fromme. 

Zadik.  Flere  havde  faaet  dette  Tilnavn;  men  de  hed  ikke 
Abraham  ben  Gerson.  Endelig  spurgte  han,  om  her  da 
ikke  var  en  Mand,  som  hed  Abraham  ben  Gerson?  — 
„Hvad!"  raabte  man,  mener  I  Don  Abraham  den  Rige? 
Hvor  kommer  en  Mand  som  I  til  at  spørge  efter  en 
saadan  Hednmg,  som  gjør  Alt,  hvad  Gud  har  forbudt? 
Hele  Aaret  kommer  han  ikke  i  Synagogen,  og  han  spiser 
Urent!  Vil  I  besøge  ham.  Rabbi  Raschi?" 

Det  er  en  net  Kammerat,  jeg  skal  have,  tænkte  Rab- 
bien, men  begav  sig  dog  paa  Vej  til  Don  Abraham. 
„Vil  I  virkelig  gaa  til  ham.  Rabbi?"  spurgte  Manden. 
—  „Jeg  vil  forsøge  at  bringe  ham  paa  bedre  Vej,"  sva- 
rede Raschi.  —  „Det  nytter  ikke,  paa  ham  er  al  Umage 
spildt!"  raabte  den  Anden  efter  ham. 

Da  Rabbien  stod  udenfor  Don  Abrahams  Bolig,  blev 
han  meget  forbavset:  det  var  et  efter  alle  Bygnings- 
kunstens Regler  opbygget  Palads.  Er  det  en  Bopæl  for 
en  Søn  af  vort  Folk?  sagde  Rabbien  og  rystede  paa  Ho- 
vedet. Men  hans  Forundring  og  Uvillie  voxede,  jo  længere 
han  kom.  Tjenere  i  guldbroderet  Livre  løb  frem  og  til- 
bage, fornemme  Herrer  og  Damer  gik  og  kom,  prægtige 
Kj  øretøj  er  rullede  ind  under  Portalen,  Alt  var  lystigt  Liv 
og  Bevægelse.  Der  fejlede  kun  lidet  i,  at  Rabbien  var  vendt 
om  igjen,  og  han  nærmede  sig  kun  en  Tjener  i  det  Haab 
at  blive  afvist  og  have  en  Undskyldning  overfor  Vorherre. 
Men  Tjeneren  førte  ham  strax  med  stor  Høflighed  op  ad 
den  brede  Marmortrappe  ind  i  et  rigt  udstyret  Gemak, 
hvor  han  bad  ham  vente,  medens  han  meldte  ham  for  Don 
Abraham.  Imidlertid  talte  Rabbien  til  sig  selv:  Det  gaar 
dog  besynderlig  til  i  denne  Verden.  Her  lever  en  slet 
Jøde,  en  Foragter  af  Loven,  i  kongelig  Glans ;  andre  Steder 
saa  jeg  fromme,  gudfrygtige  Mænd  kæmpe  med  Nød,  ned- 
sunkne i  Elendighed  og  Forsmædelse.  Hvorfor  skulle  de 
have  et  Paradis,  som  allerede  nyde  det  her?  Naar  ogsaa 
disse  kunne  komme  i  Himmerig,  til  hvad  Nytte  er  da 
de  Frommes  Forsagelse? 

Da  aabnedes  Døren,  og  en  høj,  smuk  Mand  kom  Rab- 
bien imøde.  „Jeg  er  højlig  æret  ved  den  berømte  Rabbi 
Raschis  Besøg,"  sagde  han;  „und  mig  den  Glæde  at  be- 
holde  Eder  i  længere   Tid  som  min   Gjæst."   —   Rabbien 

blev  over  denne  Modtagelse  saa  forvirret,  at  han  først 
ikke  fandt  Ord.  Den  venlige  Vært  mærkede  hans  For- 
legenhed og  sagde:  „I  undrer  Eder  vistnok  over  denne 
Pragt  i  et  jødisk  Hus."  —  „Nej,"  udbrød  Raschi,  „ikke 
Rigdommen  undrer  mig,  ej  heller  Pragten,  men  det,  at 
I  saa  slet  takker  Giveren,  at  I "  —  „Ah,  nu  mær- 
ker jeg,  hvor  I  vil  hen,  kjære  Rabbi,"  afbrød  Manden 
ham  smilende;  „men  spar  Eders  Umage;  jeg  har  nu  en- 
gang valgt  mig  min  Levevis,  og  bliv  I  her  i  nogen  Tid 
for  ret  at  se  den;  det  er  imorgen  min  Datters  Bryllups- 
dag, vær  tilstede  ved  Festen.  '  —  „Eders  Datters  Bryllup? 
Er  det  en  rig  Svigersøn?"  —  „Nej,  det  er  en  fattig,  men 
stræbsom  ung  Mand,   og  jeg  elsker  ham   som  en   Søn." 

—  Rabbien  følte  sig  noget  formildet,  men  vedblev  i  en 
streng  Tone:  „Nej,  jeg  vil  Intet  vide  af  Eder,  før  I 
lover  Bod  og   Bedring  og   tænker   paa   Eders   Salighed." 

—  „Jeg  haaber  endelig  at  blive  salig  saa  godt  som  I," 
svarede  Værten  blidt.  —  Med  hvilken  uforskammet  Til- 
lid det  Menneske  haaber!  tænkte  Rabbien.  Samtalen  blev 
afbrudt  af  en  Tjener,  der  meldte,  at  en  fattig  Kone 
ønskede  at  tale  med  Don  Abraham.  —  „Jeg  kommer  strax," 
sagde  Værten.  —  „En  fattig  Kone!"  raabte  Rabbien;  „imor- 
gen har  Eders  Datter  Brj'llup,  og  endnu  har  I  ikke  be- 
tænkt de  Fattige,  men  lader  dem  komme  og  bønfalde!" 

—  „Min  kjære  Rabbi,  paa  det  at  I  ikke  skal  tænke  Ondt 
om  mig  og  gjøre  mig  Uret,  saa  spørg  selv  Konen."  De 
kom  ind  i  Salen,  hvor  hun  ventede,  og  hun  svarede  paa 
Rabbiens  Spørgsmaal:  „Gaver  er  der  uddelt  nok  til  alle 
Fattige,  og  jeg  kommer  ikke  for  at  faa  en  Gave."  — 
Det  glædede  Rabbien,  at  hans  tilkommende  Selskabs- 
broder dog  havde  nogle  Dyder,  og  han  slog  sig  for  et 
Øjeblik  til  Ro. 

„Træd  nærmere,"  sagde  Don  Abraham  til  Konen,  „hvor- 
med kan  jeg  tjene  Eder?" 

„Med  et  Raad." 

„Tal  og  vær  sikker  paa,  at  jeg  gjeme  vil  være  Eder 
til  Nytte." 

Konen  sagde;  „Jeg  er  en  fattig  Enke  og  ernærer  mig 
kummerlig  med  mine  fire  Børn.  Mit  eneste  Haab  var 
min  Datters  Forlovede;  han  skulde  være  min  Støtte  og 

de  Faderløses  Fader.  Men  han  har  nu  valgt  sig  en  rig 
Brud  og  lader  min  Datter  sidde." 

„Kvinde,"  sagde  Don  Abraham,  „hvorfor  kommer  Du 
til  mig  for  at  faa  Raad?  Har  jeg  vel  Magt  over  den 
unge    Mand?" 

„Ja,    Du    har,    Herre;    thi   han    er   din    S^ågersøn." 

Don  Abraham  blegnede.  Først  efter  en  Stunds  For- 
løb sagde  han  til  Konen:  „Den  Sag  skal  undersøges,  og 
er  den,  som  Du  har  sagt,  skal  Du  faa  Oprejsning.  Gaa 
trøstig  hjem." 

„Det  er  en  ærgerlig  Historie,"  sagde  Rabbien.  „I  kom- 
mer til  at  affinde  Eder  med  Pigen  og  Moderen." 

Don  Abraham  svarede  tørt:  „Vil  I  imorgen  være  til- 
stede ved  min  Datters  Vielse,  saa  skal  I  erfare  Enden  paa 
denne    vanskelige   Sag." 

Rabbi  Raschi  kunde  næppe  sove  om  Natten  af  Be- 
gjærlighed  efter  at  se  Udfaldet,  og  næste  Dag,  saasnart 
Sømmeligheden  tillod  det,  ilede  han  til  Paladset. 

Her  var  Alt  Travlhed  og  Bevægelse,  en  Mængde  Gjæ- 
ster  af  alle  Stænder  strømmede  til,  og  Rabbien  havde 
Møje  med  at  trænge  sig  frem  til  Don  Abraham,  som 
stod  omringet  af  Stadens  Fornemste,  men  desuagtet  høflig 
kom  ham  imøde. 

Højtidelighederne  begj^ndte;  Baldakinen  var  oprejst  i 
den  marmorbelagte  Gaard;  under  Musik  og  omgiven  af 
Fakkelbærere  blev  Brudgommen  ført  derned,  to  fornemme 
Damer  og  et  langt  Følge  af  Brudepiger  ledsagede  den 
hvidklædte  tilslørede  Brud;  Ægteskabskontrakten,  Mor- 
gengave-Løftet, blev  oplæst,  Brudgommen  satte  sin  Ring 
paa  Brudens  Finger  og  søndertraadte  et  Glas,  hvorpaa  det 
omgivende    Folk    udbrød    i  høje    Lykønskninger. 

Nu  nærmede  Don  Abraham  sig  Bruden  og  loftede  Slø- 
ret fra  hendes  Ansigt.  „Almægtige  Gud!  Mirjam!"  raabte 
Brudgommen  og  sank  næsten  sammen.  Folk  stode  som 
forstenede;  thi  Bruden  var  ikke  Don  Abrahams,  men 
den   fattige   Enkes   Datter. 

„Jeg  maa  nu  løse  Eder  Gaaden,"  sagde  Don  Abra- 
ham. „Denne  Pige  var  tidligere  denne  Mands  Forlovede. 
Kjærlighed  forenede  dem;  men  jeg  vidste  det  ikke.  Af 
Taknemlighed,  fordi  vi  holdt  af  ham,  og  i  det  Haab  at 

kunne  forbedre  sin  Moders  og  sine  Søskendes  Kaar,  gav 
han  efter  for  mit  Ønske  og  vilde  ægte  min  Datter.  Først 
igaar  erfoer  jeg  Sammenhængen.  Ved  mig  skal  ingen 
Jomfru  blive  beskjæmmet  eller  ulykkelig.  Saa  tag  hende 
da  istedenfor  min   Datter,   og  værer  lykkelige." 

Alle  stode   rørte   og  i  Tavshed. 

,0g  hvad  Medgiften  angaar,"  vedblev  Don  Abraham, 
„saa  ville  vi  naturligvis  ikke  bryde,  hvad  i  dette  Papir 
er    tilsikret." 

Nu  kunde  Rabbi  Raschi  ikke  længer  styre  sig.  Han 
skreg  med  Taarer  i  Øjnene:  „Ja,  Du  er  værdig  til  at 
dele  Edens  Have  med  mig!  Jeg  glæder  mig  til,  at  jeg 
engang  skal  være  Din   Selskabsbroder!" 

De  Tilstedeværende  forstode  ikke  dette  Udraab,  og 
Rabbien  var  for  lidenskabelig  bevæget  til  at  tænke  paa  at 
gjøre   sig    forstaaelig. 

Senere  fortalte  han  dog  Don  Abraham  sin  Drøm,  og 
denne  svarede  godmodig:  „Det  glæder  mig  hjertelig;  thi 
det  er  saa  behageligt  at  have  en  god  Nabo." 

Det  er  nu  næsten  otte  hundrede  Aar  siden.  Enhver 
kan  om  kort  Tid  selv  se,  om  de  \årkelig  sidde  sammen. 


DON  CLEOPHAS 

(1856) 


I, 

FØRSTE  KAPITEL. 

Hvorledes  der  blev  stiftet  Bekjendtskab  mellem 
Don  Cleophas  og  Hr.  Henrik. 


Tillad  mig,  mine  Herrer,  at  forestille  Dem  min  Svo- 
ger," sagde  Professoren,  da  han  selv  Anden  traadte 
ind  til  den  talrige  Forsamling  af  yngre  Mænd  i  den 
polytekniske  Anstalts  store  Sal.  „Min  Svoger,  Henrik  v. 
Sørensen,  er  fra  Odense;  han  er  Cand.  jur.,  men  er 
tillige  bleven  Lieutenant  under  Krigen.  Han  har  aldrig 
forhen  set  et  stort  kemisk  Experiment,  og  jeg  beder  om 
Deres  Overbærenhed  med,  at  han  som  eneste  Lægmand 
overværer   vort   interessante   Forsøg." 

Cand.  jur.  og  Reserveofficer  Hr.  Henrik  v.  Sørensen 
bukkede  for  Forsamlingen,  og  de  Nærmeste  gjengjældte 
hans  Hilsen.  En  var  endog  saa  høflig  at  tilbyde  ham 
en  Stol  nærved  Kathedret;  alle  Bænke  vare  tæt  besatte. 

Professoren,  hvis  hele  Fysiognomi  bar  Præg  af,  at 
han  var  i  Perle-Humør  og  af  ganske  Sjæl  glædede  sig 
til  en  aandig  Gourmandise,  var  imidlertid  traadt  op  paa 
Kathedret,  stod  lidt  og  gned  sine  lange,  hvide  Hæn- 
der, paa  hvis  Fingre  glimrede  adskillige  Ringe,  og  da 
Avditoriet  var  kommen  fuldkommen  til  Ro,  gjentog  han 
i  Korthed  Betydningen  af  det  store  videnskabelige  Ex- 
periment, som  skulde  foretages.  „Jeg  maa  dog  endnu 
fortælle  Dem,  mine  Herrer,"  vedblev  han,  „hvorledes 
det  er  gaaet  til,  ja  jeg  tør  sige:  ved  hvilket  Held  jeg 
er  kommen  saa  vidt,  at  kunne  vise  Dem,  hvad  nu  fore- 
staar.  Som  jeg  allerede  har  havt  den  Ære  at  bemærke, 
blev    den    Fabrik   i  Murcia,    hvor   den    kostelige    Essens 

ene  tilvirkedes,  ulj^kkeligA'is  afbrændt  af  Espartero  under 
Krigen  med  Carlisterne,  for  c.  20  Aar  siden.  Fabriken 
blev  nogle  Aar  efter  gjenoprettet ;  men  den  oprindelige 
Ejer,  den  Eneste,  som  tilfulde  kjendte  Hemmeligheden 
ved  Fabrikationen  af  denne  Essens,  var  omkommen  i 
Luerne,  og  den  ædle  Kunst  —  jeg  vover  at  bruge  Ordet 
Kunst  om  en  saa  herlig  menneskelig  Frembringelse  — 
er'  maaske  for  e\åg  gaaet  tabt.  En  gammel  Apotheker 
her  i  Byen  havde  allerede  for  over  halvhundrede  Aar 
siden  faaet  en  Flaske  deraf,  men  var  nu  paa  ingen 
Maade  at  bevæge  til  at  overlade  Anstalten  den.  HøjsaUg 
Kongen,  hvis  dybe  Interesse  for  Videnskaben  er  Dem 
bekjendt  nok,  mine  Herrer,  lod  ham  tilbyde  en  for- 
holdsvis betydelig  Sum;  men  den  Gamle  blev  ved  sit 
Afslag,  og  af  en  Humanitet,  jeg  ikke  tør  dadle,  gjorde 
Hs.  Majestæt  ikke  Brug  af  sin  souveræne  Magt.  Den 
gamle  Apotheker  er  lykkeligvis  død  for  nj'lig  —  jeg 
vover  i  Videnskabens  Navn  at  bruge  Ordet  h^kkeligvis, 
som  jeg  rent  menneskelig  ikke  vilde  anvende  ved  et 
Dødsfald  —  og  med  ikke  ringe  Møje  har  jeg  opnaaet  at 
komme  i  Besiddelse  af  Flasken.  Her  er  den.  Vil  De  se, 
m.  H.,  der  staar  indætset  i  den  med  gammeldags  Bog- 
staver den  højst  kuriøse,  men  dog  saa  rigtige  Indskrift: 
Lapis  infernalis  philosophicus,  cum  aqua  \dtæ.  detur  in 
vitrøi).  Jeg  skal  nu  tillade  mig  at  aabne  Flasken  og  først 
lade  den  gaa  rundt,  for  at  Enhver  af  de  Tilstedeværende 
kan  sige,  at  han  eengang  i  sit  Liv  har  nj^dt  den  forunder- 
lige deliciøse  Vellugt,  der  er  betegnende  for  denne  mærke- 
lige Essens.  Jeg  skal  dernæst  gA^de  dens  Indhold  ud  i 
denne  fortyndede  Salpetersyre,  hvorefter  vi  blive  istand 
til  at  frembringe  de  Snekrj'^staller,  hvis  Dannelse  ved 
det  andet  bekjendte  Experiment  er  forbunden  med  saa 
stor  Fare  .  .  .  ." 

Medens  Professoren  talte  saaledes,  havde  han  syslet 
med  Proppen,  borttaget  Seglet  og  adskillige  Omslag;  han 
løsnede  nu  Proppen  og  bragte  Flasken  til  Næsen  for  selv 
forst  at  nyde  den  deliciøse  Vellugt.  Men  til  Avditoriets 
Forbavselse  opsteg  af  Flasken  med  rivende  Hast  en  tæt, 
kulsort  Røg,   Professoren  sprang  langt  tilbage,  idet  han 

1)  Filosofisk  Helvedsten  med  Akvavit;  udleveres  i  Glas. 

tillige  tabte  Flasken,  Røgen  væltede  alt  stærkere  ud,  den 
opfyldte  Værelset  med  Svovllugt,  Lyn  glimtede  deri,  i 
et  Nu  var  hele  Avditoriet  tilligemed  Professoren  i  den 
største  Forfærdelse  og  med  uhyre  Bulder  ude  af  Salen. 

Hr.  Henrik  v.  Sørensen  fra  Odense  havde,  som  alt  be- 
mærket, faaet  Plads  paa  en  Stol  nær  ved  Kathedret  og 
blev  saaledes  ikke  reven  med  af  Strømmen.  Han  havde 
med  Forundring  lagt  Mærke  til,  at  Professoren,  hans 
Svoger,  talte  saa  kammeratlig-fornøjet,  i  Stedet  for  med 
det  Udtiyk  af  streng  Alvor,  der  efter  hans  Mening  hørte 
til  et  Katheder,  og  da  endelig  den  nys  beskrevne  stærke 
Røg  og  den  derpaa  følgende  Forvirring  viste  sig,  troede 
han,  at  det  Hele  var  anlagt  paa  at  sætte  ham  i  Angst  og 
gjøre  ham  latterlig.  Vel  havde  han  i  første  Øjeblik  følt 
nogen  Frj^gt  overfor  det  Ubekjendte;  men  da  bemeldte 
Tanke  faldt  ham  ind  og  Skyen  nu  tung  og  mørk  samlede 
sig  under  Loftet,  blev  han  aldeles  rolig. 

Skyen  laa  som  et  Væsen,  der  aandede.  Undertiden 
strakte  den  sig  og  trak  sig  atter  sammen,  antog  næsten 
menneskelig  Form  og  kunde  ved  sine  Bevægelser  minde 
om  en  Svømmer,  der  nydende  Vandets  Friskhed  ligger  paa 
Ryggen  og  engang  imellem  gjør  et  Tag  med  Arme  og  Ben. 

Pludselig  væltede  den  sig  helt  omkring,  og  saa  hastig 
som  en  Maage,  der  har  faaet  Øje  paa  en  Fisk  i  Vand- 
fladen, skød  den  ned  og  stod  oprejst,  uformelig  overfor 
Hr.  Henrik,  idet  en  Tordenstemme  lød:  „Hvad,  er  Du 
ikke  gaaet?" 

„Det  er  meget  godt,"  sagde  Hr.  Henrik;  „meget  godt 
gjort,  min  gode  Svoger!  Kom  kun  frem,  hvor  Du  er!" 

Det  klukkede  inde  i  Skyen;  den  trak  sig  tættere  sam- 
men og  blev  mindre,  og  Hr.  Henrik  saa  nu  en  virkelig, 
menneskelig  Skikkelse  staa  for  sig.  Personen  var  iført 
en  brunrød  Vams,  meget  vide  sorte  Benklæder,  der  naaede 
til  Knæet,  sorte  Silkestrømper  og  Sko  med  store  Spænder, 
om  Skuldrene  hang  en  Kappe,  der  var  fæstnet  med  Snore, 
som  mødtes  paakors  over  Brystet;  paa  Hovedet  sad  en 
Baret  med  en  enkelt  sort  Fjer  paaskraa  over  det  højre 
Øre.  Denne  gammeldags  Paaklædning  fuldstændiggjordes 
af  en  Kaarde,  hvis  Greb  naaede  op  under  venstre  Arm, 
medens  Skedens  Dup  berørte  den  højre  Hæl,  hvilket  sidste 

forresten  kun  blev  muligt  derved,  at  Skikkelsens  højre 
Ben  var  sammentrukket,  Taaspidsen  var  vendt  næsten 
lodret  nedad.  Ansigtet  var  meget  skarpt  og  spidst  og  fik 
især  et  aldeles  usædvanligt,  fugleagtigt  Udtrj^k  formedelst 
Øjnene,  der  vare  ganske  smaa  og  sad  meget  tæt  sammen 
og  snart  stirrede,  snart  vare  i  glimtende  Bevægelse,  lige- 
som man  ser  paa  Kondorer,  Ørne  o.  desl. 

Det  klukkede,  som  sagt,  inde  i  Skyen  eller  i  Skik- 
kelsen, som  fremtraadte  deraf.  „Ho,  ho!"  sagde  Personen, 
„jeg  Din  Svoger!  Det  er  første  Gang,  Nogen  kalder  mig 
saadan  ....  Svoger!  ....  Ho,  ho!" 

„Skulde  det  være  Magikeren  Hermann?  Han  var  jo 
ogsaa  Bugtaler!  ....  Det  kan  være  morsomt,  naar  jeg 
kommer  hjem  til  Odense!"  tænkte  Hr.   Henrik. 

Men  det  lod  til,  at  Skikkelsen  kunde  gjætte  eller  mærke, 
hvad  han  tænkte,  og  at  den  var  af  hastig  eller  utaalmodig 
Gemytsbeskaffenhed.  „Du  fordømte  Son  af  det  nittende 
Aarhundrede!"  skreg  den,  saa  det  rungede  i  hele  Byg- 
ningen, „sid  ikke  der  og  tvivl  paa  mig!  Kan  Du  ikke 
lukke  Dine  Glugger  op  og  se,  at  jeg  er  en  Aand?  hvad? 
hæ!" 

„Er  De  maaske  en  af  de  engelske  Bankeaander  fra 
Maglekilde    Vandanstalt?"    spurgte    Hr.    Henrik. 

„Sludder!"  svarede  Aanden,  „hvordan  kunde  Du  saa 
se  mig?  Den  Slags  Aander  kan  man  jo  kun  se,  naar  man 
tror  paa  dem." 

„Det   er   endelig   ogsaa   sandt,"   sagde   Hr.    Henrik. 

„Sid  dog  ikke  saa  koldsindig!"  skreg  Skikkelsen  igjen. 
„Vær  et  ordenligt  Menneske!  Vis  dog,  at  Du  har  lidt 
Fantasi  og  varmt  Blod  ....  Se,  hvor  han  sidder  .... 
Hvad  skal  jeg  gjøre,  for  at  den  Karl  skal  tro?  ....  Tal, 
svar  mig  dog!  ....  Skal  jeg  sige  Dig  de  fem  Numere, 
der    komme    ved    næste    Trækning?" 

„De  glemmer  nok,  Hr.  Professor,  at  Tallotteriet  er  af- 
skaffet, "  svarede  Hr.  Henrik. 

Aanden  hylede  af  Forbitrelse.  „Der  kan  man  se!"  ski'eg 
den;  „saadant  et  Menneske  med  sin  dumme  begrænsede 
Viden  kan  prostituere  mig  alvidende  Aand!  Saasnart  en 
Ting  hører  op  at  vise  sig  for  ham,  kan  han  ikke  mere  se 
den,  medens  jeg  ser,  hvorledes  Kræfterne  virke,  og  hvad 

Menneskene  vilde  faa  fat  i,  hvis  de  gramsede  efter  Lykken 
....  Dog,  hvorfor  skal  jeg  ærgre  mig?  Jeg  kan  jo  paa 
den  simpleste  Maade  gjøre  Dig  flad  af  Forbavselse!  Knæl 
Dødelige:  Jeg  siger  Dig,  Du  hedder  Henrik  von  Sørensen, 
Du  er  Jurist  og  Reserveofficer,  syvogtyve  Aar  gammel, 
bosat  i  Odense,  og  Du  er  forelsket  i  Datteren  af  en 
Godsejer,  som  er  flyttet  til  Egnen  af  Helsingør." 

„Hvis  min  Søster  ikke  kunde  tie,  saa  kunde  Svoger 
dog  gjerne  holde  tæt  i  saa  mange  Menneskers  Nærvæ- 
relse," sagde  Hr.  Henrik  dæmpet,  men  fortørnet  (thi  han 
var  fuldt  og  fast  overtydet  om,  at  de  Andre  stode  uden- 
for og  lurede).  Dog  blev  han  hurtig  igjen  koldsindig  og 
i  godt  Humør  og  tilføjede:  „Hvis  Svoger  virkelig  er  en 
Aand,  saa  sig  Ein,  Zwei,  Drei,  og  lad  dette  Blækhus 
blive  forvandlet  til  en  Flaske  Cliquot  og  Svampen  til 
en   Østerspostej." 

„Den  Slags  Hexeri,  at  gjøre  materielt  Brud  paa  Natur- 
lovene, hører  ikke  under  mit  Departement;  men  jeg  ved 
et   Sted,   hvor   der  er  god   Cliquot   .  .  .  ." 

„Ja,   det  ved  jeg  sgu  ogsaa  .  .  .  ." 

„Vær  nu  fornuftig^  Henrik  v.  Sørensen,  og  tro  Dine 
egne  Øjne!"  raabte  Skikkelsen.  „Du  har  jo  selv  set,  hvor- 
dan jeg  steg  ud  af  Flasken,  og  da  Du  sagtens  har  læst 
le  diable  boiteux,  saa  begriber  Du,  at  det  er  mig,  der 
dengang  igjen  maatte  ind  i  Troldmandens  Flaske  og  saa 
ved  en  Fejltagelse  blev  sendt  til  Danmark  for  halvhun- 
drede Aar  siden." 

„Nej,  Svoger,  jeg  tror  ikke  paa  saadanne  Narrestreger, 
og  nu  vil  jeg  gaa." 

„Gaa?  Nej,  ved  Du  hvad,  vil  Du  ikke  tro  med  det 
Gode,  saa  skal  Du  med  det  Onde   —   Ein,   Zwei,   Drei!" 

Med  disse  Ord  greb  Aanden  Hr.  Henrik  i  Nakken,  fløj 
med  ham  op  i  Luften  og  dalede  efter  et  Par  Minuters 
Forløb  ned  paa  Tinden  af  Nikolai  Taarn  og  satte  ham 
yderst  paa  den  Kant,  som  vender  mod  Østergade  og 
Kongens  Nytorv.  „Saa  Du  vil  have  Ein,  Zwei,  Drei!" 
sagde  Aanden. 

Det  kan  siges  uden  Forklejnelse  for  Juristers  og  Re- 
serveofficerers Mandhaftighed,  at  Hr.  Henrik  var  mere 
død  end  levende,  dels  ved  det  voldsomme  Tag,  dels  ved 

M.  Goldschmidt  i  Folkeudgave.  IV  4 

den  pludselige  Overbevisning  om,  at  noget  Overnaturligt 
var  ham  nær,  dels  endelig  ved  Synet  af  Afgrunden,  der 
gabede  under  ham. 

„Skaan  mig,  gode  Samiel, '  sagde  han  og  sank  helt 
sammen,  og  han  vilde  ufejlbarlig  være  styrtet  ned,  hvis 
Aanden  ikke   havde  havt  Tag  i  ham. 

„Jeg  hedder  ikke  Samiel!  mit  Fornavn  er  Cleophas; 
jeg  skal  bede,  at  Du  kalder  mig  Senor  Don  Cleophas  1' 
sagde  Aanden  barsk.  Men  da  han  mærkede,  hvor  ilde 
det  var  fat  med  Hr.  Henrik,  sagde  han:  „Naa,  naa,  Du 
maa  ikke  ligge  og  dø;  jeg  kan  dog  i  Grunden  godt  lide 
Dig  ....  bi  lidt,  jeg  lægger  Dig  et  Øjeblik  her  ned  i  Hjør- 
net,  saa   skal   Du  strax  faa   Cliquot." 

Med  disse  Ord  foer  Don  Cleophas  ned  i  en  nærlig- 
gende Vinkælder  og  kom  strax  efter  tilbage  med  to  Fla- 
sker, to  Glas  og  endel  smaa  Østerspostejer.  Han  knæk- 
kede Halsen  paa  en  Flaske,  lod  Skummet  sprøjte  Hr. 
Henrik  i  Ansigtet  og  gav  ham  derpaa  et  Glas  at  drikke. 

„Ja,  ikke  sandt,  den  bander  ikke,"  sagde  Don  Cleophas, 
da  han  saa  Livet  komme  rask  tilbage  i  Hr.  Henriks 
Øjne    og    Kinder.    „Endnu    et    Glas!" 

„Der  er  mig  Intet  kjærere,"  vedblev  Don  Cleophas, 
idet  han  udpakkede  Postejerne  og  paany  fyldte  Glas- 
sene, „end  at  drikke  et  godt  Glas  Vin  om  Aftenen  paa 
Toppen  af  et  Kirkespir  eller  paa  Tinden  af  et  Taam  i 
en  stor  By.  Saa  tænder  man  sig  en  Cigarrito  og  nyder 
Udsigten." 

„Udsigten?"  sagde  Hr.  Henrik  beskedent;  „mig  fore- 
kommer det,  at  her  slet  ingen  Udsigt  er.  Man  ser  der- 
nede noget  Sort  med  adskillige  Lysprikker  og  Striber. 
Nej,  Hr.  Don  Cleophas,  saa  skulde  De  komme  til  Odense! 
der  er  lyst  om  Aftenen,  der  have  vi  Gas!" 

„Ingen  Udsigt?"  svarede  Don  Cleophas  ....  „ej,  det 
er  jo  ogsaa  sandt!" 

Med  disse  Ord  strøg  han  pludselig  Hr.  Henrik  over 
Ansigtet  og  spurgte  derpaa  med  en  Latter,  der  næsten 
lød   godmodig:   „Er  her  ingen  Udsigt?" 

Hr.  Henrik  kom  uvilkaarlig  til  at  skrige  af  Over- 
raskelse. Da  han  igjen  saa  ned,  vare  alle  Husene  paa  for- 
underlig   Maade    gjennemsigtige.    Alt,    hvad    han    fæstede 

sit  Øje  paa,  stod  for  ham  i  dæmpet  Klarhed,  og  han 
var  det  paa  ubegribelig  Maade  ganske  nær,  medens  han 
samtidig  havde  bestemt  Fornemmelse  af,  at  han  var 
oppe   paa   Taamet. 


ANDET   KAPITEL. 
Hvad  Don  Cleophas  og  Hr.  Henrik  saa  opi)e  fra  Taarnet. 


Dels  formedelst  den  Plads,  Aanden  havde  valgt,  dels 
formedelst  en  Interesse,  der  er  egen  for  alle  Provinsfolk 
og  de  fleste  Kjøbenhavnere,  var  Østergade  den  Del  af 
Byen,  som  først  tiltrak  sig  Hr.  Henriks  Blik.  Det  var 
endnu  tidlig  paa  Aftenen,  Drosker,  Kareter,  Ekvipager 
fore  afsted  efter  hinanden  eller  undvege  hinanden.  Folk 
gik  til  de  forskjellige  Theatre  eller  spadserede,  skyndte 
sig,  mødtes,  skiltes  i  andre  Formaal  eller  uden  bestemt 
Formaal.  Trods  den  overnaturlige  Lysklarhed,  hvori  Alt 
viste  sig  for  ham,  kunde  Hr.  Henrik  dog  ikke  fæste  sin 
Opmærksomhed  paa  noget  bestemt  Punkt  i  den  bevæge- 
lige, rastløse,  summende  Masse,  men  vedblev  en  Stund 
at  stirre  dernedi  som  i  en  rindende  Flod,  hvis  skynd- 
somme Vande  paa  underlig,  behagelig  Maade  binde  Øjet 
og   Tanken. 

Don  Cleophas  havde  imidlertid  med  stor  Færdighed 
rullet  et  Par  Cigarritoer  og  slog  Ild  af  Taarnet.  Derpaa 
satte  han  sig  op  paa  Muren,  lod  Benene  dingle  over  For- 
valterboligen, udpustede  en  lang,  fin  Røg  og  sagde:  „Ah!" 
—  Der  laa  en  saa  intensiv  Nydelse,  en  saa  vældig  koncen- 
treret Tilfredshed  i  dette  „Ah!",  at  Hr.  Henrik  løsrev 
sig  fra  sin   Stirren. 

„Naa?"  spurgte  Don  Cleophas,  idet  han  bød  ham  en 
Cigar  og  Ild. 

„Mange  Tak  ....  Ja,  det  er  morsomt  at  se  paa,"  sagde 
Hr.   Henrik. 

„Det  er  en  Stime  Fisk,"  bemærkede  Don  Cleophas  filo- 
sofisk, „men  de  fiske  hinanden;  hvert  Øjeblik  er  der  Bid." 

4* 

„Jeg  kom  ved  Lyden  og  Bevægelsen  til  at  tænke  paa 
Bikuberne  hjemme,"  sagde  Hr.  Henrik.  —  „Og  se,  hvert 
Øjeblik  er  der  en  ung  Dame,  som  gaar  op  i  en  Butik  og 
snart  kommer  ud  igjen  uden  at  have  kjøbt  Xoget.  Det 
minder  mig  om  de  Bier,  der  krybe  ned  i  et  Blomster- 
bæger, summe  lidt  dernede,  men  strax  flyve  ud  igjen, 
formodenlig  fordi  der  ikke  var  Honning,  eller  fordi  en 
anden   Blomst  faldt   dem   ind.  " 

„Ho,  ho!"  sagde  det  i  Don  Cleophas. 

„Men  se  dernede,  tæt  ved  Kongens  Xytom^,  der  gaar 
en  sørgeklædt  Kone  ind  i  en  Butik;  hvad  mon  hun 
vil?" 

Don  Cleophas  bøjede  Hovedet  lidt  frem  og  sagde:  „Naa, 
den  Kone;  ja  hun  er  ikke  uden  Mærkelighed,  skjont 
mindre  ved  hendes  egen  Personlighed  end  ved  hendes 
Mand.  Han  var  skabt  til  Æventyrer  i  stor  Stil.  Havde 
han  været  født  i  Frankrig,  var  han  bleven  en  Marschal 
St.  Arnaud,  i  Nordamerika  vilde  han  have  opfundet  Mor- 
monismen. Her  blev  han  sat  i  Papmagerlære,  endnu  inden 
han  havde  lært  at  skrive  og  læse  ordenlig.  Professionen 
opgav  han  saa  snart  som  mulig  og  levede  af  at  have 
Ideer.  Det  er  mærkeligt  nok,  at  om  de  fleste  betydelige 
Opfindelser  havde  han  forud  en  Forestilling.  For  de 
nj^e  store  Forbedringer  i  Skydevaabnene  henvendte  han 
sig  til  Generallo-igskommissariatet  og  gjorde  opmærksom 
paa,  at  det  ikke  var  Kanonen,  men  Projektilet,  man 
maatte  give  en  ny  Udvikling,  saa  at  det  kunde  springe 
i  rette  Tid  og  med  stor  Virkning;  men  hvorledes  det 
skulde  ske,  vidste  han  ikke,  da  han  aldrig  havde  set  en 
Granat,  en  Raket,  ja  knap  en  Kanon.  Han  gik  op  til 
H.  C.  Ørsted  og  talte  om,  at  man  absolut  maatte  kunne 
indrette  en  Trykke-Telegraf;  men  han  kunde  saa  meget 
mindre  forklare  sig,  som  han  ikke  engang  ret  kjendte 
Elektromagnetismen.  Et  halvt  Aar  efter  opfandt  Brett 
den  selvsamme  Telegraf,  og  saa  gik  Manden  bleg  og  for- 
tvivlet op  til  Ørsted,  der  skaffede  ham  et  Gratiale.  Han 
havde  den  første  Ide  til  Industrilotteriet,  men  kunde 
ikke  sætte  det  i  Gang;  han  opfandt  at  sy  Handskei'  af 
gamle  Silkestrømper  og  solgte  Ideen  for  Spotpris;  han 
opfandt  en  anden  Maade  at  spinde  Silke  paa,  Avertisse- 


DON   CLEOPHAS  57 

mentstidenden,  men  overlod  Griiner  Ideen,  fordi  han  sam- 
tidig lagde  sig  efter  at  farve  Brændevin  som  Kognak,  saa 
at  det  kan  indføres  i  Sverig,  hvor  jo  dansk  Brændevin 
er  Kontrebande.  Datteren  viste  som  lille  Pige  i  Skolen 
usædvanlige  Anlæg  baade  til  at  lære  udenad  og  til  at  sy 
overordenlig  propert  og  fint,  især  Linned.  Men  Faderen 
vilde  ikke  have,  at  hun  skulde  uddanne  sig  til  Sypige 
eller  Modehandlerinde ;  han  havde  altid  Haab  om  at 
blive  rig,  føre  et  stort  Hus  og  skaffe  sin  Datter  et  glim- 
rende Parti.  Han  døde  for  et  Par  Maaneder  siden,  og 
efter  at  Moder  og  Datter  nu  har  prøvet  endel  Sorg  og 
Skuffelse  og  Nøden  staar  for  Døren,  er  det  faldet  dem  ind, 
at  Luise  kan  sy  smukt,  og  Moderen  bringer  en  Prøve  af 
hendes  Linnedsyning,  en  Skjortekrave,  der  ind  i  Butiken 
for  at  faa  Arbejde,  som  betales  godt.  Men  i  de  ti  mellem- 
liggende Aar  er  denne  Færdighed  bleven  udviklet  næsten 
til  en  Kunst;  Luise,  som  engang  var  den  Første  i  hele 
Kjøbenhavn,  staar  nu  tilbage  for  de  unge  Piger,  hvis 
Arbejde  har  faaet  Præmien  paa  Verdensudstillingen  i 
Paris.  Man  viser  i  dette  Øjeblik  Moderen  Prøver  deraf, 
og  det  gaar  pludselig  op  for  hende,  at  Verden  er  faret  fra 
hende  og  hendes  Datter,  medens  de  med  Faderen  gjorde 
de  mange  drømmeagtige  og  æventyrlige  Omveje.  Hun 
er  nær  ved  at  segne;  men  Ingen  skulde  af  de  forkerte  Ord, 
hun  siger,  kunne  mærke,  at  hun  næsten  føler  Dødsangst. 
Hun  siger:  De  maa  undskylde,  min  Datter  sj^er  rigtig 
saa  propert  som  Nogen.  Man  trækker  paa  Skuldrene  og 
lader  hende  staa." 

„Men  hvad  vil  der  nu  ske  med  de  to  stakkels  Fruen- 
timmer?" spurgte  Hr.  Henrik. 

„Det  ved  jeg  ikke;  det  er  afhængigt  af  deres  Vilje. 
Jeg  ser  kun,  hvad  der  vil  ske,  baade  i  det  ene  Tilfælde  og 
i  det  andet." 

„Naa,   hvad   er   der?"   spurgte  Hr.    Henrik  ivrig. 

„Se  først  derhen,  i  Ny-Adelgade,  højt  oppe,  i  Værelset 
ud  til  Gaarden.  Der  gaar  Datteren  alene  op  og  ned." 

„Hun  er  kjøn!"  udbrød  Hr.  Henrik;  „dejligt  sort  Haar 
.  ...  ih,  og  mørkeblaa  Øjne!  Og  rank  og  velvoxen,  fyldig 
og  smækker!" 

„Ja,   hun  gaar  op   og  ned   ad   Gulvet  og  nynner.   Det 

attenaarige  Ungdoms-Liv  er  saa  stærkt  i  hende;  hun  kan 
ikke  længe  tænke  paa  den  Livsalvor,  hvorunder  Moderens 
Ivnæer  nu  ryste  henne  i  Butiken.  Maanen  skinner  ind 
til  hende,  og  i  dens  gule  Lys  paa  Gulvet,  i  Blinkene  fra 
Tagene,  i  Alt,  hvad  hendes  Øjne  falde  paa,  læser  hun  For- 
tællinger om  Lj^kke,  Forbud  paa  herlige  Æventyr;  ind- 
vendig hører  hun  dejlig  Sang;  hun  nynner  kun  svagt 
efter,  hvad  der  med  tilbageholdt  Jubel  lyder  i  hendes 
Sind    " 

„Men  hvad  vil  nu  ske?"  spurgte  Hr.  Henrik. 

„Naar  Moderen  nu  kan  være  resolut  og  endnu  i  Aften 
gaa  op  til  en  Bekjendt,  en  kraftig  og  rask  Kone,  saa  vil 
denne  raade  hende  at  søge  Kondition  til  Datteren,  og  saa 
faar  hun  at  vide,  at  der  er  en  passende  Tjeneste  ledig  hos 
en  rig  Grosserer;  hvis  hun  da  skynder  sig,  faar  Luise 
Konditionen,  og  hun  vil  da  opleve  det  Æventyr,  at  Gros- 
sererens Søn  forelsker  sig  i  hende  og  efter  noget  Vrøvl 
faar  hende  til  Hustru." 

„Men  hvis  Moderen  ikke  gjør  det?  .  .  .  ." 

„Hvis  hun  gaar  hjem  og  er  forknyt  og  lægger  Hæn- 
derne i  Skødet,  saa  vil  Luise  imorgen  tilfældigvis  møde 
samme  Grosserersøn  og  efter  adskillig  Usikkerhed  blive 
hans  Maitresse." 

„Gud  fri  os!  Er  der  saa  lidt  Plads  imellem  det  Bedste 
og  det  Værste?"  udbrød  Hr.  Henrik. 

„Saa  lidt  Plads,  kalder  Du  det?"  sagde  Don  Cleophas, 
idet  han  kastede  Stumpen  af  sin  Cigarrito  over  imod 
lille  Kongensgade.  „Kalder  Du  det  maaske  ringe  Forskjel, 
at  i  det  ene  Tilfælde  gaar  hun  noget  kuet,  men  alvorlig 
ind  i  en  beskeden  Stilling  hos  en  god  Familie,  er  selv 
præget  af  Ærbarhed  og  vækker  Respækt  —  i  det  andet 
Tilfælde  er  den  unge  Pige  urolig,  æventyrlig  og  allerede 
halv  forvildet  af  Angst  og  Livslyst?  Kalder  Du  den  For- 
skjel saa  ringe?  ....  Nu  er  Moderen  kommen  ud  og  staar 
paa  den  lille  Stentrappe  og  overvejer,  om  hun  skal  gaa 
til  Venstre  eller  Højre  .  .  .  ." 

„Jeg  vil  ikke  se  det!  jeg  kan  ikke  holde  det  ud!"  sagde 
Hr.  Henrik  og  holdt  Haanden  for  Øjnene. 

Da  han  lidt  efter  alligevel  saa  ned,  var  Konen  for- 
svunden i  Mængden.  Han  skyndte  sig  at  se  langt  ud  og 

spurgte:  „Hvem  er  den  Mand,  som  gaar  hist  nede  fordybet 
i  Tanker  eller  melankolsk?" 

„Det  skal  jeg  sige  Dig,  men  først  gjøre  Dig  opmærk- 
som paa,  at  i  et  frit  Land  maa  der  lægges  særlig  Vægt 
paa  Ungdommens  Opdragelse.  Den  Mand  holder  tillige- 
med sin  Kone  et  Pigeinstitut,  hvor  han  i  øverste  Klasse 
ikke  forsommer  nogen  Lejlighed  til  at  holde  Foredrag 
over  det  politiske  Parti,  han  tilhører,  anbefale  dets  Blade, 
oplæse  Stykker  deraf  og  give  Alle,  der  offenlig  ytre  anden 
^lening,  saadanne  hæslige  Navne,  som  især  antages  at 
gjøre  Indtryk  paa  Pigebørn.  Det  slaar  an  med  forskjellig 
Virkning.  Nogle  af  de  vordende  Dannekvinder  ere  meget 
skjelmske,  og  naar  de  ville  have  en  halv  eller  en  hel 
Time  fri,  føre  de  deres  Lærer  paa  glat  Is  ved  at  forelægge 
ham  et  politisk  Spørgsmaal,  og  ved  hvert  Skældsord,  han 
da  med  sin  galdesyge  Natur  bruger  paa  Dansk  eller 
Fransk,  saasnart  han  bliver  ivrig,  gjøre  de  Øjne  til  hin- 
anden eller  tilkaste  hinanden  Papirkugler,  hvori  staar 
Navnet  paa  den  Officer  eller  Kadet,  hvem  Skældsordet 
drillende  ønskes  at  gjælde  o.  s.  v.  Andre  unge  Piger  tage 
Sagen  mere  grandiost  eller  hypokondert.  De  drømme 
sig,  under  deres  Fødelands  uhyre  Lidelse,  ind  i  Rol- 
ler som  Jeanne  d'Arc,  Charlotte  Corday  o.  desl.  og  give 
hinanden  de  højtideligste  Forsikringer  om,  at  de  aldrig 
ville  gifte  sig.  Bestyreren  gjør  imidlertid  et  Par  Gange 
om  Aaret  Selskab,  og  naar  hans  bedste  Elever  saa  ere 
trufne  sammen  med  Folk  af  den  Politik,  han  anbefaler, 
har  man  Exempel  paa,  at  det  efter  en  Stunds  Forløb  har 
ført  En  og  Anden  til  at  opgive  Livsstillingen  som  Jeanne 
d'Arc  mod  den  solidere  som  Ægtefælle  og  Genius  for  en 
Helt.  Det  er  hidtil  gaaet  ganske  godt;  thi  man  lærer 
hurtig  i  Ægtestanden  en  forstandig  Resignation.  Nylig 
er  derimod  indtruffet  et  Tilfælde,  hvor  Livet  virkelig 
gjorde  kraftige  Fordringer,  og  saa  „rev  det  ud",  som 
man  siger,  og  derfor  gaar  han  nu  saa  alvorlig  og  tænker 
over,  hvad  Indflydelse  dette  mulig  kan  have  paa  hans 
Institut," 

„Hm,"  sagde  Hr.  Henrik  langt  og  spurgte  derpaa: 
„Hvem   ere  de   to  simple,   aldrende   Folk,   formodenlig 
Mand   og   Kone,   der  gaa   foran   ham   og  nu   tage  Vejen 

lige  ud  ad  Ny-Østergade,  medens  han  drejer  om  ad  Told- 
bodvejen  til   Grønningen?" 

„Det  er,"  svarede  Don  Cleophas,  „for  Øjeblikket  lo 
af  de  lykkeligste  Mennesker  i  Kongeriget  Danmark,  uagtet 
de  Intet  besidde  af  det,  som  Folk  i  Almindelighed  anse 
for  nødvendigt  til  Lykken.  De  have  hverken  Ungdom, 
Formue  eller  Helbred  og  vilde  dog  maaske  ikke  bytte 
med  Nogen,  som  havde  Alt  dette." 

„Saa  holde  de  meget  af  hinanden  og  ere  meget  reli- 
giøse ....  eller  det  er  Forbrydere,  der  have  udført  et 
heldigt  Coup." 

„Nej,  langtfra.  Døm  selv.  Manden  er  født  i  Leuwarden 
og  kom  hertil  for  nogle  og  tredive  Aar  siden  som  Skibs- 
dreng og  tog  dansk  Hyre.  Hans  første  Kone  blev  van- 
vittig, hans  to  Børn  døde,  og  han  slog  sig  til  Drik,  for 
hvilken  Fejl  hans  nuværende  Kone  har  kureret  ham, 
skjønt  ikke  grundig.  Hun  er  en  Husmandsdatter  fra  Jyl- 
land. Om  Vinteren  bo  de  i  Skovshoved  og  ernære  sig 
ved  at  gaa  paa  Arbejde,  om  Sommeren  vogte  de  Dyre- 
havsporten ved  Charlottenlundsvejen.  Der  have  de  to 
smaa,  tjærede,  trekantede  Hytter,  af  hvilke  de  bruge 
den  ene  til  Hønsesti,  den  anden  til  Sengested  og  Spis- 
kammer. Sidste  Sommer  var  for  vaad,  og  de  fik  næsten 
ingen  Æg  af  Hønsene.  Derfor  gik  Konen  en  Dag  til 
Holte,  kjøbte  en  Gris  og  bar  den  paa  sin  Ryg  hjem  til 
Dyrehavs-Indkjørselen.  For  at  den  ikke  skulde  gjøre  Skade 
i  Skoven,  maatte  de  holde  den  tøjret  paa  en  lille  Plet, 
hvor  der  ikke  var  Græs.  Hos  en  Bonde  i  Egnen  kjøbte 
Konen  syge  Kartofler  til  atten  Skilling  Skæppen  og  hak- 
kede dem  tilligemed  Brændenelder.  Somme  Dage  maatte 
Manden  hakke,  skjønt  han  foretrak  at  staa  skrævende 
med  Hænderne  i  Buxelommen  og  se  paa  Grisen;  thi  mod 
ondt  Vejr  laa  Konen  aldeles  lammet  af  Gigt  inde  i  den 
ene  Hytte.  I  Uvejr  toge  de  Grisen  ind  til  sig.  Ved  dette 
Traktement  tilligemed  noget  Klid,  som  engang  imellem 
faldt  af,  trivedes  Svinet  saa  vel,  at  de  i  Avgust  afsloge 
20  Rd.,  som  Slagteren  i  Taarbæk  bød  for  det.  ' 

„Det  tror  jeg  nok,  et  Husd3''r,  man  havde  levet  saa- 
dan  med!"  sagde  Hr.  Henrik. 

„Bliv  nu  blot  ikke  sentimental,"  svarede  Don  Cleophas. 

„De  opdroge  ingenlunde  Svinet  i  andet  Øjemed  end  at 
slagte  det,  hvilket  skete  i  Slutningen  af  Oktober.  Noget 
af  Kjødet  blev  saltet,  Andet  roget;  de  fik  Fedt,  Blod- 
pølser, Medisterpølser  og  fyldte  Kaalhoveder.  De  have 
havt  Sul  hele  Vinteren,  og  da  nu  Konens  Søsterdatter, 
som  er  gift  med  en  Vægter,  kom  i  Barselseng,  gik  de 
ind  og  bragte  hende  et  Par  Pølser  og  et  Stykke  Skinke. 
Vægteren  hentede  fra  Urteboden  en  Pægel  ung  Rom  og 
indbød  Rullekonen  ved  Siden  af.  Traktementet  er  nu 
forbi,  og  de  To  gaa  hjem  til  Skovshoved.  Manden  tj^gger 
paa  en  svær  Skraa,  spytter  hyppig  langt  ud  til  Siden  og 
taler  i  afbrudte  Mellemrmn  om,  at  de  til  næste  Sommer 
ville  holde  to  Grise;  Konen  hviler  foreløbig  i  den  ene 
Følelse,  at  hun  har  vist  sig  som  Beskytter,  hun  har 
givet  Noget  bort,  det  er  blevet  beundret,  hun  og  hendes 
Mand  ere  blevne  trakterede;  Begge  føle  sig  betj^deligere 
end  to  Rigsdagsmedlemmer,  der  tilsammen  indbringe  et 
Amendement  og  faa  det  antaget." 

„De  kjender  ganske  godt  til  vore  Tilstande,  Hr.  Don 
Cleophas,"    bemærkede   Hr.    Henrik. 

„Sid  Du  engang  halvtredsindstyve  Aar  i  en  Flaske  og 
kukelur,  og  lad  os  saa  se,  om  Du  ikke  lægger  Mærke 
baade  til  Stort  og  Smaat!"  raabte  Don  Cleophas. 

Endskjønt  disse  Ord  ikke  vare  vrede  eller  voldsomme, 
snarere  havde  et  Anstrøg  af  Lune,  luede  dog  den  urolige 
Aandenatur  igjen  meget  stærkt  i  Don  Cleophas's  Øjne, 
og  Hr.  Henrik  besluttede  derfor  at  vogte  sig  for  Inter- 
pellationer —  som  store  Aander  jo  overhovedet  ikke 
kunne  lide  —  og  i  Stedet  for  spørge  om  de  Ting,  det 
øjensynlig  behagede  Don  Cleophas  at  tale  om.  Naar  Aan- 
den  saaledes  blev  uforstyrret,  begyndte  Talen  lidt  efter 
lidt  at  lyde  saa  rolig,  som  om  det  var  Begivenheden,  der 
selv  udmalede  sig. 

Da  en  Vogn  langsomt  kjørte  ind  ad  Porten,  fulgt  af 
flere  Mænd,  medens  et  Par  skyndte  sig  forud,  spurgte 
Hr.   Henrik,  hvem  det  var. 

Don  Cleophas  saa  skarpt  til  og  sagde  derpaa: 

„For  et  Par  Aar  siden  var  han  en  stille,  flittig  Mand. 
En  Aften  sad  han  ved  sine  Handelsbøger  og  sin  Penge- 
kasse,  saa    traadte   hans    Skjæbne  usynlig   ind   til   ham. 

Han  blev  pludselig  led  ved  Pengene;  det  sj-ntes  ham. 
at  naar  man  end  ved  Slid  og  Slæb  aarlig  fik  endel  Sølv 
og  halvsnavsede  Sedler  tilovers,  saa  var  det  ikke  Noget. 
Nu  var  han  bleven  fyrretyve  Aar,  havde  i  Grunden  ikke 
kjendt  Tilværelsen;  han  spurgte,  om  der  ikke  var  noget 
Stærkere,  Friskere  og  Sødere  ved  Livet,  om  ikke  Pengene 
vare  blotte  Tegn  for  Noget,  som  han  ikke  havde  smagt? 
En  forglemt  Ungdom  vaagnede  inden  i  ham. 

Han  lukkede  sit  lille  Kontor  og  gik  ind  til  sin  Kone. 
Hun  sad  og  betvang  sit  Sind  ved  Læsning  i  en  nj^lig 
udkommen  opbyggelig  Bog;  hendes  Søster,  som  var  i 
Huset,  strikkede  og  læste  noget  Lignende.  Han  tog  Bogen 
fra  sin  Kone,  læste  opmærksomt  deri  og  blev  urolig 
berørt  af  den  bitre  Lidenskab  og  af  den  Forestilling  om 
en  mageløs  aandig  Herlighed,  som  Forfatteren  havde  ned- 
lagt deri.  Han  opsøgte  Forfatteren  og  kom  efter  kort 
Tids  Forløb  til  den  Tro,  at  de,  der  kastede  Vrag  paa 
Jordens  Herligheder  og  pegede  paa  en  overjordisk,  kun 
talte  saa,  fordi  de  vare  sygelige  og  ikke  havde  Mod 
eller  Livskraft  til  at  nyde.  Den  nye  Ungdom  i  ham  blev 
alt  stærkere.  Han  saa  sig  om  og  lagde  Mærke  til,  hvad 
der  var  at  faa  for  Penge,  og  det,  syntes  ham,  var  Alt. 
At  blive  rig  og  blive  stærk,  dertil  stundede  Alle.  Op- 
naaede  man  Rigdom  og  gode  Bekjendtskaber,  saa  kunde 
man  endog  komme  med  at  regere,  kunde  sidde  ved  Kon- 
gens Taffel,  være  en  Magt,  blive  smigret,  være  Herre  i 
Landet,  nyde,  nyde.  Han  besluttede,  at  han  vilde  naa 
dertil,  hvad  det  saa  skulde  koste.  Menneskeaandens  Evner 
forøges  indtil  en  vis  Grad  ved  Begær.  Han  gjorde  et  Par 
vovelige,  men  heldige  Spekulationer  og  begjmdte  at  vække 
Opmærksomhed.  Folk  kom  til  ham,  og  i  Stedet  for  at  han 
tidligere  havde  søgt  ganske  stille,  for  sig  selv,  at  danne 
sig  en  Mening  om  Ting  og  Begivenheder,  optog  han 
nu  med  Snuhed  saadanne  Meninger,  som  han  mærkede 
vare  behageligst  for  de  Folk,  han  vilde  vinde.  Det  ra- 
skere Liv  tiltalte  ham,  hver  lille  Person,  han  snildt  vandt, 
foraarsagede  ham  en  kildrende  Fornøjelse.  Mejineskene, 
sagde  han  til  sig  selv,  ere  Mursten  til  Ens  Lykkes  Byg- 
ning. Undertiden  kunde  komme  en  utaalmodig  melan- 
kolsk Fornemmelse  en  Livslede  ligesom  hin  Aften;  men 

saa  tog  han  sig  efter  La3gens  Raad  en  Ridetur  og  for- 
skrev sig  selv  anden  Opmuntring.  Han  begyndte  ogsaa 
at  gjore  Hus.  Hans  Kone  og  Svigerinde  levede  op  og 
lagde  de  opbyggelige  Bøger  tilside. 

Men  han  stødte  paa  en  Rival,  der  mærkede,  hvor  han 
vilde  hen,  og  var  langt  rigere  end  han.  Saa  blev  det  en 
haard    Kamp    mod    en    koldblodig   Overmagt;    men   som 
sagt   han   levede,   draf   af   Livets    Bæger,   haabede,   stred, 
havde    Tiden    opfyldt.    Hvad    han    nu    savnede,    var    til- 
strækkelig  Kapital,    og   Folk,   som   nøjagtig   vidste,    hvad 
han  ejede  til  at  føre  Kampen,  saa  til.  Menneskene  hjælpe 
kun    den,    der   er   stærk    eller    bekjender   sig   svag.    Han 
følte  det;  hans  Sind  rasede  undertiden  mod  det  Samfund, 
der    omgav    ham;    men    han    turde    ikke    være    uhonnet. 
Visse  Foretagender  kunde  blot  beskæftige  hans  Fantasi; 
ved  at  læse  i  Aviserne  om,  hvorledes  Huse  i  New-York 
hemmelig    udruste    Slaveskibe    og   tjene    uhyre    Summer, 
kunde  han   ønske   at  være   tyve  Aar  yngre;   selv  gjorde 
han  kun  de  smaa,   halvt  tilladte,   bitre  Uretfærdigheder, 
som    tilgives,    naar    de    føre    til    Lykke.    Konjunkturerne 
gave    pludselig    Lejlighed    til    usædvanlige    Spekulationer, 
han  besluttede  at  vove  noget  Alvorligt  og  udrustede  med 
al    sin    Formue    og    Kredit    en    Expedition.    Midt    under 
Arbejderne  kom  en  Dag  hans  første  Kommis  til  ham  og 
begærede  en  betydelig  Forøgelse  af  sin  Løn.   Ogsaa  han 
havde  et  Maal,  han  vilde  naa,  hvad  det  saa  skulde  koste: 
han  var   forelsket  i  en  ung  Enke,   der  var  meget  snild. 
Han,  Kjøbmanden,  var  utaalmodig,  talte  faderlig  strengt 
om    de   unge    Herrers    Nydelsessyge    og    sagde    Nej.    Saa 
forlod  Kommis'en  ham  og  forraadte  Expeditionens  Hem- 
melighed til  hans  Rival,  der  strax  med  langt  større  Kræf- 
ter   udrustede    en    lignende.    Ogsaa    Vinden    var    Rivalen 
gunstig,  blæste  stærkere  paa  hans  Skib;  han  kom  først, 
lod    sig    nøje    med    ringe   Avance,    trykkede    Prisen,    vor 
Kjøbmands  Spekulation  var  ødelagt.  Nu  kunde  han  paa 
Dag   og   Time   beregne,   naar  Undergangens   Stund   vilde 
slaa,   og  samtidig  fik  han  tilfældigvis   at  vide,  hvorledes 
han  var  bleven  forraadt.  Han  havde  ikke  Mod  eller  Livs- 
kraft til   at  hævne  sig  paa  sine   Fjender.   Med  en   plud- 
selig,   kold    S andhedskj ærlighed    sagde    han   sig    selv,    at 

han  i  deres  Sted  vilde  have  handlet  som  de.  Han  følte 
sig  træt,  og  i  Stedet  for  at  arbejde,  lagde  han  sig  halve 
Dage  paa  Sofaen  og  læste  Æventyr  og  franske  Romaner. 
Der  kom  et  gabende  Svælg  mellem  hans  Fantasiliv  og 
Virkeligheden;  men  han  maatte  ud  derfra,  ud  i  det  virke- 
lige Liv  og  selv  se  til,  hvorledes  Katastrofen  nærmede 
sig.  Skjont  Ingen  endnu  vidste  det,  forekom  det  ham, 
at  Alle,  naar  han  talte  med  dem,  holdt  et  Smil  tilbage, 
men  grinte,  naar  han  forlod  dem.  Mødte  han  fintklædte, 
smukke  Damer,  syntes  ham,  at  det  var  Rov  fra  ham, 
der  var  hængt  paa  dem,  og  de  lo,  smilede  hemmelig,  fordi 
han  ikke  kunde  være  med  A^ed  Avktionen;  thi  saa  syntes 
Alt  ham.  Skildvagterne  lo  i  Skægget,  fordi  han  ikke  havde 
Ridderkors,  og  ved  Kongens  Taffel  skoggerlo  de  Andi'e 
over,  at  han  havde  villet  naa  derop.  Hvordan  vil  det 
saa  blive,  naar  Falliten  bliver  erldæret!  ticnkte  han.  Men, 
sagde  han,  de  skal  nok  lade  være  at  le.  Fra  det  Øjeblik 
af  havde  han  kun  een  Tanke,  hvis  Udforelse  han  med 
største  Omhyggelighed  forberedte.  Imorgen  ere  de  store 
Vexler  forfaldne;  for  lidt  siden  gjentog  han:  „De  skal 
nok  lade  være  at  le",  og  skød  sig  derude  paa  alf  ar  Vej. 
Nu  kjøre  de  hans  Lig  ind." 

Hr.  Henrik  saa  paa  den  fintklædte  Mand  med  det 
knuste  Hoved,  der  laa  i  Halmen,  og  sagde  skudrende: 
„Det  er  værre  at  se  end  faldne  Kammerater  paa  Val- 
pladsen." 

„Saamænd,"  svarede  Don  Cleophas. 

„Men  hans  Kone  og  Svigerinde?  Vide  de  Noget?  Hvad 
ville  de  Stakler  sige!"  udbrød  Hr.   Henrik. 

„Vi  kan  følge  med  til  dem.  Den  Mand,  som  skynder  sig 
der,  skal  op  og  forberede  og  melde.  1  første  Øjeblik 
følte  han  en  sær  Krilren  ved  at  have  fremmed  Rædsel 
at  bære,  men  nu,  da  han  nærmer  sig  Huset,  begynder 
han  at  ryste  af  Angst.  Den  Anden,  som  følger  efter  i 
samme  Ærinde,  er  mere  flegmatisk  og  kommer  nok  forst 
.  .  .  .  skal  vi  følge  med?" 

„Nej!  nej!"  sagde  Hr.  Henrik. 

„Du  sagde,  at  det  Sjm  var  værre  end  Valpladsen.  Er 
det  da  ikke  en  Valplads  dernede?  Vil  Du  se  ind  i  Daare- 

kisterne  og  Hospitalerne  og  faa  at  vide,  hvorfor  Folk 
ere   komne  der?" 

„O,  nej !  O,  nej !  .  .  .  .  skaan  mig,  Hr.  Don  Cleophas 
....  Vil  De  være  mig  gunstig  og  naadig,  saa  vis  mig  hel- 
lere igjen   et  Par  lykkelige  Mennesker." 

Efter  nogen  Betænkning  svarede  Aanden:  „Jeg  har  ikke 
lovet  at  søge  Noget  ud  til  Dig.  Du  har  Lov  til  at  spørge 
og  faa  Svar,  er  det  ikke  nok?  Men  lad  gaa  for  en  Gangs 
Skyld.  Først  vil  jeg  dog  fortælle  Dig,  at  jeg  i  Mexico 
har  set  en  Art  lysende  Insekter,  som  kaldes  Gusanitos. 
Hunnen  ligner  Eders  St.  Hansorm  og  ligger  paa  et  Blad, 
medens  Hannen  summer  om  den  og  udstraaler  sine  skjøn- 
neste  Farver.  Som  det  forholder  sig  i  denne  lavere  Ver- 
den, er  det  ogsaa  i  INIenneskelivet,  kun  smukkere,  skjønt 
I  ikke  selv  kunne  se  det.  Alle,  der  bære  paa  en  stærk, 
kjærlig  Følelse,  lyse  deraf.  De,  der  drages  af  den  store, 
forbavsende,  selvopofrende  Kjærlighed,  have  en  hel  Glorie 
om  Hovedet.  Altsom  den  Lysudstrømning  tager  af,  dø  L 
Lad  mig  nu  se  ....  jo,  dernede  er  et  Par  kønne  Lys. 
Se  derhen!    Paa   2den   Sal  i  Mellembygningen." 

„Jeg  ser  en  aldrende  Mand  og  et  ungt  Menneske  og  to 
Drenge;  de  snitte  og  klistre  og  presse  Bøger,  det  er  vel 
Bogbindere   ....  er  det  Lykken? ' 

„Ser  Du  intet  Andet?" 

„Jo !  Døren  gaar  op,  og  der  kommer  en  ung  Pige, 
som  strax  gaar  igjen  —  er  det  det  Hele?" 

„Hvor  I  dog  staa  lavt,  I  Mennesker!  I  har  jo  i  Grun- 
den slet  ingen  Sandser!  ....  Da  Døren  gik  op,  lyste  det 
om  det  unge  Menneskes  Hoved.  Hver  Aften  kommer  hun 
ind  og  bringer  sin  Fader,  Bogbinderen,  hans  Vesperkost, 
og   hver  Aften  venter   Svenden   paa   dette  Øjeblik   .  .  .  ." 

„Ja,  men  hun  bragte  ingen  Mad!"  afbrød  Hr.  Henrik 
Don  Cleophas. 

„Du  ægte  Menneske!"  raabte  Don  Cleophas  med  funk- 
lende Øjne;  „der  troede  Du  at  kunne  gribe  mig  i  en 
Usandhed   og  blev   allerede  glad!" 

Hr.  Henrik  svarede  forvirret:  „Jeg  nægter  det  ikke, 
tilgiv  mig." 

Aanden  lod  hastig  Vreden  fare,  idet  han  sagde:  „Og 
os  sætter  man  paa  Flasker!  Eder  lader  man  gaa  fri!  — 

Hvor  var  det  vi  slap!  ....  Xaa,  det  er  sandt  ....  jo,  hun 
bragte  Mad;  men  da  hun  kom  i  Døren,  sagde  Faderen: 
„Det  kan  være  det  Samme,  vi  har  ikke  travlt  i  Aften; 
jeg  vil  spise  inde,  og  dæk  ogsaa  til  Nielsen  —  Du  vil 
vel  nok  spise  med  os  til  Aften,  Nielsen?  .  .  .  ."  Den  Straf 
skal  Du  nu  have,  fordi  Du  var  ond  og  tvivlede,  at  jeg 
ikke  vil  aabne  Dine  Øjne,  saa  Du  skal  ikke  se  det 
Skjær,  der  nu  er  om  Pigens  Hoved,  idet  hun  staar  ved 
Siden   af   Moderen   og  tager  Tallerkener  frem." 

Hr.  Henrik  stirrede  alligevel  derind  og  sagde:  „Det 
er  to  kjonne  Mennesker.  Og  hvor  hun  ser  trofast  og 
paalidelig  ud!  Og  sikken  nj^delig  Figur!  Saa  simpelt  som 
hun  er  klædt,  ligner  hun  en  Lyngblomst." 

I  det  Samme  strøg  Don  Cleophas,  trods  sin  Trusel,  ham 
over  Øjnene,  og  i  samme  Øjeblik  udbrød  Hr.  Henrik: 
„Nej,  ikke  en  Ljmgblomst!  Hun  har  jo  ligesom  Diamanter 
i  Haaret!  O,  hvor  det  straaler!  Og  hvor  Glansen  derfra 
spiller   paa   Alting  i  Køkkenet!    .  .  .  ." 

„Ja,  det  kommer  der  af  Forelskelse  —  Se  histhen,  der 
er   ogsaa   Lykke." 


TREDJE  KAPITEL. 
Hvad  Don  Cleophas  og  Hr.  Henrik  videre  saa  fra  Taarnet. 


Hr.  Henrik  stirrede  forgæves  i  den  Retning,  hvor  Don 
Cleophas  pegede;  han  saa  kun  en  Gruppe  Mennesker, 
hvis  Holdning  syntes  ham  langtfra  at  antyde  Lykke. 
Uden  at  bryde  sig  herom  vedblev  Don  Cleophas:  „Da 
Krigen  brød  ud  1848,  var  den  Mand  Kapitajn  og  havde 
Kone  og  fire  Børn.  Han  var  ikke  afholdt  i  Bataillonen, 
de  øvrige  Officerer  fandt  ham  for  indesluttet  og  for 
lidt  kammeratlig.  De  troede  heller  ikke,  at  han  vilde 
vise  synderligt  Mod;  men  ved  Dyppel  gik  han  frem  foran 
sit  Kompagni  og  faldt,  haardt  saaret.  Efter  et  halvt  Aars 
Sygeleje   paa   Lazarethet   maatte   han   forlade   Tjenesten. 

Staten  ansatte  ham  i  et  civilt  Embede,  og  med  Alt,  hvad 
han  ved  den  største  Anstrengelse  trods  sin  Svagelighed 
kunde  fortjene,  har  han  havt  en  aarlig  Indtægt  af  900 
Rd." 

„Det  er  ikke  meget  for  en  Familie  i  vore  Tider,"  be- 
mærkede Hr.   Henrik. 

„Han  kunde  jo  leve  som  Bonde,"  svarede  Don  Cleophas 
med  et  særeget  Smil. 

„Ih,  Hr.  Don  Cleophas,  De  skulde  se  ovre  hos  os; 
der  er  mange  Fruer,  som  ikke  kan  kjøbe  de  Baand, 
som   Bønderkonerne  kjøbe." 

„Naa,  ja,  jeg  sidder  ikke  her  paa  Taarnet  for  at  dispu- 
tere! ....  Han  tog  i  alt  Fald  Livet,  som  det  var  givet 
ham,  sled  af  alle  Kræfter  for  det,  han  ansaa  for  det 
Nødvendige;  men  saa  havde  han  den  for  Jer  Mennesker 
usædvanlige  Styrke,  aldrig  at  klage  i  sine  Børns  Nær- 
værelse, men  altid  være  glad  med  dem  og,  saa  tidt  der 
var  Anledning,  tale  til  dem  om,  hvor  stort  og  hæder- 
fuldt det  er  at  hengive  sig  og  dø  for  Fødelandet.  Bør- 
nene have  under  Husets  Savn  og  Sorg,  som  de  godt  følte, 
indsuget  en  Alvor,  men  tillige  en  Stolthed  og  Beundring 
af  Faderen,  der  hæver  dem  over  det  Sædvanlige.  Nu 
ligger  han  og  skal  dø.  Den  ømme  Følelse,  han  har  ved 
at  skulle  forlade  Kone  og  Børn  hjælpeløse,  gjennem- 
trænger  hans  hele  Tilværelse  og  udstraaler  fra  ham. 
Børnene  inddrikke  den  uden  at  vide  deraf,  og  derved 
faa  de  den  Gave  at  blive  stærke  og  lykkelige.  Altsom  hans 
Øje  brister,  iser  han  deres  Fremtid  og  smiler  af  Lyk- 
salighed —  saa!  nu  saa  han  det  Højeste,  nu  græde  de 
over   hans   Lig." 

„O"  —  hviskede  Hr.  Henrik,  som  om  han  var  bange 
for  at  forstyrre  dem  —  „hvor  han  er  smuk,  den  blege, 
skæggede  Mand!  ak,  hvor  dejlig  ....  Men  i  Værelset  ved 
Siden  af  staar  et  Menneske  med  den  lykkeligste  Mine 
for  Spejlet  og  tager  hvidt  Halstørklæde  paa!" 

„Ja,"  svarede  Don  Cleophas,  „det  er  deres  Logerende; 
han  er  ogsaa  et  lykkeligt  Menneske.  Der  var  en  fornem 
Person,  som  behøvede  et  dumt  Menneske,  kun  turde  han 
ikke  være  saa  dum,  at  han  jo  var  klog  paa  egen  Fordel. 
Efter  Skjøn  antog  man  ham  der  for  den  Værdigste,  og 

han  har  ikke  svigtet  den  viste  Tillid.  Han  er  stegen 
lidt  efter  lidt,  har  nu  en  kjon  Rang  og  et  Par  tusinde 
Rdl.  aarlig  Indtægt,  og  ved  hvert  Skridt,  han  stiger,  hen- 
rj^kkes  han  paany  over  sin  Klogskab.  I  Aften  har  han 
modtaget  en  nj^  Udmærkelse  og  skal  i  Selskab  for  at 
lykønskes;  derfor  staar  han  nu  for  Spejlet  .  .  .  ." 

„Ak,  se,  dernede  i  samme  Hus  paa  1ste  Sal  er  stort 
Selskab!    Hvor   det   ser   Ij'st   og   fornøjeligt    ud!' 

Don  Cleophas  oversaa  Selskabet  og  sagde:  „Der  for- 
beredes i  dette  Øjeblik  en  Roman  af  den  Slags,  som  I 
tidt  se  paa  Theatret.  Ser  Du  de  to  Mænd  ved  det  mid- 
terste Vindue?" 

„Ja,  de  sjmes  at  tale  meget  hjertelig  sammen.  ' 

„Det  gjør  de  ogsaa.  Den  ene  er  en  rig  Agent,  som  viser 
en  formuende  Fabrikant  stor  Fortrolighed.  Bl.  A.  betror 
han  ham,  hvilken  Advokat  han  anser  for  den  skarpsin- 
digste og  dygtigste;  det  er,  siger  han,  den  Samme,  som 
nylig  har  indlagt  sig  saa  stor  offenlig  Fortjeneste  og 
bliver  saa  meget  rost  af  vore  fælles  Venner,  af  vort 
Parti;  gaa  til  ham  imorgen  den  Dag  og  antag  ham  til 
Deres  juridiske  Konsulent.  —  Det  vil  jeg,  svarer  den 
Anden  saa  ligefrem  og  troskyldig,  at  man  kan  se,  det 
er  Alvor.  —  Saa  har  Agenten  naaet  sit  Maal;  thi  han  ved, 
at  han  om  kort  Tid  vil  komme  i  Proces  med  Fabri- 
kanten; men  naar  saa  hans  Modpart  har  antaget  den 
Advokat,  han  offenlig  maa  rose,  saa  har  han  en  pas- 
sende Anledning  til,  under  store  Beldagelser,  ja  endog 
med  stolt  Henvisning  til,  hvad  Æren  fordrer,  at  antage 
en  anden  Advokat,  hvem  han  hemmelig  anser  for  den 
dygtigste.  Men  i  Tillid  til  Fædrenes  gode  Forstaaelse  ere 
i  dette  Øjeblik  Agentens  Datter  og  Fabrikantens  Son 
ved  Pianoet,  og  medens  de  synge  sammen,  komme  de  til 
den  Overbevisning,  at  de  ere  forelskede  i  hinanden  paa 
det  evdgste.  En  Dag,  naar  Processen  er  nær  ved  at  af- 
gjøres,  ville  Moder  og  Datter  og  Fabrikantens  Son  træde 
ind  i  Agentens  Kontor  og  give  en  Scene,  og  saa  bliver 
der  Bryllup,  og  saa  frelses  Fabrikanten  fra  at  tabe  Pro- 
cessen —  ellers  kan  jeg  ikke  indse,  at  nogen  menneskelig 
Magt  vilde  have  reddet  ham." 

„Forbi    Huset,"    sagde    Hr.    Henrik    med    næsten    æng- 


DON   CLEOPHAS  69 

stelig  stemme,  „gaar  i  dette  Øjeblik  en  aldrende  Kone, 
ganske  alene  og  ganske  fordybet  i  sig  selv;  er  det  igjen 
en    Historie   ligesom   med    hende   paa    Østergade?" 

„Nej,"  svarede  Don  Cleophas,  „hun  kommer  ude  fra 
Jernbanestationen.  Det  er  en  Enke,  som  har  fulgt  sin 
eneste  Datter  tilvogns;  hun  har  stridt  haardt  i  mange 
Aar  for  denne  Datter  og  faaet  hende  gjort  til  et  for- 
nøjet og  solidt  Fruentimmer;  men  nu,  da  Pigen  er  bleven 
gift,  rejser  hun  fra  Byen  med  sin  Mand.  Moderen  gaar 
ene  hjem,  og  for  at  trøste  sig  over,  at  hun  nu  skal  være 
saa  ganske  ene,  vedbliver  hun  at  sige  til  sig  selv:  Vor- 
herre er  hjemme   hos   mig." 

Hr.  Henrik  fulgte  hende  længe  med  Øjnene,  men  udbrød 
pludselig:  „Se  der,  i  samme  Hus,  hvor  hun  gaar  ind, 
oppe   paa   tredje   Sal,   hvilken   underlig   Uro!   se!" 

„Ja,"  sagde  Don  Cleophas  og  saa  lidt  til;  „Manden  er 
Portrætmaler  og  henved  de  Tredive.  Han  og  Konen  have 
nu  levet  sammen  i  fem  Aar  i  jevn  Tilfredshed,  uden  et 
højt  Ord,  og  have  tre  Børn.  Han  havde  henad  Aften  været 
ude  at  modtage  nogle  Penge,  og  paa  Hjemvejen  mødte 
han  Konen,  vendte  saa  om  med  hende,  og  de  besørgede 
tilsammen  nogle  smaa  Ærinder.  Paa  Hjemvejen  gik  de 
endda  ind  til  Delikatessehandler  Lange  og  kjøbte  tre 
Jordbær  af  Sukker,  men  som  baade  skuffende  lignede 
naturlige  Jordbær  og  tillige  fuldstændig  skulde  smage 
som  disse.  Saa  traf  det  sig,  da  de  kom  ned  derfra,  at  de 
mødte  en  ung  Kone,  som  han  i  en  halv  Snes  Aar  ikke 
har  set;  men  hun  var  engang  hans  Barndomskjærlig- 
hed,  han  havde  været  forelsket  i  hende  med  rigtig  alvorlig, 
barnlig,  poetisk  Forelskelse,  og  Grunden,  hvorfor  hans 
Portræter  senere  have  gjort  Lykke,  er,  at  et  lille  Træk, 
som  han  erindrede  fra  hende,  kom  han  uvilkaarlig  til, 
paa  forskjellig  Maade,  at  meddele  alle  Dameansigter,  han 
malede,  og  derved  bleve  de  paa  særegen  tiltalende  Maade 
flatterede.  Hun  var  dengang  kommen  fra  Byen,  og,  som 
sagt,  nu  mødtes  de  pludselig  og  maatte  hilse  paa  hinanden 
som  Fremmede.  Men  Lyden  af  hendes  Stemme  og  Synet 
af  hint  lille  Smil  eller  Smilehul  havde  en  saadan  Magt 
over  ham,  at  han  glemte  alle  mellemhggende  Aar,  og  i 
-den  bevægede  Sindsstemning  bød  han  hende  Jordbærrene 

Og  forlangte,  at  hun  skulde  tage  dem,  og  havde  han 
kunnet  tage  sit  Hjerte  ud  af  Brj^stet  og  givet  hende,,  vilde 
han  have  gjort  det.  Strax  efter  fortrod  han  det  dog. 
Han  kom  hjem  med  sin  Kone,  Begge  tavse  og  mørke. 
Et  af  Børnene  sagde:  Har  Du  slet  ingen  Gotter  hjem, 
Faer?  —  Nej,  Din  Fader  havde  Andre  at  give  dem  til 
end  som  saa,  svarede  Konen.  —  Saa  brød  det  løs  hos 
Manden.  Barnet  holdt  stadig  Haanden  ud,  han  tjattede 
det  over  Haanden,  og  da  det  begj^ndte  at  græde,  gav 
han  det  „Noget  at  græde  for",  og  da  de  andre  Børn 
græd,  slog  han  ogsaa  dem,  og  da  Moderen  irettesatte 
ham,  kom  han,  om  ikke  til  at  slaa  hende,  saa  dog  til 
at  sætte  hende  ublidt  tilside.  Altsammen  medens  Hjertet 
var  ved  at  briste  i  ham  af  Mismod  over  sig  selv,  Længsel 
og  Fortvivlelse.  Endelig  da  Alle  græd  og  vaandede  sig 
i  Klynge,  kastede  han  sig  hen  imellem  dem,  græd  med  dem, 
kyssede  dem,  fik  Børnene  opmuntrede,  saa  de  smilede 
med  Taarer,  som  om  et  Instinkt  lærte  dem,  at  de  for 
deres  Faders  Smertes  Skyld  maatte  paalægge  sig  Tvang. 
Ogsaa  Konen  smiler  nu,  som  Du  ser;  men  hun  tilgiver 
ikke." 

Hr.  Henrik  var  bleven  træt  af  at  bøje  sig  ud  over 
Murbrystværnet  og  Skydeskaarene  og  følge  Menneskenes 
Bevægelser.  Ogsaa  frøs  han,  da  Østenvinden  stod  stærkt 
ind,  hvisaarsag  han  gik  over  til  det  andet  Hjørne  af 
Taarnet,  hvor  han  ventede  lidt  mere  Læ.  „Man  burde 
have  Lov  til  at  tage  noget  af  dette  knagende,  halvraadne 
Brædegulv  og  tænde  sig  en  Vagtild  ved,"  sagde  han. 
„Hvis  Du  fryser,"  svarede  Don  Cleophas,  „saa  kan  Du 
faa  lidt  af  min  Kappe  om  Dig,  og  bi,  her  er  jo  endnu 
Vin  i  Flasken!" 

Varmet  og  oplivet  saa  Hr.  Henrik  paany  ud  over  Byen 
og  undrede  sig  over,  at  han  ikke  før  liavde  lagt  Mærke 
til  dette  Panorama.  Det  store  Hav  af  dæmpet  oplyste, 
tindrende  Huse  og  Gader  syntes  tilvenstre  at  strække  sig 
til  Svanemøllen  og  Kastelsmøllen,  der  stode  som  to  mørke 
Kæmper,  hver  med  et  rødt,  funklende  Øje  i  Panden; 
der  var  nemlig  et  oplyst  Vindue  paa  hver  af  Mollerne. 
Derfra  gik  det  dj^btblaa  Hav  i  en  Halvki-eds  omkring 
Byen;  det  kronede  Taarn  og  Kranen  paa  Nyholm  stode 

som  sære,  kabbalistiske,  sorte  Tegn,  der  udhævede  Blaa- 
heden,  og  denne  flød  videre  og  bøjede  sig  ind  imod 
Søndermarkens  sorte  Masser.  Disse  toge  sig  ud  som  en 
Bjergkjæde  med  et  opl3''st  Slot.  Hr.  Henrik  saa  helt  igjen- 
nem  Slottet  og  saa  bl.  A.  Hauch  ifærd  med  at  lægge 
sidste  Haand  paa  2den  Udgave  af  „Hamadryaden".  „Hama- 
dryaden"  var  det  eneste  uklare  Punkt  i  Slottet.  Idet  Blik- 
ket igjen  gik  tilbage  og  dvælede  ved  Havet,  ytrede  Hr. 
Henrik  sig  fornøjet  over  den  dybe  Fred  og  Stilhed  liist- 
ude;  Trekroners  Fyr  og  det  endnu  fjernere  Falsterbo 
Fyr  syntes  ham  at  tindre  med  samme  høje  Ro  som  Stjer- 
nerne paa  Himlen.  Han  begyndte  at  føle  sig  vel  og  hyg- 
gelig deroppe.  Hans  Blik  fulgte  de  mørke  Kirkespir  og 
Taarne,  der  hævede  sig  over  Husenes  Lys  og  Menne- 
skenes Vrimmel;  han  glemte  næsten  Don  Cleophas,  gik 
rundt  for  ret  at  opfatte  Kjøbenhavn,  men  udbrød  plud- 
selig overrasket  og  forbavset:  „Men  hvad  er  det!  der 
er  jo  kommen  en  hel,  ny,  umaadelig  Kirke,  og  den  er 
illumineret    baade    indvendig    og   udvendig!" 

I  samme  Øjeblik  begyndte  den  store  Klokke  under 
ham  at  slaa  Tolv;  det  rungede  saa  mægtig  op  igjennem 
Brædegulvet,  at  han  dirrede  derved,  samtidig  blandede 
Hovedvagtsklokken  sin  Diskant  og  Frue  Kirkes  Klokker 
deres  dybe  Bas  i  Midnatsslagene ;  Vinden  bragte  Klokke- 
lyden fra  Kristianshavn,  og  idet  Klangen  bredte  sig  ud  og 
rystede  Luften,  var  det  for  ham,  som  om  hele  Kjøben- 
havn blev  løftet  op  og  gyngedes  paa  Lydbølgerne.  Men 
især  bævede  og  vaklede  den  nye,  illummerede  Kirke  frem 
og  tilbage  som  en  Sædmark  under  Vindstod. 

„Hvad  er  dog  det?"  sagde  Hr.  Henrik  og  greb  fat  i 
Brystværnet  og  ønskede  sig  langt  bort  eller  i  det  Mindste 
ned  til  Vægterne  i  det  lune  Taarnkammer  underneden; 
thi  nu  syntes  Menneskeverdenen  ganske  at  forsvinde  for 
ham. 

„Det  er  Marmorkirken,"  svarede  Don  Cleophas. 

Hr.  Henrik  vedblev  at  stirre,  men  kjendte  ilvke  Mar- 
morkirken igjen.  Den  stod  fuldført  efter  sin  oprindelige 
Plan:  Fire  korte  Fløje,  som  udgik  fra  en  stor  Rotonde, 
over  hvilken  hævede  sig  tre  Kupler,  den  ene  inden  i 
den   anden,   den  yderste  Kuppel  hvilende  paa  Søjler  og 

ved  sin  nederste  Rand  omgiven  af  Billedstøtter  i  Kreds. 
Paa  Fløjene  mod  Nord  og  Syd  stode  Taarne;  mod  Øst 
og  Vest  vare  Indgangsfacaderne  med  græsk  Søjlehal  og 
Frontispice.  Men  Bygningens  Fuldforelse  var  sket  paa 
den  Maade,  at  hele  Ruinen,  som  ellers  er  at  se,  slet  ikke 
var  forandret;  hele  Tilsætningen  syntes  at  bestaa  af  Luft 
eller  Glas,  saa  at  man  saa  de  mangfoldige  Lys,  der  vare 
tændte  indvendig,  og  hvorved  Kirken  fik  Lighed  med 
sin  Stamfader,  den  romerske  Peterskirke,  naar  den  ved 
store  Højtider  belj^ses  udvendig  med  Tusinder  af  Lamper. 

„Hvad  er  dog  det?"  vedblev  Hr.  Henrik  at  gjentage, 
da  han  tilmed  saa  en  mylrende  Bevægelse  baade  inden 
i  Kirken  og  udenfor. 

„Spild  ikke  Tiden,"  sagde  Don  Cleophas.  Men  det 
varede  en  Stund,  inden  Hr.  Henrik  nogenlunde  kunde 
efterkomme  Opfordringen  og  klare  sig,  hvad  han  saa. 

„Gud  forlade  mig,  tror  jeg  ikke,  det  er  Djævle!"  ud- 
brød han  endelig.   „Komme  de  herop?" 

„Nej;   tal  blot  ikke  for  højt;   vær  Mand  og  se  til." 

„Hr.  Don  Cleophas!  Som  Mand  spørger  jeg  Dem  i 
dette    højtidelige    Øjeblik:    er   De   en    Djævel?' 

„Nej,  jeg  er  en  Aand;  men  her  er  ikke  Tid  til  lang 
Sladder;   se  til!   pas  paa!" 

„Ja,  men,  Hr.  Don  Cleophas,  hvordan  tør  Djævle  komme 
ind  i   en   Kirke?" 

Don  Cleophas  svarede  sententiøst:  .,Den  blev  jo  aldrig 
færdig  og  indviet,  og  hvad  Godt  Menneskene  lade  ufuld- 
ført,   tilfalder   det    Onde." 

„Men  hvad  er  det  dog,  de  bestille?  De  ride  jo!" 

„Ja,  gu  rider  de.  Pas  nu  paa,  saa  skal  jeg  forklare  Dig 
det  Hele.  Derinde  paa  Stenene  midt  i  Rotonden  sidder 
Kong  Satan  selv.  Løgnens  Fader.  Hans  Throne  er  en 
forfalsket  antik  Kapitæl,  der  er  vendt  paa  Hovedet;  Scep- 
tret, han  holder  i  den  højre  Haand,  er  det  Sværd,  hvor- 
med Kong  Knud  blev  dræbt  ved  Svend  Grathes  Gilde; 
Bogen  i  hans  venstre  Haand  er  en  Procedure,  hvoraf 
Defensionen  er  bortskaaren;  hans  Krone  er  flættet  af 
Snoge,  hvis  Øjne  tindre  som  Diamanter,  Karfunkler  og 
Perler   .  .  .  ." 

„Men    holder    han    da    Rettergang?   ....    Og    hvad   be- 

tyder  dog  hele  dette  Rytteri?  ....  Ih,  Du  Frelsens  Gud, 
der  bliver  jo  et  Menneske  sadlet!  Hvem  er  det?  .  .  .  ." 

„Du  er  saa  utaalmodig;  hør  til  ...  .  Dernede  indfinder 
man  sig  af  mange  forskjcllige  Grunde.  Hvis  man  f.  Ex. 
vil  udøve  Herredømme  og  især  komme  sine  Fjender  til- 
livs, saa  mærker  man  tidt,  at  det  ikke  vil  lykkes  til- 
gavns ved  Hjælp  af  Sandhed.  Sandheden  kan  være  en 
højst  irriterende  Hindring  for  en  Mand,  der  vil  fremme 
sin  Sag  og  sig  selv.  Følgelig  maa  man  befries  fra  den, 
og  det  sker  ved  Hjælp  af  Løgn.  Løgnen  faas  ingen  andre 
Steder  end  hos  ham  dernede;  han  sælger  den  en  gros 
og  en  détail;  Handlende  gives  Rabat;  oppe  i  Nischerne 
ligge  de  smukke  hvide  Pakker,  alle  fyldte  med  Prima 
Kvalitet.  Tidligere  solgte  han  den  mod  Anvisning  paa 
Livet  efter  Døden;  men  nu  har  han  opdaget,  at  han 
bliver  snydt,  for  man  tror  ikke  paa  det,  og  han  selv 
tror  heller  ikke.  Derfor  forlanger  han  nu  kontant  Be- 
taling. Enhver  faar  Lov  til  paa  Prent  at  lyve  ligesaa 
stærkt,  som  han  kan  rende  omkring  Marmorkirken  sadlet 
og  reden  af  en  større  eller  mindre  Djævel  .  .  .  ." 

„Nej,  nej,  hvor  de  springe  derude!" 

„Ja,  for  Pladsen  er  ikke  ryddelig.  Forvalteren  lader 
uden  at  vide,  hvad  det  er,  han  gjør,  henligge  Brænde, 
Grus,  Oxehoveder,  Træstammer  og  tilhugne  Sten,  og  der 
er  hængt  Tøj  at  tørres.  Sommetider  maa  den  sadlede 
Mand  sætte  over  Snorene,  ser  Du  nok;  til  andre  Tider 
gjør  Rytteren  Badut-  og  Tramplinspring,  Altsammen  i 
Forhold  til  den  Styrke,  Finhed  eller  Selvtillid,  hvormed 
der  skal  lyves  .  .  .  ." 

„Nu  tager  Kongen  jo  Ridebuxer  paa  .  .  .  ." 

„Ja,  for  nu  kom  den  Person,  han  gemenlig  rider  hver 

Aften  ....  nu  stiger  han  op  ...  .  se,  hvor  det  gaar! 

uf!  —  Ja,  han  er  en  dygtig  Rytter,  det  maa  man  lade 
ham." 

„Uh,  der  ser  jeg  en  Mand  fra  Odense!  naa,  hvor  han 
kiler  af!" 

„Ja,  her  er  Kathedralkirken  for  Østifterne  ....  Kiler 
han  af?  Saa  vær  vis  paa,  at  der  imorgen  bliver  trykt 
en  Løgn,  som  kan  løbe  hele  Fyen  rundt." 

„Men  hvem  er  det,  som  bliver  reden  i  Omgangen  over 
Søjlerne,    lige    under    Kuplen?"    spurgte    Hr.    Henrik. 

Aanden  svarede:  „Det  er  en  anonym  Kunstdommer. 
Han  kommer  saa  pænt  herud  og  beder  om  lidt  Sandhed 
for  sine  Venner  og  imod  sine  Fjender  og  ønsker  den 
indsvøbt  i  Filosofi;  derfor  bliver  han  reden  oppe  i  Høj- 
den." 

„Bede  de  Andre  da  ikke  om  Sandhed?" 

„Jo;  men  han  tror,  han  er  original.  Inde  i  den  Kirke 
bliver  Ordet  Løgn  aldrig  nævnt  uden  med  største  Indig- 
nation. Ved  Indgangen  er  man  endogsaa  forpligtet  til 
at  lyve  ved  at  afgive  den  Erklæing,  at  man  kun  siger 
Sandhed." 

„Ja,  men  bliver  det  saa  til  Sandhed?  Eller  hvordan 
gaar  det  til?  Hvad  kan  det  nytte?" 

„Ser  Du,  Menneskene  have  en  naturlig  Tilbøjelighed 
til  at  foretrække  Sandheden.  Men  naar  man  har  taget 
sit  Kursus  hernede,  saa  gaar  strax  en  Djævel  omkring 
til  alle  Vedkommende  og  hvisker  dem  i  Øret:  I  skal  tro 
det,  det  er  Eders  Fordel!" 

„Og  saa  bliver  det  trot?" 

„Saa  længe  der  er  Fordel  derved.  Og  I  Mennesker  regne 
jo  ogsaa  Behagelighed  og  Magelighed  til  Fordel.  Den 
meste  Løgn  bliver  trot  i  Verden,  fordi  Sandheden  tidt 
behøver  nogen  Anstrengelse  for  at  blive  fattet." 

„Men  hvem  er  det  ....?" 

I  det  samme  raabte  Taarnvægteren  nedenunder. 

„Aa!"   udbrød  Hr.   Henrik;   „der  sluktes   det   Hele." 

„Ja,  nu  er  det  forbi  for  i  Aften;  konmier  Du  næste 
Gang  herop,  saa  spild  ved  Slaget  Tolv  ikke  Tiden." 

Hr.  Henrik  saa  sig  omkring  og  vidste  ikke,  om  det 
var  ham  behageligt  eller  ubehageligt,  at  der  ovenpaa  den 
overnaturlige  Bevægelse,  Lysning  og  Larm  pludselig  var 
fulgt  Virkelighedens  dybe  Stilhed  og  Mørke.  Butiker,  Gade- 
døre og  Porte  vare  lukkede,  de  fleste  Lygter  slukte; 
hist  og  her  saa  man  enkelte  Skikkelser,  der  med  deres 
skyndsomme  Gang  kun  tjente  til  at  fremhæve  Gadernes 
Tomhed;  Byen  sov. 

Don  Cleophas  sagde:  „Nu  ligger  det  bløde  Mørke  over 
Menneskene;  nu  drømme  de." 

„Naar  man  nu  kunde  se  deres  Drømme!"  udbrød  Hr. 
Henrik.  „Kan  man  ikke  det?" 

„Du  kan  ikke;  men  kom,  saa  skal  jeg  fortælle  Dig  nogle 
af  dem.  —  Ser  Du  ham  deroppe?  Det  er  en  Skuespiller." 

„En  Skuespiller!"  raabte  Hr.  Henrik  saa  ivrig,  at  hans 
egen  Stemme  i  Stilheden  lød  ham  ganske  fremmed.  — 
„Naa,  tro  mig,"  tilføjede  han,  „han  har  behagelige  Drøm- 
me!" 

„Den  Skuespiller,"  vedblev  Don  Cleophas,  „er  meget 
tilfreds  med  sig  selv.  Han  erkjender  i  sig  Anlæg  til  alt 
Stort  og  Beundringsværdigt  og  føler  kun  een  Mangel: 
han  er  en  ganske  lille  Smule  kalveknæet.  Dette  søger  han 
at  dække  ved  forskjellige  Stillinger  og  Positioner;  men 
det  vil  aldrig  rigtig  ud  af  hans  Tanker.  1  dette  Øjeblik 
drømmer  han,  at  han  oplever  det  mærkværdige  Æventyr, 
at  i  Stedet  for  at  trække  Strømper  paa,  kan  han  trække 
andre  Ben  paa,  og  han  sidder  mellem  det  rigeste  Udvalg, 
lige  fra  de  nydeligste  smaa  Pusselanker  til  Goliaths  og 
Holophernes's  Kæmpeben.  ' 

Hr.  Henrik  udbrød:  „Bare  han  for  Alvor  maatte  finde 
et  Par  rigtige,  for  jeg  holder  saa  meget  af  Skuespillere! 
....  Den  Mand  histovre  har  vist  en  ubehagelig  Drøm." 

„Baade  ubehagelig  og  behagelig.  Han  er  nylig  kommen 
i  Besiddelse  af  en  meget  stor  Formue,  og  for  at  have  sine 
Papirer  aldeles  sikkert  lod  han  smedde  en  overordenlig 
stærk  Jernkiste  og  bestilte  hos  Byens  dueligste  Mekanikus 
en  meget  kunstig  Laas.  Denne  er  indrettet  saaledes,  at  der 
frembyde  sig  tretusinde  Kombinationer;  men  kun  een  er 
den  rigtige,  og  ved  de  andre  2999  gaa  et  Par  skarpladte 
Pistoler  af  paa  den,  der  søger  at  aabne.  For  nogle  Dage 
siden  fik  han  Kisten,  nedlagde  sine  Papirer  deri,  aflukkede 
Laasen,  og  for  ret  at  sikre  sig  nedskrev  han  den  valgte 
Kombination.  Men  ved  et  Gilde  har  han  enten  tabt  Pa- 
piret eller  brugt  det  til  Fidibus.  Den  Ulykkelige  kan 
nu  ikke  komme  til  sine  Penge,  og  Ingen  tør  vove  For- 
søget paa  at  aabne  Laasen;  thi  der  er  Chance  af  2999  mod 
1  for,  at  man  bliver  skudt.  Konferensraad  Bræstrup  har 
udtrykkelig  gjort  ham  ansvarlig  for  hvert  Menneskeliv, 
han  sætter  paa  Spil.  Han  er  altsaa  i  den  skrækkeligste 
Forlegenhed;   thi  med  al  sin  Rigdom   er  han  snart  ikke 

Ejer  af  en  Skilling.  Han  ligger  nu  og  drømmer,  at  han 
har  fundet  Papiret,  og  at  han  aabner  Laasen;  men  samtidig 
drømmer  han,  at  det  kun  er  en  Drøm,  og  føler  den  største 
Angst  for,  at  han,  stolende  paa  den  svigefulde  Drøm,  skal 
staa  op  og  give  sig  ilav  med  Laasen  .  .  .  /' 

„Den  stakkels  Mand!  ....  Men  Gjenboen  har  nok  en 
lykkeligere  Drøm!" 

„Deroppe,"  svarede  Don  Cleophas,  „bor  en  udmærket 
Politiker,  som  i  dette  Øjeblik  drømmer,  at  Rigsretsdom- 
men  er  gaaet  de  tiltalte  Ministre  imod.  De  ere  dømte  til 
livsvarigt  Fængsel  og  til  Erstatning  af  de  Tønder  Guld, 
som  Rustninger,  Ridehus,  Dragon  regiment  o.  s.  v.  have 
kostet.  Alt,  hvad  de  ejede,  er  solgt,  og  de  ^ålde  lide  Nød  i 
Fængslet,  h\ds  ikke  han  og  hans  Venner,  der  have  an- 
klaget og  dømt  dem,  indsamlede  Penge  til  en  Suppe- 
anstalt, hvorfra  de  tre  Gange  om  Ugen,  foruden  Søndag, 
kunne  faa  et  nærende  og  velsmagende  Middagsmaaltid. 
Han  giver  i  dette  Øjeblik  en  Specie  og  vil  i  den  Anled- 
ning sige  noget  Kjont  til  Tilskuerne;  han  standser  blot 
ved,  om  han  skal  sige:  Høj  og  ædel  Retfærdighed  udelukker 
ikke  Barmhjertighed,  eller:  Høj  og  ædel  Barmhjertig- 
hed udelukker  ikke  Retfærdighed.  Det  ligger  han  nu  og 
gjentager   halvhøjt,    medens    Drømmen    s\ånder." 

„Nej,  se  der.  Don  Cleophas!  hvad  drømmer  den  Mand? 
Han  springer  op!" 

„Han?  Han  drømmer  ikke;  han  er  lysvaagen  faret 
op  i  Sengen  formedelst  en  lykkelig  Ide.  Han  er  Kunst- 
elsker og  Kasino-Aktionær  og  har  nogen  Angst  for,  at 
Levins  Angreb  paa  Theatret  skal  skade  Anstalten.  Imor- 
gen  skal  der  være  en  Beneficeforestilling,  og  han  faldt 
lige  med  Et  paa  at  lade  sin  Kone,  sin  Svigermoder,  sin 
Bedstemoder  og  nogle  Tanter  gaa  derud  og  kaste  Blom- 
ster. En  saadan  Demonstration,  mener  han,  vil  bringe 
Papirerne  betydelig  i  Vejret  paa  Borsen,  og  —  tilfojei' 
han  ved  sig  selv  som  Kunstkjender  —  det  vil  ogsaa  bi- 
drage til  at  vise,  hvor  højt  Kunsten  staar." 

Hr.  Henrik  havde  alt  faaet  Øje  paa  en  anden  Sovende 
og  sagde:  „Der,  i  det  store  Hus,  i  det  smulvke  Værelse, 
ligger  en  Mand  og  sover  dybt  og  drømmer  vist  dejlig." 

„Det  er  en  meget  stor  og  betydningsfuld  Politiker,"  sva- 

rede  Aanden.  „Han  drømmer  i  dette  Øjeblik,  at  han  ud- 
fører en  Plan,  der  tidlig  har  foresvævet  ham:  For  sig  selv 
vil  han  kun  fordre  saa  Meget,  som  behøves  for  at  leve; 
sine  Børn  overlader  han  at  være  deres  egen  Lykkes 
Skabere;  derfor  kan  han  opgive  et  rigt  Embede  og  nøjes 
med  et  mindre.  Al  den  Tid,  han  derved  faar  tilovers,  an- 
vender han  til  Folket,  skiller  sig  fra  Frasemagerne  og 
bliver  deres  Fjende.  Han  benytter  det  vundne  populære 
Navn  til  at  gaa  omkring  og  kalde  Menneskene  til  Kamp 
for  Ideen,  til  Begejstring  og  Opofrelse.  Han  gaar  simpelt 
klædt,  lever  med  yderste  Tarvelighed,  fordi  kun  Et  er 
ham  fornødent,  og  fordi  han  med  Myndighed  vil  give 
et  stort  Exempel.  Ungdommen,  som  slutter  sig  til  ham, 
holder  op  at  studere  for  Embedes  Skyld,  fattige  Folk 
mærke,  at  ogsaa  de  høre  til  det  høje  og  store  Liv.  For  den 
Skare,  han  samler  om  sig,  bliver  det  Umulige  muligt; 
Konger  og  Fyrster  komme  til  og  se  med  Forbavselse  den 
lidende,  fattig  klædte  Mand  udrette  saa  Meget  .  .  .  ." 

„Nu  rejser  han  sig  op  .  .  .  ." 

„Ja,  han  vaagnede  og  saa  den  smukke,  matte  Natlampe 
og  de  tunge  Gardiner,  følte  de  bløde  Tæpper  og  Sengens 
Komfort,  og  nu  lægger  han  sig  til  at  sove  igjen  og  tænker: 
Livet  er  dog  skjønt,  enten  man  vaager  eller  drømmer!" 

„Et  Par  Huse  derfra,"  vedblev  Don  Cleophas,  „sover  en 
høj  Officer.  Han  drømmer,  at  han  er  med  ved  Sebastopols 
Belejring,  og  at  i  dette  Øjeblik  en  Mine  med  stor  Larm 
springer  under  ham.  Ved  det  Sæt,  han  i  den  Anledning 
giver,  gaar  Sengebunden  istykker,  og  idet  han  nu  synker, 
drømmer  han,  at  han  er  ombord  paa  et  af  de  Skibe,  som 
sænkes  i  Havnemundingen.  Hans  Hovedpude  falder  ned 
over  Ansigtet,  og  han  drømmer,  at  det  er  Havet,  der  strøm- 
mer ind.  Han  stønner:  O,  Gud,  skal  jeg  dø  i  det  sorte  Hav, 
uagtet  jeg  er  Landofficer!" 

FJERDE  KAPITEL. 


Hvilke  Drømme  og  natlige  Scener  Don  Cleoplias  og 
Hr.  Henrik  endvidere  saa. 


„Men  han,  som  sover  dero\Te,  paa  første  Sal,  hvem  er 
det?"  spurgte  Hr.  Henrik. 

„Det  er,"  svarede  Don  Cleophas,  „en  gejstlig  Mand,  der 
kom  ud  af  sit  Embede  og  saa  bekendtgjorde,  at  han  følte 
Trang  til  at  holde  Prædikener;  men  da  det  Maal,  han  havde 
tilsigtet,  ikke  kunde  naas,  gik  Trangen  hastig  over.  Han 
drømmer  i  dette  Øjeblik,  at  i  den  politiske  Forsamling, 
han  tilhører,  rejse  sig  tre  Talere  efter  hinanden,  og  i  Ste- 
det for  Sagen  om  Gagetillæg  og  Embedsmænds  Trang,  der 
er  paa  Dagsordenen,  give  de  sig  aldeles  upari ementarisk 
til  at  tale  om  hans  utilfredsstillede  Trang  til  at  prædike, 
og  paa  en  ubegribelig  Maade  sidder  Præsidenten  som  en 
Stenskikkelse  og  kalder  dem  ikke  til  Orden.  Han  forlanger 
en  anden  Præsident,  og  saa  stiger  Gud  ned  og  indtager 
Pladsen.  Gud  forlanger  to  Stemmer,  ligesom  det  er  Skik 
i  Rigsretten,  men  vækker  heftig  Opposition  ved  dette 
Attentat  paa  Reglementet.  I  Drømme  siger  han  nu  til  sig 
selv:  Jeg  er  dog  vis  paa,  at  vi  have  66  Stemmer  imod  32. 
jeg  vil  tale  for,  at  Gud  faar  to  Stemmer,  det  tager  sig  godt 
ud." 

„Og  nu,"  vedblev  Don  Cleophas,  „skal  jeg  vise  Dig  en 
Skuespillerinde,  der  drømmer." 

„O,  Hr.  Don  Cleophas,"  udbrød  Hr.  Henrik  og  kunde  af 
Taknemlighed  ikke  sige  Mere. 

„Derovre,"  sagde  Aanden. 

„Hvor  hun  smiler!  '  sagde  Hr.  Henrik  og  bojede  sig 
langt  ud. 

„Hun  har  iaftes  modtaget  en  stor  Hyldest,  et  Digt, 
hvori  hun  blev  kaldet  Kunstens  skjønne  Præstinde.  Nu 
drømmer  hun,  at  hun  er  paa  Bræderne  og  udfører  en  gan- 
ske nj'^,  yderst  vanskelig,  men  højst  poetisk  Rolle.  Hun 
er  dejlig  og  dejlig  klædt.  Alting  lykkes,  Publikum  er  hen- 
rykt og  tænker  paa  at  bringe  hende  et  Fakkeltog  —  saa, 
nu  drømmer  hun,  at  det  er  iklce  hende,  men  en  Debutant- 
inde,  der  udfører  Rollen  saa  dejlig  og  frembringer  al  den 
Poesi,   medens    hun   selv   staar   i  Kulisserne    og   skjæver 

ind.  Derover  bliver  liun  saa  forfærdet  og  altereret,  at  hun 
vaagner.  Hun  vil  staa  op  og  tænde  Lys  ....  værsgod  at 
komme  over  paa  den  anden  Side  af  Taarnet,  det  er  ikke 
passende,  at  Du  ser  derpaa." 

„Men,  Hr.  Don  Cleophas,  hvor  kan  De,  som  er  en 
Aand  .  .  .  ." 

„Ingen  Passiar!"  afbrød  Don  Cleophas  ham.  „Ved  Alt, 
hvad  der  angaar  et  Theater,  er  Anstændigheden  det  Første. 
Saa  Du  ikke,  at  Hr.  Bøgh  i  Spidsen  for  alle  Kasinos  Ar- 
tister ikke  kunde  svare  Hr.  I.  Levin  af  lutter  Anstændig- 
hedsfølelse?" 

Da  de  vare  komne  til  den  anden  Side,  blev  Hr.  Henrik 
opmærksom  paa  et  rigt  udstyret,  mat  belyst  Sovekammer, 
med  to  Senge  tæt  til  hinanden. 

„O,  se!"  udbrød  han,  „det  er  vist  et  Ægtepar;  hvor  de 
maa  holde  meget  af  hinanden!  endnu  i  Søvne  række  de 
hinanden  Haanden." 

Don  Cleophas  svarede:  „Jeg  lod  Dig  netop  se  det  for  at 
høre  Din  Mening.  Nu  skal  jeg  fortælle  Dig  Ægteparrets 
Historie.  Han  giftede  sig  som  ung  med  en  rig,  gammel 
Dame,  og  da  han  ved  hendes  Død  var  bleven  rig  og  uaf- 
hængig, friede  han  til  en  ung,  meget  smuk  Pige,  som 
tog  ham,  uagtet  han  egenlig  holdt  af  en  Anden.  Nu 
drømmer  hun,  at  hun  er  ugift  og  taler  med  sin  Elskede, 
der  er  vred  og  vil  bort,  og  hun  maa  halvt  med  Magt 
holde  ham  tilbage;  Manden  drømmer,  at  hans  gamle 
Kone  ligger  ovre  i  Sengen  og  drager  ham  til  sig.  Dette 
er  Betydningen  af  Ægteparrets  Haandtryk,  som  Du  tro- 
ede saa  kjærligt." 

„Kom  hid,"  vedblev  Don  Cleophas,  „derovre,  deroppe 
ligger  en  „hæderlig"  Journalist,  et  Partiorgan  og  drøm- 
mer." 

„Ih!"  raabte  Hr.  Henrik,  „hvad  drømmer  han?" 

„Han  drømmer,  at  han  lyver  .  .  .  ." 

„Naa?" 

„Ja,  og  det  Morsomme  er,  at  han  drømmer  sandt." 

„Nej,  se,  Hr.  Don  Cleophas!  Der  sker  Overfald!  En 
Mand  bliver  myrdet  i  Sengen!  Kan  man  ikke  komme 
derover?  .  .  .  ■" 

„Hvor?  ....  Aa,  vær  Du  ganske  rolig;  det  har  ingen 

Fare.  Det  er  et  Hotel.  To  Postmestre,  forhenværende  Rit- 
mestre, gamle  Venner,  som  ikke  havde  set  hinanden  i 
mange  Aar,  vare  komne  hertil  og  traf  i  Middags  sammen 
ved  Table  d'hote.  Ved  Desserten  forlangte  de  en  Flaske 
Champagne  og  talte  om  de  Ij'^stige  gamle  Dage.  Den  ene 
fandt  en  dobbel  Mandel,  og  den  gav  ham  Anledning  til  at 
fortælle  en  lykkelig  Historie,  han  havde  oplevet:  han 
havde  engang  spillet  Philippine  med  en  nydelig,  elskvær- 
dig, berømt  Danserinde,  og  saa  havde  hun  mødt  ham  paa 
Gaden,  spadserende  med  et  Par  Venner,  og  uden  at  noget 
Menneske  mærkede  det,  havde  hun  sagt:  Philippine  I  men 
om  hun  havde  sagt  det  mest  med  Munden  eller  med  Øj- 
nene, kunde  han  F.  g.  sig  ikke  sige,  endskjønt  der  i 
Luften  hvislede  Noget  ligesom  Philippine.  Ja,  de  Dage, 
de  lykkelige  Dage!  Hvor  man  var  adroit  og  galant  den- 
gang! udbrød  han.  —  Hun  ventede  ikke  længe  paa  sin 
Philippine-Present,  skal  jeg  love  for!  sagde  den  anden 
Post-  og  Ritmester.  —  Jo,  et  Par  Dage  lod  man  dog  gaa. 
hen,  inden  man  (det  var  midt  i  Vinter)  sendte  hende  en 
Buket  ....  ja,  Du  skulde  set  den,  min  Bror  .  .  .  ." 

„Her  er  igjen  en  Dobbeltmandel!"  raabte  den  Anden; 
„havde  man  nu  en  ....  hør,  gamle  Bjørn,  skal  vi  To 
spille  Philippine  ....  om  en  Østerssmaus?  Danserinderne 
vil  s'gu  ikke  mere  danse  med  os." 

„Aa  ja,  lad  gaa,"  svarede  den  Første,  og  saa  spiste  de 
Mandlen  og  gik  lidt  efter  hver  sin  Vej.  Den  Føi-^te  be- 
sørgede nogle  Ærinder,  gik  paa  Komedie  og  kom  tidli« 
hjem;  den  Anden  traf  tilfældigvis  flere  gamle  Venner, 
blev  ude  til  nu  og  havde  i  al  Anstand  faaet  sig  en  ganske 
lille,  behagelig  Pisk.  Da  han  vilde  klæde  sig  af,  faldt 
det  ham  ind,  at  nu  kunde  han  overraske  den  Anden  og 
afgjøre  Spillet,  svinglede  ind  til  ham,  greb  ham  i  Armen, 
ruskede  i  ham  og  skreg:  Philadelphia!  Philadelphia!  Det 
var  det.  Du  antog  for  Overfald.  Den  Første  vaagnede, 
kunde  først  Ingenting  begribe,  men  sundede  sig  og  sagde: 
Aa,  Du  mener  Philippine?  Philippine!  —  Derfor  springer 
den  Anden  nu  omkring  paa  Gulvet,  ude  af  sig  selv  over  sin 
Fejltagelse." 

„Saa!  Nu  er  der  Ildebrand,"  udbrød  Hr.  Henrik  og 
hastede  over  til  den   anden   Side  af  Taarnet.   „Vægteren 

piber!  Gud  ved,  hvor  det  er?  Jeg  ser  ingen  Ild!  .... 
Nej,  hør  bare,  hvor  Pibningen  forplanter  sig!  ....  Nu 
skal  Vægterne  hernede   vel   hænge   Lygter   ud,   hvad?" 

„Nej,"  svarede  Don  Cleophas,  „der  er  ikke  Ildebrand. 
Det  er  kun  en  Vægter,  der  faar  Prygl  i  Adelgade." 
„Saa?  hvorfor?  Hvem  er  det,  der  slaar  ham?" 
„Kom  hid,  skal  Du  se.  Den  temmelig  høje  Person, 
med  det  lyse  Halstørklæde  bundet  flot  og  med  Hatten 
paa  Siden,  har  været  i  Kalifornien  og  gravet  Guld.  Han 
kunde  være  bleven  meget  rig;  men  da  han  havde  samlet 
fire,  femtusinde  Daler,  forekom  han  sig  som  Millionær 
og  blev  greben  af  ubetvingelig  Hjemve  efter  Kjøben- 
havn,  efter  at  vise  sig  i  Glans  for  Kammeraterne  i  Ko- 
losseum,  Fønix,  Kjæden  og  de  smaa  Buler.  Han  er  ikke 
egenlig  forfalden;  men  hans  højeste  Lyksalighed  er  at 
drive  og  solde  i  Kjøbenhavn,  især  om  Natten,  at  være 
rigtig  gemytlig  og  give  Snaps  rundt  o.  desl.  Han  var  nu 
med  en  Kammerat  efter  adskillig  saadan  Snapsen  kommen 
derned  i  Kælderen  og  traf  der  en  rig  hamburgsk  Kjøb- 
mand  med  Lejetjener.  Hamburgeren  bliver  her  indbudt 
til  meget  nette  Familier  og  er  selv  en  pæn  Mand;  men  i 
det  Mindste  een  Gang  under  hvert  Besøg  i  Kjøbenhavn 
betager  Længslen  ham,  han  maa  ud  i  det,  han  kalder 
Folkelivet,  ud  i  det  dybeste  Dynd  og  nyde  „die  goldne 
Freiheit".  I  Aften  har  han  trukket  om  og  er  nu  halv- 
beruset, snart  tung,  snart  yderst  snaksom.  Lejetjeneren 
er  blegblaa  af  Drik  og  holder  kun  fast  paa  een  Tanke: 
at  han  skal  aflevere  sin  Hamborger  i  Hotellet.  De  to 
Andre  ere  en  dansk  og  en  islandsk  Student,  der  have 
været  ved  en  Lhombre  og  just  heller  ikke  ere  ganske 
ædru;  de  gik  ned  i  Kælderen  for  at  faa  Kaffe,  men  da 
der  ingen  var,  toge  de  imod  Grisesylte.  Hele  Selskabet 
satte  sig  gemytlig  sammen,  idet  man  efter  Kalifornie- 
mandens  Exempel  gav  Snaps  rundt.  Han  skildrede  det 
lyksalige  Liv  i  Kalifornien  med  saa  glødende  Farver,  at  de 
Alle  bleve  grebne;  Hamborgeren  tilbød  Skib  til  en  Expedi- 
tion,  og  de  vilde  allerede  række  hinanden  Haanden  for 
uigjenkaldelig  at  beslutte  Rejsen,  da  Islænderen,  som  hid- 
til ikke  havde  mælet  et  Ord,  forlangte  at  blive  Styr- 
mand. Det  vilde  Hamborgeren  paa  ingen  Maade  indlade 

sig  paa,  men  rejste  sig  halvt  op  med  flammende  Blik: 
„Glauben  Sie,"  skreg  han,  ,,at  jeg  vil  betro  mit  Liv  til 
saadanne  Landkrabber?"  —  Islænderen  svarede  ikke  et 
Ord;  men  den  danske  Student  udbrød:  „Landkrabber? 
Kalder  han  os  Landkrabber?  Saadan  en  Ferskvandsfisk, 
saadan  en  hamborsk  Knaldepiskridder  og  Smorfjerdings- 
fyrstel  Saadan  en  h^^sterisk  Porthund,  der  formodenlig 
er  kommen  hertil  som  det  hamborgske  Senats  Rende- 
kærling  og  Gangkone,  og  hvis  baglængs  sig  ud\iklende 
Blottelse  er  ledsaget  af  en  ligesaa  unaturlig  forlængs  sig 
fremstrækkende  Næsvished"  ....  Hamborgeren  kunde  ikke 
følge  med,  og  medens  han  med  stirrende  Øjne  og  tilbage- 
holdt Aandedræt  stræbte  at  forbinde  Subjekt  med  Præ- 
dikat i  den  Talendes  Ord,  faldt  han  i  Søvn.  Indigneret 
over  en  saadan  Uhøflighed  mod  en  Veltalenhed  efter  de 
bedste  Mønstre  i  den  danske  Dagspresse  greb  Taleren 
en  Snaps  og  kastede  ham  i  Hovedet,  hvorover  Lejetjene- 
ren blev  næsten  ædru  og  gav  Signal  til  et  almindeligt 
Slagsmaal,  der  væltede  sig  ud  paa  Gaden.  Her  var  Væg- 
teren saa  uklog  at  blande  sig  i  Striden,  hvorpaa  Islæn- 
deren, som  hidtil  havde  fulgt  med  uden  at  røre  en 
Haand,  med  Udraabet:  Vi  To  ere  de  eneste  Ædru!  greb 
ham   og  mørbankede   ham." 

„Nu    tror   jeg   forresten,    at    Dagen    gryr,"    sagde    Don 
Cleophas    og  saa   over   mod   Sverrig. 


FEMTE  KAPITEL. 
Hvad  der  foregik  ved  Morgenens  Frembrud. 


Det  var,  som  Don  Cleophas  havde  sagt,  Daggry.  Langt 
nede  i  Horisonten  under  de  graasorte  Natskyer  viste  sig 
en  kobberrød  Stribe,  der  først  kunde  antages  for  Tegn 
paa  Uvejr,  men  ganske  langsomt  bredte  sig  ud  og  blev 
lysere.  Natten  laa  endnu  over  den  hele  ovTige  Himmel, 
og  nede  paa  Byens  Gader  brændte  Lygterne  endnu  mørke- 
rødt. 

Da  han  fjernt  i  Østen  saa  Bebudelsen  af  Dagens  Lys, 
begjmdte  Hr.  Henrik  at  føle  sig  tilmode,  som  om  han 
i  den  forgangne  Del  af  Natten  havde  været  Gjæst  i  et 
aldeles  fremmed  Land,  men  nu  satte  Foden  paa  Hjem- 
stavns Grund.  Han  rettede  sit  forskende  Blik  paa  Don 
Cleophas,  som  om  han  skulde  blive  istand  til  at  finde 
en  naturlig  Forklaring  paa  det  Gaadefulde,  han  havde 
oplevet.  Da  en  ny  Stribe  brød  frem  hist  nede,  sagde 
han:  „Maa  jeg  ikke  gjøre  Dem  et  Spørgsmaal,  Hr.  Cleo- 
phas; men  De  maa  ikke  blive  vred." 

„Spørg  kun  væk,  Don  Henrik,"  svarede  Don  Cleophas. 

„Uden   Fortrydelse:   Hvor  gammel  er  De?" 

„Saa  gammel  som  min  Moder." 

„Som  Deres  Fru  Moder,  Hr.  Don  Cleophas?"  sagde 
Hr.  Henrik  lidt  betuttet,  men  samlede  sig  igjen  og  spurgte: 
„Hvis  jeg  tør  være  saa  fri,  hvem  er  Deres  Fru  Moder?" 

„Du  ser  hende.  I  dette  Øjeblik  begynder  hendes  An- 
sigt at  lyse  til  mig.  Hun  er  den  uendelige,  den  fri  Luft, 
der  naar  herfra  til  Firmamentet.  Har  Du  været  paa  Bjer- 
gene i  Stormvejr  og  følt,  hvor  stærk  min  Moder  er? 
Har  Du  været  paa  en  Bjergsø  i  Tordenvejr  og  hørt  hendes 
Stemme?  Eller  har  Du  ligget  i  en  Skov  en  stille  Nat 
og  hørt  hendes  Hvisken?  Derude,  Alt  det,  hvad  Dit  Øje 
omfatter  og  Din  Tanke  gjennemiler,  det  ei'  min  Moder!" 

„Herregud,  er  det  Deres  Moder!"  sagde  Hr.  Henrik, 
aldeles  lille  og  betvungen  af  Aandens  Stemme.  Men  det 
varede  kun  et  Øjeblik;  Striben  dernede  blev  alt  bredere, 
den  nederste  fine  Rand  viste  sig  purpurfarvet,  blev  buet 
og  tindrede,  som  om  Solen  strax  vilde  dukke  op;  Tillid 
til  det  sædvanlige  Livs  Soliditet,  Selvstændighedsfølelse 
og  Stridslyst  beholdt  Overhaand  hos  Hr.  Henrik.  Han 
sagde:  „Ja,  men,  Hr.  Don  Cleophas,  der  staar  jo  ingensteds 
skrevet  Noget  om,  at  Luften  har  Børn  .  .  .  ." 

„Hvor  ved  Du,  hvad  der  er  skrevet  og  ikke  skrevet?" 
afbrød  Aanden  ham;  „har  Du  f.  Ex.  læst  Beretningen 
om,  hvorledes  jeg  blev  fangen  af  den  store  Besværger 
Kong  Salomo  og  senere  i  tre  Aar  var  Konge  i  hans 
Sted?  Har  Du  læst  det?  Hvad?  Svar!" 

„Nej,   jeg  har  ikke." 

„Naa,  hvad  vil  Du  saa  tale  med  om?  Om  den  Begiven- 
hed er  skrevet  hele  Bøger.  —  Ja,  det  var  en  Tid,  den- 
gang, da  man  var  ung'/' 

„Men  naar  De  er  en  Aand,  Hr.  Don  Cleophas,  hvorledes 
kan  De  saa  blive  ældre?" 

„Nu  snakker  min  Gaas!  Vi  Luftaander  bleve  til  ved 
Ild  ligesom  Jorden  i  dens  første  Oprindelse,  og  ligesom 
Jorden  afkøles  vi  indvendig  gjennem  Aarh undreder,  saa 
at  den  Dag,  da  Jorden  dør,  falde  vi  kolde  og  udmattede 
ned  fra  Luften;  da  ville  I  kunne  gribe  os  med  Hænderne 
som  Meteorstene,  men  saa  ere  Eders  Hænder  kolde.  — 
Men  dengang  var  jeg  rigtig  ung  og  hed  og  herskede 
selvstændig  i  min  befæstede  Borg,  ved  Indiens  Grænser. 
Saa  var  der  nogle  Projekter,  Kongen  faldt  paa,  og  for  at 
faa  dem  udførte  behøvede  han  mig.  En  Aften,  da  jeg 
kom  hjem  fra  et  fjernt  og  anstrengende  Tog,  fandt  jeg 
Fæstningsgraven  om  min  Borg  fyldt  med  sød  Vin.  Jeg 
anede  Uraad;  men  Tørsten  og  Begærligheden  var  saa 
stor,  at  jeg  tænkte:  Lad  der  stikke  under,  hvad  der  vil! 
og  saa  drak  jeg  Graven  tør.  Det  stak  under,  at  jeg  blev 
beruset,  og  næste  Morgen,  da  jeg  vaagnede,  vare  mine 
Hænder  bundne  og  forseglede." 

„Det  var  da  ogsaa  mærkeligt,  at  De  saa  ubetænksomt 
vilde    drikke,"   bemærkede    Hr.    Henrik. 

„Ja,  højst  mærkeligt,  især  for  En,  der  ikke  har  Ild 
i  sig." 

„Om  Forladelse,  at  jeg  afbrød  Dem,  Hr.  Don  Cleophas; 
De  var  altsaa  fangen." 

„Ja,  og  græsselig  forbitret.  De  havde  lagt  Lænke  paa 
mig,  og  jeg  vidste,  at  jeg  maatte  gaa  til  ham;  men  saa 
gik  jeg  i  lige  Linje  og  sparkede  Alt  overende,  der  kom  mig 
i  Vejen.  Da  jeg  havde  sprængt  et  Bjerg  og  styrtet  et 
Slot  overende,  nærmede  jeg  mig  en  Hj^tte,  og  der  kom 
Ejerinden,  som  var  Enke,  ud  og  kastede  sig  paa  Iviiæ 
og  bad  mig  gaa  tilside,  fordi  hendes  Datter  laa  s\^g  der- 
inde. Skjønt  det  var  stik  imod  mit  Princip,  lod  jeg 
mig  forlede  til  at  vige  af  Vejen,  og  saa  faldt  jeg  og  brak 
mit  Ben.  Af  den  gode  Gjerning  kommer  den  Halten,  man 
vist  endnu  kan  opdage  paa  mig,  naar  man  er  opmærk- 
som." 

„Det  var  dog  mærkeligt,  at  De  netop  skulde  have  Ulykke 
af  Deres  gode  Gjerning,  Hr.   Don  Cleophas!" 

„Ja,  højst  mærkeligt.  Men  senere  har  jeg  dog  bemærket 
noget  Lignende  i  Menneskers  Liv  og  Skjæbne.  Naar  de 
uden  Sammenhæng  og  vilkaarlig  gjøre  noget  Godt,  falder 
det  ofte  ud  imod  dem." 

Hr  .Henrik  fandt  i  disse  Ord  Adskilligt  at  tænke  paa, 
men  fik  ikke  Tid  dertil,  da  Aanden  vedblev:  „Saa  kom 
jeg  til  Kongen,  og  vi  bleve  snart  gode  Venner,  for  han 
behøvede  mig.  Men  engang,  da  vi  spadserede  sammen  i 
Slotshaven,  lod  han  sig  narre  til  at  tage  Lænke  og  Segl 
af  mine  Hænder,  og  saa  skaffede  jeg  ham  fire  hundrede 
Mile  bort  og  antog  hans  Skikkelse  og  regerede  i  hans  Sted 
—  og  i  Grunden  ligesaa  godt  som  han.  Der  var  stor  Uor- 
den, især  mellem  hans  mange  hundrede  Koner;  men  jeg 
korrexede  dem!  Engang  samlede  jeg  dem  om  mig  og  for- 
talte hver  af  dem  hendes  Historie  paa  det  nøjagtigste, 
saa  at  de  bleve  slagne  af  Forbavselse,  nogle  endog  af 
Forfærdelse.  Deraf  fik  han  Tilnavnet  den  Vise,  for  de 
troede  jo,  at  det  var  ham.  Alligevel  lode  de  ikke  af  med 
Intriger,  og  jeg  blev  tilsidst  saa  led  og  kjed  af  det  Regi- 
mente, at  jeg  gjerne  saa  Kongen  komme  tilbage  og  i 
al  Stilhed  lod  ham  faa  sin  Skikkelse  igjen." 

„Det  var  da  besynderligt!"  udbrød  Hr.  Henrik.  „Men," 
vedblev  han,  „De  sagde,  Hr.  Don  Cleophas,  at  De  var 
bleven  ført  til  Kongen  for  at  hjælpe  ham  med  at  udføre 
nogle  Projekter;  tør  jeg  være  saa  fri  at  spørge:  Hvad 
var  det  for  Projekter?  Jeg  vilde  dog  saa  gjerne  vide, 
hvilken   Bestilling   De  egenlig  har  i  Verden." 

„Det  var  nye  Skatter,  han  vilde  paalægge,  og  nogle 
nye  Skikke,  han  vilde  indføre  trods  Folket  —  for  jeg  er  en 
af  Vilkaarlighedens   Aander." 

Hr.  Henrik  gjorde  uvilkaarlig  militær  Honnør,  saadan 
forekom  det  ham,  at  der  var  noget  Krigersk  i  Navnets 
Lyd. 

„Og  nu,  siden  Du  ved  mit  Navn,"  vedblev  Aanden,  „be- 
griber Du  let,  at  jeg  har  travlt ;  men  før  vi  skilles,  har  jeg 
sat  mig  i  Hovedet,  at  jeg  \il  skaffe  Dig  en  Lykke,  der 
passer  til  Dig,  og  saa  skal  Du  endelig,  tiltrods  for  al 
Din  Vantro,  indgaa  en  Kontrakt  med  mig." 

M.  Goldschmidt  i  Folkeudgave.  IV  6 

„Det  Første  takker  jeg  for,  Hr.  Don  Cleophas;  men  det 
Sidste  bliver  der  nok  ikke  Noget  af.  ' 

,,Kous  verrons.  ^)  Jeg  tager  nu  ud  mod  Xord  ad  Helsingor- 
Egnen  og  kommer  nok  til  den  Gaard,  hvor  Froken  Cecilie 
er.  Der  er  for  Tiden  en  ung  Hr.  Eriksen  ....  Hvad  om  Du 
kunde  komme  dertil  med  mig?  Eller  sæt,  at  jeg  blev  gode 
Venner  med  ham  i  Stedet  for  med  Dig?  .  .  .  ." 

„Hr.  Don  Cleophas,  lad  mig  folge  med  Dem!" 

„Hvad  giver  Du  mig?" 

„Hvad  De  forlanger!" 

^,Parole  d'honneurV 

„Paa  Ære!" 

„Godt,  kom  hid,  træd  op  i  min  Kappe!"  —  Og  idet 
Don  Cleophas  udbredte  sin  Kappe,  saa  at  den  blev  som 
en  Baad,  der  hævede  sig  i  Luften  og  foer  afsted,  mum- 
lede han:  „Og  han  fandt  det  mærkeligt,  at  jeg  tømte 
Fæstningsgraven  1" 


SJETTE  KAPITEL. 

Hvad  der  paa  Gaarden  hændtes  Hr.  Henrik,  Hr.  Eriksen, 
Frøken  Cecilie  m.  Fl. 


Don  Cleophas  og  Hr.  Henrik  fore  saa  hastig,  at  de 
nærmede  sig  Bestemmelsesstedet,  da  Solen  hævede  sig 
klar  op  over  Horisonten.  Hr.  Henrik  var  altfor  fordybet  i 
sine  Tanker  til  at  have  Opmærksomhed  for  det  Panorama, 
som  laa  udbredt  under  dem:  Sjælland  og  Skaane  tildæk- 
kede af  Sneen,  der  i  dette  Øjeblik  modtog  det  første,  tin- 
drende Lysskjær,  og  Sundet,  der  var  som  et  Livbælte  af 
morkeblaat  Silke  bundet  om  den  hvide  Dragt;  Hveen  var 
Livbaandspændet,   besat  med   hvide  Perler. 

Da  de  ankom  til  Bestemmelsesstedet,  stødte  de  paa 
alle  Forberedelser  til  et  Jagtparti.  En  Skare  Klappere 
skyndte  sig  ud  af  Porten,  ført  af  Skovrideren;  inde  i  Gaar- 
den herskede  al  den  muntre  Forvirring,  som  er  uadskillelig 
1)  Vi  faa  at  se. 

fra  et  stort  Selskab,  der  stiger  tilhest  og  tilvogns,  især 
iiaar  der  er  Damer,  som  Kavalerer  opmærksomt  ville 
hjælpe,  medens  de  -selv  savnes  andensteds.  Damerne  skulde 
kun  være  Tilskuere  ved  en  Del  af  Jagten,  men  paa  aftalt 
Sted  og  Klokkeslet  mødes  med  Jægerne,  og  fik  Frokost- 
kurven ind  i  deres  Kalesche  —  for  at  blive  imødesete  med 
desto   stører  Længsel,   sagde   de   selv. 

Gaardens  Ejer  modtog  Hr.  Henrik  uden  stor  Glæde, 
men  høflig,  og  bød  ham  strax  en  Bøsse  og  en  Plads  i 
Jagtvognen,  „naar  han  vilde  gjøre  sig  smal".  Hr.  Henrik 
fik  knap  Tid  til  at  hilse  ind  i  Kaleschen,  hvis  Beboer- 
inder svømmede  i  Et  for  hans  Blik,  saa  maatte  han  op 
i  Jagtvognen,  og  afsted  gik  det.  Først  efter  en  Stunds  For- 
løb, da  han  begyndte  at  samle  sine  Tanker,  blev  det 
ham  paafaldende,  at  Ingen  havde  budt  Don  Cleophas 
Gevær  eller  Plads,  uagtet  han  fulgte  med  og  stod  oprejst 
midt  i  Vognen;  deraf  sluttede  han,  at  Don  Cleophas  kun 
var  synlig  for  ham.  Men  det  usynlige  Bundsforvandtskab 
uagtet,  var  han  nedslaaet  over  den  kølige  Modtagelse, 
og  han  var  tilmode,  som  om  han  kjørte  til  sin  Lykkes 
Begravelse. 

Der  blev  ikke  talt  meget  i  Vognen,  og  da  man  ankom 
til  Revieret,  bleve  Skytterne  efter  en  dygtig  Marsch  i 
Tavshed  satte  af  for  efter  fuldbragt  Daad  at  føres  videre 
til  ny  Jagtbedrift.  Først  ved  Frokosten,  i  Damernes  Nær- 
værelse, blev  Hr.  Henrik  opmærksom  paa  den  omtalte 
Hr.  Eriksen.  Han  udmærkede  sig  især  ved  et  meget  smukt, 
temmelig  langt,  krøllet  Haar  og  ved  et  vist  dristigt  Kast 
med  Hovedet,  som  om  dette  uvilkaarlig  var  stolt  af  sin 
Naturprydelse.  Hr.  Henrik  fandt  forresten,  at  der  i  hans 
Ansigtstræk,  Blik  og  Holdning  var  noget  Simpelt.  Men 
dette  syntes  langtfra  at  være  Selskabets  Mening;  thi  man 
fandt  Behag  i  Alt,  hvad  han  sagde;  endskjønt  næsten 
alle  hans  Artigheder,  Indfald  og  Vittigheder  vare  tem- 
melig brugte,  lo  man  og  glædede  sig  som  over  noget 
Nyt  og  Originalt,  ja,  der  var  Ord,  som  ligefrem  gjorde 
Epoke.  Hr.  Eriksen  var  Pot  og  Pande  hos  den  temmelig 
tjekke  Oberst,  Gaardens  Ejer,  stod  øjensynlig  i  Kridt- 
huset hos  den  buttede,  livlige  Oberstinde,  og  der  var 
desværre  liden  Tvivl  om,  at  ogsaa  Froken  Cecilie,  deres 

6* 


88  DON   CLEOPHAS 

Plejedatter,  var  bleven  paavirket  af  den  Elskværdighed, 
som  Alle   fandt  hos   Hr.   Eriksen. 

Paa  den  følgende  Del  af  Jagten  skod  Hr  .Henrik  en 
Hvidtjørn  i  Stedet  for  en  Hare,  men  nedskød  senere  til 
Gjengjæld  en  af  Oberstens  Hunde,  dels  af  Vanvare,  dels 
fordi   den   havde   brunt,   krøllet   Haar. 

Da  Selskabet  var  kommet  tilbage  og  de  Andre  klædte 
sig  om  til  Bordet  —  hvad  Hr.  Henrik  var  lovlig  fritaget 
for  —  opsøgte  han  med  Don  Cleophas  den  fjerneste  Del 
af  Haven  og  klagede  der  sin  Nød  og  Fortvivlelse. 

„Ja,"  sagde  Don  Cleophas,  da  han  endelig  fik  Lov  at 
komme  til  Orde,  „gu  er  det  harmeligt,  og  saa  meget 
mere,  som  hele  Fortryllelsen  jo  kun  kommer  af  den 
mageløse  Paryk,  han  bærer." 

„Hvad  for  Noget?!  Parj^k?!  ' 

„Ja.  Men  det  er  ogsaa  en  højst  mærkelig  Paryk,  for 
den  kan  klippes." 

„Aa!  Det  er  jo  umuligt." 

„Naar  jeg  siger  Dig  Noget,  skal  Du  tro  det.  Han  har 
udenlands  faaet  fire  Paryker  af  ens  Haar,  men  af  for- 
sk jellig  Længde.  Naar  han  en  Tid  har  havt  den  længste 
paa,  siger  han  til  sine  Bekjendte,  at  han  vil  lade  sig 
klippe,  og  saa  tager  han  den  korteste  paa.  Herude  har 
han  den  længste  med,  da  der  jo  ingen  Lejlighed  er  til 
at  blive  klippet." 

„Og  den  skulde  have  en  saadan  Magt  over  Menne- 
skene?" 

„Hvorfor  ikke?  Den  Parykmager  er  Aarhundredets  stør- 
ste Geni  i  sit  Fag,  og  der  ligger  en  stor  Magt  i  den 
menneskelige  Genialitet.  Hr.  Eriksen  har  den  givet  Selv- 
tillid paa  anden  Haand,  og  Selvtillid  er  den  første  Be- 
tingelse for  at  gjore  Lykke." 

„Jeg  vil  rive  den  af  ham!  '  raabte  Hr.  Henrik. 

„Gjør  det,"  svarede  Don  Cleophas  ironisk  bifaldende, 
„saa  bryder  Du  med  hele  Samfundet." 

„Bærer  da  maaske  hele  Samfundet  Paryk?" 

„Nej ;  men  Ingen  ved,  hvad  han  kan  komme  til,  Alle 
ere  interesserede  i  den  Pietet,  der  i  Selskabslivet  tilsikrer 
det  Forlorne  Fred  og  Sikkerhed.  Rør  ham,  saa  vil  hin 
aldrende    Dame    ikke    tro    sit    Rygte    sikkert,    hin    Digter 

ikke  sin  Lavrbærkrands,  hin  Statsmand  ikke  sit  Ry  for 
Ærlighed,  Habilitet  o.  s.  v.  Læg  Haanden  paa  Hr.  Erik- 
sens Paryk,  og  Du  rokker  en  af  Samfundets  Grundpiller." 

„Ja,  men  han  bliver  latterlig,  han  bliver  umulig!" 

„Og  Du  bliver  jaget  paa  Porten." 

„Jeg  er  meget  ulykkelig,"  sagde  Hr.  Henrik  trist. 

„Det  er  ogsaa  en  forbandet  Historie,"  sagde  Don  Cleo- 
phas. 

„Ja,  men,  Hr.  Don  Cleophas ! !  naar  De  er  Vilkaar- 
ligh edens  Aand,  hvorfor  kan  De  saa  ikke  hjælpe  mig  og 
skille  mig  af  med  ham  i  en  Fart !  Knække  Halsen  paa  ham ! 
Det  var  jo  dog  saadant  Noget,  De  lovede  mig!" 

„I  en  Fart!  knække  Halsen!  Ja,  Du  snakker,  som  Du 
har  Forstand  til.  Er  det  nu  saadanne  Tider,  som  da  jeg 
hjalp  med  at  bygge  Aladdins  Palads  paa  een  Nat  og 
lod  Sultansønnen  staa  Skildvagt  ude  paa  Altanen?  Nej, 
desværre,  de  gode,  gamle  Dage  er  forbi!  Nu  har  man 
faaet  Oplysning  og  Grundlove.  Tør  man  nu  føre  et  Men- 
neske bort  mod  hans  Vilje  eller  blot  give  ham  saa  meget 
som  ti  Rottingslag?  Nu  skal  Alt  gaa  til  med  Formali- 
teter, den  største  Slubbert  er  sikker,  blot  han  holden 
sig  til  Loven." 

„Saa  er  De  jo  aldeles  tilovers  i  vor  Tid,"  sagde  Hr. 
Henrik. 

Don  Cleophas  gned  sine  Hænder  og  svarede  smilende: 
„Nu  snakker  min  Gaas  igjen.  Der  er  saamænd  mange 
Midler  til  alligevel  at  faa  sin  Vilje,  blot  ikke  i  en  Fart, 
ikke  saa  hidsig.  Man  holder  Loven  med  Modifikation, 
man  holder  den  bogstavelig.  Forstaar  Du  det?" 

„Nej." 

„Det  er  ogsaa  ligegyldigt.  I  Stedet  for  at  tage  Hr.  Erik- 
sen Paryken  af  Hovedet  bringe  vi  ham  til,  selv  at  tage 
den  af." 

„Ja,  men  hvordan?" 

„Hvordan?  Ved  et  Tilfælde.  Tænk  Dig,  at  et  Menneske 
blev  Uvenner  med  Tilfældet?  Hvo  kunde  gaa  paa  Gaden, 
naar  Tilfældet  overalt  forfulgte  ham,  naar  han  maatte 
træde  ned  i  alle  Huller,  faa  alle  faldende  Sten  i  Hovedet? 
Ni  hundrede  og  ni  og  halvfemsindstyve  Gange  i  sit  Liv 
kan  et  Menneske  lægge  et  Stykke  Rrænde  i  sin  Kakkel- 

ovn  uden  at  faa  en  Splint  i  Fingeren,  den  1000de  Gang 
trænger  en  Splint  ind,  han  kan  lide  meget,  ja  dø  deraf. 
Tænk  Dig  nu,  om  en  Usynlig  var  tilstede  ved  hvert 
Stykke  Brænde  og  aldeles  legalt,  uden  Brud  paa  Natur- 
loven eller  anden  Lov,  stillede  en  Splint,  saa  den  maatte 
stikke!  Saadan  vil  jeg  nu  gaa  ved  Hr.  Eriksens  Side  I' 

„Ak,  Hr.   Don   Cleophas,  hvor  jeg  er  Dem   taknemlig'/ 

„Lad  os  se,  hvilken  god  Aand  han  har  gjort  sig  for- 
bindtlig, og  som  vil  sænke  den  rejste  Splint!" 

„Med   Himlens   Hjælp,   ingen,    Hr.    Don    Cleophas." 

„Godt.  Men  vi  maa  benytte  os  af  alle  konstitutionelle, 
tilladte  Midler.  Vi  maa  ikke  blot  vente  paa,  men  ^Iv 
hidføre  saadamie  Tilstande,  hvori  han  kan  blive  ufor- 
sigtig ....  Drikker  Du  godt?" 

„Aa,  ja,  jeg  har  været  i  Felten,  og  Fj^en  er  et  rigt 
Land,"  svarede  Hr.  Henrik,  ikke  uden  Stolthed. 

„Man  kan  aldrig  være  for  forsigtig,"  sagde  Don  Cleo- 
phas, søgte  under  Sneen  og  fandt  en  Urt,  som  han  bød 
Hr.  Henrik  spise.  „Det  er  aldeles  konstitutionelt,"  ved- 
blev Don  Cleophas,  „Urten  er  naturlig  ....  Se  saa,  gaa 
nu  tilbords  og  forsøg,  hvad  Sjællænderne  kunne  præ- 
stere i  Drik." 

Om  det  nu  hidrørte  fra  Jagten  eller  fra  en  ubekjendt 
Magt,  saa  var  der  en  stærk  Tørst  ved  Bordet,  og  den 
sjaites  at  forøges,  jo  mere  man  bemærkede  den  forunder- 
lige Lethed,  hvormed  Hr.  Henrik  drak,  den  Glæde,  som 
kom  over  ham  og  voxede,  men  intet  Øjeblik  overskred 
det  rette  Maal.  Tilsidst  gav  man  sig  til  at  holde  Taler, 
Værten  selv  begyndte  med  en  kjøn  Tale  om  Kjærlig- 
hed mellem  Vært  og  Gjsest;  dernæst  bleve  baade  Hr. 
Henriks  og  Hr.  Eriksens  Toaster  for  Værten,  for  Da- 
merne, for  Fødelandet  o.  s.  v.  modtagne  med  stor  Enthu- 
siasme,  og  den  indbyrdes  Skinsyge  gav  sig  Luft  i  stedse 
flere  Talers  Holdelse  og  flere  Talers  Drikkelse  (som  Palu- 
dan-Muller vilde  sige),  indtil  Hr.  Eriksen  med  sirlige  Ord 
og  under  passende  Paaskud  bad  det  ærede  Selskab  om 
l^ndskyldning  et  Øjeblik.  Han  kunde  saa  meget  lettere 
fjerne  sig,  gom  Damerne  for  længe  siden  havde  rejst 
sig,  Værten  sov  trygt  i  sin  Lænestol  til  Højbords,  de 
øvrige  Gjæster  laa   ved   hans   Fodder,   og  kun   Hr.   Hen- 

rik  sad  oprejst,  men  forekom  Hr.  Eriksen  mangedob- 
belt. Don  Cleophas  blinkede  til  Hr.  Henrik,  greb  en  af  de 
store  Sølvarmstager  og  fulgte  i  en  Tjeners  Skikkelse  Hr. 
Eriksen  til  hans  Værelse. 

Naiste  Morgen,  da  Selskabet  blev  purret  ud  til  ny  Jagt, 
savnede  man  Hr.  Eriksen,  og  Hr.  Henrik  blev  ganske 
ængstelig  over  Stilheden  i  hans  Værelse,  medens  Trin 
af  svære  Vandstøvler  og  Stød  af  Geværkolber  lød  fra 
Gangens  Fliser  og  den  Ene  efter  den  Enden,  idet  han 
gik  forbi  Døren,  skjemtende  kaldte  Hr.  Eriksen  en  Syv- 
sover. Endelig  hørtes  indenfor  Hr  .Eriksens  Stemme,  der 
bad  Selskabet  tage  afsted  og  ikke  vente  paa  ham,  han 
skulde  nok  komme  efter. 

„Det  er  nu,  bare  fordi  Fruentimmerne  ikke  er  med 
idag,"  sagde  Obersten  med  Lune,  idet  han  høflig  lod 
sin  Gjæst  Hr.  Henrik  stige  foran  sig  op  i  Jagtvognen. 

Man  kan  let  tænke  sig,  hvor  megen  Jagtfornøjelse  Hr. 
Henrik  havde  ogsaa  denne  Dag,  og  glad  var  han,  da  man 
igjen  vendte  tilbage  til  Gaarden  og  han  saa  Don  Cleo- 
phas komme  sig  imøde. 

„Naa,  hvordan  gik  Jagten?"  spurgte  Don  Cleophas  mun- 
tert. 

„Hør,  De  har  da  vel  ikke  taget  hans  Skikkelse,  saa  at 
De  nu,  rigtig  beset,  er  Hr.  Eriksen!"  raabte  Hr.  Henrik 
og  veg  tilbage. 

„Nej,  nej,  vær  rolig!  Det  er  mig  fra  Flasken  og  fra 
Taamet.  Han  gjør  ingen  Skade  mere." 

„Ingen  Skade  mere?  Hvad  har  De  gjort  ved  ham? 
Hvor  er  han?" 

„Blot  Du  nu  vil  være  manerlig,  saa  skal  jeg  fortælle 
Dig  det.  Alt  er  gaaet  ærlig  og  simpelt  til,  som  jeg  sagde 
Dig.  laf  tes,  da  jeg  fulgte  ham  ind,  passede  jeg  paa.  Han 
aftog  sin  Paryk  og  lagde  den  skødesløst  i  Vinduet;  jeg 
strakte  blot  Rullegardinet  en  lille  Smule,  saa  den  kom  til 
at  ligge  i  en  Fordybning.  Imorges,  da  Tjeneren  kom  ind 
og  trækker  Gardinerne  op  for  ret  at  faa  ham  munter,  træk- 
ker han  uden  at  vide  det  Paryken  med.  Vor  gode  Ven 
kommer  paa  Benene,  gjør  sig  færdig,  vil  sætte  Paryken 
paa  —  borte  er  den!  Han  søger  og  søger,  i  alle  Møbler 
og   Skuffer,    i  Sengklæderne,    under   Sengen,    alle   Steder, 

uden  netop  i  Vinduet  under  Loftet.  Han  kalder  paa  Tjene- 
ren og  siger:  Hør,  har  Du  ikke  iaftes  fundet  en  Tingest 
....  og  saa  beskriver  han  den  uden  at  nævne  Navnet. 
Men  Tjeneren  nægter  det  paa  det  Bestemteste.  Saa  ved 
han  ikke  Andet  at  gjøre  end  at  blive  syg  og  holde  sig  hele 
Dagen  indespærret  med  tilbundet  Hoved.  Damerne  sende 
Bud,  lade  spørge,  hvad  der  er  i  Vejen,  og  han  lader  sige, 
at  han  den  foregaaende  Dag  har  faaet  et  Strejfskud  i 
Hovedet;  men  det  er  ganske  ubetydeligt,  de  skal  ikke  sende 
Bud  efter  Doktoren.  Opad  Dagen,  da  han  for  hundrede  og 
syvende  Gang  har  gjennemsøgt  Værelset,  vendt  alle  Møbler, 
været  inde  under  Sengen,  erklærer  han,  at  han  vil  rejse 
ind  til  Kjøbenhavn  for  at  konsulere  en  dygtig  Læge,  kom- 
mer helt  tilbunden  ned,  modtager  utallige  Beklagelser, 
tager  Afsked  og  rejser.  Næppe  er  han  borte,  saa  gaar  Stue- 
pigen ind  i  Værelset  for  at  gjøre  rent,  ndler  Gardinet  ned 
og  finder  Tingesten,  bliver  først  lidt  forskrækket,  men  som 
ærlig  Pige  mener  hun,  den  bør  fremlyses.  Saa  begreb  de 
Strejfskudet!" 

„Aa!"  sagde  Hr.  Henrik  med  et  dybt,  lettende  Suk,  og 
tilføjede  derpaa:  „Stakkels  Fyr!" 

I  det  Samme  saa  de  en  Dame  komme  ud;  det  var  Ce- 
cilie. Uvilje  og  Fortrydelse  havde  farvet  hendes  Kinder  og 
gjort  hendes  Øjne  fugtige.  Hun  var  dejlig  saaledes,  og  da 
Hr.  Henrik  nærmede  sig  og  ganske  tilfældig  kom  til  at 
purre  op  i  sit  solide,  kastaniebrune  Haar,  foer  der  et 
Smil  over  hendes  Ansigt,  et  Smil,  hvori  der  baade  var 
Skjelmeri  og  Forbud  om,  at  den  Huldes  Tro  paa  Menne- 
skene ikke  var  udslukt. 

Hr.  Henrik  benyttede,  som  man  kan  tænke  sig,  Øje- 
blikkets Gunst,  og  snart  var  han,  som  det  hedder  i  Roma- 
nerne, den  Lykkeligste  af  aUe  Dødelige:  Forlovet. 

Under  Familiescenerne,  som  nu  paafulgte,  fik  Don  Cleo- 
phas  Lejlighed  til  at  tage  Hr.  Henrik  tilside  og  lykønske 
ham.  Han  sagde  smilende:  „Har  jeg  nu  holdt  mit  Løfte? 
Plar  jeg  skaffet  Dig  den  Lykke,  der  passede  til  Dig?" 

„O,  ja,  kjære,  ubegribelige  Hr.  Don  Cleophas!"  sva- 
rede Hr.  Henrik  og  greb  begge  Aandens  Hænder. 

„Godt,"  sagde  Don  Cleophas,  „nu  varer  det  vel  en 
Stund,  inden  Du  har  Lyst  til  igjen  at  tilbringe  en  Nat 

paa  Taarntindeii.  Vi  maa  nu  ogsaa  tænke  paa  Din  Befor- 
dring. Jeg  tænker,  at  vi  aldeles  konstitutionelt  kan  faa  Dig 
pousseret  under  Finanserne.  Kunde  en  Kapitajn  blive 
Etatsraad  og  Departementschef,  maa  da  en  Lieutenant 
kunne  blive  Justitsraad  og  Kontorchef." 

„O,  Hr.  Don  Cleophas,  hvor  De  er  god!" 

„Ja,  men  Lige  for  Lige.  Jeg  vil  nu  se,  om  jeg  kan 
hjælpe  Dig  frem;  men  saa  maa  Du  bruge  Din  Indflydelse 
i  Riget  til  at  faa  overholdt,  at  alle  Aander,  der  ere  slupne 
ud  af  Flasken,  faa  Lov  til  at  blive  ude.  Tilsværger  Du  mig 
det?" 

„Jeg  sværger  det,"  svarede  Hr.  Henrik. 

„Godt,  au  revoir!"  svarede  Don  Cleophas. 


II. 

SYV  AAR  EFTER. 


Indtil  Videnskaben  udvider  vore  Kundskaber  om  Aan- 
dernes  Verden,  vil  og  maa  det  blive  en  uudgrundelig 
Hemmelighed,  hvorledes  Don  Cleophas  —  der  jo  betegnede 
sig  selv  som  Vilkaarlighedens  Aand  —  havde  baaret  sig 
ad  med  at  opfylde  sit  Løfte  til  Hr.  v.  Sørensen.  Jeg  tror 
ikke,  at  det  skete  ad  den  Vej,  som  man  undertiden  ser  an- 
tydet i  Adresseavisen :  „Hvis  Nogen  kan  skaffe  en  ung,  rask 
Mand  en  fast  aarlig  Indtægt  af  saa  og  saa  mange  Rdl.  mod 
nogle  Timers  daglig  Beskæftigelse,  udloves  en  Douceur 
af  o.  s.  V."  Vist  er  kun,  at  Aandens  Ord:  „Naar  en  Kapi- 
tajn  kunde  blive  Etatsraad  og  Departementschef,  maa  da 
en  Lieutenant  kunne  blive  Justitsraad  og  Kontorchef," 
gik  i  Opfyldelse,  og  idet  vi  pasiny  beskæftige  os  med  Hr. 
Henrik,  er  det  altsaa  ikke  længer  Officeren,  Elskeren, 
Ynglingen,  men  Manden,  Justitsraaden,  Kontorchefen, 
Ægteherren  —  thi  det  erindre  vi  jo,  at  Fortællingen  for- 
rige Gang  endte  som  enhver  god  Roman  eller  Komedie, 
nemlig  med  et  fornøjeligt  Giftermaal,  idet  Don  Cleophas 
sluttelig  forte  Hr.  Henrik  op  til  et  Sted  i  det  nordlige 
Sjælland  og  der  hjalp  ham  i  hans  Kjærlighedsnød. 

Justitsraad  Henrik  Sørensen  eller,  som  vi  dog  helst  ville 
vedblive  at  kalde  ham,  Hr.  Henrik,  havde  været  gift  i 
nogle  Aar  og  levet  sig  ind  i  sit  Embede.  Det  var  ikke 
videre  besværligt,  og  efter  en  Stunds  Forløb  havde  den 
Bevægelse  sat  sig,  som  hans  pludselige  Spring  ind  i  Em- 
bedsverdenen  havde  foraarsaget.  Haii  havde  forstyrret  Lo- 
ven om  Ancienneteten,  en  Lov,  der  harmonisk  forener 
Læren  om  Tilværelsens  lovbundne  urokkelige  Orden  med 

Troen  paa  Menneskehedens  evige  Fremskriden.  Harmonien 
var  ved  ham  bleven  forstyrret,  fordi  der  var  uforholds- 
mæssig mere  Fremskriden,  ja  Spring  ved  hans  Optræden 
i  Embedsverdenen  end  Orden.  Kast  en  Sten  i  det  rolige 
Vand,  saa  aabner  der  sig  et  Svælg,  noget  Vand  slaar  skum- 
mende op,  andet  gjør  ligesom  en  stejlende  Bevægelse  til- 
bage og  meddeler  denne  sin  Bevægelse  til  videre  og  videre 
Kredse.  En  saadan  Uro  havde  han  vakt.  Men  vent,  indtil 
Stenen  faar  søgt  sit  Leje,  medens  intet  nyt  Plump  sker, 
da  bliver  Alt  igjen  glat  og  roligt.  Saadan  ogsaa  i  dette 
Tilfælde.  Man  havde  trot,  at  nu  skulde  Alt  ske  med  Spring 
og  Plump,  at  Hr.  Henrik  selv  vilde  være  en  af  dem, 
der  holdt  paa  Forstyrrelsen  som  Regel  eller  —  som  Don 
Cieophas  havde  sagt  —  vilde  sørge  for,  at  ingen  løs- 
ladte Aander  igjen  kom  ned  i  Flasken;  men  man  saa 
snart,  at  han  gik  hver  Dag  i  det  Mindste  en  Time  op 
paa  Kontoret,  behandlede  sin  Fuldmægtig  høflig,  førte 
et  net  Hus  og  i  det  Hele  opførte  sig,  som  om  han  ansaa 
Spring  for  en  Undtagelse.  Ingen  kunde  i  sit  Hjerte  for- 
tænke ham  i,  at  han  syntes  godt  om  Undtagelsen,  naar 
den  kom  ham  selv  til  Gode;  men  man  følte,  at  han  fra 
nu  af,  efter  at  have  sprunget,  vilde  høre  til  dem,  der 
holdt  paa  Reglen  om  Ikke-Spring. 

Ja,  saadan  var  det  virkelig  gaaet  ham,  og  det  er  den 
menneskelige  Natur.  Men  vi  maa  tilføje,  at  en  Ting  havde 
virket  mægtig  paa  Hr.  Henrik,  og  det  var  netop  den  Let- 
hed og  Blidhed,  hvormed  man  tilgav  ham,  at  han  var 
en  Parvenu.  Det  syntes  ham,  at  han  nu  selv  ikke  kunde 
være  blid  og  gemytlig  nok  mod  alle  Over-  og  Sideordnede, 
rette  sig  efter  dem  og  tage  Hensyn  til  Skik  og  Brug.  Der 
ved  blev  hans  Liv  lidt  efter  lidt  særdeles  behageligt  og 
komfortabelt.  Tilværelsen  forekom  ham  saa  bred,  solid 
og  jevn  som  gamle  Roskilde  Landevej ;  Milepælene  var 
Etatsraads-  og  Konferensraadtitler,  Ridderordener  o.  desl. ; 
man  naaede  dem  ved  blot  at  kjøre  jevnt  fremad,  holde 
KjøretøjetiOrden,  smøre  Axlerne  engang  imellem.  Jo  mere 
han  oversaa  den  hele  smukke  Orden,  desto  tydeligere  er- 
kj endte  han  det  Forstyrrende  ved  ethvertsomhelst  Side- 
spring. Thi  der  var  Vogne  for  og  bag,  ligesom  ved  en  Ligbe- 
gængelse,  ja  egenlig  var  det  Hele  en  stor,  komfortabel  Lig- 

begængelse,  hvor  Enhver  af  Følget  blev  begravet,  naar 
hans  Tur  kom.  Denne  melankolske  Tanke  opsteg  dog  aldrig 
bestemt  hos  Hr.  Henrik.  Vistnok  erkjendte  han,  at  hans 
Liv  ikke  var  uden  Ophør,  at  den  sidste  Milepæl  var  hans 
Ligsten;  men  den  stod  saa  overordenlig  fjernt  ude  i 
Fremtiden,  at  han  ikke  kunde  fæste  sine  Øjne  paa  den, 
men  selv  i  tænkende  Øjeblikke  tabte  sig  i  Beskuelsen  af 
det  Ubestemte,  af  Horisonten,  der  lagde  sin  bevægelige 
Kreds  om  det  frodige  Land.  Dette  Ubestemte  og  Ube- 
grænsede forekom  ham  i  bevægede  Øjeblikke  som  Udøde- 
ligheden; men  han  kimde  ikke  lide,  at  der  blev  Sporgs- 
maal  om,  nøjere  at  bestemme  den;  thi  Spørgsmaal  med- 
føre let  Tvivl,  og  som  Ægtemand  og  Embedsmand,  ansaa 
han  det  for  sin  Pligt  at  være  religiøs  i  Almindelighed. 
Hans  Ideal  var,  engang  at  kunne  eje  et  Landsted  ved 
Ordrup  eller  ved  Frederiksdal,  med  Staldrum  og  Vogn- 
remise, og  hver  Sommermorgen  at  kunne  kjøre  ind  i 
sin  Enspænder;  bagpaa  skulde  være  et  lille  Sæde  til 
Tjeneren,  og  denne  skulde  med  Tiden  have  Liberi,  helst 
lyseblaat  med  Sølvtresser.  For  at  opnaa  dette  blev  Hr. 
Henrik  dels  sparsommelig,  dels  meget  forsigtig  for  ikke 
at  støde  Nogen,  der  kunde  skade  og  hindre  ham  eller 
senere   misunde   ham. 

I  dette  Liv,  der  gik  saa  roligt  og  velordnet,  saa  jevnt 
og  sikkert,  blev  det  lidt  efter  lidt  Hr.  Henrik  indl\'sende, 
at  han  aldrig  havde  kjendt  Don  Cleophas,  men  at  det 
Hele  var  Foster  af  hans  Fantasi.  Hans  Svoger,  Professoren 
i  Kemi,  havde  desuden  let  ham  ud  og  forsikret,  at  der 
ligesaa  lidt  i  Flasken  som  noget  andet  Sted  i  Universet 
kunde  være  en  saadan,  alle  kemiske  og  fysiske  Love 
haanende  Aand,  og  at  kun  Dunsten,  der  var  stegen  op 
af  den  stærke  Essens,  havde  udøvet  sin  Magt  paa  ham; 
en  mindre  kraftig  Natur  vilde  være  bleven  dræbt,  han 
var  blot  kommen  i  en  Rus,  under  hvilken  han  var  ilet 
til  sin  Elskede  og  havde  erobret  hende  fra  Medbejleren. 
Alligevel  gjorde  Hr.  Henrik  i  sit  stille  Sind  nogen  Mod- 
stand; man  vil  jo  saa  gjeme  tro,  at  man  har  været  ud- 
valgt, yndet  af  det  Ubekjendte  fremfor  Andre.  En  Tid- 
lang havde  han  desuden  beholdt  et  besynderligt  Klar- 
blik;  ofte,   naar   han   saa   et   sørgmodigt   Ansigt,   syntes 

det  ham,  at  han  halv  tydelig  kunde  læse  Sorgens  Hi- 
storie, og  naar  han  opfattede  et  menneskeligt  Blik,  fore- 
kom det  ham,  at  han  skuede  ned  i  en  mærkværdig  Brønd 
og  hørte  en  af  Don  Cleophas  Fortællinger  bevæge  sig 
forbi  hans  Øre  som  „Lieder  ohne  Worte".  Ogsaa  bøl- 
gede det  undertiden  i  ham  med  en  sær  Fornemmelse  af, 
at  hvad  enten  Don  Cleophas  var  Virkelighed  eller  Drøm, 
saa  betød  Skikkelsen  Noget;  der  var  ude  i  Verden  eller 
dybt  inde  i  den  Noget,  der  ventede  Tjeneste  af  ham; 
men  hvorledes?  Det  var  Knuden.  Der  var  etsteds  en  Røst; 
men  den  talte  ikke  med  afgjort  Tydelighed  og  Bestemt- 
hed. 

Engang  forefaldt  i  det  offenlige  Liv  Noget,  hvorved 
efter  hans  Viden  og  Overbevisning  Sandheden  blev  kræn- 
ket, og  han  blev  saa  vred  derover,  at  han  tænkte  paa  at 
optræde  og  udtale  sig  hensynsløst.  Han  indsaa,  at  han 
derved  vilde  stikke  Haanden  i  en  Hvepserede  og  lægge 
sig  ud  med  nogle  af  sine  „Venner";  men  det  forekom 
ham  netop  smukt  at  lide  Noget  for  Sandhedens  Skyld, 
saa  vred  var  han.  Men  Dagen  efter  betænkte  han,  at  naar 
han  skaffede  sig  Uvenner  og  led  Skade,  berøvede  han 
sig  Magten  til  ved  en  senere,  maaske  vigtigere  Lejlighed 
at  udrette  noget  Godt;  han  skyldte  selve  Ideen  at  op- 
bevare sig  selv  til  bedre  Tider.  Derfor  besluttede  han 
at  tie  og  kom  saaledes  ud  over  Fristelsen.  Fra  den  Tid 
af  tvivlede  han  heller  ikke  mere  om,  at  Don  Cleophas 
havde  været  et  Drømmebillede;  hans  behageligste  Fan- 
tasi blev  nu:  hvordan  han  skulde  anlægge  sin  Have, 
naar  han  fik  kjøbt  Landstedet,  samt  modtage  sine  Gjæ- 
ster  og  føre  Hus  derude  og  kjøre  ind  om  Morgenen,  og 
denne  Drøm,  vidste  han,  var  ikke  blot  en  Fantasi;  thi 
i  stille,  ensomme  Aftentimer  kunde  han  fremtage  sine 
voxende  Penge  og  tælle  dem  og  glædes  ved  dem. 

Saa  hændtes  det  en  Aften,  at  han  var  i  Theatret  med 
sin  Kone.  Det  var  i  det  kongelige  Theater;  men  hvilken 
Aften  det  var,  og  hvad  der  blev  opført,  kunne  vi  ikke 
sige,  eller  det  er  ligegyldigt.  Nok  er,  at  det  var  et  Stykke, 
hvori  han  tidligere  havde  set  Anna  Nielsen  spille,  og 
han  følte  Forskjellen  imellem  Før  og  Nu.  Der  var  en 
underlig   Blanding   i  hans    Følelser.    Han   mindedes    den 

Tid,  da  han  med  Møje  havde  skaffet  sig  3  Mk.  til  en 
Parterrebillet,  men,  saasnart  han  var  kommen  indenfor, 
havde  glemt  al  Møje  og  levet  i  den  inderligste  Fortrøst- 
ning om,  at  den  Skjønhed,  Dejlighed  og  Ynde,  hvorom 
Scenen  vakte  Forestilling,  var  virkelig  til,  at  den  levede 
i  en  Verden,  som  han  engang  skulde  naa  og  have  Del  i. 
Han  huskede  en  Pille,  som  han  plejede  at  læne  sig  til, 
og  i  en  Mellemakt  rejste  han  sig  uvilkaarlig  for  at  se 
efter  den.  Men  den  var  borte,  Theatret  var  ombygget, 
Alt  var  forandret.  Alt  —  og  han  følte  Glæde  over,  at 
Pillen  ikke  længer  stod  der,  at  ingen  Anden  kunde  læne 
sig  dertil  og  være  i  hans  Ungdoms  Sted,  og  da  Tæppet 
paany  gik  op,  fornam  han  osgaa  en  Slags  Trøst  over, 
at  det  ikke  længer  var  Anna  Nielsen,  der  spillede.  Men 
idet  han  greb  sig  i  at  føle  denne  Trøst  eller  Glæde, 
blev  han  tillige  meget  sørgmodig;  han  syntes,  at  han 
var  bleven  gammel,  og  at  hans  eneste  Tilfredsstillelse 
var,  at  alt  Andet  ogsaa  blev  gammelt.  Saa  længtes  han 
dybt  efter  det  Fors^^Indne,  længtes  udad  og  længtes  indad, 
efter  Noget,  der  ligesom  var  begravet  i  hans  Sind,  lagt 
i  Kiste,  uden  at  han  kunde  faa  det  sorte  Laag  op.  Hvor 
i  Verden  var  der  et  Redskab  til  at  aabne  denne  Kiste 
eller  et  Middel  til  at  blive  fri  for  Følelsen  af,  at  den 
var  der? 

Paa  Hjemvejen  begyndte  hans  Kone  at  tale  om  Thea- 
trets  Tilstand,  om  Theaterhistorier  o.  s.  v.  Ellers  havde 
han  tidt  kunnet  deltage  i  denne  Slags  Samtale  og  inter- 
essere sig  for  alt  Smaanyt;  men  den  Aften  forekom  det 
ham  usædvanlig  flovt.  Alverden  syntes  ham  at  have  for- 
ladt Pillen,  de  lænede  sig  til  i  deres  Ungdom.  De  kom  i 
dette  Øjeblik  forbi  St.  Jørgensgade  og  saa  Nicolai  Taarn. 
Det  blæste,  tunge,  mørke  Skyer  dreve  henad  Himlen; 
men  imellem  to  Skyer  saa  han  et  Par  Stjerner  glimte 
over  Taarnet,  og  da  paakom  ham  uvilkaarlig  den  under- 
lige Tanke,  at  Don  Cleophas  maaske  nu  sad  paa  Tin- 
den og  strøg  en  Svovlstik  og  tændte  en  Cigaretto  for 
sig  og  en  Anden.  En  Anden  var  maaske  med  Don  Cleophas 
paa  Taarnet! 

„Hvor  Du  sukker  dybt!"  sagde  hans  Kone. 

„Ja,  ved  at  se  Taarnet  kom  jeg  til  at  tænke  paa  min 

sære  Drøm   om   Don   Cleophas.   —   Jeg   har   dog  engang 
trot  paa  Aander." 

„Hvo  har  ikke  det?"  svarede  hun  klangløst. 

Men  naar  en  Kone,  en  ung  Hustru,  siger  Sligt  og  med 
en  saadan  Tone,  kan  der  ligge  en  dyb  Betydning  deri.  Det 
kan  betyde,  at  hun  ikke  har  fundet  sit  Ideal,  at  hun  har 
mistet  en  Tro  uden  at  faa  en  anden  i  Stedet  for,  at 
hun   savner   Noget. 

Hr.  Henrik  var  bange  for  at  gjøre  sig  det  selv  klart 
og  frygtede  for,  at  hendes  egne  Ord  skulde  blive  hende 
klare,  hvorfor  han  med  saa  megen  Aandsnærværelse  som 
mulig  blev  livlig  og  sagde :  „Det  er  nu  engang  menneskelig 
Skjæbne  at  skulle  miste  nogen  Fantasi  imod  at  faa  For- 
stand og  Viden.  Jeg  husker,  at  min  Moder  har  fortalt, 
hvad  jeg  sagde  som  lille  Barn,  da  jeg  første  Gang  saa 
Maanen;  jeg  raabte:   Mo'er,  der  er  Lys  paa  Loftet!" 

„Herregud!"   sagde   hans   Kone. 

Det  var  et  mildt,  vemodig-medlidende  eller  vemodig- 
beundrende  Udbrud.  I  hans  eget  Sind  var  en  lignende 
Følelse;  han  sendte  en  vemodig  Beundring  tilbage  til  sin 
egen  Fortid,  til  det  Væsen,  han  engang  havde  været,  og 
henfaldt  i  Tanker  over,  hvorfor  han  nu  paa  ingen  Maade 
og  ikke  et  eneste  Øjeblik  kunde  tro,  at  Himlen  v^ar  Loftet. 
Ja,  Jordens  Loft  i  højere  Forstand,  den  Grænse,  bagved 
hvilken  Gud  sad  omgiven  af  Hærskarer  —  sidder  Gud 
virkelig  deroppe?  Vise  ikke  alle  astronomiske  Forskninger, 
at  det  blaa  Tæppe,  som  vi  barnlig  kalde  det,  ikke  er 
Andet  end  et  uendeligt  Rum,  der  gjennemfares  af  Pla- 
neter og  Kometer?  ....  Saadan  tænkte  han  og  saa  op 
og  følte  sig  tung,  trykket,  mat  og  længselsfuld  efter  at 
blive  af  med  Matheden. 

Da  de  havde  drukket  The  og  hans  Kone  gik  til  Ro, 
kunde  han  ikke  bekvemme  sig  til  at  gaa  iseng,  vilde  et 
Øjeblik  tælle  sine  Penge,  men  vendte  sig  med  Uvilje 
derfra,  og  tog  en  Bog.  Det  var  „Sakuntala",  oversat  af 
Hammerich,   og  han   læste   Forspillets   første  Linjer: 

Skuespilbestyreren  siger : 
Med  Vand,  vor  Skabers  første  Værk,  med  viet  Præst, 
Med  Ild,  som  bærer  helligt  Offers  Duft  mod  Sky, 

Med  Sol  og  Maane,  som  bestemme  Tidens  Gang, 
Med  Æther,  Lydens  Væld,  som  gjennems trommer  Alt,. 

Med  Jord,  som  „alle  Væsners  Moder"  kaldet  er, 

Med  Luft,  som  giver  Alt,  hvad  aander,  Aandedrag, 

Ja,  med  de  otte  Guddoms-Aabenbarelser 
Velsigne  Sivas,  Herren,  Eder  naaderig! 

(Han  ser  ud  imod  Paaklædningsværelset.)  Hvis  Du  er  fær- 
dig med  Din  Pynt,   Skjønne!   saa  træd  frem. 

En  Skuespillerinde  (træder  ind).  Her  er  jeg.  Herre! 
Hvad  er  Din  Befaling? 

Bestyreren.  Se!  Denne  Forsamling  bestaar  mest  af 
dannede  Mænd,  og  idag  skal  vi  træde  op  med  et  nyt 
Stykke  af  Kalidåsas,  nemlig  Skuespillet  „Sakuntala  med 
Ringen";  nu  maa  Enhver  i  sin  Rolle  gjøre  sit  Bedste. 

Hr  .Henrik  standsede  og  sagde  til  sig  selv:  „Jeg  er 
jo  en  dannet  Mand;  men  dersom  jeg  sad  i  Theatret  og 
en  Skuespiller  begyndte  med  en  saadan  Velsignelse " 

Han  gjennemlæste  igjen  Versene,  saa  paa  Fuglen,  der 
sidder  som  Titelvignet  og  betragter  Englen,  som  træk- 
ker Tæppet  tilside,  kom  hændelsesvis  til  at  se  paa  Bin- 
det, hvor  den  yndefulde,  fine,  elskelige  Sakuntala  er  skiz- 
zeret,  gav  sig  ret  til  at  betragte  Billedet,  støttede  Hovedet 
mod  Haanden  og  kom  til  at  føle  sit  Haar.  Igjennem 
Fingerspidserne  kom  en  Fornemmelse  af,  at  det  var  tørt, 
ikke  saa  blødt  og  rigt  som  i  Fortiden,  at  det  blev  gam- 
melt, og  med  det  Samme  paasneg  sig  ham  igjen  den 
Følelse,  at  han  selv  blev  gammel,  at  Sakuntala,  h\is  hun 
levede,  ikke  vilde  være  til  for  ham,  ikke  vilde  værdige 
ham  et  Blik.  —  „Velan,  om  saa  var,  blot  hun  var  til, 
blot  Poesien  levede,  hvordan  det  end  gik  med  mig  — 
nej,  det  er  netop  det,  jeg  ikke  kan  finde  mig  i,  og  jeg 
vilde  dog  saa  gjerne  —  —  o,  var  jeg  blot  ung,  havde 
jeg  blot  ikke  denne  Følelse  af  Ælde  i  Hjertet;  thi  den 
er  Døden!  ....  Jeg  vil  ikke  have  den;  men  hvad  skal 
jeg  gjøre? 

„Med  Vand,  vor  Skabers  første  Værk,  med  viet  Præst, 
Med  Ild,  som  bærer  heUigt  Offers  Duft  mod  Sky"  — 

hvor  det  dog  er  dejlige  Ord!  hvor  de  dufte!  ....  Hvem 
er  det?  .  .  .  ."  De  sidste  Ord  sagde  han  højt,  eller  han 
raabte,  næsten  skreg  dem;  thi  Nogen  bankede  ham  paa 
Skulderen,  og  da  han  vendte  sig,  saa  han  —  Don  Cleophas. 

„O!"  —  raabte  han,  glad,  henrykt,  ude  af  sig  selv  — 
„det  er  Dem,  det  er  Dig!  O,  Gud  ske  Lov,  saa  ere  ikke 
alle  Aander  døde!  Hvor  jeg  har  længtes  efter  Dem!  Vel- 
kommen!   Velkommen!" 

„Naa,"  sagde  Don  Cleophas,  „jeg  kunde  næsten  tro, 
jeg  var  en  smuk  Fe,  siden  jeg  bliver  saadan  modtaget. 
Det  er  anderledes  end  første  Gang,  Du  saa  mig,  da 
maatte  jeg  tvinge  Dig  til  at  tro  paa  min  Aandighed." 

„Ja,  saadan  gaar  det,"  svarede  Hr.  Henrik;  „i  Ung- 
dommen rutter  man  med  Alt,  venter  hver  Dag  Vidundere, 
og  kommer  et,  kaster  man  Vrag  paa  det,  fordi  man  venter 
et  endnu  større.  Men  naar  man  bliver  ældre,  er  man 
glad,  blot  man  faar  en  lille  Rest  af  det,  man  dengang 
vragede,  og  De  kommer  hel  og  holden,  ganske  som  sidst, 
uforandret!  De  er  her,  midt  i  Kongens  Kjøbenhavn,  hvor 
Alle  undtagen  jeg  ville  benægte  Deres  Mulighed,  her,  i 
min  Dagligstue  .  .  .  ."  —  „Nej,  her  i  min  Dagligstue,  paa 
Nicolai  Taarn,"  afbrød  Don  Cleophas  ham,  og  til  sin 
Undren  eller  Tilfredsstillelse  saa  Hr.  Henrik,  at  de  igjen 
vare  paa  Taamtinden,  og  det  syntes  ham,  at  Don  Cleophas 
rakte  sig  op  imod  en  af  de  Stjerner,  som  han  tidligere 
paa  Aftenen  havde  set,  og  tændte  en  Svovlstik  til  den 
Cigaretto,  han  samtidig  rakte  ham.  Hr.  Henrik  tvivlede 
ikke  og  spurgte  ikke;  han  vilde  snarere  have  med  sin 
Fantasi  forøget  det  Vidunderlige  end  med  nogensomhelst 
Tvivl  berøvet  sig  Glæden  af  dets  Nærværelse. 

Som  om  det  var  en  ligefrem  Fortsættelse  fra  Sidst, 
heg^'ndte  Don  Cleophas  igjen  at  fortælle  Historier  om 
de  Spadserende,  om  Folk  paa  Gaden  og  i  Husene,  men 
afbrød  pludsehg  sig  selv  med  den  Bemærkning:  „Jeg 
synes  ikke,   at  Du  hører  rigtig  efter." 

„Jo,"  svarede  Hr.  Henrik;  „men  ....  men  tillad  ogsaa 
mig  at  fortælle  en  Historie." 

„Med  Fornøjelse,"  sagde  Don  Cleophas,  „jeg  er  en 
stor  Nar  efter  Historier,  jeg  bruger  saa  mange  mellem 
Aar  og  Dag  ....  og  I  Mennesker  fortælle  bedre  end  vi 

Aander,  fordi  der  er  saa  Meget,  I  ikke  se,  og  som  man 
derfor  maa  gjætte   sig   til." 

„Min  Historie  er  meget  simpel,"  svarede  Hr.  Henrik. 
„Da  je-g  var  en  6  å  7  Aar  gammel,  var  jeg  hjemme  hos 
mine  Forældre  paa  en  Gaard  i  Fyen.  En  Juleaften,  lidt 
før  Hellig,  stod  min  Moder  i  Køkkenet  og  bagte  Æble- 
skiver. Min  lille  Broder  og  jeg  vare  ude  i  Gaarden  og  saa 
ind  paa  Ilden  og  glædede  os  til  Helligaften  og  Æble- 
skiverne. Det  frøs,  og  der  faldt  lidt  Sne.  Uden  nogen 
Aftale  gave  vi  os  til  at  løbe  efter  hinanden  rundt  om  en 
Stak,  saa  at  Ilden  snart  var  skjult  for  os,  snart  blussede 
os  imøde  gjennem  det  faldende  Mørke.  Vi  saa  Karlene 
komme  En  efter  En  ud  af  deres  Kammer,  pyntede,  og  gaa 
ind  i  Borgestuen;  men  vi  vedbleve  at  løbe  rundt.  Saa- 
dan  løb  vi  længe,  indtil  Moder  kaldte  paa  os  til  Jule- 
nadveren. —  Næste  Aars  Juleaften  huskede  min  Broder  og 
jeg  Ilden  og  Løbet  om  Stakken,  og  pludselig  gjorde  vi 
hinanden  det  Forslag,  at  vi  skulde  gaa  ud  i  Gaarden 
og  gjøre  som  ifjor.  Men  ude  var  det  Tø,  og  der  stod 
ingen  Stak  paa  samme  Sted  som  forrige  Aar,  og  Ildens 
Skin  faldt  anderledes  til  os  eller  det  Hele  havde  nu  ikke 
den  Nyhed,  den  Inspirationens  Interesse,  om  jeg  tør  sige 
saa,  som  forrige  Gang.  Løbet  vilde  ikke  ret  lykkes,  og 
vi  gik  ind." 

„Hm!"  sagde  Don  Cleophas  og  pustede  Røgen  af  sin 
Cigaretto  ud  i  en  lang,  fin  Sky;  „hm!  det  var  nok  en 
Fortælling  af  den  Slags,  som  I  kalde  symbolsk  eller  alle- 
gorisk. Udi  den  Historie  er  Nicolai  Taarn  nok  Stakken, 
mine  Fortællinger  Ilden,  og  den  falder  anderledes  til 
Dig  end  forrige  Gang.  Maaske  er  endvidere  Tøvejret  sjm- 
bolsk    —    er   der   Tø    i  Dit    Sind?" 

„Hr.  Don  Cleophas,  jeg  vil  ikke  nægte  det,  jeg  tror, 
der  er  Slud  inden  i  mig,  hverken  Sommervarme  eller 
skarp    Frost." 

„Hm,   hvad   skal   vi   gjøre   ved   det?" 

„Jeg  er  ganske  fortvivlet.  Jeg  troede,  det  vilde  ganske 
helbrede  mig,  at  De  kom,  og  nu  mærker  jeg,  at  jeg  be- 
høver noget  Andet,  noget  Mere  ....  jeg  er  bleven  ældre, 
Hr.   Don   Cleophas!" 

„Ja,  vel.   Men  kan   Du  ikke  selv  hitte  paa  Noget,   Du 

ønsker?  Husk,  at  jeg  er  en  Aand  og  saa  naragtig  at 
have  forgabet  mig  i  Dig.  Jeg  kan  gjøre  for  Dig,  hvad 
det  skal  være;  men  Opfindsomhed  er  ikke  min  stærke 
Side;   hjælp   Du   selv   til." 

„O,  saa  er  der  Intet  i  Vejen!"  raabte  Hr.  Henrik  glad. 
„Lad  os  rejse!  Man  sidder  her  hjemme  og  slider  og 
slæber  og  bliver  gammel  i  Kontorstøvet;  lad  mig  komme 
ud!  Derude  vil  jeg  indsuge  nyt  Liv!  Til  Paris ahl" 


„Naa,  min  gode  Hr.  Henrik,  hvorledes  synes  Du  saa 
egenlig   om    Paris?" 

Saaledes  spurgte  Don  Cleophas  en  Dag,  da  de  efter 
Sædvane  spiste  Frokost  i  Palais  Royal,  hos  Trois  fréres 
proven^aux. 

„Jo,  Tak,  godt,  meget  godt,"  svarede  Justitsraad  Henrik. 

„Godt,  meget  godt"  —  „det  vil  sige:  temmelig  godt. 
Er  der  Noget  i  Vejen?  Se  vi  ikke  nok?  Fare  vi  ikke  om 
overalt,  hvor  der  er  Noget  for  nogen  af  Sandseme?  Har 
Du  i  Dit  hele  Liv  faaet  saadan  en  cotelette  en  papil- 
lotte? Hvor  i  Verden  har  Du  smagt  en  Melon  som  den 
idag?  Og  sikken  en   Chambertin!" 

Og  Don  Cleophas  drak  og  smækkede  efter  med  Tungen. 

„Skal  vi  i  Eftermiddag  kjøre  ud  til  Bois  de  Boulogne 
og  se   Væddeløbene?"    vedblev    Don    Cleophas. 

„Som   De   vil,    Don    Cleophas." 

„Som  jeg  vil?  —  Nej,  jeg  vil  Ingenting.  Du  vil  Al- 
ting. Det  er  det  Eneste,  Du  har  at  passe.  Naar  Du  vil 
kjøre,  skaffer  jeg  Vogn,  naar  Du  vil  ride,  skaffer  jeg  Heste; 
naar  Du  vil  spille,  skaffer  jeg  Penge  — " 

„De  maa  ikke  tro,  Don  Cleophas,  at  jeg  er  utaknemlig, 
og  at  jeg  ikke  glæder  mig.  Jeg  tilstaar,  at  det  Eneste, 
jeg  savner,  er  Noget  at  bestille.  Man  er  nu  engang  et 
Vanedyr." 

„Du  er  god!  Du  vilde  bort  fra  de  kjedelige  Forret- 
ninger, og  nu  falder  Fornøjelsen  Dig  til  Besvær.  Du 
minder  mig  om  den  Mand,  der  altid  hylede  i  Spil,  og 
engang,  da  han  et  Øjeblik  var  gaaet  fra  Bordet,  lagde 
man  ni  Matadorer  for  ham.  Da  han  kom  tilbage,  og  man 

7* 

spurgte  ham,  om  han  havde  faaet  gode  Kort,  svarede  han 
gnaven:   Trumfer  nok,   men   ingen   Haandkort." 

„Ja,  De  har  ganske  Ret;  men  jeg  skal  sige  Dem,  hvad 
der  er  i  Vejen.  Jeg  gaar  bestandig  og  tænker  paa  det. 
De  sagde  hjemme,  at  De  kan  gjøre  for  mig,  hvad  det 
skal  være.  Nu  har  jeg  tænkt  paa,  at  De  ogsaa  kunde  gjøre 
mig  til  Frankrigs  Kejser  —  —  nej,  tro  ikke,  at  jeg  er 
syg  eller  vanvittig.  Jeg  ved,  at  om  De  ogsaa  gjorde  mig 
dertil,  saa  vilde  jeg  dog  være  ligesom  Phaéton,  der  skulde 
kjøre  Solens  Vogn,  men  ikke  kunde  stj^re  Hestene.  De 
kan  altsaa  dog  i  Grunden  ikke  gjøre  Andet  for  mig  end 
det,  jeg  duer  til.  Men  hvad  duer  jeg  til?  Jeg  har  det 
underlige  Savn  i  mig  ....  Oprigtig  talt,  hele  dette  Ba- 
bylon trætter  mig.  Denne  Glans  og  Fernis  skærer  mig 
i  Øjnene,  men  lader  mig  kold.  Her  er  Smil,  men  ingen 
Varme,  her  er  Høflighed,  men  ingen  Hjertelighed.  Al- 
ting, som  jeg  faar,  er  kjøbt  og  betalt  ....  jeg  er  vist 
ikke  rask  ....  nu  er  det  Sommer,  jeg  tror,  jeg  længes 
efter  den  friske  Natur,  efter  Bjergluft  —  ja,  hvo  der  var 
i   Schweiz    midt  i  Alpeverdenen   —   —   min   Gud!" 


„Deroppe,  ti  Minuters  Vej  fra  os,  er  Tete  noire,"  sagde 
Don  Cleophas.  „Vend  Dig  her  om  og  se  endnu  engang 
ned  over  Wallis.  Naar  vi  ere  komne  over  Kammen,  have 
vi  den  vildeste  Del  af  Savoj^en  for  os,  og  vi  komme 
over  en   Gletscher." 

„Ja,  hvor  her  er  stort  og  dejligt!"  udbrød  Hr.  Henrik, 
der  havde  fulgt  Opfordringen  og  vendt  sig  om  og  støttet 
paa  sin  Alpestok  betragtede  det  solbeskinnede  Panorama, 
der  laa  udbredt  for  ham.  „Det  maa  jeg  sige,  Don  Cleophas, 
at  den  Tid,  jeg  nu  har  vandret  om  med  Dem  i  Alpe- 
verdenen, er  den  lykkeligste,  jeg  nogensinde  har  op- 
levet." 

„Glæder   mig,"    svarede    Don    Cleophas. 

„Hvad  der  især  tiltaler  mig,  og  hvad  jeg  aldrig  kan 
blive  kjed  af  at  betragte,"  vedblev  Hr.  Henrik,  „er  Sky- 
erne, enten  de  i  Afstand  hæve  sig  i  store  Masser  op  ad 
Bjergene,  eller  de  komme  En  imøde  som  opløste  Rj^tter- 

eskadroner.  Hvor  det  er  mig  forunderligt,  naar  saadan 
en  hvid  Sky  drager  frem  imod  mig  ved  Udkanten  af  en 
Skov  eller  farer  ud  derfra  foran  mig.  Snart  synes  den 
mig  en  Vedet,  ligesom  i  Krigen,  snart  en  hvid  Hest  med 
flagrende  Manke,  snart  en  af  de  Hundei,  der  hjemme 
følge  Kong  Valdemar  paa  Jagt  —  men  hjemme  have  vi 
dog  ikke  noget  Lignende,  der  leve  vi  i  Afstand  fra  Sky- 
regionen, dukkede  ned  i  Fladheden,  her  gaar  jeg  paa 
Verdens  Højder  og  færdes  med  Naturen,  mens  den  laver 
Vejr   og   Uvejr." 

„Og  her  er  Du  bleven  stærk  og  sund,  kan  marscherei 
ti  Timer  om  Dagen,  æder  som  en  Ulv  og  drikker  som 
en   Børstenbinder." 

„Ja,  Gud  ske  Lov!  Det  gjør  Bjergluften,  denne  mage- 
løse Friskhed  og  Duft,  de  dugvaade  Højsletter  om  Mor- 
genen og  de  sønderrevne,  vilde,  snedækte  Klippetinder  om 
Middagen  og  de  stille  Dale  om  Aftenen.  Det  er  Altsammen 
saa  frisk  og  saa  køligt  —  —  ved  De  hvad,  Hr.  Don 
Cleophas,  sømmen  Tider  er  jeg  bange  for,  at  det  igjen 
skal  være  en  Drøm,  eller  at  jeg  igjen  skal  falde  tilbage 
i  den  Tro,  at  det  Hele  var  en  Drøm,  og  saa  siger  jeg 
til  mig  selv:  Sæt  nu,  at  den  hele  Friskhed  kun  kom  af, 
at  Du  havde  sparket  Overdynen  af  Dig!  ....  Ja,  for  jeg  er 
bange  for  at  miste  Dem.  Men  saa  husker  jeg  paa,  at 
jeg  var  oppe,  da  De  kom,  jeg  laa  ikke  i  min  Seng,  og 
Alt  dette,  jeg  oplever,  er  i  al  sin  Vidunderlighed  dog  saa 
paalideligt,  saa  virkeligt  —  ' 

„—  som  den  Æggekage,  vi  nu  ville  gaa  ind  og  spise 
i  Stationshuset  her  paa  Toppen.  Du  kan  ikke  faa  Andet 
end  smal  Kost  i  disse  Egne;  men  i  Aften  ville  vi  sidde 
ordenlig  tilbords  i  Chamounix,  og  imorgen  skal  Du  stige 
saa  højt  op  ad  Montblanc,  som  Du  har  Lyst  til,  imorgen 
skal  Du  være  paa  det  højeste  Punkt  i  Evropa." 

„Ak,  det  er  dog  en  Højde,  hvor  man  selv  ikke  er  højere!" 
sagde  Hr.    Henrik. 

„Saa!  Nu  kommer  det  over  ham  igjen!  allons,  marche, 
op  til  Æggekagen!" 

Som  bekjendt  er  Chamounix-Dalen  det  Land,  der  senest 
er  blevet  opdaget  i  Evropa,  og  har  kniap  været  kjendt  i 

hundrede  Aar.  Den  er  en  Kløft  eller  et  langstrakt  Svælg 
mellem  uhyre  Bjergmasser,  af  h\ålken  een,  den  sj'dlige, 
er  Montblancs  snedækte  tindrende  Kuppel.  Hensyn  til  Rej- 
sende og  deres  Fornødenheder  har  i  Dalens  Bund  skabt  en 
lille  By,  afsondret  fra  Verden,  og  selv  de  travle,  glade 
Fremmede,  der  komme,  blive  stille  her  i  Skyggen  af  Bjerg- 
kolosserne, ved  Bredden  af  den  lille  Flod,  der  bringer 
smeltet   Sne   og   Gletscher-Is   gjennem   Dalen. 

Hr.  Henrik  og  Don  Cleophas  bleve  her  i  nogen  Tid, 
fordi  der  hver  Dag  vare  nye  Udflugter  at  gjore,  og  fordi 
Hr.  Henrik  ikke  bestemt  kunde  foreslaa  noget  andet  Sted 
at  tage  hen. 

En  Dag  vare  de  gaaede  op  paa  Mer  de  glace  eller  Is- 
havet; saaledes  knaldes  nemlig  den  Isbræ  eller  Gletscher, 
der  lig  en  frossen  Flod  skraaner  ned  ad  Montblanc. 
For  Hr.  Henrik  havde  Stedet  ikke  den  samme  Forunder- 
lighed  som  for  Fastlandsf olk ;  thi  den  syntes  ham  at 
ligne  Stranden  ved  Taarbæk,  naar  den  var  frossen,  skruet 
sammen  og  dækket  med  lidt  Sne.  Men  en  skjøn  Sær- 
egenhed maatte  han  indrømme  „Ishavet":  man  traf  hvert 
Øjeblik  paa  Spalter,  der  naaede  helt  ned  til  Afgrunden, 
og  hvis  Sider  tindrede  i  dejlige  Farver.  Man  fortalte, 
at  en  Guide  engang  var  falden  ned  i  en  af  disse  Spalter, 
men  uden  at  tilføje  sig  Skade  var  naaet  til  Bunden, 
hvor  Gletscherens  smeltede  Vand  strømmer,  og  ved  at 
følge   Strømmen   var   han   lykkelig  naaet   ud. 

Da  de  havde  gaaet  en  Tidlang  deroppe,  sagde  Hr. 
Henrik:  ,, Denne  store,  tavse  Natur,  der  i  Førstningen 
interesserer  En  saa  overord  enlig,   har   dog  en   Fejl." 

„Hvilken?"  spurgte  Don   Cleophas. 

„Den   er,    om   jeg  saa   maa   sige,    aandløs." 

„Hvorledes  mener  Du?" 

„Den  er  tavs.  Den  giver  En  ikke  flere  Tanker,  end 
dem,  hvormed  man  kommer.  Efter  at  have  sat  Fantasien 
i  Bevægelse  og  tilfredsstillet  Xysgjerrigheden,  oplivet  og 
forundret  En,  lader  den  En  paa  sanmie  Trin  i  Kultur, 
Intelligens,  Sjælsro  eller  -Uro,  som  man  kom  med.  Man 
mærker  tydelig,  at  Civilisationen  ikke  er  udgaaet  fra 
Naturskjønhedernes  Rige,  men  at  den  mindste  By  i  den 

mest  prosaiske  Egn  er  af  større  Betydning  for  Civili- 
sationen  end   det  mest   paradisiske   Landskab." 

„Hm!  der  er  Noget  deri.  —  Du  foretrækker  altsaa 
Menneskelivet?" 

„Ja,  det  vil  sige:  Jeg  mener,  at  i  Naturen  er  Menneske- 
naturen det  Første  og  Vigtigste.  Det  mest  interessante 
og  oplivende  Syn,  jeg  kj ender,  er  en  stor  By  henad 
Aften,  naar  Gaslygteme  tændes,  inden  Mørket  endnu  er 
kommet.  Det  er  Symbol  paa  Aandens  evige  Stræben, 
den  tillader  intet  Øjeblik  Lyset  at  være  slukt ;  og  i  denne 
ophøjede  Følelse  blander  sig  en  vemodig  Erindring  om 
al    den    Kummer    og    Lidelse,    som    Arbejdet    medfører." 

„Meget  godt!  Du  elsker  altsaa  Menneskene.  Jeg  tro- 
ede det  ikke,  for  undervejs  har  Du  bestandig  holdt  Dig 
fra  dem,  og  Du  synes  mig  ikke  at  have  betragtet  dem 
som  Andet  end  som  Midler  til  Din  Komfort." 

„Ja,  Hr.  Don  Cleophas,  De  rører  der  ved  det  ømme 
Sted.  Jeg  tror  nok,  jeg  elsker  Menneskene  —  Gud  ske 
Lov,  det  gjør  jeg  —  men  det  vil  sige:  i  Almindelighed. 
Saadan  i  det  Enkelte  er  det  meget  vanskeligt,  fordi  der 
er  saa  stor  Forskjel  i  Dannelse.  Man  kan  ikke  rigtig 
tale  med  dem,  man  ved  ikke  rigtig,  hvad  man  skal  gjøre 
for  dem  eller  ved  dem,  og  desuden  er  man  ulykkelig- 
vis bleven  vænnet  til  saa  mange  Fornødenheder,  at  der 
synes  En  at  maatte  ifølge  selve  Naturens  Orden  være 
dem,  der  staa  lavt,  endog  sjælelig,  medens  Andre  .  .  .  ." 

„Staa  paa  Højden  af  Montblanc  —  eller  ønske  at  staa 
der  uden  at  have  Arbejdet  med  at  komme  derop!" 

„Ja,  Hr.  Don  Cleophas,  der  er  min  Pine  og  min  Plage. 
Vor  hele  Rejse  har  ikke  nyttet  det  Ringeste.  Jeg  ved 
ikke,  hvordan  jeg  skal  faa  den  nødvendige  Energi  ind- 
vendig, og  jeg  har  oprigtig  talt,  i  nogle  Dage  gaaet  og 
tænkt  paa,  at  siden  De  har  tilbudt  at  gjøre  Alt  for  mig, 
saa  vil  jeg  bede  Dem  lære  mig  at  gjøre  Guld  eller  paa 
anden,  lovlig  Maade  komme  i  Besiddelse  af  uendelig  Rig- 
dom. Det  er  dog  altid  en  Prøve  værd,  om  det  kan 
hjælpe." 

„Med  største  Fornøjelse,  Pengene  ere  til  Din  Tjeneste. 
Her  er  den  berømte  Fortunatus's  Pung,  som  aldrig  bli- 

ver  tom.  Nu  behover  Du  mig  vel  ikke  mere  for  det  Første, 
og  jeg  vil  derfor  tage  Afsked/' 

„Nej,  stop,  Holdt,  kjære  Hr.  Don  Cleophas  .  .  .  ." 

„Stop,  Holdt  selv!  Tag  Dig  ivare!  Du  løber  jo  lige  i 
en  Spalte Hold  fast  blot  et  Øjeblik  .  .  .  ." 

Det  var  for  silde,  Hr.  Henrik  var  styrtet  ned. 

Don  Cleophas  foer  efter  ham,  og  nede  paa  Bunden  sagde 
Hr.  Henrik  mat:  „O,  Gud  ske  Lov,  at  De  er  hos  mig,  Hr. 
Don  Cleophas,  saa  kan  jeg  endnu  blive  reddet." 

„Det  kan  Du  nok,"  svarede  Don  Cleophas,  „det  Vær- 
ste er  overstaaet." 

„Ja,  og  godt  overstaaet.  Gud  ske  Lov!  At  falde  saadan 
uden  at  komme  til  Skade!  Det  er  næsten  et  MirakeL  At 
slippe  uden  at  brække  Arme  eller  Ben  eller  blot  for- 
stuve en  Fod!" 

„Det  er  sandt;  Du  slap  for  Pine  og  gjorde  det  Hele 
af  paa  eengang." 

„Hvad  gjorde  jeg!" 

„Om  et  Sekund  slaar  Pulsen  sit  sidste  Slag,  og  saa  vil 
Du  selv  mærke,  hvad  der  er  sket." 

„Herregud,"  sagde  Hr.  Henrik  —  idet  han  virkelig  et 
Sekund  efter  steg  ud  af   sit  Legeme  —  „saa  er  jeg  død." 

„Han  havde  i  visse  Maader  endnu  Skikkelse.  En  fin, 
ætheragtig  Substans,  et  ubekjendt  Noget,  hvorom  Natur- 
forskere aldrig  havde  kunnet  meddele  ham  Underret- 
ning, var  paa  ham  uforklarlig  Maade  fulgt  med  ud  af 
Legemet,  saa  at  hans  sjælelige  Tilværelse  havde  samme 
Organer  som  før,  han  kunde  erindre,  føle,  tænke^  men 
paa  en  anden  Maade  end  før. 

Han  havde  Ulyst  til  at  se  paa  sit  hidtilværende  Legeme, 
men  var  endnu  beskæftiget  med  den  Tanke,  at  han  var 
død.  Det  var  en  Stilling,  der  var  mere  end  ny,  den  var 
inkommensurabel  med  Alt,  hvad  han  hidtil  havde  op- 
levet. Han  havde  tidligere  prøvet  at  faa  en  Kindtand 
trukken  ud  og  fornummet  en  vis  Lettelse  blandet  med 
Mismod  over  at  have  mistet  en  Del  af  sin  Tilværelse.  Men 
nu  var  han  bleven  trukken  ud  paa  sig  iselv,  og  Operationeii, 
der,  hvergang  den  utydelig  var  opkommen  i  hans  Tan- 
ker,   havde    været    ham    baade    uforstaaelig    og    rædsels- 

fuld,  viste  sig  nu  som  noget  Let  og  Simpelt,  endskjønt  til- 
lige som  noget  Ubegribeligt. 

„Ja,  ja,"  sagde  han  endelig,  „hvor  skal  jeg  nu  hen?" 

„Du  er  allerede  der,  hvor  Du  foreløbig  skal  hen,  i  Uni- 
verset eller,  som  de  vilde  sige  paa  Jorden:  i  Guds  For- 
værelse. Tid  og  Afstand  betyde  her  ikke  Noget;  hvad  Du 
skal  høre  og  se,  kommer  til  Din  Sands,  hvor  det  end  bliver 
sagt,  og  hvad  Du  svarer,  bliver  hørt,  enten  Du  taler  højt 
eller  ej." 

„Hvem  ere  da  de  Personer,  som  synes  mig  derhenne  at 
beskæftige  sig  med  mig?" 

„Det  er  de  Engle,  der  optage  Rapporten  over  Din  Død  og 

—  Dit  Liv.  Jeg  haaber.  Du  har  ikke  slemme  Ting  paa  Sam- 
vittigheden; her  kommer  Alt  frem,  som  Du  nok  ved." 

„Slemme  Ting?  Nej.  Jeg  har  fejlet  og  syndet;  men 
noget  egenligt  Stort  har  jeg  ikke  begaaet,  undtagen  det 
skulde  være,  at  jeg  som  kongelig  Embedsmand  er  rejst 
hjemmefra  uden  Permission." 

Don  Cleophas  svarede:  „Det  tror  jeg  ikke,  der  bliver 
lagt  videre  Vægt  paa;  de  Fleste  komme  her  paa  den  Maade. 

—  Der  blive   allerede  Dine  gode  Gjerninger  bragte." 
Og  til  sin  Fornøjelse  og  Forundring  saa  Hr.  Henrik  en 

Tjener  i  hans  Livre,  i  det  Livre,  han  havde  drømt  sig, 
i  Blaat  med  Sølv,  komme  og  bære  en  uhyre  Pakke.  Det 
var  alle  de  Papirer,  hvorpaa  han  havde  sat  sit  Navn. 
Men  ved  en  Proces,  som  han  ikke  forstod,  svandt  de 
under  Englenes  Blik  ind  til  næsten  Intet.  Nogle  af  Pa- 
pirerne vare  Rapporter  fra  Krigen;  disse  syntes,  hvor 
indholdsløse  de  end  vare,  at  modstaa  Opløsningen,  for- 
modenlig paa  Grund  af  den  Aand,  under  hvis  Paavirk- 
ning  de  vare  blevne  til. 

Medens  dette  foregik,  viste  Don  Cleophas  en  paafal- 
dende  Uro,  og  endelig  sagde  han  til  Hr.  Henrik:  „Nu 
maa   vi  skilles." 

„Hvorfor?"  raabt©  Hr.  Henrik,  „jeg  er  jo  nu  Aand 
ligesaa  godt  som  Du." 

„Ja,"  svarede  Don  Cleophas;  „men  der  er  Forskjel 
paa  Aander.  Jeg  tilstaar,  at  jeg  ikke  er  uden  Ærgjerrighed, 
og  jeg  havde  haabet,  at  jeg  ved  at  tage  mig  af  Dig  skulde 
have  indlagt  mig  Ære  og  Anseelse  heroppe.  Jeg  havde  ven- 

tet  Noget  af  Dig,  i  det  Mindste  som  Følge  af  vor  Rejse; 
men  ved  Din  Uforsigtighed  har  Du  selv  afskaaret  Dig  en 
Fremtid,  og  hvad  jeg  nu  ser  her  af  Fortiden,  er,  rent  ud 
sagt,  ikke  meget  bevendt.  Du  er  et  ganske  almindeligt 
Menneske.  Du  har  ikke  været  fejg,  og  Du  har  ikke  været 
ond,  det  er  hele  Din  Fortjeneste.  Jeg  havde  trot,  at  Du  ved 
at  gjøre  mit  Bekjendtskab  skulde  være  blevet  noget  Mere, 
og  jeg  havde  ventet,  at  Du  vilde  have  forstaaet  og  holdt 
Løftet,  Du  gav  mig,  at  ingen  af  de  løsladte  Aander,  saavidt 
det  stod  til  Dig,  skulde  igjen  blive  bragt  ned  i  Flasken." 

„Jeg  har  ikke  forstaaet  det  før  nu  —  og  jeg  forstaar  det 
ikke  engang  rigtig  endnu,"  sagde  Hr.  Henrik  vaandefuld. 
„Men  det  er  rigtignok  sandt,  jeg  burde  have  udrettet  No- 
get." 

„Der  kommer  En  af  ganske  anden  Kaliber,"  sagde 
Don  Cleophas  og  saa  ud  imod  en  ung  Pige,  der  bleg  og 
sagte  nærmede  sig  fra  Jorden. 

„Hvad  har  hun  da  gjort?"  spurgte  Hr.  Henrik. 

Don  Cleophas  svarede:  „Nys  døde  hun,  og  hendes  Mo- 
der staar  ved  Graven.  Det  er  et  af  de  Syn  i  Menneskelivet, 
der  gribe  mig  mest:  en  Moder,  der  følger  sin  Datters 
Lig." 

„Men  hvad  have  de  da  gjort?"  spurgte  Hr.  Henrik. 

„De  have  elsket  hinanden,  Menneske  !"  svarede 
Don  Cleophas. 

Han  vedblev,  idet  han  saa  ud:  „Der  kommer  En;  gid 
jeg  havde  været  tilstede  ved  hans  Død  i  Stedet  for  ved 
Din!" 

„Hvem  er  det  da?"  spurgte  Hr.  Henrik,  hvem  det  syntes, 
at  den  tr^^kkende  Smerte,  der  lagde  sig  om  hans  Sind. 
fik  et  tilsvarende  Udtrj^k  omkring  ham  ved  et  besynder- 
ligt, ængstende  Halvmørke. 

Don  Cleophas  svarede:  „Han  elskede  Lyset.  Han  nærede 
i  sig  en  af  de  ædleste  Lidenskaber,  som  er  forundt  Menne- 
skene: Længsel  efter  Sandhed,  og  skjønt  hans  fine 
Organisme  led  Savn  og  Nød  og  ofte  blev  krænket,  blev 
han  sig  selv  og  Sandheden  tro  ....  Se  nu,  hvor  hans 
Blik  begjmder  at  straale !  Thi  nu  ser  han  Hemmelighederne 
og  fatter  Alt." 

„Ser  han  da  Mere  end  jeg?  Vi  ere  dog  Begge  Aander!" 
raabte  Hr.  Henrik. 

„Bliv  mig  fra  Livet  med  Din  Uforskammethed!"  raabte 
Don  Cleophas.  „Tror  Du,  man  bliver  en  Aand  blot  ved  at 
knække  Halsen?  Eller  tror  Du  ikke,  at  der  er  nok  saa 
mange  Slags  Aander,  som  der  er  Pærer?  Du  og  han  se 
det  Samme!  Her  faar  Enhver  at  se,  hvad  han  dernede 
stræbte  efter;  Enhver  opnaar,  hvad  han  har  forberedt 
sig  til.  Du  har  faaet  Din  Tjener  at  se  i  Blaat  med  Sølv. 
Du  har  Dit  Ideal,  glæd  Dig  ved  Skuet!  ....  Der  kommer 
en  Digter,  en  af  de  sande  Digtere;  han  g'aar  lige  ind  til 
Sakuntala  og  Kalidasas,  til  Mignon  og  Goethe,  til  Valborg 
og  Oehlenschlæger  —  thi  her  er  hver  Digter  sammen 
med  de  ædle  Skikkelser,  der  paa  Jorden  foresvævede 
hans  Fantasi.  Du  staar  herude  ligesom  Lakajerne,  der 
vente  med  Tøjet  paa  deres  Herskab,  som  er  inde  i  Thea- 
tret.  Som  Du  paa  Jorden  lod  Sandheden  vente  paa  Dig,  da 
Du  lykkelig  havde  overvundet  Fristelsen  til  at  tage  dens 
Parti,  og  fra  den  Stund  blev  en  Mindremand,  saadan  skal 
Du  her  staa  og  vente  paa  det,  der  aldrig  kommer." 

„Saa  vil  jeg  vente  paa  min  Hustru,"  sagde  Hr.  Hen- 
rik med  Fortvivlelsens  Trods. 

„Hende  skal  Du  ikke  vente  længe  paa,"  svarede  Don 
€leophas;  „medens  Du  tænker  paa  en  fremtidig  Begiven- 
hed, svinde  Aarene,  som  skille  Dig  fra  den;  der  kommer 
hun!" 

Det  foer  i  Hr.  Henrik  med  en  Blanding  af  Rædsel  og 
Glæde  —  Rædsel  over  at  skulle  se  hende  død  og  Glæde 
over  at  skulle  samles  med  hende,  at  have  Nogen  hos  sig 
i  sin  Ensomhed,  i  Mørket,  der  alt  blev  tættere. 

„Du  tager  ganske  fejl,"  sagde  Don  Cleophas,  der  saa 
hans  Tanker;  „Den  Lære,  Nogle  af  Eder  dernede  præ- 
dike om  Trofasthed,  gjælder  ikke  her.  Hun  er  ikke  Din 
Slavinde.  Her  gaar  hun  ind  til  sin  egen  Dom." 

„Hvad  vil  da  blive  dømt  om  hende?  Hvad  skal  jeg  nu 
faa  at  høre!"  tænkte  Hr.  Henrik. 

Men  som  om  han  havde  talt  højt,  svarede  Aanden 
paa  hans  Tanker:  „Du  ønsker  at  erfare,  hvad  hun  har 
udrettet,  hvad  hun  har  fejlet,  hvordan  det  skal  gaa  hende 
ved  Dommen.   Det  skal  jeg  sige  Dig.   Hendes  Hjerte  er 

fuldt  af  Blomsterknopper,  som  Du  lod  visne.  Og  Smer- 
ten, hun  følte,  hvergang  en  Knop  visnede,  et  Haab  brast, 
en  Illusion  forsvandt,  er  hendes  Retfærdiggj øreise;  her 
gaar  hun  ind   til  udsprungne  Knopper." 

Ur.  Henrik  stønnede:  „Vil  hun  ikke  se  mig?  Det  er  det 
Haardeste!  Det  er  for  haardt!" 

„For  haardt?"  svarede  Don  Cleophas;  „var  hun  ikke 
Din  Ungdoms  Kjærlighed?  Var  hun  ikke  Alt,  hvad  Du 
begærede?  Blev  Du  skuffet?  Men  gjorde  Du  Noget  for 
at  hæge  og  pleje,  hvad  der  var  betrot  Dig?  Har  Du  nogen- 
sinde talt  til  hende  af  ganske  Hjerte,  aabnet  Din  Sjæl 
for  at  finde  hendes?  Har  Du  vovet  at  gjøre  hende  til  Din 
Samvittighed  og  forsøgt,  hvad  der  vilde  komme  ud  af? 
Har  Du  gjort  det  og  mærket,  at  der  intet  Ekko  var?  Saa 
er  Du  frikjendt  med  Hensyn  til  hende.  Men  Du  har 
aldrig  forsøgt  det!  Hvordan  kan  Du  da  vente  at  besidde 
hende  her,  forlange  at  være  Et  med  hende  i  Evighed?" 

„Men  det  er  for  haardt  alligevel!"  sagde  Hr.  Henrik 
med  en  Fortvivlelse,  der  aldeles  betog  ham. 

Imidlertid  var  hans  Kones  Skikkelse  kommen  nærmere, 
og  det  forekom  ham,  at  hendes  Læber  bevægede  sig,, 
og  han  hørte  hende  sige:  „Henrik!" 

Med  en  Salighed,  han  aldrig  før  havde  kjendt,  men 
tillige  med  Angst  for  at  have  taget  fejl,  sagde  han  til  Don 
Cleophas:  „Tys!  Rør  Dig  ikke!  Hvis  hun  har  talt,  hvis 
hun  gjenkjender  mig,  saa  har  det  ingen  Nød  med  mig!" 

Hun  kom  alt  nærmere,  og  nu  hørte  han  hende  tydelig 
sige:  „Henrik!"  og  hun  udstrakte  Haanden  imod  ham. 
Han  vilde  ile  hende  imøde,  men  stødte  imod  noget  Haardt 

det  var  hans  Bord,  og  hans  Hustru,  der  virkelig, 

lyslevende  stod  nær  ved  ham. 

„Hvor  Du  sov  haardt,"  sagde  hun. 

„Sov!"  udbrød  han,  idet  han  ilede  til  hende  og  om- 
favnede hende;  „jeg  har  været  langt  borte  —  saa  Du  ham 
ikke?" 

„Hvem,   Henrik?   Hvem   skulde   jeg   have  set?" 

„Don  Cleophas!  Gik  han  ikke,  da  Du  kom?  ....  Se 
ikke  saa  underlig  paa  mig.  Jeg  siger  Dig,  en  god  Aand 
har  været  hos  mig!" 

„Jeg  vil  gjerne  tro  det,  Henrik;  Aanden  er  i  Dit  eget 
Hjerte." 

„Tror  Du?  ....  ja,  hvis  Du  ikke  havde  trot  det,  havde 
Du  ikke  gjenkjendt  niig  deroppe  ....  Ja,  det  er  sandt, 
enten  det  er  Drøm  eller  ej !  Men  nu  vil  jeg  leve  for,  at 
Illusion  og  Haab  ikke  skal  dø  i  Dit  Hjerte,  og  at  jeg 
deroppe  ikke  skal  staa  udenfor  ....  O,  jeg  ved  saa  Meget, 
og  naar  jeg  for  Fremtiden  ikke  bærer  mig  rigtig  ad,  saa 
husk  mig  blot  paa  Don  Cleophas!" 

Enhver,  der  har  Raad  til  i  levende  Live  at  være  i  Pa- 
radis, burde  rejse  til  Rom,  hvis  Bj^en  ikke  havde  det 
Særegne,  at  i  Porten  eller  strax  efter  Ankomsten  møder 
den  Rejsende  et  Væsen,  der  siger  ligesom  St.  Peder  i 
„En  Sjæl  efter  Døden": 

„Først  lad  mig  see  Beviset 

For,  at  Du  virkelig  skal  ind  i  Paradiset", 

og  naar  man  ikke  kan  yde  dette  Bevis,  faar  man  ikke 
Ro  og  drager  snart  bort  i  Mismod.  „Ja,  man  skal  vel 
være  Kunstner  eller  Kunstkritiker  eller  saadant  Noget", 
vil  En  eller  Anden  sige.  Nej,  det  er  ikke  nødvendigt; 
jeg  har  f.  Ex.  kjendt  en  Mand,  der  samlede  Insekter 
og  Stene  og  vistnok  vilde  skrive  en  Afhandling  om  en 
Rejefamilie,  som  han  opdagede  i  et  Ferskvandsløb  ude  i 
Campagnen,  og  han  fandt  alligevel,  at  Rom  var  et  Para- 
dis. Jeg  troer,  det  er  umuligt  at  sige,  hvad  man  skal 
være  for  at  have  Lov  at  komme  til  Rom;  kun  eet  Kjende- 
mærke  vilde  jeg  vove  mig  til  at  angive:  man  skal  have 
længtes,  dybt  og  i  nogle  Aar,  saa  tør  man  slukke  gin 
Tørst  —  netop  fordi  man  er  tørstig. 

„Men  hvori  bestaar  saa  egenlig  det  Paradisiske?  Var 
De  tørstig?  Drak  De?"  —  —  Stop,  stop,  det  kan  ikke 
nytte  at  spørge  saadan.  Læs,  hvad  Konferensraad  Bang 
har  skrevet  om  Badet  i  Gastein:  Det  er  et  af  de  virk- 
somste Vande,  man  har,  og  det  er  dog  umuligt  ved  Ana- 
lyse at  finde  Noget,  hvorved  det  adskiller  sig  fra  alminde- 
ligt Vand,  hvisaarsag  de  Lærde,  for  ikke  at  erklære  Vandets 
mærkværdige  Virkninger  at  være  lutter  Indbildning,  have 

M.  Goldschmidt  i  Folkeudgave.  IV  8 

udtænkt  en  uudgrundelig  Aarsag,  som  de  kalde  der  Was- 
sergeist,  Vandaanden.  Saadan  er  der  ogsaa  i  Rom  forst 
og  fremmest  en  Aand,  som  kun  de  Indviede  kjende,  og 
som  det  aldrig  kan  nytte  at  tale  om.  Man  maa  ikke  tro, 
at  dette  er  Noget,  som  jeg  har  fundet  paa.  Jeg  har  blandt 
meget  Andet  etsteds  fundet  anfort  den  Ytring  af  Sidonius 
Apollinaris:  „Rom  er  den  eneste  Stad  i  Verden,  hvor  kun 
Barbarer  og  Slaver  føle  sig  fremmede,"  og  i  ,,Portraits 
de  Rome"  siger  Ampere:  „Rome  n'est  pas  une  ville  comme 
les  autres  villes,  Rome  a  un  charme  malaisé  å  définir, 
et  qui  n'appartient  qu'å  elle.  Ceux  qui  éprouvent  ce 
charme,  s'en tendent  å  demi-mot;  pour  les  autres,  c'est 
une  énigme.  Quelques-uns  avouent  naivement  ne  pas  com- 
prendre  l'attrait  mystérieux  qui  attache  å  une  ville  comme 
å  une  personne;  un  plus  grand  nombre  affichent  la 
prétention  de  sentir  eet  attrait;  mais  les  veritable  fi- 
del es  reconnaissent  bien  vite  ces  faux  dévotes  et  sourient 
en  les  écoutant  o:  „Rom  er  ikke  en  By  som  andre  B\'er, 
Rom  har  en  særegen,  ejendommelig  Ynde,  der  er  vanske- 
lig at  gjore  forklarlig.  De,  som  have  følt  dens  Trylle- 
magt, forstaa  hinanden  ved  det  første  Ord;  for  Andre 
er  den  en  Gaade.  Nogle  tilstaa  oprigtig,  at  de  ikke  for- 
staa, hvorledes  en  By  kan  ligesom  en  Person  udøve  en 
mysteriøs  Tiltrækning;  Andre  give  sig  Mine  af  at  føle 
denne  Tiltrækning;  men  de  sande  Troende  kjende  strax 
disse  Uindviede  og  smile,  medens  de  høre  paa  dem.'  — 
Men  dernæst  er  der  ogsaa  Noget,  som  kan  gjøres  Alle 
indlysende.  Bj^en  rummer  de  besjmderligste  og  behage- 
ligste Modsætninger.  Den  er  alvorlig  eller  alvorsfuld,  og 
samtidig  er  det  daglige  Liv  saa  simpelt  og  let,  naivt  og 
frisk.  Derinde,  mellem  Ruinerne,  midt  paa  den  uover- 
skuelige Campagne,  føler  man  sig  som  i  en  Afkrog  af 
Verden  eller  udenfor  Verden,  og  man  glemmer  Alt,  hvad 
et  Menneske  tør  glemme,  især  de  smaa  Sorger;  dem 
lod  man,  uden  at  lægge  Mærke  dertil,  ligge  i  Civita  Vec- 
chia  eller  ved  Foden  af  Alperne.  Men  medens  man  glem- 
mer det  Smaa,  bliver  man  husket  paa  noget  Stort;  det 
er  vanskeligt  at  beskjæftige  sig  med  Nogetsomhelst,  der 
vedkommer  Rom,  uden  at  blive  ført  henimod  noget  Be- 
tydeligt, til  det  store  Døde  og  derfra  tilbage  til  Livet,  til 

Noget,  der  har  Interesse  for  os  selv.  Man  er  altid  blidt 
animeret,  Ens  Tilværelse  bliver  løftet  op,  rettet  paa  noget 
Idealt.  Endelig  lever  man  mellem  Oranger,  Cypresser, 
dog  har  man  Norden  nær.  I  mange  andre  fremmede 
Vinløv,  paavirket  af  sydlig  Natur-  og  Kunstskjønhed,  og 
Byer  træffer  man  Nordboere;  men  ingensteds  leve  Dan- 
ske, Norske  og  Svenske  saadan  sammen  som  her.  De 
danne  en  ofte  ret  talrig  Koloni  —  i  Vinter  vare  vi  paa 
en  Tid  henved  60  —  have  et  fælles  Forsamlingssted,  føre 
et  fornøjeligt  Samliv,  der  vækker  Tydskes,  Franskes  og 
Engelskes  Beundring,  ja,  den  eneste  skandinaviske  Em- 
bedsmand, der  —  mig  bekjendt  —  findes  paa  Jorden, 
lever  i  Rom,  nemlig  Hr.  Bravo,  der  er  dansk-norsk-svensk 
Konsul  og  desuden  —  for  ikke  ganske  at  bryde  med 
Helstaten  —  er  Holstener.  Ogsaa  har  i  Rom  udviklet  sig 
det  første  skandinaviske  Sprog.  Oprindelig  skal  det  være 
opfundet  af  den  svenske  Billedhugger  Kjellberg;  men 
det  griber  om  sig  og  er  mulig  vort  Fortids-  og  tillige  vort 
Fremtidssprog,  saa  at  de  nye  Professorer  i  „Nordisk  Fi- 
lologi" maaske  kunde  anmodes  om  paa  offenlig  Bekost- 
ning at  rejse  til  Rom  og  der  gjenfinde  det  tabte  Para- 
dis. Hvor  I.  Levin  skulde  være  imidlertid,  ved  jeg  ikke. 

Et  af  Roms  Særk j ender  er,  at  intet  Menneske  for- 
maar  at  gjøre  sig  fuldstændig  bekjendt  med  Staden  som 
Helhed  eller  komme  til  nøjagtig  samlet  Viden  endog  om 
de  Mærkværdigheder,  som  skulde  synes  at  høre  sam- 
men. Saaledes  oplyse  Udgravningerne  Historien;  men 
Rossi,  der  væsenlig  leder  disse,  finder  saa  Meget  at 
studere,  dels  om  de  gamle  Etruskere,  dels  om  den  første 
kristne  Kirke,  dens  Grave,  dens  Personalhistorie,  Mosaik, 
Arkitektur  m.  M.,  at  han  aldeles  overlader  Ampere 
Roms  Historie  i  Almindelighed.  Ampere  føres  ved  sine 
Studier  tilbage  til  en  Oldtid,  der  er  saa  fjern,  at  det 
svimler  for  En  ved  at  se  ned  i  den;  han  gjør  os  ganske 
vemodige  ved  Betragtningen  af  de  forhistoriske  Pelas- 
gers  Liv  og  Levnet,  viser  os,  hvor  Basker  have  boet  i 
Rom,  gjenindsætter  med  stor  Lærdom  de  gamle  Konger, 
som  andre  store  Lærde  have  afsat;  men  han  naar  næppe 
videre   end    til   Middelalderen,   hvor   Gregorovius   be- 

gynder  og  slider  sig  op.  Selv  om  Gregorovius  faar  under- 
søgt alle  de  gamle  Dokumenter,  hvori  han  sidder  be- 
gravet, bliver  det  dog  kun  den  egenlige  Historie,  han 
faar  fremstillet,  medens  Middelalderens  Kunst  —  ikke 
at  tale  om  Oldtidens  —  maa  overlades  til  Andre.  Og 
selve  Kunsten!  En  Mand,  hvem  jeg  ikke  er  berettiget 
til  at  nævne,  gik  i  lang  Tid  og  betragtede  Kolosserne 
paa  Quirinalet  og  kom  endelig  til  den  Overbevisning, 
at  han  for  at  forstaa  dem  maatte  studere  Anatomi.  Før 
jeg  rejste,  skar  han  i  den  Anledning  Frøer  op.  Jeg  Uvær- 
dige har  ikke  den  Ærgjerrighed  at  ville  rivalisere  med 
saadanne  grundige  Mænd,  og  jeg  agter  hverken  at  skrive 
om  Kunst,  Kolosser,  Katakomber,  Kirkehistorie  eller  om 
Basker,  Etrusker,  Lombarder,  Saracenere,  ja  end  ikke  om 
Citroner,  Oliven  og  Pergolaer.  Jeg  holder  mig  til  Titlen 
paa  min  Afhandling,  som  er:  „Hvordan  man  lever  i 
Rom",  og  ved  at  leve  mener  jeg  at  aande  og  nære  sig. 
Jeg  skriver  for  Husfædre  og  Husmødre  og  beg;^nder  med 
Frokosten. 

Men  ogsaa  dette  er  vanskeligere,  end  man  skulde  tro; 
thi,  naar  Alt  kommer  til  Alt,  er  jeg  trods  mine  Studier  ikke 
istand  til  at  sige,  hvorledes  et  eneste  Menneske  spiser  Fro- 
kost, undtagen  jeg  selv.  Og  selv  derved  spiller  nu  strax 
Wassergeisten  en  Rolle;  det  Væsenlige  ved  Frokosten  var 
maaske  hint  Uspiselige  og  Udrikkelige,  som  1  kjende  fra 
Badet  i  Gastein.  Jeg  boede  tæt  ved  Piazza  Barberini,  og 
naar  jeg  om  Morgenen  tidlig  kom  ned  for  at  gaa  til  Ca- 
féen, fik  jeg  strax  Øje  paa  Vandspringet:  Havmanden,  der 
løfter  en  Concha,  fra  hvilken  en  enkelt,  tommetj^k  Straale 
hæver  sig  en  halv  Snes  Alen  i  Vejret.  Solen  var  i  Reglen 
ikke  naaet  helt  op  over  Husene  paa  Pladsens  Østside; 
dens  Lys  faldt  som  oftest  saaledes,  at  det  skar  Vandstraa- 
len  midt  over;  den  nederste  Del  var  da  som  Bly,  det 
Øverste  sprudlede  i  den  mest  tindrende  Hvidhed,  medens 
enkelte  Smaadraaber  eller  skummende  Vandfnug  fangede 
en  Solstraale  og  brod  den  og  derved  fik  Udseende  af 
funklende  Diamantstov.  Dette  Syn  i  den  morgenfriske  Stil- 
hed drak  jeg  ind  og  kunde  blive  staaende,  gjennembivvet 
af  Velbehag,  uden  at  tænke,  indtil  enten  Springvandet 
ligesom  en   Undine  stænkede   mig  i  Ansigtet,   eller  indtil 


HVORLEDES  MAN  LEVER  I  ROM  121 

mine  Geder  kom.  Naar  jeg  siger  „mine  Geder",  saa  mener 
jeg  det  paa  samme  Maade,  som  jeg  vilde  sige  om  meget 
Andet  af  Verdens  Herlighed :  den  er  min  ligesaa  fuldt  som 
den  rette  Ejers,  saalænge  jeg  seer  derpaa  og  har  For- 
nøjelse deraf.  De  fleste  vare  hvide  og  havde  Klokker 
om  Halsen;  men  naar  dette  lyder,  som  om  jeg  op- 
digtede det  for  at  skrive  en  Idyl,  saa  tilføjer  jeg  strax, 
at  de  hvide  Geder  saavelsom  de  sortebrune  have  et  prak- 
tisk Formaal,  de  blive  drevne  ind  til  Byen  for  Mælkens 
Skyld.  Saadan  seer  altsaa  en  romersk  Fløde-  eller  Mælke- 
kusk ud!  Han  kommer  gaaende  bagefter  sine  Geder,  med 
bred  Hat  og  Sandaler  og  forresten  i  Noget,  der  ligner 
Klædningsstykker,  sætter  sig  paa  en  Stentrappe  imellem 
sine  Dyr,  der  lejre  sig  om  ham,  og  venter  rolig,  til 
hans  Kunder  komme.  Saa  faa  de  Mælken  uforfalsket; 
thi  han  trækker  den  lige  ud  af  Yveret.  Imidlertid  stange 
Gederne  hinanden,  rejse  sig  paa  Bagbenene,  falde  til 
Ro  for  at  beg;ymde  paany,  udføre  de  yndigste  Bevægelser, 
som  om  de  troede,  at  jeg  var  Kunstner  og  de  skulde 
staa  Model.  Jeg  begynder  at  studere  dem  for  at  kunne 
kritisere  den  Ged,  som  Saabye  har  modelleret;  men  jeg 
har  ikke  Øje,  jeg  har  ikke  lært  Anatomi,  hver  Bevægelse 
er  mig  lige  ny,  og  næste  Morgen  kan  jeg  begynde  for- 
fra for  ikke  at  komme  videre. 

Sandt  at  sige  er  det  Kontemplative  ikke  min  Styrke. 
Det  er  kun  i  Rom,  under  Paavirkning  af  Stedets  Sfinx- 
Blik,  at  jeg  bliver  stille  beskuende,  og  selv  da  holder  det 
ikke  længe.  Snart  tager  den  overvejende  sultne  Side  af 
min  Natur  Magten  over  den  poetisk  drømmende  Del  og 
siger:  Lad  os  nu  faa  Kaffe.  Vi  ere  ogsaa  tæt  ved  Stedet, 
Gedehjorden  strækker  sig  lige  op  til  ,,den  nye  Café",  og 
ved  Indtrædelsen  behøver  jeg  ikke  at  sige,  hvad  jeg  vil 
have;  naar  man  har  været  der  en,  højst  to  Gange,  veed 
Opvarteren  det  og  melder  det  strax  ved  Ens  Komme 
med  højt  Raab  til  Køkkenet.  „Der  er  vel  ikke  saa  Meget 
at  vælge  imellem,"  siger  man  maaske.  Ikke  det?  Der 
er  Umbra,  veed  De,  hvad  det  er?  Det  er  Kaffe  med 
ganske  lidt  Mælk.  Der  er  Aura,  Mælk  med  ganske  lidt 
Kaffe;  Gaffe  latte.  Kaffe  og  Mælk  i  lige  Blanding;  Ove 
al  burro.   Spejlæg;   Omeletta   med   Mere.   Roms   politiske 

Liv  gjør  sig  gjældende  lige  ud  i  Fingerspidserne;  Op- 
varteren venter  ingen  Forandring  i  min  Konstitution  eller 
dens  Tilbøjeligheder.  Vel  har  han  set  en  Mand  ombytte 
Umbra  med  Aura,  ligesom  han  har  set  Paven  flygte 
bort;  men  han  har  ogsaa  set  baade  Pave  og  Umbra 
komme  tilbage  i  det  gamle  Gled.  Følgelig  hilser  Fede- 
rigo  min  Indtrædelse  med  det  tordnende  Raab:  Gaffe 
latte,  due  o  ve  al  burro  I^)  og  jeg  sætter  mig  hen  og  læser 
Journal  des  debats,  som  han  bringer  mig.  Egenlig  læser 
jeg  da  ikke,  undtagen  Telegrammerne;  thi  Stedets  Pub- 
likum er  en  langt  mere  interessant  Billedbog.  Der  er  først 
og  fremmest  Migueline,  som  ernærer  sig  ved  at  staa 
Model.  Hun  har  en  højst  paafaldende  Lighed  med  Fru 
Heiberg  som  Tonietta,  da  Stykket  blev  opført  første  Gang, 
ja  man  kunde  tro,  at  Kunstnerinden  havde  studeret  dette 
primitive,  halvvilde  Naturbarn,  afluret  det  dets  Bevæ- 
gelser og  opdaget  de  Stemninger  og  Lidenskaber,  som  det 
ubevidst  bære  paa.  Paa  den  anden  Side  har  Migueline 
efterlignet  Fru  Heiberg  deri,  at  hun,  skjønt  i  alminde- 
lig europæisk  Dragt,  ikke  bærer  Crinoline.  Hun  er  saa 
spinkel  og  saa  væver  og  saa  usigelig  koket,  men  koket 
som  en  Hind.  Alle  Kunstnerne  ere  enige  om,  at  hun 
trods  sit  farefulde  Liv  er  aldeles  uskyldig,  i  sydlandsk 
Forstand.  Der  er  altid  i  Rom  en  eller  to  saadanne  Piger, 
der  vedligeholde  Sagnet  om  de  uskyldige  Modeller.  Sam- 
tidig med  Migueline  kom  i  Reglen  Filippo,  der  ogsaa 
er  Model.  Jeg  har  altid  Lyst  til  at  kalde  ham  Anzo- 
letto,  efter  den  bekj endte  Figur  i  George  Sands  „Con- 
suelo".  Han  er  smuk  og  velskabt,  inderlig  forelsket  i  sig 
selv  og  ser  ud  som  en  fuldstændig  Døgenigt.  Man  kan 
overvinde  Ubehageligheden  ved  at  se  paa  hans  indbildske, 
kokette  Bevægelser,  naar  man  tænker  sig,  at  han  bevidst 
karikerer  en  „Løve"  fra  Østergade  eller  Boulevard  des 
Italiens.  Han  gjør  vistnok  Kur  til  Migueline,  men  paa  en 
egen  Maade,  sætter  sig  ved  hendes  Side  og  vender  sig 
halvt  bort,  medens  Værtens  unge  Søn  og  en  kjon,  skjæg- 
get  Hestehandler  tale  med  hende,  og  naar  Samtalen  bliver 
livlig  og  Migueline  ler  højt,  rejser  han  sig  i  sin  fulde 
Herlighed,  fornemmer  sig  selv  og  synes  at  tænke,  at 
1)  Kafé  au  lait,  2  Æg  og  Smør. 

naar   Migueline   ikke   vil,   saa   vil   en   rig   Englænderinde 
eller  en  russisk  Prinsesse. 

De  behøver  ikke  blot  at  se  til;  man  drages  altid  lidt 
ind  i  Livet,  der  pulserer  omkring  En. 

Et  agtværdigt,  midaldrende  Ægtepar,  stillet,  som  det 
syntes,  midtvejs  mellem  Arbejder-  og  Borgerklassen,  kom 
regelmæssig,  efter  romersk  Regning,  d.  v.  s.  ikke  efter 
Klokkeslet,  men  efter  Solen:  Jo  højere  den  steg,  desto 
tidligere;  naar  dens  Skygge  paa  Piazza  Barberini  skar 
Vandstraalen  midt  over,  kom  Parret  ind  i  Caféen,  lige- 
som jeg.  Vi  bleve  vænnede  til  at  se  paa  hinanden  og  ud- 
vexlede  Hilsener  ved  Komme  og  Bortgang,  men  uden  at 
tale  til  hinanden.  En  Dag,  da  jeg  kom  sildigere  end 
ellers,  sad  Konen  der  alene,  og  Caféen  var  næsten  tom. 
Hun  gav  sig  til  at  se  venskabelig  paa  mig,  og  saa  saa 
jeg  engang  imellem  fra  Journal  des  debats  venskabelig 
paa  hende.  Hun  rykkede  imidlertid  nærmere,  og  endelig 
sagde  hun  uden  Indledning,  at  hun  havde  Noget  at  bede 
mig  om.  „Med  Fornøjelse,  Signora,  hvis  jeg  blot  kan." 
—  „De  kan!  Jeg  vil  gjøre  for  Dem,  hvad  De  vil,  hvis  De 
vil  give  mig  en  provvidenza."  —  Jeg  oversatte  hastig  i 
mit  stille  Sind  provvidenza  ved  „Forsyn",  „Forsynlighed", 
„Fremtids-Forsørgelse",  „Pension",  tænkte  ligesaa  hastig 
paa  den  Ugenerthed,  som  romerske  Matroner  undertiden 
skulle  vise,  og  jeg  svarede:  „Min  kjære  Signora,  De  tager 
fejl,  jeg  er  ikke  rig."  —  „Rig!"  sagde  hun,  „det  behøves 
ikke,  en  provvidenza  kan  De  sagtens  give  mig!"  —  Ja, 
tænkte  jeg,  hun  gjør  ikke  store  Fordringer,  men  en  lille 
provvidenza  kan  dog  ogsaa  være  for  meget,  og  jeg  søgte  at 
snakke  mig  fra  det  og  faa  Lov  til  at  gaa,  men  ligesom 
en  berømt  Dame  i  gamle  Dage  gjorde  ved  en  ung  Mand, 
som  j"eg  er  noget  i  Familie  med,  holdt  hun  mig  i  Fligen 
af  min  Frakke  og  kaldte  paa  Værtens  Søn,  for  at  han 
skulde  lægge  et  godt  Ord  ind  hos  mig.  Det  oplystes  da, 
at  provvidenza  betyder  Forudseen,  Angivelse  af  de  Nu- 
mere,  der  ville  komme  i  næste  Trækning,  og  at  hun  paa 
romersk  Vis  haabede,  at  en  Fremmed  vilde  bringe  hende 
Lykke.  Jeg  var  noget  skamfuld  over  mine  slette  Tanker 
og  bestræbte  mig  af  al  Magt  for  at  finde  tre  gode  Tal; 
men   som   bekjendt  er   dette   meget  vanskeligt.   Den   føl- 

gende  Søndag  (Lotteriet  trækkes  om  Lørdagen)  var  hun 
ikke  vred  over,  at  hun  ikke  havde  vundet;  men  jeg 
havde  dog  aabenbart  i  hendes  Øjne  mistet  Profet-Skjæret, 
og  jeg  kunde  se,  at  hun  nu  spekulerede  i  en  blond  Tysker, 
der  studerede  Augsb.   Allg.    Zeitung. 

Her  er  en  Scene  af  en  anden  Slags.  Jeg  sad  en  Dag 
i  Februar  ved  det  runde  Bord  dybt  inde  ved  Vinduet 
til  Gaarden,  og  overfor  mig  sad  en  aldrende  Mand  og 
læste  i  en  Avis  og  gjorde  Antegnelser  med  Blyant.  Hans 
Blyantsspids  brak,  og  jeg  tilbod  ham  min  Pennekniv, 
hvorover  han  paa  Italiensk  ytrede  sig  meget  taknemlig. 
Lidt  efter  gjorde  han  mig  et  Spørgsmaal,  der  ledede  til, 
at  jeg  først  sagde,  jeg  var  ikke  Italiener,  derpaa,  at 
jeg  var  Dansk.  „O,  Dansk!"  udbrod  han,  „saa  høre  vi  til 
samme  Parti."  Det  er  dog  ikke  saa  vist,  tænkte  jeg;  thi 
ikke  at  tale  om  Partierne  i  Danmark  er  der  i  Rom  idet- 
mindste  to,  meget  forskjellige  italienske  Partier,  og  jeg 
antydede  det.  —  „Men  jeg  er  ikke  Italiener,  jeg  er  Polak!  ' 
sagde  han.  —  „Er  De  en  Polak?"  udbrød  jeg  og  tog 
uvilkaarlig  Hatten  af,  som  om  jeg  saa  Fanen;  thi  i  de 
Dage  fulgte  vi  Alle  med  bankende  Hjerte  Langiewicz. 
Manden  saa  let  Øjeblik  paa  mig,  tog  derpaa  ligeledes 
Hatten  af  og  sagde:  „Herren  velsigne  Deres  Fødeland  og 
mit!" 

Se,  det  var  Frokosten,  og  den  koster  omtrent  1  Mk. 
dansk,  Frue. 

Naar  jeg  kommer  ud  fra  Caféen,  er  Solen  helt  oppe 
over  Husene,  hilser  mig  i  al  sin  Herlighed,  fylder  Gaden 
med  sit  intensive  Lys  og  sin  Liflighed,  følger  mig  hjem 
og  ser  ind  'gjennem  mit  Vindue.  Velsignede  Sol!  Klare 
og  dog  hemmelighedsfulde  Grund  til  al  Roms  Lyst  og 
Glæde,  til  al  den  Poesi,  som  Hjertet  indsuger!  Først 
her,  i  Din  Glans,  der  hver  Morgen  er  lige  henrykkende 
ny,  beg;^'nder  man  at  forstaa  den  Tilbedelse,  som  Østens 
Folk  have  helliget  Dig! 

Ja,  det  ved  jeg,  at  jeg  hver  Morgen  var  saa  glad  over 
Solen,  at  disse  Ord  endog  ere  kun  et  svagt  Udtrj^k  deraf; 
men  jeg  skal  dog  ikke  nægte,  at  jeg  om  Sommeren  helst 
vil  have  den  i  Norden,  hvorimod  den  om  Vinteren  og 
Foraaret  i  Rom  er  saavel  poetisk  som   tillige  værdifuld 

for  en  god  Husmoder;  thi  den  baade  lyser  og  varmer 
Huset  og  gjør  det  sundt.  Xaar  man  nu  tillige  som  jeg 
har  det  Held  —  der  ikke  er  ganske  umuligt  at  opnaa 
—  at  have  en  renlig  Donna  eller,  som  man  paa  Dansk 
vilde  sige:  en  proper  Kone  til  at  gjore  istand,  saa  kom- 
mer man  hjem  i  en  Stue,  der  dufter  af  Friskhed,  og 
hvor  der  baade  er  kjolig  Skygge  og  varmt  Lys,  og  saa 
kan  man  i  jordisk  Lyksalighed  tilbringe  tre,  fire  Timer 
med  Læsning  —  thi  Noget  maa  man  studere,  et  Formaal 
maa  man  have,  hvis  man  ikke  skal  komme  paa  Vrang- 
siden af  Livet  i  Rom. 

Henad  Kl.  12  siger  mig  en  indre  Stemme,  at  det  snart 
er  Middag,  og  saa  kommer  det  vigtige  Spørgsmaal:  Hvor 
skal  jeg  holde  mit  Middagsmaaltid?  Især  den  Nysan- 
komne vakler  og  søger.  Der  er  nu  forst  „Deutsche  Kiiche", 
ganske  tætved,  paa  Hjørnet  af  Piazza  Barberini,  Via  Felice 
og  Via  del  Tritone.  Her  kan  man  bl.  A.  faa  Pandekager, 
som  Opvarter  og  Vært  give  det  tyske  Navn  Fanguggemi, 
og  man  kan  endog  faa  Saurkraut,  naar  man  udtaler 
det  San  Claudio.  Men  af  Nordboere  søge  her  sjelden 
Andre  end  Dydsforeningen,  og  den  er  næsten  altid  gnaven 
om  Middagen.  —  „Dydsforeningen?  Hvad  er  det?"  — 
Ja,  saadan  er  jeg  bleven  spurgt  over  den  halve  Verden, 
hvor  jeg  udbredte  dens  Pris,  og  jeg  skal  svare  i  rette  Tid, 
nemlig  ved  Aftensmaden.  —  Vi  kunne  gaa  ned  ad  Spanske 
Trappe  til  Lepre;  men  det  er  et  Sted,  hvor  man  blot 
spiser  og  drikker  ligesom  i  enhver  anden  europæisk  eller 
italiensk  Restauration;  Lyset  falder  saa  nøgternt  ind  i 
de  prosaisk-nette  Værelser,  at  Rom  overrasker,  naar  man 
kommer  ud  derfra.  Endvidere  kunne  vi  gaa  til  Falcone, 
hvor  Roms  Borgerstand  og  velhavende  Folk  fra  Om- 
egnen søge,  og  hvor  man  i  Reglen  ser  eller  hører  noget 
Interessant;  men  det  er  saa  langt  borte,  helt  nede  ved 
Pantheon.  Endelig  kunne  vi  for  Øjeiblikket  nøjes  med 
en  Kop  Chokolade  og  Kl.  6  spise  ved  Table  d'hote  hos 
Spillmann  i  Via  del  Condotti.  Der  faar  man  for  9  Mark 
en  fuldstændig  Diner,  bedre  end  nogen  til  samme  Pris  i 
Paris,  og  Vin  å  discrétion  i).  Men  der  er  stivt  imellem  de 
engelske  og  franske  Turister,  og  naar  man  gaar  derfra, 
tung  af  Spise,  er  man  paa  Kant  med  det  ideale  Rom.  Nej, 

1)  Efter  Behag. 

følg  mit  Raad  og  gaa  med  til  Quattro  Nationi;  det  er 
ikke  langt  herfra,  ned  ad  Via  del  tritone,  til  Venstre,  i 
en  lille  Gade,  der  hedder  Vicolo  del  Gallinaccio,  Kalkun- 
stræde. 

Man   kommer   ind  i    et   temmelig   stort   Rum,    der   har 
denne  Form: 


I  den  Del  af  Værelset,  der  skyder  sig  ud,  er  Kjøkkenet; 
i  den  øvrige  Del  staa  fem  eller  sex  lange  Borde,  hvoraf 
Italienere  besætte  to,  Engelske,  Franske  og  Skandinaver 
hver  et.  Om  Stedet  har  faaet  sit  Navn  af  de  fire  Nationer, 
der  her  mødes,  eller  om  de  fire  Nationer  indfinde  sig, 
fordi  Restaurationen  ved  sit  Navn  synes  af  Skjæbnen 
bestemt  for  dem,  har  jeg  forsømt  at  faa  oplyst.  Men  Husets 
Navn  passer  ligesaa  vel  som  Gadens,  og  der  er  i  slige 
Sammentræf  Noget,  man  ikke  skal  lade  upaaagtet,  noget 
Mere  end  blot  Tilfældigt;  end  man  ikke  kan  udgrunde 
det. 

Stuen  ser  noget  tilrøget  ud,  og  Dagslyset  naar  aldrig 
fuldstændig  hen  til  Kjøkkenilden;  men  efter  faa  Minut- 
ters Forløb  har  man  ikke  længer  Øje  for,  hvad  der 
mangler  i  Elegance  eller  i  streng  Properhed,  man  ser 
sig  overhovedet  ikke  om,  har  blot  i  Sindet  et  ubestemt 
Billede   af   noget    Hyggeligt. 

Jeg  har  hørt  velre jste  Folk  med  et  Skuldertræk  om- 
tale andre  Italiafarere,  om  hvem  de  sige,  at  de  ikkun 
lære  Folket  at  kjende  gjennem  Værter  og  Opvartere.  Det 
er  jo  rigtignok  overfladisk;  men  en  god  Opvarter  er  allige- 
vel en  Person,  der  fortjener  Plads,  om  ikke  i  Historien, 
saa  i  denne  min  Skildring,  der  har  nogen  Lighed  med  en 
Kogebog.  Livet  sætter  unægtelig  sin  Blomst  i  de  store 
Øjeblikke;  men  de  ere  faa,  og  de  næres  af  de  smaa 
Øjeblikke  eller,  ligefrem  talt,  af  Mad  og  af  Maaden,  hvor- 
paa  Maden  bliver  serveret.  Og  det  er  en  Kjendsgjerning, 
som  alle  Vedkommende  ville  bekræfte,  at  skjont  man  i 

Quattro  Nationi  hverken  spiser  egenlig  godt  eller  billig 
—  undtagen  ved  at  spise  saa  lidt  som  mulig,  hvilket 
man  har  Lov  til  uden  at  fremkalde  sure  Miner  —  saa 
finder  man  dog  i  Længden  ingensteds  Maden  saa  vel- 
smagende som  den,  der  bringes  En  af  Ale&sio.  „Er  det 
den  samme  Alessio,  der  engang  var  Opvarter  i  „Kata- 
komberne" nærved  Fontana  di  Trevi?"  spørge  nu  Folk, 
der  allerede  for  15 — 16  Aar  siden  vare  i  Rom  ligesom 
jeg.  Ja,  og  han  er  næsten  ganske  den  Samme,  lige 
lille,  spinkel,  mager,  lige  ubeskrivelig  flink  uden  For- 
hastelse, lige  mageløs  til  at  huske  Alt,  hvad  der  be- 
stilles fra  alle  Kanter,  og  til  at  opgjøre  Conto.  Han  er 
en  alvorlig  Opvarter,  søger  ikke  at  vinde  Gjæster  ved 
indsmigrende  Venlighed,  men  ved  streng  Pligtopfyldelse. 
Han  er  en  rig  Mand,  ejer  Jord  udenfor  Rom,  og  om 
Søndagen  har  man  set  ham  kjøre  i  Ekvipage,  rygende 
sin  Cigar;  men  jiaar  nogen  af  Gjæsterne  vil  tale  med 
ham  om  Sligt,  horer  han  det  ikke  mere,  end  om  han 
var  døv.  Dersom  derimod  en  Kunstner  ikke  har  Penge,  saa 
giver  Alessio  ham  Kredit,  endog  i  lang  Tid  og  til  et 
forholdsvis  stort  Beløb,  og  lader  det  aldrig  mærke.  Alessio 
er  Taalmodigheden  selv,  undtagen  naar  man  er  uhøflig. 
En  fremmed  Kunstner  sagde  engang,  at  han  havde  snydt 
ham.  Alessio  gjentog  omhyggelig  Regnskabet  og  sagde 
derpaa:  „Snydt  Dem!  Snydt  Dem!  Snydt  Dem!"  og  ved 
hver  Gjentagelse  gik  han  nærmere  og  rykkede  endelig 
Kunstneren  i  Skjægget.  O,  Alessio!  Gid  Du,  som  Du  staar 
og  gaar,  i  Kaskjet,  gullig  Trøje  og  graa  Benklæder,  endnu 
engang  maatte  brmge  mig  den  Ret,  som  Du  kalder  Beuf- 
steg ! 

Paa  enhver  romersk  Restauration  er  der  i  hver  Stue  kun 
een  Opvarter;  men  han  har  en  Adjutant,  der  bringer 
Gjæsten  Ske,  Kniv  og  Gaffel,  Brød  og  Vin,  samt  fore- 
staar  Cigarhandelen.  Alessios  Adjutant  hedder  Evangelista; 
han  er  ungdommelig  rødkindet,  med  spillende  sorte  Øjne 
og  en  bred,  determineret  Pande.  En  Dag,  kort  efter  min 
Ankomst  til  Byen,  kom  jeg  i  Samtale  med  ham  om  Ci- 
garer, navnlig  om  Forskjellen  mellem  Cavour-Cigarer,  der 
spindes  i  Kongeriget  Italien  og  ere  Contrebande  i  Rom, 
og   de   pavelige   Cigarer.    Da   han   kaldte   hine   italienske 

Og  disse  romerske,  lod  jeg,  som  jeg  ikke  forstod  ham, 
og  spurgte:  „Hvorfor  kalder  De  Pavens  Cigarer  romerske 
og  de  andre  italienske?  Rom  er  jo  ogsaa  Italien."  — 
„Nej,"  svarede  Evangelista,  „non  ancora"  (ikke  endnu). 
Jeg  behøver  naturligets  ikke  at  udhæve,  hvilken  politisk 
Bevidsthed  og  Parti-  eller  Nationalfølelse  der  laa  i  dette 
Ord.  Men  jeg  fandt  rigtignok  Evangelistas  Ord  saavelsom 
det  Blik,  hvormed  han  ledsagede  det,  meget  forklarligt, 
da  jeg  senere  erfarede,  at  han  havde  tjent  under  Garibaldi. 
Det  er  en  sær  Skjæbne  at  have  været  iblandt  de  Søn- 
ner af  det  gjenvaagnende  Italien,  der  en  Nat  sejlede 
hemmelig  fra  Genua  og  et  Par  Morgener  efter  havde  er- 
obret Kongeriget  Begge-Sicilierne  —  og  nu  være  Opvarter 
paa  en  Restauration  i  Rom.  Men  Saadant  og  Lignende  er 
dog  ikke  saa  slemt  som  f.  Ex.  det  at  have  været  elsket 
og  ikke  være  elsket  mere,  og  det  hændes  saa  Mange. 
Evangelista  bevarer  vistnok  Haabet  om,  engang  igjen  at 
kunne  skuldre  sin  Bøsse  for  „Generalen",  og  finder  sig 
imidlertid  muntert  i  sin  Stilling.  Han  kunde  nok  mærke 
Sympathi  ved  vort  Bord,  skjønt  vi  selvfølgelig  vare  til- 
bageholdne med  Ord.  Kun  en  Gang,  en  Aften,  da  vi 
vare  de  eneste  Gjæster,  sagde  en  ung  Dansk,  idet  Evan- 
gelista bragte  ham  Vin:  Evvlva  Gar  — .  Ewiva!  svarede 
Evangelista  med  dæmpet  Jubel  og  sprang  bort,  som  om 
han   instinktmæssig   vilde   skjule   sig. 

Jeg  kan  tilføje,  at  en  Aften,  da  jeg  var  kommen  sildig 
og  sad  alene,  kom  Evangelista  hen  til  mig  og  rakte  mig 
tavs  en  temmelig  slidt,  opslaaet  Bog,  hvor  der  med  Neg- 
len var  sat  Streger  ved  nogle  Vers.  Det  var  Dantes  Skjærs- 
ild,  og  de  indstregede  Vers,  som  jeg  her  citerer  i  Mol- 
bechs  Oversættelse,   vare : 


„Kom   hid    og   se!    Som    Enken   i  sit    Kammer 
Kalder  Dit  Roma   Nat  og   Dag   og  græder: 
Hvi  gaar  Du  fra  mig,  Cæsar!  i  min  Jammer?" 


Da  jeg  havde  læst,  tog  Evangelista  Bogen  ligesaa  tavs, 
som  han  havde  rakt  mig  den,  og  bragte  mig  Kniv  og 
Gaffel.  Mig  stemte  dette  filosofisk  under  Maaltidet;  thi 
jeg  kom  til  at  tænke  paa,  at  Dantes  mandige  Vers,  som 

bestandig  have  levet  paa  Folkets  Tunge,  vistnok  have  bi- 
draget til  at  holde  Livsfunken  vedlige,  saa  at  Nationen, 
trods  al  Fornedrelse  og  trods  alle  mislykkede  Forsøg, 
dog  endelig  har  kunnet  rejse  sig  og  selv  i  de  lavere 
Klasser  finde  den  Idealisme,  der  er  nødvendig  til  kraftig 
Existens.  Hvilke  Viser  synger  den  frie  danske  Hr.  Sø- 
rensen ? 

Det  Publikum,  der  kommer  i  Quattro  Nationi,  er  ikke 
videre  mærkeligt;  det  ser  ud  ligesom  vi  Andre,  med 
Undtagelse  af  en  aldrende  Gejstlig,  der  siges  at  være 
li'dt  vanvittig.  Han  taler  aldrig,  undtagen  man  ser  stivt 
paa  ham,  saa  skjælder  han  ud.  Jeg  har  listet  mig  til  at 
iSe,  at  hans  Ansigt  er  usædvanlig  smukt  formet,  men 
ynkelig  furet,  og  jeg  har  sjelden  set  en  saa  urenlig  Gejst- 
lig, naar  Kapucinermunkene  undtages.  Dog  hindrer  hver- 
ken dette  eller  hans  Vanvid  ham  fra  at  blive  i  Embedet; 
en  Dag  mødte  jeg  ham  i  en  stor  Procession  nede  ved 
S.    Eustachio. 

Vinen  er  i  Reglen  ikke  god  i  Quattro  Nationi;  men 
det  er  den  aldrig  i  nogen  romersk  Osterie,  hvor  man 
tillige  spiser.  Det  er  nu  engang  saa;  Spiseværterne  for- 
falske Vinen. 

„Naa,  hvor  er  da  det  Mageløse?  Daarlig  Vin,  middel- 
maadig  og  temmelig  dyr  Mad,  en  snavset  Præst  og  to 
flinke  Opvartere,  er  det  hele  det  Paradisiske?"  —  Ja, 
men  der  Wassergeist!  —  „Aa!"  —  Ja,  hør  nu  efter.  Blandt 
Alle,  der  sidde  ved  dette  Bord,  Mandfolk  eller  Herrer 
og  Damer,  er  der  Faa  eller  Ingen,  som  ikke  for  Tiden 
lever  et  højere,  potenseret  Liv.  Vi  tale  just  ikke  ved  Bordet 
om  store  og  dybe  Ting  —  og  Samtaler  af  denne  Art 
ere  maaske  endog  sjeldnere  end  .ønskeligt  — ;  men  vi 
vide,  at  naar  det  gjælder,  er  Tanke  og  Følelse  rede.  De 
kan  her  faa  en  Ledsager  til  hvilkensomhelst  af  Roms 
Herligheder  eller  Mærkværdigheder,  De  vil  bese  i  Efter- 
middag, og  De  vil  mærke  enten  en  grundig  Viden  eller 
en  ærlig,  belaandet  Stræben.  Om  vi  end  ikke  ere  de 
Bedste  fra  Norden,  saa  vil  Flertallet  af  de  her  Forsamlede 
engang  tage  Plads  iemllem  de  Bedste.  Og  vi  ligne  en  frisk 
Sø,  der  bestandig  har  Af-  og  Tilgang.  Der  kommer  En 
udefra  Landet,  fra  Bjergene  og  fortæller  sinememorabiUa^). 

1)  Oplevelser. 

Der  kommer  En  fra  Neapel,  en  Anden  fra  Ægypten,  en 
Tredie  fra  Athen;  de  sprude  med  en  glad  Viden,  som  de 
ville  komplettere  i  Rom.  Her  komme  et  Par  Damer,  som 
have  vovet  sig  til  Afrika;  her  er  en  ung  Mand  frisk  fra 
Jerusalem;  her  ere  to  nye  Danske  med  de  nyeste  Ny- 
heder hjemmefra.  Og  naar  vi  rejse  os,  ere  vi  faa  Minuters 
Vej  fra  Sallusts  og  Lucullus's  Haver,  fra  Forum,  Mar- 
cellus's Theater,  Capitolium,  Vaticanet,  Lateranen,  Peters- 
kirken, Palladserne,  Villaerne  —  —  hvor  vil  De  hen  i 
Eftermiddag? 

Jeg  forudsætter  nu,  at  De  har  været  ude,  har  set^ 

lært  og  nydt,  og  er  bleven  træt,  tørstig  og  sulten,  saa  at 
vi  maa  se  at  skaffe  Dem  Aftensmad.  Vil  De  ligesom  i 
Middags  gaa  til  Quattro  Nationi,  saa  træffer  De  igjen 
godt  Selskab;  men  lad  os  nu  prøve  at  gaa  til  „Dyds- 
foreningen",  og  saa  vil  jeg  strax  sige  Dem,  hvad  det  er: 
Det  er  et  Samfund,  der  anser  det  for  en  Last  at  drikke 
daarlig  Vin.  Ligesom  Frimurerne  sige,  at  ethvert  godt 
Menneske  er  født  Frimurer,  saaledes  kunde  „Dydsfor- 
eningen"  sige,  at  ethvert  fornuftigt  Menneske  horer  til 
den.  Ja;  men  De  vil  ofte  i  Livet  have  bemærket,  at  det 
mindre  kommer  an  paa  et  i  Almindelighed  holdt  Princip, 
end  paa  dets  nærmere  Forklaring  og  Gjennemf øreise  i 
Enkeltheder.  Hvad  er  god  Vin?  Hvo  kan  smage  og  paa- 
skjønne  den  og  nyde  den  paa  rette  Maade?  Hvad  nytter 
mig  dernæst  god  Vin,  naar  den  er  mig  for  dyr?  Hvor 
findes  i  Rom  billig  og  god  Vin?  Alle  disse  Sporgsmaal  be- 
svarer „Dydsforeningen".  Foreningen  har  som  saadan 
ingen  fast  Bopæl;  saasnart  en  Vært  forfalsker  Vinen, 
flyttes  dens  Lokale.  Ledet  af  et  mærkværdigt  Instinkt 
slaar  den  undertiden  paa  en  Aftenvandring  ned  i  „den 
sorte  Kat"  ved  Foden  af  Capitolium  og  finder  en  ny, 
god  Tønde  anstukken;  en  Søndag  Eftermiddag  kan  den 
ses  vandre  over  Forum,  forbi  Vestatemplet,  over  Tiberen, 
fryde  sig  ved  Søjler,  Buer,  gammelt  Murværk,  forfaldne 
Taarne,  og  slaa  sig  til  Ro  under  et  Træ  paa  en  afsides 
Gaardsplads,  hvor  der  til  den  Uindviedes  Forundring 
findes  en  Vært,  og  hvor  Værten,  til  endnu  større  og  be- 
hageligere Forundring,  bringer  liflig  Vin.  Om  Hverdagen 
vandrer  Foreningen  ikke  gjerne,  fordi  Præsidenten  og  de 

fleste  af  Vicepræsidenterne  staa  ved  deres  Arbejde  og 
derfor  ved  Solnedgang  ere  trætte.  Det  sædvanlige  Møde- 
sted er  indtil  videre  i  den  lille  Gade  Chiavica  del  Buffalo, 
tæt  ved  Fontana  di  Trevi  og  ligeledes  bagved  Palazzo  Poli, 
hvor  Konsulen  er  flyttet  hen. 

Naar  jeg  har  fortalt  Folk  om  Dydsforeningen,  er  jeg 
som  oftest  bleven  spurgt:  Naar  blev  den  stiftet?  Hvad  be- 
høves for  at  blive  optaget  i  den?  Hvorledes  vælges  Præ- 
sidenten? Er  der  nogen  særegen  Ceremoni  derved?  o. 
desl.  Man  maa  naturligvis  tilgive  Folk,  der  ikke  have 
været  i  Rom,  endsige  i  Chiavica  del  Buffalo,  at  de  gjøre 
saadanne  Spørgsmaal,  som  vise,  at  deres  Forestillinger 
ere  hildede  i  det  prosaiske  Klub-  og  Foreningsvæsen  paa 
den  anden  Side  af  Alperne.  Dydsforeningen  er  aldrig  ble- 
ven stiftet.  Mulig  kunde  man  ved  historiske  Forskninger 
udpege  en  Dag,  da  en  første  Samling  har  fundet  Sted; 
men  saaledes  vide  ogsaa  to  Elskende  vel,  naar  de  mødtes 
første  Gang,  uden  at  de  dog  nogensinde  kunne  fatte 
Andet  end,  at  deres  Kjærlighed  hører  med  til  deres  Væ- 
sens Oprindelse.  Dydsforeningen  blev  til  en  Dag  eller 
en  Aften,  da  Ynglinge  og  Mænd,  der  i  langsommelig  Tid 
havde  været  dydige  hver  for  sig,  kom  til  Bevidsthed 
om  deres  Fællesdyd.  Intet  Medlem  optages;  man  er  Med- 
lem, endog  før  man  kommer  til  Rom,  og  man  kjendes 
paa  et  eller  andet  af  Naturen  givet  Frimurertegn,  og 
sandt  at  sige  er  et  af  Tegnene,  at  man  ikke  holder  af 
The,  Thebord  eller  Noget,  der  hører  Thevandsglæder  til. 
Præsidenten  vælges  ikke  og  er  aldrig  bleven  valgt,  men 
født  til  sin  Post  og  indsat  i  den,  saa  at  sige  uden  menne- 
skelig Hjælp.  Jeg  vil  ikke  sammenligne  ham  med  en 
Fyrste  „af  Guds  Naade";  thi  i  dette  Udtryk  ligger  ved 
Siden  af  noget  Verdsligt  og  Forbrugt  tillige  noget  Hel- 
ligt, som  man  ikke  vilde  finde  det  sømmeligt  at  anvende 
paa  en  simpel  dansk  Billedhugger,  der  præsiderer  i  en 
Osterie.  Sagen  er,  at  Holbech  er,  næst  Thorvaldsen,  den 
eneste  danske  Kunstner,  der  saagodtsom  udelukkende  ved 
egne  Kræfter  har  formaaet  at  holde  sig  i  Rom,  ja  har 
holdt  sig  der  i  nogle  og  tyve  Aar.  Generationer  af  Kunst- 
nere, Poeter,  Turister  have  vexlet  omkring  ham  ligesom 
Blade  og  Blomster  hvert  Foraar,  han  er  bleven  staaende 

som  Stammen.  Den  Kreds,  der  er  samlet  omkring  ham, 
brj'^des  aldrig  helt;  umærkelig  bliver  den  Ene  afløst  af 
den  Anden,  og  den  Nyankomne  finder  en  Tradition,  som 
han  uvilkaarlig  indordner  sig  under,  ligesom  de  nyan- 
komne Væringer  i  Miklagard  fandt  deres  Høvding  og  Stan- 
dart og  fandt  sig  tilrette.  Det  skandinaviske  Rom  har 
gode  og  slette  Aaringer,  alt  eftersom  Tonen  hæves  eller 
fordærves  af  enkelte  Familier  eller  Personer,  der  spille 
en  Rolle;  men  denne  Klimatafvexling  naar  ikke  til  „Dyds- 
foreningen";  den  har  sin  egen  Luft  hvor  den  holder  sig 
afsides.  Skjønt  Præsidenten  er  min  Yen,  vil  jeg  ikke  smigre 
ham  ved  at  sige,  at  han  er  en  stor  Kunstner;  men  han 
er  en  sand  Kunstner,  har  et  Instinkt  om,  at  Skønhed  er 
en  Form  for  Sandheden,  og  elsker  Skønheden,  er  trofast, 
barnlig,  begjærlig  efter  Viden,  hurtig  til  at  se  Godt  hos 
Andre  og  streng  i  Dommen  over  sig  selv. 

Alt,  hvad  der  lever  og  rører  sig  i  Rom,  faar  et  Skjær, 
der  foranlediger,  at  man  ved  Beskrivelsen  let  kan  komme 
til  at  idealisere  det.  En  prosaisk  nøjagtig  Beskrivelse  af 
en  Gjenstand  er  desuden  umulig,  naar  den  blotte  Erindring 
om  Gjenstanden  sætter  En  i  Stemning.  Men  naar  jeg 
tænker  paa  Dydsforeningen  og  vil  nedsætte  Velvillien 
for  den  til  et  Minimum,  maa  jeg  dog  rose  den  for,  at 
Tonen,  skjønt  ubunden,  undertiden  meget  lystig,  er  i 
høj  Grad  urban.  Hvor  meget  man  end  skjemter  med  hin- 
anden, ligger  der  paa  Bunden  en  personlig  Agtelse,  hvil- 
ket ganske  naturlig  hidrører  fra,  at  Folk  uden  Dygtighed 
og  ideal  Stræben  slet  ikke  kunne  komme  indenfor,  og 
at  man  aldrig  taber  et  kunstnersk  eller  poetisk  Maal  af 
Sigte.  Hvis  Dydsforeningen  vilde  gjøre  sig  den  Tlejlig- 
hed  at  røre  en  Pen,  kunde  den  blive  literært  berømt, 
fordi  den  har  gjort  en  Opdagelse,  som  mangen  Kunst- 
kritiker vilde  misunde  den.  I  Kirken  Maria  del  popolo  er 
et  Kapel,  Capella  Chigi,  paa  hvis  Kuppelhvælving  er  Mo- 
saik efter  Tegning  af  Rafael,  og  hvorom  ikke  blot  Rejse- 
haandbøger,  men  ogsaa  f.  Ex.  den  lærde  I.  I.  Ampere 
siger,  at  det  kun  forestiller  en  Blanding  af  kristelige  og 
hedenske  Guddomme.  Ampere  gaar  endog  saa  vidt  —  i  sin 
Voyage  Dantesque  —  at  bruge  hint  Kunstværk  som  Støtte 
for   en    Theori    om    en    besynderlig    Sammenblanding    af 

Hedningedom  og  Kristendom;  men  et  Medlem  af  Dyds- 
foreningen,  den  norske  Billedhugger  Fladager,  der  ikke 
kjendte  Ampere  og  ikke  gik  efter  Rejsebøger,  men  saa 
med  sine  egne  Øjne,  gjorde  mig  og  Andre  opmærksomme 
paa,  hvilken  stor  og  skjøn  Ide,  der  ligger  til  Grund  for 
hin  Rafaelske  Tegning.  Man  ser  nemlig  øverst  Gud  Fader 
og  nedenfor  ham  Djrkredsen  med  de  tolv  Himmeltegn  og 
de  Guder,  der  præsidere  i  den  hedenske  Himmel.  Men 
de  have  faaet  en  Engel  ved  Siden,  udsendt  af  Gud  Fader. 
Jupiter  vil  udslynge  sit  Lyn,  men  Englen  forhindrer  det: 
han  hersker  ikke  mere,  og  paa  lignende  Maade  ere  de 
andre  Guder  gjorte  afmægtige.  Kuppelen  indeholder  alt- 
saa  det  reneste  Billede  af  den  aabenbarede  Religions 
Sejr  over  Hedningedommen  og  ingenlunde  „une  asso- 
ciation étrange",  en  vilkaarlig  Sammenblanding  af  my- 
thiske  og  religiøse  Figurer.  Saadant  og  Mere  bringer  et 
Medlem  af  Dydsforeningen  ned  til  Chiavica  del  Buffalo, 
ligesom  en  Bi  bringer  Honning  til  Kuben,  og  aner  ikke, 
at  naar  hans  Ord  bleve  trykte  i  et  lærdt  Tidsskrift,  saa 
vare  de  mærkværdige. 

Jeg  bemærkede,  at  der  ingen  Ceremonier  behøvedes 
til  Indtrædelse  i  Dydsforeningen,  men  maa  dog  berigtige 
det.  Nogle  ere  nødvendige,  og  de  ere  følgende:  Nærved 
det  berømte  Springvand,  nysnævnte  Fontana  di  Tre  vi, 
ligge  „Katakomberne",  i  ældgamle  Dage  Begravelsesplads, 
nu  Restauration,  Udsalg  af  koldt  Kød  m.  M.  Der  gaar  man 
ind,  kjøber  et  Stykke  Kjød,  faar  det  indsvøbt  i  Papir  og 
tager  det  med  sig.  Dette  Kjød  er  dog  ikke  de  rigueur^); 
De  kan  ogsaa  gaa  ind  hos  Spækhøkeren  ligeoverfor  og 
kjøbe  f.  Ex.  presciuto  (Skinke).  Ved  Siden  af  Katakom- 
berne bor  en  Bager,  og  der  kjøber  De  for  en  bajocco  Brød. 
Saa  forlade  vi  den  lille  Gade  og  komme  ud  paa  Pladsen 
omkring  Springvandet.  Den  mægtige  Vandkunst  pladsker. 
Folket  summer,  den  mørkeblaa  Himmel  med  gyldne  Stjer- 
ner ligger  som  et  Tæppe  over  Husene.  Vi  støde  paa  en 
Kone,  der  sælger  Salat,  og  kjøbe  for  en  bajocco  af  den 
dejligste  Lactuc-Salat  i  Verden.  Derpaa  lade  vi  den  syn- 
gende Fontana  ligge  tilhøjre  og  bøje  ind  i  en  Gade,  hvor 


1)  En  tvungen  Sag. 
M.  Goldschmidt  i  Folkeudgave.  IV 

vi  finde  et  lille  Springvand.  Der  vasker  De  Salaten  godt. 
Ganske  tæt  ved  er  Osterien,  og  vi  træde  ind. 

Men  hvortil  alle  disse  Indkjøb?  spørger  De;  skal  det 
brændes?  —  Neij,  Noget  af  det  skal  steges,  hvis  De  har 
Lyst.  Sagen  er  ganske  simpelt,  at  hvor  der  er  god  Vin, 
kan  man  ikke  faa  at  spise.  Det  er  en  af  den  evige  Stads 
Egenheder.  I  Osterien  er  et  Kjøkken,  hvor  De  kan  faa 
Deres  presciuto  stegt,  hvis  De  foretrækker  dette.  De  kan 
ogsaa  faa  lavet  Spejlæg,  hvis  De  selv  bringer  Æg  og 
Smør  med.  De  kan  faa  Alt,  hvad  Deres  Hjerte  begjærer, 
blot  De  selv  henter  det.  Vin,  Olie,  Salt  og  Peber  haves. 

Musa,  hvis  Du  nogensinde  har  været  i  Osterien  i  Chia- 
vica  del  Buffalo  —  og  det  tror  jeg,  Du  har  —  saa  hjælp 
mig  nu  til  at  beskrive  den.  Det  er  et  vanskeligere  Ar- 
bejde end  Illaden;  thi  Homer  var  snu,  skjønt  blind,  og 
valgte  at  besynge  Gjenstande,  der  malede  sig  behagelig 
for  Læserens  eller  Tilhørerens  Øje,  medens  jeg  skal 
skildre,  hvad  der  ikke  tager  sig  nær  saa  godt  ud  for  den, 
der  læser  derom,  som  for  den,  der  lever  deri. 

Der  er  et  Rum  med  fire  Værelser,  forenede  ved  store 
Aabninger  og  ikke  adskilte  ved  Døre.  Tilvenstre  for  den 
Indtrædende  staar  en  Række  af  Bacchi  Rideheste,  der 
for  det  endnu  uopladte  Blik  tage  sig  ud  som  store  Tøn- 
der, Vintønder.  Men  jeg  selv  har  med  mine  egne  Øjne 
engang  seet  idem  alle  lem  ikke 'blot  med  Hoved  og  Ben,  men 
med  Vinger.  Ved  Enden  af  Rækken  blusser  en  Ild,  Sym- 
bolet paa  ren,  uforfalsket  Ofring,  og  paa,  at  De,  som 
sagt,  kan  faa  Deres  presciuto  stegt.  Hvorhen  Deres  Blik 
ellers  falder,  seer  de  tætbesatte  Borde,  og  ved  et  eller 
andet  af  dem  findes  nok  Dydsforeningen.  Om  de  saa 
var  Kejser  Napoleon  selv,  faar  De  ikke  anden  Hilsen  end 
et  tørt  Godaften.  Ingensteds  i  Verden  bryder  man  sig 
mindre  om  Rang  og  Stand  end  i  Chiavica  del  Buffalo. 
Hvis  man  mærker,  at  De  dur  til  Noget,  eller  at  De  har 
faaet  Deres  Pas  paategnet  af  det  Væsen,  der  staar  ved 
Roms  Port,  faar  De  et  Velkommen;  men  maaske  faar  De 
det  først  ved  Deres  Afrejse.  Det  er  ikke,  fordi  disse  Follv 
bilde  sig  ind  at  være  Censorer  og  staa  hojt;  men  de 
have  ikke  havt  Bud  efter  Dem;  de  have,  som  jeg  nok  alt 

har  antydet,  valgt  deres  egen  stille  Væren,  hvori  de  ikke 
begjære  Andet  end  et  langt,  frit  Aandedræt  i  Roms  Lys. 
Nu  trykke  de  sig  sammen  for  at  gjøre  Plads  og  hjælpe 
Dem  til  Deres  Aftensmad.  De  faar  Tallerkeji,  Kniv  og 
Gaffel  og,  hvis  De  forlanger  det.  Serviet  til  at  bruge 
som  Dug.  Leopoldo  kommer  og  seer  paa  Dem;  thi  han 
er  faatalende.  De  siger:  „Una,  sei",  hvilket  i  det  skjønne 
italienske  Sprog  betyder  det  samme  som:  Værsgo,  Leo- 
poldo, at  give  mig  en  Fogliette  til  sex  Bajocchi.  i)  Naar 
De  som  en  homerisk  Helt  har  mættet  Deres  kjære  Hjerte 
med  Oxens  fede  Bov  eller  med  magert  Lammekjød,  saa 
skjænker  De  i  Deres  Glas,  og  vogt  da  paa  Dem  selv! 
Under  de  brede  Hatte  sidde  skarpe  Øjne,  der  se,  hvad 
De  tænker  og  føler,  som  om  De  var  af  Glas,  og  Deres 
Fremtid  i  Dydsforeniiigen  afhænger  af  dette  korte  Se- 
kund. Hvis  De  er  et  sundt  Menneske,  beslægtet,  om  end 
nok  saa  langt  ude,  med  nogle  af  de  Tusinder,  der  fra 
Noah  til  Luther  og  fra  Luther  til  den  Dag  idag  have  lov- 
sunget Vinen,  saa  vil  De  sige  Noget,  naar  denne  Saft  har 
vædet  Deres  Tunge.  Men  lad  det  være  ærligt,  simpelt  og 
kort.  Den  norske  Kapitajn  Møller  sagde,  idet  han  satte 
Glasset  fra  sig:  „Det  er,  F—  tordne  mig.  Vin!"  og  det 
blev  anset  som  godt  sagt.  Men  dersom  De  nu  siger  det, 
er  det  Plagiat.  —  Drik  heller  ikke  meget  af  den  tilsyne- 
ladende lette  Vin.  Selve  Præsidenten  drikker  aldrig  mere 
end  IV2  Fogliette.  Jeg  kjender  En,  som  den  første  Aften 
i  stor  og  glad  Tørst  og  stolt  Selvfølelse  drak  to,  trods 
modtagen  Advarsel  og  derpaa  fulgte  med  Foreningen  op 
til  Quirinalet  for  at  se  Kolosserne,  Springvandet  og  Obe- 
lisken ved  Maanelys.  Da  de  kom  derop  og  En  ytrede, 
at  Kummen,  hvori  Vandet  vælder  ud,  er  den  skjønneste 
i  Rom,  troede  han,  jeg  taler  om,  at  bemærke,  at  den 
mægtige  Kumme  heldte  til  den  ene  Side;  men  da  han 
saa  nøjere  til,  var  det  til  den  anden  Side.  Han  beslut- 
tede, ikke  saa  sent  paa  Aftenen  at  forurolige  Folk  med 
sin  mærkelige  Opdagelse,  men  gjorde  strax  efter  en  anden, 
endnu  mærkeligere:  To  Brosten,  netop  de,  han  stod  paa, 
vare   bløde   som   Viskelæder.    Han    vilde    knap    tro   sine 


1)  En  foglietta  indeholder  omtrent  2/3  af  en  dansk  Vinflaske,  en  ba- 

jocco  er  V/i  P. 

egne  Sandser  og  trykkede  haardt  til  med  den  ene  Fod, 
og  saa  syntes  det  ham,  at  han  kunde  stikke  sit  Ben 
helt  igjennem,  lige  ned  til  Kina  eller  Xy-Holland.  Han 
gjorde  sig  ikke  videre  Tanker  over,  at  hans  Ben  var  saa 
overmaade  langt;  men  da  Præsidenten  paa  samme  Tid 
satte  sig  i  Gang,  vilde  han  ikke  forurolige  Selskabet  og 
sagde  blot;  Jeg  kommer  strax.  Saasnart  han  var  bleven 
ene,  saa  han  Pollux  med  gnistrende  Øjne  rs^kke  i  He- 
sten, og  ved  denne  Bevægelse  faldt  Kummen  helt  til 
Side,  og  Vandet  strømmede  hen  imod  ham,  hvorover 
han  blev  glad,  eftersom  han  følte  stærk  Torst;  men  Van- 
det vilde  ikke  naa  ham.  Det  spillede  omkring  ham  i  Maa- 
nens  feagtige  Lys  og  truede  med  at  drukne  ham  uden 
at  væde  hans  Gane,  og  selv  kunde  han  ikke  røre  sig, 
formedelst  at  hans  Ben  var  beskjæftiget  saa  langt  borte. 
Saa  sagde  han  til  sig  selv:  Jeg  har  drukket  for  meget; 
det  er  Kogleri  Altsammen;  og  naar  jeg  blot  kunde  faa 
mit  Ben  op  fra  Hullet,  saa  vilde  jeg  gaa  rask,  og  saa 
vilde  Rusen  være  ovre,  og  Ingen  \ålde  mærke  Noget. 
Han  besluttede  endelig  at  opgive  sin  ene  Sko,  løb  med 
et  rask  Ryk  til,  naaede  Præsidenten  og  sagde  saa  rolig, 
som  om  han  aldrig  havde  drukket  Vin:  Det  er  ogsaa  en 
skrækkelig  Brolægning,  jeg  mistede  min  ene  Sko.  —  Saa? 
sagde  Præsidenten,  idet  han  saa  ned  paa  hans  Fødder  — 
hvor  ingen  Sko  manglede. 

Ja,  den  romerske  Vin  er  som  en  Xisse;  men  næst 
Solen  er  den  af  størst  Betydning  for  Tilværelsen  i  den 
evige  Stad.  Livet  er  som  sagt  tarveligt,  ikke  blot  fordi 
det  mest  præges  af  Kunstnerne  og  deres  Sædvaner,  men 
ogsaa  fordi  man  ligefrem  har  Tilfredsstillelse  af  Tarve- 
ligheden og  føler  den  som  Symbol  paa  Aandens  Over- 
herredømme. Vinen,  der  flyder  saa  rigelig  og  billig,  naar 
man  opdager  dens  Kilder,  forgylder  Tarveligheden;  den 
lofter  Løftet,  gjør  Lyset  stærkere  og  Skj^ggen  dj'bere, 
og  slynger  Stengier  med  frisk,  grønt  Løv,  hvori  vmgede, 
smilende  Skikkelser  lege,  om  de  strenge,  af  Døden  mær- 
kede Mindesmærker.  Og  saa  løser  den  Tungen.  Hvad  vi 
dog  Alt  have  talt  om,  uden  at  lægge  Mærke  til,  at  vi 
ganske  bestemt  vare  veltalende,  og  uden  at  tænke  paa 
at  faa  det  skrevet  op!  Jeg  erindrer  halv  tydelig  en  Sam- 

tale,  der  begyndte  med  Lammekjødets  Pris  og  derfra 
steg  til  Trojas  Belejring,  en  Tidlang  drejede  sig  om,  hvor- 
vidt de  gamle  Grækere  ligesom  deres  Billedstøtter  vare 
uden  Strømper  og  Benklæder,  derfra  gik  over  til  Krino- 
linen og  til  Kjærlighedens  Betydning  for  Kunstneren  og 
til  Sjælens  Udødelighed.  Folk  havde  siddet  der  og  fortalt 
om  dem  selv  med  den  største  Oprigtighed,  og  saa  bliver 
næsten  ethvert  Menneske  interessant.  Vi  have  hørt  simple, 
rorende  Historier,  og  vi  have  leet  i  den  ellevilde  Munter- 
hed, der  hverken  kj ender  Nutid  eller  Fremtid. 

Saa  har  et  dejligt  Barn  gaaet  os  forbi.  Det  synes  mig 
ikke,  at  man  seer  mange  virkelig  smukke  Kvinder  i  Rom 
undtagen  i  de  højere  Stænder,  og  Buffalo-Osteriens  Pub- 
likum naar  ikke  engang  op  til  Middelstanden.  Men  der 
kommer  en  Snedker  med  Kone  og  to  Sønner,  som  ere 
Soldater,  o^  en  Datter,  Augusta,  og  denne  15  eller  16 
aarige  Augusta  hører  rigtignok  til  det  Yndefuldeste,  man 
kan  se.  Hvad  der  især  udmærker  hende  fremfor  andre 
Romerinder  af  hendes  Klasse,  er  den  fine,  ranke  Hals  og 
den  lyse  og  dog  friske  Teint.  Ogsaa  have  hendes  store 
brune  Øjne  et  sandt  jomfrueligt  eller  barnligt  Udtryk,  og 
hendes  Smil  er  saa  gratiøst  som  nogen  Prindsesses.  Hun 
har  kjendt  Præsidenten  fra  det  hun  var  Barn  og  hilser 
ham  altid  med  glad  Venlighed.  Ogsaa  paa  os  Andre  seer 
hun  med  et  mildt,  frejdigt,  om  end  flygtigt  Blik.  Hvor 
flygtigt  Blikket  end  er,  synes  det  mig  dog  at  have  noget 
Forskende;  thi  hun  er  forlovet  og  har  vel  hørt,  hvad  Ro- 
merinderne sige,  at  de  Fremmede  ere  bedre  mod  deres 
Hustruer  end  Romerne,  og  seer  maaske  efter,  om  der 
imellem  de  Fremmede  og  den,  hendes  Fader  har  bestemt 
hende  til,  er  nogen  Lighed,  hvoraf  hun  tør  drage  gunstigt 
Varsel.  Kjæresten  er  Soldat.  Stakkels  Augusta,  hvor  yndig 
Du  end  er,  undgaar  Du  vel  ikke  Dine  Jevnliges  Skjæbne, 
stakket  Hede  og  saa  kold  Egoisme.  Det  kan  gjøre  En  saa 
ondt  at  tænke  derpaa,  og  det  bringer  Tanken  hen  paa  al 
den  Mangel  paa  Glæde,  som  er  i  Verden.  Men  saa  gaar 
hun  forbi  og  hilser  til  Afsked,  og  hendes  rare  Smil  sen- 
der En  en  Glæde  i  Hjertet,  hvorover  man  glemmer  den 
Sorg,  der  venter  hende  —  og  som  \i  Andre  da  heller  ikke 
ere  assurerede  imod. 

Kl.  9V2  giver  Leopoldo,  ved  at  slukke  Lysene,  Tegn  til, 
at  han  vil  lukke,  og  Kl.  10  er  Dydsforeningen  iseng;  thi 
den  er  oppe  tidlig  om  Morgenen  til  Arbejde.  Men  De  har 
ikke  nødig  at  gaa  tilsengs  saa  tidlig,  dersom  De  ikke 
vil,  og  De  behøver  heller  ikke  at  sidde  i  Osterien  til  Kl. 
9V2.  De  kan  gaa  og  besøge  en  Familie,  og  der  er  altid  elsk- 
værdige Familier  fra  Norden  i  Rom,  ligeledes  engelske 
og  tydske,  til  hvilke  De  uden  stor  Vanskelighed  kan  faa 
Adgang,  hvis  De  er  tolerant  og  ikke  forlanger,  at  de  skulle 
tale  Dansk.  Og  endelig  er  der  jo  ogsaa  Italienerne  i  Rom, 
skøndt  de  fleste  af  os  lægge  lidet  Mærke  dertil.  Hvis  det 
er  Løverdag  Aften,  vil  De  gjøre  Ret  i  at  gaa  op  i  Skandi- 
navisk Forening.  Den  bestaar  ved  Bidrag  fra  de  tre  nor- 
diske Riger  og  er  aaben  hver  Dag  og  Aften;  men  det  er 
blevet  Skik,  at  Damerne  kun  komme  der  Løverdag  Aften. 
Saa  har  Ravnkilde  fordetmeste  sørget  for  Musik,  og  det 
en  fortræffelig.  Romeren  Sgambati  og  Engelskmanden 
Bache  spille  Piano,  Castellani,  Broder  til  den  be- 
rømte Guldsmed,  foredrager  dramatisk  udtrj^ksfulde,  ko- 
miske eller  alvorlige  Operasange,  den  franske  Maler  D  u- 
rand  med  den  smukke,  sympathetiske  Stemme  synger 
Fransk  eller  Italiensk,  ikke  at  tale  om  vore  Damer,  der 
synge  vore  egne  Sange.  Og  det  er  maaske  noget  af  det 
mest  Eventyrlignende,  Feagtige,  ved  Livet  i  Rom,  naar 
man,  efter  at  have  været  med  Sindet  hjemme,  „i  de  dj'be 
Dale"  og  „lyttet  til  de  Fugle  smaa,  som  tale",  kommer 
ud  under  Sydens  forunderlig  blaa  Nathimmel  og  under 
de  vidunderlig  talløse,  tindrende,  guldglimtende  Stjerner, 
der  først  synes  at  smile  med  barnlig  Venlighed,  men, 
jo  længere  man  seer  ind  i  dem,  blive  alvorsfuldere  og 
gribe  Sjælen  med  Uendelighedens  Magt. 

Bar  er  broderløs  Bag",  er  et  gammelt,  kraftigt  Ud- 
tryk om  den,  der  staar  ene,  og  skjønt  det  kan  finde 
smerteligere  menneskelige  Forhold  at  anvendes  paa,  tager 
jeg  dog  ikke  i  Betænkning  særlig  at  bruge  det  om  den, 
der  er  ene  ved  Juletid  i  Norden.  At  være  uden  Venner  og 
Frænder  Juleaften,  naar  Husene  ligesom  unddrage  sig 
Vinterens  klamme  Haand  og  indhyllede  i  en  Atmosfære 
af  Lys  og  Hyggelighed  synes  traadte  i  Forbindelse  med 
en  anden  Verden,  hvorfra  der  kommer  Gaver  —  eller 
Julemorgen,  naar  Klokkerne  kalde  til  Kirke,  medens  det 
paa  Gaden  seer  ud,  som  om  det  kun  er  Familier,  ikke 
den  Enkelte,  der  kaldes  —  eller  anden  Juledag,  naar  Leg 
og  Musik  og  Dands  begynder  —  er  saa  særegent  pinligt, 
at  den,  hvis  Skjæbne  det  er  blevet,  og  som  husker  paa 
lykkeligere  Tider,  uvilkaarlig  har  en  Følelse  af,  at  han 
lider  enten  som  Følge  af  stor  Skyld  eller  paa  haard 
og  uretfærdig  Maade.  Jeg  siger  ikke  dette  paa  egne  Vegne; 
thi  jeg  har  ikke  Grund  til  Klage,  tvertimod  har  Skjæbnens 
Velvillie  i  denne  Henseende  gjort  mig  til  en  Slags  Jule- 
Gourmand,  saa  at  jeg  er  tilbøjelig  til  at  gaa  et  Skridt 
videre  og  sige,  at  broderløs  eller  idetmindste  juleløs  er 
egenlig  den,  som  kun  kjender  Julen  i  Byen;  thi  al  Klokke- 
ringning og  alle  Baller  formaa  ikke  at  bringe  en  Kjøben- 
havnerjul  op  i  Højde  med  en  Landsby-  eller  Herregaards- 
jul.  Til  en  rigtig  Jul  hører  Stald  og  Lade  og  Stakke.  Høj- 
tiden har  sin  Oprindelse  fra  en  Stald;  det  „glade  Bud- 
skab" blev  sendt  til  Hyrder,  som  om  ikke  Menneskene 
alene,  men  alt  Levende  skulde  nyde  Godt  deraf.  Man 
maa  have  den  bugtede  Landsbygades  Stilhed  om  sig,  man 
maa  have  snedækte  Marker  og  Skove,  som  lytte  til  Klokke- 

klangen  og  blive  saa  tavse  derved,  og  man  maa  saa  at  sige 
paa  Klokkens  Lyd  kunne  mærke,  at  den  ikke  naar  til 
nogen  forglemt  Fattig  eller  til  nogen  Restauration,  hvor 
Julenadveren  sælges  som  et  andet  Maaltid,  eller  til  Dro- 
sker og  Omnibusser,  der  ikke  have  Tid  til  at  standse  deres 
Rumlen  for  Helligaftens  Skyld.  Det  kan  være,  at  Maden 
er  finere  i  Kjøbenhavn.  Istedenfor  Risengrød  faar  man 
maaske  ægte  Skildpaddesuppe,  istedenfor  Gaasesteg  Dyre- 
ryg, og  istedenfor  Æbleskiver  Iskager;  men  der  er  en 
Duft  ved  de  Retter,  som  vore  Forfædre  spiste;  de  gammel- 
dags Retter  ædes  ikke  blot  af  Legemet,  men  Sjælen  faar 
sin  Andel  som  af  en  Nadver. 

Den  Jul,  jeg  nu  sigter  til,  skulde  jeg  som  sædvanlig 
tilbringe  paa  Landet,  men  jeg  havde  denne  Gang  mod- 
taget en  Indbydelse,  af  hvilken  jeg,  sandt  at  sige,  ikke 
ventede  mig  stor  Fornøjelse.  En  gammel  Skolekammerat 
af  mig,  Richard  Holm,  der  nylig  havde  arvet  Godset  efter 
sin  Moder,  havde  bedt  mig  komme  og  dele  hans  Ensom- 
hed, og  jeg  havde  sagt  Ja,  tildels  som  Følge  af  den  Re- 
tragtning,  at  jeg  saa  ofte  havde  modtaget  Juleglæde,  saa 
burde  jeg  ogsaa  engang,  forsaavidt  det  stod  i  min  Magt, 
yde  nogen.  Jeg  vil  ikke  paastaa,  at  det  var  en  egenlig,  stor 
Opofrelse  fra  min  Side;  thi  jeg  holdt  af  Richard,  og  jeg 
tror  ikke,  at  Nogen  lettelig  kunde  møde  ham  uden  at 
finde  Rehag  i  hans  aabne,  kjønne,  kraftige  Ansigt.  Han 
var  virkelig  en  smuk  ung  Mand  og  forbandt  ikke  hermed 
det  for  os  andre  Mandfolk  Frastødende:  Revidstheden  om 
at  være  kjøn.  Det  hidrørte  vel  især  fra,  at  hans  Opdragelse 
havde  været  alvorlig;  han  var  først  bleven  vænnet  til  at 
lære  noget  Ordenligt  og  Sammenhængende  i  Skolen  og 
ved  Universitetet  og  havde  faaet  en  praktisk  Uddannelse  i 
sit  Fag,  Landbruget.  Heller  ikke  kan  jeg  sige,  at  han  ka- 
stede en  melankolsk  Skygge  over  sin  Omgang  paa  Grund 
af  sin  Sorg.  Vel  var  der  Noget  ved  hans  Væsen,  hvoraf 
kunde  mærkes,  at  han  havde  taget  sig  Moderens  Sygdom 
og  Død  nær;  men  han  gjorde  sig  ikke  Umage  for  at 
fængsle  Sorgen  til  sig  eller  lade  den  komme  tilsj^ne.  Med 
Undtagelse  af,  at  det  jo  ikke  er  ganske  behageligt  at 
holde  Jul  i  et  Hus,  hvor  der  nylig  har  været  Lig,  var 
der   ikke   det    Ringeste    i  Vejen    for   mig,    undtagen   det, 

at  jeg  hellere  vilde  have  været  til  en  vis  fyensk  Præste- 
gaard,  ikke  just  for  Præstens,  men  for  hans  Døtres  Skyld. 
Noget  Selskab  skulde  vi  imidlertid  have.  Richard  —  der 
selv  var  kommen  til  Byen  —  sagde  mig,  at  han  ogsaa 
havde  indbudt  Majoren,  vor  gamle  Historielærer.  Hvorfor 
den  skikkelige  Hr.  Lind  blev  kaldt  Majoren,  er  vanskeligt 
at  sige.  Maaske  hidrørte  det  fra  den  Iver,  hvormed  han  i 
Reglen  skildrede  historiske  Valpladse,  og  den  Nøjagtighed, 
hvormed  han  lod  Regimenter  rykke  frem,  som  om  han  selv 
førte  dem;  maaske  var  Øgenavnet  kommet  ganske  til- 
fældig; vist  er  kun,  at  det  var  gaaet  i  Arv  fra  Klasse  til 
Klasse,  fra  den  ene  Generation  til  den  anden,  medens  Hr. 
Lind  selv  var  blevet  en  gammel  Pebersvend.  Jeg  agtede 
Majoren  højlig,  uden  dog  at  betragte  ham  som  passende 
Erstatning  for  to  smukke,  livlige  Præstedøtre;  imidlertid: 
Quand  on  n'a  pas  ce  qu'on  aime,  il  faut  aimer  ce  qu'on 
al),  som  en  fransk  Filosof  siger.  Nu  maa  jeg  da  ogsaa  strax 
tilføje,  at  det  ikke  var  vanskeligt  at  holde  af  Hr.  Lind. 
Han  kunde  sætte  En  i  en  Sindsbevægelse,  der  vel  ikke 
var  saa  pikant  som  Kjærlighed  eller  rettere  Kurmageri, 
men  var  mere  ublandet  behagelig.  Han  var  født  paa  Lan- 
det, men  tidlig  kommen  til  Kjøbenhavn,  og  medens  han 
opholdt  sig  der,  vare  alle  hans  Slægtninge  og  alle  hans 
Ungdomsvenner,  En  for  En,  gaaede  bort,  og  en  Skjæbne, 
som  Ingen  af  os  kjendte  nærmere  til,  havde  fjernet  ham 
fra  Menneskene  uden  at  stille  ham  fjendtlig  til  dem.  Han 
var  en  af  de  Pebersvende,  der  ere  fordømte  til  at  spise 
deres  Julenadver  paa  en  Restauration,  og  for  hvem  Jule- 
klokkerne ringe,  som  om  der  igjen  var  Begravelse,  som 
om  den  gamle  Sorg  over  Forældre,  Sødskende,  Venner, 
ikke  maatte  have  Ro  til  at  blive  glemt.  Den  uventede  Ind- 
bydelse til  igjen  at  fejre  Jul  ude  paa  Landet  gjorde  ham 
ganske  ung,  ja  glad  som  et  Barn.  Jeg  har  en  Mistanke 
om,  at  han  anvendte  en  uforholdsmæssig  Del  af  sine  Spare- 
penge til  Indkøb  af  Julegaver,  ikke  blot  for  Tjenestefolkene 
paa  Holmgaard,  men  for  en  endnu  uopdaget  Verden  af 
unge  Venner,  og  medens  han  gik  med  mig  gjennem  den 
halvtøede,  mudrede  Østergade,  hvor  Folks  Aande  stod  ud 


1)  Naar  man  ikke  har  det,  man  elsker,  maa  man  elske  det,  man  har. 

i  den  vaade  Luft,  som  om  den  maatte  kæmpe  imod  Atmo- 
sfæren for  at  komme  frem,  beklagede  han  de  stakkels 
Kjøbenhavnere,  der  maatte  holde  Jul  i  saadant  et  Fængsel. 
Men  da  vi  kom  til  Amagertorv  og  saa  Mængden  af  smaa 
Grantræer  —  ligesom  en  Barneskov  —  indrømmede  han 
dog  ogsaa  Muligheden  af  nogen  Julefornøjelse  i  Kjøben- 
havn,  og  medens  han  betragtede  enkelte,  særdeles  velskabte 
Graner,  kom  han  til  at  forestille  sig  den  Glæde,  som 
vilde  herske  om  dem,  naar  de  vare  komne  i  Hus  og  pyn- 
tede og  belyste.  „Hvor  mange  kjønne  smaa  Børn  ^^lle  ikke 
være  lyksalige  i  Øjeblikket,  medens  de  danse  om  dem!" 
sagde  han;  „ja,  Børn!  Jeg  holder  saa  meget  af  Børn  — 
ikke  de  halvvoxne,  klodsede,  grusomme  Drengebørn,  som 
vi  for  det  meste  saa  paa  Skolebænken,  men  rigtige  Børn, 
klarøjede,  rødkindede,  især  Piger  —  har  Richard  Holm 
Børn?"  —  „Men  han  er  jo  ikke  gift  endnu!"  —  „Oh,  om 
Forladelse!  ....  men  han  kan  blive  gift  ....  naa,  det  var 
en  Fejltagelse!  ....  Jeg  vilde  ikke  spørge  ham  selv,  for  det 
vilde  jo  lade  saa  fremmed  ....  men  jeg  skal  sige  Dem, 
jeg  har  kjøbt  noget  Legetøj  til  Børnene.  Naa,  det  gjor 
jo  ikke  Noget!  De  Ting  forandres  jo  ikke  efter  Moden,  og 
de  kan  bruges  et  andet  Aar,  eller  jeg  kan  finde  andre  Børn 
—  ja,  hvor  vilde  jeg  ogsaa  hen!  Der  er  jo  Guds  Velsignelse 
af  Børn  i  Verden  og  vistnok  ogsaa  ovre  i  den  Egn!" 

Efter  en  lang  og  temmelig  besværlig  Rejse,  gjennem 
Sjælland,  over  Storebælt,  gjennem  Fyen  og  en  Del  af 
Jylland,  naaede  vi  Richards  Hjem  henad  Aften  d.  23de 
December,  Lille  Juleaften.  Trods  Navnet  bliver  Aftenen 
ikke  holdt  hellig,  undtagen  paa  faa  Steder  dermed,  at 
Folkene  faa  Æbleskiver.  Derimod  saa  vi  allerede  hvide 
Kors  malede  paa  Ladeporte  og  Stalddøre  for  at  holde  de 
Væsner  ude,  som  især  færdes  og  søge  at  gjøre  Fortræd, 
naar  Engle  og  alle  gode  Mennesker  glæde  sig.  Ogsaa  paa 
Porten  til  Richards  Gaard  var  der  et  stort  Kors,  og  da  jeg 
spøgede  med  ham  over  hans  Folks  Overtro,  svarede  han : 
„Ja,  i  min  Fraværelse  har  Garnisonen  søgt  at  beskytte 
sig,  som  den  kunde  bedst",  og  virkelig  lod  det  ogsaa  til, 
af  Maaden,  hvorpaa  han  blev  modtaget,  som  om  han  var 
ikke  blot  Husbonde,  men  Chef. 

Næste  Morgen   ved   Frokosten   foreslog  Richard,   at   vi 

skulde  tage  over  og  gjøre  Bekjendtskab  med  hans  nær- 
meste Nabo,  og  inden  vi  fik  sagt  Noget  dertil,  vare  Ride- 
hestene allerede  for  Døren,  hvilket  ikke  ganske  behagede 
Majoren  —  ikke  fordi  han  havde  Noget  imod  at  ride, 
tvertimod:  „han  var  jo  fra  Landet",  —  men  fordi  hans 
eneste  Sybaritisme  var  „en  rolig  Morgenpibe".  Den  sldk- 
kelige  gamle  Fyr  gjenvandt  dog  snart  sit  Sinds  Ligevægt 
og  lyttede  ligesaa  opmærksomt  som  jeg  til  de  Oplysninger, 
Richard  fandt  det  nødvendigt  at  give  os,  inden  han  fore- 
stillede os  for  Familien.  Tiden,  som  vi  tilbragte  paa  de 
tre  Fjerdingvej  over  et  svagtbølgende,  snedækt,  næsten 
træløst  Land  og  med  dets  faa  Træer  bøjede  mod  Øst, 
slog  ogsaa  godt  til,  skjønt  Richard  havde  mere  Hast  med 
sin  Hest  end  med  sit  Taleorgan.  Det  fremgik  af  hans 
Beretning,  at  Familien  hed  Beutel,  og  skjønt  mulig  af 
fjern  tysk  Oprindelse,  var  den  dog  aldeles  dansk  og  blev 
anset  for  meget  rig.  Navnet  havde  imidlertid  for  nogle 
Aar  siden  foraarsaget  dem  Ubehageligheder,  idet  Hr.  Beutel 
var  kommen  i  Proces  med  en  Vandmøller  Vind,  og  dette 
havde  givet  en  Doktor,  en  slem  Spøgefugl,  Anledning  til 
at  sige  Adskilligt  om  Vind  contra  Beutel.  Tildels  af  Hensyn 
til  denne  fælles  Fjende  havde  de  to  Stridende  forligt  deres 
Sag;  men  saa  havde  Doktoren  sagt,  at  nu  havde  Vind  og 
Beutel  slaaet  sig  sammen,  og  naar  Beutel  gik  ud,  blev 
Vind  hjemme,  og  naar  Vind  gik  ud,  blev  Beutel  hjem- 
me, for  at  den  af  dem,  der  var  ude,  kunde  fore- 
stille hele  Firmaet.  Saadan  Noget  slaar  jo  ikke  Folk 
ihjel,  men  det  generer,  og  Hr.  Beutel  tænkte  paa,  at  da 
hans  Familie  dog  oprindelig  var  af  Adel,  kunde  han  gjerne 
lade  sig  kalde  von  Beutel;  men  han  afholdtes  fra  at  ud- 
føre denne  Plan,  tildels  fordi  han  ikke  vidste,  hvad  Dok- 
toren saa  vilde  sige.  Da  havde  han  en  stor  Triumf:  Først 
døde  Doktoren,  og  strax  efter  gjorde  Kongen  ham  selv 
til  Virkelig  Etatsraad.  Nu  hed  han  ikke  længer  Beutel, 
men  Hr.  Etatsraad!  Og  kort  efter  blev  endvidere  hans 
ældste  Søn,  Mathias,  udnævnt  til  Kammerjunker.  Etats- 
raad Beutel  havde  vel  sin  meste  Tid  udmærket  sig  mere 
som  Landmand  og  Jæger  end  som  Hofmand ;  men  alligevel 
var  det  ham  en  dyb  Tilfredsstillelse  at  vide,  at  han  nu 
hørte  til  de  tre  første  Rangklasser.  Han  blev  imidlertid 

ikke  saa  fordærvet  af  Lykken,  at  han  troede,  han  selv 
havde  fortjent  den;  han  sagde  idetmindste  til  Alle,  at 
denne  store  Naade  mest  maatte  tilskrives  hans  Forfædre, 
og  af  Taknemlighed  mod  disse  blev  han  meget  ivrig  efter 
at  bringe  dem  for  Dagens  Lys.  Han  vilde  gjerne  have 
deres  Portraiter  til  sin  store  Sal,  og  han  fik  ved  en  Auk- 
tion i  Kjøbenhavn  nogle  gamle  Familiestykker;  men  han 
vovede  ikke  at  vise  dem  frem,  fordi  han  anede,  at  en 
Doktor  igjen  kunde  sige  en  Vittighed.  En  vigtig  Opdagelse 
troede  han  imidlertid  at  have  gjort,  nemlig,  at  en  Beutel 
i  det  14de  Aarhundrede  havde  oprettet  et  Rytterregiment 
for  eller  imod  Christoffer  d.  2den  og  var  falden  i  Spidsen 
for  det.  Kunde  dette  blive  uigjendrivelig  bevist,  saa  var 
der  Udsigt  til  at  faa  et  ganske  fortræffeligt  Stamtræ  istand 
over  de  Beutler.  Med  Alt  det  var  Etatsraaden  en  fortræf- 
felig, gjæstfri  Mand.  Det  Værste  var,  at  hans  ældste  Søn, 
Mathias,  der  hidtil  haardnakket  havde  vægret  sig  ved  at 
indtræde  i  Ægtestand  og  allerede  næsten  var  bleven  Peber- 
svend, pludselig,  efter  at  være  bleven  Kammerjunker, 
havde  —  noblesse  oblige^)  —  besluttet  at  gifte  sig  og  havde 
givet  utvetydige  Tegn  paa,  at  han  vilde  vælge  sin  Kusine 
Amalie,  som  var  der  i  Huset.  Og  det,  tilføjede  Richard, 
havde  han  upaatvivlelig  besluttet  sig  til  blot  for  ikke  at 
have  den  Ulejlighed  at  opsøge  en  fjernere  Brud. 

„Men,"  sagde  jeg  til  Richard,  „Du  omtaler  Kammer- 
junkerens Beslutning,  som  om  den  var  noget  Uheldigt 
eller  Ulykkeligt,  og  af  Din  Tone  skulde  man  slutte,  at 
Familien  ser  Tingen  i  samme  Lys.  Er  den  Føken  Amalie 
da  saa  styg,  eller  er  der  Noget  i  Vejen  med  hende?" 

Richards  Hest  blev  i  dette  Øjeblik  urolig,  og  det  varetle 
lidt,  inden  han  svarede:  „Nej,  hun  er  ikke  styg  ....  hun  er 
smuk!"  tilføjede  han  med  en  Stemme,  som  om  han  vilde 
gjøre  Undskyldning  for  at  have  fornægtet  hende  et  Øje- 
bUk,  og  jeg  troede  nu  at  vide,  at  det  ingenlunde  var  for 
vor  Skyld,  at  vi  skulde  saa  tidlig  paa  Formiddagen  ud  at 
ride. 

„Er  der  da  ellers  Noget  i  Vejen  med  hende?"  spurgte  jeg. 

„Nej,  hvem  siger  det?"  svarede  Richard,  i\Tig  beskjæf- 
tiget  med  sin  Hest;  „det  er  en  Dame,  man  ikke  fornærmer." 

^)  Adel  forpligter. 

„Nej,  Og  mindst  i  Din  Nærværelse,"  tænkte  jeg  og  lod 
ham  uforstyrret  strides  med  sin  Ganger. 

Paa  den  halve  Fjerdingvej,  vi  endnu  havde  tilbage, 
overgav  jeg  mig  til  mine  Tanker  om  Familien  Beutei. 
Man  kan  tidt  ikke  gjore  ved,  at  en  tilfældig  Lyd  vækker 
underlige  Tankeforbindelser,  og  saaledes  var  jeg  ved  Ordet 
„de  Beutler"  kommen  til  at  huske  Bøy tiers  Kjælder  paa 
Østergade,  hvor  jeg  om  Sommeren  saa  ofte  havde  spist 
Jordbær  og  om  Vinteren  Østers.  Jeg  forestillede  mig  uvil- 
kaarlig  de  Beutler  som  smaa,  spinkle  Folk  i  en  lav  Stue, 
og  imellem  dem  sad  en  lille,  kjøn  Jomfru,  Frøken  Amalie, 
og  tog  imod  Kur  af  Kammerjunkeren  og  min  stakkels 
Ven  Richard.  Af  disse  Forestillinger  blev  jeg  udreven 
ved,  at  Gaarden  med  Et  laa  for  os.  Der  var  en  simpel 
Bro  over  en  bred  Grøft  eller  maaske  en  gammel  Borggrav, 
og  ligefor  Broen  var  den  rummelige  Gaardsplads,  omgiven 
paa  tre  Sider  af  Bygninger,  men  aaben  ud  imod  os.  Byg- 
ningerne vare  lave,  regelmæssige,  velvedligeholdte  Stalde, 
Lader  o.  s.  v.,  men  venstre  Fløj  løb  ud  ligesom  i  en 
Knub,  aabenbart  Levning  af  en  Borg,  et  massivt  Stykke 
Bygning  af  røde  Mursten  med  et  rundt  Taarn  springende 
halvt  frem  af  den  vestlige  Kant.  Det  syntes  mig  tydeligt, 
at  det  Hele  engang  havde  været  et  Slot,  og  at  de  Beutler 
nu  kun  havde  den  yderste  Fløj,  medens  Hovedbygningen 
var  afløst  af  Stalde  o.  s.  v.  Den  store  Portal,  som  Fanta- 
sien kunde  gjenopbygge,  var  forsvunden;  men  en  stor, 
bred  Stentrappe,  som  vel  oprindelig  havde  ligget  midt 
for  Hovedbygningen,  var  flyttet  over  til  venstre  Fløj  og 
tjente  nu  de  Beutler  til  standsmæssig  Opgang.  Men  Trap- 
pen førte  til  en  ganske  almindelig,  lav  Indgangsdør,  ret 
som  Symbol  paa  en  Familie,  der  endnu  ikke  var  paa 
det  Rene  med  sine  Aner  og  ikke  vidste,  om  de  hørte  til 
paa  Trappen  eller  i  Huset.  Imidlertid,  jo  lavere  Døren 
var,  desto  større  var  min  Overraskelse,  da  den  aabnedes 
og  udsendte  en  Skare  Kæmper,  som  efter  at  have  bøjet 
Hovederne  for  at  komme  ud  af  Døren  toge  Plads  paa 
Trappens  Øverste.  Det  var  Etatsraaden  og  hans  sex  Søn- 
ner. En  Skare  gule  Hunde  af  tilsvarende  Størrelse  fore 
samtidig  ud  mellem  Kæmpernes  Fødder  og  sprang  imod 
os  med   voldsomt  Glam  enten   af  Glæde  eller  af  Vrede. 

En  af  de  unge  Beutler,  som  saa,  at  vore  Heste  bleve  for- 
skrækkede, kom  os  til  Hjælp  med  en  lang  Hundepisk, 
slog  og  sparkede  og  bød  os  Velkommen.  Med  lydelig 
Træskoklappren  paa  Brostenene  ilede  Karle  til  for  at 
tage  vore  Heste,  og  vi  stege  af.  Etatsraaden  stod  imidlertid 
med  blottet  Hoved  øverst  paa  Trappen,  rakte  os  Haan- 
den,  alt  som  vi  kom  op,  og  viste  os  ind  i  Dagligstuen, 
hvor  vi  naturligvis  sagde:  „Glædelig  Jul  i  Huset!",  og 
hvor  Kæmperne  svarede  i  Kor:  „Tak,  i  lige  Maadel" 
Etatsraaden  var,  som  jeg  nu  bemærkede,  ikke  fuldt  saa 
høj,  men  mere  skulderbred  end  nogen  af  Sønnerne,  med 
Undtagelse  af  hans  Førstefødte,  Mathias,  et  sandt  Taarn. 
Jeg  maalte  ham  med  virkelig  Beundring;  det  tog  Tid 
for  mig  at  naa  med  Øjnene  fra  hans  Fod  til  hans  Isse, 
hvor  der  tilmed  sad  en  Hanekam  —  ligesom  det  før  Slaget 
ved  Svolder  tog  Tid  for  Erik  Jarl  og  de  Danske  at  se  fra 
den  ene  Ende  til  den  anden  af  „Ormen  hin  Lange'.  Da  jeg 
ikke  havde  glemt,  hvad  Richard  havde  fortalt  om  Kammer- 
junkerens Tilbøjelighed  til  Ægteskab,  kunde  jeg  ikke  lade 
være  at  tænke  paa,  hvad  Følgen  vilde  blive,  h\ds  Kuldet 
udviklede  sig  i  samme  Forhold  som  fra  Etatsraaden  til 
Mathias.  Richard  forestillede  os;  men  ved  en  Fejltagelse 
eller  Kejtethed,  der  var  mig  paafaldende,  skjønt  ikke 
ganske  uforklarlig,  sagde  han:  „Major  Lind."  Dette  gav 
øjeblikkelig  Etatsraaden  Anledning  til  at  tale  om  sin 
Gaards  Historie,  om  den  Borg,  som  den  engang  havde 
været,  om  Belejringer  og  Slag,  og  han  indbød  os  til  at 
bese  Taarnet  og  en  nærliggende  Mark,  en  gammel  Valplads 
—  „imidlertid  vilde  Damerne  være  færdige".  Stakkels  Lind 
fandt  sig  med  Ydmyghed  i  Øgenavnet,  som  hans  Vært  og 
forhenværende  Discipel  jsaaledes  officielt  gav  ham,  og 
drømte  ikke  om,  at  det  gjorde  ham  til  en  vigtig  og  yderst 
velkommen  Gjæst.  Det  var  ham.  Borgen  blev  vist,  ikke 
mig  og  endnu  mindre  Richard,  som  kjendte  hele  Historien. 
Etatsraaden  havde  taget  hans  Arm,  hvad  han  visselig 
aldrig,  siden  Udnævnelsen  havde  staaet  i  „Aarhus  Avis'", 
vilde  have  gjort  ved  en  Timelærer.  Vi  kom  ud  paa  Val- 
pladsen, og  saasnart  Majoren  havde  hørt  Aarstallet,  var 
han  i  sit  Element,  gav  en  klar  og  livlig  Beskrivelse  af 
Slaget    og    tilføjede:    Iblandt   de   Adelsmænd,    der    havde 

sluttet  sig  til  Kong  Christoffers  Fane,  var  ogsaa  en  Beutel 
....  lad  mig  se  ....  ja,  Didrik  Beutel,  som  af  egne 
Midler  havde  rejst  en  Fane  Ryttere,  og  som  paa  Flugten 
red  ind  i  et  nærliggende  Morads  og  der  ynkelig  omkom." 
Etatsraaden  og  alle  hans  Sønner  vare  forbavsede  over 
Majorens  Sagkundskab;  thi  der  var  endnu  ikke  langt 
fra  Valpladsen  en  Mose,  skjønt  den  for  Øjeblikket  ikke 
kunde  ses  under  Sneen.  Uagtet  Etatsraaden  ikke  følte  sig 
meget  smigret  ved  hans  Forfaders  „ynkelige"  Død,  fattede 
han  sig  dog  snart,  især  da  det  mindre  kom  ham  an  paa 
at  have  en  Stamfader,  der  var  død,  end  en,  der  virkelig 
havde  levet,  og  han  sagde:  „Min  kjære  Hr.  Major,  De 
sagde,  at  Didrik  Beutel  var  en  Adelsmand,  der  havde  fulgt 
sin  Lehnsherres  Fane,  og  det  glæder  mig  at  høre  det. 
Han  var  en  af  mine  Forfædre,  og  skjønt  en  jævn,  gammel 
Landmand  som  jeg  ikke  bryder  sig  en  Døjt  om  Adelskab 
—  for  det  rigtige  Adelskab  er  at  svare  Vorherre  og  hver 
Mand  Sit  og  være  en  god  Nabo  —  saa  er  jeg  stolt  af,  at 
min  Forfader  som  tro  Vasal  fulgte  sin  Herre  og  Konge 
i  Spidsen  for  sit  Regiment.  Det  er  Noget  at  være  stolt 
af  og  efterligne  i  vore  demokratiske  Tider,  da  Ingen  tæn- 
ker paa  Kongen,  og  da  man  ser  selv  gamle  Familier 
tage  Del  i  Partivæsnet.  Men  det  er  dog  hos  os  gamle 
Familier,  at  den  gode  gamle  Følelse  bør  holde  sig  —  ja 
og  saa  naturligvis  hos  Officererne,  og  det  glæder  mig 
dobbelt,  at  det  er  en  dansk  Officer,  som  har  ladet  min 
Forfader  vederfare  Retfærdighed." 

Men  gamle  Lind,  der  nu  for  første  Gang  opdagede, 
at  hans  Major-Titel  ikke  var  en  Skjemt,  skyndte  sig 
med  at  blive  af  med  Titlen,  som  om  den  var  et  Klæd- 
ningsstykke, der  brændte  ham,  og  han  sagde  ganske  sim- 
pelt: „Jeg  er  ikke  Major;  jeg  er  Lærer  i  Historie  ved 
Borgerdydskolen  i  Kjøbenhavn." 

„Major  eller  ej,"  svarede  efter  et  Øjebliks  Overraskelse 
vor  Vært  med  mere  Aandsnærværelse  og  Høflighed,  end 
jeg  havde  tiltroet  ham,  „det  gjør  ikke  Noget;  De  er  en 
Mand,  der  har  Hjerte  for  det  Gamle  og  Ridderlige  —  men 
jeg  syntes  forresten,  at  Hr.  Holm  kaldte  Dem  Major." 

For  at  undgaa  lange  og  maaske  ubehagelige  Forkla- 
ringer gav  jeg  Majoren  et  Vink,  eller  rettere,  jeg  kneb  ham 

i  Armen  og  sagde:  „Hr.  Linds  Fornavn  er  Major,  hvilket 
er  Komparativ  af  Magnus;  han  hedder  Major  Peter  Lind." 

Det  kunde  gamle  Lind  ikke  nægte,  at  han  hed,  skjønt 
ikke  ved  Daaben,  og  dermed  var  Sagen  afgjort,  især  da 
Etatsraaden  tilføjede:  „Jeg  er  vor  Nabo  Holm  meget 
taknemlig,  fordi  han  har  gjort  mig  bekjendt  med  Dem. 
Oppe  i  Taamet  har  vi  et  Værelse,  der  er  helt  fyldt  med 
gamle  Bøger  og  Pergamenter,  og  naar  saadan  en  lærd 
Mand  som  De  vilde  tage  sig  af  dem,  kunde  der  vistnok 
komme  meget  Mærkværdigt  ud  deraf,  baade  om  Egnens 
og  om  denne  Borgs  Historie.  Vi  To  maa  blive  nærmere 
bekjendte;  men  lad  os  nu  gaa  ind  til  Damerne." 

Vi  traf  Damerne  i  en  Stue,  hvor  Frokostbordet  var 
dækket,  eftersom  det  var  en  Selvfølge,  at  vi  ikke  maatte 
„bære  Julen  ud";  men  Damerne  vare  forresten  kun  to, 
Etatsraadinden  og  hendes  Søsterdatter,  Amalie  Winge. 
Etatsraadinden  var  en  aldrende,  fyldig,  godmodig  ud- 
seende Dame,  der  hverken  gjorde  det  ene  eller  det  andet 
Indtryk;  men  ganske  anderledes  var  det  med  hendes 
Søsterdatter.  Jeg  bekj ender,  at  jeg  ved  det  første  Blik 
paa  hende  havde  en  Følelse  af,  at  jeg  kunde  blive  for- 
elsket alvorlig  og  af  ganske  Hjerte.  Hun  var  ikke  over- 
raskende skjøn;  men  hun  var  smuk  paa  den  Maade,  at 
hun  samtidig  vakte  Behag  og  Tillid.  Et  ubeskriveligt  Ud- 
tryk i  hendes  dybtblaa  Øjne  beskyggede  af  lange,  sorte 
Øjenhaar  frembragte  den  Overbevisning,  at  hendes  Ord, 
som  der  staar  i  Skriften,  vilde  være  Ja,  ja  og  Nej,  nej ; 
at  hendes  Personlighed  var  ligesom  et  Fristed,  hvor  man 
trygt  kunde  give  Ære,  Liv  og  Gods  i  Gjeinme,  medens 
Pandens  og  Øjenbrynenes  Form  bare  Præg  af  Idealisme 
og  Kløgt.  Jeg  kunde  have  forelsket  mig  i  hende  —  tlii 
den  Kjærlighed,  jeg  formodede  hos  Richard  kunde  ikke 
være  en  absolut  Hindring  —  hvis  jeg  ikke  havde  opfanget 
et  Blik,  som  hun  sendte  ham.  Saa  jomfrueligt,  ægte  kvmde- 
ligt  det  end  var,  var  det  dog  et  saadant,  som  en  Mand 
ikke  vilde  ønske  bestemt  for  sig,  naar  han  forst  havde 
set  det  sendt  en  Anden;  thi  Den,  som  kunde  se  saaledes 
paa  To,  vilde  kunne  se  paa  samme  Maade  paa  Flere. 
Da  jeg  hurtig  gav  Agt  paa  Richard  for  at  se,  hvorledes 

han  modtog  og  besvarede  dette  Telegram,  saa  jeg  for 
første  Gang,  hvor  virkelig  smuk  han  var,  eller  jeg  havde 
Lejlighed  til  at  iagttage,  hvorledes  en  Mand  ser  ud,  naar 
Kjærlighedens  Sol  er  i  hans  Indre  og  tillige  skinner  paa 
ham.  Efterat  Egenkj ærlighedens  Anfald  var  slaaet  til- 
bage, eller  efter  at  den  overfor  Umuligiheden  havde  strakt 
Gevær,  følte  jeg  en  glad,  ren  Tilfredsstillelse  over  at  se  et 
saadant  Menneskepar. 

Men  der  kom  hurtig  „Forvandling  over  Drømmens 
Aand";  en  Sky  —  hvorfra   den  kom,  kunde  jeg  ikke  se 

—  gik  forbi  Solen  og  kastede  sin  Skygge  over  Begge. 
Beutlerne  havde  vistnok  nogen  Andel  heri.  Skyggen  var 
idetmindste  synlig  ogsaa  paa  dem.  Der  var  en  Tilbage- 
holdenhed eller  en  Tvang  tilstede,  som  varede  ogsaa  under 
Frokosten  og  kun  blev  nogenlunde  skjult  ved,  at  Etats- 
raaden  og  Majoren  livlig  red  deres  Kjæpheste  Side  om 
Side.  Majoren  fortalte  om  gamle  danske  Feltslag  og  Stats- 
begivenheder,  og  Etatsraaden  anbragte  jevnlig  en  Beutel 
derved,  hvilket  Majoren  for  Høfligheds  Skyld  lod  pas- 
sere som  muligt,  skjønt  ikke  bevist.  Hvert  Øjeblik  drak 
Etatsraaden  et  Glas  med  gamle  Lind  og  sagde  endelig: 
„Hør,  ved  De  hvad,  Hr.  Peter  Major  eller  Major  Peter 
Lind,  oppe  i  Taarnet  lige  under  Bibliotheket  er  der  to 
hyggelige  Værelser  med  Sol,  og  naarsomhelst  De  vil  komme 

—  Hr.  Holms  KLrav  paa  Dem  ubeskaaret  —  er  De  vel- 
kommen, hjertelig  velkommen." 

Medens  vi  red  hjemad,  var  Majoren  en  Stund  mere 
paavirket  af  Vinen,  han  havde  drukket,  end  af  selve 
Etatsraadens  smigrende  Adfærd,  skjønt  ogsaa  denne  var 
stegen  ham  til  Hovedet.  Richard  gjorde  nogle  fortviv- 
lede Forsøg  paa  at  underholde  os  med  Samtale;  men  da 
han  mærkede,  at  Majoren  havde  baade  Villie  og  Evne 
til  at  føre  Ordet  alene,  benyttede  han  Lejligheden  til 
at  synke  hen  i  en  fuldstændig  Fraværelse.  Da  vi  kom 
til  hans  Gaard,  bad  han  os  om  Undskyldning  for,  at 
han  gik  ind  og  skrev  Breve  eller,  som  jeg  mistænkte 
ham  for,  drømte,  velsignede  og  forbandede,  efter  Elskeres 
Skik,  naar  der  er  Noget  i  Vejen.  Eftersom  jeg  ikke  kunde 
være  ham  til  nogen  Nytte,  fulgte  jeg  med  Majoren,  der 

10* 


152  EX  JUL  PAA  LANDET 

i  lyksalig  Stemning,  uden  at  være  beruset,  men  hojlig 
glad  og  opmuntret,  strax  vilde  begynde  Studiet  af  Egnens 
Historie.  Medens  vi  gik  igjennem  den  snedækte  Have, 
fandt  han  i  hver  Hævning  og  Sænkning  af  Jordsmomiet, 
i  hver  lige  og  i  hver  ulige  Linie,  som  Træerne  dannede, 
Spor  af  Befæstning,  Lejr,  Kamp  og  Storm.  En  skjult 
Side  af  hans  Bevidsthed  sj-ntes  at  tilegne  sig  Major- 
Titlen  som  noget  Virkeligt,  og  han  antog  undertiden  en 
Stilling,  som  om  han  ledede  I\xigen,  ej  blot  som  Major, 
men  som  Feltmarskal.  Den  lille  Gamle  vilde  have  været 
grundkomisk,  hvis  han  ikke  tillige  havde  været  saa  elsk- 
værdig; thi  fjern  fra  ham  var  enhver  Tanke  om  at 
prale  eller  gjøre  sig  vigtig;  han  var  greben  af  en  Ide, 
han  levede  et  kort  Øjeblik  det  Liv,  hvortil  hans  aandige 
Organisme  maaske  havde  været  bestemt,  og  han  kunde 
have  bragt  mig  i  Illusion,  hvis  han  havde  baaret  Gene- 
ralsuniform  istedenfor  den  mørkeblaa  Kalmuks  Frakke 
med  Kraven,  der  sad  saa  højt  op  i  Nakken,  og  hvorfra 
Øskenen  stak  op.  Vi  gik  ud  af  Havelaagen,  omkring  hele 
Gaarden,  og  idet  vi  kom  ind  ad  den  store  Port,  frem- 
bød den  udstrakte,  firkantede  Gaardsplads  sig  for  os.  Den 
var  allerede  for  Helligdagens  Skjdd  ryddet  og  virkede 
derved  med  sit  hele  betydelige  Omfang.  „Se!"  udbrod 
Majoren,  idet  han  beundrende  blev  staaende,  „det  vilde 
være  en  Paradeplads,  for  at  bruge  et  moderne  Ord; 
men  i  Virkeligheden,  i  gamle  Dage,  har  den  upaatvivle- 
lig  været  brugt  til  Turneringer.  Hvor  nu  Staldene  strække 
sig,  var  formodenlig  bygget  Estrader  for  Ridderdamer! 
Saadan  er  meget  af  vor  gamle  Herlighed  forsvundet,  ja, 
det  meste.  Etatsraaden  har  fuldstændig  Ret:  de  gamle 
Familier  og  deres  Aand  er  borte,  og  Ingen  ved,  hvad 
Herligt  der  er  foregaaet  paa  den  Plet,  han  træder  paa.'" 
—  „Men,"  vedblev  Majoren  efter  en  lille  Pavse,  „Folket 
lever  endnu,  og  i  Folket  lever  Sagn!  Og  skjont  man 
maa  være  forsigtig  med  Folkesagn,  saa  er  der  dog  gyldne 
Korn  at  finde  i  dem.  Jeg  maa  tale  med  Folket!  Jeg  maa 
ikke  have  gjort  en  Rejse,  blot  for  at  føre  et  Slaraffen- 
liv, men  for  et  Resultats  Skj'ld.  Jeg  ser  et  Par  Folk  der- 
henne i  Krogen,  og  jeg  vil  strax  gjøre  Bekjendtskab  med 
dem  og  spørge  dem   ud." 

Med  disse  Ord  skred  Majoren  rask  over  Gaarden  hen 
imod  et  Hjørne,  hvor  der  under  en  Luge  holdt  en  Vogn, 
i  hvilken  en  Mand  og  en  Kone,  Bønderfolk,  syntes  meget 
beskjæftigede.  Jeg  var  ifærd  med  at  tænde  en  ny  Cigar 
ved  Stumpen  af  den  gamle,  og  det  tog  nogen  Tid,  saa 
at  Majoren,  da  jeg  kom  tilstede,  allerede  var  i  fuld  Sam- 
tale eller  rettere  Enetale,  fordi  han,  sandt  at  sige,  havde 
spurgt  om  Meget,  men  ikke  faaet  mere  Svar,  end  om 
han  havde  talt  Græsk.  Sagen  var,  at  skjønt  født  paa 
Landet  havde  Hr.  Lind,  medens  han  bibragte  den  ene 
Generation  efter  den  anden  Kundskab  om  Mænd  og  Folke- 
slag, ganske  tabt  Evnen  til  at  samtale  med  sine  Egne 
Landsmænd  af  Bondestanden,  og  da  samtidig  en  Bevidst- 
hed om  denne  Sandhed  begyndte  at  dæmre  for  ham,  bad 
han  mig  om  at  overtage  Samtalen,  hvilket  jeg  gjorde. 

„God   Dag   og  glædelig  Jul." 

„Tak,  iligemaade,"  svarede  Manden   og  Konen. 

„Naa,  De  kan  tale,"  hviskede  Majoren  til  mig,  „ce 
n'est  que  le  premier  pas  qui  coute."i) 

„Vil  De  selv  gjøre  det  næste?" 

„Nej,  bliv  ved;  jeg  holder  mig  som  Reserve.  Ad  tria- 
rios  veniat  res.  2)  Triarierne,  husker  De  nok,  vare  Vete- 
ranerne, som  afgjorde  Slaget  og  toge  Profiten.  Det  vil 
jeg  ogsaa.  Naar  man  bliver  gammel,  bliver  man  egen- 
kjærlig,"  tilføjede  han  med  et  elskeligt,  baade  barnligt 
og   ironisk   Smil. 

„Men   saa   maa   De  ikke   afbryde   mig." 

„Nej.    Stille  i  Geledderne." 

„Hvad  hedder  I?  Jeg  synes,  jeg  skulde  have  set  Jer 
før,"  sagde  jeg  til  Manden. 

„Det  er  nok  mtiligt,  mit  Navn  er  ellers  Vigfus  Olsen." 

„Og  hun  er  formodenlig  Jer  Kone,"  vedblev  jeg. 

„Somme   siger   saa,"   svarede    Konen. 

„Og  hun  siger  vel  ikke  Nej,  Moer?" 

„Nej,  hidtil  har  jeg  ikke  sagt  Nej." 

„Saa  er  der  vel  heller  ingen  Fare  for,  at  Hun  nogen- 
sinde vil  sige  det." 


1)  Det  er  det  første  Skridt,  der  koster.    -)  Lad  det  komme  til  Kærne- 
tropperne. 

„Det  er  ikke  rimeligt,"  svarede  hun  med  et  Blik  til 
Manden. 

Der  var  aabenbart  Humør  i  de  Folk,  og  jeg  fik  Lyst 
til  at  passiare  \ddere;  men  Majoren  havde  gjort  en  lig- 
nende Iagttagelse  og  sagde:  „I  er  en  kløgtig  Kone,  Mut- 
ter; jeg  kan  godt  lide  saadanne  Fruentimmer." 

„Kan  Han?"  svarede  hun,  medens  hun  vedblev  at  hjælpe 
Manden  med  Arbejdet,  der  bestod  i  at  tomme  Tørv  af 
Vognen. 

Manden  antog  det  vel  for  sømmeligt,  at  han  nu  ogsaa 
spurgte,  og  sagde:  „Han  er  vel  fra  Aars?" 

„Nej,"  svarede  jeg,  „fra  Kjøbenhavn.  Jeg  og  min  Ven, 
Major   Lind,   ere  i  Besøg  her  paa   Gaarden." 

„Der  er  værre  Steder  end  der." 

„Det  er  der.  Har  I  solgt  ham  Tørv  idag?" 

„Nej,  vi  er  ikke  saa  mægtige!  Nej,  Gaardmanden  be- 
taler ham  Tørv  i  Afgift." 

„Naa?" 

„Ja,  og  jeg  har  lejet  Mosen  af  Gaardmanden  for  det 
Halve  af  Tørvene  og  for  ti  Dages  Arbejde,  og  dette 
er  en  af  mine  Dage.  Men  da  min  Kone  er  med  idag, 
gaar  det  for  to." 

„Er  det  Jere  egne  Heste  og  Vogn?" 

„Nej,  Kors,   det  er  Gaardmandens." 

„Er  Mosen  stor?" 

„Saadan  middel." 

„Ogsaa   middel  i  Bonitet?" 

„Nej,  jeg  vil  nok  se  paa  den  Mose  mellem  Aars  og 
Skanderborg,  der  er  bedre,"  svarede  han,  idet  han  rejste 
sig   højt  og  tørrede  Sveden   af  Panden. 

„Hvor   Meget   kan   I  nu   tjene   ved   den?" 

„Men,"  hviskede  Majoren,  idet  han  trak  mig  i  Ærmet, 
„det   fører   os   for  langt  bort   fra   Hovedsagen." 

„Stille  i  Geledderne!"  svarede  jeg  i  samme  Tone;  „det 
er  en  Mose,  vi  tale  om,  og  hvor  mange  Oldsager  og 
mærkelige  Ting  fra  Middelalderen  blive  ikke  fundne  i 
Moser!" 

„Det    er   sandt,"    svarede    Majoren    resignert. 

Manden  havde  imidlertid  tænkt  sig  om  og  sagde:  „Ja, 

det  er  ikke  godt  at  sige;  det  kommer  an  paa,  hvordan 
Aaret  er,   med  Regn  eller  Tørke." 

„Ja,    men    saadan    i  Gjennemsnit,    eller   saa    omtrent?" 

„Aa,  saadan  tyve  Skilling  om  Dagen  —  hvad  siger 
Du,   Mo'er?" 

„Ikke   saalangt   derfra,"  svarede  hun. 

„Nej,  han  sagde  saa,  Ole  Pind,  man  kaldte  ham  Ole 
Kjæp.  ' 

„Hvor   mange   Børn   har   I?" 

„Ti,  Vorherre  bevare  dem  vel!" 

„Ti  Børn  og  tyve  Skilling  om  Dagen!  Hvordan  er  det 
muligt?   Hvor  gammel  er  Jert  ældste?" 

„Hun  var  sytten  sidste  Kyndelmisse,  saa  det  bliver 
nu  snart  atten." 

„Og  det  yngste?" 

„To   Aar." 

„Saadanne  Ting  kan  Kjøbenhavnsfolk  ikke  forstaa," 
sagde  Konen,  der  bemærkede  og  fornøjede  sig  over  vor 
Forundring. 

„Nej,   det  er  sandt." 

„Saavidt  jeg  kan  skjønne,"  sagde  Manden  og  lænede 
sig  til  sin  Skovl,  „hænger  det  nok  saadan  sammen,  at 
derovre  er  Børn  en  Udgift;  men  for  os  og  vore  Lige 
er  de  en  Indtægt.  Vore  Børn  kan  snart  tjene  deres  Brød, 
naar  bare  man  har  overstaaet  de  første  Aar.  Vor  syv- 
aars    Dreng   er   Gaasevogter   hos    Gaardmanden." 

„Ja,  men  de  første,  besværlige  Aar,  I  talte  om  ~  I 
maa  dog  have  anden   Indtægt  end  Mosen." 

„Ja,  vi  har  lejet  en  Eng  af  Hr.  Holm,  og  den  føder  en 
Ko." 

„Og  fire  Faar!"  sagde  Konen; „den  Kjole,  jeg  har  paa, 
er  af  deres  Uld." 

„Ja,  og  min  Trøje,"  tilføjede  Manden;  „hun  spinder 
det  Altsammen." 

„Hun  lader  til  at  være  en  god  Husmoder,"  sagde  jeg. 

„Jeg  tager  min  Hat  af  for  Jer,"  udbrød  Majoren,  „I 
er  en  agtværdig  Kone!" 

„Ingen  har  sagt  Andet  endnu,"  svarede  hun. 

„Ja,  men,  I  er!"  raabte  Majoren  ivrig.  „Har  I  nogen- 
sinde hørt  Tale  om  den  store  Kejser  Napoleon?" 

„Kjøbenhavnsfolk  tror,  at  de  har  slugt  Alverdens  Vis- 
dom," svarede  hun  med  et  Smil  og  i  en  Tone,  der  borttog 
Uhøfligheden  af  Ordene. 

„Godt,  Mo'er,  saa  kan  jeg  fortælle  Jer,  at  da  engang 
en  berømt,  literær  Dame  spurgte  den  store  Kejser  Napo- 
leon, hvilken  Kvinde  han  agtede  højest,  svarede  Napo- 
leon: Den,  der  har  født  sin  Mand  flest  Børn." 

„Ja,  men,"  sagde  Manden  noget  mismodig,  „Karen  Peter- 
sen paa  Bakken  har  femten." 

„Hvor  mange  Børn  havde  Kejseren  selv?"  spurgte 
Konen. 

„Et,"  svarede  Majoren  noget  slukøret. 

„Stakkel,"  sagde  hun,  idet  hun  hjalp  sin  Mand  Trøjen 
paa. 

„Har   I  langt   hjem?"   spurgte   jeg   Manden. 

„Nej,  en  halv  Mils  Vej  og  en  Lunte,  vi  kan  være  mage- 
lig hjemme  inden  Hellig." 

„Hvor  er  det?" 

„Kjender  Han  Vejen  til  den  nye  Etatsraad?" 

„Ja." 

„Naa.  En  halv  Fjerdingvej  paa  den  anden  Side  af 
Vejrmøllen  bøjer  det  af  til  Sandgraven,  hvor  \i  bor.  Skulde 
de  Godtfolk  komme  den  Vej  i  Julen,  og  det  ikke  er  for 
megen  Nedladenhed  at  se  indenfor,  saa  skal  De  være 
velkomne." 

„Tak,  Vigfus  Olsen,  det  kan  nok  hænde  sig." 

„Det  skal  hænde  sig!  Vi  vil  komme!"  raabte  Majoren. 
„Men,  stop,  han  sagde:  Etatsraaden  —  hører  I  til  Etats- 
raadens  Gods?" 

„Nej,  det  skulde  jeg  ikke  mene,  skjont  han,  Mathias, 
eller  som  de  nu  kalder  ham,  Kammerjunkeren,  vilde  paa- 
staa   det." 

„Hvordan  det?"  spurgte  jeg. 

„Ja,  det  er  snart  fortalt,"  sagde  Manden  med  øjensynlig 
Lyst  til  at  tale.  „For  et  Par  Aars  Tid  siden  stod  mit  Hus 
paa  Højen;  men  saa  blæste  det  omkuld,  og  saa  flyttede 
jeg  det  ned  i  Sandgraven.  Men  Mathias,  som  er  Faderens 
højre  Haand,  fandt  ud,  at  jeg  var  rj^kket  et  Par  Tommer 
ned  over  hans  Skjel,  og  saa  forlangte  han,  at  jeg  skulde 

rykke  Huset  noget  tilbage;  men  det  kan  jeg  ikke,  for 
det  staar  klods  op  til  Sandgravens  Væg." 

„Aa,"  sagde  jeg,  „har  han  ladt  Jer  blive  i  Ro  saalænge, 
saa  gjør  han  Jer  vel  ingen  Uro  nu." 

„Nej,  det  kan  nok  være;  men  han  siger,  at  han  kan 
ikke  komme  til  at  grave  Sand,  fordi  jeg  er  ham  i  Vejen." 

„Aa,  der  er  vel  Sand  nok  i  Graven." 

„Ja,  for  alle  Andre  end  for  Etatsraaden  og  Kammer- 
junkeren. Det  er  nu  ikke  længer  siden  end  forrige  Uge, 
saa  mødte  han  mig  og  sagde:  Hør  nu.  Vigfus,  min  Taal- 
modighed  er  lang,  men  den  har  en  Ende  ligesom  enhver 
Ting  undtagen  en  Pølse,  for  den  har  to.  Hvis  Du  ikke 
snart  ser  at  komme  af  Vejen  med  Dit  Hus,  saa  varer 
jeg  Dig  ad.  Du  faar  mit  Besøg,  inden  Aaret  er  omme." 

„Det  er  vel  bare  en  Trusel." 

„Ja,  vel,  er  det  bare  en  Trusel;  men  har  Mathias 
Beutel  nogensinde  truet  uden  at  sætte  det  i  Værk?  —  Og 
nu,  siden  Kongen  har  gjort  dem  til  Etatsraader  og  Jun- 
kere, er  det  rent  galt,  nu  er  Loftet  ikke  højt  nok  for 
dem  til  Vorherres  egen  Himmel,  saadan   knejse  de." 

Medens  han  sagde  dette,  gjorde  Vigfus  sig  færdig  til  at 
kjøre  hjem,  med  en  Ro,  som  jeg  ikke  kunde  have  havt, 
hvis  Mathias  havde  lovet  mig  „et  Besøg". 

Med  et  nyt  „Glædeligt  Jul"  kjørte  Parret;  men  i  Porten 
standsede  Manden  og  gav  Tegn  til,  at  han  vilde  tale  med 
mig.  „Hvis  vi  ikke  har  været  høflige  nok  mod  Majoren," 
sagde  han,  „saa  be'e  vi  om,  at  han  ikke  ta'er  det  fortryde- 
ligt. Det  er  ikke  godt  for  Smaafolk  at  tale  til  saadan  en 
Herre." 

Konen  tilføjede:  „Man  kan  nok  mærke,  at  han  er  vant 
til  at  omgaas  Soldater;  men  han  har  vist  været  god 
imod  dem,  det  ser  han  ud  til." 

Jeg  bragte  gamle  Lind  det  omtrentlige  Indhold  af  dette 
Budskab,  og  han  udbrød:  „Ja,  sandfærdig  vil  jeg  besøge 
dem  i  Julen!  Og  der  er  jo  Guds  Gaver  af  Børn  .... 
hele  ti  ....  der  kan  jeg  tage  mit  Legetøj  med!" 

„Al  Agtelse  for  Deres  Legetøj,"  svarede  jeg,  „men  jeg 
tror,  at  en  Flaske  Portvin  til  Manden  og  Konen  og  noget 
fint  Brød  til  Børnene  vil  være  noksaa  velkomment,  og 
det  vil  jeg  tage  med." 


158  EN  JUL  PAA  LANDET 

„Ja,  gjør  det,  men  De  skal  bare  se,  hvad  jeg  har  for 
Ting!"  raabte  Majoren  og  tilføjede  derpaa  med  svagere 
Stemme:  „Tror  De  ikke,  jeg  kunde  tage  mig  en  lille  Lur 
inden  Julenadveren?  Jeg  har  anstrengt  mig  noget  i  For- 
middag, og  jeg  er  dog  ikke  længer  saa  ung  som  for  tre- 
dive Aar  siden." 

„Hvad  skulde  der  være  i  Vejen  for  det,  Hr.  Lind?" 

„Ja,  men  jeg  er  saa  bange  for  at  sove  over  mig.  Vil 
De  kalde  paa  mig  i  god  Tid?" 

„Det  vil  jeg  ganske  sikkert,"  svarede  jeg,  ganske  glad 
over  at  kunne  gjøre  den  fordringsløse  Mand  en  lille 
Tjeneste. 

Den  vævre  Gamle  fjernede  sig  med  lidt  sænket  Hoved, 
og  imedens  jeg  saa  efter  ham,  var  det  for  mig,  som  om 
Hjertensgodhed,  Tarvelighed  og  en  vis  Uskyldighed  eller 
Enfold  ikke  kunde  finde  nogen  anden  eller  bedre  Form 
end  den,  som  der  truUede   afsted  i  Kalmuks   Frakke. 

Glad  var  jeg  ved  nu  at  blive  ene  —  ingenlunde  fordi 
han  eller  Sandgravsfolkene  havde  trættet  mig,  men  fordi 
jeg  havde  en  speciel  Ven  at  beskjæftige  mig  med:  En- 
somheden, medens  Solen  sank  og  Skumringen  begyndte. 
To  af  Aarets  Dage  ere  særlig  egnede  for  Samkvem  med 
denne  Ven:  Fødselsdagen  og  Juleaften;  men  de  ere  meget 
forskjellige  med  Hensyn  til  den  Karakter,  som  de  meddele 
Ensomheden.  Fødselsdagen  er  en  Milepæl,  Der  staar  al- 
deles tydeligt  skrevet  paa  dens  ene  Side,  hvor  langt  vi  ere 
fra  Rejsens  Begjmdelse,  og  skjønt  den  anden  Side  er  tom, 
viser  den  dog  hen  imod  Rejsens  Ende.  Sandt  nok,  end- 
ogsaa  i  et  saadant  Øjeblik  fæste  vi  sjelden  Tanken  aldeles 
bestemt  paa  Døden  —  Livet  har  en  hemmelighedsfuld  Evn« 
til  at  se  sit  eget  Spejlbillede  ude  i  den  fjerne,  disede  Hori- 
zont  —  men  der  kommer  dog  en  Fornemmelse  af  et  slutte- 
ligt Formaal,  og  med  denne  Stemning  maale  vi  det  Forbi- 
gangne, opdage  de  brudte  gode  Forsætter,  erindre  de  lyk- 
kede  og  de  mislykkede  Bestræbelser,  søge  at  opmande 
os  til  nye,  opdage  vel  ogsaa  paa  den  tilbagelagte  Stræk- 
ning Grave  mellem  Blomster.  Juleaften  har  Lidet  eller  Intet 
af  dette.  Fortiden,  som  denne  Fødselsdag  opruller,  er 
for  umaadelig  til,  at  Enkeltmand  kan  maale  den  som  sin 
egen;    de,   som    festligholde   den,    ere    Folkeslagene;    selv 

bliver  man  et  Sandskorn,  en  Draabe  i  Oceanet  og  føler 
kun  Tilfredsstillelse  ved,  at  Ens  lille  Hjerte  i  dette  Øjeblik 
ikke  banker  alene,  at  det  bevæges  af  en  Strømning,  som 
gaar  over  den  hele,  vide  Jord.  Lad  da  den  nedgaaende 
Sol  kaste  sine  rodlige  Straaler  over  Sneen;  lad  Skum- 
ringen komme  ligesom  Skyggen  af  Helligaften,  der  svæver 
frem  paa  brede  Vinger;  lad  de  første  Stjerner  vise  sig  paa 
det  uendelige  Blaa;  lad  Lysene  et  for  et  blive  tændte  i 
Landsbyen,  som  om  den  Ij^kkelige  og  hellige  Aftens  Aand 
synlig  traadte  ind  i  Menneskenes  Boliger;  lad  den  første 
Lyd  af  Kirkeklokkerne  komme  og  med  dens  Højtidelighed 
brede  sig  ud  i  Stilheden  uden  at  skræmme  den;  lad  denne 
Lyd  bringe  Budskab  om,  at  nu  gaar  al  menneskelig  Virk- 
somhed til  Hvile,  og  nu  hersker,  om  end  kun  for  en  Stund, 
Kjærlighedens  Aand  paa  Jordens  Kreds  —  og  man  opfatter 
med  udvidet  Bryst  den  hele  Uendelighed,  som  er  i  Øje- 
blikket, og  man  gaar  glædefyldt,  dvælende,  fra  det  bløde 
Mørke  ind  til  sine  Venner  for  at  sige  af  ganske  Hjerte: 
Glædelig  Jul  i  Huset! 

Da  vi  mødtes  til  Julenadveren,  var  det,  som  om  vi  alle 
Tre,  skjønt  paa  forskjellig  Maade,  kom  fra  en  lignende 
Forberedelse,  og  som  om  vi  i  Mangel  af  anden  Familie 
medbragte  vor  hele  Slægt  af  gode  Tanker.  Men  rigtig 
Familie  var  det  dog  ikke  alligevel.  Hvilken  kraftig,  ja 
ædel  Alvor  der  end  kan  være  tilstede,  naar  Mænd  holde 
Maaltid,  slaar  den  dog  ikke  til  Juleaften,  der  ifølge  sit 
Væsen  skal  være  en  Familiefest.  Hver  af  os  havde  altfor 
meget  sin  særskilte  Fortid  og  Fremtid,  til  at  det  ikke 
jevnlig  maatte  synes  os  ganske  besynderligt,  at  vi  vare 
sammen  i  Øjeblikket,  og  den  rolige,  blide  Aand,  som  var 
over  os,  vilde  vistnok  være  bleven  trist,  hvis  Maaltidet 
ikke  var  blevet  afbrudt  af  en  Ceremoni,  som,  skjønt  saare 
simpel,  lagde  Beslag  paa  vore  Tanker.  Efter  en  sagte 
Banken  aabnedes  nemlig  Døren,  og  Folkene  kom  for  at 
sige  Tak  for  Mad.  Forrest  gik  den  gamle  Husjomfru, 
noget  bleg  og  spids,  men  Properheden  selv;  hendes  hvide 
Forklæde  skinnede,  som  om  det  var  af  Julesne.  Derpaa 
kom  Avlskarlen,  der  om  Foraaret  sætter  det  første  Ploug- 
skaar  i  Jorden  og  i  Høsten  gaar  forrest  med  Leen,  og 
efter  ham  de  andre  Karle  efter  deres  Rang,  og  efter  dem 

Pigerne  efter  deres  Rang,  fra  Stuepigen  til  Vaskertosen. 
Karlene  havde  samvittighedsf  uldt  taget  Træskoene  af  uden- 
for Døren.  En  for  En  drog  den  lange  Række  op  til  Richard, 
kyssede  ham  paa  Haanden  og  sagde:  Tak  for  Mad  og 
Glædelig  Jul,  hvorpaa  de  sagde  det  Samme  til  Majoren 
og  mig;  men  os  kyssede  kun  Pigerne,  ikke  Karlene,  paa 
Haanden.  Det  er  en  Ceremoni,  hvorunder  man  ikke  maa 
se  op;  thi  hver  enkelt  af  Karlene  og  Pigerne  er  maaske 
genert  eller  kan  ved  et  pludseligt  Blik  komme  til  at  gjøre 
en  kejtet  Bevægelse;  men  gjennem  Helheden,  hvor  meka- 
nisk og  monoton  den  end  er,  ja  netop  gjennem  den  ens- 
formige, dæmpede,  taktfaste  Lyd,  og  fra  saa  Mange,  for- 
nemmes den  gamle  Skik  og  den  gamle  Aand.  Det  var 
første  Gang,  at  Richard  sad  i  sin  Moders  Lænestol  og 
modtog  denne  Hylding.  Paa  denne  Plads  havde  Karle  og 
Piger  forrige  Juleaften  kysset  en  Haand,  der  nu  var  kold, 
og  denne  Tanke,  som  vel  Ingen  ganske  kunde  holde  borte, 
udbredte  over  det  Hele  en  næsten  højtidelig  Melankoli, 
og  da  Døren  igjen  var  lukket,  bøjede  Richard  Hovedet  og 
holdt  Haanden  for  Ansigtet. 

„Om  Forladelse,  mine  kjære  Venner,"  sagde  han,  idet 
han  pludselig  rejste  sig.  „Og  nu,  da  Tributen  er  betalt  de 
Døde,  ville  vi  ikke  glemme  de  Levende." 

Vi  fulgte  ham  i  nogen  Afstand,  medens  han  gik  ned  til 
Borgestuen.  „Hør  nu,  Folk,"  sagde  han,  „i  Julen  er  der 
ingen  Sorg  i  Huset;  Jomfruen  vil  give  Jer  Punsch  som 
sædvanlig  —  gjør  Jer  en  glad  Aften." 

„Her  er  Punschen,"  sagde  Husjomfruen,  der  efterfulgtes 
af  Piger  med  dampende  Boller. 

Richard  tog  et  Glas  og  sagde:  „Saa  drikker  jeg  Jer  til. 
Folk !  Tak  for  det,  I  have  været  hidtil  paa  Gaarden.  Glæde- 
lig Jul  for  Jer  Allesammen  og  Alle,  I  har  kjær!" 

Skjønt  noget  genert,  traadte  efter  en  lille  Pause  Avls- 
karlen et  halvt  Skridt  frem  og  sagde:  „Tak,  Husbond! 
Og  saa  vil  vi  Folk,  med  Forlov,  ønske  Husbond  det 
Samme.  Glædelig  Jul  for  Husbond  og  for  Alle,  han  har 
kjær!" 

Upaatvivlelig  havde  Gaardens  Folk  deres  Meninger  og 
Formodninger  om  Richards  Fremtid,  ja  maaske  om  Betyd- 
ningen af  hans  Ridt  til  de  Beutler;  thi  Karlene,  især  de, 

der  stode  længst  borte,  gave  en  Lj'd  som  af  en  Istemning 
eller  et  Hurra,  der  blev  bange  paa  Halvvejen. 

Da  vi  vare  komne  til  Sæde  i  Stuen,  syntes  Richard  igjen 
et  Øjeblik  tilbøjelig  til  at  bøje  Hovedet,  men  opmandede 
sig  og  sagde:  „Hør  nu,  Major  —  for  det  kan  De  ikke  længer 
slippe  for  at  være  imellem  Venner  —  hvad  siger  De  om 
en  Bolle  Punsch?" 

„Hvad  jeg  siger?"  svarede  Hr.  Lind;  „jeg  er  en  Mand 
af  f aa  Ord  og  vil  ikke  sige  Andet  end :  Velkommen !  —  ikke 
fordi  jeg  holder  utilbørlig  af  Punsch;  men  det  kan  ikke 
nægtes^  at  nydt  med  Maade  er  den  en  god,  sund  og  vel- 
smagende Drik,  der  befordrer  Selskabeligheden,  forudsat 
at  den,  som  man  jo  kan  vente  i  et  saadant  Hus  som  dette, 
er  lavet  af  gammel  Rom,  Sukker  quajitum  satis  ^)  og  ikke  for 
meget  Citron.  Der  er  dem,  som  holder  mere  af  Arraks- 
punsch,  og  jeg  skal  ikke  nægte  .  .  .  ." 

„Ja,"  sagde  Richard,  „her  er  nu  den  første  Bolle,  den 
anden  vil  blive  af  Arrak." 

„Den  anden?"  udbrød  Majoren;  „ja,  men  saa  maa  den 
første  drikkes  med  Maadehold. " 

„Det  skal  den  anden  sgu  med,"  svarede  Richard;  „har 
De  troet,  at  vi  Jyder  ere  umaadeholdne,  saa  har  De  troet 
fejl.  Men,"  vedblev  han  i  en  alvorligere  Tone,  „tillad  mig, 
før  vi  tænde  Cigarerne,  at  udbringe  en  Skaal,  som  svarer 
til  den  gamle  Skik,  da  man  holdt  Gravøl  og  gjorde  Løfter. 
Dette  Glas  er  for  min  Moders  Minde,  og  mit  Løfte  er,  at 
Ingen,  som  er  hende  uværdig,  nogensinde  skal  tage  hen- 
des Plads  i  dette  Hus." 

Mig  var  det  klart,  at  en  god  Halvdel  af  denne  Skaal  var 
adresseret  til  en  vis  Person  under  de  Beutlers  Tag,  og  da 
Richard  formodenlig  ved  at  sende  sine  Tanker  den  Vej 
paany  blev  opmærksom  paa  visse  Hindringer,  havde  han 
strax  efter  Møje  med  at  holde  sit  Ansigt  i  de  rette  Folder, 
hvorfor  jeg  tænkte  paa  at  finde  en  eller  anden  interessant 
Gjenstand  for  Samtale;  men  Majoren,  som  næppe  havde 
ringeste  Anelse  om,  hvordan  det  kneb  for  vor  Vært,  kom 
mig  alligevel  i  Forkjøbet. 

„Mine  Herrer,"  sagde  han,  idet  han  rejste  sig  med 
Glasset  i  Haanden,  „tillad  ogsaa  mig  at  udbringe  en  Skaal, 
og  tillad  mig  ligesom  vor  ærede  Vært  at  tage  mit  Udgangs- 

1)  I  passende  Mængde. 

punkt  fra  en  gammel,  nordisk  Skik.  Selve  Julen  er  en 
gammel  nordisk  Fest.  Vore  Forfædre  fejrede  Jul  længe 
før  Christi  Tid,  og  i  vort  Sprog  er  Navnet  blevet  bevaret, 
medens  beslægtede  Nationer  have  glemt  det.  Tyskerne 
sige  Weihnachten,  Engelskmændene  kalde  Festen  Christ- 
M essen,  Christmas.  Men  ligesom  vi  Skandinaver  ere  de 
Eneste,  der  sige  Jul  endnu  som  for  tusinde  Aar  siden,  saa- 
ledes  ere  vi  ogsaa  de  Eneste,  der  fejre  Julen  ikke  blot  som 
en  religiøs,  men  ogsaa  som  en  national  Højtid.  Det  er  en 
national  Fest  i  Addeste  Betj^dning,  fordi  den  —  det  Reli- 
giøse ufortalt  —  udgaar  fra  en  Betragtning  eller  Fornem- 
melse af  vor  Hjemstavns  Forhold  til  Solen  og  Lj'set, 
hvorfor  ogsaa  Lyset  giver  vore  Juletræer  en  ganske  anden 
Glans  end  de  matte  eller  smagløse  Efterligninger  anden- 
steds. Efter  Alt,  hvad  jeg  har  hørt  om  Julen  og  Julelys  i 
andre  Lande,  er  det  aabenbart,  at  man  ikke  har  faaet  Øjet 
op  for  den  symbolske  Betydning  og  næppe  nogensinde 
faar  det.  Med  sit  beundringsværdige  Instinkt  er  Folket 
—  jeg  mener  det  dybere  Lag  af  Folket  —  forblevet  trofast 
mod  den  Aand,  der,  om  jeg  tør  sige  saa,  hører  til  For- 
fædrenes Jord;  det  har  gjennem  Juletiden  en  Anelse  om 
Kamp  mellem  Lys  og  Mørke  og  Forudfølelse  af  Lysets 
Sejr.  Selve  Korsene,  som  vi  paa  vor  Rejse  saa  i  denne  og 
tilgrænsende  Egne  malede  paa  Porte  og  Ladedøre,  ere  i 
denne  Henseende  højst  interessante  og  ingenlunde,  som 
min  ærede  Ven  ligeoverfor  mente,  blot  Tegn  paa  Overtro. 
Nej,  med  min  ærede  Vens  Tilladelse,  ikke  ganske.  I  fjerne, 
uforstyrrede  Egne  af  vort  Land  bevarer  Folket  en  uty- 
delig Erindring  om,  hvad  der  skete  for  tusinde  Aar  siden, 
da  nemlig  et  himmelsk  Dynasti  blev  stødt  fra  Throncn 
og  et  andet  indsat  i  dets  Sted.  Den  afsatte  Hersker  og 
Prinserne  af  hans  Hus  —  Odin,  Thor,  Thyr  o.  s.  v.  — 
ligge  ligesom  andre  afsatte  Fyrstefamilier  paa  Udkig  efter 
en  eller  anden  gunstig  Omstændighed,  hvorved  de  igjen 
kunde  komme  tilbage,  og  i  Julen,  som  især  var  helliget 
deres  Dyrkelse,  ligesom  den  nu  er  helliget  det  nye,  sande 
Dynasti,  bestige  de  deres  Stridsheste.  Folket,  som  godt 
kjender  Sandheden  af  det  gamle  Ord  ,,Ddirant  reges, 
'plectuntur  Argivi'^)  —  endskjønt  det  just  ikke  kjender 
^)  Naar  Kongerne  strides,  gaar  det  ud  over  Folkene. 

Ordene  paa  Latin  —  hvad  gjør  Folket?  Jeg  spørger  Dem, 
mine  Herrer,  hvad  gjør  Folket?  Det  maler  paa  sine  Porte 
begge  Dynastiers  Skjoldmærke.  Thi  Thors  Hammer 
ligner  jo,  som  vi  Alle  vide,  det  hellige  Kors,  ligesom 
der  jo  ogsaa  i  vor  gamle  Mythologi  var  mere  Christendom 
end  i  nogetsomhelst  andet  hedensk  Folks.  Mine  Herrer, 
det  er  en  Selvfølge,  at  jeg  ikke  holder  med  det  faldne 
Dynasti.  Hvad  Religion  angaar,  er  jeg  Christen,  det  be- 
kjender  jeg  i  al  Ydmyghed;  for  det  er  tillige  noget  Stort 
at  være  en  Christen,  en  god  Christen.  Men  som  national 
dansk  Mand  er  jeg  glad  ved  at  se,  at  et  Minde  om  den 
Herre  Thor  endnu  er  tilstede  i  Folkets  Blod,  og  jeg  haaber 
af  ganske  Hjerte,  at  hans  Hammer  skal  føles  paa  vore 
Fjenders  Hoveder,  i  Nutid  og  Fremtid  som  i  Fortiden. 
Mine  Herrer,  jeg  siger  ikke,  at  Thor  skal  være  i  vore 
Hjerter  eller  i  vor  Sjæl,  men  i  vor  Arm.  Lad  det  hel- 
lige Kors  være  i  vore  Hjerter,  men  Thors  Lyn  i  vor 
Haand.  Mine  Herrer,  lad  os  paa  denne  helhge  Aften  min- 
des vort  Fædreland  og  sende  et  Ønske  til  Himlen  om, 
at  Vorherre  vil  staa  det  bi.  Gud  velsigne  gamle  Danmark, 
og  gid  ingen  uværdig  nogensinde  tage  Plads  i  det  danske 
Hus!" 

Jeg  har  maaske  gjengivet  Majorens  Tale  noget  vidt- 
løftigere end  egenlig  passende  med  denne  lille  Fortællings 
Omfang;  men  han  talte  med  en  saadan  Dd  og  Hjertelig- 
hed, og  hans  Personlighed  gav  den  noget  saa  særeget  Til- 
trækkende, at  hvert  Ord,  hvortil  hans  Tonefald,  Blik  og 
Miner  knytte  sig,  for  mig  har  en  Interesse,  som  Andre 
vel  næppe  kunne  finde  deri.  Paa  den  anden  Side  maa 
jeg  ogsaa  tilføje,  at  den  ikke  gik  hen  uden  Opposition, 
og  naar  det  ikke  var  ubeskedent  af  mig,  vilde  jeg  paa- 
staa,  at  jeg  havde  Ret  i  endel  Indvendinger;  men  for  at 
Publikum  kunde  samstemme  med  mig  heri,  maatte  jeg 
være  endnu  ubeskednere  og  forelægge  ogsaa  mine  Taler. 
Det  være  nok  at  sige,  at  Talen  bragte  meget  Liv  i  os 
og  førte  os  ind  paa  Politiken.  Man  siger  i  Almindelighed, 
at  Politiken  er  uselskabelig;  men  i  nærværende  Tilfælde 
fandt  jeg  ikke  dette  bekræftet.  Vor  Vært  blev  friere  og 
lettere  tilmode,  som  om  hans  personlige  Bekymringer 
følte  sig  smaa  overfor  Fødelandets  Anliggender;  en  om- 

hj'ggelig  Diskussion  af  store  Fællesinteresser  gav  vort 
Sind  en  mandig  Stemning  og  vedligeholdt  en  velgj ørende 
Tørst. 

Jeg  kan  næsten  ganske  forbigaa  den  følgende  Dag,  Jule- 
dag. Det  er  vistnok  den  eneste  Helligdag  i  Landet,  der 
bliver  fuldstændig  højtideligholdt;  intetsomhelst  Arbejde 
foretages,  undtagen  hvad  der  hører  til  Fode  for  Men- 
nesker og  Dyr,  og  da  denne  Beskjæftigelse  er  ganske 
uden   Rival,   bliver  den   ogsaa   passet   godt. 

Heller  ikke  har  jeg  Meget  at  berette  om  anden  Juledag, 
skjønt  vi  vare  paa  Jagt  hos  en  Hofjægermester  omtrent 
halvanden  Mil  borte.  Majoren  vilde  være  med,  men  var 
træt,  inden  vi  kom  til  den  anden  frosne  Brakmark,  og 
trak  sig  tilbage  til  Damerne,  og  jeg  har  mine  Grunde 
til  ikke  at  sla,a  om  mig  med  Jagteventyr;  thi  medens 
jeg  engang  stod  foran  en  høj  Busk,  mærkede  jeg  en  Uro 
mellem  Skytterne,  foraarsaget  ved,  at  en  Hare  var  sprun- 
gen op  bagved  os.  Jeg  vendte  mig  om  og  saa  igjennem 
Busken  Haren  ganske  tydelig  og  lige  for  mig,  hvilket 
bragte  mig  i  den  største  Iver  for  at  nedlægge  den;  men 
da  jeg  ikke  godt  kunde  skyde  igjennem  Busken  og  ikke 
havde  Tid  til  at  løbe  til  Siden,  skjod  jeg  over  Busken, 
hvilket  vakte  en  homerisk  Latter  og  gav  Anledning  til 
utallige  Vittigheder  om,  at  jeg  skjød  med  Bombe.  Naar 
jeg  nu  tænker  derpaa,  synes  det  mig  ubegribeligt,  at  jeg 
kunde  være  saa  dum;  men,  naar  man  ikke  er  en  ovet 
Skytte,  skal  man  ikke  forsværge  nogensomhelst  Jagtdum- 
hed. Der  er  en  Mand,  som  endnu,  hvert  Aars  anden  Jule- 
dag, faar  sig  en  sund  Latter,  naar  han  fortæller  om  min 
Bedrift. 

Efter  Jagten  var  der  stor  Diner  og  Dans.  De  Beutler 
vare  blandt  Gjæsterne,  og  miellem  Richard  og  Froken 
Amalie  fandt  samme  Scene  Sted  som  ved  forrige  Møde: 
først  henrj^kt  Glæde  ved  første  Øjekast  og  strax  fidgt 
af  Nedslagenhed,  idetmindste  paa  hans  Side,  uden  Tvivl 
foraarsaget  ved,  at  han,  for  ikke  at  bryde  aabent  med 
Beutlerne,  maatte  holde  sig  i  Afstand  fra  hende.  Det 
syntes  at  give  ham  Lise,  at  jeg  ved  Tilfældets  Gunst  fik 
hende  til  Borddame;  han  betragtede  mig  maaske  som 
sin   Stedfortræder  eller  som   Hindring   for  en   Anden  og 

Værre.  Men  skjøiit  det  for  mig  var  en  behagelig  Om- 
stændighed at  være  halvanden  Time  ene  med  Frøken 
Winge  —  thi  Kammerraad,  Landvæsenskommissær  Moes, 
som  sad  paa  hendes  anden  Side,  gjorde  egenlig  Tjeneste 
som  Væg,  og  han  var  saa  beskjæftiget  med  Mad  og 
Drikke,  at  han  knap,  som  mange  andre  Vægge,  havde 
Øren  —  saa  følte  jeg  dog,  at  Situationen  ikke  var  ganske 
uden  Fare,  nemlig  for  mig  selv.  Det  er  næsten  tantalisk 
ilt  sidde  hos  en  saadan  smuk  Pige,  der  ikke  blot  er  elsk- 
værdig, men  betragter  En  som  Stedfortræder  for  en  Anden, 
imod  hvem  hun  vil  være  specielt  elskværdig,  og  saa 
hele  Tiden  passe  paa  sig  selv  og  værge  sig  imod  det 
Behag,  hun  vækker.  Der  var  Øjeblikke,  da  jeg  hartad 
ønskede,  at  hun  maatte  vise  sig  lidt  kejtet  eller  sige  noget 
Skurrende,  for  at  jeg  kunde  trøste  mig  med,  at  det  ikke 
var  mig,  men  Richard  eller  Kammerjunkeren,  der  skulde 
have  hende.  Men  hun  vilde  ikke,  eller  rettere,  hun  kunde 
ikke.  Det  var  netop  det  Fortryllende  ved  hende,  at  man 
fornam  en  Natur,  der  uden  overvættes  Dannelse  var  har- 
monisk og  gik  rigtig  ved   Hjælp   af  sit   Instinkt. 

Jeg  har  ofte  bemærket,  at  naar  i  en  Fortælling  eller 
Roman  mindre  fejlfrie  Kvinder,  blandede  Naturer,  ere 
skildrede,  saa  blive  de  fleste  Læserinder  misfornøjede 
—  Nogle,  fordi  de  ville,  at  hvad  der  skrives  og  trykkes, 
skal  pege  mod  Idealet,  og  fordi  de  ikke  bemærke,  at 
Idealet  ikke  altid  kjendes  i  Enkeltheder,  men  gjennem 
en  Helhed  —  Andre,  fordi  de  have  en  Fornemmelse,  som 
om  der  udenfor  deres  Bolig  blev  ophængt  et  ugunstigt 
Skilt  —  medens  Sandheden  tvertimod  er,  at  Beskrivelser 
af  yderst  fortræffelige  Kvinder  ere  langt  mere  farlige, 
fordi  de  forhøje  unge  Mænds  Fordringer.  Jeg  kjender  en 
lille  Gaas,  der  aldrig  var  bleven  gift,  hvis  ikke  en  Dum- 
rian havde  af  en  Roman  faaet  Angst  for  kløgtige  Damer. 
Men  maaske  ville  de  fleste  Læserinder  svare,  at  de  slet 
ikke  forholde  sig  saa  egenkjærlig  til  en  Skildring,  det 
er  dem  blot  om  Sandheden  at  gjøre,  og  de  vide  bedst, 
hvor  megen  kvindelig  Elskværdighed  en  Mand  kan  finde 
at  beskrive,  naar  han  søger  rigtig.  Eller  maaske  sige 
de:  Værsgo,  forhøj  kun  de  unge  Herrers  Fordringer,  vi 
M.  Goldschmidt  i  Folkeudgave.  IV  11 

er  slet  ikke  bange.  Ja,  ja,  saa  toer  jeg  mine  Hænder, 
og   vender   tilbage   til   Froken   Winge. 

Det  Fængslende  ved  hende  var  som  sagt  det  Harmo- 
niske: Belevenhed  og  Naturlighed,  et  fint  Gemyt  og  sund 
Sans,  en  glad  Livlighed  forenet  med  et  Præg  af  Alvor  og 
Pligtfølelse.  Mange  af  os  tage  imod  Pligten  som  en  Nød- 
vendighed, som  Noget,  vi  skylde  Verden  og  en  fornuftig 
Egenkjærlighed,  medens  højere  Naturer  have  Pligtfølelsen 
i  sig  som  et  Instinkt,  der  er  paa  Vagt  og  i  Virksomhed, 
inden  Noget,  der  truer  den,  kan  nærme  sig  og  faa  Magt. 
En  saadan  pligtbunden  Natur,  der  \iser  sig,  ikke  i  kan- 
tet, visnet  Form,  men  i  en  ungdommelig  og  yndefuld 
Skikkelse,  udøver  en  sær  Magt,  en  poetisk  og  tillige  mo- 
ralsk. Vistnok  kunde  jeg  ikkun  bedomme  hende  efter, 
hvad  hun  sagde,  og  ikke  ved  at  se  hende  i  Handling;  men 
jeg  skildrer  jo  ogsaa  kun  den  Overbevisning,  som  hendes 
Væsen  frembragte  hos  mig,  og  en  af  Grundene  til,  at  jeg 
med  Føje  kan  sige  Overbevisning,  ikke  Indtryk,  hidrørte 
rimeligvis  fra  hendes  Stemme.  Den  kan  naturligvis  lige- 
saa  lidt  som  nogen  anden  Musik  beskrives;  men  af  hvad 
Art  Virkningen  af  et  Menneskes  Stemme  end  er,  saa 
kan  i  Reglen  siges,  at  den  er  ægte.  Alt  Andet  kan  for- 
falskes, selv  et  uskyldigt  Blik  kan  være  studeret;  men 
Stemmens  egen  indre  Klang  og  Tonart  er  Ingen  Herre 
over.  Je^  kunde  have  Ivttet  til  hendes  Stemme  uden 
Hensyn  til,  om  Ordene,  den  iførte  sig,  havde  Mening 
eller  ej  —  men  den  Slags  Stemmer  skjænker  Naturen 
ikke  sine  Børn  uden  tillige  at  give  dem  Intelligens  at  fylde 
dem    med. 

For  mig  var  det  ligesaa  vanskeligt  at  tale  til  hende  om 
Richard  som  ikke  at  tale  om  ham,  medens  han  sad  i 
nogen  Afstand  og,  saa  godt  det  kunde  ske,  holdt  Øje 
med  hendes  Læber  og  formodenlig  samtidig  tænkte  paa, 
hvorledes  han  med  stor  Behændighed  skulde  faa  mig  til 
at  tale  om  hende  og  gjengive  hendes  Ord.  Endelig  maatte 
Gjenstanden  jo  berøres,  og  je^  antog  rigtignok,  at  hun 
vilde  bruge  mig  paa  den  Maade,  som  han  ventede;  men 
jeg  kunde  ikke  gribe  hende  i  det.  Efterhaanden  mærkede 
jeg,  at  under  Indflydelsen  af  en  eller  anden  Magt  var  det 
mig  og  ikke  hende,  der  vilde  tale  om  ham;  under  Fægt- 

ningen,  som  fandt  Sted  mellem  os,  kunde  jeg  ikke  komme 
til  at  bruge  et  Stød,  som  en  Dame  engang  havde  lært 
mig  med  de  Ord:  Vær  elskværdig  mod  en  Dame  ved  at 
give  hende  Lejlighed  til  ^t  tale.  Al  min  Elskværdighed 
gik  efterhaanden  op  i  Stræben  efter  at  tale  til  hende 
om  det,  hun  helst  vilde  høre,  uagtet  jeg  gjentagne  Gange 
sagde  til  mig  selv:  Du  Nar,  Du  sidder  jo  her  som  hin 
Krage  med  Osten,  hvem  Ræven  bad  om  at  synge.  Kun 
i  Forbigaaende  —  og  jeg  mærkede  ikke  engang  Vejen, 
ad  hvilken  hun  kom  dertil  —  fortalte  hun,  at  medens 
Richards  Moder  levede,  havde  han  givet  hende  (Frøken 
Amalie)  Undervisning  i  Tegning,  og  da  jeg  senere  tænkte 
derover,  oversatte  jeg  denne  Meddelelse  til:  Hvis  De 
har  mærket  noget,  saa  skal  De  ogsaa  vide,  under  hvilke 
Auspicier  vor  Kjærlighed  er  beg^mdt.  Midt  under  vor 
Samtale  kom  Majoren  hen  til  mig  og  spurgte  hviskende^ 
om  det  var  rigtigt,  at  han  i  en  Skaal,  han  vilde  udbringe, 
hentydede  til  et  snart  og  lykkeligt  Ægteskab  mellem 
Kammerjunker  Beutel  og  Frøken  Winge.  Jeg  gav  et  Sæl 
og  saa  vistnok  paa  ham,  som  om  jeg  vilde  kneble  ham. 
Den  Gamle  misforstod  mig  aldeles,  men  kom  gjennem 
Misforstaaelsen  til  det  heldigste  Resultat.  Han  sagde: 
„Oh  ....  jeg  ser!  ....  Stakkel!  ....  ja,  jeg  skal  nok 
tie!"  —  og  listede  sig  tilbage  til  sin  Plads.  Min  For- 
fængelighed vilde  gjerne  udlægge  det  saaledes,  at  han 
med  „Stakkel'  sigtede  til  Kammerjunkeren;  men  jeg  tror 
dog,  han  mente  mig.  Hun  spurgte  mig,  hvad  det  var,  der 
pludselig  havde  bragt  mig  i  Affekt,  og  jeg  svarede,  at 
Majoren,  som  holdt  saa  meget  af  Richard,  havde  haft  til 
Hensigt  at  udbringe  hans  Skaal  og  ønske  ham  en  Hu- 
stru inden  næste  Jul.  Hun  blev  blussende  rød  og  for- 
søgte paa  at  gjøre  Kammerraad,  Landvæsenskommissær 
Moes  veltalende;  men  da  Rødmen  var  forbi,  opgav  hun 
Forsøget. 

Een  Dans  fik  Richard  med  hende;  den  havde  alle  sex 
Beutler  med  Kammerjunkeren  i  Spidsen  ikke  Behændig- 
hed nok  til  at  forhindre.  Men  l'appétit  vient  en  mangeant  i), 
og  Richard  fik  alligevel  ikke  flere  Danse  med  hende. 

Vi  kom   hjem   opad   Morgenstunden,   og  Dagen  hengik 

-)  Appetiten  kommer,  idet  man  spiser. 

med  Søvn  og  med  et  nyt  Middagsselskab,  hvor  de  Beutler 
ikke   vare   tilstede. 

Den  følgende  Dag,  28de  December,  erklærede  Majoren 
ved  Frokosten,  at  nu  havde  han  haft  nok  af  Julefor- 
nøjelse, nu  var  det  Tid,  at  han  tog  sig  noget  nyttigt  for. 
og  nu  vilde  han  uden  Ophold  gjore  Begyndelsen  med 
at  besøge  den  interessante  Bondefamilie,  hvor  der  upaa- 
t vivielig  var  Sagn  at  opdage  (og  hvor  han  kunde  an- 
bringe noget  af  sit  Legetøj).  Han  bad  mig  om  at  følge 
med,  hvilket  jeg  lovede,  uagtet  Richard  aabenbart  øn- 
skede at  have  mig  i  Enrum  og  pumpe  mig  ud,  hvilket 
jeg  ikke  havde  Lyst  til,  dels  af  en  Slags  Koketteri,  dels 
fordi  jeg  ikke  kunde  finde  mig  i  at  tale  om  Frøken 
Amalie  saa  forbeholdent,  som  hans  Mangel  paa  Fortrolig- 
hed vilde  gjøre  nødvendigt.  Jeg  agtede  hos  ham,  at 
han  holdt  Hævd  over  sin  Følelse  og  ikke  vilde  udsætte 
sig  for  at  gjøre  den  til  Konversations-Gjenstand;  men  saa 
maatte  han  ogsaa  tage  Følgerne. 

Trods  Majorens  Utaalmodighed  kom  vi  dog  ikke  af- 
sted før  henved  Kl.  12,  og  saa  tog  det  en  lang  Tid,  inden 
vi  fandt  Vigfus  Olsens  Hus;  thi  uagtet  han  selv  havde 
sagt,  at  han  boede  i  Sandgraven,  havde  jeg  dog  uvil- 
kaarlig  taget  det  som  en  Metafor  eller  idetmindste  for- 
staaet  det,  som  om  „Sandgraven  var  Navnet  paa  en  vis 
Del  af  Egnen.  Men  i  en  Sandgrav  boede  han.  skjøndt 
ikke  netop  paa  dens  Bund;  Huset  stod  ligesom  paa  et 
lille  Forbjerg,  der  sprang  ud  omtrent  midtvejs  mellem 
Jordens  Overflade  og  Hullets  Bund.  Husets  eller  Hyttens 
Skorsten  naaede  netop  til  Jorden,  saa  at  den  kunde  aande 
frit,  medens  Afgrunden  gabede  lige  under  Vinduerne. 
Husets  Indgang  vendte  ud  imod  den  Sti,  ad  hvilken  man 
steg  ned,  og  foran  laa  en  lille  bitte  Kaalhave.  Men  Hytten 
sjmtes  saadan  i  Læ  for  Himlens  Vinde,  dens  Straatag 
saa'  saa  hyggeligt  ud,  og  i  den  lilliputske  Have  med  sne- 
dækt Kaal  havde  man  et  saa  kjønt  Billede  paa  lykkelig 
Nøjsomhed,  at  den  Lyst,  vi  alle  bære  i  os  til  at  soge 
Lykken  i  afsondret  Fred,  uvilkaarlig  blev  vakt  ved  dette 
Syn.  Vi  bandt  Hestene  til  et  Piletræ  og  gik  igjennem 
Haven.  Det  varede  en  Stund,  inden  efter  gjentagen  Ban- 
ken Døren   l)lev  aabnet  paa   Klem  af  en   kjon   Pige  paa 

sj'tten,  alten  Aar,  med  Øjnene  røde  af  Graad.  Da  vi  spurgte 
efter  Vigfus  Olsen,  nølede  hun  med  at  svare;  men  da 
jeg  sagde:  „Hvis  Vigfus  eller  hans  Kone  er  hjemme, 
saa  sig,  at  vi  ere  de  to  Kjøbenhavnsfolk,  de  nok  vide," 
saa  gik  hun  ind,  efter  omhyggelig  at  have  lukket  Døren. 
„Graad  ogsaa  her!"  sagde  Majoren  medlidende;  „men," 
tilføjede  han  med  et  Blik  paa  den  Pakke,  han  havde  i 
Haanden,  „vi  skal  nok  faa  dem  til  at  smile!"  Pigebarnet 
kom  tilbage  og  sagde  grædende:  „Værsgo  at  gaa  ind  og 
se  vor  Fa'er,"  og  da  vi  kom  ind  i  Stuen,  saa'  vi  i  en 
Alkove  eller  rettere  i  en  Trækasse  i  Væggen  Vigfus  Olsen 
ligge  med  Hovedet  omviklet  af  blodigt  Linned,  og  Blod- 
pletter  paa   Sengen. 

„Hvad  er  det,  Vigfus  Olsen?"  sagde  jeg,  „har  I  gjort 
Jer  en   lystig  Jul?" 

„Ja,  lystig  nok  er  den  bleven,  men  ikke  for  mig," 
svarede  han   med  svag  Stemme. 

„Hvad  er  der  i  Vejen?  Hvor  er  Jer  Kone?" 

„Hun  er  gaaet  til  Karen  Peersen  paa  Bakken  efter 
Hjælp." 

„Men  hvad  er  der  hændt  Jer?  Er  I  faldet  ned  i  Sand- 
graven, eller  er  I  væltet?" 

,.Aa,  ja,  væltet,  men  ikke  af  en  Hest,  næ,  af  En,  der 
er   stærkere   end   en    Hest." 

„Min  kjære  Vigfus,"  sagde  Majoren,  „i  Deres  Stilling 
skal  man  være  dobbelt  forsigtig  med  sine  Ord.  Vor- 
herre er  visselig  stærkere  end  en  Hest;  men  det  er 
ikke   passende   at   anbringe   ham   i  den   Sammenligning." 

„Han,  jeg  taler  om,"  svarede  Vigfus,  „har  kun  lidt  at 
gjore   med   Vorherre;   tvertimod!" 

„Min  gode  Ven,  Vigfus!"  sagde  Majoren  ivrig,  „De  maa 
virkelig  ikke  tale  saadan.  Han,  De  nu  taler  om,  har  ikke 
Magt  over  os  Mennesker  og  kan  ikke  krumme  et  Haar 
paa  vort  Hoved." 

„Ja,"  svarede  Vigfus  Olsen,  „det  kan  nok  hænde  sig, 
at  han  ikke  kan  krumme  et  Haar  paa  mit  Ho'de;  men 
itu  er  det.  Det  kan  min  Kone  og  mine  Børn  bevidne, 
hvis  de  Godtfolk  ikke  kan  se  det  selv." 

„Hør  nu,  Vigfus,"  sagde  jeg,  „hvem  er  det,  I  taler  om?" 

„Om  ham,  Mathias,  Kammerjunkeren,  natyrhgvis,"  sva- 
rede Vigfus. 

„Kammerjunker  Beutel!"  raabte  Majoren  og  jeg;  „har 
han  slaaet  Jer?" 

„Ja,  hvis  han  ikke  vil  gaa  fra  det  som  en  Løgner, 
skjøndt  der  er  Vidner!  —  Og  der  gror  ikke  Græs,  hvor 
han  slaar.    Med  mig  er  det  nok  ude.  " 

„Nej,  hør  nu,  Vigfus,  sæt  Dig  nu  bare  ingen  Griller  i 
Hovedet  og  vær  ikke  forknyt.  Har  han  slaaet  Dig  i 
Gulvet,  saa  maa  Du  ikke  gjøre  ham  den  Fornøjelse  at 
blive  liggende.  Drik  nu  først  et  Glas  af  denne  Portvin, 
som  jeg  har  faaet  af  Jomfruen  paa  Holmgaard,  den  vil 
gjøre  Dig  godt.  Jeg  bragte  den  med,  for  at  vi  skulde 
drikke  paa  et  Glædeligt  Nytaar,  og  det  vil  vi  gjøre  allige- 
vel,  for  det  kan  blive  et  lykkelig  Aar  for  Dig  endnu. 

Vigfus  sagde  ikke  Nej  til  Vinen,  og  den  gjorde  ham 
synlig  godt,  medens  Majoren  stocf  med  et  ynksomt  Blik 
paa  sit  Legetøj  og  derefter  saa'  paa  mig  med  virkelig  Mis- 
undelse. 

Vigfus  Olsen  gav  os  nu  en  Beretning  om  det  fore- 
faldne; men  den  var  baade  vidtløftig  og  utj^delig  og  vel 
ogsaa  beregnet  paa  at  vække  vor  Medfølelse.  Efter  hvad 
jeg  kunde  skjønne,  var  Sammenhængen  kortelig  denne: 
Et  Par  Timer  før  os  var  Kammerjunkeren  ledsaget  af 
to  Tjenestekarle  kommen  til  Sandgraven  og  havde  be- 
falet dem  at  grave  Sand  lige  under  den  fremskydende 
Pynt,  hvorpaa  Huset  stod.  Maaske  havde  han  kun  gjort 
det  som  en  Demonstration,  eller  for  at  Græs  ikke  skulde 
gro  over  hans  formentlige  Ret;  men  Vigfus  mente,  at  det 
ligefrem  skete  af  Malice,  for  at  styrte  hans  Hus  om- 
kuld. Næppe  var  der  taget  et  Par  Skovlfulde  Sand,  før 
Kammerjunkeren  raabte  op:  „Kan  Du  høre  mig,  Vigfus 
Olsen?"  og  da  Vigfus  ved  Lyden  af  den  frygtede  Stemme 
for  ud,  vedblev  Mathias:  „Se  nu.  Vigfus,  vi  er  ifærd  med 
at  tage  lidt  Sand  hjem  fra  vor  Sandgrav,  og  da  dit  Hus 
derved  kunde  komme  til  at  svæve  i  Luften  som  en  Ballon, 
saa  vil  jeg  raade  Dig  til,  at  Du  rydder  det,  for  at  det  frit 
kan  stige  tilvejrs."  Istedetfor  at  bede  om  Skaanscl  og  give 
gode  Løfter,  som  Mathias  maaske  havde  ventet,  blev 
Vigfus  ude  af  sig  selv  af  Harme,  for  ind  og  hentede  en 


E\  JLL  PAA  LANDET  171 

Plejl  Og  raabte  ned,  at  han  vilde  forsvare  sin  Kone  og 
sine  Børn,  saalirnge  der  var  Liv  i  ham.  Med  lange  Skridt 
steg  da  Kæmpen  opad  Skraan ingen  og  stod  snart  ved 
Siden  af  Vigfus.  „Saa  Du  truer?"  sagde  han  og  var  ganske 
rød  i  Ansigtet,  og  „Øjnene  skinnede  som  to  smaa  Stykker 
Kul";  „truer  Du  mig?"  —  „Jeg  vil  værge  for  Kone  og 
Børn,"  svarede  Vigfus  noget  ængstelig.  —  „Det  er  saa 
længe,  siden  nogen  har  truet  mig  med  Hug,"  sagde  Ma- 
thias, „og  det  er  saa  tappert,  at  jeg  ikke  kan  lade  det 
ubelønnet,"  og  næste  Øjeblik  havde  Vigfus  en  Fornem- 
melse, som  om  Tordenen  slog  ned  i  hans  Hoved,  og  det 
lynede  fra  alle  Himmelhjørner.  Men  om  hans  Hoved  var 
gaaet  istykker  under  Kæmpens  Haand,  eller  han  i  Faldet 
havde  slaaet  sig  paa  en  Sten,  kunde  han  ikke  sige, 
for  han  var  ikke  kommen  til  sig  selv,  før  han  laa  i  sin 
Seng. 

Vigfus  saa'  rigtignok  foruroligende  bleg  ud;  men  det 
var  dog  øjensynligt,  at  hans  Hjerne  ikke  havde  lidt 
Skade,  og  af  et  almindeligt  Hul  i  Hovedet,  selv  om  det 
er  noget  stort,  plejer  en  Jyde  ikke  at  dø.  Det  var  og 
blev   imidlertid   en   meget   alvorlig   Sag. 

„Hvad   vil  t)u   nu   gjøre?"   spurgte   jeg. 

„Gjøre?  —  Jeg  har  ikke  stor  Lyst  til  at  komme  af 
Regnen   i  Tagdryppet." 

„Hvad  mener  Du  dermed?" 

„Ja,  se  nu,  jeg  kunde  jo  sagtens  sende  Bud  til  Bonde- 
vennernes Agent,  og  saa  vilde  alle  Rigens  Blade  glamme 
efter  disse  Beutler,  og  Kongen  vilde  kassere  deres  Etats- 
raadskab  og  Kammerjunkerskab.  Men  det  vilde  bare  gjøre 
dem  værre  endnu.  Byfolkene  vilde  bruge  mig  som  en 
Plejl;  men  mit  arme  Hoved  kom  sig  ikke  for  det,  og 
har  jeg  Raad  til  at  føre  Proces  om  min  Grund?" 

„Ja,  men  noget  maa  dog  gjøres." 

„Ja,  noget  A'il  blive  gjort,  og  det,  som  værre  er  .... 
Vil  en  af  de  Godtfolk  ulejlige  sig  med  at  lukke  Døren? 
....  De  saa'  min  ældste  Datter,  Anne  Kirstine.  Der  er  en 
Boelsmandssøn,  som  lober  efter  hende;  men  vi  er  for 
smaa  til,  at  hun  kan  faa  ham,  og  saa  har  jeg  holdt  dem 
fra  hinanden.  Men  naar  jeg  nu  dør,  saa  bliver  hun  forført, 
stakkels  Tos,  og  det  er  dog  Synd  for  hendes  Ansigt.  Vi 

skylder  alle  Vorherre  en  Død;  men  det  gjor  Døden  bitter 
at  gaa  paa.  " 

Hvorfor  den  stakkels  kjønne  Pige  skulde  blive  forfort, 
indsaa  jeg  rigtignok  ikke  som  Nødvendighed;  men  det 
slog  mig,  at  lignende  Ytringer  findes  i  Sagaerne,  og  der 
vise  de  sig  altid  profetiske. 

Vi  antoge  imidlertid,  at  det  var  høj  Tid  at  lade  Vigfus 
faa  Ro,  og  tog  Afsked  med  Løfte  om  at  sende  en  Doktor 
og  komme  snart  igjen. 

Under  den  hele  Fortælling  havde  Majoren  ikke  sagt  et 
Ord;  men  saasnart  vi  vare  udenfor,  gav  han  Luft  for 
sin  brændende  Harme  over  dette  skammelige,  morderske 
Anfald  og  for  sit  lidenskabelige  Ønske  om  at  se  det  straffet. 
Al  hans  Kjærlighed  til  de  Beutler  var  som  blæst  bort; 
havde  han  kunnet  opføre  et  Batteri  af  Kanoner  eller  Bli- 
der, vilde  han,  efter  at  have  ladet  Kvinderne  gaa  ud, 
skudt  Borgen  ned  i  Bund  og  Grund  og  saaet  Salt  paa 
dens  Ruiner.  Hans  stærke  Lidenskab  bidrog  til  at  gjøre 
mig  rolig,  og  jeg  saa'  desuden  Sagen  fra  en  Side,  Ma- 
joren ikke  havde  Øje  for.  Jeg  havde  en  Anelse  om,  at 
Kammerjunkeren  aldeels  ikke  havde  tilsigtet  en  direkte 
Strid  med  Vigfus  Olsen,  men  kun  i  sit  onde  Lune  — 
hvilket  jeg  forklarede  i  Lighed  med  det,  en  Hanelefant 
har,  naar  den  føler  sig  tilsidesat  —  var  gaaet  videre  end 
paatænkt.  Hans  egenlige  Hensigt  var  vistnok  at  komme 
i  Strid  med  Richard  Holm,  hvis  Grund  Vigfus  Olsen 
havde  lejet.  Hvorfor  vilde  han  ellers  netop  nu  rippe  op 
i  Striden  om  Graniseskjel?  Og  kom  det  først  til  Strid  med 
Richard,  saa  var  Vejen  spærret  for  min  Ven  til  at  se 
og  tale  med  Frøken  Amalie.  Jeg  indsaa,  at  det  vold- 
somme Slag  paa  en  Maade  var  til  Held  for  Richard,  for- 
udsat, at  han  ikke  kom  ti  lat  tage  sig  af  Sagen,  og  jeg 
ønskede  derfor  at  holde  ham  uvidende  derom  saa  længe 
som    mulig. 

Det  kunde  imidlertid  ikke  nytte  at  tale  til  Majoren  om 
den  højere  Politik,  hvor  Fros  og  Justitia  paa  indviklet 
Maade  havde  Portefeuiller,  og  jeg  nøjedes  derfor  med 
at  gjøre  ham  opmærksom  paa,  at  Vigfus  Olsens  Tarv 
var  vigtigere  end  Straf  over  Kammerjunkeren,  og  at  vi, 
for  at  Richard  ikke  strax  skulde  blive  nødt  til  at  skride 


EN  JUL  PAA  LANDET  173 

juridisk  ind,  helst  maatte  se  efter,  hvad  vi  selv  mulig 
kunde  gjore.  Mig  forekom  det,  tilføjede  jeg,  at  jeg  saa' 
Traade,  der  kunde  blive  til  et  Reb  om  Kammerjunkerens 
Hals;   men   vi  maatte  være  forsigtige. 

Majoren  var  rede  nok  til  at  love,  at  han  for  ikke  at 
bringe  Richard  i  Ubehageligheder  vilde  tie  stille,  og  han 
tilføjede:  „De  kjender  saa  mange  Folk  og  kan  sno  Dem 
i  Verden;  jeg  er  ikke  andet  end  en  Mus;  men  en  Mus 
befriede    engang   en    Løve." 

Lidet  tænkte  jeg,  at  Majoren  næsten  talte  profetisk,  da 
jeg  i  mit  Overmod  svarede:  „Ja,  men  her  gjælder  det 
om  at  binde  en  Løve,  og  derfor  vilde  det  være  heldigere, 
om  De  istedetfor  beskedent  at  være  en  Mus,  var  noget 
andet,   som   De  ikke  er/' 

„Og   hvad    er   det,   maa   jeg   spørge?" 

„En  Kamel,  for  Loven  er  jo  bange  for  Kameler." 

„Gid  jeg  da  var  en  Kamel,  blot  det  kunde  hjælpe  den 
stakkels   Mand   og  hans  Datter!"  svarede  Majoren. 

„Ja,  det  er  Hovedsagen!  —  Det  meste  vil  komme  an 
paa  Herredsfogden.  Hvis  det  er  en  Mand,  man  kan  tale 
sig  tilrette  med,  saa  kan  der  komme  meget  godt  ud  af 
det  Lynslag.  Kjære  Hr.  Lind,  bliv  ikke  utaalmodig,  men 
lad  mig  raade!" 

„De  skal  raade!  De  skal!  De  skal  være  Manden,  der 
taler,  Haanden,  der  handler,  ja  Hjernen,  der  tænker; 
jeg  vil  ikke  være  andet  end  Blæsebælgen,  der  puster 
til  Ilden.  I  vore  Dage,"  tilføjede  han  med  et  blidt  Smil, 
„er  Verdensordenen  forstyrret;  den  gamle  er  hidsig,  og 
den  unge  er  viis." 

Da  jeg  ret  kom  til  at  tænke  over  Sagen,  opdagede  jeg, 
at  jeg  ved  at  ville  holde  Richard  udenfor  den,  egenlig 
havde  tænkt  mindre  paa  ham  end  paa  Frøken  Winge. 
Havde  jeg  været  en  mefistofelisk  Regissør  ved  denne 
Verdens  Scene,  kunde  det  vil  have  moret  sig  at  se  et 
Experiment  gjort  med  hende,  at  iagttage,  hvorledes  hun 
vilde  tage  sig  ud  i  Kamp  og  Forvirring.  Jeg  forestillede 
mig  tydelig  nok,  at  hun  for  Tiden  ikke  gik  ligegjddig  om, 
men  at  hun  som  en  Penelope  i  Stilhed  syslede  og  vævede 
paa  en  eller  anden  lille  Plan  om  Udsættelse  og  Redning 
og  styrkede  Garnet  med  Haabets  Islæt,  Men  hvis  denne 

huslig-kvindelige  Snildhed  ikke  længer  var  paa  sin  Plads, 
hvis  hun  skulde  vælge  imellem  et  usandt  og  uhelligt 
Ægteskab  eller  et  aabent  Brud  med  sin  Familie,  hvis 
hendes  Natur  fik  den  Opgave  at  bringe  stærke  og  liden- 
skabelige Dissonanser  i  Harmoni,  hvordan  vilde  hun  saa 
bestaa,  hvor  vilde  Skjønheden  blive  af?  Jeg  havde  faaet 
hende  saa  kjær,  næsten  kunde  jeg!  sige:  søsterlig  kjær, 
hun  var  i  den  Grad  for  min  Forestilling  kommen  til  at 
tilhøre  det  gode  i  Verden,  man  vil  have  uantastet,  at 
jeg  med  Ængstelighed  og  Uvillie  tænkte  paa  en  saadan 
mulig  Forstyrrelse.  Hvad  Richard  angik,  regnede  jeg, 
at  han  jo  nok  i  Løbet  af  denne  eller  næste  Dag  paa  en 
eller  anden  Maade  vilde  høre  om  det  forefaldne;  men  det 
var  dog  noget  ganske  andet  end,  om  vi  fortalte  ham  det 
og  med  eller  mod  vor  Villie  gjorde  ham  det  til  en  Æres- 
sag at  tage  Parti. 

Ved  Middagsbordet  fik  vi  Samtalen  i  ret  livlig  Gang 
ved  at  lade  Richard  give  Oplysning  om  Familier  i  Nabo- 
laget, og  da  han  omtalte  to  Herremænd,  som  laa  i  Proces, 
kunde  jeg  ganske  naturlig  udspørge  ham  om  Dommeren 
paa  Egnen.  Jeg  erfarede  da,  at  Herredsfogden  tillige  var 
B3  foged  i  nærmeste  Kjøbstad;  men  hvad  Richard  til- 
føjede om  hans  Karakter,  var  just  ikke  meget  trøstende: 
„Han  er  Enkemand,  en  forlibt  Nar  og  ubehagelig  Person." 
Men  da  jeg  spurgte:  „Kommer  han  hos  Etatsraadens?  ' 
og  Richard  blev  rød,  imedens  han  svarede  Ja,  saa  trø- 
stede jeg  mig  med,  at  min  Ven  med  en  Ensidighed,  som 
ikke  er  usædvanlig  hos  Elskere,  havde  fældet  en  Dom, 
som  ved  Appel  kunde  blive  underkjendt.  Ogsaa  byder  Ret- 
færdigheden mig  at  tilføje,  at  Richard  hurtig  tog  Magten 
over  sig  selv  og  tilføjede  saa  koldsindig  som  mulig: 
„Han  skal  være  ret  flink  i  sit  Embede.  Vi  træffe  ham 
nok  en  Gang  derovre  ....  han  er  intim  Ven  af  Kammer- 
junkeren, det  vil  sige  tilsyneladende,  ikke  oprigtig:  men 
Kammerjunkeren  hører  til  den  Slags  Mennesker,  som 
let  kunne  narres,  fordi  de  ikke  kunne  være  mistænk- 
somme mod  flere  end  een  ad  Gangen"  —  hvilket  jeg 
uden  at  bruge  stor  Skarpsindighed  oversatte  ved:  Enke- 
manden gjor  Kur  til   Froken   Amalie. 

Jeg  begyndte  at  se,  at  der  i  det  uskyldige  Landliv  var 

ganske  god  Mulighed  for  en  Intrige;  men  jeg  kunde 
endnu   ikke   se,   hvordan   den  skulde   slynges. 

Majoren  vilde  have,  at  vi  strax  skulde  tage  til  Byen, 
men  gav  efter,  da  jeg  gjorde  ham  opmærksom  paa,  at 
Richard  vilde  være  beskjæftiget  med  Regnskaber  næste 
Formiddag;  saa  kunde  vi  tage  ene  afsted  og  med  det 
samme  høre  til  Vigfus  Olsen.  Dette  skete  ogsaa.  Vigfus 
havde,  som  det  var  at  vente,  faaet  Feber,  og  Doktoren 
havde  paabudt  saa  megen  Ro  som  mulig.  Frøken  AmaUe 
havde  allerede  været  der  om  Aftenen  og  bragt  Syltetøj 
og  Vin  m.  m.  Det  lod  til,  at  Konen  opfattede  dette,  som 
om  Frøken  Winge  vilde  bøde  lidt  paa  sin  tilkommende 
Husbondes  Forseelse,  og  hun  tilføjede:  „Det  er  Synd  for 
hende."  Vi  forlangte  ikke,  og  hun  gav  ikke  nærmere 
Forklaring  af  dette  Ord,  og  det  var  ogsaa  det  eneste, 
som  blev  ytret  med  Hensyn  til  Beutlerne.  Der  lød  ingen 
Klage  og  ingen  Vrede,  og  denne  Tavshed,  medens  der 
var  øjensynlig  Angst,  og  medens  Manden  stønnede,  gjorde 
mere  Indtryk  paa  mig  end  hele  Vigfus  Olsens  Beretning 
forrige  Dag.  Da  vi  forlode  Huset,  mærkede  jeg,  næsten 
til  min  Forundring,  at  jeg  var  inderlig  forbitret  paa 
Kammerjunkeren  og  ønskede  Strid  med  ham;  men  lykke- 
ligvis havde  jeg  to  Mils  Kjørsel  i  en  skjærende  Norden- 
vind   til    at    afkjøle    mig. 

Da  vi  gik  fra  Gjæstgivergaarden  ned  ad  Kjøbstadens 
Gade,  saa'  vi  i  nogen  Afstand  Kammerjunkeren  komme 
gaaende  Arm  i  Arm  med  en  Mand,  i  hvem  jeg  paa  den 
guldbroderede  Krave  strax  kjendte  By-  og  Herredsfogden. 

„Nu,"  sagde  jeg  til  Majoren,  „gjælder  det  om  at  give 
Agt.  Paa  vor  Selvbeherskelse  beror  maaske  Vigfus  Ol- 
sens Vel  og  Ve." 

„Qui  nescit  simulare,  nescit  regnare"^)  var  Svaret; 
„for  en  Gangs  Skyld  vil  jeg  være  Jesuit  og  lade  Hen- 
sigten hellige  Midlet  —  men  paa  en  Betingelse:  Betro 
mig  Deres  Angrebsplan." 

„Men,  kjære  Hr.  Lind,  her  er  endnu  ikke  Tale  om 
Angreb;  vi  ere  ude  paa  Spejderi,  vi  rekognoscere  Ter- 
rænet ....  De  véd,  at  en  Generals  første  Pligt  er  at 
rekognoscere." 

1)  Hvo  der  ikke  kan  forstille  sig.  kan  ikke  herske. 

„Jeg  er  bange,   De  er  mig  for  klog. " 

„Kjære  Hr.  Lind,  jeg  vil  sige  Dem,  at  jeg  er  ligesaa 
vred  som  De;  men  min  Vrede  er  en  god  Jagthund,  den 
gjoer  ikke  i  urette  Tid." 

„Ja,   før  saa  an,  i  Guds  Navn!" 

Mathias  forestillede  os  for  Kancelliraaden,  en  temmelig 
fyldig,  smuk  Mand  paa  omtrent  fyrretyve,  som  strax 
meget  venskabelig  sagde,  at  han  havde  hørt,  vi  vare 
paa  Egnen,  og  glædet  sig  til  at  se  os.  „Og  nu  er  det  mig 
en  desto  større  Fornøjelse  at  træffe  Dem,  mine  Herrer," 
vedblev  han,  „som  De  kunne  gjøre  mig  en  Tjeneste  og 
hjælpe  mig  med  at  faa  denne  unge  Herre  til  at  gaa  i 
Theatret  iaften  —  for  her  er  kommet  en  Trup  meget 
gode  Subjekter,  og  der  spilles  blot  iaften  og  imorgen  Aften. 
Kammerjunkeren  siger,  han  vil  ikke,  fordi  det  vil  blive 
saa  kjedeligt  at  ride  hjem  alene;  men  det  kan  han  dog 
ikke  være  saa  uhøflig  at  sige  længer.  Kom  og  spis  til 
Middag  hos  mig,  mine  Herrer,  og  lad  os  saa  gaa  i 
Theatret.  Paa  en  gammel,  rustificeret  Student  som  mig 
løber  ordenlig  Tænderne  i  Vand  ved  Ordet  Theater." 

„Jeg  kan  sgu  ikke  godt,"  sagde  Mathias;  „jeg  lovede 
at  være  hjemme  inden  Aften.  Hvad  vil  de  tænke,  naar 
jeg  ikke   kommer? " 

,,Etatsraadinden  vil  blive  ængstelig  for  sin  Glut.  Jeg 
véd  heller  ikke,  hvordan  De  kan  faa  Lov  til  at  ride  ud 
alene!  Men  et  Spøg,  et  andet  Alvor,  vi  kan  sagtens 
finde  en  Bonde  fra  Egnen  og  sende  en  Seddel  hjem  baade 
til  Etatsraaden  og  til  Holm,  saa  at  han  heller  ikke  skal 
være   i  Angst." 

Man  skulde  troet,  at  Mathias  havde  en  Anelse  om  den 
Skjæbne,  der  forestod  ham,  saa  nødig  vilde  haiL  men 
maatte  dog  endelig  give  efter. 

Maaltidet  var  udmærket,  og  da  man  højt  erkjendte  det, 
sagde  vor  Vært:  „Ja  vel,  jeg  har  en  god  Kokkepige.  Naar 
man  er  blevet  Enkemand,  maa  man  finde  paa  kunstige 
Midler  til  at  gjøre  Hjemmet  behageligt  for  sig  selv  og  sine 
Venner.  Prøv  De,  hvad  det  er  at  sidde  hele  Dagen  i 
Retten  og  have  at  gjøre  med  smaa  Tyverier  og  smaa 
Slagsmaal,  og  De  ville  erkjende,  at  man  ved  sin  Hjem- 
komst maa  have  noget  til  at  opfriske  Livsaanderne.  Enke- 

mænd  og  Pebersvende  blive  ved  Omstændighedernes  Magt 
til  Gourmands.  Jeg  véd  ikke,  om  nogen  af  mine  ærede 
Gjæster   er    i  nogen    af   disse    Kategorier?" 

„Jeg,"   sagde    Majoren. 

„Enkemand   eller   Pebersvend?" 

„Pebersvend." 

„Saa  er  hele  Gourmandisens  Fakultet  repræsenteret, 
og  jeg  foreslaar,  at  vi  fejre  Begivenheden  med  en  extra 

hvad  holder  De  mest  af,  Hr  .Major  Lind,  Nuits  eller 

Pomard?" 

Majoren,  der  rimeligvis  betragtede  sig  som  i  Fjendens 
Land,  hvor  intet  skulde  skaanes,  svarede:  „Jeg  foragter 
ingen   af  Delene." 

„Jeg  har  endnu  aldrig  truffet  den  Mand,  der  gjorde  det," 
sagde  Kancelliraaden  og  gik  for  selv  at  hente  Vinen  fra 
Kj  ælderen. 

„Dolus  an  virtus  quis  in  hostem  requiret?"^)  sagde 
Majoren  med  et  fornøjet  og  listigt  Blik  paa  mig,  idet 
han  aabenbart  glædede  sig  over  at  spille  sin  Hykler- 
rolle  saa  godt  og  ikke  saa'  noget  ondt  lurende  paa  Fla- 
skens Bund. 

„Hvad  var  det.  De  sagde?"  spurgte  Kammerjunkeren, 
der  hele  Tiden  havde  siddet  i  Tanker  eller  noget  lig- 
nende. 

„Han  sagde:  Nuits  eller  Pomard,  hvo  vil  vrage,  naar 
de  ere  gamle?" 

„Det  havde   Majoren   meget   Ret   i,"  sagde  Kæmpen. 

„Mere,  end  De  tror,"  svarede  Majoren  og  gned  sine 
Hænder  af  Fornøjelse.  „Der  er  gaaet  en  Macchiavel  til- 
grunde  i  mig." 

„Hvem    var   Macchiavel?" 

„En    stor    Historiker." 

„Ja,  saa  er  han  sgu  funden  igjen!"  raabte  Mathias  med 
en  høj  Latter  over  sin  egen  Vittighed,  og  Latteren  forenet 
med  de  støvede  Flasker,  der  nu  kom  tilsyne,  syntes  ganske 
at  forjage  hans  onde  Humør. 

Vi  vare  alle  fire  i  det  prægtigste  Lune,  da  vi  ankom 
til  Theatret  og  toge  Plads  i  en  Loge  i  første  Etage  be- 
lagt med  rødt  Klæde,  Kammerjunkeren  til  venstre,  saa 
1)  List  eller  Tapperhed,  hvo  vil  vrage,  naar  det  gjælder  Fjenden. 

Obersten,  saa  Kancelliraaden  og  saa  jeg,  og  som  om  vi 
vare  kongelige  Personer,  gik  Tæppet  op  strax  efter  vor 
Ankomst. 

Efter  en  Stunds  Forløb  troede  jeg  at  bemærke,  at  første 
Elskerinde,  en  kjon,  ung  Dame,  hvem  jeg  erindrede  at 
have  set  spille  i  Kjøbenhavn,  gjentagent  saa'  op  til  vor 
Loge,  og  jeg  antog,  at  hendes  Opmærksomhed  gjaldt  mig, 
at  hun  mulig  havde  set  mig  i  Kjøbenhavn  og  havde 
gjenkjendt  mig.  Men  pludselig  hørte  jeg  Mathias  sige 
dæmpet  og  med  en  kort  Latter:  ,,Hun  ser  sgu  paa  mig!' 

—  hvortil  Kancelliraaden  bemærkede  ligesaa  dæmpet: 
„Den  Nar!" 

Lidt  efter  sagde  Kæmpen  i  en  dybere  og  alvorligere 
Tone  med  en  Blanding  af  Overbevisning  og  Forundring: 
„F —  skal  ta'e  mig,  om  det  ikke  er  mig,  hun  ser  paa!  ' 

—  hvortil  Kancelliraaden,  igjen  dæmpet,  anmærkede:  „F — 
ta'e  den  Nar!" 

Nu  hører  det,  tror  jeg,  noget  nær  til  den  største  Trol- 
dom,  som  Mandfolk,  der  ikke  ere  vante  til  at  komme 
mellem  Kulisserne,  kunne  udsættes  for,  at  blive  G  jen- 
stand for  en  smuk  Skuespillerindes  Blik,  der  udvælger 
ham  iblandt  de  mange,  dvæler  paa  ham  med  ubestemt 
Behag  og  Undren,  synes  at  suge  Begejstring  af  hans  Nær- 
værelse og  love  ham  Andel  i  den  uendelige  Feverden, 
som  Skuepladsen  halvt  lader  skimte,  halvt  skjuler.  Men 
vid  og  uendelig,  som  denne  Feverden  er,  har  den  dog 
kun  Plads  for  en.  Selv  Damon  og  Pythias  vilde,  det 
tror  jeg  for  vist,  ophøre  at  være  Venner,  hvis  de  begge 
paa  engang  bleve  Gjenstand  for  den  samme  tryllende 
Lokken. 

„Godt,"  tænkte  jeg,  „Tilfældet  kan  her  gjøre  noget, 
skjøndt  det  vel  ikke  vil  komme  til  aabent  Brud  mellem 
Damon    og    Pythias." 

Da  det  første  Stykke  var  forbi,  bemærkede  jeg,  at 
Majoren  var  i  nogen  Sindsbevægelse,  og  at  han  vin- 
kede mig  ud  af  Logen. 

„Jeg  frygter,"  sagde  han,  da  vi  vare  paa  Gangen,  „at 
Kammerjunkeren  og  Kancelliraaden  ere  blevne  førte  i 
en  Vildfarelse,  som  kunde  være  til  Skade  for  en  ung 
Dame.  Det  lod  til,  at  begge  troede,  hun  saa  paa  dem  —  jeg 

mener  Skuespillerinden,  Jomfru  Julie  Lund  —  og  jeg 
vidste  ikke,  hvorledes  jeg  skulde  sige  dem,  at  de  tog 
fejl." 

„Hvem  saa'  hun  da  paa?" 

„Paa  mig,   naturligvis."' 

„Alter  Schiitzt  vor  Thorheit  nichf'O,  tænkte  jeg  og  sagde 
ligefrem,  for  ikke  at  sige  uhøflig,  til  Majoren:  „Hvorfor 
skulde  hun  se  paa  Dem?' 

„Fordi  vi  er  gamle  Venner!  Jeg  har  lært  hende  Hi- 
storie, og  saadan  en  flink  Pige,  som  det  var!  Det  er  en 
Fornøjelse  at  undervise  Piger!  De  undres  over  enhver 
ny  Kjendsgjerning,  som  kommer  til  deres  Kundskab,  me- 
dens de  dumme  Drenge  betragte  den  som  en  Selvfølge 
eller  som  Noget,  man  har  hittet  paa  for  at  plage  dem. 
Og  ser  De,  saa  er  Pigerne  altid  en  lille  Smule  forelskede 
i  deres  Lærer  —  men  det  er  saadan  en  god,  uskyldig  Kjær- 
lighed! Naar  han  kommer  ind  i  Klassen  træt  og  mis- 
modig —  hvilket  jo  desværre  ofte  er  Tilfældet  —  saa 
vide  de  meget  godt,  at  et  Blik  af  dem,  en  lille  blød  Bøjning 
af  deres  Stemme  kan  oplive  ham.  De  kjærtegne  ham  med 
noget  ligesom  Magnetisk  i  Luften.  De  sætte  hans  Stol 
tilrette,  og  om  ogsaa  det  ikke  bestaar  i  Andet  end  rykke 
den  en  Tomme  frem  og  tilbage,  saa  faar  den  dog  strax  et 
andet  Udseende  og  staar  ikke  længer  som  en  død  Klods, 
der  ligesaa  følelsesløst  modtager  mig  som  min  Forgænger. 
Ja,  var  der  ikke  til  Afvexling  Pigebørn,  saa  skulde  Pokker 
være  Timelærer!  Og  hun  dernede,  hun  var  nu  altid  den 

Første jeg  vil  ikke  sige  i  Lærdom,  men  i  at  tage 

sig  af  En aa,  hun  kunde  gaa  ind  og  ud  af  En  .  .  .  .' 

„Var  hun  kløgtig?  Havde  hun  esprit^)'V' 

„Ja,  jeg  er  næsten  bange  for,  at  hun  havde  lidt  for 
meget.  Hvis  jeg  var  gift  og  havde  Piger,  saa  vilde  jeg 
ikke  ønske,  at  de  skulde  have  for  megen  esprit." 

„Hør,  Hr.  Lind,  De  kunde  gaa  ned  med  og  forestille 
mig  for  hende." 

For  første  Gang  siden  min  Skoletid  saa  Majoren  paa 
mig  med  Uvillie,  ja  han  var  saa  ubehagelig  overrasket, 
at  han  slet  ikke  kunde  finde  Ord. 

Jeg  tilføjede:  „Det  er  for  Vigfus  Olsens  og  hans  Børns 
Skyld." 

^)  Alderdom  beskytter  ikke  for  Daarskab.  —  ^)  Aand. 

Majoren  var  aldeles  forbavset.  Endelig  sagde  han:  „Jeg 
har  ikke  Grund  til  at  anse  Dem  for  et  Menneske,  der  i 
stakkels,  uskyldige  Børns  Navn  vil  misbruge  en  gammel 
Mands  Tillid." 

„Ganske  vist  ikke'  Jeg  giver  Dem  mit  Æresord  paa, 
at  denne  Dame  kan  gøre  Godt  og  ikke  Ondt  i  Sagen,  saa- 
vidt  jeg  kan  se.  Men  Tiden  er  kostbar;  vi  maa  gaa 
strax!" 

„Jeg  forstaar  det  ikke,  jeg  forstaar  det  sandelig  ikke," 
sagd«  Majoren,  idet  han  hovedrystende  fulgte  mig. 

Der  er  et  Frimureri  ogsaa  udenfor  det,  som  skal  ned- 
stamme fra  Tempelherrerne,  og  som  holder  hemmelige 
Loger.  Et  Par  Kjøbenhavnere,  der  træffe  sammen  i  en 
fjern  Provinsby,  kjende  hinanden  paa  Tegn,  der  ikke 
lade  sig  beskrive,  tale  et  Sprog,  som  de  Profane  kun 
utydelig  forstaa,  og  ere  rede  til  at  danne  en  of-  og  defen- 
siv Alliance,  hvis  de  ellers  ikke  staa  hinanden  i  Vejen; 
thi  i  saa  Tilfælde  skal  det  være  en  stor  By,  der  kan 
rumme  dem  begge.  Skuespillerinden  og  jeg  kunde  ikke 
blive  Rivaler,  og  inden  to  Minutter  vare  vi  som  gamle 
Bekjendte.  Jeg  sagde  til  hende:  „De  har  anrettet  frsgtelige 
Ødelæggelser  i  vor  Loge.  En  Kammerjunker  og  en  Kan- 
celliraad  have  Begge  tilegnet  sig  de  venlige  Øjekast,  De 
sendte  vor  fælles  Ven,  Hr.  Lind,  og  Ingen  af  dem  er  til- 
bøjelig til  at  overlade  den  Anden  et  eneste." 

„Tror  De,  det  vil  komme  til  en  Duel?"  spurgte  hun. 
„Saa  haaber  jeg,  at  der  i  Bladene  vil  blive  hentydet  til 
mit  Navn,  med  Forbogstaver  og  Prikker,  det  er  tilstrække- 
ligt. Ingen  vil  kunne  laste  mig,  for  vi  kom  i  Middags  og 
rejse  igen  imorgen  Aften  ....  det  er  godt  gjort  paa  saa 
kort  Tid,  naai-  jeg  selv  skal  sige  det." 

„Ja,  jeg  vilde  ogsaa  gjerne  se  paa  en  Duel;  men  Kaarde 
og  Pistoler  ere  gaaede  af  Brug,  og  Kancelliraaden  vil  have 
sine  Grunde  for  ikke  at  vælge  ....  Hænderne;  men  en  eller 
anden  Slags  Kamp  kunde  gjøre  godt,  idetmindste  paa  en 
stakkels  Bondefamilie." 

„Hvordan  det?"  spurgte  hun,  medens  nogen  kvindelig 
Sympathi  blandede  sig  med  det  skjælmske  l'dtryk  i  hendes 
Øjne. 

Jeg  forklarede  hende  kortelig,  hvad  der  var  sket,  hvor- 

paa  hun,  idet  Iiuii  paalog  sig  den  Dronningværdighed,  for 
hvillien  hun  var  paakhcdt,  og  satte  Kronen  paa  Hovedet, 
sagde:  „Godt,  vi  vil  se.  Hvad  Slags  Menneske  er  vor  tro 
Vasal,  Kammerjunkeren?" 

„Han  plager  en  ung  Dame,  hvem  en  af  mine  Venner 
ønsker  at  a^gte.  Han  fortjener  Deres  Majestæts  aller- 
højeste Mishag." 

„Vi  vil  se,"  gjentog  hun  og  afskedigede  mig  med  en 
Bevægelse  af  sin  kongelige  Haand. 

,,Nu  forstaar  jeg,"  sagde  Majoren  paa  vor  Tilbagegang 
til  Logen;  „nej,  jeg  forstaar  det  dog  ikke." 

Hun  havde  lovet  at  se,  og  hun  holdt  sit  Ord  bogstave- 
lig, idet  hun  paa  engang  spillede  tre  Roller:  den  ene,  den 
officielle,  overfor  Publikum,  den  anden  med  hendes  to 
Ofre,  en  kvindelig  Undseelses,  Nysgjerrigheds,  kjærlig- 
hedsbetagen  Rolle,  og  en  tredje,  lynglimtende,  triumferen- 
de skjælmsk  med  mig.  Retfærdigheden  byder  mig  at  sige, 
at  hun  spillede  Rollen  Nr.  2  bedst;  hun  spillede  den  na- 
turlig og  overnaturlig  godt;  ledet  af  et  diabolisk  Instinkt 
havde  hun,  som  det  syntes,  tilbunds  gjennemskuet  begge 
Individer  og  delte  sine  glødende  Pile  saa  kløgtig  og  med 
en  saa  uovertræffelig  Variation  imellem  dem,  at  jeg,  som 
dog  var  indviet  i  Hemmeligheden,  i  Øjeblikke  ikke  vidste, 
om  hun  ikke  spillede  ogsaa  mig  et  Puds,  og  snart  mis- 
tænkte hende  for  at  foretrække  den  anselige  Enke-  og 
Embedsmand,  snart  den  kæmpemæssige  Stamherre. 

Begge  sad  imidlertid  tavse,  næsten  aandeløse.  Endelig, 
i  Dramaets  tredje  Akt,  drog  Mathias  et  dybt  Suk  —  Hvalen 
var  harpuneret,  men  søgte  dog  ikke  at  undfly. 

Da  vi  toge  Afsked  med  hinanden,  saa'  Kancelliraaden 
meget  alvorlig  ud,  og  Kammerjunkeren  mælte  ikke  et 
Ord  paa  Hjemvejen. 

Efterat  vi  vare  blevne  ene,  sagde  Majoren  til  mig: 
^,Nu  have  vi  været  paa  Rekognoscering  —  er  De  bleven 
klogere?  For  jeg  tilstaar,  at  jeg  er  ikke." 

„Jeg  smigrer  mig  med,  at  jeg  er." 

,,Saa  hold  mig  ikke  længer  i  pinagtig  Uvished,  men 
meddel  mig  Noget  af  Deres  Visdom." 

„Ja,  jeg  vil  ikke  paastaa,  at  jeg  véd  Meget;  men  det 
véd  jeg,  at  hvis  Kammerjunkeren  tager  til  Byen  imor- 
M.  Goldschmidt  i  Folkeudgave.  IV  12 

gen,  saa  rammer  der  enten  ham  eller  Kancelliraaden 
noget  Ubehageligt." 

„Ja,  men  hvis  han  ikke  tager  til  Byen?' 

„Det  er  efter  Psykologiens  Regler  usandsynligt.' 

„Ja,  men  hvis  der  ogsaa  rammer  ham  eller  Kancelli- 
raaden noget  Ubehageligt  —  og  jeg  haaber,  ikke  noget 
meget  Slemt,  for  Kancelliraaden  er  dog  en  net  Mand  — 
hvad  saa?  ' 

„Ja,  hvad  saa?  Saa  er  der  rort  Vande  at  fiske  i.  ' 

„Ja;  men  hvis  der  ikke  inden  fire  og  tyve  Timer  er 
baade  rørt  Vand  og  Fisk,  véd  De,  hvad  jeg  saa  gjør?' 

„Nej." 

,,Saa  gaar  jeg  til  Amtmanden  ....  ja,  se  kun  paa  migt 
Je^  kender  godt  mit  Fædrelands  Inddeling  i  Jurisdiktioner, 
og  om  jeg  saa  skal  gaa  paa  min  Fod,  skal  Vigfus  Olsen 
ikke  ligge  der  for  Lud  og  koldt  Vand,  mens  vi  Andre  be- 
sørge hans  Affærer  ved  at  spise  til  Middag  og  gaa  paa 
Komedie." 

„Det  er  endelig  ogsaa  sandt,  '  sagde  jeg;  „vi  ere  som  to 
Statsrevisorer,  der  tage  Diæter  eller  Gage,  om  der  ogsaa 
er  Underballance." 

„Ja,  og  det  er  en  Skam!  ' 

„Velan,  fire  og  tyve  Timer!" 


En  Del  af  det,  som  nu  paafulgte,  gik  for  sig,  uden  at 
jeg  var  tilstede;  men  af  de  Kjendsgerninger,  der  siden 
kom  til  min  Kundskab,  er  det  let  at  danne  sig  et  anskueligt 
Billede  af  de  handlende  Personer  og  deres  Adfærd. 

Næste  Formiddag  havde  Kancelliraaden  i  sin  Egen- 
skab af  Politidirektør  officiel  Anledning  til  at  aflægge 
Teaterdirektøren  et  Besøg  og  fandt  under  Samtalen  en 
Anledning  til  ogsaa  officielt  at  besøge  første  Elskerinde.  Da 
han  nu  saa'  hende  privat,  var  der  knap  Spor  af  forrige 
Aftens  Stemning  eller  Lune.  Hun  var  en  huslig  Pige,  men 
højsindet,  sympatetisk  og  med  almindelige  Interesser.  Hun 
spurgte  ham,  om  han  havde  hørt  Noget  til  det  frygtelige 
Overfald,  der  var  blevet  begaaet  i  en  Sandgrav,  og  da  han 
ved   at   spørge    til    sin    Forbavselse   erfarede,   at   Forbry- 

ciclsen  var  udøvet  paa  hans  Jurisdiktion,  var  det  ham 
altfor  meget  om  at  gjøre  at  vise  sig  i  sin  Majestæt  overfor 
hende,  til  at  han  ikke  strax  skulde  erklære,  at  Sagen  øje- 
blikkelig niaatte  undersøges.  Saa  forskjellig  Virkning  gjør 
en  Beretning  alt  efter,  hvem  man  hører  den  af.  Havde 
f.  Ex.  jeg  fortalt  ham  Begivenheden,  vilde  han  enten  have 
troet,  at  det  var  et  almindeligt  Bondeslagsmaal,  eller  han 
vilde  tvunget  Kammerjunkerens  Navn  ud  af  mig.  Blot 
ved  at  se  ind  i  hendes  forfærdede  og  smukke  Øjne  blev 
han  overbevist  om,  at  der  var  sket  noget  Usædvanligt. 
Naar  man  ikke  véd,  hvor  megen  holbergsk  Komedie 
der  bliver  opført  i  Smaakjøbstæderne,  vil  man  ikke  lette- 
lig tro,  at  han  fra  hendes  Hus  sendte  Bud  over  til  sin 
Fuldmægtig  og  i  hendes  Nærværelse  paalagde  ham  at 
tage  strax  afsted  og  fare  frem  paa  det  Strengeste.  Der- 
ved vandt  han,  foruden  at  spille  Konge,  at  kunne  op- 
holde sig  desto  længer  hos  hende,  og  han  benyttede 
Tiden  til  at  gøre  Kur  paa  den  Maade,  som  i  hans  Tid 
var  Skik  i  Kjøbenhavn,  og  som  vel  heller  ikke  har  for- 
andret sig  meget  med  Aarene.  Han  udtalte  Haabet  om, 
at  Selskabet  vilde  blive  længer,  hentydede  til  Muligheden 
af,  at  Byen  ved  hans  Initiativ  kunde  faa  et  fast  Teater, 
omtalte  Virkningen  af  hendes  smukke  Øjne,  var  elsk- 
værdig og  klappede  hende  beskyttende  paa  Haanden. 
Det  er  muligt,  at  han  vilde  ladet  Retten  vente,  hvis 
Pigen  ikke  var  kommen  ind  og  meldt,  at  der  var  en 
høj,  smuk  Herre  udenfor,  som  havde  givet  hende  to 
Mark. 

Det  varede  noget,  inden  den  høje,  smukke  Herre  kom 
ind;  thi  Kancelliraaden  havde  mødt  ham  paa  Trappen 
og  med  et  sært  Udtryk  spurgt  ham  om  Frøken  Winges 
Befindende.  Endskjønt  Mathias  havde  set  Amalie  samme 
Morgen,  før  han  begav  sig  paa  dette  Ærinde,  blev  Svaret 
ham  dog  saa  vanskeligt,  at  han  enten  vilde  have  vendt 
om  eller  være  bleven  staaende  som  Æslet  mellem  to 
Læs  Hø,  hvis  ikke  Pigen  havde  sagt:  „Værsgo  at  gaa 
ind." 

Hans  Sind  var  i  Førstningen  ganske  ude  af  Ligevægt; 
thi  en  klar  Tanke  om  hans  Stilling,  om  hans  Forplig- 
telser og  om  den  Afhængighed,  hvori  han  for  Øjeblikket 

var  bragt  til  Kancelliraaden,  var  faret  gjennem  hans  Ho- 
ved; men  imidlertid  var  han  kommen  ind  under  et  Bat- 
teri, der  ikke  ventede  paa  Angreb,  men  strax  aabnede 
Ilden  paa  ham.  Hun  var  nu  en  romantisk  Dame  paa 
tysk  Maner,  Det  sorte  Haar  var  slynget  i  Uorden  ud 
over  hendes  Skuldre,  medens  noget  tilsvarende  Lost  i 
Klædedragten  vidnede  om,  at  hendes  Sjæl  havde  en  hoj 
Flugt,  højt  over  denne  Verdens  Smaating. 

„De  er  Kammerjunker  von  Beutel,"  sagde  hun.  „Jeg 
saa'  Dem  iaftes!  Jeg  vidste  det,  en  indre  Stemme  sagde 
mig,  at  vi  skulde  mødes,  at  jeg  ikke  skulde  blive  ene  i 
denne  Ørken,  tørstende  efter  Samkvem  med  en  af  mine 
Lige  —  thi  ogsaa  jeg  er  af  Adel,  min  Fader,  Grev  Gylden- 
lykke,  er  en  svensk  Adelsmand  —  men  min  Moder  er 
Dansk,  og  jeg  er  opdraget  i  Danmark.  Min  Fader  vilde 
tvinge  mig  til  at  ægte  en  Nordmand;  men,  om  der  ikke 
er  andet  Svensk  i  mig,  saa  hader  jeg  Nordmændene,  og 
derfor  er  jeg  her!" 

Skjønt  født  og  baaren  paa  Landet  havde  Mathias  Me- 
ninger om  Kvinder  i  Almindelighed  og  Skuespillerinder  i 
Særdeleshed,  som  ingen  Østergades-Love  behovede  at 
skamme  sig  ved,  og  han  var  inderlig  overbevist  om. 
at  hun  ikke  af  Angst  for  at  ægte  en  Nordmand  var  gaaet 
til  Theatret.  Men  to  Ting  troede  han  —  først,  at  hun  var 
af  Adel;  thi  han  saa'  en  Krone  broderet  paa  det  Lomme- 
tørklæde, hun  ved  de  sidste  Ord  holdt  for  Øjnene  — 
og  dernæst,  at  hun  var  forelsket  i  ham;  thi  hvorfor 
skulde  hun  ellers  gjøre  sig  saa  megen  Umage  for  at 
narre  ham?  Men  forresten  behovede  han  ingen  For- 
nuftgrund; thi  ingen  INIand  er  forJTængeligere  end  en 
Kammerjunker,  der  maaler  sine  72  Tommer  paa  Hose- 
sokker. 

Han  kom  derfor  i  Stemning  og  var  ifærd  med  at  afgive 
en  lidenskabelig  Erklæring,  da  hun  afbrod  ham  med 
det   Spørgsmaal:    „Kjender   De    Kancelliraaden?" 

„Ja  —  hvorfor?"  spurgte  Mathias,  tydelig  nok  skin- 
syg, men  formodenlig  tillige  med  ængstende  Erindring 
om,    at    han    behøvede    Herredsfogden. 

„Han  var   her,   lidt   før  De   kom.    Der  er  noget   Sim- 

pelt  ved  den  Mand,  ret  noget  Vulgært,  som  De  maa  føle, 
netop  ved   Modsætningen    til   Dem   selv   —   ikke  sandt? ' 

„Jo,  vel,"  svarede  Mathias;  „vi  er  heller  ikke  intime 
Venner.  Men  han  faar  sin  Lhombre  hos  os  en  Gang  om 
Ugen,  og  vi  sende  ham  et  Dyr  i  Oktober  og  ved  Jule- 
tid og  Meloner  fra  vort  Drivhus,  saa  jeg  tror  nok,  jeg 
faar   Sagen   i  Orden." 

„Hvad  Sag?  ....  For  Guds  Skyld,  tror  De,  at  han  er 
Spion  for  min  Fader  og  vil  udlevere  mig  til  Nord- 
manden? Hvor  det  er  ædelt  af  Dem  at  optræde  som  min 
Beskytter!' 

„Nej,  det  véd  jeg  ikke  Noget  om  —  ja  det  vil  da  sige, 
jeg  kom  for  at  tilbyde  Dem,  at  hvis  jeg  i  nogen  Maade 
kunde  være  Dem  til  Tjeneste,  saa  .  ,  .  ." 

,,Det  vidste  jeg!  Det  sagde  mig  en  indre  Stemme!  — 
Men  lad  os  nu  ikke  tale  om  mig!  Tal  om  Dem  selv!  Hvad 
var  det  for  en  Sag  —  hvis  det  ikke  er  en  Hemmelighed, 
som  jeg  ikke  maa  vide." 

„Aa,  en  Hemmelighed  er  det  just  ikke;  men  Kancelli- 
raaden  er  jo  vor  Herredsfoged  .  .  .  ." 

„For  Himlens  Skyld!  De  har  da  ingen  Proces?  O,  det 
er  rædsomt  at  have  en  Proces!  Min  Bedstefader,  Grev 
Geert  Gyldenlykke,  havde  en  Proces,  som  han  tabte 
og  græmmede  sig  næsten  tildøde  over  ....  Men  De 
ser  saa  god  ud.  De  kommer  vist  ikke  i  Proces!" 

„Nej ;  men  Ingen  har  Fred  længer,  end  Ens  Nabo  vil. 
Jeg  maatte  forgangen  Dag  holde  over  Markfreden,  og 
saa  kom  jeg  til  at  klapse  en  Mand  lidt  over  Fingrene." 

„O,  en  Mand  som  De  burde  være  forsigtig  med  at 
smække  en   Anden   over   Fingrene." 

„Ja,   han   blev   liggende   ved   det." 

„Gud  fri  os!  Han  er  da  ikke  død!" 

„Nej;  men  han  ligger.  Jeg  vilde  nu  tale  lidt  med  Kan- 
celliraaden  om  den  Ting.  Jeg  traf  ham  igaar;  men  saa 
blev  vi  forstyrrede  af  to  kjøbenhavnske  Springfyre  ..." 

„Saa?  Er  her  to  unge  Kjøbenhavnere  i  Byen  —  Stu- 
denter?" 

„Nej ;  den  Ene  er  gammel  nok  og  vistnok  en  grumme 
skikkelig  Fyr.  Den  Anden  ser  lumsk  ud;  jeg  kan  ikke 
lide  hans  Ansigt." 

(Det  sagde  Skuespillerinden,  at  han  havde  sagt;  men 
det  behøver  ikke  at  være  aldeles  sandt,  og  desuden  har 
Kammerjunker  Beutel  tilstrækkelig  bevist,  at  han  ikke 
er  Menneskekjender). 

„Xaa,  og  saa?  Jeg  er  lutter  Øre,  jeg  er  ganske  angst  af 
Forventning!" 

„Ja,  og  saa  vilde  jeg  se  at  faa  ham  i  Tale  idag.  Xaar 
jeg  bare  vinder  Sagen,  som  de  formodenlig  faar  Ind- 
sidderen til  at  anlægge  imod  mig,  saa  bryder  jeg  mig 
ikke  om  at  give  ham  en  Femdalerseddel  og  betale  Doktor- 
og  Apothekerregningen!" 

,,Hvor  De  er  god  og  højmodig!  ....  Jeg  vidste  det,  jeg 
kunde  se  det!  —  Hvor  bor  Manden?  ' 

„Aa,  han  bor  i  Sandgraven,  men  De  kjender  jo  ikke 
Egnen  .  .  .  ." 

,,I  en  Sandgrav!  ....  O,  jeg  Ulyksalige!  ....  At  vi 
skulde  mødes  første  Gang  i  en  saadan  Ulykkens  Time! 

„Hvad  er  der  i  Vejen?" 

„I  Sandgraven!  —  O,  saa  er  Politiet  ude  at  søge  efter 
Dem  for  at  arrestere  Dem! 

„F —  heller!"  raabte  Mathias  og  foer  op. 

„Det  er  saa,  det  er  saa!  Den  vulgære  Person  Can- 
celliraaden  fortalte  mig  det!"  sagde  hun  og  holdt  hulkende 
Tørklædet  for   Øjnene. 

„Men  for  Pokker,  hvorfor  arresterede  han  mig  da 
ikke  her  paa  Trappen,   hvor  han  mødte  mig?" 

„Fordi  han  ikke  vidste,  hvem  der  var  den  Skyldige' 
Han  havde  faaet  Efterretning  om  et  blodigt  Sammenstød 
og  sendte  sin  Fuldmægtig  ud  for  at  optage  Forhør  og 
arrestere  den  Skyldige!  Og  selv  gik  han  lige  fra  mig 
hen  for   at  telegrafere   til   Kultusministeren!" 

„Til  Kultusministeren?" 

„Ja  ....  eller  til  en  anden  Minister  —  jeg  véd  ikke. 
hvad  disse  nymodens,  vulgære  Indretninger  hedde  .... 
Det  er  jo  skrækkeligt,  om  de  faa  en  Adelsmand  i  Fæl- 
den! Hvor  de  ville  triumfere!  ....  Han  sagde,  det  saa" 
ud,  som  om  De  kunde  have  gjort  det" 

,, Gjorde  han?  —  Det  er  Venskab!  Det  er  den  Slange, 
jeg  har  næret!  Men  før  han  forer  mig  i  Arrest,  skal  han 
mærke,  hvor  tung  Mathias  Beutels  Haand  er,  naar  han 
er   vred!" 

„Nu  taler  De  som  en  Helt!  Nu  er  jeg  ikke  bange 
længer!  De  vil  trække  Dem  tilbage  til  Deres  Gaard,  og 
med  Deres  ærværdige  Fader  og  tapre  Brødre  vil  De 
forsvare  Dem  .  .  .  .' 

„Nej,  det  kan  der  ikke  være  Tale  om,  det  vilde  være 
Galskab.  Politiet  kunde  vi  blæse  omkuld;  men  saa  vilde 
de  rekvirere  Dragoner  fra  Aarhus,  og  der  er  Tugthus- 
straf for  at  slaa  Politiet  fordærvet.  Nej,  det  vilde  være 
Galskab." 

„De  kunde  da  ikke  sætte  en  Adelsmand  i  Tugthuset' 

„Gu  kunde  de  saa!  Tiderne  er  forandrede  ....  den 
ford  —   Grundlov!" 

„Have  vi  da  mistet  alle  vore  Rettigheder?  Er  ingen  af 
os  bedre  end  en  Bonde?" 

„Nej,  ikke  naar  Kjøbenhavnsfolkene  og  deres  Lov- 
trækkere og  Bondevennerne  faa  fat  i  os  ....  Og  de 
sagde,   han   telegraferede   til   Kjøbenhavn?" 

„Han  gik  lige  herfra  hen  for  at  telegi^afere." 

„Men  saa  er  jeg  jo  fortabt!"  sagde  Mathias,  ganske  for- 
undret over,   at   han   virkelig  var  kommen  i  Ulykke. 

„De  skal  ikke  komme  og  fængsle  Dem  her!  ....  Hvem 
er  der?  ....  O,  gaa  et  Øjeblik  ind  i  det  andet  Værelse!" 

Tjenestepigen  kom,  og  efter  en  Hvisken  hørte  Ma- 
thias hende  ganske  tydelig  sige:  „Der  var  en  Politi- 
betjent her  og  spurgte  efter  den  høje,  smukke  Herre; 
men  jeg  sagde,  han  var  gaaet." 

„Det  gjorde  Du  Ret  i,"  svarede  Skuespillerinden;  „kom- 
mer Nogen,  saa  sig,  at  her  er  slet  Ingen  hjemme." 

„Hvad  skal  jeg  nu  gjøre?"  spurgte  Mathias,  da  hun 
atter  lod  ham  komme  ind. 

„Ja,  hvad  er  der  nu  at  gjøre?  Kunde  De  ikke  begive 
Dem  bort,  indtil  det  Værste  er  ovre?  Kan  De  ikke  kjøre 
incognito  til  Aarhus?  .  .  .  ." 

„Hvordan  skal  jeg  komme  bort?  Jeg  er  saa  kjendt 
som  en  Randers  Handske." 

„Hvis  De  vil  vente  her,  til  det  bliver  mørkt,  saa  staar 
mit  Hus  til  Tjeneste.  Jeg  har  kun  en  tarvelig  Middag  at 
byde  Dem;  men  jeg  er  stolt  af  at  dele  den  med  Dem  i 
Deres  Ulykke." 

„Hvor  De  dog  er  god  imod  mig!  Jeg  havde  aldrig  troet, 
at  jeg  skulde  finde  saadant  Venskab  hos  en  Fremmed!" 

„Tal  ikke  saadan!  Kammerjunker  Beiitel  og  Komtesse 
Julie   Gj^ldenh'kke   ere   ikke   fremmede   for  hinanden.' 

„De  er  ....  jeg  foler  ....  jeg  kan  ikke  sige,  hvad  jeg 
føler;  men  De  er  ingen  Skuespillerinde,  De  er  en  ade- 
lig Dame!" 

„For  Øjeblikket  sætter  jeg  min  Stolthed  i  at  være  en 
god  Skuespillerinde." 

„Det  er  De  foruden! Men  hvad  kan  det  hja^lpc 

mig  at  blive  her  til  iaften?  Mørket  varer  ikke  evig,  og 
jeg  véd  ikke,  hvor  jeg  skal  tye  hen.  Min  Forstand  staar 
stille." 

„Saa  kommer  min  lille  Forstand  nok  til  at  hjælpe  paa 
deres,  ligesom  man  binder  Reb  til  Reb  for  at  komme 
ud  af  Vinduet  i  et  brændende  Hus.  De  kan  iaften  rejse 
med  os  til  Aarhus.  De  kan  sidde  i  min  lukkede  Vogn; 
Ingen  vil  fatte  Mistanke  og  søge  Dem  der  ....  Vi  maa 
nu  spise  til  Middag;  jeg  spiller  fra  Sex  til  Xi;  Kl.  Ti 
rejse  vi." 

Ingen  Mand  under  fyrretyve  er  et  saadant  Stykke 
Træ,  at  han  ikke  skulde  føle  sig  forsonet  med  en  Fare, 
naar  en  saadan  Udvej,  om  end  kun  til  midlertidig  Frelse, 
bliver  aabnet  for  ham.  At  rejse  bort  med  en  Skuespiller- 
inde, medens  han  tænkte  paa  Forlovelse  med  sin  Cou- 
sine,  var  Noget,  Mathias  aldrig  vilde  vovet;  men  at  lade 
sig  af  hende  frelse  fra  Arrestation,  syntes  ham  saa  uskyl- 
digt og  tillige  saa  ....  pikant,  en  sand  Lykkens  Gave. 
Fra  Forknythed  gik  hans  Sindsstemning  over  til  næsten 
sorgløs  Glæde,  og  Maaltidet  hengik,  idetmindste  for  ham, 
yderst  behageligt. 

„Det  var  dog  Skade,"  sagde  han,  „at  jeg  skulde  komme 
i  den  Forlegenhed,  netop  som  Lykken  forte  mig  til  at 
gjøre  Deres  Bekjendtskab!" 

,.Det  Ene  kunde  ikke  kommet  uden  det  Andet,"  sva- 
rede hun. 

„Det  er  sandt,  det  er  sandt,"  sagde  han  uden  at  for- 
staa  den  dobbelte  Mening  i  Ordene. 

Imidlertid  sad  vi  og  kiikel urede  paa  Holmgaard.  Vej- 
ret havde  slaaet  om,  Majoren  var  stærkt  forkjølet,  og 
Richard  fandt  det  uhøfligt  og  ukjærligt  at  forlade  sin 
Gjæst,  men  vilde  dog  gjerne  vide,  om  Nogen  fra  Egnen 
tog  ind  til  Theatret.  Jeg  tilbød  at  ride  over  f.  Ex.  til 
Etatsraadens  og  høre,  om  de  toge  ind ;  gjorde  de  det,  vilde 
jeg  strax  komme  tilbage,  hvis  ikke,  skulde  Richard  ikke 
vente  mig.    Dermed  var  han  vel  fornøjet. 

Hos  Etatsraaden  fandt  jeg,  at  Alle,  med  Undtagelse 
af  Mathias  —  der  af  gode  Grunde  var  fraværende  — 
Iiavde  beredt  sig  paa  at  tilbringe  en  sædvanlig  rolig 
Aften.  Kudsken  havde  erkla^ret,  at  Vejen  var  for  tung 
for  den  store  Vienervogn,  og  i  aaben  Vogn  vilde  Da- 
merne ikke  kjøre.  Jeg  var  for  urolig  eller  videbegjærlig 
til,  efter  Indbydelse,  at  blive  og  spise  til  Middag  med 
dem  og  red  til  Byen. 

Det  var  blevet  stærkt  Tøvejr.  Der  faldt  en  fin,  taage- 
agtig  Regn,  som  gjorde  Isen  mere  glat  og  opblødte  de 
frosne  Vandhuller,  saa  at  min  Hest,  uagtet  jeg  maatte 
lade  den  gaa  Fod  for  Fod,  snart  kom  i  Sved  og  ind- 
hyllede mig  ligesom  i  en  Sky.  Blandet  med  den  dumpe 
Lyd  af  dens  Hovslag  hørte  jeg  den  særegne,  melankolske 
Musik  af  Vandet,  der  fra  den  lange  Linie  af  Træer  langs 
Landevejen  dryppede  ned  i  smaa  Huller,  det  selv  havde 
boret  i  Isen,  og  nu  og  da  saa'  jeg  smaa  Strømme  skyde 
ned  ad  den  grønne,  runkne  Bark  ligesom  tunge,  tavse 
Taarer  over  et  gammelt,  rynket  Ansigt.  Fra  Straatagene 
paa  de  ensomme  Huse,  jeg  kom  forbi,  løsnede  sig  Bunker 
af  Sne  og  faldt  ned  i  Sne  vandet  med  et  Pladsk,  der  under- 
tiden skræmmede  min  Hest,  medens  Tagene,  der  hidtil 
havde  været  skjulte  af  Vinterens  lyse  og  renlige  Dække, 
pletvis  fremviste  deres  mosgroede,  smudsige  Straa,  ret 
som  om  Masken  blev  reven  baade  af  Natur  og  Civilisation 
og  bragte  dem  til  at  græde  kolde  Taarer  sammen.  I  den 
Sindsstemning,  som  disse  Lyd  og  dette  Syn  frembragte, 
var  jeg  ude  af  Stand  til  at  forstaa  min  Adifærd  med  Hen- 
syn til  Vigfus  Olsen.  Det  syntes  mig,  at  gamle  Lind  havde 
havt  mere  end  Ret  i  at  bebrejde  mig  let  Sind;  jeg  havde 
spøget  istedenfor  at  handle,  og  dog  kunde  jeg  ikke  faa 
Øje  paa  den  Hank,  hvori  jeg  skulde  have  taget  fat.   Men, 

naar  Alt  kommer  til  AJt,  hvad  angaar  saa  det  Hele  mig? 
sagde  Noget  i  mig  —  men  i  næste  Øjeblik  gjorde  denne 
Slags  Trøst  kun  den  moralske  Verden  ligesaa  klam  som 
den  fysiske. 

Da  jeg  nærmede  mig  Byen,  naaede  gjennem  Taagen  og 
den  begyndende  Skumring  dens  adspredte,  rødlige  Lys 
til  mig  som  ligesaa  mange  Tegn  paa  varme  Hjerter, 
der  vilde  være  rede  til  at  understøtte  hvilkensomhelst 
god,  menneskelig  Bestræbelse,  og  jeg  tænkte:  ..Hvorfor 
ikke  gaa  til  Kancelliraaden  og  tale  med  ham?  Jeg  er  dog 
nu  bekjendt  med  ham,  og  han  er  ikke  nogen  ivrig  Ven 
af  Kammerjunkeren,  skjønt  han  kan  have  sine  Grunde 
for  at  handle  lempelig  med  ham.  Hvorfor  skulde  han 
ikke  ville  tage  sig  af  Sagen,  ikke  som  Politimester,  men 
som  en  retsindig,  indfh'delsesrig  Mand  søge  at  skaffe 
Vigfus  Oprejsning?  Og  hvis  han  ikke  tor  selv,  saa  kan 
han  jo  gjøre  mig  bekjendt  med  en  anden  af  Byens  be- 
tydeligere Mænd,  der  kunde   mægle  i  Sagen." 

Jeg  red  lige  til  Kancelliraadens  Gaard  for  at  over- 
give mig  selv  og  min  Hest  til  hans  Gjæstfrihed;  men 
han  var  ikke  hjemme  og  blev  ikke  ventet  hjem  før 
„efter  Komedien".  Hvilken  ubehagelig  Følelse  det  er, 
naar  Ens  varme  Forsætter  støde  paa  en  saadan  dværg- 
agtig, klam  Hindring!  Jeg  havde  ingen  Lj-st  til  at  gaa  i 
Theatret,  men  efter  at  være  af  Husjomfruen  bleven  nødet 
—  ikke  ganske  uvillig  —  til  at  sidde  ned  ved  et  meget  godt. 
skjønt  hastig  anrettet  Maaltid,  fik  jeg  pludselig  den  Tanke 
at  opsøge  Skuespillerinden  i  hendes  Paaklædningsværelse. 

Saasnart  hun  saa'  mig,  sagde  hun,  idet  hun  igjen  paa- 
tog  sig  sin  Dronningeholdning:  ,,Det  har  allernaadigst 
behaget  os  at  beordre  en  Rigsret  nedsat  over  en  Adels- 
mand af  vort  Hof,  den  velbaarne  Kammerjunker  Mathias 
von  Beutel.  Men  paa  samme  Tid,  og  i  den  Hensigt  at 
forene  Strenghed  med  den  Mildhed,  som  pryder  Tro- 
nen, har  det  behaget  os  nnderhaanden  at  tilraadc  bemeldte 
vor  Kammerjunker  at  forlade  Landet  inden  Midnat,  og 
endvidere  have  vi,  af  sær  Naade  og  af  Hensyn  til  hans 
personlige  Fortjenester,  for  at  frelse  ham  fra  vor  Gene- 
ralfiskal, midlertidig  givet  ham  boiiche  en  cou)"^)  og  Op- 

1)  Taffel  ved  Hove. 

hold  i  vore  Appartements,  hvor  han  forbhver,  indtil  vi 
forføje  anderledes.  Dermed  sker  vor  Vilje.  Befalende 
Dig  Gud.  Givet  i  vor  Residensstad  —  —  — ,  Julia  Re- 
gina." 

Jeg  tilstaar,  jeg  havde  ikke  esiyrit  nok  til  at  forstaa 
hende;  men  da  hun  havde  oversat  og  forklaret  sit  konge- 
lige Reskript,  blev  jeg  som  slaaet  af  hendes  Gjernings 
Omfang  og  Hurtighed  og  af  de  nye,  uventede  Udsigter, 
som  aabnedes,  at  jeg  udbrød:  „O,  Kvinder!  Kvinder! 
Kvinder!"  hvorved  jeg  vilde  betegne,  at  en  trefoldig  Nar 
er  den,  som  ikke  anerkjender  Kvindens  Overherredømme 
over  det  Skabte. 

Et  Øjeblik  rørte  sig  min  Samvittighed,  som  om  den 
ikke  fandt  det  Hele  ærligt  og  honnet  nok;  men  dette 
svage  Opstandsforsøg  blev  snart  kuet  ved  det  Spørgs- 
maal  til  Samvittigheden,  om  jeg  skulde  befri  Kammer- 
junkeren fra  Skuespillerinden,  for  at  han  skulde  blive 
virkelig  arresteret  af  Kancelliraaden?  Strax  fra  Begrun- 
delsen af  havde  Sagen  været  ude  af  mine  Hænder;  jeg 
var  nu  ligesaa  meget  ude  af  Stand  til  at  virke;  Skæbnen 
havde  anvist  mig  en  underordnet  Rolle:  at  komme  ind, 
gjøre  et  Buk,  bringe  Bud,  Sandt  at  sige  var  min  eneste 
Frygt  nu,  at  Mathias  ikke  vilde  blive  i  sit  Fængsel  eller 
i  sidste  Øjeblik  ligesom  Gunnar  paa  Hlidarende  ikke 
vilde  gaa  i  Landflygtighed,  hvad  det  end  kunde  koste 
ham;  men  efter  et  Blik  paa  Julia  Regina  tænkte  jeg,  at 
hvis  hun  havde  været  paa  Island  og  villet  føre  Gunnar 
bort,  saa  var  han  rejst,  eller  ogsaa  havde  han  været  en 
stor  Nar. 

Jeg  gik  nu  ned  paa  Tilskuerpladsen,  hvor  jeg  fandt 
de  fem  yngre  Beutler,  der  i  sidste  Øjeblik  havde  betænkt 
sig  og  vare  tagne  til  Byen  for  i  Selskab  med  den  Første- 
fødte at  se  Komedien,  og  som  syntes  forundrede,  men 
aldeles  ikke  urolige  over  ikke  at  se  ham.  Da  deres 
Broders  Vogterske  traadte  ind  paa  Scenen,  gav  jeg  Teg- 
net til  Applaus,  og  hjulpen  af  deres  mægtige  Hænder 
bragte  jeg  hele  Huset  i  Enthusiasme.  Der  kom  noget 
Elektrisk  i  Atmosfæren,  mest  hidrørende  fra  hende  selv; 
thi  fornøjet  med  sin  private  Skuespilkunst  og  i  Fø- 
lelse   af    sin    Overlegenhed    over    Omgivelserne,    spillede 

hun  med  et  Lune  og  en  Sikkerhed,  som  vilde  skaffet 
hende    ahnindehgt    Bifald    paa    enhver    Skueplads. 

Da  Forestillingen  var  ude,  gik  de  fem  Beutler  for 
at  søge  efter  deres  Broder  —  jeg  ligeledes,  men  i  den  rig- 
tige Retning.  Staaende  i  nogen  Afstand  saa'  jeg  ham 
Kl.  10,  morsomt  tildækket  med  Dametøj  og  sænkende  sig 
i  Knæ  for  at  skjule  sin  Højde,  ledsaget  af  en  tilsløret 
Kvindeskikkelse,  jeg  ikke  kjendte,  men  formodenlig  en 
Skuespillerinde,  komme  ud  af  Julia  Reginas  Hus  og  for- 
svinde i  Postvognen.  Derpaa  kom  hun  selv.  Jeg  horte 
hende  give  en  Karl  Ordre  til,  næste  Morgen  Kl.  8  at 
bringe  Etatsraaden  et  vigtigt  Brev,  hvorfor  han  vilde  faa 
gode  Drikkepenge.  Jeg  saa'  hende  stige  ind;  Postillonen 
blæste  i  sit  Horn  og  smeldede  med  Pisken;  Larmen  af 
Hjulene,  der  førte  Mathias  Beutel  og  hans  Skjæbne,  døde 
hen,  og  jeg  hentede  min  Hest  hos  Kancelliraaden.  Jeg 
hilste  paa  ham,  undskyldte  den  store  Frihed,  jeg  havde 
taget  mig,  fik  endnu  til  Afsked  et  godt  Glas  Vin  og  red 
hjem. 

Naar  og  hvordan  de  fem  Beutler  kom  hjem,  véd  jeg  ikke. 
Jeg  véd  kun,  at  jeg  var  træt  og  sov  den  Retfærdiges 
Søvn. 

Majorens  Snue  og  Hoste  tillod  ham  ikke  at  komme 
ned  næste  Morgen  til  Frokost,  og  da  der  saaledes  ingen 
Fare  var  for,  at  han  skulde  gaa  til  Amtmanden,  gav 
jeg  ham  kun  den  almindelige  Forsikring  paa  Sengen,  at 
Sagen  stod  godt,  og  var  endelig  efter  lang  Tids  Forløb 
alene  med  Richard. 

Han  var  bleven  træt  af  sin  store  Tilbageholdenhed 
og  tænkte  kun  paa,  hvorledes  han  passende  kunde  ind- 
lede en  forti'olig  Bekjendelse,  saa  at  han  paa  mit  Six)rgs- 
maal:  „Tror  Du,  at  Kammerjunker  Beutel  for  Alvor  tæn- 
ker paa  at  gifte  sig  med  Frøken  Winge?"  forholdsvis 
rolig    svarede:    „Ja,    det    tror    jeg." 

„Og  tror  Du,  at  Frøken  Winge  vil  gifte  sig  med  ham?" 

„Nej,  det  tror  jeg  ikke." 

„Du  tror  det  bare?" 

„Nej,  jeg  veed   det." 

„Er  det  meget  indiskret  af  mig  at  spørge,  hvoraf  Du 
veed  det?   Har  Frøken   Winge   selv  sagt   Dig  det?" 

„Ja." 

„Er  Du  hendes  Formynder  eller  nær  beslægtet  med' 
hende?" 

„Nej,   hvordan    falder    Du    paa    det?" 

„Jeg  spørger  kun.  Naar  Du,  som  jeg  nu  hører,  svarer 
Nej,  saa  vilde  jeg  sige,  at  hvis  Frøken  Winge  har  be- 
troet Dig  det,  uagtet  Du  ikke  er  hendes  Formj^nder, 
Broder,  Onkel  eller  desl.,  saa  kan  Du  uden  Ubeskeden- 
hed antage,  at  Du  mulig,  hvis  Du  selv  friede,  vilde 
faa  Ja." 

„Driv  nu  ikke  længer  Gjæk  med  mig!  Du  har  gjættet 
det  Hele." 

„Naar   tænker  Du   paa   at  holde   Bryllup?" 

„Men  er  Du  forrykt?  —  Du  kjender  ikke  Beutlerne! 
De  er  haardnakkede  Folk,  og  hvis  Mathias  ikke  bræk- 
ker Halsen,  har  jeg  ingen  Udsigt  til  Ægteskab  og  Lykke." 

„Ja,  men  jeg  i  Dit  Sted  vilde  dog  løse  Kongebrev 
endnu   den   Dag   idag." 

Richard  stirrede  paa  mig,  som  om  han  tvivlede  om 
min  Forstand. 

„Jeg  har  det  sørgelige  Budskab  at  bringe  Dig,"  ved- 
blev jeg,  „at  Kammerjunker  Mathias  Beutel  brak  sin 
Hals   igaar   Aftes   Kl.    10." 

„Men  det  er  dog  ikke  muligt!  ....  Stakkels  Fyr!  Jeg 
kan  højt  og  hellig  forsikla*e,  at  jeg  aldrig  har  ønsket, 
det  skulde  ske  bogstavelig!" 

„Det  er  heller  ikke  sket  bogstavelig.  Han  er  løben 
bort  med  en  Prinsesse." 

„Aa!  Har  vi  Prinsesser,  der  vil  tage  til  Jylland  for 
at  løbe   bort   med   en   Dragon!" 

„Ja,  hun  er  ogsaa  blot  Komtesse." 

„Heller  ingen  Komtesse  vilde,  ingen  Dame  vilde  — 
hvor  kan  Du  nu   spøge  med  mig  i  en  saadan  Sag!" 

„Men  jeg  spøger  aldeles  ikke!"  svarede  jeg  og  for- 
talte ham  det  Indtrufne.  „Og  nu,  Richard,"  tilføjede  jeg, 
„op  at  vinde  Din  Brud!  Der  er  ingen  Tid  at  spilde!  Vi 
maa  smedde,  mens  Jernet  er  varmt!  Vi  maa  være  i 
Position  paa  Avlsgaarden  Huguemont,  inden  Slaget  tager 
en  ny  Vending!" 

Inden  jeg  havde  endt  min  Opfordring,  havde  Richard 

ordnet  Hestene  for  Døren.  „En  Hest,  en  Hest,  et  Konge- 
rige for  en  Hest!'  raabte  han  eller  kunde  han  have  raabt. 

Vi  bleve  lidt  overraskede  ved  at  finde,  at  vor  pludse- 
lige og  tidlige  Ankomst  til  Gaarden  ikke  foraarsagede 
nogen  Overraskelse.  En  Slags  højtidelig,  glad  Alvor  slog 
os  imøde,  hvilken  Etatsraaden  snart  forklarede  os,  da 
vi  vare  blevne  ene  med  ham.  „jNIine  Herrer, '  sagde  han, 
„uagtet  det  endnu  er  en  Hemmelighed,  kan  det  dog  ikke 
i  Længden  holdes  dulgt,  og  det  fornøjer  mig  at  kunne 
meddele  mig  først  til  Dem.  Min  ældste  Søn,  Mathias, 
skal  giftes  med  Komtesse  Gj^ldenlykke." 

Det  havde  jeg  ikke  ventet!  Jeg  stod  som  forstenet; 
men  Richard,  der  kun  havde  Sind  og  Sands  for  en 
eneste  Gjenstand,   raabte:   „Saa  er  Amalie  fri!" 

„Ja,"  svarede  Etatsraaden  alvorlig,  „hun  er  fri.  Af 
forskjellige  Grunde  ønskede  vi  et  Ægteskab  mellem  — 
ja,  jeg  tilstaar  oprigtig,  at  det  ikke  ganske  var  os  med 
at  se,  at  De  lod  til  at  ville  gjøre  Krav,  fordi  Amalie 
som  Barn  havde  vist  Dem  nogen  Hengivenhed.  Men  nu, 
da  vi  som  andre  kjærlige  Forældre  ikke  ville  staa  vore 
Børns  Lykke  i  Vejen,  og  da  Mathias  har  gjort  et  stands- 
mæssigt Valg,  som  rigtignok  kommer  os  uventet  .... 
men  den  Knægt  har  altid  tænkt  mere,  end  han  talte, 
saa  ....  ja,  det  vil  sige  ....  jeg  formoder  ....  jeg 
ved  ikke  .  .  .  ." 

„Ja,  ganske  vist,  kjæreste  Hr  .Etatsraad!  Det  vil  være 
min    højeste    Lykke!"    raabte    Richard. 

„Ja,  saa  staar  kun  tilbage  at  spørge  Amalie.  Folk 
maa  jo  se,  at  de  have  taget  fejl  med  deres  Snak,  naar 
Mathias's  og  Komtessens  og  Deres  og  Amalies  Forlovelse 
deklareres  paa  engang.  Nu  skal  jeg  gaa  ud  og  hente 
hende,  hvis  hun  vil,"  sagde  Etatsraaden  og  udtalte  de 
sidste  Ord  saa  diplomatisk  alvorlig,  som  om  han  virkelig 
tvivlede. 

„Dette  er  for  godt  til  at  vare  ved!  "  sagde  jeg  i  den 
dj'beste  Forbavselse.  „Saasnart  Du  har  Din  Bruds  Haand 
i  Din,  saa  stig  tilhest,  sæt  hende  foran  Dig  paa  Sadel- 
knappen, og  rid,  som  om  Du  havde  hentet  hende  af 
Højen  og  Elverfolkene  vare  efter  Dig!  ' 

„Ja,  ja,  ja,"  svarede  Richard  uden  at  hore,  hvad  jeg 
sagde. 

Døren  aabnedes,  og  Etatsraaden  førte  højtidelig  Amalie 
ved  Haandeii;  men  enten  det  var  for  at  spare  Etats- 
raaden en  Slags  Vielsestale,  der  dog  efter  Omstændig- 
hederne ikke  kunde  være  ham  saa  ganske  let,  eller  af 
andre  Grunde,  slap  hun  ham  strax  og  gik  rask  hen  til 
Richard  og  rakte  ham  Haanden  med  et  Smil,  der  endnu 
straaler   i  mit    Hjerte    —    og    hvordan    da    i  hans! 

Umiddelbart  efter  Frøken  Amalie  fulgte  Etatsraadinden 
og  Rækken  af  Sønner,  og  Alle  forebragte  deres  Lykønsk- 
ning med  en  Ro,  som  om  de  havde  gaaet  i  Skole  hos 
Talleyrand.  Jeg  havde  ikke  en  saadan  Ro;  jeg  maatte 
tale  for  ikke  at  tænke  og  gjorde  hundrede  Spørgsmaal 
om  fjerntliggende  Ting  og  uden  Sammenhæng,  som  om 
Fjedren  i  mit  indre  Uhrværk  var  sprungen  og  Tale- 
organet løb  af.  Etatsraaden,  som  heraf  formodede  Sand- 
heden, nemlig  den  dybeste  Nysgjerrighed,  var  for  god- 
modig til  at  holde  mig  i  Spænding,  drog  mig  hen  i  et 
Vindue  og  viste  mig  følgende  Brev: 

,,Kjære  Forældre! 

Af  Grunde,  som  jeg  bedst  kan  sige  mundlig,  rejser 
jeg  bort  iaften.  —  Jeg  rejser  med  den  unge  Komtesse 
Julia  Gyldenlykke,  hvis  Fader  er  en  svensk  Greve. 
—  Vi  kan  aldrig  gjengjælde  hende,  hvad  hun  har 
gjort  for  mig.  —  Hvis  I  nogensinde  se  mig  lykkelig 
igjen,  saa  er  det  hendes  Skyld.  —  Kjære  Forældre,  I 
maa  ikke  blive  forskrækkede;  men  I  ville  selv  snart 
indse,  at  jeg  maatte  tage  min  Beslutning.  Med  Guds 
Naades  Hjælp  bliver  det  kun  for  kort  Tid.  —  Men 
det  er  til  mit  Bedste.  —  Jeg  har  modent  overvejet 
det  og  er  meget  forsigtig.  Tager  Eder  iagt  for  falske 
Venner.  —  Det  havde  været  bedre,  om  vi  først  kunde 
have  talt  sammen  om  Tingen;  men  det  maatte  være 
saa.    Amalie    vil    sikkert    undskylde   mig. 

Eders   kjærlige   Søn 

Mathias. 
Efterskrift. 

Vær  saa  god  at  sende  mig  min  sorte  Kjole  og  andet 
Tøj,  og  Penge,  poste  restante  Aarhus;  Adresse:  Jomfru 
Lund." 

Hertil  var  føjet  eii  anden  Efterskrift  af  en  meget  god 
Damehaand,   saaljdende: 

„Komtesse  Julia  Gyldenlykke,  der  for  Tiden  rejser 
incognito,  sender  Hr.  Etatsraad  og  Fru  Etatsraadinde 
von  Beutel  sin  venlige  og  ærbødige  Hilsen,  og  idet 
hun  bedømmer  Dem  efter  Deres  Søn,  længes  hun  efter 
den  Tid,  da  Omstændighederne  ville  tillade  hende  at 
gjøre  Deres  personlige  Bekjendtskab." 

„Saadan  skriver  en  Dame!"  sagde  Etatsraaden  og  op- 
læste med   Velbehag   Komtessens    Efterskrift. 

Skuespillerindens  List  og  Lystighed,  Etatsraadens  Let- 
troenhed og  en  Anelse  om,  at  det  Hele  vilde  tage  en 
Ende  med  Forskrækkelse,  og  at  min  Medviden  skulde 
blive  opdaget,  holdt  mig  aldeles  betagen.  Da  de  store 
Hunde  igjen  begyndte  at  glamme,  lød  det  for  mig  som 
Bebudelse  om,  at  jeg  skulde  komme  ud  af  Vinduet  til 
dem,  og  at  de  skulde  slikke  mit  Blod,  som  det  i  sin  Tid 
gik  den   ugudelige  Jesabel. 

Deres  Larm  betød  dog  for  Øjeblikket  kun  en  ny  Gjæsts 
Ankomst,  og  Kancelliraaden  rejste  sig  i  Døren. 

„Naa,  De  har  Lykken  med  Dem  ....  eller  jeg  skulde 
sige,  min  Madeira  har  Lykken  med  sig,  for  vi  skal  netop 
have  en  Flaske  af  den  bedste  og  for  at  drikke  paa 
Amalies  og  Hr.  Holms  Forlovelse!" 

Saaledes  tilraabte  Etatsraaden  ham  muntert.  Men  Kan- 
celliraaden, der  var  bleg  og  synlig  bevæget,  kastede  et 
uroligt  Blik  om  sig,  idet  han  næsten  adspredt  svarede : 
„Gratulerer  ....  men  det  gjør  mig  ondt,  jeg  kommer 
for  at   søge   Deres  ældste   Son." 

„Det  gjør  mig  ogsaa  ondt,  at  De  maa  tage  tiltakke 
med  os  Andre   ....   kom,  sid  ned!" 

„Nej,  Tak,  jeg  maa  tale  med  Kammerjunkeren." 

„Men  De  sagde  jo  selv,  at  han  ikke  var  hjemme?" 

„Sagde  jeg?" 

„Ja,  sagde  De  ikke,  det  gjorde  Dem  ondt?" 

„Visselig  gjør  det  mig  ondt,  Hr.  Etatsraad,  at  have  et 
saadant  Ærinde.  Men  jeg  skal  se  ham,  og  jeg  maa 
ogsaa  tale  med  de  to  af  Deres  Karle,  som  vare  Vichier 
til   hans    morderske    Overfald    paa    Vigfus    Olsen." 

,,Mordersk  Overfald?!"  gjenlod  i  Stuen  i  de  mest  for- 
skjellige  Betoninger  af  Overraskelse,  Angst,  Uvillie,  Vrede. 
Naar  Folk  komme  i  Ai{fekt,  betone  de  deres  Repliker 
meget  godt. 

Etatsraaden  fattede  sig  nogenlunde  og  svarede:  „Saa 
glæder  det  mig,  Hr.  Kancelliraad,  at  min  Søn  ikke  er 
hjemme." 

„Det  vil  være  ligesaa  godt,  Hr.  Etatsraad,  at  De  lader 
ham  komme  frem  strax,"  sagde  Kancelliraaden  og  op- 
knappede sin  Overfrakke,  hvorved  hans  Uniform  kom 
tilsyne.    ,,Jeg    taler    i  Kongens    og    Lovens    Navn." 

„I  Hs.  Majestæt  Kongens  Navn  kan  De  ligesaa  godt 
være  fornuftig  som  ufornuftig!  Min  ældste  Søn,  Kammer- 
junker Beutel,   er  ikke   hjemme.   Han   er  rejst  bort." 

„De  vil  indse,  Hr.  Etatsraad,  at  min  Embedspligt  ikke 
tillader  mig  at  tage  bort  blot  efter  en  saadan  Forsikring 
af  en  Fader  .  .  .  ." 

„Jo,  min  Sæl,  er  han  rejst  bort!  Og  det  med  Komtesse 
Gyldenlykke!" 

„Komtesse  Gyldenlykke?  ....  Ja,  om  jeg  ogsaa  per- 
sonlig gjerne  vilde  tro  Dem,  Hr  .Etatsraad,  saa  kan 
De  dog  ikke   forlange,   at  jeg  som  Politimester   .  .  .  ." 

„Gud  bevar's!  vil  De  have  Bevis,  kan  De  faa  det! 
Her  er  hans   og  Komtessens  Brev!" 

„Komtesse  Gyldenlykke?"  gjentog  Kancelliraaden,  idet 
han  modtog  Brevet;  men  da  han  havde  læst  det  og 
var  kommen  til  Efterskriftens  sidste  Linie,  syntes  der 
pludselig  at  opgaa  et  stærkt,  men  ubehageligt  Lys  for 
ham;  thi  det  trak  i  hans  Ansigtsmuskler,  medens  han 
med  mekanisk  Omhyggelighed  foldede  Brevet  sammen. 
Men  ligesaa  pludselig  kom  en  ny  Følelse,  der  forraadte 
sig  ved  et  gult  Smil  om  hans  Mundvige,  idet  han  spurgte: 
„Kjender  Etatsraaden  den  Komtesse  Gyldenlykke?" 

„Nej;  men  Familien  er  kjendt  nok;  den  er  svensk." 

„Ja,  der  er  maaske  en  svensk  Familie  Gyldenlykke 
....  der  er  i  Sverrig  mange  Familier  med  Guld-  og 
Sølvnavne  ....  og  det  er  meget  muligt,  at  den  Dame, 
der  nu  rejser  ,,incognito"  og,  som  det  lader,  under  Navnet 
Julie  Lund,  hører  til  en  af  dem;  men  igaar  var  hun 
Skuespillerinde,  og  jeg  mødte  Deres  Søn,  Kammerjunker 
M.  Goldsclimidt  i  Folkeudgave.  IV  13 

Beutel,  paa  hendes  Trappe.  Jeg  ser  nu  af  Brevet,  at  vi 
kan  træffe  Kammerjunkeren  og  „Komtessen'  i  Aarhus 
—  Mine  Damer,  mine  Herrer,  en  god  Morgen!" 

Det  varede  et  Par  Minutter,  inden  det  fuldelig  gik  op 
for  de  Beutler,  at  der  maatte  være  spillet  dem  et  Puds; 
men  da  de  kom  til  dette  Resultat,  var  Virkningen  fryg- 
telig. Den  store  Larm  af  sex  Kæmper  og  deres  Moder 
(henholdsvis:  Hustru)  i  det  forholdsvis  lille  Værelse, 
gjorde  et  saadant  Indtrj^k  paa  mig,  at  jeg  senere  ved 
Erindringen  derom  lagde  Planen  til  en  Opera,  „Tita- 
nernes Kamp  med  Zeus",  og  hvoraf  Hovedscenen,  de 
fangne  Titaners  Kor  under  Ætna,  stod  ganske  færdig  for 
min  Fæitasi.  En  af  dem  havde  i  Almindelighed  en  Træk- 
ning ved  Munden  og  tilsvarende  Bevægelse  af  Hovedet 
og  Halsen.  Da  han  nu  var  i  Lidenskab,  tog  det  sig  ud, 
som  om  han  saa  til  Solen  og  bed  efter  Maanen. 

Det  er  ikke  fromt  at  more  sig  over  Folk,  der  ere  i 
Lidelse,  selv  om  man  ikke  ser  nogen  dyb  og  alvorlig 
Grund  til  Smerten.  Jeg  vil  just  heller  ikke  sige,  at  jeg 
var  saa  ugudelig  at  more  mig;  men  jeg  blev  beroliget. 
Jeg  indsaa,  at  disse  Folk  ikke  vilde  opdage,  hvad  et  for- 
nuftigt Menneske  vilde  holde  skjult  for  dem. 

Hidtil  havde  de  dog  kun  bemærket  to  Grunde  til  Vrede 
og  Mismod:  En  uforskammet  Streg,  der  var  spillet  dem, 
og  Udsigt  til  en  ubehagelig  Proces;  men  Etatsraaden, 
hvem  jeg  maa  lade,  at  han  var  den  Fornuftigste,  opdagede 
pludselig  en  tredie,  idet  han  forfærdet  udbrod:  „Og  hvis 
Tøjten   har   giftet   sig   med   vor  stakkels   Mathias  I" 

En  Tavshed  og  Ubevægelighed,  som  om  Scenen  med 
Loths  Hustru  blev  gjentaget  sex-  eller  syvdobbelt,  fulgte 
dette  Udbrud.  Men  før  den  truende  Storm  igjen  kunde 
bryde  løs,  søgte  jeg  at  virke  lidt  beroligende  paa  Ge- 
mytterne ved  at  sige:  „Jeg  tror  virkelig  ikke,  Hr.  Etats- 
raad,  at  der  er  Fare  derfor." 

„Hvorledes  kan  De  tro  det?  Hvad  Grund  har  De  til 
at  tro  det?  De  kjender  ikke  saadanne  Fruentimmers 
Underfundighed!"  raabte  Etatsraaden. 

Jeg  turde  ikke  forsikre  ham,  at  jeg  kjendte  den;  men 
jeg  fandt  uventet  Bistand  i  Etatsraadinden,  skjondt  hun 
udgik  fra  andre  Fakta  og  anvendte  en  anden  Logik  end 

jeg.  Hun  sagde:  „Jeg  tror,  Ur. har  Ret;  der  er  ikke 

nogen  Fare  for  Øjeblikket,  da  Mathias  udtrykkeHg  for- 
langer sin  sorte  Kjole  sendt  til  Aarhus.  Vielsen  kan  alt- 
saa  ikke  staa  strax,  og  tilligemed  Kjolen  kan  lin  af  os 
vaTe   i  Aarhus.  ' 

„Ja,  Du  har  Ret,  Mo'er!  Saa  maa  en  af  os  afsted  strax 
....  Jeg  vil  selv  tage  afsted  ....  og  komme  den  ford — 
Kancelliraad  i  Forkjobet!  ....  Hejda,  lad  den  letteste 
Vogn  blive  spændt  for  ....  fire  Heste!  ....  Men  hvad 
kan  det  nytte  Altsammen?  Hvor  de  finder  ham,  om  jeg 
saa  tog  ham  til  Kongens  eget  Forgemak,  kan  jeg  jo 
risikere,  at  han  bliver  arresteret!  ' 

„Nej,  ■  sagde  jeg,  idet  jeg  igjen  lagde  mig  imellem, 
„det   kan   blive   forebygget." 

„Hvordan  det?  Min  kjære  Ven,  De  gjør  mig  ganske 
lykkelig   ved,    at   De    ser   saa    tillidsfuld    ud!" 

,,Det  kan  have  sine  Vanskeligheder;  men  det  er  ikke 
uoverkommeligt.  Nu  er  Indsidderen  maaske  nok  bleven 
kry  ved  at  se  Politiet  komme  og  tage  sig  af  ham;  men 
paa  den  anden  Side  er  han  vist  ogsaa  for  snu  til  ikke 
at  indse,  at  han  ingen  Nytte  har  af,  at  der  tilføjes  Kam- 
merjunkeren Ondt.  Lad  ham  faa  Udsigt  til  Fordel,  saa 
bryder  han  sig  ikke  om  Hævn.  Giv  De  ham  et  Hus  i 
Fæste,  lad  ham  faa  et  Par  Heste,  nogle  Køer  og  Faar, 
saa  er  han  tilfreds,  og  Dem,  Hr.  Etatsraad,  kan  det  jo 
i  Grunden  være  ligegyldigt,  hvem  De  fæster  Deres  Hus 
til,  naar  De  faar  Fæsteafgiften.  Vigfus  Olsen  har  Ord 
for  at  være  ærlig  og  stræbsom  —  det  Hele  kan  blive 
ordnet  meget  godt.  De  kan  endnu  komme  til  at  fejre 
et  glædeligt  Nytaar.  " 

„Hvis   blot   Mathias    ikke    er   viet   .  .  .  .  ' 

„Lad  os  haabe  det  Bedste,  og,  som  Fru  Etatsraadinden 
sagde   . .  .  .  ' 

„Der  er  Noget  i  det,  De  der  sagde  Men  jeg  har 

ikke  noget  fæsteledigt  Hus.  Der  er  et  Boelsted  paa  næ- 
sten to  Tønder  Hartkorn,  og  det  plejer  at  give  mig  50 
Daler  om  Aaret  og  400  Daler  Indfæstning.  Vigfus  Olsen 
har   Pokker   ikke   400   Daler." 

„Saa  er  det  Hele  et  Sporgsmaal  om  400  Daler." 

„Det  skal  ikke  siges,  at  en  Beutel  saa  paa  400  Daler, 

13» 

naar  det  gjaldt  hans  Søn!  Lad  Vigfus  Olsen  faa  Boel- 
stedet ....  Men  jeg  kan  ikke  tage  til  ham,  og  det  er 
heller  ikke  passende,  at  nogen  af  min  Familie  henvender 
sig  direkte  til  ham  ....  Men,  mine  kjære  Venner,  ville 
ikke  De?  De,  Holm,  er  jo  nu  saagodtsom  min  Neveu  — 
ja,  det  er  jo  ogsaa  sandt,  det  er  De!  —  vil  De'ikke  tage 
Dem  paa  at  besørge  den  Ting?  Jeg  giver  Dem  min  Fuld- 
magt ....  Naturligvis,  vi  vil  ikke  bestikke  Nogen!  Hvis 
Vigfus  Olsen  efter  at  have  hørt  om  Bøelstedet  paastaar. 
at  min  Søn  har  slaaet  ham,  saa  bliver  det  fæstet  bort 
til   en   Anden." 

,,Ja,  kjære  Onkel,  De  kan  være  vis  paa,  at  jeg  skal 
gjøre    Alt,    hvad    jeg    formaar    .  .  .  .' 

„Onkel  ....  det  er  rigtigt!  Jeg  er  Deres  Onkel  .... 
det  er  første  Gang,  je^  horer  det,  og  sørg  nu  for,  at  det 
bringer  Ljkke  ....  Men  nu  maa  jeg  afsted!  —  Farvel! 
—  Farvel  vor  Møer,  min  egen,  rare  Kone!  Hvem  skulde 
have  troet  det  om  os  i  vor  Alder!  Gud  være  med  Jer 
Alle!" 


Richard  og   jeg   begave   os   strax   til   Vigfus   Olsen. 

Jeg  vilde  gjøre  Vigfus  til  en  større  Helt,  end  han 
gjør  Fordring  paa  at  være,  hvis  jeg  sagde,  at  han  satte 
den  strenge  Sandhed  over  sin  Fordel  eller  satte  en  Ære 
i  at  holde  med  haardnakket  Konsekvens  ved  sin  første 
Forklaring.  Et  Boelsted  paa  to  Tønder  Hartkorn  kan 
bringe  en  Mand  til  at  gjøre  Uret,  endsige  glemme  l'ret 
og  Overlast.  Da  vi  langsomt  og  tydelig  havde  foreholdt 
ham  Muligheden  af,  at  han  kunde  faa  Fæstet,  uden  at 
vi  gjorde  nogen  Betingelse,  sagde  han  langsomt,  men 
frivillig,  som  sandt  var,  at  man  ikke  kunde  forlange 
af  en  Mand,  der  havde  faaet  sit  Hoved  slaaet  itu,  at 
han  skulde  huske  grangivelig,  hvordan  det  gik  til.  Han 
\idste  nok,  at  han  havde  truet  Kammerjunkeren  med 
Plejlen,  og  det  var  ogsaa  muligt,  at  han  selv  var  falden 
derved.  Følgelig  var  det  aldeles  ingen  Bestikkelse,  at  vi 
igjen  beg3'ndte  at  tale  om  Boelstedet  og  tilsikrede  ham 
det.   Da  dette  var  i  Orden,   sagde  Vigfus:   „Nu  kan   Ane 

Kirstine  magelig  faa  Knud  Hansen,  magelig.  Ja,  nu  vil 
vi   se   ad." 

„Nej,  Du  skal  ikke  se  ad!"  raabte  Richard;  „lad  os 
ikke  lige  i  det  Øjeblik,  da  Lykken  vender  sig  til  Dig, 
faa  Beregninger  over,  at  hans  Faders  Sted  er  mindre 
værdt  end  Dit!  For  nu  ikke  Ulykken  med  Dig  ind  i 
Boelstedet,  men  lad  de  unge  Folk  faa  hinanden,  saa  vil 
jeg  gjøre   Bryllupet." 

Det  gjorde  Indtryk  paa  Vigfus  og  haii  svarede:  „Ja, 
lad    dem    det    da.  " 

„Ja,  og  det  skal  være  afgjort,  inden  Fæstekontrakten 
underskrives  —  forstaar  Du  det,  Vigfus  Olsen?" 

„Ja,  vel  forstaar  jeg  det.  Knægten  er  skikkelig  nok.  Han 
skal   faa   min   Datter." 

Efter  saaledes  at  have  saavel  forebygget  Lovens  Vrede 
som  taget  Braaden  fra  Kancelliraadens  samt  kuet  den 
nye  Boelsmands  Ærgjærrighed  i  Fødslen  vendte  vi  til- 
bage til  Etatsraadens,  hvor  vi  dog  af  Hensyn  til  den 
syge  Major  hjemme  ikke  kunde  blive  saa  længe,  som 
Richard   g  jerne   vilde. 

Medens  vi  red  hjemad,  sagde  Richard:  „Jeg  kan  just 
ikke  sige,  at  det  gjør  mig  meget  ondt  for  Etatsraaden, 
at  han  maa  rejse  til  Aarhus,  forudsat  blot,  at  Jomjfru 
Lund  ikke  gjør  Alvor  af  det  og  gijfter  sig  med  Mathias. 
Det  vilde  være  et  haardt  Stød  for  dem,  saa  fornemme 
som  de  føle  sig." 

„Ja,  Du  vilde  vel  heller  ikke  g  jerne  have  hende  til 
Kusine." 

„Det  vil  jeg  ikke  sige,"  svarede  Richard  og  blev  lidt 
rød;  „Fordom  mod  hendes  Stand  har  jeg  naturligvis 
ikke,  og  det  kan  g  jerne  være,  at  hun  blev  en  meget 
god  Kone  —  skjøndt  jeg  mener,  at  hvad  der  begynder 
med    Skuffelse,    ogsaa    ender    i  Skuffelse." 

„Jeg  tror  ikke,  at  der  er  ringeste  Fare;  for  selv  om 
Komtessen  vilde  nedlade  sig  til  at  blive  Kammerjunker- 
inde,  saa  skulde  der  dog  skaffes  Papirer  tilveje,  og  naar 
Alt  kommer  til  Alt,  er  Mathias  ingen  Idiot." 

„Det  er  sandt,"  svarede  Richard;  „men  jeg  er  glad 
ved,  at  Amalie  ikke  har  vidst  det  Ringeste  om  det  Hele. 
—    O,    jeg   er   tilmode,    som    om   Himlens   Sluser   havde 

aabnet  sig  ligesom  i  gamle  Dage,  men  istedenfor  Vande 
nedsendte  Blomster  og  Solskin  og  Lyksalighed,  femten 
Alen  over  de  højeste   Bjerge!' 

„Du   har   rigtignok   Grund   til    at   være   taknemlig." 

„Ja,  og  næst  Gud   mod  Dig,  min  kjære  Ven!" 

„Der  tager  Du  aldeles  fejl!  Næst  Komtesse  Gylden- 
lykke er  der  intet  Menneske,  hvem  Du  skylder  saa  megen 
Erkjendtlighed    som    Majoren." 

„Aa,  tal  nu  ikke  saadan!  Det  er  dog  Synd  at  slaa  sig 
til    Ridder   paa    gamle    Lind." 

„Stop  lidt.  Jeg  har  ikke  sagt,  at  han  bevidst,  vedhol- 
dende, med  al  sin  Magt,  har  arbejdet  paa  at  sætte  Dig 
i  Besiddelse  af  Din  Kjærligheds  Gjenstand.  Jeg  vilde 
endog  sige,  at  hvis  han  havde  stræbt  og  slidt  paa  den 
Maade,  var  han  næppe  kommen  til  Maalet  og  havde 
ikke  slaaet  Goliath.  Men  der  er  i  ham  et  saadant  Fond 
af  Hjertensgodhed,  at  han  bringer  Lykke,  hvor  han  kom- 
mer. Han  har  ikke  direkte  udført  Noget;  men  hans 
Personlighed  er  ligesom  en  Leder  for  det  Gode  og  Lykke- 
lige, og  det  er  gjennem  ham  kommet  baade  til  Din 
Gaard  og   til   Vigfus   Olsens   Hus." 

Richard  hørte  nu  opmærksomt  paa  Beretningen  om 
Alt,  hvad  der  var  foregaaet,  medens  han  selv  i  Uvirk- 
somhed drømte  og  længtes  —  indtil  vi  nærmede  os  Gaar- 
den,  hvis  Vinduer  hist  og  hei'  lyste  ud  til  os.  Da  rejste 
han  sig  i  Sadlen  og  raabte,  idet  han  aftog  sin  Hat: 
„Hurra   for   Amalies    nye   Hjem!" 

Jeg  istemmede,  og  det  syntes  mig,  at  selve  Hestenes 
Hovslag  paa  Gaardens  Stenbro  anmeldte,  at  vi  kom  til- 
bage  som    Sejrherrer. 

Majoren  kom  os  imøde  paa  Gangen,  hilste  venlig  paa 
os,  forsikrede  paa  vore  Spørgsmaal,  at  han  nu  var 
meget  bedre,  og  bad  Richard  om  Undskyldning  for  al 
den  Ulejlighed,  han  havde  gjort  i  Huset.  Han  tilføjede, 
idet  vi  fulgtes  ad  ind  i  Stuen,  at  han  nu  tænkte  paa  at 
rejse  og  blot  havde  et  lille  Ærinde  at  besørge  først. 

,,Nu  kan  der  ikke  være  Tale  om  at  rejse!"  raabte 
Richard,    „jeg    er    bleven    forlovet!" 

„Er  De?  Jeg  gratulerer!   Med  hvem,  maa  je^  spørge?" 

„Med    Frøken    Amalie    Winge." 

„Jeg  gratulerer,'  gjciitog  >iajoreii,  men  kastede  i  det 
Samme  et  medlidende  Blik  paa  mig  og  greb  hemmelig 
min  Haand  som  for  at  trøste  mig  med  Alt,  hvad  han 
kunde, 

„De  tager  fejl,"  sagde  jeg.  „jeg  har  længe  vidst  det, 
jeg  var  kun  bange  for,  at  Kammerjunkeren  skulde  for- 
hindre det." 

Saa  gik  Majoren  hen  til  Richard  og  trykkede  med 
hjertelig  Lykønskning  hans  Haand,  „for  ser  De,"  sagde 
han,  „der  er  ingen  større  Ulykke  i  Verden,  end  naar  en 
Ven  tager  sin  Vens  Brud.  Kjærlighed,  som  er  noge^t 
Stort,  ja,  som  er  givet  Menneskene  paa  Jorden  isteden- 
for  Himmel,  bliver  saa  til  Gift.  De  To  blive  aldrig  rigtig 
h'kkelige,  og  den  Tredje  bliver  tidlig  graa  og  visner 
—  nej,  der  er  dog  en  større  Ulykke,  og  det  er,  naar  en 
Fader  ser  sit  Barn  vanæret  eller  ligger  paa  Dødssengen 
og  frygter,  at  det  skal  ske,  og  derfor  maa  vi  have  Noget 
5Jort  for  den  stakkels  Mand  i  Sandgraven  —  —  ja,  jeg 
kan  ikke  tie  længer,  min  kjære  Holm,  De  maa  vide, 
at  Vigfus  Olsen  er  bleven  slaaet  fordærvet  af  denneher- 
sens Kammerjunker,  den   Knægt!' 

„Ja,  kjære  Hr.  Lind,  jeg  ved  det;  men  Vigfus  Olsen  er 
næsten  rask  nu,  og  han  faar  et  Boelsted  i  Fæste,  og  hans 
Datters   Bryllup   skal   staa   tilligemed   mit!" 

„Nej,  virkelig?  —  Gud  være  lovet!  —  Men  hvordan 
er  Alt  det  gaaet  til?  Har  han  pludselig  faaet  Arv?" 

„Nej,  en  brav  Mand  lagde  sig  imellem." 

„Saa  gid  Himlen  velsigne  ham  for  det!" 

„Amen,"  sagde  baade  Richard  og  jeg,  og  den  Gamles 
Skikkelse  var  i  det  Øjeblik  saa  rørende  elskværdig,  at 
ingen  af  os  kunde  fortælle  Noget,  der  for  ham  selv  vilde 
lyde   som   Spøg. 

„Men,  alvorlig  talt,"  sagde  Richard  efter  en  Pavse,  „De 
maa  ikke  rejse  saa  snart." 

Tonen  i  Majorens  Svar  viste  imidlertid,  at  Richard 
her  vilde  støde  paa  en  urokkelig  Modstand:  „Jeg  har 
mine  Pligter  at  efterkomme.  Den  3dje  Januar  paa  Slaget 
9  vente  Drengene  mig.  Her  er  mit  Uhr  —  naar  paa 
Onsdag  Morgen  den  lange  Viser  staar  paa  12  og  den  lille 
paa  9,  aabner  jeg  Døren  til  Klassen.  Jeg  længes  næsten 

efter  den,  skjønt  jeg  har  det  godt  nok  her,  det  var 
sandelig  Synd  at  sige  Andet;  men  der  er  ogsaa  flinke 
Drenge,  opvakte  Drenge  —  og  jeg  er  bleven  vant  der- 
til." 

„Men  De  er  da  ikke  med  Legeme  og  Sjæl  slavebunden 
til  en  Skole!" 

„Ja  og  Nej.  Det  er  blevet  mit  Lod.  Hic  Rhodus,  hie 
salta!^)  Have  I  ikke  Begge  været  mine  Elever?  Jeg  spør- 
ger Eder  nu  paa  Ære  og  Samvittighed,  hvis  I  nu  vare 
i  Klassen  og  jeg  ikke  kom  paa  Onsdag,  hvad  vilde  I 
saa  sige  —  aa,  I  Skjælmer,  I  vilde  gjore  et  morderligt 
Spektakel,  og  hvor  mange  af  Jer  vilde  tænke:  Gud  ved, 
om  gamle  Lind  ikke  er  sj^g  eller  maaske  endogsaa  død?" 

„Der  tager  De  fejl!  Det  tænkte  vi  altid,  naar  en  Lærer 
blev  borte,  og  holdt  vi  af  ham,  som  af  Dem,  gjorde  det 
os  ondt.  Men  Richard  har  Ret,  hvorfor  skal  en  Mand 
som  De  være  bunden  til  en  Skole  eller  til  en  enkelt 
Plet?  De  skulde  have  Lejlighed  til  at  arbejde  for  Viden- 
skaben, til  at  skrive  et  stort  Værk  om  .  .  .  ." 

„Om  Adelen  i  Almindelighed  og  Beutlerne  i  Særdeleshed 
—  ikke  sandt?"  spurgte  Majoren  med  et  listigt  Smil  i 
Øjet;  „nej,  mine  kjære  Venner,  Julespøg  og  Juledromme 
ere  forbi.  Mit  Uhr  og  jeg  have  set  hinanden  i  Øjnene 
og  sagt  hinanden,  at  det  er  Daggry.  Maskeradedragterne 
forsvinde  fra  Gaden,  og  Virkeligheden  træder  i  Stenbroen.  ' 

Richard  sagde:  „Er  da  Videnskaben  en  Drøm,  og  kan 
De  ikke  uden  Ubeskedenhed  sige,  at  De  er  født  til  Mere 
end  til  at  tylde  Aarstal  og  mærkelige  Begivenheder  i 
andre  Folks  Børn?" 

„Videnskaben  er  ingen  Drøm,  og  jeg  var  maaske  fodt 
til  at  elske  og  tjene  hende  og  som  en  lykkelig  Husbond 
faa  sunde  og  gode  Børn,  jeg  mener  Værker,  Bøger.  'Sien 
jeg  er  blevet  Pebersvend,  og  jeg  er  for  gammel  til  Gifter- 
maal  og  —  til  at  blive  Etatsraad  Beutels  Bibliothekar.  ' 

Efter  denne  Uafhængigheds  Erklæring  kunde  Richard 
ikke  for  Øjeblikket  gaa  videre  med  den  Plan,  som  vel 
laa  paa  Bunden  af  hans  Overtalelsesforsøg,  og  han  nøje- 
des  med   at   sige:    „Det   glæder   mig,    at   De   idetmindsle 


*)  Her  er  Rhodus,  dans  her.  Sigter  til  en  antik  Anekdote  om  En,  der 
sagde,  at  han  ikke  kunde  danse  uden  paa  Øen  Rhodus. 

ikke  vil  foretrække  Etatsraadeiis  Hus  for  mit,  og  for  at 
han  ikke  senere  skal  beklage  sig,  saa  maa  det  se  ud,  som 
om  De  aldrig  helt  forlod  min  Gaard.  De  maa  tage  Nøg- 
len med  til  Deres  Værelse,  og  det  skal  hedde  Majorens 
Værelse,  og  De  maa  lade  Noget  blive  tilbage,  en  Ube- 
tydelighed,  en  Bog   .  .  .  .  ' 

„Min  kjære,  kjære  Holm!  Hvor  jeg  er  inderlig  tak- 
nemlig for  Deres  Godhed!  —  Ja,  jeg  vil  med  Deres  Til- 
ladelse komme  i  Sommerferien  og  næste  Jul  —  —  og 
jeg  har  Noget,  jeg  kan  lade  blive:  Legetøjet!" 

„Nu   en   Flaske    Champagne!"   raabte   Richard. 


Hvis  vi  vare  i  nogen  Uro  eller  Ængstelighed  med  Hen- 
syn til  Kammerjunkeren,  saa  blev  den  snart  hævet  ved 
Etatsraaden,  som,  skjont  han  vendte  alene  hjem,  med- 
delte, at  Sagen  var  ordnet  saa  tilfredsstillende,  som  efter 
Omstændighederne  muligt.  Mathias  skulde  rejse  uden- 
lands i  nogen  Tid,  og  der  var  sørget  for  en  passende 
Rejsefælle,   en  Slags   Hovmester. 

En  Aften  silde  i  den  følgende  Uge  kom  Mathias  hjem 
for  at  sige  Farvel;  han  skulde  rejse  næste  Dag.  Richard 
fik  strax  Bud,  og  vi  red  derover,  ikke  ganske  med  den 
Ro,  som  en  god  Samvittighed  giver,  idetmindste  ikke 
jeg;  men  enhversomhelst  Frv^gt  blev  snart  fjernet;  thi 
Mathias  var  som  et  Menneske,  hvem  enten  stor  Lidelse 
eller  stor  Lyksalighed  havde  løftet  op  i  en  højere  Sfære, 
og  som,  lig  Kong  Frants  d.  1ste  af  Frankrig,  ikke  erin- 
drede, hvad  der  var  hændt  ham  før  hans  Ophøjelse. 
Han  lykønskede  Richard  saa  rolig,  som  om  han  aldrig 
selv  havde  tænkt  paa  at  ægte  Amalie,  og  han  forbavsede 
os  ved  at  begynde  Samtalen,  næsten  hvor  han  sidst 
havde  sluppet  den,  som  om  han  havde  rejst  sig  fra  en 
lethargisk  Søvn  og  ikke  vendte  tilbage  fra  en  tvetydig 
Udflugt.  Men  det  er  rigtignok  sandt,  at  hans  Konver- 
sation sædvanligvis  bevægede  sig  indenfor  en  snever 
Kreds,  hvor  det  var  let  at  finde  Traaden.  Pludselig  med- 
delte han  os  dog  den  Beslutning,  han  havde  taget,  at 
ville  besøge  Vigfus  Olsen  næste  Morgen. 

Da  vi  om  Morgenen  kom  til  Huset  i  Sandgraven,  sad 
Vigfus  ved  Vinduet,  noget  bleg  og  mager  og  med  hvid 
Bandage  under  den  røde  Hue,  men  med  en  tilfreds  Mine, 
der  hævedes  ved  at  Solen  skinnede  ind  omkring  ham. 
Kæmpen  satte  sig  ligeoverfor  ham,  og  følgende  Sam- 
tale, jevnlig  afbrudt  af  Pavser,  fandt  Sted : 

„Naa,   Vigfus,   hvordan   har  Du   det?' 

„Bedre,  Gud  ske  Tak!' 

„Naturligvis.  Du  vilde  ikke  lade  Kjøbenhavnsfolk  se  en 
Jyde  falde  omkuld  uden  at  rejse  sig  igjcn." 

„Nej;   det  vilde   jeg  jo  ikke." 

„Jeg  hører.  Du  vil  dog  flytte." 

„Ja— a— a,"   svarede  Vigfus   meget  langt. 

„Ja,  vi  har  maattet  hjælpe  paa  Dig  baade  med  det 
Gode  og  med  det  Onde.  " 

„Aa,  ja,  saamæn." 

„Nu  er  Du  vel  bange,  at  Du  ikke  faar  et  godt  Herskab." 

„Aa,  nej,  saamæn,  ikke." 

„Ja,  det  behøver  Du  heller  ikke;  Du  ser,  jeg  bærer 
ikke  Nag." 

„Nej,  jeg  skjønner  det." 

„Siden   jeg  kommer   for   at   sige   Dig  Farvel." 

(Pause) 

„Ja,  det  er  ikke  Dig,  men  mig,  der  skal  af  sted." 

„Naa?" 

„Ja,  jeg  rejser  langt  bort  og  bliver  længe  borte." 

,.Naa,  ja,  saa." 

.Ja." 

(Pause) 

„Ja,  saa  siger  jeg  lykkelig  Rejse  —  i  Guds  Navn." 
„Tak,   Vigfus   Olsen,"   sagde   Kæmpen,    idet   han   rejste 

sig;    „sandt    at    sige,    vilde    jeg    nok   have   det   lille   Ord 

paa   mit  Pas." 


KARNEVALET 

(1863) 


Man  har  hørt  og  læst  saa  Meget  derom,  at  man  kjen- 
der  det  meget  nøje.  Man  ved,  at  i  de  otte  sidste 
Hverdage  før  Fasten  samles  Folk  paa  Korsoen,  en  Gade, 
der  omtrent  er  saa  lang  som  fra  Grønningen  til  Vester- 
port, og  som  bliver  belagt  med  brun  Puzzolanjord  og  be- 
hængt med  Tæpper  af  mange  Farver,  og  man  kjører  eller 
gaar  eller  sidder  i  Vinduerne  eller  paa  Balkonerne,  og 
man  holder  Maskerade  ved  højlys  Dag,  tilkaster  hin- 
anden Blomster  og  kommer  i  en  Bevægelse,  som  har 
begejstret  en  Mængde  Digtere,  men  som  ingen  Fortæller 
finder  tilstrækkelig  skildret  af  Forgængerne.  Jeg  er  lov- 
lig fritaget  for  at  falde  i  Gjentagelse;  thi  Karnevalet 
var  et  andet  end  det  sædvanlige;  Festen  lignede  det,  den 
havde  været  og  kunde  være,  som  en  fuld  Mand  ligner 
Bacchus. 

Det  eneste  Friske  og  Livlige  var  de  franske  Soldater, 
der  hver  Dag  henad  Kl.  2  —  da  Karnevalet  begynder 
—  rj^kkede  ud  i  store  Masser  og  toge  Position  paa  alle 
Pladse  nær  Korsoen.  Man  kan  ikke  ligegyldig  se  den 
franske  Fane  med  Ørnen  føres  frem.  Fanens  Pjalter 
tale  stolt  om  store  Valpladse,  Ørnen  fløj  engang  „til 
Pyramiderne,  Austerlitz  og  Moskou",  og  Sappeurerne,  der 
gaa  foran  med  deres  Øxer,  de  to  brede  Rækker  Tromme- 
slagere, der  bringe  Vinduerne  til  at  dirre  og  Luften  til 
at  slaa  om  Ens  Tindinger,  og  Mængden  af  Bajonetter,  der 
følger  efter  —  Alt  har,  medens  det  fylder  Øjeblikket,  en 
mægtig  Fortid  og  skrider  i  sluttet,  energisk  Masse  mod 
en  Fremtid.  Om  end  den  Fremmede  betragter  de  Fran- 
skes Nærværelse  som  en  Ubillighed,  kan  han  dog,  medens 
de  rykke  gjennem   den  „evige  Stad",  ikke  lade  være  et 

Øjeblik  at  fængsles  af  det  stærke,  klang-  og  glansfulde, 
slagfærdige  galliske  Liv  og  fornemme  sig  selv  som  Til- 
skuer ved  et  Moment  af  Verdenshistorien,  der  drager 
op.  Indrømmer  han  midt  i  al  hin  store  Blanding  af 
Ret  og  Uret,  at  Paven  dog  ogsaa  har  noget  Krav  paa  at 
være  i  Rom,  men  burde  finde  Midler  til  at  være  der 
paa  human  Maade,  saa  formildes  ogsaa,  især  under  Karne- 
valet, den  politiske  Uvilje  mod  de  Franske;  thi  de  ere 
aabenbart  tillige  Folkets  Beskyttere  mod  den  pavelige 
Soldateske,  der  samtidig  marscherer  op  for  at  gjore 
Polititjeneste.  Den  franske  Soldat  ser  munter  og  intelli- 
gent ud;  man  kan  nok  mærke,  at  han  ikke  er  at  spoge 
med;  men  han  synes  altid  tilgængelig  for  Ræson;  hvor- 
imod de  pavelige  Soldater  i  Reglen  have  et  grumt,  arrigt 
eller  tungt  Blik.  De  ere  for  en  stor  Del  hvervede  blandt 
Folkets  Udskud  eller  fremmede  Eventyrere  (der  var  iblandt 
dem  ogsaa  en  Dansk,  hvem  den  pavelige  Hververofficer, 
morsomt  nok,  havde  lokket  til  at  tage  Tjeneste  ved  at 
forsikre  ham,  at  Paven  snart  maatte  løbe  sin  Vej,  og 
saa  vilde  hans  Armé  blive  opløst  og  faa  Pension  af 
Victor  Emanuel).  Hvad  der  end  har  bragt  disse  Folk 
sammen  under  Nøglerne  —  deres  Felttegn  — ,  saa  fole 
de  snart,  at  de  ere  hadede  og  foragtede,  og  de  gjengjælde 
det  med  Lyst  til  at  gjøre  Ondt.  Uden  Franskmændene 
vilde  det  snart  komme  til  et  Myrderi,  som  vel  efter  nogen 
Tids  Forløb  endte  med  Victor  Emanuels  Indtog,  men 
som  det  er  behageligere  at  paakalde  i  Afstand  end  paa 
Korsoen. 

Xaar  nu  Franskmændene  have  taget  Stilling  paa  Piazza 
di  popolo,  ved  S.  Carlo,  paa  Mønte  Citorio,  Piazza  Ve- 
nezia o.  s.  V.,  og  holde  sig  beredte  ved  deres  Gevær- 
pyramider, og  „Festen"  begynder,  medens  pavelige  Dra- 
goner ride  frem  og  tilbage  for  at  bevogte  den  Skridt 
for  Skridt,  saa  kan  man  jo  nok  fole  sig  betrygget  mod 
Romerne  og  „gjøre  Karneval',  hvis  man  har  Sind  dertil. 
Hvo  der  har  set  l'^sten  i  lykkeligere  Tider  —  som  i 
1847,  da  Italien  bævede  af  Begejstring  for  Pius  d.  Ode, 
og  da  det  paa  Korsoen  „saa  ud,  som  om  Menneskeheden 
var  bleven  Barn  igjen  og  legede  i  Edens  Have  og  Gud 
saa  til  paa  Legen"  —  kan  jo  ikke  lade  være  at  erindre, 

stræber  et  Øjeblik  al  betragte  Festdagen  som  en  neu- 
tral, af  Religionen  fredlyst  Tid,  og  søger  efter  det  Aand- 
fulde  og  Barnligglade,  der  engang  var  Karnevalets  Sær- 
kjende,  men  søger  forgjæves.  Alt,  hvad  der  i  Rom  hen- 
hører til  den  dannede  Borgerstand,  er  liberalt,  imod 
Paven  som  Re  Sacerdote  (Konge-Ypperstepræst)  og  holder 
sig  fjernt.  Senatorens  pragtfulde  Tog  udfoldes,  og  de 
farvede  Tæpper  udhæ^iges  over  Husene  for  de  Freni- 
inede,  for  Soldater,  der  have  faaet  en  Times  Orlov  til 
at  more  sig,  og  for  Lazzaroner.  Hn  enkelt  ung  Patricier 
af  Pavens  Parti  gaar  igjennem  Gaden,  arrig  over,  at  de, 
som  har  Aand,  ikke  ville  komme  tilstede  og  yde  Bevis 
for,  at  Rom  er  fornøjet.  Hist  og  her  paa  de  store  Pa- 
ladsers høje  Balkoner  sidde  franske  Officersfruer  i  elegant 
Toilette  og  vise  ved  enhver  Bevægelse,  navnlig  naar  de 
engang  faa  Lejlighed  til  at  modtage  og  kaste  en  Blomst, 
Forskjellen  mellem  den  pikante  Franskhed  og  den  naive 
Italienskhed.  Hvor  koldt  og  fremmedagtig  dette  Syn  end 
virker,  er  det  dog  behageligt  i  Sammenligning  med  den 
Rolle,  de  Engelske  spille  langs  hele  Korsoen.  Hvad  enten 
de  gaa  tilfods  for.synede  med  Staaltraadsmasker  —  al 
anden  Maskering  var  forbudt  —  eller  staa  i  Klynger  oppe 
paa  Balkonerne,  have  de  intet  andet  Begreb  om  Karne- 
valet end,  at  det  skal  være  et  Slagsmaal.  Den  italienske, 
gratiose  Skik:  at  man  kaster  et  Par  confetti  (smaa  Gibs- 
kugler)  paa  den,  hvis  Opmærksomhed  man  vil  vække,  og 
hvem  man  derpaa  rækker  eller  tilkaster  en  Buket,  have 
de  opfattet  saaledes,  at  man  skal  slaa  af  al  Magt  med 
Haaiidfulde  af  confetti  eller  øse  dem  ned  Skjæppevis. 
Især  naar  de  kunne  kaste  Gibsstøvet  ind  i  Øjnene  paa 
Folk,  selv  paa  Damer,  synes  det  dem  en  ypperlig  practi- 
cal  joke.  Engelskmændene  have  nu  engang  ingen  sym- 
patetisk Sans  for  andre  Nationers  Ejendommeligheder, 
og  saa  alvorlige  og  tilbageholdne  de  ere  i  Piccadilly, 
saa  ubændig  slaa  de  sig  løs  udenlands,  kun  ikke  med 
Lystighed.  Selv  den  dejlige  Moccolo-Aften,  da  man  som 
ved  andre  Ligbegængelser  tæmder  Lys  —  fordi  det  nemlig 
er  Karnevalets  Begravelsesaften  —  og  da  Lyset  skal  be- 
tyde Haabet  om  Gjenopstandelse,  og  da  dette  Haab  funk- 
ler i  utallige  Voxlys,   paa   Gaden,  i  Vinduerne,   paa  Bal- 

konerne,  paa  Tagene,  løbe  eller  kjøre  de  omkring  og 
slaa  løs  med  deres  confetti.  Pavens  Politi  og  Soldater 
lægge  dem  ingen  Hindring  i  Vejen.  De  gjore  jo  Larm,  det 
ud  som  Tilfredshed  og  Glæde,  og  kun  den,  der  gjør 
Modstand  mod  deres  Glædesj'tringer,  bliver  arresteret. 
Endog  fra  det  poetiske  Standpunkt  ønsker  man  da  Vic- 
tor Emanuels  Indtog:  det  frie  Italien  vil  næppe  taale  den 
engelske  Brutalitet  ved  sine  Nationalfester.  Og  hvilket 
Karneval    vil   ikke    det   første   italienske    blive   i  Rom! 

Der  fandt  „Demonstrationer"  Sted,  men  saa  spage,  at 
man  kunde  være  tilstede  ved  dem  uden  at  mærke  dem. 
Om  Torsdagen,  Giovedi  grasso,  der  i  Festlighed  svarer 
til  den  franske  Mardi  grås,  da  jeg  havde  gjort  mit  andet 
eller  tredje  Forsøg  paa  at  opdage  det  gamle  Karneval 
og  kun  havde  fundet  dyb  Lede,  gik  jeg  for  at  trække 
frisk  Luft  op  paa  Mønte  Pincio  og  blev  noget  overrasket 
ved  at  se  en  stor  Mængde,  flere  hundrede  Herrer  og  Damer, 
spadsere  deroppe.  Spadseregangen,  la  passeggiata,  plejer 
nemlig  først  at  finde  Sted  henad  Aften.  Men  disse  Spad- 
serende vare  Bourgeoisiet,  de  Liberale,  der  vilde  vise, 
at  de  ikke  vare  paa  Korsoen.  Nogle  af  dem  gik  i  Ræk- 
ker med  hinanden  under  Armen,  og  af  disse  bleve  om 
Natten  et  Par  Stykker  arresterede,  fordi  de  havde  gaae  t 
trodsig.  Paven  er  imidlertid  ingen  Murawieff.  Naar 
en  Undersaat  bliver  arresteret  paa  Grund  af  en  saadan 
Forbrydelse,  holdes  han  kun  i  Fængsel  i  nogle  faa  Maa- 
neder,  indtil  man  bliver  overbevist  om,  at  han  er  mis- 
fornøjet med  Rom,  og  saa  bliver  han  uden  videre  Straf 
sendt   ud   af   Rom. 

Men  Rom  er  saaledes  indrettet,  at  man  kun  behover  at 
gaa  et  Par  Skridt  fra  den  hele  Larm  for  at  fole,  som 
om  den  ikke  var  til.  Fra  Piazza  Venezia,  den  ene  Ende 
af  Korsoen,  naar  man  i  faa  Øjeblikke  Trajans  Forum 
med  Kolonnen  og  den  lille  Skov  af  brudte  Søjler;  tæt 
ved  er  Kapitolium,  og  paa  den  anden  Side  af  Kapitolium 
ligger  Forum  med  sine  Ruiner.  De  have  set  noget  Værre. 
og  det  er  gaaet  over.  Romeren,  der  gaar  herned,  føler  vel 
noget  anderledes  end  den  Fremmede.  Han  tænker  — 
eller  han  burde  tænke  —  paa  Brutus  og  Scævola  og 
andre  Helte,  der  mane  ham  til  Daad.  Os  Fremmede  ma- 

ner  Roms  Fortid  ikke  paa  samme,  personlige  Maade, 
vor  rette  Virkekreds  er  ikke  der  paa  Stedet,  hvad  vi 
indsuge  af  de  store  Erindringer,  gjemme  vi  i  Sindet  som 
Momenter  til  Kundskab,  Friskhed  og  Glæde,  og  naar 
vi  fra  Forum  ere  gaaede  op  forbi  Maria  Maggiore,  igj en- 
nem  Via  delle  quattro  fontane  til  Piazza  Barberini,  er 
Paven  os  næsten  ligesaa  fjern  som  Kejser  Octavianus. 
Saa  er  Rom  igjen  Rom,  en  Oase  fjern  fra  Verden,  en 
neutral  Plet,  hvor  man  mødes  med  det  Skjønneste  og 
Bedste  fra  forgangne  Tider,  en  Egn  under  Himlen,  hvor 
Uhret  ikke  slaar  for  at  tilkjendegive,  at  man  bliver  ældre, 
men  hvor  man  bliver  yngre  indtil  Afrejsens  Dag.  Og 
saa  er  Sindet  igjen  lige  modtageligt  og  beredvilligt  til 
Spring  fra  det  Sublime  til  det  Komiske,  fra  Rafaels 
Loggier  i  Vatikanet  til  Osterien  i  Chiavica  del  Buffalo. 

Det  kan  ogsaa  hændes,  at  man  i  Osterien  faar  et 
Glimt  af  det  gamle,  poetiske  Karneval  at  se.  Nogle  Folk 
komme  pludselig,  underlig  paaklædte,  springende  ind,  im- 
provisere en  lille  dramatisk  Scene  og  slutte  den  med 
en  Dans,  og  man  kan  da  undtagelsesvis  have  det  Held  at 
se  Saltarelloen  blive  danset  af  en  romersk  Jomfru,  i 
hin  mageløse  Blanding  af  Ynde,  Sømmelighed,  udfordrende 
Kraft  og  dulgt  Lidenskab,  der  ender  med,  at  hun  ry- 
stende Tambourinen  over  sit  Hoved  farer  ud  og  for- 
svinder. Og  naar  man  sent  paa  Aftenen  gaar  hjem,  kan 
man  maaske  møde  en  lille  Trup  af  to  eller  tre  Par, 
med  Fløjte  og  Mandoline,  der  glide  forbi  i  Danseskridt, 
hastig  og  sikkert  som  til  en  skjult  ventende  Glæde.  Man 
søger  beskedent  at  følge  dem  i  nogen  Afstand  i  Maane- 
lyset,  men  de  forsvinde  i  en  af  de  snevre  Gaders  Skygge, 
og  man  bliver  staaende  og  lytter  til  den  svindende  Mu- 
sik,   der   lyder,    som   om    Maanestraalerne   klang. 

Nogle  Mennesker  kunne  foretage  store  Ting,  uden  at 
Pulsen  slaar  eller  Hjertet  banker  hurtigere  der- 
ved, andre  kunne  ikke  udfore  endog  smaa  Ting  uden 
Sindsbevægelse.  Jeg  maa  tilstaa,  at  jeg  idetmindste  for 
Jyllands-Rejsens  Vedkommende  hørte  til  den  sidste  Slags, 
hvilket  rigtignok  hidrørte  fra  særlige  Omstændigheder. 
Fra  min  Barndom  havde  Ordet  „Vendsyssel",  „Vendelbo", 
en  ejendommelig,  fast  mystisk  Klang  for  mig.  Jeg  kan 
ikke  nøjagtig  angive  hvorfor;  men  rimeligvis  er  det  kom- 
met af,  at  jeg  hørte  Vendelboerne  omtale  som  et  haardt, 
stridbart,  oprørsk  Folk,  hvis  Knive  sad  løse  i  Skederne, 
og  som  vare  blevne  voldsomt  kuede,  skjønt  ufuldstæn- 
dig. De  havde  slaaet  en  Konge  ihjel  eller  givet  Anled- 
ning til,  at  han  blev  slaaet  ihjel,  havde  leveret  en  anden 
Konge  Feltslag,  kæmpet  mandig  for  en  tredje,  der  var 
afsat,  og  endelig  vist  deres  nedarvede  Trods  endog  imod 
Frederik  den  Sjette.  De  levede  i  et  vildt,  trist,  ufrugt- 
bart Land,  vadede  somme  Steder  i  Sand  til  midt  paa 
Livet,  besøgtes  kun  ugjerne  eller  af  Folk,  som  kunde 
drikke  mægtige  Thevandsknægte.  Trods  al  deres  histo- 
riske Vælde  vare  de  plagede  af  Hudsygdomme,  som  de 
g  jerne  meddelte  Andre.  Kort,  der  omgav  dem  noget  Sært, 
og  skjønt  de  sysselsatte  min  Fantasi,  faldt  det  mig  dog 
aldrig  ind  dengang,  at  jeg  fornuftigvis  kunde  besøge  deres 
Land.  I  Aaret  1854  kom  jeg  dog  til  Aalborg,  og  da  jeg 
nu  kun  ved  Fjorden  var  skilt  fra  Vendsyssel,  forekom  det 
mig  bag  hine  tavse  Bakker  som  et  Eventyrland,  som  et 
Siberien,  hvor  der  hang  novellistiske  Herremænd  paa 
Træerne  og  Sagn  paa  alle  Buske.  Jeg  vilde  derover;  saa 

blev  jeg  pludselig  nødt  til  al  vf^nde  hjein,  uden  at  se 
saa    meget   som    Xørre-Sundby. 

Tiden  gik.  jeg  kom  temmelig  vidt  om,  og  engang,  da 
vi  vare  endel  Danske,  som  gjennera  Sand  gik  ned  til 
^Middelhavet  ved  Ostia,  sagde  En .  Det  ligner  dog  Vest- 
kysten af  Vendsyssel.  Siden  den  Tid  groede  Længslen 
efter  Vendsyssel  stærkere  og  stærkere  i  mig;  hvor  jeg 
A-ar,  bebrejdede  ]eg  mig  selv,  at  jeg  ikke  havde  set  Vend- 
syssel; Landet  stod  for  min  Fantasi,  formedelst  Længslen, 
som  selve  Poesiens  Land,  og  skjønt  jeg  kunde  sige  mig 
selv,  at  h\T.s  der  var  ssi'd  megen  Poesi,  saa  klang  den 
jo  nok  i  vor  Literatur,  koin  det  dog  sidste  Vintej*  saa 
vidt.   at  jeg   fast  besluttede   at   rejse  derover   i  Sommer. 

Xaar  en  Beslutning  om  f^tx  lille  Ting  tages  efter  saa- 
danne  Forudsætninger,  vil  man  forstaa.  at  den  udfores 
med  en  Slags  Hjertebanken.  Man  vil  endWdere  kunne 
forstaa,  at  jeg  virkelig  blev  ganske  forundret,  da  jeg 
kom  ombord  i  Dampskibet  ,, Dania  '  ved  Kvæsthusbroen 
og  saa.  at  saa  Mange  A'ilde  samme  Vej.  Men  dersom 
man  tror,  at  jeg  rejste  med  store  Forventninger,  vil 
man  alligevel  tage  meget  fejl.  I  Aarenes  Lob  og  efter 
nogen  Rejsen  lærer  man  at  have  Mistillid  til  Forvent- 
ninger og  at  fore  saa  faa  med  sig  som  mulig.  Jeg  rejste 
med  god  Vilje,  beredt  til  at  føje  mig  i  Omstændighederne, 
finde  mig  i  Mangler  af  forskjelHg  Slags,  men  tillige  ængste- 
lig for.  at  jeg  ikke  i  mit  Sind  skulde  have  Xoglen  til 
Landet  og  Beboerne,  og  at  Rejseji  derfor  skulde  mis- 
lykkes. Mere  end  een  kjø]>enhavnsk  Ven  eller  Bekjendt 
havde  spaaet  mig,  at  jeg  ikke  vilde  holde  ud  derovre 
i  fjorten  Dage;  jeg  bad  Skjæbnen  om  at  give  mig  Td- 
holdenhed  i  to  Maaneder.  Jeg  er  bleven  bønhørt  langt 
ud  over  Forventning;  thi  istedenfor  at  faa  Udholdenhed 
for  to  Maaneder  naaede  jeg  til  den  Overbevisning,  at 
to  hele  Aar  vilde  være  for  lidt.  og  jeg  ved  meget  godt.  at 
jeg  nu  er  kommen  tilbage  med  et  hojst  ufuldstændigt 
Udbytte. 

Det  er  ufuldstændigt  og  vil  maaske  af  Nogle  findes 
vidtløftigt,  fordi  jeg  nu  engang  indfandt  mig  med  Læng- 
sel og  desaarsag  følte  Interesse  for  Meget,  dej*  af  Andre 
kan  anses  for  altfor  sraaat.  Ingen  Bearbejdelse  vilde  kunne 


FORORD  219 

hjælpe;  jeg  rnaa  enten  forelægge  Publikum  min  Dagbog 
—  idetmindste  den  overvejende  Del  —  som  den  er,  eller 
helt  tie  stille  om  Rejsen.  Jeg  beder  nu  om,  at  man  vil  læse 
med  nogenlunde  imødekommende  Stemning,  ikke  vente 
store  Ting,  men  smaa  Ting  sete  med  Velvilje  og  skild- 
rede med  Sanddruhed.  Dette  Sidste  maa  jeg  især  ud- 
hæve. Det  Hele  vilde  for  Læseren  falde  sammen  til  endnu 
mindre,  end  det  er,  til  værre  end  Intet,  hvis  man  tvivlede 
om  Nøjagtigheden,  det  vil  sige:  en  subjektiv  Nøjagtig- 
hed —  thi  om  jeg  har  set,  netop  som  alle  Andre  —  især 
de,  der  gjøre  en  Fornøj elsesrejse,  uden  Formaal  —  ville 
se,  tør  jeg  ikke  sige.  Jeg  har,  som  allerede  en  Dagsbogs 
hastige  Oprindelse  foranlediger,  stræbt  at  fotografere,  ikke 
at  male. 

Det  er  en  Selvfølge,  at  de  to  smaa  historiske  Skil- 
dringer af  Kampen  1441  og  af  Martin  Dietz,  ikke  ere 
skrevne  paa  selve  Stederne,  men  enten  før  eller  efter 
Rejsen  og  indskudte  i  Dagbogen. 


I. 

FRA  AALBORG  TIL  BLOKHUS. 


Selv  om  jeg  havde  opholdt  mig  længer  i  AaIl)org.  vilde 
jeg  dog  ikke  forsøge  en  Beskrivelse  af  Byen,  eftersom  der 
kan  ventes  et  udtømmende  Værk  i  denne  Retning  af  Ad- 
junkt Wulff.  Det  er  en  historisk  By,  i  livis  Nærhed 
endnu  vises  et  Sted,  der  med  Rette  eller  Urette  kaldes 
Skipper  Clements  Skandse;  den  har  i  Navnet  paa  en 
Bro  opbevaret  Erindringen  om  en  fjendtlig,  svensk  General 
eller  Oberst  Wrangel,  der  holdt  den  i  Tømme;  snevre 
Gyders  Navne  minde  om  Spidsborgere  og  Spidsborger- 
inder, der  ved  at  staa  i  Fortiden  faa  noget  gemytligt 
Ærværdigt  for  os ;  smukke  og  anselige  Bygninger  have  set 
Kong  Hans  og  hans  Tid.  Jeg  skal  kun  et  Øjeblik  opholde 
mig  ved  et  Par  Steder.  Det  ene  e^r  Mariekirken,  som 
var  under  Udbedring,  og  som  jeg  besøgte,  mest  af  Hen- 
syn til  min  kjære  Ven,  Bjørnstjerne  Bjørnson,  hvem 
jeg  nylig  havde  taget  Afsked  med  i  Kjobenhavn.  Thi 
i  denne  Kirke  skal  Sigurd  Slembe  ligge  begraven.  Der 
staar  i  Marmora  Danica  om  Sigurd  Slembldiacken :  „Da 
Folket  fik  at  vide,  at  hånd  var  fangen,  da  raabte  ald 
Hæren  af  Glæde.  Sigurd  sagde :  Mangen  ond  Mand  glæ- 
der sig  ved  mit  Hoved  idag.  Tiostolff  strøg  hans  Silke- 
hue  af  hans  Hofved  og  sagde:  Hvi  vaarst  Du  Træls  Son 
saa  dristig,  at  Du  turde  kjende  Kong  Magnus  Barfod 
for  Din  Fader?  Sigurd  sagde:  Ikke  tor  Du  ligne  min 
Fader  ved  en  Træl;  thi  lidet  var  Din  Fader  Vivrdig  hos 
min  Fader.  Et  post  nonulla.  De  sloge  og  brøde  hans 
Fodeblad    og   Haandebag    og    siden    hans    Arme    og    Ben 

sonder  med  Øxer,  Jlamre  og  Kollver;  siden  vilde  de 
flaa  hannem  levende  etc.  etc. ;  derefter  hugge  de  Hove- 
det af  ham  og  droge  hans  Legeme  hen  i  et  lidet  Hus 
og  kaste  nogen  Steen  og  Træer  derpaa.  Haller  sagde, 
at  han  talede  lidet  og  svarede  ikke  alle  dem,  som  talede 
til  hannem,  der  han  pintes,  og  ej  gaff  eller  klagede  hånd 
sig,  eller  sukkede  ved,  eller  blunkede  med  hans  Øyen- 
bryne,  naar  de  sloge  hannem  med  Stok  eller  Sten,  og 
ej  skifte  han  sit  Maal  og  ikke  højere  eller  lavere,  end 
hånd  plejede  at  gjore,  og  saa  gladelig,  som  hånd  havde 
siddet  i  et  Gjæstebud.  Ingen  talede  han  ilde  til.  Han 
talede.  indtil  han  gaff  Aanden  op,  og  sang  stundom 
Psalmer,  hvilket  syntes  at  overgaa  andre  Menneskers 
Styrke  og  Tollighed.  En  Præst,  som  boede  der  nære 
lios,  lod  føre  Sigurds  Legem  til  Kirken.  Hånd  kom  i 
stor  Ugunst  og  maatte  give  mange  Pendinge,  og  de  lode 
fore  Sigurds  Lig  tilbage  igjen,  og  siden  (1140)  komme 
Sigurds  Venner  fra  Danmark  og  hente  hans  Lig  og  førte 
det  til  Aalborg  og  lode  hannem  begrave  udi  Marie  Kirke 
i  Aalborg,  som  Provsten  til  Marie  Kirke,  Kield  Kalf, 
vidnede." 

Paa  Kirkegaarden  udenfor  Byen  er  en  stor  Grav  for 
danske  Soldater,  der  faldt  ved  Oberst  Becks  Angreb  paa 
Lundb3^  Der  var  lagt  Blomster  og  et  skrevet  Digt  paa 
(jraven.  Folket  glemmer  Vreden  og  føler  ved  Graven  kun 
sørgmodig  Kjærlighed.  —  Der  er  tre  Grave  over  tydske 
Soldater,  som  døde  her.  Paa  den  ene  Grav  —  de  ere 
alle  sømmelig  holdte,  men  med  bar  Jord,  uden  Blom- 
ster —  stod  stukket  en  eneste  Blomst,  en  Nellike.  Hvad 
vilde  den  Dødes  Moder  sige,  hvis  hun  kom  og  saa  det? 
Hun  vilde  søge  efter  den,  som  satte  Blomsten  paa  Gra- 
ven. Men  hun  skjuler  sig;  thi  det  er  vel  en  dansk  Pige, 
der  ikke  tor  være  ved  det. 

Ved  Siden  af  Kirkegaarden  hæver  sig  Anlæget.  Stedet 
hed  forhen  Galgebakken,  nu  Skovbakken  eller  Frederiks- 
minde. Indtil  1820  var  her  øde  Sand;  Apotheker  Kaye- 
rød plantede  med  Møje  og  Udholdenhed.  Forst  gjorde 
man  Nar  ad  ham,  nu  har  man  rejst  et  Monument  for 
ham.  Det  er  det  Forsonende  ved  Spidsborgerne,  at  de 
anerkjende   —   bagefter.   Monumentet   ligner  en   Bordop- 

sats:  Tre  Statuer,  Sundhed,  Flora,  Poesi,  staa  om  Stam- 
men, der  bærer  en  rund  Kumme,  hvor  en  Amorin  leger 
med  Vandstraaleu. 

Det  kostede  mig  nogen  Moje  mellem  de  forskjellige 
Rejseplaner,  som  foresloges  mig.  at  holde  fast  ved  den 
oprindelige:  at  tage  lige  til  Bloklius.  som  jeg  ved  at 
se  paa  Kortet  har  faaet  en  instinktmæssig  Forkjærlig- 
hed  for.  I  sidste  Øjeblik  besluttede  en  Familie  i  Aalborg 
sig  til  at  tage  med.  Stegen,  der  skulde  været  paa  Mid- 
dagsbordet, blev  pakket  ind;  vi  skulde  modes  i  Sundby 
Kl.    1. 

Ved  Bredden  af  Vendsyssel,  da  jeg  knap  var  et  Stenkast 
derfra,  blev  det  endnu  usikkert,  om  jeg  nogensinde  skulde 
komme  der;  thi  Færgebaaden.  der  foer  af  sted  for  en 
vestlig  Storm,  var  lige  ved  at  stode  imod  en  anden 
Færgebaad,  der  kom  ud.  I  det  yderste  Øjeblik  drejede 
vor  Styrmand  fra  og  bemærkede  koldsindig,  at  han  ikke 
havde  kunnet  se  gjennem  Sejlene  og  sin  Medhjælpers 
Ryg.  Jeg  tog  det  som  et  Varsel  om,  at  min  Rejse  paa  et 
hængende  Haar  skal  mislykkes,  men  —  tilføjede  jeg, 
da  den  Første,  jeg  mødte  i  det  nedbrændte,  halvt  gjen- 
opbyggede  Sundby,  var  en  meget  smuk  Bondepige  — 
dog   skal   lykkes    alligevel. 

Blæsten  var  saa  stærk,  at  vi  for  Damernes  Skyld  maatte 
tage  lukket  Vogn,  og  jeg  saa  af  Egnen  ikke  meget  Andet 
end,  at  den  er  flad.  Da  vi  havde  kjørt  i  fire  Timer  og 
efter  Kudskens  Sigende  vare  endnu  en  halv  Mil  fra 
Blokhus,  saa  jeg  pludselig  udenfor  en  hvidgul,  grund- 
muret Bondegaard  et  Syn,  der  paa  aldeles  overraskende 
Maade  mindede  om  Havet:  en  overskaaren,  kronet  Nep- 
tun, en  Gallionsfigur.  Han  stod  der  som  en  magelos 
rask,  næsten  ideal  Sømand,  med  et  fornøjet-vældigt  Ud- 
tryk, som  om  han  netop  havde  sagt  sit  Quos  ego^)  og 
var  bleven  adlydt  af  Bølgerne,  og  dog  stod  han  over- 
skaaren paa  det  faste  Laiul  udenfor  Bondens  Hus.  Hvis 
Jammerbugten  ved  Vesterhavet,  som  vi  nærmede  os, 
skulde  have  et  Skilt  ude  i  en  halv  Mils  Afstaiul,  kunde 
i  Sandhed   intet   tænkes   bedre  valgt. 

En  Fjerdingvej  længere  frem  begyndte  det  grønne  Land 

')  Neptuns  befalende  Ord  til  Helgerne  om  at  lægge  sig  (hos  Virgil). 

tilhøjre  og  venstre  at  forme  sig  paa  en  Maade,  som 
jeg  ikke  kan  beskrive  ved  Andet  end,  at  det  saa  iid, 
som  om  det  iiavde  forset  sig  paa  Havet  og  gav  sig  til 
at  bølge  ligesom  det.  Inde  i  Bølgerne  stod  en  Kirke,  Hune 
Kirke.  Disse  Bølger,  hørte  jeg  til  min  Forundring,  vare 
Klit. 

Lidt  efter  holdt  vi  udenfor  Gjæstgivergaarden  i  Blok- 
hus og  ilede  strax  afsted  mod  Havet.  Tilvenstre,  skraas- 
overfor  Gjæstgiverstedet,  var  en  Piet,  indhegnet  som  en 
Have,  men  uden  Træer  eller  Blomster,  og  jeg  var  lige 
ved  at  tage  min  Hat  af  for  en  Dame,  som  stod  der  i 
blaa  Kjole,  barhovedet  og  med  bar  Hals  trods  Blæsten; 
men  jeg  saa  dog  i  rette  Tid,  at  det  var  en  Gallionsfigur. 
Vejen  gik  igjennem  en  Hulvej  og  en  Sanddynge,  der 
aldeles  lignede  Vejen  ved  Ostia  ned  til  Middelhavet,  der. 
hvor  Carl  Bloch,  som  var  forrest,  havde  rakt  Hænderne 
mod  Himlen  og  var  ilet  ned.  Men  saa  ophørte  Lig- 
heden. Istedenfor  det  smilende,  blaa  Middelhav  saas  en 
urolig,  graa,  umaadelig  Flade,  men  kun  i  et  Glimt;  thi 
Sandet  hvir\dede  om  os  og  føg  os  i  Øjnene.  Vi  lærte 
at  træde  forsigtigere  og  kom  ned  paa  den  vaade,  flade 
Strand,  hvor  Havet,  ubelyst,  skyfarvet,  kastede  lange, 
lave,  lidt  skummende  Bølger  ind.  Det  var  en  Skuffelse. 
Jeg  havde  troet,  at  det  tørnede  imod  en  høj  Vold  eller 
svære  Sten  og  i  en  saadan  Storm  vilde  opføre  det  Skue- 
spil  at   sprøjte    himmelhøjt. 

Det  var  bidende  koldt.  Saa  gik  vi  ind  mellem  Klit- 
højene, og  der,  i  de  sandede  Dale,  var  blidt. 

Kl.  10  kjørte  mit  Selskab  tiltage  til  Aalborg,  og  jeg 
var  nu  noget  uvis,  om  jeg  havde  gjort  rigtig  i  at  rejse 
til  Jylland;  men  Varslerne  vare  dog  saa  gode,  især  de 
i  mit  eget  Sind. 

II. 

BLOKHUS. 


Mandagen  den  10de  Juli.  Blæsten  havde  næsten 
lagt  sig,  jeg  kunde  gaa  ned  igjenneni  Klitten  uden  at 
faa  Sand  i  Øjnene,  og  spadsere  paa  den  hvide  Strand. 

Jeg  er  skuffet  for  saa  vidt,  som  Havets  meget  om- 
talte Majestæt,  dets  store  Bevægelse  efter  en  Storm  ikke 
vil  vise  sig,  og  jeg  kan  nok  indse,  at  det  paa  en  saa- 
dan  flad  Kyst  aldrig  i  Magt  og  Vælde  kan  naa  op  til, 
hvad  det  samme  Hav  er  f.  Ex.  ved  Dover,  hvor  det 
bryder  sig  mod  Kalkklipper,  eller  ved  Ramsgate,  hvor 
det  tørner  mod  den  høje  pier.  Selv  naar  Bølgerne  her 
gaa  højt,  maa  de  nødvendigvis  synes  smaa,  formedelst 
den  uendelige  Udstrækning,  man  overser.  Er  her  en  Maje- 
stæt, saa  er  det  Fladhedens  og  ikke  Højhedens.  Dog 
skal  jeg  vel  ikke  dømme,  siden  det  er  Sommer. 

Men  smukt  er  her,  eller  rigtigere:  her  er  skjont.  Thi 
det  Smukke  er  af  en  lavere  Art,  gjør  sig  behageligt  for 
det  daglige  Liv,  og  derom  kan  her  ikke  være  Tale. 
Stranden  er,  set  fra  det  daglige  Livs  Standpunkt,  nogen 
og  gold;  men  den  er  hvid,  fast  og  blod,  hist  og  her  fint 
tegnet  af  Bølger  og  af  Vind,  og  det  er  besynderlig  oj)- 
livende  at  se  det  store,  blaa  Hav  i  Solskin  trille  op 
mod  denne  tindrende  hvide  Udstrækning.  For  Øjeblikket 
er  Strandens  Brede,  d.  v.  s.  Afstanden  mellem  Havet  og 
Klitten,  vel  omtrent  200  Alen,  iaftes  var  den  na^ppe  '^0 
Alen.  Klitten  er  vistnok  sørgelig  gold,  naar  man  be- 
tragter den  fra  det  daglige  Livs  Standpunkt  og  anser 
den  som  Del  af  Landet,  der  har  den  Pligt  at  xære  frugt- 
bart. Den  bærer  ikke  synderlig  Andet  end  Marehalm  og 
Klittag,  som  man  møjsommelig  planter  for  at  holde  San- 
det fast.  Men  jeg  anser  den  som  et  Bolværk,  Naturen 
har  opkastet  for  Landet;  lige  bagved  den  staar  jo  Byg- 
marker; af  den  selv  have  Menneskene  Intet  at  fordre. 
Derimod   bolger  den   i  afvexlende   skarpe   og   bløde,  ofte 

aldeles  skjonne  Linier,  og  naar  jeg  fra  en  af  de  hojeste 
Toppe  overser  Biokhusegnen,  synes  den  mig  et  Bjerg- 
landskab   i  Miniatur. 

Efter  en  herlig  Morgen,  hvor  Intet  manglede,  und- 
tagen at  det  ikke  skulde  været  altfor  koldt  til  at  bade 
sig,  gik  jeg  ind  i  Blokhus  og  afleverede  Breve  til  et 
Par  af  Notablerne  og  saa  hjem  til  Gjæstgiverstedet,  noget 
uvis  om,  hvad  jeg  nu  egenlig  skulde  tage  mig  for  paa 
Vestkysten.  I  Døren  stod  min  Vært,  Borregaard,  og 
spurgte  mig,  om  jeg  havde  Lyst  til  at  gaa  med  over 
til  Hune  Torp  til  Lars  Rod  og  kjøbe  en  Gruegryde.  Anede 
Borregaard,  at  det  netop  var  noget  Saadant,  der  inter- 
esserede mig?  Der  var  ikke  Anledning  til  at  spørge  ham 
netop  derom,  og  vi  begave  os  strax  paa  Vej,  bestege 
Højlandet  ved  Møllen  og  gik  saa  i  sydøstlig  Retning  tvers- 
over  Marker,  over  Hedestrækninger  med  enkelte  Lyng- 
blomster og  med  den  smukke  Revling,  der  er  som  en 
lilliputisk  Gran,  grøn,  bronze-  og  purpurfarvet.  Selve 
den  korte  Lj^ng  syntes  mig  koralformig.  Hist  og  her 
var  der  det  blødeste,  hvidlige  Mostæppe  at  gaa  paa.  Et- 
steds var  Hede-Grønsværet  oppløjet  og  laa  i  store,  lange, 
sejge  Flader  over  Sandet.  Til  Foraaret  bliver  det  skjørt, 
gjødes,  harves,  tilsaas,  og  med  Tiden  bliver  det  en  om- 
trent ligesaa  frugtbar  Mark  som  dets  Naboer  mod  Øst  og 
Syd.  Saa  traf  vi  igjen  grønne  Kornmarker  og  saa  Huse 
og  Gaarde  ligge  for  os  vidt  adspredte  paa  den  store  Ud- 
strækning, der  langsomt  sænker  sig  mod  Øst.  Alle  disse 
adspredte  Bygninger,  der  syntes  grundmurede  og  skin- 
nede hvidt  i  Sollyset  paa  den  bleggrønne  eller  brunlige 
Jord,  gjorde  et  Indtryk  af  personlig  Selvstændighed,  af 
kraftig  Individualitet,  som  passede  godt  ind  i  Tanken 
oiH  J\dlands   tidligere   Historie. 

Imidlertid  spurgte  jeg  Borregaard,  hvad  den  Gruegryde, 
vi  skulde  kjøbe.  var  for  en  Ting,  og  af  hans  Forklaring 
udledte  jeg,  at  den  var  en  Slags  Brj^gger-  eller  Bager- 
kjedel  af  Jern.  Han  fortalte  mig,  at  han  først  nylig  havde 
kjøbt  Gjæstgiverstedet,  at  det  havde  været  i  daarlige  Hæn- 
der og  faaet  et  slet  Navn,  at  der  hørte  Bageri  til,  men  det 
havde  ikke  været  brugt  i  syv  Aar;  han  troede,  det  kunde 
betale  sig  at  drive  Bageriet  igjen.  Ovnen  var  god,  og  nu 

vilde  han  kjøbe  en  Kjedel,  en  Gruegryde,  Lars  Rod  havde 
nok  nogle  tilovers. 

„Men  hvem  er  da  Lars  Rod?  spurgte  jeg.  ,,Er  hæi 
Kjøbmand?" 

„Nej,  han  er  Husmand;  men  han  handler  somtid  med 
alt  Muligt;  det  er  en  flink  Mand." 

Jeg  spurgte  nu  Borregaard  lidt  om  ham  selv.  Han  er 
omtrent  tredive  Aar,  høj,  smækker,  smuk,  sortskjægget. 
Han  sagde,  at  han  var  Søn  af  en  Bonde  syd  for  Hjørring, 
havde  været  paa  en  Bondehojskole,  tjent  som  Under- 
forvalter, giftet  sig  og  i  sidste  Krig  tjent  som  Soldat  i 
det  Aarøeske  Frikorps.  Han  var  med,  da  Korpset  gjorde 
Landgang  i  Egnen  af  Hoptrup  og  blev  anfaldet  af  øster- 
rigske  Uhlaner.  „Vi  sluttede  Karré.  Jeg  knælede  i  første 
Geled.  De  kom  ansættende  i  fuldt  Firspring,  og  det  saa 
fælt  ud,  for  de  laa  bøjede  ned  over  Hestens  Hals  og  havde 
Sablerne  udstrakte.  Jeg  kronede." 

..Hvad  vil  det  sige,  at  De  kronede?" 

„Jeg  trj'kkede  mig  noget  tilbage,  for  det  saa  jo  farligt 
ud.  Men  saa  sagde  min  Sidemand,  en  gammel  Gardist, 
der  havde  ladet  sig  stille:  Hold  Kjæft,  Rekrutsnude!  og 
saa   i-j^kkede  jeg   mig   frem   igjen.  ' 

,,Naa,  og  saa?" 

,.Ja,  saa  drattede  de  sgu,  da  \i  skjod,  og  gjorde  Om- 
kring i  en  Hast." 

„Det  var  en  flink  Mand,  den  Gardist,  der  tog  sig  af 
Dem." 

„Ja,  det  blev  min  bedste  Ven  i  hele  Krigen;  men  jeg 
hævnede  mig  dog  tilsidst  paa  ham." 

„Saa,   hvordan   det?" 

„Jo,  for  Aftenen  efter  at  .\ls  var  taget,  vare  vi  en  40 
Mand  kommanderede  til  at  redde  Ting  paa  Østkysten. 
Saa  blev  der  med  Et  raabt:  Der  er  Preusserne!  og  saa 
sprang  Garderen  som  en  Raket  ud  i  Baaden ;  men  jeg 
blev,  for  jeg  havde  netop  fat  i  en  Fustage  Brændevin, 
som  jeg  syntes  vi  burde  have  med.  Da  det  saa  viste  sig. 
at  der  ingen  Preussere  kom  dengang,  og  Garderen  sprang 
iland  igjen,  sagde  jeg  til  ham :  Kan  Du  se.  denne  Gang 
blev  jeg." 

Det  lod  til,  at  vi  vare  gaaede  lidt  for  langt  mod  Øst, 


DAGBOG  FRA  EN  REJSE  1  VENDSYSSEL  OG  THT      227 

Og  da  Borregaard  endnu  er  ung  i  Egnen,  gik  vi  hen  til  et 
ensomt  Hus  for  at  spørge  om  Vej.  Manden,  Christen 
Clausen,  var  ikke  hjemme;  men  Konen  stod  ude.  Det 
var  en  inidersætsig,  bredskuldret  Kvinde  med  et  stort, 
sort  TørkUede  slaaet  som  Hætte  over  Hovedet.  Hendes 
Ansigt  var  bredt  og  kraftigt,  Munden  smuk,  skjondt  stor. 
Øjnene  brune.  Hun  bød  os  ind,  satte  Brændevin  for  os, 
beklagede  sig  over  Mormonerne,  der  „drive  deres  Spil 
og  lokke  de  unge  Karle  til  Amerika",  og  satte  os  paa 
rette  Vej. 

„Bare  nu  Lars  Rod  er  hjemme,  "  sagde  Borregaard. 

„Aa,  i  alt  Fald  kan  vi  vel  faa  Lov  at  se  hans  Grue- 
gryder," sagde  jeg.  Jeg  forestillede  mig,  at  de  stode  op- 
stillede ligesom  Kakkelovne  i  Jernstøberiet  paa  Gamle 
Kongevej. 

„Det  er  ikke  saa  vist  endda,"  svarede  Borregaard,  men 
tilføjede  strax  efter  fornøjet:  „Der  sidder  Lars  Rod  selv!" 

Vi  nærmede  os  nu  et  Hus,  og  i  Skyggen  af  det  sad  en 
Mand  og  sleb  en  Øxe  paa  en  Hverresten  (o:  en  Slibesten 
til  at  dreje  rundt).  Jeg  var  nysgjerrig  efter  at  se  HandeleJi 
begynde;  thi  jeg  har  hørt  fortælle,  at  naar  Jyder  ville 
handle,  f.  Ex.  om  Stude,  saa  spørge  de  om  Heste,  Faar, 
Langhalm,  kort  om  Alt  undtagen  netop  Stude.  Men  Borre- 
gaard anvendte  ikke  denne  Taktik,  han  gik  lige  bus  paa: 
„God  Dag,  Lars  Rod,  jeg  har  hørt,  at  De  har  nogle  Grue- 
grs'der  tilovers." 

Det  forekom  mig,  maaske  vel  fordi  Borregaard  ragede 
saa  højt  op,  medens  Lars  Rod  sad  saa  dybt  og  sammen- 
bøjet over  Hverrestenen,  at  der  var  noget  Nedladende  i 
Borregaards  Stemme,  en  Følelse  af,  at  han  kom  for  at 
gjøre  Lars  Rod  en  Tjeneste.  Og  naar  denne  paa  Hune 
Torp  sad  inde  med  „nogle"  Gruegr^^der,  maatte  han  jo 
ogsaa  være  taknemlig  for  at  kunne  sælge  en  og  maatte 
sætte  Prisen  lavt. 

Men  Lars  Rod  kjendte  sikkert  den  national-økonomiske 
Virkning  af,  at  Markedet  bliver  overfyldt,  og  svarede  med 
venlig,   skjøndt   fast   Stemme:    „Jeg   har   kun   een." 

Ved  dette  ene  Ord  skiftede  Rollerne  højst  uheldig  for 
os;  thi  nu  kunde  Lars  Rod  hvilkensomhelst  Øjeblik  anse 
sig  som  en  Velgjører  imod  Borregaard,  der  havde  begivet 

sig  helt  ind  paa  Hune  Torp  for  at  erhverve  Lars's  eneste 
Griiegryde. 

Jeg  ansaa  vor  Expedition  for  mislykket;  men  Borre- 
gaard  har  været  Soldat  og  viger  ikke  for  det  første  Chok. 
?tled  en  Aandsnærværelse  og  Koldblodighed,  som  om  han 
selv  havde  beregnet,  at  hans  første  Slagorden  skulde 
falde  som  et  Korthus,  gjorde  han  en  Vending,  der  idet- 
mindste  kunde  have  sikret  os  et  hæderligt  Tilbagetog, 
hvis  Saadant  havde  været  vor  Agt.  Han  spurgte:  ,.Hvor 
stor  er  den?' 

„Sex  Skjæpper,"  svarede  Lars  Rod  argløst. 

„Av,'   sagde   Borregaard,   „saa   er   den   for  stor.  " 

„Hvor  stor  skulde  den  være?"  spurgte  Lars  Rod  blidt. 

Her  kom  det  kritiske  Punkt,  hvor  vi  ganske  tabte 
Slaget  og  bleve  fangne.  Borregaard  kunde  have  svaret 
f.  Eks.  tre  Skjæpper,  trukket  sig  tilbage  til  Blokhus  og 
ventet,  til  Lars  Rod  vilde  rykke  frem,  tynget  af  sin  usolgte 
Gruegryde.  Men  Borregaard  er  vist  egenlig  et  poetisk 
Gemyt,  hans  Fantasi  er  greben  af  Tanken  om  Bageriet. 
og  han  svarede:  ,,Aa,  saadan  en  fem  Skjæpper.  " 

Hvad  virkelig  Indvending  var  dette  mod  en  sex  Skjæp- 
pers   Gryde  I 

Lars  Rod  rejste  sig  fra  Hverrestenen,  og  jeg  fik  ham 
rigtig  at  se.  Det  er  en  Mand  i  de  Fvrretvve,  lidt  over 
Middelhøjde,  med  et  stort  Hoved,  temmelig  ovalt  og  dog 
bredt  Ansigt,  mørkt  Ha*£ir,  mørke  Øjne  og  noget  kroget 
Niese.  Han  frapperede  mig  ved  den  Blanding  af  Kraft  og 
Kløgt,  der  var  i  hans  Fysigonomi,  og  den  smukke  An- 
stand —  kan  jeg  sige  —  hvormed  han  hilste,  og  et  Øje- 
blik glemte  jeg  aldeles  Gruegryden  over  den  Tankefor- 
bindelse, som  han  tilvejebragte  mellem  Landet  og  For- 
tiden: Hans  Forfædre  droge  jo  ud  og  erobrede  England. 
Hans  Forfædres  Efterkommere  bo  tydelig  derovre.  Hvis 
denne  Mand  for  ottehundrede  Aar  siden  var  bleven  sat 
tilhest  med  en  Stridsoxe  i  Haanden,  havde  han  været 
med  at  sejre  ved  Hastings,  og  hans  Børn  vare  nu  enten 
Peerer    i  Overhuset    eller    Handelshcrrer    i  City. 

Saaledes  som  Skjæbnen  nu  havde  villet  det  med  ham. 
stod  han  som  Sejrherre  over  Borregaard  paa  Hune  Torp. 
Det    var    noget    saa    Sikkert    i  hans    Holdning,    som    om 

Nogen  havde  meldt  ham  pr.  Telegraf:  Borregaard  vil  an- 
lægge et  Bageri  og  skal  og  maa  have  Din  Grnegryde. 
ISlen  i  Sejrsfolelsen  tabte  han  ikke  sin  Venlighed  og  Be- 
levenhed. Han  sagde  blidt:  „De  kan  jo  se  paa  den." 

„Ja,  det  kan  jeg  jo,"  sagde  Borregaard. 

Vi  gik  lidt  mod  Øst,  hen  imod  et  lille,  grundmuret  Hus. 

„Er  det  Deres  Hus?"  spurgte  jeg  Lars  Rod. 

Nej  og  Ja,  svarede  han;  „jeg  kjøbte  det  for  nogen  Tid 
siden;   men  jeg  har  lejet  det  bort." 

„Naa,  saa  De  har  Gruegryden  liggende  der?" 

„Nej,  den  staar  der  indmuret." 

„Aa,"  sagde  Borregaard,  der  fik  Haab  om,  at  han  efterat 
have  haft  sin  Forvirring  ved  Øvre-Stolk  endnu  kunde 
sejre   ved    Isted;    „saa   har   den    været   brugt   længe." 

„Den  har  været  indmuret  nogen  Tid,  men  ikke  brugt," 
svarede  den  ubøjelige  Lars  Rod. 

Vi  kunde  have  betvivlet  dette;  men  vi  skulde  jo  have 
Gryden,  og  Lars  Rod  vidste  det.  Borregaard  turde  ikke 
forfølge  sin  Fordel. 

Vi  vare  nu  ved  Huset.  Ved  den  østre  Gavl  holdt  en 
Vogn  med  fem  Personer,  to  Mænd,  to  ældre  Koner  og  en 
kjon  ung  Pige;  de  havde  været  paa  Besøg  og  kjørte  nu 
bort.  Brændevinsflasken  stod  endnu  paa  Bordet  derinde; 
den  blev  taget  bort  og  sat  fyldt  igjen  for  os.  Jeg  satte  mig 
til  at  drikke  et  Glas  med  Manden,  medens  Borregaard 
gik  med  Lars  Rod  ud  i  Kjøkkenet,  der  forresten  var  lige 
ved,  og  Døren  stod  aaben.  Jeg  hørte  Borregaard  sige: 
„Ja,  hvis  den  blot  er  hel,  kan  vi  vel  komme  tilhandels  om 
den;    Hvad    skal    den    koste?" 

„Den  har  fra  Nyt  af  kostet  11  Rdl.;  men  siden  den 
har  staaet  i  nogen  Tid,  faar  jeg  vel  sælge  den  for  7," 
svarede  Lars  Rods   Stemme. 

Han  var  højmodig  som  en  Engelskmand,  forærede  os 
4  Rdl. 

„Jeg  kan  faa  en  for  4,"  sagde  Borregaard  usikkert. 

Paa  denne  Bemærkning  fandt  Lars  Rod  det  ikke  Uma- 
gen værdt  at  svare.  „Vi  kan  snart  se,  om  den  er  hel," 
sagde  han,  og  jeg  hørte  en  Stund  en  Lyd,  som  om  der 
var   Kaniner   i  Muren. 

Imidlertid  spurgte  jeg  min  Viort  om  forskjellige  Ting. 
M   Goldschmiat  i  Folkeudgave.  IT  15 

Han  sagde,  at  han  ikke  var  rigtig  ved  Helbred,  og  jeg 
bemærkede  ogsaa,  at  han  havde  en  hektisk  Hoste,  der 
tilligemed  Udtrjkket  i  hans  matblaa  Øjne  ikke  spaaede 
godt,  især  ved  Siden  af  Brændevinsflasken.  Han  sagde 
endvidere,  at  han  havde  tre  Børn,  men  havde  haft  ni, 
sex  vare  døde,  og  det  var  godt  gjort  af  Vorherre. 

„Hvorfor?"    spurgte    jeg. 

„Fordi    vi    jo    ikke    kunde    føde    dem." 

Manden  sagde  dette  med  den  største  Koldsindighed, 
og  netop  derfor  stak  eller  slog  det  mig.  Midt  i  Idyllen, 
hvortil  jeg  ønskede  at  hengive  mig,  slikkede  en  rod 
Tunge  op  fra  den  sociale  Jammer.  Men  jeg  kunde  ikke 
gjøre  Noget  ved  Ordet  eller  Sagen  og  søgte  at  lade  for 
mig   selv,   som   om   jeg   Intet   havde   hørt. 

1  dette  Øjeblik  trillede  Lars  Rod  hele  Gruegryden  ind 
i  Stuen.  Han  havde  uden  Videre  nedbrudt  Muren  om 
den.  Jeg  beundrede  denne  Energi  i  Handel  og  Handling; 
en  sjællandsk  Bonde  vilde  aldrig  tage  saa  rask  fat  paa 
en    mur-    eller    nagelfast    Ting. 

„Ja,  saa  vil  jeg  nok  tage  den,"  sagde  Borregaard; 
„men,"  tilføjede  han  for  at  opretholde  sine  Faners  Ære, 
„saa  skal  De  ogsaa  sælge  mig  nogen  Tørv  og  tage  Bi'ænde- 
vin  istedet." 

Det  var  Lars  Rod  ogsaa  øjeblikkelig  villig  til.  og  vi 
gik  ud  for  at  se  paa  hans  Tørv.  Hvor  vilde  en  kjoben- 
havnsk  Husmoders  Tænder  løbe  i  Vand  ved  disse  høje, 
spidse  Stakke,  at  se  til  som  Pyramider  af  mægtig,  slor- 
skaaren  Chokolade,  uforfalsket  tillavet  af  den  herlige 
Skov,  som  i  forhistoriske  Tider  stod,  hvor  nu  Lyng- 
heden  strækker  sig   og  Moserne  gaa   i  Dybet. 

„Hvis  den  Tørv  laa  ikke  længere  fra  Kjøbenhavn,  i^'ud 
den  nu  er  fra  Blokhus!  '  sagde  jeg  til  Lars  Rod. 

„Ja,  men  saa  var  jeg  vel  ikke  Ejer  af  den,"  svarede 
han    uforstyrret. 

Jeg  ved  ikke,  hvor  megen  Brændevin  Lars  Rod  fik 
for  Læsset;  men  jeg  tvivler  ikke  om,  at  han  fik  den 
fulde  Markedspris,  skjøndt  det  da  ogsaa  vilde  komme 
meget  an  paa,  hvormange  Grader  Bræ^ndevinen  holdt, 
og  det  ved   kun   Borregaard. 

Lars  Rod   bød   os  nu   indenfor,   og  vi  gik  op  til  hans 

Hus.  Det  ligger  frit  paa  den  grønne  Mark,  uden  Gjierde 
eller  Grofter,  og  bestaar  af  en  gul,  grundmuret  Rolling 
(Stuehus),  der  efter  Landsens  Skik  ligger  i  Uetning  fra 
Vest  til  Øst  —  for  at  byde  Vestenvinden  saa  liden  Over- 
flade som  mulig  —  og  en  Stald-  og  Ladebygning  parallel 
dermed  i  en  30—40  Skridts  Afstand.  Nord  og  ost  for 
Vaaningshuset,  paa  en  indhegnet  Plet,  hvor  man  efter 
vore  Begreber  kunde  vente  en  Have,  har  Lars  saaet  stran- 
det Rug,  der  staar  fortræffelig.  Det  var  mig  overraskende, 
at  jeg  paa  Vestkysten  skulde  komme  ind  i  den  netteste, 
friskeste  Bondestue,  jeg  endnu  har  truffet  paa.  Konen, 
en  mager,  lille  Person,  indfandt  sig  med  sit  „Walkommen  ' 
og  Brændevui  og  gik  strax  igjen.  Jeg  vilde  nu  gjerne 
haft  en  Praat,  som  de  sige  her,  naar  de  mene  Passiar, 
Samtale;  men  Lars  Rods  hele  Interesse  fulgte  Borre- 
gaards  Bagerplaner,  maaske  fordi  disse  ville  medføre 
megen   Forbrug  af   Tørv. 

Da  vi  gik  tilbage,  bøjede  vi  nok  lidt  for  meget  imod 
Vest  og  kom  ind  paa  en  ujævn,  tung  Strækning,  hvor 
Ager  og  Engjord  forsvandt  og  en  dyb  Sandvej  snoede 
sig  igjennem  den  brune  Hede.  I  nogen  Tid  kunde  jeg  tro, 
at  vi  vare  paa  den  store  Hede;  thi  vor  Vej  gik  dybt,  og 
Ilandet,  der  højnede  sig  omkring  os,  frembød  intet  Andet 
end  den  brune  Lyng.  Med  Et  hørte  jeg  mellem  Lærker 
og  Viber  en  usædvanlig  Fuglestemme,  en  Fløjten,  der 
gik  over  i  et  underligt,  blidt  Skrig.  „Hvad  er  det?  '  spurgte 
jeg  Borregaard.  —  „Det  er  Hjejlen,  '  svarede  jeg.  — 
Eja,  saa  hørte  jeg  da  Jjdlands  poetiske  Fugl!  Men  jeg 
kan  ikke  sige,  at  Lyden  er  egenlig  melankolsk,  saadan 
som  man  har  beskrevet  den.  Mig  forekommer  den  be- 
synderlig vækkende.  Den  sky,  graa  Fugl  med  det  hvide 
Bryst  sidder  paa  en  Lyngtue,  stille  og  dybsindig,  og 
ser  ud,  som  om  den  tænkte  over  Fortiden,  der  livlig  har 
bevæget  sig  over  disse  Egne  og  ladt  den  ene.  Pludselig 
uden  synlig  Grund,  udstøder  den  da  det  særegne,  fløj- 
tende Skrig,  og  det  lyder  som  Fantasien,  som  om  i\en 
vilde  sige:  Her  var  det!  Xu  er  det  sunket!  —  Man  nær- 
mer sig,  den  flyver  hen  til  en  fjernere  Tue,  falder  igjen 
i  Tanker  og  skriger  — :  Det  er  borte!  Hvor  blev  det  af? 
—  Saadan  kan  man  blive  ved  at  følge  den;  det  ene  fløj- 
is* 

tende,  kaldende,  spørgende  Skrig  i  MoU,  der  dør  hen 
i  Vinden  paa  den  vide  Udstrækning,  ligner  det  andet  og 
fremkalder  dog  en  anden,  men  beslægtet  Tanketraad,  en 
Mængde  usammenhængende  Forestillinger  eller  Billeder 
opstaa  og  forsvinde  igjen  i  Stilheden,  og  Fantasien,  der 
gjækkes  og  ophidses,  forstaar.  at  Oldtiden  digtede  My- 
ter om   Fugle,   der  vare  Afdødes   Aander. 

Borregaard  er  en  fortræffelig  Ledsager.  Han  forstaar 
at  tale  og  tie  i  rette  Tid,  har  Intet  imod  at  gaa  Omveje 
eller  gaa  i  Cirkel;  finder  en  barnlig  Fornøjelse  i,  hvad 
der  interesserer  en  Anden,  tror  ikke.  at  det  er  ufornuf- 
tigt, som  han  ikke  forstaar,  men  søger  at  gjætte  sig 
til  det  Fornuftige  og  har  Instinkt  dertil,  marscherer  til- 
syneladende langsomt,  men  kommer  dog  paa  sine  lange 
Ben  hurtig  afsted. 

Det  var  endnu  højt  paa  Dagen,  da  vi  kom  hjem,  og 
jeg  gik  ind  og  hilste  paa  Kjøbmand  Klitgaard,  der  bod 
mig  en  udmierket  Geiszenheimer.  Og  saa  taler  man  ilde 
om  Vestkysten!  Hr.  K.  delte  ikke  min  Enthusiasme  for 
Lars  Rod  og  kunde  ikke  i  ham  se  Muligheden  af  en 
engelsk  Squire,  men  sagde,  at  han  er  en  af  de  fif- 
figste jydske  Prangere,  der  handler  med  Alt  og  uden 
just  at  være  uærlig  barberer  Alle.  Jeg  finder  dog  ikke 
dette  uengelsk.  Jeg  hørte  ogsaa  en  Historie  om  Borre- 
gaard, der  bestyrker  min  Tvivl  om.  at  han,  skønt  født 
ved  Hjørring,  er  en  stor  Handelsmand.  Han  handlede 
om  Rug  med  Christen  Smed,  der  forlangte  4  Rdl.  5  Mk. 
for  Tønden.  Borregaard  spurgte  Klitgaard  om  Raad,  og 
denne  sagde,  at  det  var  en  billig  Pris,  Rugen  steg.  Saa 
kjøbte  Borregaard  Rugen,  men  paa  den  Betingelse:  Han 
vilde  til  Efteraaret  give  9  Skjæpper  for  hver  Tønde, 
han  nu  fik.  Og  Rugen  var  som  sagt  i  Stigen!  Smeden 
kom  ned  ad  Aalborg  til,  hørte  at  Rugen  steg,  blev  bange, 
og  bød  Borregaard  4  Glas  Toddy  for  at  lade  Købet  gaa 
tilbage,  hvilket  Borregaard  dog  var  fiffig  nok  til  at  mod- 
tage. Saaledes  slap  den  Ukloge  fra  en  Handel,  fordi 
hans  Kontrahent  var  end  uklogere!  Og  disse  Folk  kalder 
man  Jyder! 

Der  kom  Besøg,  og  da  Kjøbmand  Klitgaard  —  det 
skulde    nok    være    til    ironisk    Bevis    paa    kjobenhavnsk 

Menneskekundskab  —  fortalte,  at  jeg  havde  forelsket 
mig  i  Lars  Rod,  blev  der  talt  Mere  om  ham.  Klitarbejdet, 
d.  V.  s.  Plantning  af  Marehalm  og  Klittag  paa  Sandbak- 
kerne, bliver  aarlig  bortliciteret.  Man  tilbyder  at  levere 
saa  og  saa  mange  Arbejdere  for  saa  og  saa  megeii  Beta- 
ling. En  lang  Tid  var  dette  blevet  Monopol  for  tre  eller 
fire  Folk  paa  Egnen,  der  mødte  og  underbøde  hinanden 
med  1  a  2  Rdl.  for  et  Syns  Skyld,  men  i  Virkeligheden 
vare  i  Kompagni  sammen.  Saa  indfandt  sig  en  Dag  Lars 
Rod  ved  Licitationen  og  underbød  de  Andre  med  hun- 
drede Rigsdaler.  Der  blev  stor  Forstyrrelse.  En  gik  ud 
med  Lars  Rod,  og  da  han  kom  till)age,  bød  han  ikke 
mere;  han  var  bleven  Medlem  af  Kompagniskabet.  Her- 
redsfuldmægtig  Terndrup  indrømmede  til  en  vis  Grad 
Nøjagtigheden  af  denne  Fortælling,  men  mente,  at  Lars 
Rod  havde  handlet  af  ren  Interesse  for  det  Offenlige 
og  ikke  var  bleven  Medlem  af  Kompagniet.  Her  have 
vi  nu  en  Mand,  der  ikke  bor  stort  over  V2  Mil  borte,  og 
en  Begivenhed,  der  er  passeret  ikke  blot  i  Mands  Minde, 
men  for  nylig,  og  dog  staar  Karakteren  og  Begivenhedens 
egenlige,  rette  Aand,  saa  usikker  som  imellem  de  Lærde 
Kleon  i  det  antike  Athen  eller  Cæsar  i  Rom.  Jeg  re- 
præsenterer den  fjerne,  upartiske  Historie,  der  skal  døm- 
me i  sidste  Instans;  men  jeg  ved  hjerken  ud  eller  ind. 
Jeg  ser  ret,  af  hvad  Art  vor  meget  priste  historiske  Vis- 
hed er.  Lars  Rod  vil  maaske  ligesom  Cæsar  staa  mis- 
kjendt  af  Mange,  indtil  en  Klit-Entreprenør  skriver  hans 
Historie. 

Da  jeg  kom  tilbage  til  Gjæstgiverstedet  og  vilde  gaa  op 
paa  mit  Kammer,  kom  der  en  Mand  ud  fra  Gjæstestuen,  et 
vendisk  Ansigt,  rundt,  med  sort  Haar  og  yderst  livlige 
mørke  Øjne.  Han  raabte  til  mig:  „Jeg  har  noget  Kom- 
mers, jeg  vil  fortælle  Dem!" 

„Saa?  Hvem  er  De?"  spurgte  jeg. 

„Jeg   er   Smeden,"   svarede  han. 

„Naa,   hvad   er   da   det   Kommers?" 

„Ja,  det  er  bedst,  jeg  bliver  med  det,  til  jeg  er  bleven 
ædru." 

Han  gik  tilbage  igjen,  og  da  det  syntes  mig,  at  jeg 
idag  har  oplevet  nok,  fulgte  jeg  ikke  efter. 

Tirsdagen  den  Ilte  Juli.  —  Det  er  ikke  længe, 
siden  jeg  ved  om  Morgenen  at  komme  til  mit  Vindue  i 
London  saa  Livet  staa  op  i  den  store  Stad:  Mælkehand- 
leren indfandt  sig  med  sine  Blikspande  og  raabte  sit 
lange,  tudende  Juh,  og  saa  kom  Pigerne,  endnu  med  Sovn 
i  Øjnene,  op  fra  Areaesn  og  aabnede  Jerndøren.  En  Dreng 
smuttede  forbi  og  lod  ilsomt  en  Avis  falde  i  Kokkepigens 
Haand.  Lidt  efter  saas  i  alle  Husene  overfor  mig  Stue- 
pigerne komme  frem,  trække  Gardinerne  op,  aabne  Vin- 
duerne. Saa  lød  fjernt  i  Gaden  et  Slag  af  Dørhammeren: 
det  var  Bageren,  der  kom  i  sin  Enspænder  eller  rettere 
i  sin  lille,  grønne  Kasse  trukken  af  een  Hest.  Omtrent 
naar  han  var  kommen  igjennem  Gaden,  begyndte  de  to 
Slag  at  lyde  paa  Husdørene:  Postbudet.  Og  nu  rejste 
Herskabet  sig  til  Frokost,  Brev-  og  Avislæsning,  Civili- 
sationen var  paa  Benene.  Her  har  jeg  istedenfor  Mælke- 
handler selve  den  grønne  Mark  og  Køerne  for  mig;  jeg 
ser  igjen  det  smukke  Sj-n:  Mælkespande  med  blanke 
Baand  paa  Pigehoveder,  og  Morgensolen  skinner  paa  dem: 
Skyggen  af  Møllevingerne  falder  langt  over  Bygmarken 
o^  næsten  til  Bækken;  bringer  Postbudet  mis  intet  Xvt. 
saa  forstyrrer  han  mig  heller  ikke,  og  istedenfor  hans  to 
vedtagne  Slag  hører  jeg  en  dump  Banken  i  Vest:  det 
er  Havet,  det  store  Postbud  og  Nyhedsbringer  paa  denne 
Egn. 

Jeg  gik  ud  for  at  faa  et  Overblik  over  Blokhus,  men 
først  til  Havet.  Jeg  valgte  at  gaa  igjennem  Klitten  i  nord- 
vestlig Retning,  kom  over  Bækken  og  op  til  et  lille  Hus. 
Udenfor  dette  stod  Borregaard.  „Hvem  bor  her?'"  spurgte 
jeg.  —  „Arrestforvareren,"  svarede  han.  —  „Ja.  dette  er 
Arresthuset,"  sagde  en  Mand.  der  kom  ud  i  det  Samme. 
Han  ligner  Biskop  Monrad,  men  er  smukkere  og  ser 
mere  tilfreds  ud;  han  er  lille,  rund,  metl  livlige,  blaa 
Øjne,  et  blondt  Hageskjæg  og  lidt  tyndt  Overskjivg.  — 
„Sidder  Nogen  her?"  spurgte  jeg.  —  ,,Ja,  vel.  "  svarede 
den  runde,  blonde  Mand  og  lukkede  Hiengelaasen  og 
Døren  op  til  et  lille  Rum.  Der  laa  en  Hone  og  rugede. 
—  „Den  ligger  paa  Paafugleæg,'  sagde  Manden;  ..det  er 
for  ]\Iadam  Klitgaard;  hun  holder  saa  meget  af  alt  Kræ  og 
gjor  mange  Experimenter;   men   nu   er  hun  jo  selv  syg. 

Stakkel.  —  Der  var  eiuliui  eii  Arrest,  som  vi  gik  iiid 
i:  omtrent  ni  Alen  i  Ivvadrat,  en  Bænk,  der  skjulte  et 
Dejgtrug  til  at  sove  i,  et  lille  Vindue  med  Jernstænger 
tor.  Arrestforvareren  —  det  er  den  runde  Mand,  men  han 
er  tillige  ansat  ved  Kedningsbaaden  og  desuden  Hjul- 
mand —  mente,  at  I'olk  her  havde  det  for  godt.  „Kunde 
a  gjore  de  Hierer  ondt,  saa  gjorde  a  det.'  —  Det  oplystes 
da,  at  Arrestanterne,  han  havde  at  gjøre  med,  i  Reglen 
ere  Karle,  der  sættes  paa  Vand  og  Brød  for  Alimentations- 
bidrag. De  kunne  ikke  sættes  kenger  end  5  Dage,  og 
afbøde  2  Rdl.  med  hver  Dag.  Han  indrømmede,  at  somme- 
tider kunde  en  saadan  Karl,  selv  med  den  bedste  Villie, 
ikke  betale;  thi  en  af  dem  f.  Kx.  havde  11  at  betale  til; 
men  af  disse  vare  rigtignok  to  Par  Tvillinger.  De  sove 
gjerne  hele  den  første  og  næsten  ogsaa  den  anden  Dag,  til- 
føjede han,  saa  at  de  i  Grunden  kun  sidde  tre  Dage  for 
10  Daler.  —  „Snige  de  sig  nu  ikke  til  at  faa  Noget  ind 
med?"  spurgte  jeg.  —  „Nej,  med  de  Hærer  er  a  paa- 
passig.  Dem  vil  a  rigtig  ilde.  For  a  lokkede  selv  min 
Kone;  men  da  vi  saa  fandt  del  paa  Tide,  saa  giftede  vi  os, 
og  nu  har  vi  Fire.  Men  derfor  har  a  ogsaa  et  Horn  i 
Siden  paa  de  Hærer.  —  Vi  diskuterede  Principet  baade 
fra  det  statsøkonomiske  og  moralske  Standpunkt  og  bleve 
enige  om,  at  Karlene  istedenfor  at  ligge  indespærrede  og 
dovne  burde  afsone  de  ti  Daler  med  Arbejde.  Saa  vilde 
man  faa  Klitten  billig  beplantet  og  flere  Ægteskaber. 

Jeg  tror,  at  Arrestforvarer  Sørensen  er  den  Første, 
jeg  her  har  hørt  sige  a.  Han  taler  forresten  meget  rent 
Dansk,  med  Egnens  for  mig  ret  behagelige  Dialekt,  og 
hans  a  forekom  mig  at  bryde  besynderlig  barnligt  midt 
i  Talen,  især  da  han  ser  ud  til  baade  at  være  lun  og 
bomstærk. 

En  Ytring  af  ham,  der  fortælles  mig,  minder  næsten 
om  det  bekjendte  Sted  i  Sagaen:  „Om  Gunnar  er  hjemme, 
ved  jeg  ikke,  men  at  hans  Øxe  er  hjemme,  ved  jeg.  Med 
disse  Ord  faldt  Manden  død  om.  "  Ved  Juletid  1856  prø- 
vede man  her  den  nye  Redningsbaad.  Man  betragtede 
det  som  en  Lysttur;  thi  det  var  godt  Vejr,  og  der  sagdes, 
at  Baaden  ikke  kunde  kantre.  Men  ved  sært  Uheld  eller 
sæv  Uforsigtighed  kantrede  den  paa  den  inderste  Revle, 

Og  i  faa  Alens  Afstand  fra  Land  omkom  fem  af  Besæt- 
ningen. .Arrestforvarer  Sørensen,  der  var  blandt  dem, 
som  arbejdede  sig  op  af  Havet,  gik  drivende  vaad  hjemad. 
En  Mand,  der  havde  hørt  om  Ulykken  og  ilede  til, 
mødte  ham  og  raabte:  „Men  Herregud,  Sørensen,  hvad 
er  der  dog  sket?"  —  „Ja,  nu  har  vi  da  set,  at  hun  kunde 
vælte,"  svarede  Sørensen  og  travede  videre  gjennem  Klit- 
ten. 

Fra  Stranden  gik  jeg  op  og  vandt  u'den  stor  Møje 
det  attraaede  Overblik.  Det  er  en  ganske  flad,  grøn  Slette, 
omtrent  750  Alen  fra  Havet  til  Mollen  omtrent  1500 
Alen  i  Retning  fra  Nord  til  Syd  og  overalt  omgiven  af 
Klit,  der  især  mod  Syd  og  Sydost  bølger  i  skjønne,  bløde 
Former.  Ved  første  Øjekast  bemærker  man,  foruden  en 
Gruppe  Bygninger  ved  Gjæstgiverstedet,  ikke  Andet  end 
den  grønne  Mark  og  de  omgivende  Klitbolger;  men  efter- 
haanden  opdager  man,  at  der  paa  Sletten  ligger  adspredt 
en  Snes  Huse,  der  tilsammen  skulle  have  et  Indvaaner- 
antal  af  100  Mennesker.  Men  selv  om  man  har  set  og 
talt  Stederne,  forsvinde  de  dog  igjen  eller  gjore  sig  ube- 
mærkede, saa  at  man  her  ret  kan  være  „ensom,  dog  ej 
ene',  og  jeg  tror,  at  denne  Omstændighed  bidrager  meget 
til  det  Velbehag,  jeg  foler  her.  Men  en  betydelig  med- 
virkende Grund  hertil  er  vel  ogsaa  det,  at  den  grønne 
Plet  er  saa  indhegnet,  tilsjaieladende  saa  afsluttet  og 
skjult,  og  dog  behøver  man  kun  at  gaa  faa  Skridt  igj en- 
nem  Klitvolden  —  helst  langs  den  friske,  klare  Bæk, 
der  fægter  sig  Vej  ud  gjennem  Klithøjene  —  saa  ligger 
Havet  der,  bestandig  overraskende,  voxende  større  og 
større  ved  Bekjendtskabet;  thi  idag  syntes  det  mig  end 
mægtigere  end  igaar. 

Paa  hele  den  vide  Strækning  set  fra  Møllen,  ikke  blot 
paa  Blokhussletten  og  Klitterne,  men  saa  langt  Ojet  ræk- 
ker østerefter,  findes  ikke  et  Træ  eller  en  Busk,  der 
hæver  sig  en  Alen  over  Jorden.  Man  har  gjort  mig  op- 
mærksom paa  denne  „Nøgenhed";  selv  bemærkede  jeg 
den  ikke  eller  opfattede  den  i  alt  Fald  ikke  som  en 
Mangel,  men  som  en  Egenskab,  der  er  noje  forenet  med 
noget  saare  Tiltalende:  Friheden,  det  dybe  idiindrede 
Aandedræt  og  vide  Syn,  Fornemmelsen  af  Jordens  egen 
Form   i  kraftige   Strog,   Anelsen   om   slumrende  Vælde. 

Der  er  en  IJ udtagelse;  men  man  maa  gaa  nær  til  for 
at  finde  den.  I  Læ  af  sin  Gaard,  ved  dens  østre  Gavl, 
har  Kjobmand  Klitgaard  anlagt  en  Have.  Træerne  gi*o 
frodig,  indtil  de  naa  Tagskraaningen;  saasnart  de  have 
forsøgt  at  række  en  Fingerbred  op  derover,  ere  de  blevne 
som  afklippede  med  et  glødende  Jern.  Hver  Kvist,  der 
har  gjort  Forsøget,  er  sort,  afsvedet  —  af  Vestenvinden. 
Men  dybt  i  Læ  er  den  lille  Plet  frodig  nok.  Der  staar 
Rødtjørn,  Sneboller,  hvide  og  røde  Roser,  Ribs,  Pære- 
træer og  de  to  mærkeligste  Æbletræer,  jeg  har  truffet 
paa.  De  bleve  fundne  i  Klitten.  Kn  havde  engang  spist 
Æbler  derude,  et  Par  Kjærner  faldt  i  Sandet  paa  et 
Sted,  hvor  de  fandt  Læ,  fik  Solskin  og  Regn,  og  da  disse 
Kulturbørn  opdagedes  i  Klitverdenen  ligesom  hine  Børn 
bag  Mjøsvandet  i  Norge,  flyttede  Kjøbmand  Klitgaard 
dem  ind  i  sin  Have. 

—  Opad  Formiddagen  havde  Hr.  Carstensen  den  Vel- 
villie,  efter  Aftale  at  gaa  med  mig  ud  i  Klitten  for  at 
gjøre  mig  bekjendt  med  den. 

En  vis  elskværdig  Kjøbenhavner,  der  bestandig  holder 
sig  ung,  plejer  at  sige,  at  for  ikke  at  blive  gammel  maa 
en  Mand  i  rette  Tid  finde  Noget,  han  kan  lege  med; 
men  der  maa  være  Aand  i  Legen.  Branddirektør  C.  har 
ved  Siden  af  en  betydelig  praktisk  Virksomhed  fundet 
en  saadan  underholdende  Beskjæ^ftigelse,  hvori  der  til- 
lige er  Aand,  Videnskabelighed:  han  samler  paa  Som- 
merfugle, og  dette  holder  ham  i  stadig,  livlig  Berørelse 
baade  med  Bøger  og  Naturen.  For  mig  er  det  et  Held,  at 
jeg  ved  Siden  af  Kamme rraad  Andresens  Bog  om  Klit- 
terne har  en  saadan  Mand  til  Vejviser. 

Vor  Udflugt  strakte  sig  omtrent  en  Fjerdingvej  mod 
Nord,  og  dette  er  nu  min  Viden: 

Klitten  er  et  Rov  af  Havet  og  en  Gave  af  Vinden. 
Havet  undergraver  Landet,  sluger  store  Masser  Jord  og 
kaster  dem  udvaskede  tilbage  igjen,  men  ikke  just  paa 
samme  Sted,  som  det  tog  dem.  Hertil  føjer  det  Udbyttet 
fra  sit  eget  Værksted:  Stene,  gnedne  til  Atomer,  saa 
fine  og  lette  som  et  Fnug.  Stormvinden  griber  paa  Stran- 
den dette  udvaskede  Mineralstøv,  fyger  med  det  som 
med    Sne    og    danner   bølgende    Høje,    der   i  deres    Sam- 

menliæng  blive  en  Da^mning  ud  imod  Havet.  Men  Stor- 
mens Gave  er  betænkelig:  det  fygende  Sand  eller  Sand- 
flugten nojes  ikke  med  at  blive  ved  Havet  og  danne 
Dæmninger  af  passende  Tykkelse;  det  har  Tilbojelig- 
hed  til  at  bemægtige  sig  hele  Landet  og  strækker  sig 
somme  Steder  en  Fjerdingvej,  andre  Steder  en  Mil  dybt 
ind.  Den  jydske  Klit  er  altsaa  en  bølgende  Sandegn.  30 
—40  Mile  lang,  og  i  Gjennemsnit  V^  til  ^ ,.  Mil  bred. 

Sandbølgen  er  imidlertid  ikke  bleven  dannet  alene  af 
Vestenvinden  eller  lagt  blot  parallel  med  Havet;  Norden- 
vinden har  ogsaa  villet  lege  med  og  har  opdynget  Sandet 
i  Bølgelinjer,  der  gaa  fra  Vest  til  Øst.  Nogle  Steder  kan 
man  se  Sporene  af  denne  dobbelte  Naturvirkning  temme- 
lig regelma^ssig ;  Bølgerækkerne  skjære  hinanden  lodret 
og  danne  Kvadrater,  inden  i  hvilke  der  kun  er  lidet 
Sand,  smaa,  dyrkelige  Oaser.  Blokhussletteu  er  en,  rig- 
tignok usædvanlig  stor,  Aabning  af  denne  Art  mellem 
Klitbolger. 

Det  er  nok  ellers  sjældent,  at  man  kan  se  de  regel- 
mæssige Spor  af  Vesten-  og  Nordenvindens  Rivalisering. 
Reglen  synes  at  være,  at  Klitten  ligner  et  pludselig  stork- 
net, oprørt  Hav;  men  somme  Steder,  fra  høje  Punkter, 
bærer  denne  Bølgeverden  et  saadant  Præg  af  Stormen. 
der  har  skabt  den,  synes  endnu  at  have  en  saadan  Be- 
vægelse i  sig,  at  det  er,  som  om  man  kan  mærke  dens 
higende,  fygende  Længsel  østerpaa. 

Denne  store  Sandverden  antages  ikke  at  være  bleven 
dannet  paa  engang,  ved  en  enkelt  Revolution,  hvorvel 
det  er  historisk,  at  Flod  og  Storm  paa  faa  Timer  have 
foretaget  mægtige  Omva'ltniuger.  Men  man  ved  ikke  noget 
sikkert  om,  naar  Klitdannelsen  begyndte.  I  sit  omliygge- 
lige,  ansete  Værk^)  gaar  Kammerraad  Andresen  tilbage 
til  den  mysteriøse  cimbriske  Flod  for  at  angive  den 
Tid,  da  Klitten  endnu  ikke  var  til.  For  hin  engelske  Dron- 
ning af  Vrede  imod  en  dansk  Konge,  der  havde  brudt 
sit  Ægteskabsløfte  til  hende,  gjennembrod  Landtangen 
imellem  England  og  Frankrig  og  kastede  Oceanet  ned 
mod  vore  Kyster,  eller  før  en  Naturrevølution  udførte 
dette  Værk,  strakte  Jylland  sig  uberegnelig  langt  ud  i 
')  „Om  Klitfornintionen  og  Klittens  Behandling  og  Bestyrelse". 

Vesterhavet.  Havet  gaar  iiii  lustiule  over  begravne  Marker 
og  Skove,  over  en  Vaar,  der  tor  Aartusinder  siden  var 
grøn.  Man  beregner,  at  Flodl)()lgen,  Havniassen,  som  den- 
gang styrtede  ind  paa  os,  var  fyrretyve  Fod  liøjere  end 
den  sædvanlige  Vandstand.  Begyndte  Klitten  at  danne 
sig,  da  dette  forfærdelige  Slag  rystede  Jorden  og  rev 
milevide  Strækninger  nd  i  Dybet,  og  da  Stormen  hvirv- 
lede den  udvaskede  Jord  op  i  Luften?  Det  ved  man  ikke. 
Før  det  16de  Aarh undrede  er  der  overhovedet  ikke  offi- 
ciel Tale  om  Sandflugten.  Fnten  fandt  man  Jylland  stort 
nok  og  rykkede  taalmodig  tilbage  for  Saiulet,  eller  af 
andre  Grunde  lod  man  Naturen  skjøtte  sig  selv.  Men  fra 
hin  Tid  er  der  Lovbud,  hvis  Hensigt  er  at  gjøre  Sandet 
fast,  at  forhindre  Klitten  fra  at  trænge  dybere  ind  i  Lan- 
det. Dette  sker  ved  at  følge  et  Vink,  som  Naturen  selv 
har  givet:  den  lader  i  Sandet  opvoxe  Marehalm  og  Klittag, 
hvis  fine  Rødder  sprede  sig  i  Vidden  og  i  Dybden  og 
give  Sandet  en  fast  Overflade.  Man  freder  disse  Væxter, 
forbj'der  Folk  at  tage  dem  til  Kvægfoder  eller  Brændsel, 
og  planter  dem  overalt,  hvor  Hav  og  Vind  have  gjort 
Breche.  Nærmest  ved  Havet  maa  man  stadig  begynde 
igjen,  og  man  ser  derude  det  bleggrønne  Klittag  staa 
plantet  paa  Skraaningerne  i  tætte,  lige  Rader,  ligesom 
ung  Kaal  eller,  hvad  den  enkelte  Plantes  Udseende  an- 
gaar,  som  unge  Nelliker. 

Naar  man  nu  begynder  derude  paa  Stranden  og  gaar 
lige  ind  i  Landet  over  de  20  a  25  Fod  høje,  sønderrevne 
og  møjsomt  udbedrede  Klithøje,  saa  træffer  man  paa 
den  første,  yderste  Række  ikke  Andet  end  de  smaa  Duske 
af  Klittag,  der  ikke  formaa  at  skjule  Sandet.  Planten  kan 
let  rives  op.  Sandet  glider  under  Ens  Fod  og  fyger  ved 
den  mindste  Vind.  Men  denne  yderste  Række  er  Kulturens 
cnfants  perdus  ^),  Soldater,  der  opslides  i  Kampen  og  bukke 
under,  for  at  andre  kunne  leve.  De  yde  Læ  for  den  næ'ste 
Sandrække,  og  saasnart  der  blot  er  lidt  Sikkerhed  imod 
den  vilde  Blæst  og  Havet,  kommer  Rensdyrlav  og  andre 
Mosser  frem.  Tæt  bagved  Mosserne  finder  Graarisen,  en 
Dværgpil  med  lange,  stærke  Rødder,  Lejlighed  til  at  sætte 
sig  fast.  Efter  den  indfinder  sig  Havtorn,  en  lille,  stærk 
Tjørn,   der  sætter  gule   Bær  og  adskillige  Steder  danner 

')  Fortabte  Børn. 

Krat,  en  tæt  Skov  paa  en  halv  Alens  Højde.  Hvor  man 
ser  Havtornen,  er  man  ikke  længer  bange  for,  at  Klitten 
skal  komme  i  Bevægelse,  og  nu  „freder  '  man  den  ikke 
længer.  Først  efter  Graarisen  og  Havtornen  følger  Lyng; 
dens  Tilstedeværelse  er  allerede  Bevis  paa  ordnede,  frede- 
lige Naturforhold,  og  den  antyder  i  Reglen,  at  der  noget 
under  Sandet  er  Mergel,  Ler  eller  Muld,  saa  at  Landet 
kan  dj^'kes.  Men  det  Hele  frembyder  dog  ikke  ganske 
en  saadan  Regelmæssighed,  som  man  i  Erindringen  og  af 
Hang  til  at  systematisere,  gjerne  vil  anbringe  i  Beskrivel- 
sen. Mos  og  Lyng  staa  hyppig  sammen  tilligemed  den 
smukke  Revling.  Efter  en  Græsmark,  ja  efter  en  Korn- 
mark, der  møjsomt  er  bragt  tilveje  i  Klitverdenen,  kunne 
faa  Skridt  igjen  bringe  En  ind  mellem  Klittag,  især  paa 
Højene,  der  stadig  ere  udsatte  for  Blæsten.  En  halv  Fjer- 
dingvej, ja  maaske  dybere  inde  i  Landet,  kan  man  træffe 
en  Klithøj,  som  Stormen  har  hvirvlet  op  i.  Den  er 
dybt  udhulet  mod  Vest,  forlænget  mod  Ost.  Fra  dens 
Top  nedhænge  i  Tjavser  over  Hullet  Klittagets  lange, 
fine  Rødder.  Da  jeg  saa  Blæsten  tage  i  dem,  bragte  Højen 
mig  uvilkaarlig  til  at  tænke  paa  Kong  Lear,  der  var 
ude  i  Stormen,  forladt  af  sine  Døtre,  nær  Vanvid.  Det 
var  en  anden  Høj  af  lignende  Art;  men  derfra  hang  de 
lange  Rødder  saa  tæt  og  fast  ned,  at  de  lignede  italiensk 
Vinløv  om  Vinteren.  —  Jeg  har  glemt  Blomsterne,  eller 
jeg  har  gjemt  dem  tilsidst.  Allerede  ved  den  yderste 
Sandrække,  i  en  solbeskinnet  Kløft,  i  det  bare  Sand,  fandt 
jeg  en  Stedmoderblomst.  Den  saa  ud,  som  om  den  var 
voxet  i  en  Have,  og  som  om  en  ukjendt,  venlig  Haand 
for  at  overraske  mig  havde  stukket  den  rodløse  Stilk 
ned  i  Sandet.  Men  den  stod  fast  nok  der,  som  en  be- 
synderlig, gaadefuld,  men  kjærlig  Hilsen  fra  skjulte  Na- 
turkræfter. Længer  inde  viste  sig  Mariæ  Sengehalm,  en 
toppet,  gul  Blomst,  der  torret  yder  et  blødt  Mos;  den  blaa 
Munk;  Kavling  eller  Kapeleje,  en  Ranunkel,  lille,  fem- 
bladet, gul;  den  hvide  Kjæruld;  Lyngens  smukke  rode 
Blomst  og  Klokkelyngen,  der  i  Kjobenhavn  holdes  i  Urte- 
potter. Endvidere:  Klitkløver,  brun  og  lilla,  aflang;  Skabi- 
ose, Djævelsbid,  stor,  rund,  blaalig;  rød  Arve,  lille,  meget 
smuk,  zinnoberrød;  rod  Markspan,  med  meget  smaa,  krap- 

røde  Blomster;  Kjæiiingetand,  en  smuk,  gul  /Erteblomst, 
der  paa  Norsk  meget  betegnende  hedder  Mariæ  Guld- 
tofler;  Kongens  Knapper,  blegrød;  de  mangfoldige  Blom- 
ster, der  danne  en  ophøjet  Knap,  sidde  hver  for  sig  inde  i 
hvidlige,  rødstribede  Hylstre.  Videre  frem  var  der  Violer, 
ja  vilde  Roser,  og  paa  fugtige  Steder  stod  Tusindblad 
og  Forglemmigejer.  Mange  af  disse  Blomster  har  jeg 
aldrig  før  brudt  mig  om  og  ikke  engang  kjendt  deres 
Navn;  men  det  er,  som  om  man  ude  ved  Stranden  havde 
faaet  et  Bad;  man  stiger  op  paa  Landet  med  ny  eller 
forfrisket  Sands,  med  Glæde  over  hver  Farve,  Jorden 
yder.  Det  er  en  Slags  Forglemmelsens  Bad:  man  husker 
ikke  længer,  at  engang  var  selv  Siciliens  Skjønhed  knap 
skjøn  nok.  INIen  det  er  vel  ogsaa,  fordi  dette  er  vort 
Eget,  og  fordi  det  bæres  En  for,  at  1  denne  tarvelige 
og  dog  ikke  grumme  Natur  kan  udvikle  sig  en  Men- 
neskeaand,   der   kan   styrke   Riget. 

Det  er  let  at  forstaa  denne  simple,  naive  Kyst;  men 
Noget  faldt  mig  dog  vanskeligt  at  begribe,  og  jeg  er  ikke 
sikker  paa,  at  jeg  forstaar  det  endnu.  Historie.  Tradi- 
tion, Sagn  paavise,  at  Jylland  i  tidligere  Tider  strakte  sig 
langt  ud  i  Havet  (paa  Kristi  Tid  to  Mile  længere  end 
nu,  ifølge  Andresen)  og  dog  skal  Blokhussletten  saavel- 
som  en  Strimmel  Land  nordligere  og  s\'dligere  være 
indvundet  eller  opskyllet  Land,  Vesterhavets  Gave.  I  ca. 
700  Alens  Afstand  fra  Havet  viser  man  paa  Blokhus- 
sletten „Landets  gamle  Grændse '.  Hertil  gaar  nemlig  Ler- 
jord, og  i  en  lang  Linie  ser  man  dette  Lerland  skyde  brat 
ned.  Hvad  der  ligger  udenfor  er  fladt  og  sandet.  Havet 
har  givet  os  det,  og  for  at  gjøre  os  trvgge  i  Besiddelsen, 
har  det  ved  Hjælp  af  Vinden  anbragt  en  Klit,  der  for- 
mener det  selv  at  komme  op  igjen  og  tage  Gaven  til- 
bage. Theorien  er  let  nok  at  forstaa,  men  det  er  ofte  paa 
selve  Stederne  højst  vanskeligt  at  kjende  Forskjel  mel- 
lem „Linen",  den  gamle  Grænse,  og  Sandklitten,  der  er 
føget  langt,  langt  derover. 

—  Kl.  5  gik  jeg  ud  for  at  faa  et  Brev  besørget  til  Hune 
Kro,  en  halv  Mil  herfra,  hvor  Saltum  Post  kommer 
forbi.  Med  det  Samme  vilde  jeg  se  en  nys  udgravet 
Kæmpehøj  paa  Stenmarken.  Min  fortræffelige  Vært,  Borre- 

gaard,  var  strax  villig  til  at  gaa  med,  han  havde  aldrig 
tør  set  en  aabnet  Kæmpehoj.  Vi  gik  forst  til  Egnen 
om  Hune  Kirke,  en  Fjerdingvej  herfra.  Der  bor  Gaard- 
mand  Christen  Bødker,  som  antoges  at  skulle  have  Bud 
til  Hune  Kro.  Gaarden  ligger  paa  den  gromie  Mark  hin- 
sides Klitten ;  Christen  Bodker  stod  ude.  Det  er  besyn- 
derligt, at  jeg  her  paa  Kysten  endnu  ikke  har  modt  en 
eneste  Fisker,  og  at  jeg  netop  her  skal  træffe  de  solideste 
Bondemænd,  jeg  endnu  har  set.  Gaardenes  alvorlige  En- 
somhed paa  den  stille,  grønne  Slette,  og  deres  faste 
Bygningsmaade,  bidrager  vel  til  at  give  Mændene  en 
Baggrund,  Jivorfra  de  hæve  sig  frem  for  Forestillingen. 
Men  Personligheden  hos  Nogle  af  dem  er  dog  Hovedsagen. 
Tanken  vender  sig  uvilkaarlig  til  forgangne  Aarhundre- 
der,  fører  Stamtræet  tilbage  til  Mirndene,  der  paa  Knud 
den  Helliges  Tid  stodte  Spydet  i  Jorden  og  kaldte  Na- 
boerne sammen  om  det  til  at  værne  om  Bondens  Bet  og 
l^jendom,  eller  som  droge  erobrende  ud,  valgte  sig  storrc 
Gaarde  i  England,  holdt  paa  deres  Herreret,  selv  imod 
Kongerne,  skreve  Magna  Charta  eller  lode  det  skrive. 
(Christen  Bodker  med  det  kraftige  Hoved  og  de  skarpe, 
sindige,  graablaa  Øjne,  syntes  mig  en  tj'delig  Ætling  af 
dem  eller  en  Sidegren  ladt  tilbage  og  glemt  af  Historien. 
Alting  hos  ham  tilkjendegav,  at  han  følte  sig  som  sin 
Gaards  Herre,  nøjagtig  vidste,  hvortil  hans  Mark  naar, 
og  hvortil  hans  Ret  gaar.  Han  er  hævet  over  Fristelsen 
til  at  gjore  sin  Nabo  Uret,  og  han  vil  ingen  Uret  taale. 
Det  staar  skrevet  paa  ham  saa  bestemt  som  med  Bog- 
staver. Ceremonien,  der  foregik,  var  ogsaa  en,  man  ikke 
venter  paa  Vestkysten.  Da  Christen  Bodker  saa  mig  og 
jeg  hilste,  hilste  han  tilbageholdent  igjen;  men  saasnart 
Borregaard  havde  forestillet  mig:  ,.Det  er  Hr.  G.  fra 
Kjøbenhavu,"  rakte  Christen  Bødker  mig  Haanden  med 
fri,  simpel,  venlig  Anstand,  aldeles  som  en  engelsk  gentle- 
man. Han  kjendte  mig  naturligvis  ikke;  men  hans  Be- 
kjendt,  Borregaards,  Intro(hd\tion  var  nok.  Aldeles  en- 
gelsk. De  have  faaet  deres  simple,  smukke  Høfligheds- 
former  herovrefra,  lader  det  til.  Han  var  strax  villig  til 
at  lade  Brevet  besørge,  og  da  jeg  tog  Borregaard  afsides 
og  spurgte,  om   jeg  ikke  skulde  tilbyde  at  betale  Budet, 

sagde  luiii:  „Nej,  saa  l'ornærmer  De  ham."  Slilie  og 
tarveligt  er  her,  som  paa  en  Gaard  i  en  ishnidsU  Saga. 
Hvor  eii  sja^laiidsk  Bonde  vilde  have  en  Have,  Iriigt- 
træer,  har  Christen  Bodker  til  sin  wStolthed  en  Hoj,  ior- 
)iiodenlig  en  Kæmpehoj,  Uel  t)slenl'or  hans  Vaaningshus. 
Fra  den  kan  man  se  til  Aaby,  to  Mile  herfra,  .Skipper 
Clements  Fodeegn,  og  videre  til  Galgel)akken  ved  Aal- 
borg, en  Afstand  som  fra  Kjobenliavn  til  Hoskilde.  Paa 
i\en  Hoj  kunde  Christen  Bodkers  Familie  den  18de  De- 
cember 1534  staa  og  se  Branden,  der  ledsagede  Johan 
Kantzaus  Storm  paa  Aalborg,  hvor  Cliristen  Bødkers  For- 
fader vel  kæmpede  under  Skipper  Clements  Fane.  Var 
Christen  Bødkers  Slægt  medV  Derom  vides  Intet;  Familie- 
traditionen synes  udslettet  her.  Man  mindes  godt  baade 
Knud  den  Hellige,  Christoffer  af  Bayerji  og  Skipper  Cle- 
ment; men  sin  egen  Slægt  har  man  glemt.  Der  var  jo 
ogsaa  en  Tid,  da  det  kostede  Penge  at  huske.  Men  jeg 
har  Lov  til  at  huske  paa  Christen  Bødkers  Vegne,  fordi 
hans  Personlighed  træder  frem  for  mig  som  et  Monument. 

Vi  gik  over  til  Stenmarken;  men  ved  Kæmpehøjen 
er  intet  andet  Mærkeligt  end  det  Indtryk,  man  altid  faar, 
naar  det  vældige  Begravne  hikkes  op,  og  naar  Dags- 
lyset utilfredsstillende,  prosaisk  opklarende,  falder  ind  i 
det  Hemmelighedsfulde.  Levninger  af  Lerkar,  en  Jern- 
Spydspids  og  et  Stykke  af  en  Bronce-Paalstav  ere  bragte 
til  Hr.  Carstensen.  Men  hvorledes  kan  man  ved  denne 
Kæmpegrav  holde  fast  paa  den  Theori,  at  Landets  gamle 
Grændse  har  været,  ikke  udenfor,  men  indenfor  Blok- 
hussletten? Er  det  rimeligt,  at  man  i  Oldtiden  vilde  have 
lagt  de  Afdøde  saa  nær  ved  det  opslugende  Hav? 

Naar  blev  da  Landet  bortrevet?  Om  den  cimbriske 
Flod  kan  der  ikke  være  Tale;  thi  den  var  enten  før 
Kæmpehøjene,  eller  den  vilde  have  gaaet  over  dem  og 
bortskyllet  dem.  Det  maa  altsaa  være  i  en  forholdsvis 
ny  Tid,  at  Land  er  blevet  borttaget  og  dette  Sand  lagt 
istedenfor,  der  har  en  vis  Frugtbarhed  i  sig  og  under- 
støttet af  Mergel  og  desl.  bierer  de  smukke  Agre  og 
Enge. 

Hvor  gammel  er  da  Blokhus  og  hvorfra  kommer  Nav- 
net? Ingen  ved  det.  Navnet  findes  i  „Danske  Atlas',  men 

uden  at  der  er  Tale  om  Oprindelsen.  Den  Gisning,  at 
her  under  en  af  Svenskekrigene  skulde  være  opfort  en 
Befæstning,  et  Blokhus,  finder  ingen  S  totte,  og  rime- 
ligere er  det  vel  —  hvad  Hr.  Etatsraad  Trap  paa  min 
Forespørgsel  til  ham  har  svaret  —  at  Navnet  „alene 
kommer  af  Bygningsmaaden  for  disse  Udliggersteder; 
maaske  have  Nordmændene,  der  med  deres  Smaaskuder 
fore  paa  Kysten,  opbygget  saadanne  Oplagssteder  for 
deres   Tømmer '. 

Beskrivelsen  i  D.  A.  passer  ganske  godt  endnu.  Den- 
gang var  her  „5  å  6  Selvejeres  Bøndergaarde'';  nu  er  her 
kun  2,  Carstensens  og  Klitgaards,  men  endel  Huse.  Selv- 
ejerbonderne  dreve  dengang,  for  100  Aar  siden.  Handel 
paa  Norge  med  4  Sandskuder  —  flade  Fartøjer  til  at 
trække  op  paa  Sandet  — ;  nu  driver  Kjobmand  Klit- 
gaard denne  Handel,  sender  Korn  og  Smør  til  Norge 
og  henter  Trælast  i  smaa  Skibe.  Kommer  en  paalands 
Storm,  medens  de  losse  derude,  saa  kaste  de  Ladningen 
overbord  og  staa  tilsøs.  Hvad  der  særlig  fornøjer  mig. 
er,  at  Pontoppidan,  der  dog  ellers  ikke  viser  sig  som 
en  malerisk  eller  æsthetisk  Forfatter,  med  en  Slags  Kjær- 
lighed omtaler  vor  smukke  Bæk.  ,Jgjennem  Blokhusene 
luber  en  Aa,  som  har  overmaade  klart  og  sødt  Vand. 
Men  engang  har  Livet  her  bevæget  sig,  ikke  blot  idyllisk, 
men  stort,  maaske  romantisk.  Syv  adelige  Herregaarde 
laa  i  Hune  Sogn,  siger  Danske  Atlas,  men  bleve  op- 
slugte af  Sandflugten. 

Onsdagen  den  12te  Juli.  —  Stranden  er  stadig 
meget  kjølig,  men  skjøn.  Den  brede,  blode,  faste  Sand- 
stribe  mellem  Klitten  og  det  blaa  Hav  er  saa  ren  og 
hvid,  som  om  den  blev  fejet  og  vasket  ved  Solopgang. 
Ikke  en  Sten  saa  stor  som  en  Valdnod,  ikke  Spor  af  Tang. 
Etsteds  glimrer  i  Morgensolen  noget  Gult,  Geléagtigt,  en 
Mollusk;  et  andet  Sted  ligger  Noget,  der  ser  ud  som 
sorte  Krakmandler  paa  Rosinstilke.  En  Mand  her  kaldte 
dem  ung  Hummer,  Hummeryngel  i  Bælgen;  men  det 
Rette  er  nok:  ,.Faareklove  '  eller  „Langhalse",  en  Slags 
Snyltedyr.  Ellers  er  der  Intet  at  se  og  Intet  at  hore. 
intet   individuelt   Liv.   kun   det   store,  lanasomt  dronende 

Almenliv,  Havet,  kildeklart  ved  Sandet,  indigoblaat  paa 
Dybden.  En  svagtskummende  Stribe  antyder,  hvor  den 
inderste  Revle  ligger  skjult;  en  endnu  svagere  antyder 
den  anden;  den  tredie,  som  fanger  Skibene  og  over- 
leverer dem  til  at  omkomme  paa  anden  eller  første, 
er  der  aldeles  ikke  Spor  af.  Ingen  skulde  tro,  at  det  var 
Vesterhavet;  det  lader  Skibsfarten  skjøtte  sig  selv,  holder 
Sommerferie,    ligger    paa    Landet  i). 

—  Nu  bor  jeg  i  Nørre-Saltum.  Denne  Kyst  er  i  Sandhed 
saa  gjæstfri,  at  man  om  Morgenen  ikke  ved,  hvor  man 
skal  lægge  sig  til  at  sove  om  Aftenen. 

Hr.  Klitgaard  kjørte  mig  til  Besøg  i  Ejersted,  en  Mil 
herfra  mod  Nord,  og  derfra  lidt  videre  østerpaa  til  Sal- 
tum. Besøg  hos  Præsten  og  i  Kirken,  hos  Apotheker  og 
Doktor  —  thi  skjøndt  vidt  spredt  paa  Marken  er  Sal- 
tum forsynet  som  en  Kjøbstad.  Præsten  er  fra  Vording- 
borg, og  hans  Stuer  vende  ud  til  en  Have  med  fyldige 
Frugttræer  og  Blomster,  som  om  han  havde  bragt  Vor- 
dingborg Luft  med  sig.  Men  Sandheden  er  nok,  at  Jor- 
den her  er  ligesaa  villig  som  andensteds,  naar  man  blot 
skaffer  Læ:  et  højt  Dige  og  nogle  tætte  Rækker  af  haard- 
føre  Træer,  mest  Hyld  og  Pil,  som  tage  af  for  Stormen, 
blive  bøjede,  afruskede,  svedne,  men  bagved  hvilke  Frugt- 
træer, Urter,  Blomster  trives  godt,  og  Haven  synes  stor 
og  yppig,  fordi  man  møder  den  midt  i  „Nøgenheden". 
Kirken,  der  skal  være  den  længste  i  Vendsyssel  —  ca. 
60  Alen  —  er  hvælvet  og  af  en  smuk  og  kraftig  Simpel- 


1)  Dette  stykke  var  trykt  i  „IH.  Tid."  af  29de  Oktb.,  og  der  stod  Fej- 
len med  Hummeryngel  uberigtiget.  Den  samme  venskabelige  Brevskri- 
ver (fra  et  andet  Sted  paa  Kysten),  som  gjorde  mig  opmærksom  paa 
Fejlen,  mener  ogsaa,  at  det  ikke  er  tredje  Revle,  der  fanger  Skibene. 
Det  langt  overvejende  Tal  strander  paa  mellemste  og  inderste  Revle, 
tilføjer  han.  Men  i  Blokhus  sagde  man  mig,  at  naar  Skibet  først  er 
kommet  ind  over  tredje  Revle,  kan  det  sjælden  komme  ud  igen,  dels 
fordi  det  i  Reglen  under  Forsøget  vil  have  Vinden  imod  sig,  dels  for- 
medelst Brændingen,  og  endelig  formedelst  den  stærke  norden  eller 
sønden  Strøm,  der  gaar  indenfor  Revlen.  Det  var  derfor,  at  jeg  figurlig 
sagde,  at  tredje  Revle  fanger  Skibene.  De  kunne  gaa  ind  over  den,  men 
ikke  komme  ud,  og  i  de  fleste  Tilfælde  kastes  de  saa  længer  ind.  Under 
Stormen  den  11.  Septbr.  saas  fra  Blokhus  en  Skonnert  komme  betæn- 
keligt nær  til  den  Linje,  hvor  tredje  Revle  ligger.  Man  iagttog  den  i 
største  Spænding.  Kom  den  over  Linjen,  sagde  Alle,  var  den  fortabt. 
Den  slap. 

M.  Goldschmidt  i  Folkeudgave.  IV  16 

hed.  En  stor  Altertavle,  en  Gruppe  af  udskaarne  Træ- 
figurer, et  virkelig  interessant  Arbejde  med  Præg  af  Kraft 
og  Skjønhedssands,  har  man  borttaget  og  sat  som  kas- 
seret Gods  hen  under  Taamet;  en  malet,  mat,  fad  Alter- 
tavle er  kommen  istedenfor  —  ret  som  Symbol  paa,  at 
det  gammeldags  Naive  og  Storslaaede  skal  vige  for  Spin- 
kelheden. Paa  den  nordlige  Side  af  Hvælvingen  over  Koret 
er  der  interessante  Spor  af  Maleri.  De  ere  meget  gamle 
og  næsten  udviskede.  Et  Par  af  Billederne  ere  obskøne. 
Et  forestiller  to  Kjærlinger,  den  ene  lys,  den  anden  mørk, 
der  slaas  med  Sløv  over  en  Gryede.  Er  det  en  burlesk 
Fremstilling  af  de  to  Magter,  der  slaas  om  Menneskets 
Sjæl?  Staar  det  Obskøne  i  nogen  Forbindelse  med  den 
massive,  sarkastiske  Spøg  med  Gejstligheden,  som  de  frie 
Murere  i  Middelalderen  ofte  anbragte  i  Kirkerne,  f.  Ex. 
paa  Portalen  til  Kirken  St.  Jean,  Kathedralkirken  i  Lyon? 
CM  lo  sa?^)  som  Romeren  sagde  til  mig,  da  jeg  spurgte 
ham  om  Navnet  paa  et  Palads. 

Ved  sit  Apothek  faar  Saltum  en  Slags  antikvarisk  Inter- 
esse, minder  om  de  gamle  Kjøbstæder  eller  om  den  pri- 
mitive Tid,  da  Apothekeren  solgte  Kaffe  og  Sukker  og 
desl.  som  sjeldne  indiske  Krs^derier,  og  da  man  gik  ind 
hos  ham  og  fik  en  Drachme  Brændevin  (en  Dram)  som 
Medicin  —  Alt  kun  med  den  Forskjel,  at  han  nu  sælger 
Kaffe,  Sukker,  Brændevin  o.  s.  v.  i  Kvantiteter,  der  passe 
til  Tidens  Oplysning  og  Konsumtionse\Tie. 

Udenfor  Doktoren,  der  bor  østerpaa,  holdt  en  forhen- 
værende Landsthingsmand,  der  vilde  hente  ham  hjem 
til  en  Husmand,  som  var  bleven  slaaet  fordærvet  ved  at 
faa  et  Læs  Tørv  over  sig.  Jeg  saa  paa  den  gamle,  ret 
kjønne  og  kraftige  Mand  og  undrede  mig  over,  at  jeg 
aldrig  i  Rigsdagen  havde  fundet  noget  Kjønt  eller  Ka- 
rakteristisk ved  ham.  Fisk  skulle  ses  i  Vandet  og  Ven- 
delboerne i  Vendsyssel,  lader  det  til  .—  Jeg  gik  til  en 
fejl  Dør  og  kom  istedenfor  tQ  Doktoren  ind  i  et  stort 
Dameselskab.  Fru  M.,  hos  hvem  Doktoren  bor,  holdt 
Fødselsdagsfest.  Her  viste  det  sig,  hvor  ægte  og  ufor- 
falsket den  jydske  Gjæstfrihed  har  bevaret  sig;  thi  jeg 
blev  indbuden  til  Aftenselskabet  med.  Og  her  ved  Aften- 

^)  Hvem  ved  det? 

gildet  paa  Saltum  Mark  var  ikke  blot  Universitetet  godt 
repræsenteret  —  det  theologiske  Fakultet  i  Mænd  fra 
Kirken  og  Skolen,  det  medicinske  i  Doktor  og  Apoteker, 
og  det  filosofiske  (jeg  havde  en  Samtale  med  en  elskvær- 
dig Filosof  af  den  skeptiske  Skole)  —  men  ogsaa  Kunst- 
akademiet, forsaavidtsom  Kunstakademiet  jo  hylder  Gra- 
tierne, og  endelig  var  Bournonville  repræsenteret;  thi 
man  dandsede. 

Torsdagen  den  13de  Juli.  —  Jeg  tænker  paa  Goe- 
thes Ord.  „Was  in  der  Jugend  man  wiinscht,  hat  man  im 
Alter  die  Fulle."  Man  faar  det  Meste,  man  ønsker,  blot 
man  giver  Tid.  Som  noget  Attraaværdigt  har  det  bl.  m.  A. 
staaet  for  mig  at  have  en  Enspændervogn  og  med  den 
kjøre  eller  slentre  afsted  i  et  udstrakt  Land,  snart  gaa, 
snart  kjøre,  beredt  til  at  dvæle,  hvor  der  var  godt,  men 
altid  fri,  søgende  Mere.  Idag  fik  jeg  pludselig  dette  og 
Tilgift:  Da  jeg  i  den  dejlige,  friske  Morgen  havde  fulgt 
de  unge  'Ribe  Damer  fra  Apotheket  op  til  Vandt,  kom 
Kofod  frem  med  en  gammelagtig  graa  Hest,  som  han 
spændte  for  en  Enspændervogn  med  den  Hensigt,  først 
at  kjøre  'os  alle  Tre  til  Saltum  og  saa  mig  til  Blokhus, 
slentrende,  aflæggende  Besøg  undervejs.  Kl.  11  kjørte  vi 
fra  Vandt;  det  vil  sige,  jeg  gik,  for  der  var  knap  Plads. 
Men  det  hører  til  det  Fornøjeligste,  jeg  ved,  at  have  en 
Vogn  og  ikke  benytte  den,  at  gaa  inde  paa  Marken,  medens 
den  som  et  vandrende  Hjem  følger  Landevejen. 

Saltum  er  vist  næsten  en  Fjerdingvej  lang,  og  vi  til- 
bagelagde denne  Strækning  paa  tre  Timer.  Da  vi  endelig 
vare  syd  "for  den  gjæstfrie  Apothekers  Gaard  med  de  tre 
Skorstene  —  de  andre  Huse  og  Gaarde  have  kun  to  — 
blev  det  besluttet,  at  vi  skulde  kjøre  til  Ole  Brogaard,  om 
hvem  Blokhusfolkene  alt  have  talt.  Han  lider  af  en  Syg- 
dom, en  Orm,  jeg  godt  kjender  fra  Kjøbenhavn:  han  vil 
være  Ridder  af  Dannebroge.  Men  han  lider  naivt,  klager 
sig  lydelig  for  Alle,  og  paa  hver  Session  henvender  han  sig 
til  Chefen  og  beder  ham  om  at  gjøre  Noget  i  den  Retning. 
En  Spøgefugl  i  Saltum  gik  i  Kompagni  med  Skalken  i 
Blokhus  og  fik  ham  fra  Kjøbenhavn  sendt  et  Kors,  som 
han  forsøgte  at  bære.  Jeg  fik  den  Tro,  at  den  Mand  maaske 
ikke  er  rigtig  forstaaet.  16« 

Ole  kom  ud  og  tog  imod  os.  Ingen  Lidelse,  ingen  util- 
fredsstillet Ærgjerrighed  spores  paa  ham.  De  Andre  af 
hans  Art  gaa  omkring  med  en  Blanding  af  Arrogance  og 
Skyhed,  forceret  værdige,  blege.  Han  er  rund,  rødkindet, 
blond,  blaaøjet,  jo\ial,  snaksom.  Kofod  raabte  straks  til 
ham :  Her  bringer  jeg  Dem  en  Mand,  der  har  været  Mini- 
ster og  kan  gøre  Dem  til  Ridder!  Jeg  blev  bange  for  Mis- 
forstaaelser  og  sagde,  at  det  var  Spøg.  Ole  saa  forskende 
paa  mig  og  spurgte,  om  jeg  vilde  have  hans  Stude; 
han  havde  fjorten.  Jeg  svarede,  at  jeg  vilde  nok  have  dem, 
men  ikke  betale  dem.  Saa  kan  jeg  ligesaa  godt  beholde 
dem  selv,  sagde  Ole  smaaleende  og  bød  os  indenfor.  Konen 
bragte  Brændevin,  Brød,  Smør  og  Ost.  Sønnen,  en  Knøs 
paa  ca.  20  Aar  kom  til,  og  ved  Synet  af  ham  gik  der  et 
Lys  op  for  mig  over  Huset:  Her  er  en  Blanding  af  Idio- 
tisme og  Genialitet.  I  dette  friske,  rødmussede  Menneske 
med  det  mægtige,  blonde  Haar  synes  der  at  ligge  en  Livs- 
kraft og  Begavelse,  der  uden  Ledelse  bliver  fortumlet  og 
summer  planløst  som  en  Flue  mod  Ruden.  En  Mærkvær- 
dighed ved  ham  er,  at  han  ikke  drikker  Brændevin.  Da 
kan  jeg!  sagde  Ole.  I  en  Ramme  paa  Væggen  hang  et 
Papir  med  Indskrift:  „I  denne  Kiste  hviler  de  jordiske 
Levninger  af"  o.  s.  v.  Det  angik  Oles  ældste  Son,  der  var 
død  1855;  Papiret  havde  været  lagt  paa  hans  Ligkiste,  da 
han  jordedes.  Ved  Siden  deraf  hang  trykte  Fødselsdags- 
vers,  som  den  Afdøde  havde  kjøbt  og  foræret  sine  For- 
ældre. 

Jeg  vilde  nok  tale  med  Ole  Brogaard  om  det,  han  syntes 
at  interessere  sig  mest  for,  nemlig  Ridderkorset  og  hans 
formentiige  Adkomst  dertil;  men  jeg  vilde  være  ene  med 
ham  og  indbød  ham  derfor  til  at  besøge  mig  i  Blokhus 
paa  Søndag  Formiddag,  hvilket  han  modtog.  Vi  besaa 
Gaarden,  der  rigtignok  ikke  ser  saa  kraftig  ud  som  Chri- 
sten Bødkers  eller  saa  net  som  Lars  Rods  Hus,  men  dog 
synes  ordenlig  passet.  Som  alle  Ejendomme  her  paa 
Egnen  har  den  et  Hartkorn,  der  er  vildledende  for  Sjæl- 
lændere: kun  2V2  Tdr. ;  men  han  holder  6  å  7  Heste,  30 
Køer  og  Stude,  desuden  Faar  o.  s.  v. 

Jeg  troede  oprigtig,  at  jeg  skulde  sove  i  Blokhus  inat; 


J 

men  det  var  profetisk,  hvad  jeg  skrev  igaar:  Ingen  ved 
om  Morgenen,  hvor  han  skal  Hgge  om  Aftenen.  Residens: 
Lundergaard,  en  stiv  Mil  sydost  for  Blokhus,  fordi  jeg 
paa  Korsvejen,  hvor  Saltumvejen  skjærer  Hjørringvejen, 
mødte  Gaardens  Ejer  eller  Forpagter  —  korrekt:  Ejer  af 
Aalholm,  Forpagter  af  Lundergaard  —  der  med  en  anden 
Proprietær  kom  kørende  fra   Hjørring   Hestemarked. 

„Velkommen  paa  Egnen!  Kan  De  huske  mig  fra  for- 
rige Tider?"  —  „Ja,  hvorledes  har  De  det,  Hr.  Møller?" 

—  „Tak,  godt!  Kom,  tag  nu  med  til  Lundergaard."  —  „Ja, 
Tak,  det  vilde  jeg  gjerne;  men  imorgen  tidlig  Kl.  5  skal  jeg 
kjøre  til  Bolbjerg  med  Carstensen."  —  „Hvad  gjør  det! 
præcis  Kl.  4  kjører  jeg  Dem  tilbage  til  Blokhus." 

Da  jeg  senere,  ved  Blokhus,  var  kommen  op  i  To- 
spænderen, gik  Vejen  gjennem  Hede  og  sandede  Mos- 
marker. Tunge  Skyer  vare  paa  Himlen;  det  var  skygge- 
løst,  ensformigt,  ubegrændset.  Snart  fore  vi  afsted,  snart 
krøb  og  stønnede  Hestene  i  de  dybe  Huller.  Vejen  gaar 
gjennem  Gaarden  Kjærsig,  som  Prof.  T.  A.  Becker  i 
„Vandrefalken"  har  indblandet  i  en  Historie  fra  Saga  tiden. 
Min  nye  Vært  gjorde  mig  opmærksom  paa,  at  det  var 
denne  Gaard  Kjærsig,  som  Wulfheard  Beomson  tillige- 
med Elgive  og  Abdallah  i  det  9de  Aarhundrede  kom  forbi, 
da  Wulfheard  havde  udført  den  Stordaad  at  dræbe  Kjeld 
Terkildsbane  og  flygtede  for  Erik,   Kongen   af  Sjørring 

—  og  jeg  tør  sige,  at  vi  alle  Fire  troede  det,  skjøndt  ingen 
af  os  vidste,  om  Becker  har  havt  historisk  Ret  til  sin 
Skildrings  Enkeltheder  eller  ej.  Men  naar  Fantasien  blot 
bliver  vækket  og  ser,  saa  gjør  dens  Syn  samme  Virkning 
som  Sandhed.  Heller  ikke  passer  nogen  Egn  bedre  til  at 
vække  Tanken  om  Sagatiden  og  føre  Indbildningskraften 
tilbage  til  den  end  denne  vide,  ensomme  Udstrækning,  der 
synes  at  have  i  umindelige  Tider  tilbragt  et  afsides,  ufor- 
styrret Liv.  Man  kunde  fristes  til  her  at  søge  efter  Fod- 
spor, traadte  for  tusmde  Aar  siden,  og  den  ejendommelige 
Maade,  hvorpaa  Lyden  høres,  naar  man  taler  højt,  vækker 
en  usikker  Fornemmelse,  omtrent  den  Forestilling,  at  ude 
i  Rummet  ligger  Fortiden,  opfanger  Ens  Stemme  og  sender 
den  tilbage.  Men  hvad  der  giver  en  saadan  Egn  en  egen 

Ynde  for  mig,  er  den  sammenblandede  Fornemmelse  af 
det  Ældgamle  og  det  Unge,  det  Allerj-ngste,  det  Vordende; 
thi  Heden  er  tillige  Fremtiden,  den  kan  opdyrkes,  rigtignok 
med  Møje;  hvor  der  nu  er  ensomt,  vU  engang  bo  haard- 
føre,  flittige,  glade  Mennesker. 

Angivelsen  hos  Trap  (II.  Pag.  84)  er  ikke  længer  kor- 
rekt, siden  der  er  blevet  solgt  Jord  fra  Lundergaard. 
Den  har  nu  19  Tdr.  Hartkorn,  1,700  Tdr.  Land.  Besæt- 
ningen er  25  Heste,  160  Køer,  40  Stude.  Borgen  eller 
Slottet  Lundergaard  skal  fordum  have  staaet  paa  den 
0,  der  ligger  i  Heledso  —  dengang  sejlbar  til  Havet  — 
og  var  beboet  af  Sørøvere,  som  ved  deres  ugudeligt  Le\Tiet 
foranledigede,  at  Borgen  sank.  Om  selve  Søen  gaar  det 
Sagn,  at  den  skal  vedblive  at  nærme  sig  den  nuværende 
Hovedgaard,  forhen  Slottets  Ladegaard,  og  tilsidst  op- 
sluge den.  Den  har  ogsaa  i  den  nuværende  Besidders  Tid 
nærmet  sig  Gaarden  50  Alen;  men  han  tror  ikke  paa 
Sagn  og  mener,  at  en  Stendæmning  med  Lethed  kan  sætte 
Søens  Aand  Skranker. 

Den  store,  simple,  kraftig  byggede  Herregaard  —  de 
to  Lindetræer  ved  Trappen  —  de  lange  Stalde  med  tildels 
nye  Heste  fra  Markedet  —  den  ene  af  Hestene,  som  har 
trukket  os  hertil,  ikke  vel,  ført  frem  i  Gaarden,  beset, 
bedømt,  aareladt  af  min  Vært  —  Gaardens  Fuldstændighed 
med  Smedie  og  andet  Haandværk  i  ypperlig  Orden  — 
den  elegante  Svinesti  —  Teglbrænderen,  der  havde  brudt 
sin  Kontrakt  og  var  løben  bort,  Altsammen  det  moderne, 
frie  Forfatnings  væsens  Skyld  —  Vandringen  i  den  store 
Have,  dækket  mod  Vest  af  en  Dæmning  og  tætte,  piskede, 
svedne  Træer,  udenfra  at  se  til  som  en  Klit  —  Spadsere- 
turen i  Skumringen  over  Lyngheden  til  Soen,  hvor  ifølge 
gamle  Kort  engang  Skibe  sejlede  ind  fra  Vesterhavet,  og 
paa  hvis  Bredder  der,  ligeledes  ifølge  samme  Kort,  var 
Bjørne  —  det  ordenlige,  af  en  kraftig,  methodisk  Villie 
prægede  Ungkarleliv  paa  Gaarden  —  det  Djærve  og  For- 
standige   Alt  dette  stiller  sig  for  mig  som  første  Ka- 
pitel af  en  Roman.  Men  her  viser  sig  det  Mislige  eller 
Utilfredsstillende  ved  at  berejse,  istedenfor  at  leve  i  et 
saadant  Land:  Hver  Dag  er  1ste  Kapitel,  og  2det  Kapitel 
kommer  aldrig. 

Fredagen  den  14de  Juli  varede  20  Timer  i  et 
Kjøre.  Kl.  4  øsregnede  det;  Kl.  5  sagtnede  det;  Kl.  G  kom 
jeg  afsted;  Kl.  7  til  Blokhus;  saa  begyndte  Turen  til 
Bolbjerg. 

Vi  kjørte  mod  Syd,  ad  en  Vej,  som  de  færreste  Folk  i 
Danmark  tænke  paa,  egenlig  udenfor  Land  og  Hige:  neden- 
for Klitten,  langs  Stranden,  undertiden  ude  i  selve  Havet. 
Vinden  var  sydlig,  Regnen  ganske  lunken;  efter  en  Times 
Tid  klarede  det  op,  og  efter  den  lange  Kulde  fik  vi  endelig 
en  Sommerdag.  Paa  denne  Vej  var  da  Syn  for  Sagn  om 
Strandinger:  vi  kom  forbi  det  ene  Vrag  efter  det  andet. 
Havet  laa  blidt,  smaatgyngende,  som  et  Dyr,  der  har 
bidt  Mennesker,  men  logrende  vil  bringe  til  at  glemme  det, 
skjønt  Beviserne  ere  tydelige.  Et  Skibs  For-  og  Agterstavn 
ragede  op  af  Sandet;  man  kunde  kjøre  derigjennem.  Et 
andet  Skib,  noget  fuldstændigere,  laa  ganske  lidt  ude  i 
Vandet;  Bølgerne  trak  sig  undertiden  næsten  tilbage  fra 
det,  som  om  de  vilde  indbyde  En  til  at  gaa  ombord  og 
sejle  bort  med  det.  Et  tredje  var  strandet  for  faa  Uger 
siden;  et  Tov  gik  fra  Masten  iland;  i  et  Telt  paa  Stran- 
den var  Vagthold;  Folkene  skulde  holde  Andre  fra  Skibet 
og  øve  Selvbeherskelse. 

Stranden  var  bred  og  fast  som  den  herligste  Chausee, 
men  med  en  Modifikation:  der  kan  pludselig,  uden  at 
det  er  muligt  at  se  det  paa  Overfladen,  være  Kvegjsand. 
Dette  fremkommer  ved,  at  et  under  Blæst  eller  ved 
Havets  Slag  opkommet  Hul  i  Bunden  hastig  er  blevet 
tildækket  med  Sand.  Ved  det  ringeste  Tryk  viser  sig 
Vand  blandet  med  Sand.  Saa  vidt  og  dybt  kan  Hullet 
være,  at  det  sluger  baade  Folk  og  Fæ.  Etsteds  kom  vort 
ene  Hjul  i  Kvegsand;  men  et  hurtigt  Rap  med  Pidsken 
førte  os  over;  saa  maatte  vi  kjøre  nærmere  til  Klitten, 
hvor  Stranden  var  tæt  besaaet  med  Smaastene. 

Efter  omtrent  to  Timers  Kjørsel  naaede  vi  det  Sted, 
hvor  Svenstrup  Aa  stræber  at  løbe  ud,  men  forgjæves 
søger  en  lige  Linie.  Havet  spærrer  Vejen  ved  smaa,  lave 
Sandrevler.  Saa  strømmer  Aaen  parallelt  med  Havet,  de- 
ler sig  i  flere  Grene,  vildleder  Øjet  med  sin  usikre  Fam- 
len  mellem  den  afruskede  Klit  og  Havet.  Denne  store, 
flade  Sandstrækning  med  mange  Vande  gjorde  da  endelig 

paa  mig  det  Indtr^^k  af  Øde  og  Vildhed,  som  jeg  har 
søgt,  men  'hidtil  ikke  fundet;  her  idetmindste  skjøtte  Ele- 
menterne sig  selv,  her  er  Fraværelse  af  Orden,  Aand, 
Kultur. 

Vi  kom  endelig  over  og  bøjede  ved  Slettestrand  ind  i 
Landet.  Her  møder  Øjet  strax  „Landets  gamle  Grænse", 
den  grønne  Lerbakke,  der  træder  mægtig  frem.  Lige 
indenfor  Klitten  bor  en  Toldassistent;  thi  her  er  en  Slags 
Udskibningssted,  og  her  er  en  Gaard  paa  en  grøn  Slette. 
Ensomheden  her  i  denne  ejendommelige,  storskaarne  Na- 
turomgivelse er  saa  tillokkende,  at  jeg  af  ganske  Hjerte 
modtog  Indbydelsen  til  at  komme  igjen  og  bo  her  ad- 
aare. 

Vi  kjørte  over  Bakkerne  og  henved  to  Mil  gjennem 
Landet,  indtil  vi  ved  Kollerup  naaede  Thisted  Landevej. 
En  Fjerdingvej  sydligere  ligge  tæt  ved  hinanden 

St.  Jørgensbjerg  og  Husby  Hule^), 
berømte  af  Kampene  1441,  da  Vendelboerne  i  Forening 
med  Morsinger  og  Thyboer  havde  rejst  sig  for  Legitimi- 
teten imod  Rigsraadet,  Adel  og  Gejstlighed,  Vi  ere  fra  de 
gamle  Skolebøger  vante  lil  i  Kong  Erik  af  Pommern, 
den  store  Margrethes  Søsterdattersøn  og  Efterfølger,  at 
se  en  svag,  uduelig,  ufolkelig  Konge,  fejg  og  tillige  grum. 
Vi  lærte  at  opramse  som  historisk  Sandhed  Fablen  om, 
at  hans  Dronning,  den  ædle  Philippa,  uden  hans  Raad 
og  Bistand  forsvarede  Kjøbenhavn  imod  Hansestæderne, 
og  at  han,  som  Hvitfeldt  dog  kun  t\ivlende  fortæller,  slog 
eller  sparkede  sin  frugtsommelige  Hustru.  Allen  har  nogen- 
lunde rehabiliteret  ham  for  Skoleungdommen  ved  at  vise, 
at  Erik  selv  førte  an  og  sejrede  i  et  stort  Søslag,  at  han 
selv  havde  sørget  for  Kjøbenhavns  Forsvar,  at  hans 
Dronning  aldrig  var  frugtsommelig,  og  at  han  aldrig  var 
ond  imod  hende.  Den  nuværende  Slægt  maa  ogsaa  sym- 
patisere med  Erik  i  hans  25-aarige  Kamp  for  Slesvig,  hvori 
han,  trods  alle  Fejl  og  trods  al  ^lisfornøjelse,  som  Krigen 
vakte  især  i  Norge  og  Sverrig,  dog  bragte  det  videre  end 
det  danske  Rigsraad  snart  efter.  Men  det  ganske  Særegne 
ved  Kong  Erik  var  hans  Romantik,  der  ikke  blot  viste 
sig  i  Maaden,  hvorpaa  han  gjorde  et  Korstog,  men  især 

')  Den  følgende  Skildring  er  indskudt. 

deri,  at  han  med  Et  blev  kjed  af  alt  det  Vrøvleri,  han 
havde  af  at  regere  de  tre  nordiske  Riger,  og  saa  en  sniuk 
Dag  frivillig  gik  fra  det  Hele  og  blev  Viking.  Han  tog 
ikke  Andet  med  sig  end  nogle  Klenodier,  rede  Penge,  Pa- 
pirer samt  /sin  Elskerinde  Cecilie,  forhen  Pige  (Allen: 
Hofdame)  hos  den  afdøde  Dronning,  og  saa  sejlede  han 
bort  med  den  skandinaviske  Union  for  selv  at  plyndre 
Danske,  Norske  pg  Svenske  uden  Forsk j el,  dog  helst 
Svenske.  Geijer  ^ar  digtet  en  berømt  Sang  om  en  old- 
nordisk Viking,  der  lider  Skibbrud  og  i  Brændingen  synger 
om  sine  Bedrifter,  blandt  hvilke  var  den,  at  han  engang 
blev  Konge: 

Jag  ingenting  gjorde,  men  hade  ei  ro 

For  at  hjelpa  hvar  hjelplos  gåck. 

Till  mur  vill  man  ha  mig  kring  bondens  bo 

Oeh  till  lås  for  tiggarens  såck. 

På  sakoren,  edgång  och  tjufvar  och  ran 

Jag  horde  mig  matt  —  vor'  jag  langt  derifran 

Uppå  hafvet! 
—  slog  min  krona  i  kras, 
Och  fattig  som  forr,  med  et  skep  och  ett  svård 
Emot  okånda  mål  drog  i  vikinga-fård 

Uppå  hafvet.  1) 

Dette  er  netop,  uden  at  man  ret  har  villet  lægge  Mærke 
dertil,  Erik  af  Pommerns  Historie,  eller  har  man  lagt 
Mærke  dertil,  saa  har  der  vel  i  Sindet  været  en  Utilbøje- 
lighed til  at  indrømme  en  virkehg  Konge  i  det  15de  Aar- 
hundrede  samme  Ret  til  at  unddrage  sig  de  prosaiske  Plig- 
ter som  en  opdigtet  Viking  fra  Oldtiden.  Sandt  er  det  rig- 
tignok, at  Erik  under  sit  frejdige  Fribytterliv  paa  Gulland 
endnu  gjorde  Fordring  paa  kongelig  Magt  og  Indflydelse; 
men  man  kan  tvivle,  om  dette  skete  af  Inkonsekvens  eller 

1)  Jeg  gjorde  Ingenting,  men  jeg  havde  ikke  Ro  for  at  hjælpe  hver 
hjælpeles  Stakkel.  Til  Mur  vil  man  ha'  mig  om  Bondens  Hjem  og  til 
Laas  for  Tiggerens  Sæk.  Jeg  blev  træt  af  at  høre  om  Bøder  og  Edsaf- 
læggelser, om  Tj'\'e  og  Ran.  Var  jeg  blot  langt  derfra  paa  Havet!  Jeg 
slog  min  Krone  itu,  og  fattig  som  før  med  et  Skib  og  et  Sværd,  mod 
ukendte  Maal  drog  jeg  i  Vikingefærd  paa  Havet. 

for  at  chikaner«  sine  tre  Rigsraad  —  thi  han  havde  tre. 
Men  i  alt  Fald  ligner  Erik  slet  ikke  de  andre  Herrer  og 
Fyrster,  der  have  trukket  sig  tilbage,  enten,  som  Diokletian 
og  Carl  d.  5te,  fordi  de  vare  verdens  trætte,  eller  fordi  de 
havde  udtømt  alle  Forsøg  paa  at  holde  sig;  hans  er  den 
originale,  romantiske  Ide  at  nedsætte  sig  som  virksom 
Mand  paa  en  0,  beliggende  omtrent  midtvejs  mellem  hans 
forrige  Undersaatter,  og  leve  af  at  phmdre  dem,  især  dem, 
der  mest  havde  modsat  sig  hans  Kongeplaner  (Slesvigs 
Erhvervelse).  Der  er  ikke  Spor  til,  at  han  var  Menneske- 
hader; som  Konge  synes  han  at  have  yndet  Almuen,  og 
den  jydske  Almue  holdt  af  ham.  Da  Rigsraadet  skaltede 
med  Riget  og  kaldte  Christoffer  af  Bayern  til  Tronen, 
stode  Vendelboerne  op  for  Kong  Erik;  „deris  rette  Herre 
lefvede;  hannem  vilde  de  gjøre,  huad  de  skulle".  Men 
de  vare  for  gode  Vendelboer  til  at  stride  for  en  blot  og 
bar  Ide.  Hvitfeldt  beretter  under  Anno  1438:  ,,Udi  samme 
Aar  begynte  den  menige  Mand  her  udi  Riget,  særdeles  det 
udi  Vendsyssel,  at  sætte  dennem  op  imod  Clereciet  oc 
deris  egne  Hosbonder,  benectendis  dem  Skyld  oc  Land- 
gilde. De  haffde  hørt,  at  Eugenius  Paffve  haffde  anstillet 
det  Concilium  til  Basel,  til  at  corrigere  oc  rette  hves  Brøst 
oc  Bræck  hos  Clereciet  fantis.  Derfore  vilde  de  forholde 
dennem  all  Rettighed,  indtil  de  finge  at  vide,  huad  der  var 
besluttet.  Adelen  beskylte  de  med  det  Samme,  at  de  ty- 
ranneligen  handlede  med  deris  Undersaatter.  —  —  Kong 
Erich  haffde  nogle  Gange  sit  Bud  til  de  Oprørske,  som 
hånd  skriffver,  til  at  stille  Almuen.  Men  Somme  tenckte, 
meere  til  at  opegge  dennem." 

I  Aaret  1441  kom  det  til  en  afgjørende  Kamp;  men 
det  er  næppe  rigtigt,  som  man  har  forsøgt,  at  kalde  denne 
Krig  en  Bondekrig;  det  ligner  idetmindste  ikke  den  tydske 
Bondekrig,  hvori  Gotz  v.  Berlichingen  maatte  optræde, 
ej  heller  det  franske  Jacquerie,  der  begge  stjTtede  vildt 
og  blindt  imod  Samfundsordenen.  Den  havde  en  konge- 
lig Fane  og  en  royalistisk  Anfører,  Henrik  Tageson,  „som 
vaar  en  af  Danmarckis  Raad  oc  Kong  Erichs  Parti".  Det 
var  samme  Slags  Borgerkrig  som  90  Aar  senere  for  Chri- 
stian d.  2den. 

To  store  Sammenstød  fandt  Sted,  begge  Gange  i  samme 
Egn  og  med  et  kort  Mellemrum,  d.  3die  Maj  og  6te  Juni. 

Før  jeg  kom  til  Jylland,  var  jeg  uvidende  om  Kam- 
pens Plads;  senere  har  jeg  gjort  mig  endel  Umage  for  at 
faa  nøjagtig  Kundskab  om  begge  Slag;  men  der  er  af 
Bøger  saare  Lidet  at  erfare,  paa  Grund  af,  at  vi,  som  ogsaa 
Jahn  bemærker,  have  en  beklagelig  Mangel  paa  Annalister 
fra  hine  Tider.  Medens  Kong  Eriks  Pennefejde  med  Rigs- 
raadet  —  hvori  han  baade  gjendrev  dets  Beskyldninger 
og  sejrede  med  Sarcasmer  —  er  bleven  opbevaret,  have 
vi  ikkun  en  Vise  om,  hvorledes  Almuen  stred  og  led,  det 
øvrige  Optegnede  er  enten  lidet  oplysende  eller  gaaet  til- 
grunde. 

Af  Hvitfeldts  foranstaaende  Bemærkninger  er  det  tyde- 
ligt, at  den  jydske  Almue  fulgte  opmærksomt  med  de  store 
Begivenheder  paa  Fastlandet  og  kløgtig  beregnede,  hvad 
Nytte  den  kunde  have  af  Conciliet  i  Basel.  Aabenbart 
har  man  da  ogsaa  havt  god  Kundskab  om  Hussiterkrigen, 
som  var  udbrudt  tyve  Aar  tidligere  og  endnu  varede  ved. 
Til  Ziskas  sejrrige  Taktik  hørte  Vognborgen,  som  han 
overalt  førte  med  sig,  og  da  Vendelboerne  ligeledes  kæm- 
pede med  Vognborg,  kunde  det  antages,  at  der  blandt  dem 
var  Mænd,  som  havde  deltaget  i  de  bøhmiske  Kampe  eller 
set  dem  i  Nærheden.  Thi  vel  havde  allerede  i  Oldtiden 
vandrende  Nationer  benyttet  deres  Vogne  som  naturlig 
Fæstning  eller  Forskandsning ;  men  paa  Ziskas  Tid  synes 
dog  denne  Strategi  at  have  været  ligesom  en  ny  Opfindelse. 

En  saadan  indirekte  Forbindelse  med  og  Paavirkning 
af  Hussiteme  maa  i  Mangel  af  Bevis  henstaa  som  en  blot 
Formodning ;  men  det  lader  sig,  saavidt  jeg  har  kunnet  ud- 
finde, ikke  heller  afgjøre,  om  man  i  disse  Slag  har  brugt 
Skydevaaben.  En  Bøsse  af  meget  primitiv  Art,  der  er  fun- 
den ved  Vedelspang,  antages  med  stor  Vished  (ifølge  Blom 
i  Tidsskrift  for  Krigsvæsen)  at  have  været  brugt  i  Erik 
af  Pommerns  Tid,  hvilket  ogsaa  stemmer  med  den  temme- 
lig almindelige  •Mening,  at  Skydevaaben  først  kom  i  Brug  i 
Hussiterkrigen  1),  men  "hvorvidt  man  har  slæbt  nogle  af 


1)  Men  som  bekjendt  er  Krudtets  Brug  i  Krig  meget  ældre,  idetmind- 
ste  fra  1372,  skjønt  man  ikke  veed,  i  hvilken  Udstrækning  Brugen  fandt 
Sted.  Den  lærde  Gram  har  skrevet  fire  utroligt  lærde  Afhandlinger  her- 

disse  uhandelige  Bøsser  med  i  den  jydske  Krig,  hen- 
staar  uafgjort. 

Ifølge  Olaus  Petri  og  Hvitfeldt  vare  Bønderne  25,000 
Mand  stærke,  nemlig  ikke  blot  Vendelboer,  men  ogsaa  Thy- 
boer og  Morsinger;  dog  er  Tallet  vistnok  overdrevet. 
Man  søgte  ikke  eller  fik  ikke  Lejlighed  til  at  udbrede  Rejs- 
ningen syd  for  Limfjorden.  Thyboerne  gik  op  over  Vuust 
Tange  og  Morsingerne  rimeligvis  over  Fæggesund  for  at 
forene  sig  med  Vendelboerne  og  møde  den  dansk-bayerske 
Hær,  der  kom  syd  eller  sydost  fra  og  gik  over  Limfjorden 
fra  Løgstør  til  Aggersborg.  At  Thyboer  og  Morsinger  gik 
mod  Nord  for  at  møde  en  Fjende  sønden  (eller  for  dem 
øster)  fra,  bliver  let  forklarligt,  naar  man  ser  paa  Kortet. 
Christopher  af  Bayern  havde,  som  det  synes,  ikke  Trop- 
per nok  til  at  gjøre  en  betydelig  Diversion  mod  Vest, 
og  Hovedhæren  kunde  ikke  indlade  sig  paa  den  lange 
Omvej  over  Agger  eller  Ottesund;  paa  den  anden  Side 
vilde  Bønderne  ikke  angribe,  men  lade  deres  Fjender 
bryde  sig  paa  deres  Front. 

Efter  at  have  tiltvunget  sig  Overgangen  fra  Løgstør  til 
Aggersborg  —  hvilket  Slot  Bønderne  ifølge  Kæmpevisen 
havde  brændt  —  forfulgte  Eske  Brok  i  Spidsen  for  den 
dansk-bayerske  Hær  Bønderne  lige  mod  Nord;  men  i 
Egnen  af  Fjerritslev  maatte  Sidstnævnte  beslutte  sig  til 
at  holde  Stand ;  thi  her  gik  dengang  som  nu  Vejen  vest  om 
til  Thy  og  øst-  og  norden  om  ind  i  Vendsyssel,  saa  at 
her  havde  Vendelboer  og  Thyboer  (og  Morsinger)  det 
sidste  Sted  at  holde  sammen  paa.  Rigsraad  Henrik  Tage- 
søn valgte  da  tæt  op  til  den  nuværende  Landevej  en  god 
Stilling  paa  St.  Jørgensbjerg  —  en  Banke  paa  ca.  80  Tdr. 
Land,  med  en  halv  Snes  store  Kæmpegrave,  jevnt  sti- 
gende fra  Nord  til  Syd  og  med  et  brat  Affald  mod  Syd  — 
og  befæstede  den  ydermere  med  Vognborgen.  Hr.  Eske 
Brok  drog  op  gjennem  et  Landskab,  der  tilvenstre  havde 

om.  I  England  troede  man  for  en  Tid  siden  at  have  gjort  den  Opda- 
gelse, at  der  var  brugt  Kanoner  i  Slaget  ved  Crécy  1346,  fordi  Froissart 
siger  om  Engelskmændene,  at  de  jettérent  trois  canons.  Men  en  engelsk 
militær  Forfatter  med  sund  Sands  og  Sprogkundskab  har  nylig  paavist, 
at  Forklaringen  ikke  holder  Stik ;  thi  for  det  forste  er  det  at  kaste  Ka- 
noner ikke  det  samme  som  at  skyde  med  dem,  og  for  det  andet  bety- 
der canon  et  Pilekogger,  saa  at  Meningen  af,  at  de  jettérent  trois  canons, 
er  den,  at  de  engelske  Bueskytter  afskjode  tre  Kogger  fulde. 

en  nordfra  kommende  Aa,  tilhøjre  en  nu  udtørret  Vejle; 
paa  det  Bredeste  var  denne  Egn  vel  IV2  Mil  og  trak  sig 
sammen  mod  Aagaard  og  St.  Jørgensbjerg.  Havde  han 
kunnet  eller  villet  søge  Vej  til  en  af  Siderne  for  at  drage 
forbi  og  hærge  Landet,  maatte  Bondehæren  have  fulgt 
ham  og  vilde  vel  have  opløst  sig,  „for  hver  at  værge  for 
Sit",  som  det  jo  gjeme,  til  fælles  Fordærv,  siges  i  den 
Slags  Hære.  Men  Eske  Brok  sparede  Bønderne  for  at 
komme  i  saadan  Fristelse:  han  angreb  stoltelig  Vogn- 
borgen paa  St.  Jørgensbjerg. 

Sagnet  lever  endnu,  skjøndt  utydeligt,  paa  selve  Val- 
pladsen, og  man  kan  ved  Hjælp  af  dette  og  af  Jordis- 
monnet  danne  sig  en  Forestilling,  der  rigtignok  skiller  sig 
noget  fra  de  sædvanlige  Fortællinger.  Eske  Brok  foer 
frem  med  sine  harniskklædte  Ryttere  østen  for  Husby 
Hule,  opad  imod  Nordvest  og  tørnede  mod  Vognborgen, 
men  kunde  ikke  ride  den  overende,  og  i<iet  han  vilde 
trække  sig  tilbage,  formodenlig  i  nogen  Uorden,  og  samle 
sig,  blev  der  gjort  et  Udfald,  eller,  som  Bønderne  paa 
Stedet  nu  fortælle,  der  var  lagt  et  Baghold.  De  tilføje, 
at  Bondehæren  havde  paa  et  Sted,  ca.  100  Favne  syd 
for  St.  Jørgensbjerg,  i  Bakken  gravet  en  Grav,  60  Favne 
lang,  12  Alen  dyb  og  foroven  ligesaa  bred  —  den  nu- 
værende Husby  Hule  — ,  og  at  den  var  kunstig  dækket 
af  Grønsvær,  saa  at  Eske  Brok  og  hans  Mænd,  da  de  paa 
Flugten  rede  derover,  styrtede  ned.  Endnu  ere  kjaidige 
Mænd  ved  at  bese  Stedet  uenige  om,  hvad  enten  denne 
sære  Hulvej  skal  anses  som  dannet  ved  Kunst  eller  af 
Naturen.  Var  den  paa  Slagets  Tid  dannet  af  Naturen,  saa 
er  Sagnet  en  Digtning  for  at  forklare,  at  Eske  Brok  og 
hans  Følge  kom  derind  —  skjøndt  Forklaringen  vel  ogsaa 
kan  gives  saaledes,  at  de  paa  Flugten  ned  ad  Bakken 
og  i  Forvirringen  drejede  ind  i  denne  Gyde  som  en  Udvej. 
Men  for  vist  tør  det  vel  anses,  at  her  i  Husby  Hule  — 
hvor  historiske  Meddelere,  endog  Pontoppidan,  sætte  Bøn- 
dernes senere  Undergang  —  var  Scenen  for  de  Hertugeliges 
eller  Kongeliges  Nederlag.  I  selve  Hulvejen  ligger  der 
en  Sten,  3  Alen  lang  og  paa  det  Bredeste  IV2  Alen  bred, 
isprængt  med  rødt  Glimmer.  Det  fortælles  paa  selve 
Stedet,   at  her  blev  den  tyske  Hertug  ihjelslaaet,  og  at 

Stenen  endnu  er  rød  af  hans  Blod.  „Den  tyske  Hertug" 
kan  mulig  være  en  Forvanskning,  fremkommen  ved,  at 
Historien  gjennem  Ukyndige  er  bleven  til  Sagn,  og  Op- 
rindelsen kan  jo  være  den  Omstændighed,  at  den  her- 
tugelige Anfører,  Eske  Brok,  her  faldt  og  blev  hugget 
istykker.  Besynderligt  er  det  imidlertid,  at  selve  Kæmpe- 
visen i  det  næstsidste  Vers,  uden  Sammenhæng  med  det 
Foregaaende  eller  Efterfølgende,  har  Ordene: 

„Hertugen  ud  af  Bayerland 
Og  saa  hans  brune  Fole, 
De  ligge  begge  i  Vejen  omkast 
Saa  dybt   i  Huseby-Huole.  " 

Disse  Linier  bære  i  sig  Præget  af  at  være  indskudte  og 
paavirkede  af  en  senere  Tids  Forvdrring,  og  de  findes 
da  heller  ikke  i  den  ældre  Haandskrift,  men  først  hos 
Vedel  (Nr.  45).  Nogle,  der  ikke  lægge  Mærke  til  eller 
Vægt  paa  denne  Omstændighed,  antage,  at  Verset  sigter 
til  en  Episode  under  det  næste  Slag,  da  Bønderne  (mulig) 
gjorde  et  Udfald,  og  da  Hertugen  eller  Kongen  (mulig) 
selv  styrtede  med  sin  Hest.  Beviser  eller  Modbeviser 
haves  ikke;  det  maa  overlades  til  en  Følelse,  et  Skjøn 
at  afgjøre,  om  der  kan  være  sigtet  til  saa  Lidet  med 
Ordene:  „de  ligge  begge  i  Vejen  omkast,  saa  dybt  i 
Huseby-Hule."  —  Tæt  ved  Stenen  er  en  Kilde;  men 
til  den  knytter  sig  intet  Sagn.  For  Fuldstændigheds  Skyld 
bør  endnu  bemærkes,  at  ved  Husby  Hules  sydlige  Ende 
løber  en  anden  Hulvej  i  Retning  fra  Øst  til  Vest,  og 
denne  er  saa  tydelig  frembragt  af  Naturen,  ved  et  lille 
Vandløb,  at  Husby  Hules  Tilblivelse  ved  Kunst  derved 
synes   bestyrket    paa    Grund    af   Modsætningen. 

Eske  Brok  omkom  paa  den  anførte  Maade.  Tolv  andre 
Adelsmænd  og  en  bayersk  Anfører,  der  fangedes,  bleve, 
som  det  lader  til,  stillede  for  en  Slags  Krigsret  som 
Forrædere  mod  den  lovlige  Kong  Erik,  domfældte  og 
henrettede. 

Triumfen  maa  have  været  stor  i  Vendsyssel  som  og 
paa  Mors  og  i  Thy,  og  Sange,  som  snart  forstummede, 
bleve   vel    sungne,   ligesom   det   endnu   sker   ved   enhver 

Begivenhed;  men  —  fem  Uger  efter  finde  vi  Bondehærcn 
paa  samme  Sted.  Henrik  Tagesøn  havde  ikke  kunnet  be- 
nytte Sejren;  det  øvrige  Danmark  havde  ikke  villet  rejse 
sig  for  Vikingen  paa  Gulland;  selv  i  allerlykkeligstc  Til- 
fælde kunde  man  altsaa  kun  oprette  en  nordlimfjordsk 
Republik,  og  overfor  en  saadan  Udsigt  holder  Enhver 
med   Kong  Christopher,   der  nu  selv  rykkede  frem. 

Det  andet  Slag  —  det  mest  omtalte  af  de  to  —  er 
blevet  gjort  endnu  utydeligere  end  idet  første,  tildels 
fordi  nyere  Historieskrivere  paa  forvirrende  Maade  have 
søgt  at  bøde  paa  Stoffets  Magerhed.  Jahn^)  kommer  med 
en  næsten  uforklarlig  Fejltagelse.  „Kongen,"  siger  han, 
„angreb  dem  fra  tvende  Sider:  paa  Morsø  og  paa  Tangen 
ved  Vuust,  som,  førend  det  sidste  Gjennembrud  af  Ha- 
vet, forbandt  Vendsyssel  og  Thyland."  Men  Havet  har 
ikke  i  en  Tid,  her  kan  være  Tale  om,  gjennembrudt 
Tangen  ved  Vuust,  og  Jahn,  som  vel  skrev  sit  Værk 
omtrent  1830,  maa  have  tænkt  paa  Gjennembrudet  ved 
Agger  (1825),  der  imidlertid  er  syd  for  Thy,  medens  Tan- 
gen ved  Vuust  er  Thylands  nordøstlige  Spids.  Saavel 
Scheel  (i  „Krigens  Skueplads")  som  L.  C.  Muller  (i  hans 
Danmarkshistorie)  begaa  formentlig  en  lignende,  men  min- 
dre Fejl  ved  at  fremstille  det,  som  om  Kongen  kom  fra 
to  Sider,  truede  Bønderne  baade  fra  Vuust  Tange,  i  Nord- 
vest, og  fra  Løgstør  eller  Aggersborg.  Var  Kongen  ryk- 
ket op  over  Vuust,  saa  maatte  han  jo  først  have  gaaet 
over  de  vanskelige  Sunde  og  undertvunget  Thy,  hvilket 
ikke  blot  er  usandsynligt,  men  bliver  bestemt  modsagt 
af  alle  Omstændigheder.  Alligevel  bliver  Beretningen  om 
Kongens  dobbelte  Angreb  fra  Vuust  og  sydfra  flittig  ud- 
skreven af  dem,  der  i  den  sidste  Tid  have  fortalt  fædre- 
landske Historier.  Den  simple  Sandhed  synes  at  være, 
at  Kongen  drog  frem  ad  samme  Vej  som  Eske  Brok,  og  at 
Bønderne  søgte  at  standse  ham  i  deres  forrige  Stilling, 
fordi  denne,  som  alt  paavist,  spærrede  Vejen  baade  til 
Thy  og  Mors  og  det  indre  Vendsyssel.  Bønderne  stode  som 
forhen.  St.  Jørgensbjerg,  der  falder  stejlt  ned  mod  Syd, 
var  her  og  mod  Øst  ved  Hjælp  af  Vognborgen  gjort  end 
vanskeligere  for  Angribere;  mod  Vest  laa  det  nedbrændte 

*)  Danmarks  politisk-militære  Historie  under  Unionskongerne  Pg.  196. 

Aagaard  og  det  sumpige  Land  langs  Aabredderne.  Kon- 
gen synes  først  at  have  angrebet  ligesom  Eske  Brok, 
men  forsigtigere.  Christiern  Pedersen,  der  skrev  ca.  1500, 
men  Intet  melder  om  det  første  Slag,  siger  om  dette,  at 
Bønderne  „skjøde  hannem  mangen  dejlig  Mand  fra  saa 
godt  som  til  forgjæves"  —  om  personlig  Livsfare  for 
Kongen  i  Husby  Hule  er  der  end  ikke  en  Antydning  — 
og  saa  gik  Herrer,  Riddere  og  andre  gode  Mænd  hen  og 
lokkede  Bønderne  med  falske  Løfter.  Man  tilbød  nem- 
lig dem,  der  vilde  drage  hjem,  Straffrihed  og  Fred: 

„Først  da  rømte  de  Morsinger 
Og  saa  de  Forrædere  af  Thy, 
Efter  stode  de  Vendelboer, 
Og  de  vilde  ikke  fly," 

siger  Visen,  der  endnu  synges  i  Vendsyssel.  Men  følger 
man  Visen  videre,  saa  var  der  ikke  nogen  Vognborg  før  nu : 

„Efter  stode  de  brave  Vendelboer 
Og  de  vilde  ikke  fly, 
Saa  bygged  de  dem  en  Vognborg 
Og  derfor  lod  deres  Liv." 

Det  er  overhoved  umuligt  at  forene  Visen  med  den  nær- 
meste Tids  Historieskrivere.  Visen  ved  Intet  om  Under- 
handlinger; den  siger  kun,  at  Henrik  Tagesøn  midt  i 
Kampen  saa  sig  forladt  af  Morsinger  og  Thyboer.  Man 
vilde  gjeme  nogenlunde  redde  disses  Ære  ved  at  an- 
tage, at  Kongen  havde  etsteds  sydvestfor  Stillingen  ladet 
Tropper  gaa  over  Aaen,  og  at  disse  Tropper  nordligere 
igjen  vendte  sig  mod  Aaen,  kom  over  dens  sumpige 
Bredder,  afskar  Morsingerne  og  Thj^boerne  Hjemvejen, 
gjorde  dem  i  Hast  tilbøjelige  til  at  modtage  Fred,  og 
derpaa  angrebe  de  trodsige  Vendelboer,  der  nu  søgte 
at  danne  sig  en  Vognborg  ogsaa  til  denne  Side.  Men 
Christiern  Pedersen  og  Arild  Hvitfeldt,  især  den  Sidste, 
der  saa  afgjort  holder  med  Sejrherrerne,  vilde  dog  næppe 

have  forklaret  Sejren  saa  væseiilig  af  gode  Løfter  til 
Bønderne,  hvis  de  tillige  kunde  have  paavist,  at  der 
foretoges  en  saa  kraftig  og  klog  Diversion  fra  Kongens 
og  Adelens  Side,  og  at  man  kun  af  Naade  og  Barmhjer- 
tighed lod  Moi'singer  og  Thyboer  slippe  ud.  Herved  næg- 
tes ikke,  at  en  Diversion  alligevel  fandt  Sted  bagefter. 
Bedømmes  samtlige  Efterretninger  i  Henhold  til  Valplad- 
sens Natur,  saa  synes  det  Rimeligste  at  være,  at  Morsinger 
og  Thyboer  virkelig  bleve  lokkede  bort,  at  deres  Bort- 
gang gav  Kongen  en  Idé  om,  at  Vejen,  de  toge  over  Sum- 
pene og  Aaen,  kunde  benyttes  ogsaa  af  hans  Krigsfolk, 
at  disse  paa  den  foranførte  Maade  noget  syd  eller  syd- 
vest for  Stillingen  kom  over  Aaen  og  nordligere,  men 
naturligvis  ikke  fra  Vuust  Tange,  igjen  vendte  sig  imod 
den,  ad  den  af  Morsinger  og  Thyboer  traadte  Vej  trængte 
ind  paa  Vendelboerne  vestfra  gjennem  Sumpene,  hvor 
der  ingen  Vogne  var  —  men  hvor  det  dog  af  Spor,  der 
endnu  findes  i  Mosen,  synes  tydeligt,  at  den  kloge  Henrik 
Tagesøn  havde  anlagt  en  Forskandsning,  maaske  især 
betroet  Thyboer  og  Morsinger  —  og  saa  overvældede 
Vendelboerne,  der  ogsaa  maatte  give  Agt  mod  Syd  og  Øst. 
Flygtningene  søgte  dels  nord-,  dels  østpaa.  Nordpaa,  ved 
Kollerup  blev  rimeligvis  en  Skare  indhentet  og  nedsablet; 
thi  vesten  for  Kirken  vises  endnu  to  Høje,  hvorom  Sagnet 
siger,  at  de  slagne  Bønder  blev  begravne  der.  De,  som 
flygtede  østpaa,  kom  jied  i  Husby  Veile  (ikke  Husby 
Hule).  Naar  man  nu  spørger  Bønderne,  hvor  Hushy  Vejle 
er,  saa  kjende  de  ikke  Navnet,  men  antage  uvilkaarlig,  at 
man  mener  Husby  Kjær.  Paa  dette  Sted,  der  er  øst  for  St. 
Jørgensbjerg  og  nordost  for  Husby  Hule,  siger  ogsaa 
deres  Sagn,  at  Bønderne  bleve  nedhuggede,  og  ifølge  Geo- 
logers Mening  har  Kjæret  i  gamle  Dage  været  en  Vejle, 
en  lavvandet  Bugt  ind  fra  Limfjorden  (jvfr.  Kæmpevisens 
12te  Vers)i). 

Ifølge  Hvitfeldt  faldt  600  å  1800  Bønder,  ifølge  Olaus 


1)  Med  Hensyn  til  Alt,  hvad  der  angaar  Husby  Hule,  maa  jeg  ud- 
trykkelig og  med  megen  Tak  nævne  som  min  Bistand  Hr.  Pastor  Friis 
i  Home.  Da  jeg  var  hjemkommen  til  København  og  søgte  at  ordne  alle 
Oplysninger,  blev  meget  betræffende  Valpladsen  igjen  uklart,  hvorpaa 
Hr.  Pastor  Friis  viste  Sagen  den  Interesse  og  mig  den  Velvillie  at  rejse 
derned  og  ved  Opmaaling  o.  s.  v.  skafTe  den  størst  mulige  Sikkerhed. 

M.  Goldsctimidt  i  Folkeudgave.  IV  17 

Petri  2000.  Mange  af  de  Overblevne  maatte  „løse  sig  til  det 
Yderste",  d.  v.  s.  de  maatte  opgive  deres  Odel  og  blive 
Vasaller,  eller  de  havde  været  Vasaller  og  sank  dybere. 
Saaledes  var  denne  Kamp  i  Et  og  Alt  et  Forspil  paa, 
hvad  der  skulde  indtræffe  ca.  90  Aar  senere  i  Striden 
for  Christian  d.  2den.  Henrik  Tageson  —  det  førte  det 
ominøse  Vaabenmærke:  en  sort  Stige  i  gult  Felt  —  fore- 
gik Skipper  Clement  med  et  ulykkeligt  Exempel;  han 
blev  tilligemerd  sex  andre  Førere  fangen,  henrettet  og 
lagt  paa  Stejle.  Hvis  det  kan  være  ham  til  nogen  Trøst  i 
hans  Grav,  blive  hans  Bedrifter  ikke  forringede  af  Tiden; 
thi  ifølge  Kæmpevisen  nedlagde  han,  sk j ondt  sunken  i 
Knæ,  syv  Fjender;  halvhundrede  Aar  efter,  da  Chri- 
stiern  Pedersen  skrev,  var  Tallet  steget  til  femten. 


Løverdagen  d.  lode  Juli.  —  Hvis  Nogen  vil  sige, 
at  Svenstrup  Kro  ikke  er  en  udmærket  god  Kro,  saa  vil 
jeg  ikke  stride  imod;  men  at  den  ligger  smukt,  vil  jeg 
forfægte.  Lige  østlig  for  den  skraaner  den  mægtige  Bakke 
bredt  og  langsomt  ned,  og  man  overser  det  vidtstrakte, 
frodige  Land  med  hvide  Gaarde.  Ligeoverfor  Kroen,  blot 
skilt  fra  den  ved  Landevejen,  ligger  en  Lund  eller  lille 
Skov,  og  tiltrods  for  den  Kjærlighed,  jeg  har  faaet  for  det 
nøgne  Lands  kraftige  Former,  havde  dog  det  uventede 
Syn  af  Skoven  og  Spadsereturen  dero\Te  i  varm,  skygge- 
fuld Sommermorgenluft  en  egen  Magt:  Det  var,  som  om 
jeg  igjen  fornam  Duften  fra  Monte  Pincio,  og  var  dog 
hjemme,  rigtig  hjemme! 

C.  er  med  Damerne  gaaet  ned  til  Boelsgaard,  og 
har  overladt  til  mig  at  komme  efter,  naar  jeg  vil,  og  jeg 
fortsætter  nu   Bolbjerg-Rejsen. 

Vi  kjørte  fra  Fjerritslev  igaar  omtrent  Kl.  1  og  efter  et 
Par  Timers  Kjørsel  gjennem  storskaaret,  bakket  Land, 
hvorfor  ogsaa  dette  Herred  hedder  Han-Herred,  det  hoje 
(jvfr.  Hanebjælke)  —  gjennem  Byerne  Klim,  Torup  og 
Vuust,  hvor  Kalk-  eller  Limstenen  viste  sig  i  Bygnin- 
gerne, drejede  vi  fra  den  fortræffelige  Chausse  ind  tilhøjre 
eller  nordhg  i  et  Landskab,  der  vistnok  ikke  gjør  For- 
dring paa  at  have  Veje  og  derfor  ikke  bor  kritiseres  i 

denn«  Henseende.  Saasnart  vi  stege  af  og  gik,  viste  det  sig 
ogsaa,  at  Landskabet  kun  havde  været  tvært,  fordi  vi 
kom  foniemt,  i  Extravogn.  Ved  Siden  af  de  dybe,  hul- 
lede, sandede  Vognspor  var  det  blødeste  Mos,  Lyng,  Græs 
og  mine  kjære,  smukke  Revlinger;  det  var,  som  om  jeg 
igjen  kom  sammen  med  Almuen.  Snart  udfoldede  Bol- 
bjerg-Egnen sig  for  os.  Midt  i  en  Bjergverden,  der  kas- 
tede sine  laveste,  grønne  Bølger  hen  imod  os,  hæver  sig 
den  svære  Knude.  Mathematisk  sammenlignet  med  Al- 
perne vilde  disse  Høje  rigtignok  falde  hen  til  næsten 
Intet;  men  Landskabet  virker,  paa  Grund  af  Harmonien, 
med  en  Bjergegns  Magt.  Har  man  først,  kommende  fra  den 
flade  Lynghede,  faaet  den  Forestilling,  at  den  nærmeste 
grønne  Klit  er  en  Høj,  saa  bliver  det  Øvrige  i  Forhold 
dertil  grandiost,  og  Bolbjerg  hæver  sig  centralt  med  stor 
Vælde,  som  en  virkelig  Bjergknude.  Vi  stege  paa  vor 
glade  Vandring  over  de  første  Bølger,  saa  blev  en  vigtig 
Sag  bragt  under  Diskussion.  Damerne  holdt  sig  nev- 
trale.  C.  og  jeg  afgjorde  enstemmig,  at  vi  skulde  spise 
efter  at  have  været  paa  Toppen.  Da  Sagen  et  Par 
Minutter  senere  foretoges  til  anden  Behandling,  blev  det 
ligesaa  enstemmig  afgjort,  at  vi  skulde  spise,  før  vi 
havde  været  der.  Det  er  imidlertid  min  Overbevisning, 
at  der  for  meget  faa  parlamentariske  Omslag  kan  gives 
saa  gode  Grunde  som  for  vort.  Kj øretøjet  fik  et  Vink, 
svinglede  op,  afgav  Madkurven  og  vi  valgte  til  Spisestue 
en  Dal,  der  gav  os  Læ,  og  hvor  vi  paa  den  grønne  Klit- 
skraaning  sad  imellem  vilde  Roser  og  Revlinger,  hvilke 
sidste  tilbode  os  deres  sorte  Bær  som  Dessert.  Et  saa- 
dant  Maaltid  i  den  friske  Luft,  i  den  ensomme  Egn  — 
det  kan  ikke  beskrives,  man  maa  selv  smage  det,  som 
H.  C.  Andersen  omtrent  plejer  at  sige.  Hvis  Kjøben- 
havnerne  faar  at  vide,  hvordan  det  er  at  rejse  heroppe, 
gjør  det  mig  kun  ondt  for  en  Klasse  af  mine  Landsmænd, 
der  altid  maa  betale  Gildet  i  disse  Egne,  nemlig  'Kyl- 
lingerne. 

Vi  bestege  da  Bjerget,  paa  hvis  Top  der  er  en  Ind- 
sænkning  ligesom  paa  en  gammel  Vulkan.  Det  er  imid- 
lertid ikke  Lava,  kun  Grus  og  Sand  ovenpaa  Kalkklip- 
pen.  Naar  man  efter  at  være  kommen  ned  i  den  lille 

17* 

Indsænkning  gaar  et  Par  Skridt  frem,  viser  sig  et  Syn, 
som  Alj>eme  med  al  deres  Storhed  dog  ikke  opvise  Mage 
til :  Havet,  det  blaa  Hav,  der  drøner  nede  i  Dybet  og 
med  stedse  voxende  Magt  viser  det  forskende  Øje  sin 
Uendelighed. 

Her  er  en  virkelig  Afgrund,  idet  Bjerget  skyder  brat, 
knudret  og  sønderrevet  ned  til  Havet  fra  en  Højde,  som 
Nogle  (Trap)  angive  til  350,  Andre  (Mansa)  til  130  Fod. 
Det  er  besynderligt,  at  vi  ere  mere  enige  om  Chimborazzos 
og  Dhawalagiris  Højde  end  om  Bolbjergs.  Jeg  vilde 
skjønne,  at  Angivelsen  130  Fod  er  nærmest  Sandheden, 
uagtet  Skare  Kiev  (kaldt:  Skare  Klit),  hvis  Højde  angives 
til  60  Fod,  ikke  synes  at  kunne  naa  næsten  halvt  op. 
Denne  besynderlige  Klippe  bliver  efterhaanden  det,  der 
mest  tiltrækker  sig  Opmærksomheden.  Den  staar  lidt 
udenfor  i  Havet,  40  Favne  fra  Stranden,  og  ser  oppefra 
ud  som  en  graa  Obelisk  eller  næsten  som  Ulfeldtsstøtten, 
der  engang  stod  paa  nuværende  Graabrødretorv.  Men 
om  ogsaa  Formen  og  Farven  kan  bringe  Tanken  et  Øje- 
blik paa  en  saadan  Erindring,  falder  det  En  dog  ikke 
ind  her  at  dvæle  ved  Noget,  der  staar  i  Forbindelse  med 
Skam.  Uvilkaarlig  og  med  sær  Magt  tvinge  Omgivelserne 
Tanken  hen  til  store,  kraftfulde  Tider,  om  hvilke  disse 
Klipper  synes  at  staa  som  drømmeagtig  Erindring.  Skare 
Kiev  tager  sig  da  for  den  mythisk  tilhyllede  Forestilling 
ud  som  første  Pille  til  en  Bro  over  Havet  til  England. 
Man  havde  engang  en  lignende  Tanke,  og  Slægtskabet 
mellem  Bolbjerg  og  Kysterne  af  Kent  og  Essex  vidner 
om,  at  selve  Naturen  havde  drømt  om  noget  Tilsvarende. 
Drømmen  og  Tanken  blev  i  historiske  Tider  optagen  af 
Kong  Knud  den  Store,  Danmarks,  Norges  og  Englands 
Konge.  Skare  Kiev  tager  sig  ved  denne  Erindring  ud 
som  et  norsk  Klippestykke  ydet  til  Bropillerne.  Bol- 
bjerg KUppe  er  det  symbolske  Minde  om  Kongen.  Min- 
det er  dækket  med  Sand  og  Grus,  og  der  gror  Græs  der- 
paa,  og  Klithøjene,  der  ere  føgede  sammen  i  Øst  og 
Vest  og  Syd  om  Klippen,  er  den  senere  Tid,  der  søger 
at  løfte  sig,  men  ikke  kan  faa  Stenfasthed  i  sig. 

Vi  gik  „nordenom"  ned  paa  Stranden  under  Bjerget. 
Her  luder  den  hvidgule  Kalkmasse  stærkt  ud,  saa  at  man 

et  enkelt  Sted  endog  er  som  i  en  Grotte.  Havet  og  Ar- 
bejderne, der  tage  Kalksten,  have  hjulpet  hinanden  med 
at  udhule  Klippens  Fod,  og  det  foranlediger  vel  inden 
føje  Tid,  at  svære  Blokke  foroven  styrte  ned,  men  gjør 
Scenen  mere  malerisk.  Jeg  har  sjelden  været  paa  et  Sted, 
der  saaledes  fængsler  En  til  Pletten,  breder  Glemsel  over 
Sindet  og  holder  En  beskjæftiget  med  en  baade  legende 
og  meget  alvorlig  Natur.  Skjøndt  der  var  svag  Vind,  gik 
der  en  betydelig  Dønning,  og  de  dybtblaa,  solbeskinnede 
Bølger  slikkede  snart  skummende  op  i  Skyggen  til  os, 
snart  trak  de  sig  tilbage  og  viste  det  bratte  Dyb  i  faa 
Alens  Afstand.  Man  behøvede  ikke  megen  Fantasi  for  at 
indse,  at  ved  en  paalands  Storm  er  her  ingen  Spadsere- 
vej, men  en  fraadénde  Brænding,  der  tordner  imod  Kalk- 
klippen. Stranden  var  bedækket  med  Smaastene,  den  ene 
smukkere,  rundere  eller  ovalere  end  den  anden,  glans- 
fuld som  en  Ædelsten;  man  kunde  ikke  lade  være  at 
belæsse  sig  med  dem,  vrage  det  alt  Indsamlede  for  endnu 
fortræffeligere  Former  og  Farver;  men  saasnart  de  tør- 
redes, blev  Farven  mat,  og  Formskjønheden  syntes  at 
tahe  sig  med  det  Samme,  saa  at  ogsaa  dette  Bjerg  har  sin 
Rubezahl.  Nu  stod  ogsaa  Skare  Kiev  for  os  paa  ny 
Maade,  i  ringe  Afstand  og  i  sin  fulde  Højde,  impone- 
rende og  barok;  thi  den  syntes  at  ville  ligne  en  Pyramide, 
men  paa  samme  Maade  som  en  Troldunge  ligner  et 
Menneske.  (Arrestforvarer,  Redningsbaadsmand  Sørensen 
sagde  senere,  at  den  ligner  en  gammel  Hat;  men  det  maa 
da  være  en  meget  gammel  Hat,  en,  der  næsten  har  tabt 
Erindringen  om  et  menneskeligt  Hoved.)  Naar  man  pas- 
sede paa  en  Bølgedal  ved  dens  Fod,  kunde  man  se,  at 
den  under  Havets  Overflade  er  afslidt  af  Strømmen  — 
der  skærer  heftig  og  meget  dybt  ind  imellem  den  og  Lan- 
det —  saa  at  den  synes   at  staa   som  paa  en  Tapi), 

1)  Da  dette  Stykke  om  Bolbjerg  stod  trykt  i  111,  Tid.,  anførte  jeg 
Grunden  til,  at  jeg  ikke  vilde  skrive  Skare  Klit,  men  Klint.  Jeg  har  se- 
nere modtaget  et  Brev  fra  Hr.  Distriktslæge  Fangel  i  Elmelund  ved  Fjer- 
ritslev, hvori  han  bemærker,  at  selve  Tanken  om  Skare  Klit  som  Bro- 
pille imellem  Danmark  og  England  fører  til  at  antage,  at  det  oprindelige 
Navn  vistnok  er  hverken  det  ene  eller  det  andet,  men  Skare  Kiev  (scare, 
skræmme,  clifF,  Skrænt).  Kiev  forekommer  endnu  i  det  nærliggende 
Svinkiev,  ligesom  i  det  norske  Krogkiev  m.  m.  —  Jeg  antager,  at  man 
ligesom  jeg  vil  finde  dette  overbevisende. 

Da  vi  bøjede  om  Bjergets  saakaldte  Sydside  —  efter 
Kortet  dets  Vestside  —  stødte  vi  paa  den  Industri,  der 
her  benævnes  ved  „at  gaa  til  Bolbjerg".  Mellem  store, 
hvide  Blokke,  der  i  Hast  saa  ud  som  Marmor,  stod  en 
Mand  og  savede  Limsten,  saa  store,  regelmæssige  og 
smukke,  at  de  syntes  brugelige  til  et  Palads.  Men  der  er 
kun  Afsætning  til  Egnens  Folk,  og  det  betaler  sig  daar- 
ligt  at  gaa  til  Bolbjerg.  Manden  klagede  over,  at  han  og 
hans  Kammerater  nylig  havde  mistet  deres  Værktøj.  En 
Aften,  da  Havet  „ikke  fejlede  noget",  lode  de  Save,  Øxer 
o.  desl.  blive  paa  Stranden;  men  om  Natten  blev  Havet 
uroligt  og  gik  op  og  tog  dem.  Manden  syntes  ikke  at 
klage  saa  meget  over  at  have  mistet  sit  Værktøj  som  over 
at  være  bleven  skuffet  af  Havet,  der  havde  kjendt  ham 
fra   Barnsben. 

Det  hastede,  hvis  vi  inden  Nat  vilde  være  under  Tag. 
Paa  Tilbagevejen,  i  Egnen  af  Vuust,  havde  vi  Landet 
liggende  nedenfor  os  i  dejlig  Beh^sning.  Vi  troede  endog 
at  kunne  se  Løgstør;  men  de  hvide  Bygninger  ved  Fjorden 
vare  Aggersborg.  Derimod  havde  vi  hele  den  blaa  Logstør- 
Bredning  for  os  dernede  i  Syd.  I  Fjerritslev  slap  vi  fra 
den  kongelige  Extrapostbef ordring  og  kom  igjen  op  i 
C. 's  Rejsevogn  med  de  prægtige  Graa.  Det  var  Skumring, 
da  vi  kjørte  gjennem  den  betydelige  Hede  mellem  Fjer- 
ritslev og  Svenstrup.  Derpaa  kom  Maanen  op  og  skin- 
nede i  stor  Klarhed  ved  Midnat,  da  Jomfruen  her  i 
Kroen  mismodig  spurgte,  hvem  det  var,  der  bankede 
paa  Ruden. 

—  —  Da  jeg  henad  Formiddagen  gik  fra  Svenstrup 
Kro  for  at  træffe  mit  venlige  Selskab  paa  Gaarden  neden- 
for Bakken,  fik  jeg  et  smukt  Syn  at  se:  Frodige  Marker, 
en  solid  Gaard  med  Præg  af  Velstand,  en  høj,  kraftig, 
ung  Mand  i  en  smuk  Familie.  Der  var  hin  Blanding  af 
Intelligens  og  sund,  dygtig,  endnu  ikke  helt  afsleben 
Natur,  som  ethisk  gjør  en  Virkning  lig  den,  de  æginetiske 
Tempelfigurer  frembringe  æsthetisk.  Det  var  Danskheden 
i  en  smuk  Udgave,  Prøve  af  den  danske  Landbostand, 
der  engang  skal   være   Herre  i  Landet. 

Vi  kjørte  Kl.  12  for  at  benytte  Dagen;  thi  C.  var  ikke 

tilfreds  med  at  forebygge  Ensformigheden  ved  at  kjøre 
en  anden  Vej  tilbage,  men  vilde  ogsaa  lade  os  se  Egnen 
ved  Fjorden  og  navnlig  Øen  Gjøl.  Ad  en  lang,  sandet  Vej, 
urimelig  anlagt,  ofte  i  spidse  Vinkler,  naaede  vi  endelig 
de  vide,  herlige  Egne  ved  Fjorden,  med  kort,  men  „tungt" 
Græs,  som  høje  Karle  gik  og  slog,  medens  deres  lange 
Skygger  faldt  3om  mørkegrønt  Fløjl  paa  Engen;  mange 
brune  Heste,  kraftige  og  smukt  byggede,  græssede  i  Nær- 
heden og  saa  paa  os  med  klog,  rolig  Selvtillid;  røde 
Køer,  saa  lige  ad  Ryggen,  som  om  de  vare  byggede  efter 
Vaterpas,  dreves  langsomt  sammen  til  Malkning;  store 
Skarer  af  Stærer,  Lærker  og  Viber  svajede  i  Luften; 
Ryler  hoppede  langs  de  vaade  Grøfter.  Fra  den  forholds- 
vis, høje,  nyanlagte  Vej,  der  her  gaar  i  lige  Linie  mod 
Maalet  og  paa  begge  Sider  har  brede  Grøfter  fyldte  med 
Vand,  havde  man  hele  dette  blide  og  dog  saa  kraftige, 
landlige   Billede   udbredt   for  sig. 

Vi  kjørte  gjennem  Vejlen  og  over  Dæmningen,  der 
forener  Vendsyssel  med  Gjøl,  og  sluttelig  ind  paa  Bir- 
kumgaard.  Det  er  tydeligt  nok  en  stor  Herregaard;  men 
om  Rigdommen,  som  hersker  her,  faar  man  dog  først  en 
Forestilling,  naar  man  ser  Mausoleet,  som  Ejeren  har 
bygget  for  ^ig  og  sin  Hustru  i  en  Granskov  udenfor 
Gaardens   Have. 

Jeg  besøgte  Præsten  og  saa  Kirken,  hvor  der  er  en 
udskaaren,  forgyldt  Altertavle  med  meget  gode  Figurer, 
bl.  A.  de  hellige  tre  Konger  med  „ridende  Engle".  Det 
er  virkelig  sandt,  at  man  ovenover  de  hellige  Mænd,  der 
tilbede  Christusbarnet,  ser  tilvenstre  en  flyvende  Engel 
og  ved  Siden  af  ham  en  Gruppe  ridende  Figurer  i  Stil 
å  la  Henrik  d.  8de  eller  Frants  d.  1ste.  Dog  opdages  det, 
at  der  tilhøjre  for  den  virkelige  Engel  er  en  lille  For- 
højning i  Træet,  hvormed  Kunstneren  har  villet  antyde, 
at  hvad  der  er  anbragt  ved  Siden  af,  ikke  maa  tænkes  i 
samme  Plan :  det  er  de  heUige  tre  Kongers  jordiske  Følge. 
Men  saasnart  man  ikke  længer  har  Opmærksomheden  paa 
den  lille  Streg,  ser  det  unægtelig  ud,  som  om  de  him- 
melske Hærskarer  ere  tilhest,  og  som  om  dette  er  gjort 
for  at  kanonisere  Jyllands  Yndlingsdyr. 

Paa  Gjøl  skal  være  eller  var  en  Høj,  hvori,  ifølge 
Peder  Dyrskjøt,  den  Kong  Alger  blev  lagt,  der  byggede 
Algersboi^  eller  Aalborg  i  Krigen  mod  sin  Frænde  Bal- 
dur   (Kong   Balder). 

I  denne  Egn,  hvor  Birkumgaard  er  Hovedstaden,  hørte 
jeg  overvejende  Historier,  der  klang  af  Guldpenge  pg 
Sølvposer. 

Der  var  to  Proprietærer,  A.  og  B.  A.  lod  altid,  som 
om  han  var  misfornøjet  med  sit  store  Gods  og  gjeme 
vilde  sælge  det.  Saa  bliver  B.'s  Brodersøn  gift,  og  B. 
faar  Lyst  til  at  forære  ham  A.'s  Gods  og  taler  en  Dag 
til  A.  om,  at  der  muligvis,  siden  han  saa  gjeme  vil  af 
med  alle  Fortrædeligheder,  kan  findes  en  Kjøber.  —  „Ja," 
svarer  A.  gnavent,  „men  man  kan  jo  ikke  engang  faa  den 
Smule  for  Gaarden,  som  man  vilde  nøjes  med."  —  „Aa, 
jo,"  svarer  B.,  „man  vil  ikke  skambyde  Dig."  —  „Ja, 
men  jeg  vilde  sgu  ikke  sælge  den  til  nogen  af  disse  Glas- 
proprietærer." —  „Nej,  det  skal  Du  heller  ikke;  det  be- 
høver Du  ikke  at  være  bange  for,  min  Bro'er."  —  „Ja^ 
men  saa  skulde  man  lade  Pengene  staa.  Gud  ved  hvor- 
længe."  —  „Nej,  det  skulde  Du  heller  ikke,  for  naar  Du 
vil  nævne  Summen,  kan  Du  faa  Pengene  strax."  — 
„Strax?"  siger  A.  studsende;  „det  var  et  svært  Ord;  jeg 
ved  kun  een  Mand,  der  kan  sige  det."  —  „Ja,  men  han  siger 
det  ogsaa."  —  „Ja,  men  saa  ved  jeg  dog  en  anden  Mand, 
der  siger:  „Jeg  sælger  ikke  min  Gaard  for  Penge." 

En  Proprietærsøn,  hvis  Fader  var  død,  vilde  gifte  sig. 
Moderen  kalder  Forvalteren  ind  og  spørger  ham,  hvor- 
meget  en  Gaard  (en  af  hendes  egne)  er  værd."  —  „Ja,  det 
er  jo  ikke  saa  lige  at  sige,"  svarer  Forv^alteren  paa  for- 
sigtigt Jydsk.  —  „Ja,  det  skulde  jo  være  til  min  Søn." 
„Ja,  han  kunde  vel  nok  uden  at  forkjøbe  sig  give  200,000 
Daler  for  den"  (den  var  400,000  værd).  —  „Ja,  men  han 
maa  have  den  til  en  saadan  Pris,  at  han  senere  aldrig 
skal  komme  i  Forlegenhed  med  den."  —  „Ja,  saa  kunde 
vi  jo  sige  100,000."  —  „Ja,  saa  vil  jeg  da  spørge  ham,  om 
han  vil  give  100,000."  —  Det  vilde  han;  men  da  Doku- 
menterne skulde  opsættes,  forandrede  hun  Summen  til 
50,000  Rdl.,  hvilke  han  fik  ind  de  tre  første  Aar  ved  at 
skove. 

Ved  den  Slags  Historier  løbe  Vendelboers  Tænder  i 
Vand,  og  de  lytte  til  Fortælleren  som  Araberen  til  Beret- 
ningen om.  den  dejligste  Prindsesse. 

—  Vi  kom  Kl.  11  her  hjem  til  Blokhus. 

Søndagen  den  16de  Juli.  —  Bageriet  er  i  fuld 
Drift.  En  flink  lille  Svend  er  kommen  ned  fra  Skyerne  eller 
pr.  Telegraf,  og  jeg  har  idag  spist  vort  eget  hjemmebagte 
Hvedebrød,  firkantede  Stykker  med  en  Klump  Pudder- 
sukker i  Midten.  Det  skal  være  endnu  bedre  end  Hune 
Kroes,  Vi  skulle  have  Sælgekoner  pg  Udsalgssteder  rundt 
om  i  Egnen  og  knuse  al  Konkurrence.  Det  har  Borregaard 
udrettet,  medens  jeg  føjtede  paa  Landevejen. 

Jeg  har  da  ogsaa  endelig  faaet  mig  et  Nordsøbad  og  i 
den  Anledning  talt  med  Borregaard  om  en  Plan,  han  alle- 
rede  tidligere  berørte:  at  faa  Blokhus  gjort  til  et  Bade- 
sted. Han  har  hørt  om,  at  man  andensteds  ved  Nordsøen 
har  Badevogne,  og  spurgte  mig  om  deres  Konstruktion; 
thi  i  Beglen  ville  Folk  vel  ikke  gjeme  gaa  ud  fra  den 
aabne  Strand.  Han  har  nu  lovet,  at  han  snarest  mulig, 
og  senest  til  næste  Foraar,  vil  have  idetmindste  een  saadan 
Vogn  færdig,  og  jeg  har  lovet  at  bringe  Sagen  off enlig  paa 
Bane  i  Kjøbenhavn.  Nylig  stod  jo  i  „111.  Tid."  en  Artikel 
betitlet  „Den  Fattiges  eneste  Lam",  og  hvori  man  ud- 
hævede Fanø  som  det  eneste  Nordsøbad,  der  efter  Slesvigs 
Tab  er  levnet  Danmark.  Men  hvorfor  den  prægtige  Sand- 
bund og  det  ligesaa  prægtige  Bølgeslag  her  ved  Blokhus 
ikke  skulde  kunne  hamle  op  med  Fanøes,  indser  jeg  ikke. 
Til  Fanø  er  fra  Øerne  en  lang  Rejse,  hertil  Blokhus  en 
kort.  Naar  man  Torsdag  Eftermiddag  Kl.  5  sejler  fra 
Kjøbenhavn,  kan  man  være  her  inden  Kl.  12  Fredag  Mid- 
dag med  en  Udgift  af  8  å  9  Rdl.  Der  kan  gjøres  god  Plads 
paa  Gjæstgivei^a arden  for  Familier  saavelsom  for  enkelte 
Personer,  og  her  er  renligt :  lyse  Værelser  paa  1ste  Sal  (thi 
Gaarden  har  to  Etager!),  en  fUnk  Madmoder,  der  tillige, 
til  min  Overraskelse,  vasker  og  str^-ger  næsten  ligesaa  godt 
som  Dehns  i  Kjøbenhavn.  Jeg  er  kun  bange  for,  at  naar 
Alt  dette  bliver  bekjendt,  gaar  Idyllen  af  Blokhus  —  end- 
skjønt  et  lille  Stykke  Klit  kan  man  vel  faa  Lov  at  beholde 
i  Ro. 

—  Præcis  Kl.  10  indfandt  Ole  Brogaard  sig  efter  Aftale 
for  at  drikke  Toddy  og  tale  om  Ridderkorset.  Anders  So- 
rensen  var  hos  mig  i  den  indre  Gjæstestue,  men  gik  med 
et  klogt  Sideblik  paa  Ole.  Borregaard  lod  os  ligeledes  ene, 
og  Ole  Brogaard  sagde  da  uden  Omsvøb :  „Det  var  saa  det 
om  Dannebrogsordenen."  —  Endnu  engang  sagde  jeg  ham, 
at  jeg  ingen  Indfh'delse  har,  og  at  det  næppe  engang  \il 
gavne  ham,  hvis  jeg  nogensinde  offenlig  berører  hans  Sag. 
Han  laante  mig  selv  Blyant  til  at  optegne  alle  hans  Ad- 
komster. 

Han  er  Gaardmandsson  „fra  sin  Ungdom";  bliver  65 
Aar  næste  24de  August,  Bartholomæusdagen  (jeg  vilde 
anslaa  ham  til  45);  har  havt  syv  Børn,  af  h\ilke  tre 
leve;  har  været  baade  i  Norge  og  Sverrig;  har  arvet  en 
Gaard,  kjøbt  en  anden  og  flyttet  Bygningerne  sammen; 
har  været  Lægdsmand  i  27  Aar;  Synsmand  over  de  Døde, 
„siden  det  blev";   Brandfoged  i  15  Aar. 

„Og  derfor,"  sagde  han,  „forlanger  jeg  nu  Pension  og 
Godtgjørelse." 

„Vil  De  da  ikke  have  Ridderkorset?" 

„Jo,   jo,   naturligvis;   jeg  vil  have   Godtgørelse." 

Han  fremtog  et  stort  Brev,  aabnede  det  og  viste  mig 
Indholdet.  Jeg  skulde  ikke  i  Forvejen  have  hørt  Noget  der- 
om og  spurgte  derfor,  hvad  det  var.  I  Brevet  stod  det 
ene  Ord  Frederik,  og  indlagt  var  et  glat  Blikkors,  af 
Form   og   Størrelse   omtrent   som   Storkorset, 

„Hvad  mener  De  om  det?"  spurgte  Ole  Brogaard  med 
et  ubeskriveligt  Blik. 

„Hvorledes  er  De  kommen  til  det?" 

„Det  blev  sendt  til  Jordemoderen,  under  min  Adresse." 

„Til  Jordemoderen?" 

„Ja,  men  det  kom  fra  Kjøbenhavn." 

„Hvad  gjorde  De  saa?" 

„Jeg  kjøbte  Baand  dertil  og  gik  op  til  Herredsfogden 
og  forlangte,  at  han  skulde  hænge  det  paa  mig." 

„Hvad  sagde  saa  Herredsfogden?"  (I  Parenthes:  En 
Mand  af  dybeste  Alvor). 

„Han  sagde,  han  troede  ikke,  det  var  en  dansk  Orden." 

„Naa?" 

„Men  saa  spurgte  han,  om  jeg  ikke  havde  Fortjenester 
af  en  udenlandsk  Konge;  og  det  havde  jeg." 

„Hvilke  vare  de?" 

„Jo,  jeg  har  en  Broder  i  Arendal,  og  til  ham  har  jeg 
udskibet  Smør  i  Fjerdinger  baade  fra  Blokhus  og  Løkken." 

„Naa,   og  alligevel  vilde  Herredsfogden  ikke?" 

„Nej.  —  Hvad  tror  nu  De?" 

„Oprigtig  talt,  Ole  Brogaard,  det  er  et  Stykke  Blik; 
Folk  har  gjort  Løjer  med  Dem." 

Ole  lagde  igjen  Korset  i  Brevet  og  stak  det  omhygge- 
lig ind  i  Brystlommen. 

Saa  talte  vi  sammen  om  andre  Ting,  og  i  Samtalens 
Løb  berørte  han  tilfældigvis,  at  han  i  1846  frivillig  var 
med  om  at  gaa  ud  i  en  Baad  og  redde  Skibbrudne.  Fem 
Mennesker  bleve  frelste  fra  Havet.  Han  skildrede  mig 
hele   Scenen   med   ret   sælsomme   Biomstændigheder. 

„Men  det  er  jo  en  virkelig  Fortjeneste!"  sagde  jeg. 

Det  undrede  ham  at  høre. 

Jeg  vilde  ikke  sige  ham,  at  han  fortjente  at  blive 
Ridder  derfor,  men  søgte  at  faa  ud  af  ham,  hvad  han 
egenlig  betragtede  som  Fortjenstligt.  Tilsidst  sagde  han: 
„Saadan  at  gaa  ud  og  redde  Mennesker,  det  har  jo  med 
vor  Herre  Jesus  Chris  tus  at  gjøre  og  kommer  ikke  Kon- 
gen ved." 

—  Efter  Middag  var  jeg  med  Terndrup  og  Borregaard 
nordpaa  og  skjød  efter  Ryler.  Da  vi  henad  Aften  kom 
hjem,  var  her  Fremmede,  en  Postinspektør  fra  Kjøben- 
havn  og  Postmesteren  fra  Hjørring.  Samtidig  var  Lars 
Søborg  nede  i  Forstuen,  det  halvgamle  Bud,  der  er  saa 
flink  til  at  gaa  Stafet  og  har  en  saa  høj  Tro  paa  sin 
Stillings  Vigtighed.  Det  var  ham,  der  kom  ind  til  Told- 
forvalteren i  Hjørring,  efter  at  han  var  bleven  Etats- 
raad,  og  vedblev  som  forhen  at  kalde  ham  Hr.  Justits- 
raad.  —  „Jeg  er  ellers  bleven  Etatsraad."  —  „Aa,  Skidt, 
vi  er  jo  ene  To." 

De  to  Fremmede  kunne  for  vordende  Badegjæster  afgive 
Vidnesbyrd  om,  hvilket  net  Aftensbord  der  kan  anrettes 
her  i  Huset.  Efter  Bordet  gik  vi  ned  paa  Stranden.  Det 
var  lidt  efter  Solnedgang,  stille,  med  nogle  mørke  Skyer 
og  et  stærkt  rødgyldent  Skjær  i  Nordvest,  der  gjød  en 

mærkværdig  Glansstribe  hen  over  de  sorteblaa  Bolger. 
To  Fiskere  trak  Vaad;  den  ene  gik  omtrent  50,  den  anden 
omtrent  150  Alen  fra  Landet,  og  begge  arbejdede  langsomt 
det  tunge  Vaad  op  mod  Nord.  En  sexaars,  spinkel,  smuk, 
sortøjet  Dreng  fulgte  dem  paa  Stranden  med  en  Trillebør. 
Det  øjensynlig  tunge  Arbejde  ude  i  Havet,  den  lille,  tril- 
lende Dreng  paa  det  lange,  graablaa  Sand,  gjorde  Stranden 
i  Skumringen  melankolsk  som  ingensinde  før;  men  vi 
havde  dog  Haabet  om  en  stor  Fangst,  og  Guldglansen,  der 
endnu  spillede  paa  enkelte  Bølgetoppe,  syntes  at  love 
den.  Endelig  trak  de  Vaadet  iland  med  —  sex  smaa 
Flyndre,  som  bestemtes  til  den  syge  Mdm.   Klitgaard. 

Da  jeg  kom  op  paa  mit  Værelse,  forefandt  jeg  min 
Post  med  Times  af  12te,  hvori  en  Beretning  om  Fiskeri 
paa  Frankrigs  Vestkyst  ved  Ingeniør  Bazins  elektriske 
Lys.  „Forsøget  som  lededes  af  Hr.  Bazin  i  Overværelse 
af  1500  Personer,  der  stode  paa  Dæmningen,  løb  fuld- 
stændig heldigt  af,  og  Mængden  af  Fisk,  der  fangedes, 
var  meget  stor.  Intet  kan  være  mere  interessant  og  spæn- 
dende end  et  saadant  natligt  Fiskeri.  Saasnart  Lanternen 
med  det  elektro-magnetiske  Lys  var  sænket  i  Havet,  saa 
man  Stimer  af  alle  Slags  Fisk  samle  sig  i  Kreds  om 
den,  medens  Fiskerne  udkastede  deres  Net  udenfor  Kred- 
sen. Det  ejendommelige  Lys  i  Havet,  Fiskene,  der  tyde- 
lig saas,  Baadene,  der  beskinnedes  af  det,  Alt  forenede 
sigt  il  et  imposant  Skue.  Hr.  Bazin  agter  at  begive  sig  til 
Bona  for  at  fiske  Koraller;  han  vil  sænke  Lj^set  400  Fod 
dybt  ned  i  Havet.  Marineministeren  har  stillet  et  Orlogs- 
skib til  hans  Disposition  og  nedsat  en  Kommission  be- 
staaende  af  Ingeniører  og  Søofficerer,  der  skulle  afgive 
officiel  Indberetning." 

„Rige  Fugl  kommer  susende,  kommer  brusende: 

Ser  Du  vel.  Du  fattige  Fugl,  hvor  mine  Fjedre  de  prale." 

Mandagen  den  17de  Juli.  Idag  fik  jeg  da  ende- 
lig fat  i  Christen  Smed.  Han  syntes  at  have  skyet  mig, 
siden  den  første  Dag,  da  han  vilde  fortælle  mig  ,, noget 
Kommers".  Han  forklarer  nu,  at  han  var  fuld,  og  at 
han,  da  han  saa  mig  igjennem  Ruden,  troede,  at  jeg  var 


DAGBOG  FRA  EN  REJSE  I  VENDSYSSEL  OG  THY  273 

hans  Ven,  Redaktøren  fra  Hjørring.  Jeg  undrer  mig  over 
mit  Indfald,  at  han  havde  et  vendisk  Ansigt;  thi,  skjønt 
han  er  født  i  Jylland,  stammer  han  dog  dernedefra; 
hans  Fader  er  født  i  Lubeck  og  lever  endnu,  i  Aalborg, 
101  Aar  gammel,  siger  han.  Han  har  vandret  paa  Pro- 
fessionen og  bl.  A.  været  i  Østerrig;  der  var  et  højt 
Bjerg,  hvor  om  Sommeren  Sneen  gik  ham  til  Hofterne; 
saa  vendte  han  om.  Hans  fulde  Navn  er  Christen  Johan- 
sen Hartvig  Dreves,  og  ethvert  mandligt  Medlem  af  hans 
i  Venden  vidtspredte  Familie  bærer  Navnet  Hartvig  Dre- 
ves. Denne  Omstændighed  forebyggede  Blodsudgydelse  un- 
der Krigen  1848—50.  Hans  Broder  tjente  i  den  danske 
Armee  og  fandt  sig  i  et  Slag  tæt  overfor  en  fjendtlig 
Krigsmand.  Før  de  nu  anfaldt  hinanden,  fik  de  ligesom 
Homers  Helte  en  Samtale,  og  det  opdagedes  da,  at  hver 
af  dem  var  en  Hartvig  Dreves;  Smedens  Broder  stod 
overfor  sin  kjødelige  Fætter  fra  Lauenborg.  De  enedes 
nu  om,  at  den  ene  af  dem  skulde  overgive  sig  til  den  anden, 
og  det  blev  den  lauenborgske  Hartvig  Dreves,  der  forlod 
Oprøret  og  tog  Tjeneste  i  den  danske  Armee  som  (Un- 
der-?)Officer.  —  Smeden  er  53  Aar,  giftede  nylig  sin  Dat- 
ter bort  og  havde  —  siger  han  selv  —  den  Selvbeher- 
skelse, at  han  under  det  tre  Dages  Brjdlupsgilde  ikke 
blev  fuld.  Han  har  en  Søn,  som,  sagde  han,  kan  løfte 
18  Lispund  i  sin  Lillefinger.  Det  har  han  efter  sin  Moder 
og  min  Fader,  tilføjede  Smeden  beskedent. 

Jeg  gik  til  hans  Vaaningshus  og  traf  hans  Kone,  et  af 
de  Fysiognomier,  der  i  denne  Egn  have  interesseret  mig 
mest.  Hun  maa  være  af  den  ægte  Vendelboæt.  Hun  er 
lille,  men  stærktbygget,  med  temmelig  brede  Kindben, 
graablaa  Øjne,  en  ejendommelig  farveløs  og  dog  sund 
Ansigtslød,  fast,  ret  kjøn  Mund  med  herlige  Tænder, 
energisk,  rund  Hage.  Hendes  hele  Skikkelse  antyder  Ro, 
Bestemthed  og  Kraft.  JFolk  sige  pgsaa,  at  hun  er  den 
Eneste,  Smeden  er  bange  for.  Jeg  fortalte  hende,  hvad  Sme- 
den havde  sagt  om  Sønnen.  —  „Ja,  Smeden  lyver  jo,"  sva- 
rede hun  leende.  —  Sønnen  sad  inde  og  kunde  ikke  rejse 
sig.  Han  har  i  Smedien  faaet  en  Harvepig  ind  i  Benet  og 
bliver  hver  Dag  brændt  med  Helvedessten.  Han  sad  stille 

med  sin  Pine.  Der  var  noget  Sagamæssigt  i  dette  unge, 
blonde  Menneskes  mørke,  stærke  Ansigt. 

—  Jeg  har  nu  hist  og  her  hørt  Adskilligt  om  Smeden,  der 
tillige  staar  i  Forbindelse  med  Gjæstgivergaardens  Hi- 
storie. For  nogle  Aar  tilbage  havde  Blokhus  intet  Gjæst- 
giveri,  kun  en  ussel  Brænde^dnskro.  Alle  toge  ind  til  Kjøb- 
manden.  Efter  lang  Overv^ejelse  besluttede  Kjøbmanden  sig 
da  til  at  hygge  en  Gjæstgivergaard,  og  skjønt  han  er  en  lille 
Mand,  er  der  noget  Storskaaret  ved  Alt,  hvad  han  tager  sig 
for.  Derfor  blev  Gjæstgivergaarden  paa  to  Etager,  for- 
synedes med  Bageri  og  et  udmærket  Inventarium.  Men 
efter  kort  Tids  Forløb  generede  det  den  gjæstfrie  K job- 
mand at  være  Gjæstgiver,  hvisaarsag  han  forpagtede  Stedet 
bort.  Saa  modtog  han  igjen  Folk  hjemme  i  sin  Gaard, 
hvoraf  Følgen  blev,  at  Forpagteren  gik  fallit.  Gjæstgiver- 
gaarden blev  solgt,  først  for  7000,  saa  for  3000  Rdl.; 
endelig  kjøbte  den  velhavende,  nu  afdøde,  Bonde  Peer 
Høien  den.  Peer  Høien  gjorde  et  Indkjøb  af  fortræffe- 
lige Drikkevarer,  men  forelskedes  selv  i  dem,  og  der 
blev  et  frj'gteligt  Hus  med  Drukkenskab  og  Slagsmaal. 
I  otte  Dage  drak  Peer  Høien  og  Smeden  sammen  for 
lukkede  Døre  og  enedes  endelig  om,  at  de  vilde  dø  sam- 
men. De  vilde  tage  Gift.  Smeden  gjennemsøgte  hele  Hu- 
set efter  Gift,  men  fandt  ikke  Andet  end  Kamferdraaber, 
som  de  drak.  I  Rusen,  som  nu  paafulgte,  solgte  Peer 
Høien  Gjæstgivergaarden  til  Smeden,  og  da  Førstnæ\Tite 
vilde  gaa  fra  Salget,  bankede  Sidstnævnte  ham  til  at 
staa  ved  sit  Ord.  Smeden  blev  da  Krovært;  men  da 
han  mærkede,  at  ogsaa  han  forgreb  sig  paa  Drikkevarerne, 
søgte  han  at  undfly  Fristelsen  og  solgte  Gaarden  til 
Borregaard  for  cirka  1500  Rdl. 

Det  Mærkværdigste  ved  Smeden  er,  at  han  i  ædru 
Tilstand  ikke  skal  være  fiffigere  end  Folk  i  Almindelig- 
hed; men  naar  han  faar  en  Rus,  bliver  han  genial  og 
tager  Vendelboer  ved  Næsen.  Han  havde  en  Gaard  i 
Hune,  som  han  i  ædru  Tilstand  solgte  Parceller  fra,  og 
han  blev  snydt  ved  Handelen.  Ministeriet  vilde  ikke  bi- 
falde Salget,  og  han  blev  snydt  ved  Betingelserne  for  at 
tage  Parcellerne  tilbage.  Men  i  en  Rus  solgte  han  hele 
Gaarden    og    tjente    1000   Rdl.    Han    har   i  en    Rus   solgt 

Fru  M.  Stedet  i  Saltum,  og  hun  klager  sig  endnu.  Mens 
han  smeder  en  Hestesko,  spekulerer  han  i  Kom,  Brænde- 
vin, Gaarde,  Huse,  Kroer.  Han  er  et  Exempel  paa  den 
Handelsaand,  der  er  heroppe.  Jeg  var  forleden  sammen 
med  en  Mand,  der  hjalp  til  at  smøre  en  Vogn,  og  som 
spekulerer  i  russiske  Statspapirer  foruden  i  Sæd,  Heste- 
avl og  Kirketiender. 

I  Kjøbmandens  Gaard  traf  jeg  igjen  Smeden,  og  da 
jeg  talte  om  Fiskeriet  iaftes,  sagde  han,  at  saa  skulde 
han  iaften  vise  mig,  hvordan  man  fiskede  ved  Blokhus. 
Den  voldsomme  Tordenregn,  der  til  almindelig  Glæde 
faldt  i  Eftermiddag,  holdt  os  alle  indespærrede  indtil 
Kl.  9.  Saa  holdt  Smeden  sit  Løfte,  hjulpen  af  sin  gamle 
Svend  og  den  lille  Bagersvend,  men  fik  ikke  en  eneste 
Flynder.  Men  kyndige  Folk  sige  ogsaa,  at  Vaadfiskeriet 
ikke  kan  drives  ved,  at  man  gaar  nogle  faa  Favne  ud  i  Ha- 
vet. Den  egenlige  Fiskerslægt  i  Blokhus,  tilføjer  man, 
er  uddød  ved  de  store  Ulykker  1846  (da  endel  omkom  i 
Forsøget  paa  at  redde  Skibbrudne)  og  1856,  da  Red- 
ningsbaaden  kantrede  paa  en  Øvelsestur.  —  Man  mær- 
ker dog  undertiden,  midt  i  Freden  og  Stilheden,  at  man 
er  ved  Jammer'bugten. 

Fra  paalidelig  Kilde  ved  jeg,  at  Ulykken  1846  ikke 
indtraf  uden  foregaaende  Varsel.  En  Aften  hørte  man 
Menneskeskrig  paa  Stranden.  Hele  Blokhus  hørte  Skri- 
gene, og  man  skyndte  sig  ned  igjennem  Klitten  i  den 
Tro,  at  Kromanden  fra  Løkken,  hvem  man  ventede, 
var  kjørt  mod  en  af  Baadene  og  væltet.  Men  der  var 
Intet.  Næste  Aften  lød  Skrigene  igjen;  saa  rørte  Ingen 
sig.  Tredie  Dag  kom  Ulykken. 

Den  blev  som  de  fleste  Begivenheder  paa  Egnen  G  jen- 
stand for  en  Vise,  hvoraf  jeg  har  faaet  opdrevet  et  Exem- 
plar.  Den  er  forfattet  af  Chr.  C.  Kalsensgaard  og  ud- 
mærker sig  mindre  ved  lyrisk  Patos  end  ved  beskrivende 
Nøjagtighed,  hvori  der  forresten  ikke  mangler  en  sim- 
pel Inderlighed.  Af  dens  tolv  Vers  lyde  2det,  3die  og 
4de  saaledes: 

Den   16de   i  12te   Maaned 
I  sidste   forgangne   Aar 

Et  Skib  saae  man  stedt  udi  Vaande 
For  Vinden  mod  Landet  at  gaae. 
Det  stødte  saa  haardt  imod  Stranden, 
At    Bølgernes    brusende    Kraft 
Borts  plintrede   Skibet,   saa   Vandet 
Tilegned  sig   fuld   Overmagt. 

Fra   Blokhus   var  Redning   tilrede, 

Vi  saae  dem  at  ile  hver  Mand, 

Og  flere,  som  der  var  tilstede, 

Var  villig  at  yde  Bistand. 

Og  strax  var  en  Baad  udi  Vandet, 

I  Tallet  14  vi  saae 

Saa  modig  at  skyde  fra   Landet, 

Man  saae  dem  snart  Skibet  at  naae. 

Et  Toug  over  Borde  de  kaster 
Og   raaber:    I  Sømænd,    tag    fat. 
Og   herned   i  Baaden    I  haster, 
Edere  Skib  maa   I  byde  Godnat! 
I  det  samme  en  Braadsø   mon  kæntre 
Den  Baad,   hvori   Mandskabet  var. 
De   halve   til   Landet   Gud   sendte, 
De  Andre  til  Offer  han  ta'er. 

Da  jeg  talte  til  min  Hjemmel  om  Varslet,  fik  jeg  til- 
lige en  ældre  Historie  fra  Stranden.  I  Aaret  1808  ind- 
strandede her  et  Skib  ladet  med  Sirts.  En  Kone  kom 
død  iland  indhyllet  i  en  Mængde  Shavler  og  med  et  gan- 
ske lille  Barn  ved  Brystet.  Et  Par  Husmandsfolk  fandt 
hende,  begravede  hende  hemmelig  og  toge  Schavlerne. 
Saa  hørte  man  hende  gaa  igjen,  og  man  saa  hende  — 
en  Kone  med  et  Barn  ved  Brystet.  Husmandens  Kone 
blev  næsten  vanvittig  af  Angst,  men  tav  alligevel  for  ikke 
at  miste  Schavlerne.  Saa  kom  et  voldsomt  Højvande,  og 
en  Morgen  rakte  den  Døde  sin  Haand  op  af  Sandet. 

Tirsdagen  den  18de  Juli.  Her  var  imorges  to 
Mænd  fra  Hune  Torp,  som  jeg  drak  Kaffe  med.  En 
lille  Historie  blev  fortalt.  Christen  C.  derovre  har  Torve- 

jord,  som  han  lejer  ud  til  mindre  Folk,  og  han  maaler 
dem  Jorden  til  i  Fod,  det  vil  sige:  ved  selv  at  gaa  hen 
derover  i  svære  Træsko  og  sætte  Hæl  til  Taa.  Men  Træ- 
skoene har  han  ladet  lave  saadan,  at  de  forneden  gaa  ind 
og  kunne  bringes  meget  tættere  sammen,  end  det  ser  ud 
til.  Anders  Nielsen  opdagede  dette,  da  han  engang  fik  til- 
maalt  Jord,  og  sagde  endelig:  „Hør  Christen,  a  vil  nok 
oven   i  Kjøbet   holde    Dig   med    Træsko." 

Kl.  11  gik  vi  til  Saltum  i  Anledning  af  Auktionen 
efter  afdøde  Distriktslæge  Kastberg.  Vi  skjød  Gjenvej 
gjennem  Klitten  nærved  Hune  Kirke  og  kom  forbi  en 
Mand,  Klitfoged  og  Husmand  Jens  Martinus,  der  stod 
udenfor  sit  Hus.  Han  fulgte  med;  men  jeg  gav  ikke 
synderlig  Agt  paa  ham,  fordi  vi  vare  beskjæftigede  med 
at  gaa,  ofte  ad  snevre  Stier  gjennem  vaade  Bygmarker, 
over  Grøfter  og  vaade  Enge.  Til  Saltum  kom  vi  tids- 
nok; der  var  over  en  Time  til,  at  Auktionen  skulde  be- 
gynde; men  Gaardspladsen  var  allerede  fyldt  med  Bøn- 
der. Der  var  baade  Aristokratiet,  repræsenteret  bl.  A. 
i  Peer  Nørregaard  fra  Stavad,  og  Plebs,  navnlig  min 
Ven  Lars  Søborg,  der  i  Anledning  af  Dagens  Højtidelig- 
hed var  bleven  Kromand  og  solgte  Snapse.  Jeg  gik  ind 
i  Hoben  og  spurgte  en  Mand  med  en  herlig,  svær  Hoved- 
bygning ojn  hans  Forfædre:  om  de  vare  Vendelboer. 
Han  gjorde  Regnskab  for  sin  Fader  og  Bedstefader  og 
vilde  nu  vide,  hvorfor  jeg  spurgte.  Jeg  svarede,  at  jeg 
g  jerne  vilde  vide,  hvordan  de  gamle  Vendelboer  havde 
set  ud,  og  naar  jeg  traf  En,  som  efter  min  Formening 
kunde  ligne  dem,  saa  spurgte  jeg.  Dette  syntes  at  inte- 
ressere Mændene,  og  den  Ene  kom  efter  den  Anden  og 
gav  Oplysning  eller  vilde  vide,  om  han  saa  ægte  ud.  Der 
var  ikke  faa,  storskaarne,  djærve  Hoveder,  og  det  slog  til: 
de  kunde  oplyse  to  eller  tre  Generationer  fødte  i  Vend- 
syssel; videre  strakte  sig  imidlertid  ingen  Genealogi.  Jeg 
anser  det  for  et  Held,  at  jeg  har  mødt  Lars  Rod  og  Chri- 
sten Bødker  først;  thi  disse  gave  mig  Nøglen;  de  synes 
virkelig  at  komme  Typen  nærmest  i  dens  to  Hoved- 
arter, den  mørke  og  den  blonde,  og  naar  jeg  besvarede 
en  Mands  Spørgsmaal  ved  i  Tanken  at  sammenligne  ham 
med  hine  To,  slog  det  til.  Men  der  var  ogsaa  blandt 
M.  Goldschmidt  i  Folkeudgave.  IV  18 

Hovederne  adskilligt  Jux,  hvilket  ikke  er  at  undres  over, 
da  Befolkningen  dels  er  bleven  meget  blandet,  dels  har 
lidt  meget.  Underkuelse,  Fattigdom  og  Drik  skal  nok 
efterlade  sit  Spor  i  tredie  og  fjerde  Led.  Det  maa  jeg 
anmærke,  at  jeg  hos  ingen  Almue  Nord  for  Alperne  har 
truffet  forholdsvis  saa  mange  livlige  Øjne;  der  var  knap 
En,  som  ikke  saa  ud  til  at  være,  hvad  Engelskmændene 
kalde  wide  "awakeO-  Dette  Tegn  paa  Livskraft  og  Op- 
vakthed foraarsagede  mig  efterhaanden  en  sand  For- 
nøjelse, og  jeg  erindrer  ikke  nogensinde  i  en  Menneske- 
mængde at  have  været  saa  vel  tilmode.  Noget  Eget  kom 
jo  til.  Jeg  har  nu  oftere  paa  denne  Rejse  følt  en  pludse- 
lig Glæde  ved  at  gribe  mig  selv  i,  at  jeg  rejste  og  dog 
ikke  behøvede  at  tale  et  fremmed  Sprog;  men  her,  imel- 
lem de  mange  Mennesker,  blev  denne  behagelige  Følelse 
af  at  være  fremmed  og  dog  hjemme  rigtig  levende.  Hvor 
fjernt  er  man  dog  fra  de  Andre,  Italienere,  Engelskmænd, 
Franskmænd  o.  s.  v.,  selv  naar  man  troer  at  slutte  sig 
menneskelig  til  dem!  Hvor  mærkede  jeg  ret  Forskjellen 
imellem,  paa  den  ene  Side  at  tale  og  forstaa  et  fremmed 
Sprog,  paa  den  anden  Side  at  forstaa  Sproget  i  dets 
inderste  Kjerne,  Sindet,  hvorfra  det  kommer,  de  smaa 
Glæder  og  Sorger,  som  modulere  det.  Historien,  som  har 
været  med  at  danne  det  tilligemed  Ens  eget,  der  uhindret 
kommer  som  Gjensvar.  Det  er  Umagen  værdt  at  have 
fjernet  sig  noget,  for  at  føle  denne  Tilnærmelse  eller 
Sammensmeltning. 

Herredsfuldmægtigen  kom  ud  af  Vinduet,  tog  Plads 
paa  Stilladset,  og  Auktionen  begyndte.  Den  lignede  en- 
hver anden  Auktion,  indtil  Hesten  kom.  Den  graa  Hest 
blev  ført  ind  midt  i  Mængden,  og  man  havde  sat  Apo- 
tekerens smukke,  brunøjede  lille  Dreng  op  paa  den.  Hin- 
sides Hestens  Hals  saas  et  Pigehoved  med  rødt  Silke- 
tørklæde om.  Scenen  under  den  blaa  Himmel  blev  pludse- 
lig saa  malerisk,  som  om  den  var  tagen  fra  Italien.  Saa 
bød  man.  En  Hest  er  i  Vendsyssel  som  i  Arabien  Mere 
end  et  Dyr;  den  overgaar  endog  Mennesket  for  saa  vidt, 
som  den  jo  kan  sælges.  Hvor  højt  vilde  den  gaa?  Hvo 
skulde  have  den?  Da  Keller  fra  Kjettrupgaard,  som  stod 

1)  Lysvaagen. 

ved  Siden  af  den,  havde  budt  111  Rdl.  og  vendte  Ryggen 
til  den  og  lyttede  med  alle  Sanser,  var  der  saa  stille, 
at  man  kunde  hørt  en  Naal  falde.  Første  —  anden  Gang 
—  111  Rdl.  —  Jeg  stod  saa  spændt  som  Nogen.  Det 
er  næsten  ligegyldigt,  hvad  det  er,  der  er  G  jens  tand  for 
en  Mængdes  Interesse:  naar  alle  Pulse  omkring  En  slaa 
heftig,  slaar  Ens  Puls  med  i  samme  Takt,  ved  et  Derby- 
Væddeløb  som  ved  en  Auktion  i  Saltum.  Et  hundrede 
og  elleve  Rigsdaler  —  tredie  Gang!  —  Terndrups  Stok 
berørte  Stilladset,  den  Graas  Skjæbne  var  afgjort,  og 
Pladsen   blev   atter  levende  af  Mennesketale. 

Inde  i  Stuerne  vare  Præster,  Skolelærere,  Proprietærer 
m.  Fl.  Jeg  spurgte  dem  ikke  om  Sagn  —  som  jeg  an- 
tager høstede  —  men  vilde  gjerne  havt  en  lille,  om 
nok  saa  lille  romantisk  Historie.  Men  Romantik,  sagde 
man,  er  der  ikke  paa  Egnen,  og  det  er  jo  rimeligt  nok. 
„Peu  de  raffinements  amoureux  ou  mystiques  chez  ceux 
qui  portent  le  poids  de  la  vie^)."  Dog  turde  en  anden 
Grund  vel  ogsaa  ligge  i  de  Forhold,  som  Arrestforvarer 
Anders  Sørensen  forleden  omtalte. 

Jeg  gik  til  Bakkerne  mod  Øst  med  de  smukke  Dale, 
som  jeg  forleden  saa  flygtig  ved  Solnedgang.  Det  er  en 
virkelig  og  karakteristisk  Naturskjønhed.  Dalene  have 
i  forrige  Tider  været  Søer  og  i  endnu  ældre  Tider  Skov. 
Der  er  Tørveskjær  i  Bunden;  men  i  de  blødeste  Former 
hæve  sig  Holme  op  og  skyde  Forbjerge  ud.  Selve  Bak- 
kerne stryge  i  brede,  kraftige  Linier,  og  her  gik  det 
op  for  mig,  hvorfor  jeg  i  disse  Egne  ikke  savner  Skov. 
Det  er,  fordi  det  nøgne  Land  minder  om  et  menneske- 
ligt Hoved,  der  er  skaldet,  men  netop  derved  viser  sig 
kraftig  og  ædelt  hvælvet. 

Fra  Bakkerne  ser  man  mod  Øst  flade  Enge,  og  øst- 
lig for  dem  igjen  ligger  Vildmosen  i  umaadelig  Udstræk- 
ning. Ikke  færre  end  sex  Kirker  ser  man  i  en  Bue  fra 
Nord  til  Øst:  Saltum,  Ingstrup,  Børglum  Kloster,  Vren- 
sted,  Tise,  Alstrup.  De  se  ud  som  hvide  Pæle  rammede 
i  Jorden  for  at  holde  Landet  sammen. 

Skoven   nede  i  de   dybe   Dale   har   bestaaet   af   Eg   og 

^)  Man  finder  kun  faa  Raffinementer  paa  Kærligheden  eller  My» 
stikens  Omraade  hos  dem,  der  bærer  Dagens  Byrder. 

18* 

Birk;  Beviset  herfor  er  i  de  Rødder  og  svære  Grene,  man 
har  fundet  i  Tørven.  Lidt  imod  Nordvest  har  Præsten, 
paa  et  Sted,  hvor  der  nu  ikke  er  Spor  af  Trævæxt,  dybt 
i  Jorden  fundet  Nødder,  tilsyneladende  friske,  men  ind- 
vendig med  sort  Støv.  Dog  synes  mig  det  mærkeligst, 
som  Andresen  fortæller:  at  man  i  Klitten  har  fundet 
Frø  af  Vandax,  Chara  og  Rør,  der  maa  antages  at  have 
ligget  begravet  mere  end  200  Aar,  og  som  ved  igjen  at 
komme  i  Berøring  med  Luften  vaagnede  af  sin  lange 
Dødssøvn  og  begj^ndte  at  spire.  Det  minder  om  Kornet, 
man  fandt  i  de  ægj'ptiske  Pj^ramider. 

Da  Auktionen  var  forbi,  tilbode  to  Bonder  mig  at 
age  med  dem  til  Hune  Kro.  De  havde  begge  set  dem 
godt  om  i  Vendsyssel  og  Thy,  og  den  ene  af  dem  om- 
talte en  Præst,  der  skal  være  meget  ivrig  for  at  faa 
sin  Menighed  til  at  synge  danske  (o:  patriotiske)  Sange. 
—  „Ja,  han  bliver  betalt  for  det,  '  sagde  den  Anden.  — 
„Hvordan  mener  De?"  spurgte  jeg  overrasket.  —  „Jo, 
hvis  han  sad  i  fattige  Kaar,  vilde  han  vel  ikke  stem- 
me Røsten  saa  højt  for  Landet."  —  „Men  holder  De  og 
Deres  Lige  og  Fattigfolk  da  ikke  af  Landet?"  —  „Jo, 
men   med   Kroppen,   naar  det  gælder." 

Vi  drak  et  Glas  sammen  til  Afsked  i  Hune  Kro,  og 
saa  gik  jeg  ind  og  besøgte  Sognefoged  Niels  Mortensen, 
udenfor  hvis  smukke,  grundmurede  Gaard  den  over- 
skaarne  Neptun  staar.  Han  er  en  gammel,  kraftig  Mand 
med  et  bredt,  storskaaret  Ansigt,  der  ligner  Portrættet 
af  Christian  den  1ste,  men  med  langt  klogere  Øjne  end 
den  første  Oldenborger,  hvorvel  han  stiftede  Universi- 
tetet i  Kjøbenhavn.  Som  en  Skolelærer  havde  sagt  mig 
i  Saltum,  havde  Niels  Mortensen  kjendt  Degnen  Martin 
Dietz   i  Vrensted   og   fortalte   mig   ogsaa   Lidt   om    ham. 

Gik  saa  den  halve  Mil  hjem.  Fra  Højen  ved  Møllen 
saas  Havet.  Den  graa  Himmel  syntes  at  ligge  lavt,  tyn- 
gende paa  Havet;  men  alligevel  havde  dette  en  graalig- 
blaa  Glans  som  en  Hugorm.  Paa  begge  Sider,  i  Klit- 
terne, saas  de  smaa  Huse  som  Fuglereder;  de  hvide 
Skorstene  toge  sig  i  Skumringen  ud  som  Fugle,  der  kig- 
gede ud,  før  de  trak  sig  tilbage  for  Uvejret,  der  truede. 
Nu  er  det  kommet;  det  tordner. 

Onsdagen  den  19de  Juli.  —  Ua  jeg  kom  op  fra 
Stranden  og  fra  Besøg  hos  Kjøbmanden,  sad  Niels  Mor- 
tensen og  Jens  Martinus  i  den  inderste  Gjæstestue.  De 
udtalte  deres  Forundring  og  Fornøjelse  over,  at  jeg  kunde 
huske  dem  ved  Navn,  og  jeg  vogtede  mig  vel  for  at  sige 
dem,  at  vi  i  Kjøbenhavn  anse  Hukommelsen  for  en 
underordnet  Sjæleevne.  De  havde  været  Stokkemænd  i 
Formiddag.  Bl.  A.  behandledes  Boet  efter  en  Soldat,  der 
saaredes  ved  Dybbøl.  Han  fik  en  Kugle  i  den  højre  Side 
af  Hovedet,  bad  sin  Kammerat  om  at  lægge  ham  Tor- 
nystret under  Hovedet,  og  siden  har  man  Intet  hørt  til 
ham.  Dramaet  trænger  dog  bestandig  ind  i  den  danske 
Idyl,  men  forsvinder  deri  som  de  af  Andresen  omtalte 
Planter,  til  man  graver  dybt  efter  det. 

Gamle  Niels  Mortensen  fortalte,  at  han  er  selv  tyvende 
Barn.  „Mærkeligt  nok,  Gud  ske  Lov,"  sagde  han,  „at 
ingen  af  os  er  bleven  Krøbling,  Kortenspiller,  Pranger 
eller  saadant  Skidt."  —  Jeg  undrede  mig  over  den  Ringe- 
agt, han  udtalte  for  Prangere,  hvorpaa  de  Begge  for- 
klarede, at  Pranger  er  den,  der  handler,  efter  at  Sol 
er  gaaet  ned.  „De  Andre  kalde  vi  Handelsfolk,  og  dem 
synes   vi   om,   de   bringe    os    Penge." 

Jens  Martinus  saa  idag,  da  han  sad  uden  Hat,  ganske 
anderledes  ud  end  igaar.  Han  er  bygget  i  Stil  med  Sme- 
dens Kone;  men  i  hans  Øjne  er  der  en  ganske  anden 
Tænksomhed.  Hans  Fader  var  en  ægte  Vendelbo;  men 
hans  Moder  var  hollandsk,  hørte  til  Kjedelførerne.  Selv 
var  han  Kusk  ved  Langet  i  to  Aar,  men  kunde  som 
Udlænding  ikke  blive  optaget,  ikke  betros  til  at  føre  Bog, 
Derpaa  blev  han  Mølleforpagter;  har  nu  Hus  lidt  nord- 
ost for  Carstensens  Lod,  6  Børn,  1  Hest,  2  Køer  og  er 
Klitfoged.  Naar  han  er  alvorlig,  ser  han  rigtig  paalidelig, 
dygtig  og  trofast  ud;  men  naar  han  bliver  livligere,  og 
især  ved  den  ringeste  Skjemt,  spiller  en  Skalk  i  de  blaa- 
graa  Øjne. 

Af  Jens  Martinus  og  af  en  Færgekarl,  der  forleden 
satte  mig  over  Limfjorden,  hørte  jeg  de  fornuftigste  na- 
tionaløkonomiske Ytringer,  jeg  nogensinde  har  stødt  paa 
i  en  Almue.  Med  Færgekarlen  talte  jeg  om  den  nye  Bro 
over  Fjorden   og  spurgte  ham,   hvad   han   nu   sagde   til, 

at  derved  vilde  Færgefolkene  lide  Skade.  Han  svarede: 
„Aa,  hvad  der  er  til  Gavn  for  alle  Andre,  kan  ikke  være 
til  Skade  for  mig,  naar  jeg  vil  arbejde."  —  Sognefogden, 
Jens  Martinus  og  jeg  talte  om  den  Plan,  som  Borregaard 
har,  at  bortleje  den  østre  Del  af  Gaarden  til  en  Kjøb- 
mand.  „Det  sj-nes  nok  Kjøbmand  Klitgaard  ikke  godt  om," 
bemærkede  jeg.  —  „Det  har  han  dog  ingen  Grund  til," 
sagde  Jens  Martinus.  —  „Hvorfor  mener  De  det?"  — 
„Jo,  for,  naar  her  kun  er  een  Kjøbmand  i  Blokhus, 
søger  Folk  ikke  saa  gjerne  hertil.  Er  de  her  først,  saa  maa 
de  tage  Varer  og  betale  den  Pris,  som  Kjobmanden  vil. 
Men  bliver  her  flere  Kjøbmænd,  saa  tænker  man,  at 
vil  ikke  den  ene  Kjøbmand,  saa  ^il  den  anden,  og  saa 
bliver   her    Søgning." 

Baade  J.  M.  og  N.  M.  fandt  Fornøjelse  i  at  give  mig 
tilkjende,  at  de  have  Penge.  Sognefogden  omtalte  med 
Velbehag  de  Embeder,  han  har  haft  og  nydt  Betaling 
for  (1  å  2  Rdl.  om  Dagen).  Han  har  været  tre  Gange 
til  Udpantning  i  denne  Kro  og  hver  Gang  faaet  sin  Be- 
taling, og  det  sj'ntes  mig,  jeg  kunde  mærke,  at  hvis  det 
blot  ikke  maa  gaa  Borregaard  altfor  ilde  derved,  vil 
han  med  Sindsro  indfinde  sig  fjerde  Gang. 

[Her  er  en  Parenthes  fra  September,  da  jeg  fra  Kjo- 
benhavn  kom  anden  Gang  til  Blokhus,  men  kun  i  det 
Ærinde  at  gjense  et  Sted  lidt  nordpaa  samt  nogle  Bække 
og  Klitter,  til  Brug  for  en  lille  Novelle,  jeg  havde  paa- 
tænkt. Fra  denne  Rejse  har  jeg  Følgende  optegnet  om 
Jens  Martinus  samt  Mads  Vedsted. 

J.  M.  kjørte  mig  omkring  to  Dage  i  sin  Enspænder- 
vogn. Han  betog  mig  endel  af  min  Tro  paa,  at  Vendel- 
boerne ere  saa  tarvelige.  Nu  skal  man  møde  om  Som- 
meren i  Kirke  med  to  Frakker  paa,  og  Konen  skal  have 
et  Shavl  til  12  Daler.  Nu  bliver  det  ogsaa  Mode,  at 
Bonden  (o :  Gaardmanden)  ikke  spiser  med  sine  Folk. 
og   saa    skal    han    naturligvis    have    bedre    Mad    end    de. 

„Det  er  Frihedens  Skyld,"  tilføjede  han;  men  for  denne 
Ytrings  Skyld  maa  man  ikke  sætte  Jens  Martinus  i  Ban 
som  reaktionær;  uden  at  have  det  Ringeste  imod  Fri- 
heden, som  han  selv  gjerne  vil  nyde.  standser  han  blot 

et  Øjeblik  ved  det  Faktum,  at  Friheden  „har  gjort  Gaard- 
mændene  stolte,  de  ville  være  Mere  end  Bønder' . 

Naar  vi,  navnlig  paa  Aalborg-Vejen,  kom  forbi  smukke, 
grundmurede  Rollinger  (Stuehuse  til  Gaardene),  udhæ- 
vede han,  hvad  der  var  smukt  med  Maade  og  prisvær- 
digt, og  hvad  der  var  Overdaad.  Saa  udpegede  han  He- 
derne, der  endnu  ligge  uopdyrkede,  og  sagde:  „Der  skal 
Bonden  sætte  sine  Penge  i." 

Jeg  kunde  ret  forstaa  den  Tilfredshed,  hvormed  han 
igjen  talte  om,  at  han  har  Lidt  tilovers;  thi  det  er 
samlet  Skilling  for  Skilling,  under  Savn,  med  stadig  Angst 
for  at  blive  trængende,  „den  Lille".  Hesten,  der  trak 
os,  har  hjulpet  trolig  til;  hvert  Aar  har  den  kastet  et 
Føl  og  derved  betalt  sig  selv.  Mens  vi  saadan  kjørte, 
virkede  han  usædvanlig  harmonisk  paa  mig;  thi  han 
er  tilfreds  og  siger  det  og  er  taknemlig. 

Mads  Vedsted  gik  med  mig  en  Formiddag  en  halv  Mil 
sydpaa  langs  Stranden  ved  Blokhus.  Det  var  Dagen  efter 
Stormen  den  Ilte  September,  da  jeg  endelig  havde  set 
Vesterhavet  staa  i  Fraade,  saa  langt  Øjet  rakte,  og  naa 
helt  op  til  Klitten.  Mads  Vedsted  er  Gaardmand  og  bor 
tætved  Sognefoged  Niels  Mortensen  en  halv  Mil  fra  Blok- 
hus. I  den  senere  Tid  har  han  lagt  sig  efter  at  kjøbe 
Vrag,  fordi,  siger  han,  han  har  lidt  Skillinger  tilovers 
og  vil  være  virksom  med  dem.  Det  er  ham,  der  vil  an- 
lægge en  Kjobmandshandel  i  Gjæstgivergaarden.  Han  er 
46  Aar,  høj  og  ser  kløgtig  ud.  Vor  Spadseretur  gjaldt 
en  „Guldgrube",  som  han  har  ude  ved  Havet.  For  et 
Par  Aar  siden  strandede  her  et  engelsk  Skib  med  Kul  og 
Jern.  Der  er  ikke  Spor  at  se  deraf;  Ladningen  ligger  i 
et  Hul  nogle  hundrede  Alen  ude.  Mads  Vedsted  kjøbte 
ved  Auktion  den  i  Havet  begravne  Ladning  for  et  Par 
hundrede  Daler,  og  Alle  sagde,  at  Pengene  vare  bort- 
kastede. Men  iaar,  efter  en  stærk  østlig  Vind  og  der- 
med følgende  Lavvande,  har  Mads  Vedsted  faaet  en  Kjet- 
ting  op  og  solgt  den  for  400  Rdl.  Jernet  og  Kullene  ere 
endnu  dernede,  og  de  ere  „Guldgruben".  Paa  Stranden 
laa  et  andet  Skibsvrag,  som  han  havde  kjøbt.  Stormen 
og   Havet   havde   gjort   ham   den   Tjeneste   at   kaste   det 

langt  op  paa  Stranden,  bryde  det  istykker  og  løsne  Jern- 
boltene, der  ville  indbringe  ham  Mere  end  Kjøbesuninien. 

Han  fortalte  mig,  hvor  mange  Kirker  der  var  i  London, 
hvor  mange  Indbyggere  hver  af  vore  vestindiske  Øer  har, 
og  syntes  at  kunne  idetmindste  hele  Danmarks  Geografi 
paa  en  Prik.  Det  var  godt  at  mærke,  at  han  vidste,  det 
vilde   undre   mig. 

Han  spurgte  mig,  om  jeg  vidste,  hvorfor  Havet  er 
salt,  og  da  jeg  gav  fortabt,  fortalte  han  mig  et  Eventyr 
om  Kværnen,  der  vedblev  at  male,  hvad  man  forlangte^ 
men  ikke  holdt  op,  medmindre  dens  rette  Ejer  bød  det. 
Tilsidst  blev  den  kjøbt  af  en  Kaptajn,  der  skulde  bringe 
Salt  til  England  og  fandt  det  bekvemmest  at  fylde  sit 
Skib  ved  Hjælp  af  Kværnen;  men  den  malede  og  ma- 
lede Salt,  til  Skibet  sank  under  sin  BjTde,  og  den  maler 
endnu  paa  Havsens  Bund.  Mads  Vedsted  tilføjede,  at  denne 
Historie  var  prentet,  og  senere  har  jeg  ogsaa  opdaget, 
at  den  er  trykt. 

Samme  Dag  gjorde  Mads  Vedsted  sig  tilgode  i  Gjæste- 
stuen  og  fik  sig  en  lille  Pisk.  Ude  paa  Vejen  traf  han 
Jens  Martinus  og  puffede  ham  et  Par  Gange  i  Grøften. 
Da  sagde  Jens  Martinus:  „Hør  nu,  Mads  Vedsted,  nu 
skal  jeg  sige  Dig  Noget." 

„Naa,  hvad  er  det?" 

„Det  er,  at  naar  jeg  er  hjemme  ved  mit  Hus  og  passer 
mit  Arbejde,  saa  faar  jeg  en  Snaps  om  Formiddagen  og 
somtid  en  om  Aftenen  til  min  Mad.  Men  kommer  jeg 
til  Stranden,  saa  faar  jeg  fem,  sex,  og  saa  bliver  jeg  en 
forfalden  Mand.  Hvad  siger  Du  til  det,  Mads  Vedsted?" 

Mads  Vedsted  svarede:  „Jeg  vil  tænke  derover  imorgen." 

Næste  Morgen  gik  Mads  Vedsted  til  Jens  Martinus 
og  sagde:   „Tak  for  det.   Du  sagde  iaftes." 

Her  slutter  Parenthesen,  og  vi  ere  atter  ved  Dagbogen 
af   19de   Juli   i  Gjæstestuen.] 

Sognefogden  tilbød  mig  paa  given  Anledning  at  præ- 
sentere mig  for  Bødker  Jens  Munk,  der  bor  tætved  Mollen 
og  betragtes  som  en  stor  Særling,  og  vi  gik  derhen.  Huset 
er  lille,  men  yderst  propert  at  se  til.  Det  ligger  i  en 
ganske  lille  Kartoffelhave,  der  stoder  op  til  Klitten,  og 
i  samfulde  19  Aar  har  den  Jord  eller  det  Sand  baaret 

Kartofler.  Nordost  for  Huset  har  Jens  Munk  i  disse  Dage 
tømret  og  tjæret  et  kjønt  Træskur  for  Tørv. 

Han  er  ca.  55  Aar,  noget  svagelig  af  Ansigtsfarve, 
Øjne,  Haar  og  Skjæg,  men  velvoxen,  med  aflangt  Hoved 
og  et  intelligent,  skjøndt  mat  Blik.  Han  er  født  i  Grøn- 
høj, en  Mils  Vej  herfra  ved  Stranden,  men  siger  dog, 
at  han  er  fremmed  og  ene  paa  Egnen.  Samtalen  begyndte 
med  Spørgsmaal  herom;  thi  Sognefogden  brød  strax  frem 
med,  at  jeg  var  en  Fremmed,  „der  vilde  høre  ham  tale 
og  erfare  Noget  om  ham".  Derefter  kom  han  til  at  om- 
tale sin  Farbroder  i  Kjøbenhavn :  „Snedkermester  er  han, 
Jacobsen  hedder  han,  og  i  Myntergade  bor  han  eller  har 
han  boet".  Oprindelig  hed  denne  Farbroder  Jacob,  senere 
kaldte  han  sig  Jacobsen  eller  Grønhøj.  M.  ved  ikke  nøje 
hvilket  og  ved  heller  ikke,  hvordan  det  er  gaaet  ham. 
Denne  Jacob  tog  frivillig  Tjeneste  paa  Flaaden  1801  iste- 
denfor  sin  Broder  Frederik,  der  var  overmaade  bange 
for  at  blive  udkommanderet  paa  lang  Tjeneste.  Derved 
slap  Jacob  med  tre  Maaneder,  hvorimod  Frederik  senere 
blev   tagen   og  sendt   ud   i  flere   Aar. 

Han  førte  os  om  i  Huset  og  i  Værkstedet,  og  det  er 
Altsammen  præget  af  Orden  og  Renlighed.  Mærkeligst 
er  hans  Sovekammer.  Midt  paa  Gulvet  staar  hans  Seng, 
af  Form  og  Størrelse  omtrent  som  en  Ligkiste,  men  ved 
Hovedgjærdet  forsynet  med  en  Læsepult.  Stuens  sydlige 
Væg  er  helt  beklædt  med  smaa,  grønne  Skabe;  man  skyder 
Skabets  Laag  tilside,  og  saa  er  der  fuldt  af  Bøger,  hi- 
storiske, juridiske,  agronomiske,  moralske,  medicinske. 
Jeg  slog  op  ved  et  Mærke  i  en  af  Bøgerne;  det  var  Stili- 
chos  Historie.  Lidet  drømte  jeg  ved  Stilichos  Grav  i 
St.  Ambrosiuskirken  i  Milano,  at  en  Husmand  ved  Blok- 
hus studerede  hans  Historie.  De  medicinske  Bøger  stu- 
derer Jens  Munk  nok  for  sin  Helbreds  Skyld.  Han  hol- 
der streng  Diæt,  spiser  næsten  aldrig  Kjød,  og  derfor 
sige  Folk,  at  han  lever  af  Vand  og  Brød. 

Han  ejede  3  Skill.  og  en  brækket  Kridtpibe,  da  han 
som  ung  Svend  kom  fra  Aalborg  til  Nørre-Sundby.  Han 
arbejdede  længe  for  10  Skill.  om  Dagen,  bosatte  sig  saa 
og  er  nu  ved  at  arbejde  meget  bleven  en  holden  Mand. 
Der  var  Fynd  i  Tonen,  da  Niels  Mortensen  senere  sagde, 

at  baade  han  og  hun  have  Penge.  Hun  er  en  Pige,  han 
lever  med,  men  adskilt  fra  baade  i  Henseende  til  Bord 
og  til  Seng.  Hvorfor  de  ere  flyttede  sammen,  kan  Ingen 
forklare.  Jeg  saa  hende  ikke. 

Jens  Munk  gik  i  Førstningen  meget  flittig  i  Kirke.  Saa 
udvalgte  man  ham  til  at  staa  for  Fattigblokken,  og  saa 
kom  han  der  aldrig  mere. 

—  Henad  Eftermiddagen  gik  jeg  ud  med  Hr.  Klitgaard 
for  at  se  en  stor  Stendysse  noget  osterpaa  i  Klitten  ved 
Hune  Kirke.  Vi  kom  forbi  en  vandrende  Klit;  den  var 
gaaet  i  Retning  fra  Nord  til  Syd  og  havde  kun  efterladt 
ganske  lidt  Sand  paa  Muldjorden.  Man  behøvede  blot  at 
ridse  med  Stokken  for  at  se  det  sorte  Muld.  Her  er 
altsaa  haandgribeligt  Bevis  paa  Sandflugten:  hvordan  den 
har  overvældet  frugtbar  Jord,  og  hvorledes  den  endnu 
kan  falde  paa  at  bevæge  sig. 

Stendyssen  eller,  som  man  ogsaa  kalder  den,  Thing- 
højen  ligger  ved  den  østlige  Ende  af  en  stor  Eng.  der 
er  omgiven  af  næsten  parallele  Klithøje.  Højen  er  paa 
sin  øvre  Rand  besat  med  store  Sten;  den  er  113  Skridt 
lang  og  15  Skridt  bred;  dog  naa  Stenene  nu  ikke  over 
hele  Længden  mod  Vest.  Midtpaa  er  en  meget  stor  Sten, 
hvorpaa  har  ligget  en  anden,  og  her,  siger  man,  har 
været  et  Offeralter.  Paa  Højens  østlige  Ende  er  en  Kæmpe- 
høj, som  er  udgravet.  Det  er  tj-deligt  nok:  Her  imellem 
Sandhøjene  staar  man  i  Midtpunktet  af  et  Landskab,  der 
engang  var  velbebygget  og  beboet  af  stridbare  Mænd. 

Naar  var  det?  Hvo  var  det?  Mig  er  det  underligt, 
thi  jeg  skrev  om  disse  Folk  i  Italien,  og  nu  staar  jeg 
ved  deres  Gravsted.  Vendler  eller  Vendiler  eller  Vandaler 
hed  den  Vikingehær,  der  under  Genserik  landede  ved  Ostia. 
indtog  Rom  og  førte  Billedstøtter  bort  fra  den  evige  Stad 
til  at  pryde  dens  gamle  Fjende  Karthago^).  Romerne 
hævnede  sig  med  et  Ord:  de  kaldte  denne  Adfærd  Vendi- 
lisme.  Vandalisme,  og  vi  have  godmodig  optaget  og  an- 
vendt Ordet,  som  om  Vendelboernes  Vikingefærd  var  Bru- 

1)  Om  deUe  Tog  til  Rom  har  jeg  skrevet  i  „Fortællinger  og  Skil- 
dringer fra  Rom",  2det  B.  Pg.  86  og  fl.  Men  jeg  paatager  mig  intet  Be- 
vis overfor  de  Lærde  med  Hensyn  til,  at  Vendiler  og  Vandaler  efter 
Nogle  (Suhm)  bekæmpede  hinanden  heroppe  i  Norden,  men  efter  andre 
(Plinius)  i  Syden  vare  eet  Folk. 

talitet  og  Barbari  i  usædvanlig  Grad.  Vel,  stærke  og 
grumme  Krigere  have  de  været.  Vidste  man  det  ikke  af 
Andet,  kunde  man  slutte  det  af  en  saadan  Thinghøj  og 
Begravelsesplads,  der  er  saa  mægtig,  saa  barsk  i  selve  sin 
Regelmæssighed,  og  hvis  utilhugne  Stene  i  Afstand  ser 
ud  som  Underkjæben  af  et  vildt  Dyr  fra  Forverdenen. 

Have  de  her  Begravne  ikke  hørt  til  hin  Slægt  af  Ven- 
delboer, saa  kunne  de  have  hørt  til  dem,  der  senere,  ifølge 
Poul  Warnefried,  optraadte  i  Italiens  Historie  under  Nav- 
net Langbarder.  Oehlenschlåger  har  i  „Langbarderne" 
og  Kingsley  i  „Hypatia"  henlagt  Sagnet  til  Vendsyssels 
Strand,  hvor  Kvinderne  en  tidlig  Morgen  gik  ned  vaaben- 
klædte  for  at  hilse  paa  Odin,  der  havde  lovet,  at  dem, 
han  først  saa  ved  Solopgang,  vilde  han  give  Sejr  i  Helte- 
færd. Da  han  saa  dem  med  det  lange  Hovedhaar  strøget 
ned  om  Kinderne  og  troede,  det  var  vendilske  Mænd, 
kaldte  han  dem  Langbarder. 

Det  var  paa  denne  Tid,  da  Kvinderne  paa  deres  Mænds 
Vegne  havde  sluttet  en  saadan  begejstrende  og  befrug- 
tende Pagt  med  Odin,  at  det  første,  store  Udbrud  skete 
ad  Syden  til. 

Rimeligvis  er  det  den  samme  Begivenhed,  der  ogsaa 
fortælles  saaledes,  at  der  var  Hungersnød  i  Landet,  og 
at  man  paa  Thinghøj  en  besluttede  at  dræbe  Oldinge  og 
Børn,  men  at  Gambaruk  eller  Gamle  Fru  Berthe  af 
Vendel  —  den  samme  Kvinde,  som  i  hint  poetiske  Sagn 
fik  Aabenbaringen  om  Odins  Hensigt  —  formaaede  sine 
Sønner  Aage  og  Ebbe  til  at  modsætte  sig  det  og  hellere 
gribe  til  en  Udvandring.  Sagnblandet  Historie  bliver  det: 
at  Vendlerne  droge  ud,  svulmede  som  en  Flod  ved  Til- 
strømning af  andre  Folk,  kæmpede  ved  Donau,  bemæg- 
tigede sig  en  Del  af  Spanien  —  Andalusien,  Vendilitia  — 
erobrede   Ægypten   og   indtoge   Rom. 

Var  det  fra  denne  Thinghøj,  at  en  af  Historiens  store 
Kilder  sprang,  ligesom  den  nu  udspringer  i  Tuilerierne? 

III. 

VREXSTED. 


Torsdagen  den  20de  Juli.  —  Adskillelsen  bør  vel 
helst  komme  uventet.  Jeg  anede  ikke  imorges,  at  jeg  idag 
vilde  have  forladt  Blokhus  for  at  søge  noget  Xyt,  Rej- 
sens andet  Formaal,  Scenerne  for  Vendelboernes  første 
og  sidste  Opror.  Men  selv  Borregaard  mente,  at  naar 
jeg  dog  engang  skulde  afsted,  kunde  jeg  ikke  faa  nogen 
bedre  Befordring  end  Kromanden  fra  Lokken,  der  var 
kommen,  og  saa  pakkede  jeg  ind  og  tog  Afsked,  skjøndt 
jeg  vilde  nødig.  Der  var  saa  stille-livligt  i  Blokhus;  det 
synes  mig,  at  man  der  kun  behøvede  at  røre  ved  et  Men- 
neske, saa  blev  det  interessant.  Og  det  gjør  mig  ondt,  at 
jeg  ikke  igjen  kom   over  til  Lars  Rod. 

Vi  kjørte  mod  Nord  gjennem  Saltum  og  Ingstrup,  hvor 
jeg  prøvede  det  mærkelige  Ekko  paa  Gan-Højen  ved 
Kirken  (Sagnet  om  Taarnet,  der  staar  skævt  til  Kirken, 
trykt  hos  Trap),  og  gjennem  den  korn-  og  kvægrige  Egn 
om  Trudslev.  Men  snart  blev  Egnen,  alt  som  vi  nærmede 
os  Kysten,  bar  og  sandet;  derpaa  saa  \i  Klitterne  tilvenstre 
og  Løkken  lige  for  os.  Røde  Tage  fra  flere  høje  Bj'g- 
ninger  (Magasiner)  skjulte  Horizonten;  det  saa  ud  til 
at  være  en  anselig  By.  Men  i  Gaderne  ligge  Sanddynger, 
der  hist  og  her  nj^sgjerrig  løfte  sig  op  mod  Vinduerne 
i  et  Hus  og  synes  ifærd  med  at  stige  ind.  Ret  egenlig 
talt  er  der  ingen  Gader;  Alt  ligger  adspredt  paa  en  Sand- 
mark,  Vejene  derimellem  ere  en  Labyrinth,  der  under- 
tiden udvider  sig  til  en  lille  Kartoffelmark,  en  Mødding 
eller  en  Tørreplads,  hvor  paa  Snore  hænger  den  yndede 
Fisk  Haar,  en  Slags  Haj.  Befolkningen  synes  at  være 
bleven  gnaven  af  at  gaa  i  det  dybe  Sand;  den  hilser  ikke 
og  ser  ikke  mildt  som  Blokhusfolk. 

Udenfor  det  første  Hus  staar  en  drabelig  Riddersmand, 
formodentlig  en  Hector,  Gallionsfigur.  Men  hvad  vittigt 
er  der  i,  at  Hector  er  kommen  paa  Land?  Nej,  Neptun 
udenfor  Sognefoged  Niels  Mortensens  Gaard  ved  Hune 
Kro! 

Gik  straks  med  Kromanden  til  Mollen,  hvor  han  havde 
et  Ærinde;  det  lod  næsten  til,  at  han  ikke  gjerne  vilde 
have  mig  med;  men  han  var  dog  ikke  uhøflig.  Møllen 
ligger  lidt  udenfor  Byen  og  synes  ikke  at  høre  til  Løk- 
kens Kommune  og  være  underkastet  dens  Brolægnings- 
væsen;  den  staar  paa  fast,  grøn  Jord,  Vi  gik  først  ind  i 
Vaaningshuset  noget  fra  Møllen,  og  af  min  Værts  Miner 
og  dæmpede  Stemme  antog  jeg,  at  han  bad  Mølleren  om 
et  Laan  af  Korn  eller  Mel.  Mølleren  sagde  endelig  Ja, 
og  saa  gik  vi  rask  over  i  Møllen.  Den  er  fra  Fod  til 
Top  beklædt  med  Lyng,  og  det  ser  ud,  som  om  den  havde 
en  laadden  Pels  paa.  Kromanden  henvendte  sig  til  Møller- 
svenden, og  efter  nogen  Tale  bleve  de  enige  om,  at  han 
kunde  have  det  i  et  lille  Træbæger.  Var  Laanet  ikke 
større,  saa  kunde  det  ikke  være  udelikat  af  mig  at  spørge 
om,  hvad  det  var,  og  jeg  erfarede  nu,  at  det  var  Mølle- 
fedt.  —  „Møllefedt!  Hvad  er  det?"  spurgte  jeg.  —  „Det 
er  en  Blanding  af  Hestefedt  og  Olie,  som  vi  bruge  til 
at  smøre  Axlerne  med."  —  „Men  hvad  skal  De  bruge 
det  Fedt  til?"  spurgte  jeg  min  Vært.  —  „Det  er  til  min 
syge  Dreng;  Doktoren  siger,  han  har  Gigtfeber;  men 
nu  har  han  kureret  paa  ham  i  sex  Uger,  og  det  har 
ikke  hjulpet."  —  „Naa,  har  Doktoren  saa  foreskrevet 
Møllefedt?"  —  „Nej,  jeg  var  i  Formiddags  hos  den  kloge 
Kone  i  Han-Herred,  og  hun  sagde,  at  jeg  skulde  gnide 
hans  Ryg  med  Møllefedt,  men  fra  Kværnene,  ikke  fra 
Axlerne."  —  „Men  det  synes  mig,  at  De  kjøbte  Medicin 
hos  Apothekeren  i  Saltum."  —  „Ja,  det  forordnede  hun 
ogsaa."  —  „Hvor  kan  nu  en  Mand  som  De,  der  ser 
ud  til  at  staa  over  de  Udannede,  tro  paa  den  dumme 
Kjærling  i  Han-Herred?"  —  „Ja,  naar  Doktoren  ikke  kan 
hjælpe,  hvad  skal  jeg  saa  gjøre?"  —  „Hvad  maatte  de  be- 
tale hende?"  —  „Hun  ta'er  Intet,  ikke  Andet  end,  hvad 
man  selv  vil  give  hende."  —  „Hvad  gav  De  hende?" 
„To  Rigsdaler." 

Det  Forsonende  ved  Manden  er,  at  han  har  grebet  til 
dette  som  formentlig  sidste  Udvej,  at  han  er  bedrøvet 
og  bekj^mret  og  hverken  skj^er  Udgifter  til  Doktor  eller 
til   Hex. 

Huset   er  malet,    alle   Vinduer   staa   aabne,   Værtinden 

har  Tandpine.  Men  jeg  kan  ikke  klage  paa  Folkene;  de 
have  givet  mig  et  meget  ordenligt  lille  Kammer  belagt 
med  Sivmaatter,  to  Lys  at  skrive  ved  og  ypperlig  Mælk. 

Fredagen  den  21de  Juli.  —  Løkken  er  trist  for- 
medelst sin  Storhed,  et  London  sammenlignet  med  Blok- 
hus (her  skal  være  500  Indvaanere),  uden  en  Kjøbstads 
borgerlige  Hygge  og  uden  Landlivets  Frihed  og  Frisk- 
men  siges  at  være  en  driftig  Losse-  og  Ladeplads  for 
Kjøbstaden  Hjørring,  med  hvilken  den  er  forbunden  ved 
en  to  Mile  lang  Chaussee,  ligesom  Piræus  var  forbunden 
med  Athen  ved  to  Mile  lange  Mure.  Der  er  fra  Kroen  for- 
holdsvis langt  og  tungt  til  Havet.  Vejen  til  Stranden, 
der  ved  Blokhus  næsten  romantisk  gaar  igjennem  en 
Hulvej  og  over  en  Klitbølge,  aabner  sig  her  med  bred, 
kjedelig  Gaben.  Derimod  laa  der  optrukket  paa  Stran- 
den langt  flere  Baade  end  ved  Blokhus,  et  helt  Dusin, 
ja  et  Skib  red  for  sit  Anker  lige  udenfor,  og  langt  ude 
saa  jeg  to  Skibe  for  fulde  Sejl  —  Vesterhavet  viste  sig 
pludselig  sejlbart.  Men  man  sagde  mig,  at  der  ikke  blev 
fisket  i  disse  Dage,  og  saaledes  glippede  mit  Haab  om 
at  komme  ud  en  Nat  med  Fiskere.  Paa  Tilbagevejen 
vilde  mit  Sind  ikke  forliges  med  Løkken,  og  jeg  beslut- 
tede derfor  at  gaa  bort  strax.  Ved  Bortgangen  traf  jeg 
en  Vogn  fra  Vrensted,  Manden  lovede,  at  ville  tage  mit 
Tøj  med,  og  saa  gik  jeg  hertil  (V*  Mil).  Jeg  kunde  ikke 
tage  fejl  af  Vejen;  thi  Egnen  er  saa  flad,  at  jeg  ikke  et 
Øjeblik  tabte  Vrensted  Kirke  af  Syne.  Det  var  en  dejlig 
Sommermorgen,  og  snart  var  jeg  mellem  yppige  Byg- 
marker, ja  der  var  en  Hvedemark. 

[Medens  Forf.  nu  spadserer  der,  bedes  Læseren  at 
underholde  sig  med  en  Skildring  af  Degnen  i  Vrensted 
og   Vendelboernes   sidste    Opstand]. 


Martin  Dietz, 

fremstillet  efter  Justitsacterne. 

Som  Baggrund  for  denne  lille  Mand  burde  egenlig 
anbringes  en  Skildring  af  Tilstanden,  navnlig  af  Em- 
bedsvæsnet  paa  hin  Tid.   Men  selv  om  man  havde  alle 

Materialerne  hertil,  vilde  det  være  en  vanskelig  Sag,  fordi 
Misbrug,  der  vilde  blive  at  paavise  i  Almindelighed,  kunde 
komme  til  at  ligge  for  tungt  paa  enkelte  Mænd,  som 
leve  endnu,  eller  deres  Børn.  Det  kan  vel  ogsaa  siges, 
at  der  er  Ting,  som  man  ikke  vilde  foretage  nu,  og  som 
man  dog  gjorde  dengang,  fordi  Forholdene,  hele  Atmos- 
færen var   anderledes. 

Et  Par  Antydninger  faa  være  nok.  Jeg  ved  en  Mand, 
der  i  Aarene  1820—21  som  6—7  Aars  Dreng  jevnlig  blev 
sendt  til  Byens  Toldinspektør  med  de  Ord:  „Jeg  skulde 
hilse  fra  min  Fader  og  bede,  om  han  maatte  laane  Stemp- 
let." —  Saa  fik  han  Stemplet  leveret  som  et  andet  Hus- 
geraad,  Faderen  stemplede  de  indsmuglede  Varer  med 
det  og  sendte  det  tilbage  til  Toldinspektøren,  der  for  sin 
Artighed  fik  Tak  for  Laan  og  en  god  Nytaarsgave  eller 
„Dusør". 

Toldinspektøren  var  en  gammel  Mand,  afholdt  og  agtet 
i  Byen  —  forsaavidt  man  tør  tale  om,  at  Tidens  og  Ste- 
dets Smaaborgere  forstode  at  agte.  Hvorledes  maa  man 
nu  tænke  sig  Toldbetjentene  stillede,  og  hvor  højt  stode 
Byens  andre  Embedsmænd?  Hvorledes  gik  det  til  ved 
Strandinger?  Hvorledes  i  Hoveri-,  Tiendesager  o.s.  v.  ? 

En  Anekdote  er  bekjendt:  Kongen,  Fredrik  d.  6te,  op- 
dagede engang  ved  en  Mønstring,  at  der  i  et  helt  Regi- 
ment var  lutter  Husmandssønner  paa  to  Mand  nær.  Der 
siges  nok,  hvad  han  opdagede,  men  ikke,  hvad  han  gjorde 
eller  udrettede  i  denne  Anledning;  thi  al  hans  absolute 
Vælde  formaaede  ikke  meget  i  Lagene,  der  strakte  sig 
fra  hans  Omgivelser  gjennem  Embedsmændene  ned  til 
Folket. 

Sagen  var,  at  der  vel  ved  de  store  Reformer  i  Slut- 
ningen af  forrige  Aarhundrede  var  indtraadt  en  mere 
folkelig  Tilstand,  Nationen  var  saa  at  sige  gjengiven  sig 
selv,  udfriet  af  den  forfærdelige  „Herremandstid",  til- 
hørte udelukkende  den  „nationale",  „folkegode"  Kong 
Fredrik  og  hans  Embedsmænd.  Men  inden  det  attende 
Aarhundrede  sluttede,  var  allerede  forsaavidt  en  Reak- 
tion begyndt,  som  man  —  varskoet  af  den  franske  Revo- 
lutions Udskejelser  —  nærede  Mistillid  til  Folket,  I  1799 
indskrænkedes  Pressefriheden,   og  saagodtsom   ved   hver 

paafølgende  Ulykke  udefra  kom  der  en  Plakat  eller  An- 
ordning imod  Pressen,  saa  at  der  ved  Fredens  Slutning 
faktisk  fandt  Censur  Sted,  og  vi  Andre  opdagede  først 
i  Aarene  30,  ved  Hjælp  af  daværende  Assessor  Algreen- 
Ussing,  at  der  var  et  lille,  lovligt  Hul  ud  til  Friheden. 
Den  grusomme  Tid  var  unægtelig  forbi.  Man  jagede  ikke 
længer  Bondekarlen  til  et  Barfred,  der  ikke  gav  ham 
Fred,  og  solgte  ham  ikke.  Bonden  red  ikke  Træhesten, 
stod  ikke  i  Halsjernet,  kastedes  ikke  efter  Herreman- 
dens Luner  i  Hundehullet.  Der  var  en  Oplysning  ikke 
blot  blandt  Embedsmænd,  men  ogsaa  blandt  Borgere, 
og  den  skinnede  idetmindste  paa  de  højeste  Bondehove- 
der. Regeringsmaskineriet  var  sat  i  god  Gang  og  gik  orden- 
lig. Men  den  ulj^kkelige,  tunge,  udtærende  Krig  1807—14 
havde  slappet  Alt.  Istedenfor  Grumhedens  rugede  Spids- 
borgerlighedens Tid  over  Landet:  smaalig  i  det  Onde 
som  i  det  Gode;  ikke  vanskelig  at  komme  overens  med, 
naar  man  blot  selv  vilde  være  gemytlig  —  thi  „Gemyt- 
ligheden", Hjertelighedens  Guld  omsat  i  Smaapenge,  er 
Spidsborgeriets  Valuta  —  langsom,  tvivlraadig,  ængste- 
lig, men  forresten  i  mange  sociale  Forhold  saa  barn- 
lig og  naiv,  at  man  kunde  længes  tilbage  til  den  Tid. 
som  de  Gamle  da  ogsaa  gjøre. 

Midt  i  hin  Tilstand  stilles  nu,  ikke  en  Heros,  men 
En,  der  ganske  hørte  til  den  og  dog  kom  i  Kamp  med  den. 

Dietz  blev  født  i  Tønder  1765;  hans  Fader  var  Dra- 
gon (Draguner);  men  Dietz  omtalte  ham  gjerne  som  en 
Soldat  af  adelig  Slægt.  Efter  at  have  gjennemgaaet  et 
seminaristisk  Kursus  og  været  Huslærer  i  det  Slesvigske, 
kom  Dietz  i  Aaret  1789  som  Skolelærer  til  Aalborg,  hvor 
han  blev  4  Aar,  og  derpaa  til  Randers,  hvor  han  for- 
blev i  14  Aar  og  i  nogen  Tid  var  vel  anset;  men  da  han 
levede  over  Evne  og  derfor  gav  sig  til  at  være  Vinkel- 
skriver, som  Nogle  sagde,  eller  saa  de  offenlige  Forholds 
Brøst  og  vilde  hjælpe  de  Undertrj'kte,  som  han  selv 
sagde,  kom  han  i  Vanrygte  hos  Embedsstanden  og  den 
højere  Borgerstand.  Han  beskyldtes  for  at  have  skre- 
vet et  falsk  Brev  fra  Kronprinsens  civile  Departement 
i  Kiel  til  Etatsraad  Caroe  i  Randers;  men  ved  For- 
hørene fremkom  intet  Bevis,  og  Sagen  blev  efter  Kron- 


DAGBOG  FRA  EN  REJSE  I  VENDSYSSEL  OG  THY  293 

prinsens  Ordre  neddysset.  En  Tradition,  der  naturlig- 
vis ikke  findes  i  Akterne,  siger,  at  Dietz  derpaa  kjøbte 
Vrensted  Degnekald  af  Grev  Rosenkrones  Tjener.  Til 
Vrensted  kom  han  i  alt  Fald  som  Degn  1807. 

Her  aabnede  sig  en  vid  Mark  for  den  Blanding  af 
Egennytte  og  Medfølelse  for  Almuen,  der  synes  at  have 
karakteriseret  Dietz.  Der  er  ingen  Tvivl  om,  at  Vend- 
syssel ikke  blev  godt  regeret,  der  var  meget  Tryk  og 
mange  Misbrug,  og  Dietz  gav  sig  til  at  udfylde  om- 
trent den  Plads,  som  nu  indtages  af  Bondevenner  og 
Presse;  men  han  maatte  naturligvis  gjøre  det  paa  en 
anden  Maade.  Han  havde  en  stor  Evne  til  at  vinde 
Bønderne  og  overtale  dem  endog  til  Ting,  der  vare  dem 
til  Skade,  talte  godt  for  sig,  skrev  ogsaa  godt  —  som 
man  endnu  kan  se  af  de  faa  Skrivelser  fra  ham  imellem 
Akterne  — ,  men  var  dog  meget  mere  snogeagtig  snu 
end  klog,  dristig  som  en  ægte  Lovtrækker,  saalænge  han 
troede  at  have  et  Lovens  Bogstav  foran  sig  til  For- 
skansning, uden  Overblik  og  derfor  ude  af  Stand  til 
at  indse,  hvad  hans  Indftydelse  paa  Bønderne  betød, 
og  hvorvidt  han  turde  gaa.  Hans  Virksomhed  bestod 
fornemlig  i,  at  han  skrev  Klager  baade  til  Kongen  og 
Kancelliet,  gav  juridiske  Raad,  skrev  Indlæg  i  Retssager 
—  til  hvilket  Øjemed  han  betjente  sig  af  to  Prokuratorer, 
hans  „Redskaber",  der  gave  Navn  til  og  officielt  førte 
Sagerne  —  blandede  sig  i  alle  Trætter,  instruerede  Vid- 
ner o.  s.  V.  Under  den  store  Sag  imod  ham,  optraadte 
en  Mand  som  hans  Fjende,  fordi  han  i  sine  Velmagts- 
dage ved  et  Par  „venlige  Linier"  havde  tvunget  denne 
Mand  til  at  betale  sin  Karl  hans  Løn.  Han  var  en  lille 
Konge,  omtrent  som  en  uafhængig  Redaktør  kunde  være, 
holdt  et  stort  Kontor  i  Degneboligen  —  thi  med  egen 
Haand  skrev  han  sjelden  — ;  af  Embedsmænd  og  Gods- 
ejere betragtedes  han  som  en  Næskonge,  en  Assassinfyrste 
eller  ligefrem  som   „en  Skurk", 

Det  var  navnlig  i  Sager  om  Hoveri,  Tiende  og  Skole- 
væsen, at  Dietz  tjente  Bønderne,  og  det  ikke  blot  ved  at 
tage  deres  Parti  i  en  enkelt  Sag,  men  ved  i  det  Hele 
at  antyde,  at  de  skulde  blive  eller  burde  blive  aldeles 
frie,  især  for  Hoveriet.  Han  skal  have  ladet  falde  Vink 
M.  Goldschmidt  i  Folkeudgave.  IV  19 

om,  at  Kongen  holdt  med  ham,  og  at  kun  Embeds- 
mændene stode  imod.  I  denne  Henseende  var  han  forud 
for  sin  Tid  og  Mønstret  for  en  senere,  da  man  ofte, 
naar  man  forlangte  Frihed,  holdt  paa  den  Fiktion,  at 
Bureaukratiet  stod  imellem  Kongen  og  Folket.  Fra  en 
højtstaaende  Embedsmand  har  jeg  hørt,  at  Dietz  engang 
skal  have  sendt  Kongen  en  røget  Lax,  og  da  han  fik 
en  Taksigelse  derfor  gjennem  Overhofmarskallatet,  viste 
han  Bønderne  Seglet  som  Bevis  paa,  at  han  stod  i  Korre- 
spondance med  Kongen.  Dog  har  jeg  Intet  fundet  derom 
i  Akterne,  hvor  ellers  Alt  er  bragt  sammen,  og  det  er 
mulig  en  Forvexling  med  det  fingerede  Brev  fra  Kron- 
prinsen. Det  generede  ikke  Dietz,  at  han  allerede  1811 
og  12  efter  Kancelliets  Ordre  fik  to  drøje  Irettesættelser 
for  at  have  søgt  at  indblande  sig  i  Besættelsen  af  Tise 
Skolelærerkald  og  for  at  have  \illet  ved  en  tvetydig 
Attest  fri  en  Karl  for  at  blive  Soldat.  Andre  Uheld,  saa- 
som  tabte  Processer  og  Klagers  Frugtesløshed,  nedbrøde 
heller  ikke  hans  Anseelse  hos  Bønderne;  de  holde  jo 
fast  ved  den,  de  engang  tro  deres  Ven. 

En  af  de  Embedsmænd,  der  fortrædigedes  af  Dietz, 
var  Amtmand  Sporon  i  Hjørring.  Dietz  havde  klaget  til 
Kongen  over  hans  „utilladelige  Handlinger".  En  Dag  i 
Oktober  1814  skulde  der  holdes  Overpolitiret,  og  Amt- 
manden saa  da  endel  Bønder  staa  opstillede  og  Dietz 
færdes  med  Papirer  imellem  dem.  Han  kaldte  Dietz  ind 
og  „foreholdt  ham  igjen  hans  Vinkelskriveri";  men  Dietz 
var  dristig  eller  „fræk",  hvorpaa  Amtmanden  slog  ham 
hans  Papirer  i  Øjnene,  greb  ham  i  Nakken  og  kastede 
ham  paa  Døren.  Dietz  gjorde  netop  saa  megen  passiv 
Modstand,  som  behøvedes,  for  at  Bønderne  skulde  se,  at 
han  voldsomt  kom  ud  af  Døren.  Saasnart  han  var  ude, 
sagde  han  til  Bønderne:  „Her  bliver  ingen  Retsdag  idag; 
I  have  selv  set,  at  Amtmanden  har  begaaet  Overfald 
paa  mig  i  Retslokalet."  Det  var  den  snilde  Vending, 
Dietz  strax  gav  Sagen:  Amtmanden  havde  krænket 
Thingstedets  Hellighed,  og  han  fik  Bønderne  til  at 
underskrive  en  Klage  herover  til  Kancelliet.  Han  troede 
nu  at  have  Amtmanden  fat  og  ytrede,  at  enten  skulde 
Amtmanden  eller  han  selv  fra  Embedet.  Men  Amtmanden 

fremstilkde  det  for  Kancelliet  saaleiles:  at  han  havde 
kaldt  Dietz  ind  i  sit  private  Værelse  og  af  Vrede 
over  hans  Uforskammethed  kastet  ham  ud.  Han  bad 
Kancelliet  om  beneficium  processus  gratuiti^)  for  at  op- 
lyse, at  han  havde  Ret  til  at  bebrejde  Dietz  Vinkel- 
skriveri,  og  for  at  bevise,  at  den  Klage,  som  Dietz  nu 
havde  faaet  Bønderne  til  at  underskrive,  var  falsk.  Han 
fik  sin  Ansøgning  bevilget,  og  saasnart  Bønderne  nu 
stode  overfor  en  skarp  Inkvisition,  gik  de  fra  Klagen  i 
det  Væsenlige  (om  Retslokalet;  thi  Retten  havde  jo  ikke 
været  sat,  og  Dietz  var  „altsaa"  banket  i  et  privat  Væ- 
relse). Samtidig  tilvejebragte  Amtmanden  saa  mange  Be- 
visligheder mod  Dietz  for  Vinkelskriveri,  at  Kancelliet  be- 
ordrede Justitssag  anlagt  imod  ham,  d.  29de  Maj  1815. 

Den  af  Amtmand  Sporon  beskikkede  Aktor,  Proku- 
rator Holm  i  Hjørring,  var  samfulde  to  Aar  om  at  samle 
Bevisligheder  imod  Dietz;  men  det  var  ikke  af  Mangel 
paa  god  Villie  fra  hans  Side.  Han  udstedte  et  Cirkulære 
til  verdslige  og  gejstlige  Embedsmænd,  Godsejere  og  For- 
valtere vidt  omkring  og  udbad  sig  Oplysninger  om,  hvad 
de  i  Almindelighed  havde  at  sige  imod  Dietz.  Fra  aDe 
Sider  kom  en  højst  ugunstig  Udtalelse.  Men  lad  os  blot 
ikke  overdrive  Betydningen  deraf.  Lad  os  tænke  os,  at 
under  Fredrik  den  6te  eller  Christian  den  8de  eller  den 
Dag  idag  et  Oppositionsblads  Redaktør  blev  sat  under 
Tiltale,  og  at  Alle,  han  havde  angrebet,  uden  Ansvar  kunde 
udtale  sig  for  Aktor  om  ham,  og  at  Ingen  blev  kaldet, 
som  for  Retten  kunde  udtale  sig  velvillig.  Og  værre  var 
det  naturligvis  for  Dietz,  der  unægtelig  ikke  havde  „rent 
Brød  i  Posen".  Den  Eneste,  der  udtalte  sig  blidt,  var 
Dietz's  egen  Præst,  Pastor  Segelke,  hvem  Degnen  netop 
havde  plaget  i  en  Skolesag.  Den  gamle,  fromme  Præst 
erklærede,  at  han  vel  havde  lidt  Udestaaende  med  Degnen, 
men  denne  havde  dog  i  det  Hele  passet  sit  Embede  for- 
svarlig og  vist  sig  hjælpsom  og  god  imod  ham;  han 
havde  altid  hjulpet  ham  i  og  af  Vognen  og  op  ad  Tise 
slibrige  Høj    (paa  Vejen   til  Annexkirken). 

Efter  to  Aars  Forløb  kom  da  Aktor  med  sin  formidable 
Samling   af   Beviser   eller   Anklager,   hvoriblandt   var   to 

^)  Fri  Proces. 

19* 

meget  alvorlige:  at  Dietz  havde  ytret  eller  i  en  Klage 
ladet  udtale,  at  da  Bønderne  ikke  havde  Nogen  til  at  for- 
svare sig  imod  gejstlige  og  verdslige  Embedsmænd,  kunde 
der  ventes  en  Opstand  i  Landet  —  og  at  han  var  direkte 
eller  indirekte  medskyldig  i,  at  Bønderne  paa  Kokkedals 
Gods,  der  vilde  være  fri  for  Hoveri,  havde  rottet  sig 
sammen   og   voldelig   overfaldet   Fors'alter   Hansen. 

Han  var  altsaa  „en  for  den  offenlige  Sikkerhed  farlig 
Person",  og  da  man  ikke  kunde  eller  vilde  lade  ham  blive 
ved  at  drive  sin  Kontorforretning  i  Vrensted,  blev  det 
besluttet,   at   han   skulde   arresteres. 

Vrensted  hører  nu  til  Børglum  Herred  med  Thingsted 
i  Hjørring;  men  dengang  hørte  det  til  Jerslev-Kjær  Herre- 
der med  Thingsted  i  Sæby.  By-  og  Herredsfoged  Boeck 
i  Sæby  var  derfor  den,  der  skulde  arrestere  Dietz,  og  han 
vovede  ikke  at  begive  sig  til  Vrensted  uden  militær  Be- 
dækning. Dog  behøvede  han  ikkun  tre  Mand  og  en  Under- 
officer for  at  bringe  den  frygtede  Degn  til  Sæby  (d.  9de 
Januar  1818). 

Dietz  blev  ikke  indsat  i  Byens  Arrest,  „ikke  fordi  denne 
jo  var  umenneskelig",  men  fordi  han  havde  hovne  Ben. 
Han  fik  Husarrest:  man  lejede  Værelser  for  ham  og 
hans  Familie  hos  Skomager  Schioldan,  og  til  sin  Ulykke 
fik  Schioldan  det  Hverv  at  passe  paa,  at  Dietz  ikke 
havde  Skrivematerialier,  og  forebygge,  at  han  modtog 
Besøg.  Byens  to  Politibetjente  skulde  hjælpe  Schioldan 
med  at  føre  dette  Tilsjm.  Men  ligesom  Marcus  Meyer. 
den  lybske  Krigsmand  i  Grevefejden,  ganske  ene  vandt 
Slottet  Varberg,  hvor  han  sad  fangen,  saaledcs  vandt 
Dietz  Byen  Sæby  og  først  og  fremmest  sin  Vært  og  de 
to  Politibetjente.  Man  samledes  hos  ham,  drak  Brænde- 
vin og  røg  Tobak,  holdt  consiliinn  politicujn^)  og  horte 
paa  hans  Klager  over  den  Uret,  han  og  Folket  led. 
Hans  Kone  var  af  den  vendelske  Bondestand,  et  dristigt 
Fruentimmer  og  desuden  med  nogen  Evne  til  at  spille 
Komedie,navnlig  til  at  falde  i  Besvimelse.  En  af  hans 
Døtre  var  gift,  og  hendes  Mand,  Jens  Larsen  Xørhalm. 
var  Dietz's  ivrigste  Discipel.  En  anden  af  hans  Dotro. 
Agathe,  var  19  Aar,  kjon,  tilbedet  af  en  Ungersvend  ved 

1)  Politisk  Forsamling. 

Navn  Christen  Mathiesen,  der  ligeledes  med  Liv  og  Sjæl 
sluttede  sig  til  Degnens  Sag. 

Den  Tilstand  kunde  ikke  vedblive,  og  Amtmand  Spo- 
ron  gav  Ordre  til,  at  Dietz  skulde  fores  til  Hjørring.  To 
Politibetjente  afsendtes  fra  Hjørring  for  at  bringe  ham 
dertil. 

Dette  var  det  haardeste  Slag,  der  endnu  havde  ramt 
Dietz.  At  skulle  føres  som  Fange  til  den  By,  hvor  den 
Mand  tronede  som  Amtmand,  hvem  han  havde  villet 
afsætte!  Han  besluttede  at  sætte  sig  imod  med  Hænder 
og  Fødder.  Han  sagde  til  sine  Venner,  at  Sporon  vilde 
have  ham  til  Hjørring  for  at  tage  Livet  af  ham,  at  der  alle- 
rede var  gjort  Forsøg  paa  at  sende  ham  forgiftet  Medi- 
cin fra  Sæby  Apotek  m.  M. 

Naturligvis  burde  Dietz  ikke  have  vidst  et  Ord  om, 
hvad  man  havde  til  Hensigt  med  ham,  før  han  var  over- 
givet til  Politibetjentene  fra  Hjørring;  men  der  blev  vist 
Mangel  paa  Konduite  fra  Politimesterens  Side.  Boeck 
var  bortrejst,  og  hans  Fuldmægtig,  Lieutenant  Mørck, 
konstitueret.  Dette  udlagde  Dietz  saaledes,  at  Boeck  toede 
sine  Hænder  ligesom  Pilatus,  og  at  Mørck  havde  af 
Sporon  faaet  2000  Rd.  for  at  udlevere  ham.  Mørck,  der 
strax  havde  fejlet  ved  ikke  at  holde  Ordren  hemmelig, 
gav  sig  nu  til  at  underhandle  med  Dietz,  og  først  da 
denne  afviste  alle  Underhandlinger,  drog  Mørck,  d.  22de 
August  1818,  frem  imod  ham  med  Byens  to  Politibe- 
tjente. Dietz  erklærede,  at  han  vilde  værge  sig  til  sidste 
Blodsdraabe  med  Øxe  og  Pistoler.  Hans  Kone  skreg  og 
faldt  i  Besvimelse.  Hans  Datter  Agathe  gik  imod  Mørck 
med  saadanne  Trusler,  at  han,  ifølge  egen  Tilstaaelse, 
blev  forfærdet.  Folk  strømmede  til.  Dietz's  17-aarige  Søn, 
Fredrik,  raabte  til  dem:  „Moder  kvæler  sig!'  (d.  v.  s. 
Moder  vil  hænge  sig!).  Mørck  befalede  sine  to  Politi- 
betjente at  lægge  Haand  paa  Dietz;  men  de  vægrede 
sig,  naar  han  ikke  selv  vilde.  I  en  Slags  Forsvarsskrift, 
han  senere  indgav,  kalder  Mørck  den  ene  af  Politibe- 
tjentene „en  gammel  Nathue",  den  anden  „en  stupid  og 
dum  Bondeflegel".  Selv  forsvarede  de  sig  senere  med, 
at  deres  Løn  ikkun  var  8V2  Rd.  om  Aaret,  at  de  hverken 
havde    Skilt   eller    Uniform    og    ikke    vare    vante    til    at 

gjøre  Polititjeneste.  Hjørring  Politibetjente  stode  hos  og 
erklærede,  at  det  var  paabudt  dem  at  bringe  Degnen 
til  Hjørring,  naar  de  fik  ham,  men  ikke  selv  at  tage  ham. 
Da  Mørck  nu  følte  sig  ude  af  Stand  til  at  overvælde 
Fjenden  og  saa  Almuen  stimle  sammen,  gjorde  han  — 
Appel  til  Borgervæbningen. 

Denne  var  et  Artillerikorps,  oprettet  under  Krigen, 
havde  talt  ca.  30  Mand,  adskillige  Gange  betjent  et  Kyst- 
batteri mod  engelske  Krydsere  og  opført  sig  agtværdig. 
Efter  Freden  vare  Kanonerne  kjørte  bort,  Korpset  blevet 
glemt  og  havde  næsten  glemt  sig  selv,  indtil  Mørck  for- 
drede dets  Hjælp  til  at  bekæmpe  den  oprørske  Degn. 
Trofast  adlød  det  Ærens  og  Pligtens  Stemme  og  mødte 
ca.  20  Mand  stærkt  under  sin  Chef,  Lieutenant  Aabel. 
der  af  Profession  var  Møller  og  i  Mangel  af  anden  Uni- 
form indfandt  sig  i  Møllerdragt.  Mængden  lo  og  spurgte, 
hvad  det  var  for  en  Uniform.  Det  kom  til  Ordvexling  og 
derpaa  til  Puf  og  Slag,  og  Sæbj-s  Artilleri,  der  havde 
staaet  sig  mod  Engelskmændene,  bukkede  under  for  de 
Sæbyske  Vendelboer,  men  havde  rigtignok  heller  ingen 
Kanoner.  Om  det  saa  var  Hr.  Mørck,  fik  han  Hatten 
slaaet  af  og  et  Dunk  i  Ryggen. 

Nu  sendtes  Stafetter  til  Hjørring  og  Aalborg,  og  fra 
sidstnævnte  By  rykkede  Lieutenant  Mantzius  med  20  Mand 
og  en  Underofficer  mod  Sæby,  hvor  han  indtraf  den 
25de  August.  Mantzius  „søgte  først  Audiens  hos  Dietz". 
som  der  senere  spydig  blev  sagt,  det  vil  sige:  han  gik 
ind  til  Dietz  og  forestillede  ham,  at  han  burde  være  for- 
nuftig og  følge  med  godvillig.  Men  Degnen  sagde  Xej. 
Saa  hentede  Lieutenant  Mantzius  sine  Tropper  og  ind- 
tog med  dem  en  Stilling  saaledes,  at  de  dannede  tre 
Sider  af  en  Firkant,  hvis  fjerde  Side  var  Schioldans 
Hus.  En  naiv  Tegning  mellem  Justitsakterne  viser  Sce- 
nen. Degnen  slog  Bolt  for  Døren.  Mængden  stimlede  til, 
og  Lieutn.  Mantzius  gjorde  dem  da  opmærksom  paa,  at 
hans  Soldater  havde  skarpladte  Geværer,  hvortil  Peder 
Krog  svarede,  at  Degnen  fik  de  ikke  uden  Blodsudgy- 
delse. Agathes  Bejler,  Christen  Mathiesen,  raabte  de  virke- 
lig tapre,  ægte  Vendelbo-Ord:  „Skyd  kun!  I  kan  dog  kun 
skyde  tyve  ad  Gangen!"  —  Agathe  lod  bringe  store  Sten 


DAGBOG  FRA  EN  REJSE  I  VENDSYSSEL  OG  THY  299 

op  paa  Taget  for  at  knuse  Soldaterne.  Hun  tilraabte 
Garver  Myhrman:  „Lad  mig  nu  se,  Myhrman,  at  De  hol- 
der med  Fader!  Lad  mig  se,  at  De  ikke  er  bange  for  de 
rode  Karle!"  —  Dietz's  Kone  var  bleven  lukket  ude,  da 
Degnen  stængede  Huset.  Hun  slog  en  Rude  ind,  sprang 
ind  ad  Vinduet  og  viste  Soldaterne  sin  Arm,  der  var  bleven 
skaaren  af  Ruden,  og  raabte:  „Det  er  det  første  Blod,  der 
flyder,  men  det  skal  ikke  blive  det  sidste!"  —  Jens  Lar- 
sen Nørhalm,  Degnens  Svigersøn,  fik  en  Ide,  der  senere, 
i  Aarene  30,  blev  benyttet  i  Paris,  men  omvendt,  af  en 
General  imod  Folket:  Han  og  en  Skare  Venner  fordrede 
Byens  Sprøjte  for  at  sprøjte  Soldaterne  bort  eller,  som 
de  sagde,  for  at  slukke  Ilden,  der  kunde  opkomme  i  Byen, 
naar  Soldaterne  skjød.  Kort,  det  var  Alvor.  Og  at  det 
ikke  var  blot  „en  af  Degnens  Kunster  og  Brændevin 
vildledet  Skare",  men  at  der  var  dyb,  moralsk  Uvilie  til- 
stede over,  at  Degnen  skulde  gives  i  Sporons  Vold,  kan 
ses  af,  at  en  Præst  Søndagen  forud  (d.  23de)  fra  Prædike- 
stolen havde  sagt  nogle  Ord  til  Fordel  for  Dietz.  Der 
blev  senere  korresponderet  mellem  høje  Autoriteter  om 
en  Undersøgelse  heraf;  men  man  fandt  det  klogest  at 
ignorere  det.  Flere  Borgere  havde  allerede  vægret  sig  ved 
at  modtage  Soldaterne  i  Kvarter,  og  ude  paa  Landet 
havde  Bønderne  vægret  sig  ved  efter  Tilsigelse  at  give 
dem  Befordring.  Imidlertid  stod  nu  Lieutenant  Mantzius 
med  sine  tyve  Mand  og  en  Underofficer  omringet  af 
Mængden  og  truet  ovenfra  af  Agathes  Artilleri.  Nogle 
Borgere  fandt  da  paa  en  lykkelig  Udvej  —  hvorfor  de 
senere  bleve  straffede  —  idet  de  tilbøde  Mantzius  deres 
Kaution  for,  at  Degnen  skulde  bUve  tilstede  i  Sæby  ind- 
til nærmere  Ordre.  Han  benyttede  dette  som  en  gylden 
Bro  for  et  Tilbagetog,  lod  sine  Tropper  indtage  en  fast 
Stilling  ved  Kjøbmand  Aabels  Gaard  og  afsendte  en  Rap- 
port, hvori  han  undskyldte  sig  med,  at  han  ikke  havde 
havt  „ubetinget  Fuldmagt"  —  vistnok  en  sand  Lykke 
baade  for  ham  og  for  Landet.  Han  tilføjede  forresten  i 
sin  Rapport  (citeret  af  Mørck),  at  Folket  optraadte  for 
Dietz,  „som  om  han  var  en  Helgen  og  Martyr  og  ikke 
en  Degn." 

Generalkommandoen  for  Nørre-Jylland  erfarede,  at  Hs. 

Majestæts  Soldater  havde  lidt  et,  rigtignok  ublodigt,  Neder- 
lag i  Sæby,  og  blev  energisk.  I  Aalborg  havde  dengang 
Hs.  Durchlauchtighed,  Landgreve  Vilhelm  af  Hessen  Kom- 
mando; om  den  Del,  han  tog  i  Sagen,  fremlyser  dog  Intet 
af  Akterne,  som  kun  indeholde  en  Seddel  fra  ham.  Men 
man  afsendte  uopholdelig  Kapt.  Stricker  med  200  Mand 
og  ubetinget  Fuldmagt.  Fredrik  d.  Sjette,  som  ved  Sta- 
fet fik  Underretning  om  Lieutn.  Mantzius's  furcidæ  Cau- 
dinæ^),  stillede  flux  de  jydske,  lette  Dragoner  og  det  sles- 
vigske Kyrasserregiment  til  Disposition.  Der  var  rigtig- 
nok af  hvert  Regiment  kun  ca.  40  Mand  inde;  men  de 
kongelige  Ord  løde  dog  strax  som  et  Rytterchoc.  Hel- 
digvis blev  det  ikke  nødvendigt  at  bruge  Kavalleriet.  Da 
Kapt.  Stricker  d.  28de  August,  efter  en  forsigtig  Marsch, 
som  om  Landevejen  gik  gjennem  Vendée,  drog  ind  i  Sæby 
og  Ruderne  dirrede  af  Trommeslagene,  sank  Hjertet  hos 
Alle  undtagen  hos  Agathe.  Denne  Pige  omtales  naturlig- 
vis meget  tørt  i  Akterne;  i  en  dansk  Kriminalsag  vilde 
selv  Napoleon  og  Alexander  den  Store  staa  magre  og 
smaa  som  „Komparenter",  „Tiltalte  '  eller  „Arrestanter", 
og  Slagene  ved  Arbela  og  Arcole  vilde  enten  blive  uomtalte 
eller  undersøgte  som  et  Opløb,  hvor  Vægterne  havde  faaet 
Prygl.  Man  maa  af  de  løsrevne  Ord  i  Vidneforklarin- 
gerne danne  sig  et  Billede  af  Agathe,  der  ved  Kapt.  Stri- 
ckers  Nærmelse  sendte  ridende  Stafetter  ud  for  at  rejse 
Fiskerne  ved  Bangsbo  Strand  og  Fladstrand  og  Bønderne 
i  det  Indre  til  Kamp  for  hendes  Fader.  Men  lykkeligvis 
slog  hendes  Haab  fejl.  Der  kunde  nok  ved  Malkonduite 
foranlediges  et  Opløb  for  Degnen;  men  saa  meget  var 
han  ikke  for  Folket,  at  det  for  hans  Skjld  skulde  rejse 
sig  mod  Statsmagten.  Dietz  blev  greben  i  Maren  Christen- 
datter Tranes  Madskab,  hvor  han  havde  skjult  sig;  han 
blev  lagt  i  Lænker  og  ført  til  Aalborg.  Det  opnaaede 
han  dog:  Sporon  fik  ham  ikke  til  Hjørring.  Agatiie  blev 
gjort  til  Krigsfange,  ligeledes  hendes  Moder  og  Broden 
hendes  Elsker  og  hendes  Svoger  m.  m.  Fl.,  ialt  51  Per- 
soner. Mindet  om  d.  28de  og  29de  August  staar  endnu 
levende,  om  end  maaske  i  Enkeltheder  ikke  ganske  nøj- 
agtigt, for  ældre  Folk.  Byen  betragtedes  som  erobret, 
')  Caudinske  Passer  (hvor  Romerne  led  et  Nederlag  mod  Samniterne). 

Skildvagter  stocle  rundt  om  den  og  tillodc  Ingen  at  kom- 
me bort  uden  Pas  fra  Kaptajnen;  Enhver,  der  vilde  ind, 
blev  anholdt.  Antallet  af  de  Arresterede  var  saa  stort, 
at  man  ikke  havde  Lænker  til  dem  og  heller  ikke  Plads  i 
Hovedkvarteret,  Kjøbmand  Aabels  Gaard;  endel  af  dem 
skulle  have  ligget  bagbundne  paa  Fortovet  Natten  over. 
Sagnet  siger  ogsaa,  at  Christen  Mathiesen  gik  omkring  i 
Byen  i  Fruentimmerklæder  og  narrede  Soldaterne,  indtil 
han  efter  3  a  4  Dages  Forlob  overgav  sig  frivillig,  og  at 
Peter  Krog  skjulte  sig  i  Heden  og  blev  som  et  Dyr  jaget 
af  Soldaterne,  der  skjød  efter  ham.  Men  Justitsakterne 
vise,  at  ikkun  Jens  Larsen  Nørhalm  undslap  paa  kort  Tid!. 

En  Kommission  blev  under  2den  September  s.  A.  ned- 
sat for  at  dømme  Dietz  og  hans  Medskyldige,  og  i  denne 
Sag  blev  tillige  den  forrige,  der  var  anlagt  mod  Degnen, 
inddraget.  Der  forefindes  et  privat  Brev,  dateret  3die 
Septbr.,  fra  et  af  Kommissionens  Medlemmer  til  Kan- 
cellipræsident Kaas,  hvori  han  melder,  at  Rygterne,  som 
„finde  Tiltro  endog  her  i  Byen"  om,  at  Almuen  har  rejst 
sig,  ere  falske,  og  at  man  har  godt  Haab  om  at  bevise, 
at  Degnen  Dietz  „er  den  Skurk,  han  virkelig  er". 

Kommissionens  Stemning  imod  ham  fremgaar  af  en 
anden  Omstændighed :  Man  forbød  ham  selv  at  føre  sin 
Sag  og  vilde  ikke  tillade  ham  at  se  de  Dokumenter,  der 
indeholdt  og  løttede  Anklagen  imod  ham;  Alt  skulde 
ledes  af  hans  Defensor.  Selve  Aktor  fandt  dette,  ikke 
uretfærdigt,  men  uhensigtsmæssigt,  og  Dietz  kom  til  at 
se  Akterne.  Defensionen  var  ikke  blandt  de  Dokumenter, 
som  jeg  fik  udlaant  fra  Justitsministeriet,  og  findes  heller 
ikke  i  Kongens  Fogeds  Arkiv,  hvortil  jeg  af  Ministeriet 
blev  henvist.  Dog  er  der  rimeligvis  ikke  Stort  tabt  der- 
ved. En  saadan  Provindsprokurator  har  næppe  levet  den- 
gang, som  turde  vove  at  føre  Defensionen  ved  at  under- 
kaste den  hele  Embedsstand  og  Regeringstilstand  en  skarp 
Kritik  og  vise,  hvad  Anledning  der  var  givet.  Rimeligvis 
har  Dietz,  da  han  „efter  erhvervet  Kancellitilladelse" 
selv  talte  sin  Sag  for  Højesteretsskranken,  sagt  endel  i 
denne  Retning;  men  det  er  selvfølgelig  ikke  opbevaret, 
og  med   al   sin   særegne   Dristighed   og  Sejghed   var  han 


302  DAGBOG  FRA  EN  REJSE  I  VENDSYSSEL  OG  THY 

dog  for  ubetydelig  til  at  forstaa  hele  Situationen  og 
maale  sig   med   den. 

Han  slap  bedre  end  Dr.  Dampe  kort  efter.  Ifølge  Kom- 
missionsdommen,  der  faldt  i  Juli  1819,  skulde  han  rig- 
tignok have  Haand,  Ære  og  Boeslod  forbrudt;  men  ved 
Højesteretsdom  af  9de  April  1821  forandredes  dette  til 
tre  Aars  Arbejde  i  Viborg  Tugthus  (foruden  naturligvis 
Embedsfortabelse  o.  s.  v.).  Ved  kongelig  Resolution  af  28de 
April  1824,  der  findes  anført  i  Kongens  Fogeds  Protokol, 
fik  han  et  Tillæg  af  to  Maaneders  Tugthusstraf  for  at 
afsone  nogle  Bøder,  og  det  ses  af  samme  Resolution,  at 
han  var  hensat  i  Kjøbenhavns,  ikke  i  Viborg  Tugthus. 
De  Slaveri-  og  Tugthusstraffe,  som  Kommissionen  havde 
ladet  regne  ned  over  hans  Medskyldige,  bleve  ligeledes 
betydelig  formildede.  Hans  Hustru,  der  af  Kommissionen 
var  dømt  i  Tugthuset,  blev  frifunden  for  videre  Tiltale, 
og  Agathe  som  Kommissionen  ligeledes  havde  tiltænkt 
Tugthus  i  tre  Aar,  slap  med  en  forholdsvis  lille  Straf. 
Men  hvo  af  de  Dømte,  der  ejede  Noget,  blev  ødelagt  ved 
Processen,  der  efter  et  omtrentligt  Overslag,  jeg  har 
gjort  i  Henhold  til  nogle  af  Kommissionens  Regninger, 
kostede  c.   12,000  Rdl.  Sedler. 

Da  Dietz  kom  ud  af  Tugthuset,  fik  han  en  aarlig 
Understøttelse  af  Frederik  d.  6te.  Han  tog  igjen  Ophold 
paa  Skuepladsen  for  sin  tidligere  Virksomhed  og  fortsatte 
denne.  En  æret  Meddeler  har  i  Aarene  1825  og  26  set 
Koncepter  til  Klager  og  Indlæg,  skrevne  af  D.,  og  altid 
havde  han,  belært  af  Erfaring,  skrevet  underneden:  „For 
Alting,  hold  Jer  til  Sandheden".  Det  lykkedes  ham  bl.  A. 
at  skaffe  nogle  Bønder,  der  mente  sig  forurettede  ved 
Udskiftning  af  Klitlodder,  Ret  imod  Landinspektøren.  Han 
skildres  endvidere  som  en  jovial  Mand,  „en  herlig  Sel- 
skabsbroder", der  kunde  fortælle  mangfoldige  Anekdoter 
og  paa  staaende  Fod  gjøre  gode  Rim,  f.  Ex.  over  en 
Snaps.  Men  det  hjalp  ham  ikke;  han  kom  igjen  i  Kast 
med  Embedsstanden,  blev  arresteret  og  maatte  bort  fra 
Egnen.  Han  begyndte  i  Aaret  1834,  da  han  synes  at  have 
boet  i  Kjobenhavn,  at  udgive  sit  Levnetslob;  men  kun 
1ste  Hefte,  der  omhandler  hans  Slægt  og  Ungdom,  ud- 
kom; Fortsættelsen  standsedes,  enten  af  Doden  eller  ved 

et  Magtsprog  —  thi  man  sagde,  at  Frederik  d.  6te  ikke 
vilde  have  Sagen  omtalt.  Paa  Grund  af,  at  Fiskere  i 
Sæby  kom  i  Ulykke  for  hans  Skjdd,  er  hans  Minde 
saa  forhadt  blandt  deres  Efterkommere,  at  da  den  be- 
kjendte,  nys  afdøde  Skolelærer  Rasmus  Sørensen  i  1849 
stillede  sig  til  Rigsdagsvalg  i  Sæby,  og  man  havde  ind- 
bildt Fiskerne,  at  han  var  en  Fætter  af  Dietz,  vilde  de 
prygle  ham  ud  af  Byen,  og  det  lykkedes  kun  med  største 
Møje  Politiet  at  sikre  hans  Bortrejse.  Hvorledes  Mindet 
i  en  anden  Retning  vedligeholdt  sig,  kan  ses  af,  at  Løjtn. 
Stricker  —  formodenlig  en  nær  Slægtning  af  Kaptajnen, 
der  besatte  Byen  —  i  1848  stod  ved  et  Kompagni  Vendel- 
boer og  sagde  til  dem:  „Jeg  skal  lære  Jer,  Dietz's  Sønner, 
at  lystre!" 

En  af  D.'s  Døtre,  rimeligvis  Agathe,  lever  endnu  i 
Vendsyssel;  men  jeg  opsøgte  hende  ikke,  for  ikke  at  for- 
styrre den  gamle  Kone  med  Minder  om  de  onde  Dage 
eller  om  de  gode  Dage,  da  Christen  Mathiesen  vilde 
ladet  sig  skyde  for  hendes  Øjnes  Skyld,  og  da  hun  selv 
vilde,  om  hun  kunde,  have  styrtet  Frederik  d.  6te  fra 
Thronen  for  at  frelse  sin  Fader.  Jeg  maa  da  ogsaa 
sige,  at  jeg  dengang  kun  kjendte  hende  ufuldstændig  og 
mest  af  Sognefoged  Niels  Mortensens  Erindringer,  og 
disse  kunde  jo  i  Enkeltheder  lyde  underlig.  Saaledes 
roste  han  Dietz's  Døtre,  og  der  mærkedes  en  Beundring 
i  hans  Blik  og  Stemme ;  men  Ordene  løde  saaledes 
Dietz's  Drenge  duede  ikke,  men  Døtrene!  de  var  ligesaa 
stærke   i  Kjæften   som   han   selv. 

Mange  andre  Enkeltheder  af  Foranstaaende  vare  mig 
ubekjendte,  da  jeg  var  i  Vendsyssel;  thi  jeg  fik  først  ved 
min  Hjemkomst  Akterne  udlaante  fra  Justitsministeriet. 
Jeg  antog,  at  Urolighederne  havde  fundet  Sted  i  selve 
Vrensted. 


Kl.  10  kom  jeg  hertil  og  gik  ind  til  Dietz's  (ikke  di- 
rekte) Efterfølger,  Hr.  Skolelærer  Holm.  Han  vidste  dog 
ikke  Mere  om  Degnen  end,  hvad  han  allerede  havde  for- 
talt  ved   Auktionen   i  Saltum,    og   førte   mig,   for   at  jeg 

kunde  læse  de  gamle  Skoleprotokoller,  til  Præstegaarden. 
Næst  et  rigtig  godt  Velkommen  fik  jeg  ogsaa  Protokol- 
lerne, og  da  jeg  havde  læst  et  Par  Timer  og  gjort  Udtog, 
og  Provsten  havde  sagt  mig,  at  han  ,,en  af  Dagene"  vilde 
gaa  med  mig  til  gamle  Mænd,  der  havde  kjendt  Dietz, 
gjorde  vi  en  Udflugt  til  Tise.  Før  vi  kjorte,  var  jeg  med 
Provsten  et  Øjeblik  paa  Kirkegaarden.  Der  er  en  meget 
stor  Sten  over  Præsten  Segelkes  og  hans  Hustrus  Grav; 
men  ellers  er  der  ingen  Gravsten;  ja,  der  er  i  Reglen  ikke 
engang  Tegn  eller  Mærke  paa  Gravene.  Folk  her  ville  ikke 
sørge  for  „det  gode  Sted".  I  levende  Live  udsøger  man 
man  sig  gjerne  sin  Plads,  de  Efterlevende  gjøre  Intet, 
naar  den  Døde  har  faaet  sin  Villie  og  Graven  er  lukt,  og 
man  sparer  saaledes  Udgift  til  Graver.  I  Vrensted  hand- 
ler man  altsaa  i  visse  Maader  efter  Ordet:  Lad  de  Døde 
begrave  de  Døde. 

En  Fjerdingvej  syd  for  Vrensted,  omtrent  midtvejs 
til  Tise,  ligger  paa  højre  Side  af  Landevejen  „Slottet '. 
Det  bestaar  af  nogle  regelmæssige  Jordvolde  i  Firkant, 
saa  lave,  at  man  godt  kan  kjøre  forbi  uden  at  se  dem. 
Hos  Trap  staar,  at  det  er  „et  Voldsted,  hvorom  Intet 
vides".  Men  T.  A.  Becker,  der  i  disse  Egne  er  Souveræn 
og  kan  opbygge  saa  mange  historiske  Slotte,  som  han  vil, 
ved,  at  det  var  en  Borg,  engang  tilhørende  Iver  Thøgersen, 
og  at  der  var  Indsejling  hertil  fra  Vesterhavet,  og  jeg  er 
uden  Kritik  vel  tilfreds  med,  at  den  tavse,  flade  Mark 
paa  denne  Maade  bliver  gjort  levende. 

Tise  Kirke  ligger  paa  Toppen  af  en  svær  Banke,  og 
deroppe  ser  det  ud,  som  man  stod  paa  Randen  af  et 
Forbjerg,  hvis  Fod  nede  i  den  flade  Dalbund  forhen 
beskjlledes  af  Hav  eller  Sø.  Der  er  en  mægtig  Udsigt. 
Ikke  blot  kunde  jeg  mod  Vest  se  en  Milsvej  over  Engene 
til  mine  dejlige  Bakkedale  ved  Saltum  og  til  det  taarn- 
skjæve  Ingstrup,  eller  mod  Nord  til  Børglumkloster,  der 
hvidt  og  med  rode  Tage  hæver  sig  i  IVi  Mils  Afstand 
paa  en  lignende  Bakke  og  bredskuldret-tankefuld  synes  at 
se  herover;  men  langt  mod  Nordvest  løfter  sig  det  svære, 
hedenske  Vennebjerg,  kristnet  med  hvid  Kirke,  i  Randen 
af  Synskredsen,  nedad  Vestkanten,  udenfor  Lønstrup  Klit 
og  Løkken,  er  Havet,   der  smeltede  sammen   med   frem- 

stigende,  sorteblaa  Tordenskj'cr,  medens  langt  mod  Syd 
Solen  skinnede  paa  Aalborg  Bakker  og  Ølands  Skov,  mod 
Nordost  paa  Vrejlev  Kloster  og  mod  Øst  eller  Sydost 
kastede  et  usikkert  Skjær  over  den  brune  Vildmose.  Det 
hele  Panorama,  Havet  ikke  medregnet,  er  omtrent  30  □ 
Mile.  Der  er  noget  ejendommeligt  Styrkende  ved  et  saa- 
dant  Syn.  Medens  Øjet  sluger  Afstanden,  synes  Lungerne 
at  have  Kraft  til  at  rumme  det  hele  Luftlag. 

Da  vi  kom  hjem  og  samtalede  om  Egnen  og  Almuen, 
havde  jeg  det  Held,  at  Romantiken  blev  bragt  paa  Bane. 
I  „Aalborgposten"  har  for  en  Tid  siden  staaet  en  Beret- 
ning om  en  Gaardmandssøn,  der  forelskede  sig  i  en  Hus- 
mandsdatter,  men  paa  ingen  Maade  maatte  faa  hende.  Da 
kom  Krigen  paa,  han  maatte  med,  og  faldt.  Saa  gik  hans 
Fader  ned  til  Husmanden,  tog  Pigen  hjem  med  sig,  satte 
ilende  til  Højbords  og  sagde:  „Her  er  nu  Din  Plads, 
Marie."  —  Dette  gav  Anledning  til,  at  man  fortalte  en 
Historie,  der  har  tildraget  sig  her.  En  Karl,  Søn  af  en 
Fæstegaardmand,  og  som  selv  ejede  et  Hus  (altsaa  Hus- 
mand), forelskede  sig  i  en  rig  Selvejergaardmands  Datter, 
og  hun  —  de  omtalte  hende  som  usædvanlig  smuk,  rar 
og  god  —  holdt  ogsaa  af  ham;  men  hendes  Forældre 
vilde  paa  ingen  Maade  vide  af  Partiet.  Faderen,  der 
ellers  skal  være  en  god  Mand,  blev  utaalmodig  over 
hendes  Udholdenhed  og  behandlede  hende  haardt.  Bl.  A. 
overlæssede  han  hende  med  Arbejde,  og  hendes  Elsker 
sneg  sig  til  hende  og  hjalp  hende  med  Arbejdet,  med  at 
malke  o.  s.  v.  Saa  fandt  Faderen  endelig  grundet  Anled- 
ning til  at  lade  dem  blive  gifte;  men  hun  maatte  ikke 
flytte  til  sin  Mand  og  blev  stadig  behandlet  ublidt.  Ende- 
lig, da  Barnet  voxede  til,  fik  hun  Lov  til  at  tage  hjem 
til  Manden;  men  saa  døde  hun  et  halvt  Aar  efter.  Fra 
den  Tid  af  glemte  Faderen  alt  Had  til  sin  Svigersøn  og 
behandlede  ham  som  en  Søn,  Det  Væsenlige  ved  Hi- 
storien gaar  imidlertid  bort  for  mig,  idet  jeg  vil  fæste  den 
paa  Papiret;  thi  ved  Fortællernes  Tone  kom  ikke  blot 
Pigen  frem  i  et  besynderlig  blidt  Skjær  af  Ynde,  men 
selv  Faderen  fik,  medens  de  talte,  trods  sin  Haardhed, 
Noget  ved  sig,  der  drog  mig  til  ham.  Det  gjorde  ham 
selv   ondt    at   være    haard,    synes    det;    men    den   gamle 

Orden  og  Tugt  skulde  hævdes;  den  Enkelte  skulde  bøje 
sig  for  „Familien". 

Ligesom  symbolsk  for  Romantikens  Evighed  selv  i  Vren- 
sted  er,  hvad  de  tilføjede,  at  Svigersønnen  har  en  Karl, 
for  hvem  en  Historie  nu  er  begyndt  paa  samme  Maade. 

Løverdag    den    22de    Juli.    —    Blandt    de    Mænd, 

vi  idag  besøgte  for  at  høre  om  Dietz,  var .  Han  stod 

ude  i  sin  Gaard,  og  han  forekom  mig  lovlig  ung;  men 
da  Provsten  strax  sagde,  i  hvad  Ærinde  vi  kom,  svarede 
han,  at  han  som  Dreng  godt  havde  kjendt  Dietz,  og  at 
Degnen  engang,  da  han  var  bleven  slaaet  af  en  Hest, 
havde  kureret  hans  Kalle.  Heraf  lærte  jeg  to  Ting:  at 
Kalle  betyder  Læg  (engelsk:  calf),  og  at  Degnen  ogsaa 
var  Kvaksalver.  Han  bød  os  indenfor.  Da  han  nu  havde 
taget  Hatten  af  og  sad  paa  Bænken  ved  Vinduet  i  stærkt 
Lys,  blev  jeg  frapperet  af  hans  Fysiognomi:  stort,  smukt 
formet  Hoved,  noget  Klogt  og  Godt  ved  Panden  og  i 
Øjnene,  en  fast,  bred,  usædvanlig  smuk  Mund,  der  min- 
dede mig  om  Oehlenschlåger.  Jeg  ved  ikke,  hvordan  Tan- 
ken kom  paa  mig;  men  da  Manden  et  Øjeblik  gik  ud, 
spurgte  jeg  Præsten,  om  han  ikke  var  i  Familie  med 
Svigerfaderen,  der  var  bleven  omtalt  iaftes.  —  „Hys, 
det  er  ham  selv."  —  Da  han  kom  tilbage,  talte  han  paa 
given  Anledning  med  Tilfredshed  om,  at  han  vel  var  Fæste- 
gaardmand  her,  men  havde  en  Selvejergaard  i  Nærheden, 
derpaa  om,  at  hans  Kone  desværre  bestandig  er  senge- 
liggende, og  at  hans  Datter  paa  den  sidste  Tid  er  bleven 
noget  svag.  —  „Hvor  gammel  er  hun?"  spurgte  jeg.  — 
„24  Aar."  —  „Saa  gift  hende  bort,"  sagde  jeg  mellem 
Spøg  og  Alvor.  —  „Ja,  ja,"  svarede  han  leende.  —  „Naar 
Pigebørn  ere  20  Aar,  saa  er  det  Tid  at  holde  Bryllup." 

—  „Ja,  man  maa  dog  vente,  til  der  byder  sig  En."  — 
,Aa,  De  har  nok  En  isigte."  —  Han  svarede  leende  Nej. 

—  „Saa  har  hun  maaske  selv."  —  „Ja,  det  var  jo  det 
Bedste,"  svarede  han  med  et  Smil  og  uden  ringeste  Tegn 
paa,  at  han  mindedes,  hvor  lidet  han  overfor  sin  ældste 
Datter  havde  villet  anerkjende  dette  Princip.  Men  hvor 
diplomatisk  han  end  holdt  sig,  som  en  ægte  Vendelbo, 
saa  talte  dog  hans  hele  Fysiognomi;  thi  vel  træffer  man 

nok  hos  Bønder  Udtryk  af  Aand;  men  et  saadant  Udtryk 
af  Sjæl,  af  noget  gjennem  Sorg  Blidnet,  i  et  kraftigt  An- 
sigt, synes  mig  sjeldent  iblandt  dem.  I  det  Samme  kom 
Datteren  ind  fra  Kjøkkenet  med  Smørrebrød  og  01.  Hun 
var  lille,  lidt  bleg,  med  en  ren  Profil,  ikke  betydelig, 
især  naar  man  efter  Beskrivelsen  havde  Søsteren  i  Tanke. 
Men  om  Munden  var  i  det  Øjeblik  et  lille,  svulmende, 
skjelmsk  Smil,  der  hævede  hende  udover  Bonde-  og 
Borgerstand,  ja  over  Adelstand  med,  helt  ind  i  det  Ideale. 
„De  Tiar  hørt,  hvad  vi  talte  om!"  sagde  jeg.  —  „Nej, 
jeg  har  ikke!"  svarede  hun  leende  og  blev  saa  livlig  kjøn 
derved.  —  „Jo,  thi  Du  lo!"  kunde  jeg  have  svaret  med 
næsten  bibelske  Ord. 

Endvidere  gik  vi  til  Fæstegaardmand  Christen  Kam- 
mager, omtrent  78  Aar  gi.,  sund  og  rørig.  Han  mindedes 
Dietz;  det  var  „en  knøv  Mand  med  Pidsk  i  Nakken". 
Men  Mere  kunde  eller  vilde  Christen  Kammager  ikke 
huske,  maaske  fordi  han  ved  disse  pludselige  Spørgsmaal 
troede,  at  der  skulde  rippes  op  i  Sagen  igjen,  og  en 
Vendelbo  bliver  under  saadanne  Omstændigheder  dob- 
belt forsigtig  og  mistænksom.  —  Niels  Jensen,  83  Aar,  er 
paa  Aftægt  hos  sin  Søn,  den  faste,  sindige  Selve jergaard- 
mand  Anders  Nielsen,  og  blev  vækket  af  sin  Middagssøvn 
for  at  give  os  Oplysninger;  men  den  stakkels  lille,  ven- 
lige Mand  med  de  rødmussede  Kinder  og  blaa  Øjne  syntes 
aldeles  fortumlet  derved  og  huskede  Intet.  Derimod  er  det 
rimeligt,  at  Christen  Rykind,  henved  de  halvfjerds,  med 
betegnende  rød  Næse,  vidste  endel,  men  ikke  vilde  ud 
med  det.  Jeg  har  fundet  hans  Navn  i  Protokollen  blandt 
Underskrifterne  paa  et  Andragende,  der  bekom  ham  ilde. 
Han  sagde  kun  saa  Meget:  at  Degnen  var  „en  grumme 
Mand  og  en  mægtig  Kirkesanger;  Ingen  kunde  naa  ham 
med  Røsten.  Han  var  baade  god  og  ond,  men  afholdt 
af  Bønderne".  Da  han  især  ved  det  Sidste  vaandede  sig 
meget  og  sagde,  at  han  havde  Trykken  for  Hjertekulen, 
vilde  jeg  ikke  spørge  ham  om  Andragendet. 

Her  er  det  første  Gang,  at  jeg  har  truffet  paa  Fæste- 
gaarde i  Vendsyssel,  og  jeg  er  overbevist  om,  at  en  Vild- 
fremmed paa  et  Kvarterstid  vilde  lære  ved  første  Blik 
at   kjende   Forskjellen    imellem   dem   og   Selvejergaarde: 

hine  lave,  skjæve,  lidet  renlige  udvendig  og  indvendig, 
disse  faste,  af  gule  Mursten,  lyse  og  rummelige  og  be- 
boede af  oprejste,  kraftige  Mennesker.  Sjelden  ligger  det 
paa  en  lille  Strækning  saa  tydeligt  for,  hvilken  Velsig- 
nelse Selvejendom  er  —  uden  at  man  derfor  behøver  at 
glemme,  til  hvilken  Velsignelse  Fæste  efter  Omstændig- 
hederne var. 

Jeg  har  nu  gjennemlæst,  hvad  der  i  Protokollerne  an- 
gaar  Dietz.  Han  var  misfornøjet  med  Skoleanordningen 
af  1814,  ifølge  hvilken  der  skulde  oprettes  to  faste  Skoler 
i  Sognet;  thi  saa  vilde  han  faa  meget  Arbejde  med  den 
ene  og  ikke  saa  godt  som  hidtil  kunne  passe  sit  juridiske 
Kontor.  Bønderne  vilde  naturligvis  heller  ikke  gjerne 
bygge  to  Skolehuse.  Saa  sagde  Dietz  til  dem,  at  Sognet 
heller  ikke  behøvede  to  Skoler,  en  var  nok,  og  den  vilde 
han  bygge  paa  egen  Bekostning  og  holde  en  af  ham  an- 
tagen Lærer  til  den,  hvis  han  maatte  faa  Skjøde  paa 
Degneboligen  m.  M.  Dette  ,,m.  M."  var  en  udmærket  god 
Jord,  der  stod  for  2  Tdr.  Hartkorn.  Bønderne  syntes 
godt  om  Planen  og  understøttede  med  en  Ansøgning 
Dietz's  Forslag;  men  Skolekommissionen  og  Bispen  mod- 
satte sig  det.  Saa  „truede  Degnen  Bispen  med  Protest ". 
og  Bønderne  indsendte  en  —  rimeligvis  af  Degnen  kon- 
ciperet —  Klage  til  Kancelliet  over  Bispen,  der  „mis- 
undte Degnen  og  chikanerede  ham".  (Der  var  Christen 
Rj^kind  med,  og  maatte  han  senere,  ligesom  de  Andre, 
eat  dirt,  tage  Ordene  i  sig  igjen}.  Saa  fulgte  Undersøgelse. 
Klager  og  Kontraklager,  bitter  Fejde  imod  Præsten,  Hr. 
Segelke,  og  Skolepatronen,  Justitsraad  Hillerup  paa  Børg- 
lum Kloster,  heftige  Udfald  i  Protokollen  mod  ,.Seigneur 
Dietz'",  hvilket  Altsammen  pludselig  standser  ved  Kan- 
celliets lakoniske  Meddelelse,  at  Degnen  var  sat  under 
Tiltale   for   Vinkelskriveri. 

Søndagen  den  23de  Juli.  —  I  Kirke.  Man  havde 
forberedt  mig  paa,  at  der  skulde  være  lidt  uhyggeligt, 
nemlig  formedelst  et  stort,  sort  Kors  med  en  blødende 
Christus,  der  imellem  Koret  og  Skibet  naar  tversover 
Kirken.  Maaske  fordi  jeg  var  forberedt,  virkede  det  dog 
ikke  saa  frastødende,  og  der  er  desuden  en  lille  Historie. 

for  hvis  Skyld  jeg  vilde  slemme  for,  at  Korset  blev.  Man 
havde  for  nogle  Aar  siden  faaet  Tilladelse  til  at  tage 
det  ned,  og  en  Tømmermand  skulde  ifærd  med  det;  men 
da  han  saa  Indskriften  paa  Bjælken:  „Straffen  blev  lagt 
paa  ham,   at  vi  skulde  have  Fred",   vilde  han  ikke. 

Medens  Provsten  tog  til  Annexkirken,  Tise,  gik  jeg 
ud  for  at  se  Ingstrup  Sø  og  traf  paa  en  herboende  svensk 
Gartner,  der  vilde  samme  Vej  for  at  skyde  Fugle.  Vi  kom 
forbi  „Slottet",  og  skjøndt  jeg  under  Prof.  T.  A.  Becker 
den  Fortjeneste,  han  har  indlagt  sig  ved  at  vække  Eg- 
nens Fortidsminder,  morede  det  mig  dog,  da  den  svenske 
Gartner  sagde:  „Det  skal  nu  A^ære  en  Borg!  Havde  der 
staaet  en  Borg,  saa  skulde  man  dog  ved  Gravninger  have 
fundet  Sten  i  Grunden!"  —  Det  syntes  mig  tænksomt 
og  sundt,  og  jeg  spurgte  ham,  hvad  han  da  antog,  der 
havde  været.  —  „Et  Batteri,"  svarede  han,  „en  Skandse, 
anlagt  af  Kong  Carl  d.  12te."  —  Forgjæves  gjorde  jeg 
ham  opmærksom  paa,  at  Carl  d.  12te  aldrig  var  1  Jylland, 
og  at  han  i  alt  Fald  maatte  mene  Carl  d.  10de.  Nej, 
Carl  d.  12te  staar  nu  engang  for  ham  som  Indbegrebet 
af  Sverrigs  Krigerhæder,  og  den  svenske  Gartner  gaar 
omkring  imellem  de  Danske  og  deres  Borg-Paastande  og 
pukker  indvendig  paa  sin  Nationalhelt. 

Ingstrup  Sø  blev  mig  vanskelig  at  finde,  fordi  Bønderne 
have  tappet  den  ud;  jeg  saa  kun  Siv.  Engang  var  Fiske- 
riet i  denne  Sø  —  ifølge  et  Dokument  fra  det  16de  Aar- 
hundrede,  citeret  i  Marm.  Dan.  —  „Eyendeel  til  Ing- 
strup Præstegaard  til  Hans  Kgl.  Mayestæts  aabne  Kjel- 
der og  Gjæsteherberg  der  sammesteds".  —  Paa  Tilbage- 
vejen blev  jeg  utaalelig  forfulgt  af  Viber,  der  havde  lagt 
Mærke  til,   at  jeg  var  forladt  af  min  væbnede   Eskorte. 

—  Vi  kjørte  over  til  Besøg  i  Ingstrup  Præstegaard. 

Her  er  en  af  de  ægte  Vendsyssel-Egne:  Højene  ligge 
ikke  i  Dalene,  men  Dalene  ere  Fordybninger  i  det  tilsyne- 
ladende svagt  bølgende  Land.  I  Dalen  ved  Præstegaarden 
og  opad  Højen,  der  dækker  den  mod  Vest,  er  en  med 
megen  Omhu  anlagt  stor  Have  og  Lund.  Aldrig  saa 
jeg  saa  høje  Ribsbuske  fyldte  med  saa  store  Bær  som 
her.  De  strække  sig  mange  Favne  fra  Vest  til  Øst,  i  Læ 
af  Lundens  Hyld,  Elm,  Popler,  Kastanier  og  Gran.  I 
M.  Goldschmidt  i  Folkeudgave.  IV  20 

Lunden  var  der  en  umaadelig  Mængde  Stære;  det  lod, 
som  naar  Havet  glider  hen  over  Smaasten,  „eller  som 
paa   Hamborgs   Børs", 

Nord  for  Haven,  i  et  mægtigt  Tørveskjær,  har  Præ- 
sten til  sin  store  Fornøjelse  opdaget  „Ivar  Thøgersens 
Vandvej".  Iver  Thøgersen  var  jo  den  Mand,  hvem  T.  A. 
Becker  har  gjort  til  Herre  paa  „Slottet",  og  vel  er  det 
ved  den  skete  Opdagelse  ikke  ganske  bevist,  at  Lunfjorden 
ad  hin  Vej  stod  i  Forbindelse  med  Vesterhavet;  men  Præ- 
sten har  under  et  tykt  Lag  Grus  fundet  Tørv  og  under 
et  stærkt  Tørvelag  Strandsand,  saa  at  det  er  godtgjort, 
at  hertil  naaede  Havet,  og  herfra  kan  „Iver  Thøgersen  ' 
være  sejlet  ud  mellem  Bakkerne.  Det  maa  være  meget 
morsomt  for  Prof.  B.  at  faa  en  Havstrand  bragt  for 
Dagen,  hvor  han  har  digtet  et  Fartøj. 

Nu  er  der  ved  en  Revolution  lukket  af  for  Havet,  saa 
at  det  ikke  kan  trænge  ind  i  den  snevre  Fjord,  der  fordum 
førte  hertil.  Det  er  nu  en  god  halv  Mil  borte;  fra  Ter- 
rassen kunde  vi  se  det  hinsides  Klitterne  og  med  Kik- 
kert i  kort   Tid   tælle  tyve  Sejlere  og  et   Dampskib. 

Præsten  har  syslet  meget  med  Kirkebøgerne  og  tillod 
mig  af  de  mange  interessante  Notitser  at  afskrive  et 
Par  Exempler  paa,  hvorledes  latinsk  dannede  Degne  i 
forrige  Aarhundrede  viste  deres  Aandrighed  i  latinske 
Vers. 

En  Mand  faldt  under  Tægning  ned  fra  Taget  og  døde 
deraf.    Vers : 

Heu,  ruit  in  terram  reparando  culmina  tecti. 
Tres   inde   hebdomadas   colica    tecta   capit.  i) 

Ved  en   anden   Lejlighed: 

Omnia  sunt  bona,  quando  clausula  bona.s) 

Et  tredie  Sted: 

Jove,  juva!  in  nomine  Jesu! s) 

Det  var  nu  den  Tids  Mode  at  paakalde  Jupiters  Hjælp 


1)  Ved  at  istandsætte  Husets  Tag  styrtede  han  ned  paa  Jorden:  tre 
Uger  efter  faar  han  Plads  i  de  himmelske  Boliger.  -)  Alt  er  godt,  naar 
blot  Laasene  er  gode.    ^)  Hjælp,  Jupiter:  I  Jesu  Navn! 

i  Jesu  Navn.   I  vor  Tid  vilde  en  „livlig"  Degn  vel  sige: 
Hjælp,   Thor,   i  Jesu   Navn! 

Men  det  er  mærkværdigt,  i  hvilken  tydelig  Skikkelse 
Livet  kan  rejse  sig  af  de  gamle  Kirkebøger,  og  jeg  følte 
atter  her,  mellem  de  mange  Billeder,  der  hastig  fore 
mig  forbi  og  bleve  til  Skygger,  at  man  ikke  ved  at  rejse, 
men  ved  at  bo  kommer  ret  ind  i  Landets  Sind,  Tanke 
og  Minder.  Selve  Præstegaarden  har  et  Kammer,  nu 
Gjæstekammer,  der  belyser  en  hel  Tilstand  for  hundrede 
Aar  siden.  Dette  Kammer  var  forhen  Del  af  et  særskilt 
lille  Hus,  der  hed  Barfred,  o:  Fristed.  En  Bondekarl, 
der  jagedes  af  sin  Herremand  for  at  blive  stillet  som 
Soldat  —  thi  Herremændene  leverede  Soldater  som  en 
anden  Naturalydelse  og  udtoge  dem  vilkaarlig  —  „søgte 
hen  til  dette  Barfred  efter  det  Spargement,  at  her  var 
et  Fristed,  og  torstak  sig  paa  Loftet  af  samme  Barfred, 
hvor  hånd  dog  fandt  ingen  Fred"  (Marm.  Dan.  Pg.  267). 
Man  hører  Jægernes  Hallo,  man  ser  det  stønnende  Vildt 
naa  ind  til  Fristedet;  men  hvad  man  ikke  let  kan  sætte 
sig  ind  i,  er  den  stirrende,  forpustede  Karls  Følelser, 
da  det  Sted,  han  troede  helligt,  ikke  har  Magt  mod  Herre- 
manden, da  man  med  Latter  over  hans  Skuffelse  giver 
ham  nogle  Pidskerap  og  saa  sender  ham  lænket  afsted 
til  at  lemlæstes  eller  dø  for  Noget,  han  ikke  kjender,  et 
Fædreland. 

Mandagen  den  24de  Juli.  —  Her  er  en  vind- 
skibelig Egn.  I  alle  Huse,  jeg  kommer  ind  i,  ser  jeg  en 
Væv.  Dog  lade  Gaardmændene  eller  rettere  deres  Koner 
sig  ingenlunde  nøje  med  denne  Husflid.  Det  er  deres 
Stolthed,  naar  de  faar  Besøg,  at  føre  Gjæsten  op  i  Stor- 
stuen og  tavst  oplukke  de  mangfoldige  Kister  og  Skabe 
fyldte  med  Silketøj,  Shavler,  Tørklæder,  Uldent  og  Lin- 
ned. Her  er  i  den  Henseende  „en  ikke  ringe  Luxus"; 
Moderne  skifte  bestandig,  og  hvad  der  bliver  aflagt,  bliver 
henlagt.  Forsynlig  er  man  tillige;  til  en  syvaars  Pige 
vævede  og  syede  man  en  Klokke,  som  hun  skal  have,  naar 
hun  kommer  til  at  gaa  til  Præsten.  Jeg  brød  mig  mindre 
om  disse  Gaardmandskoner  end  om  Husmandsfolkene, 
og  Fruen  viste  mig  den  Godhed  at  gaa  med  til  nogle  af 

20* 

disse.  Fra  en  midaldrende,  meget  snaksom  Kone  —  den 
Første,  hvis  Sprog  jeg  ikke  har  kunnet  forstaa  —  gik  vi 
til  Knurr-Maren,  en  lille  aldrende  Kone  med  livlige,  til- 
fredse, graa  Øjne.  Der  var  fattigt  at  se  til,  men  ikke 
urenligt,  og  der  var  noget  Fornøjet-Virksomt  over  det 
Hele.  Knurr-Maren  sagde,  da  der  laa  noget  Tøj  hen- 
kastet i  Stuen:  „Her  er  jo  noget  pøset;  men  vi  har  det 
godt  efter  vor  Lejlighed,  og  hver  maa  være  glad  ved  Sit." 
De  ere  Selvejere.  Sønnen  er  njiig  bleven  gift  med  et 
lille,  blondt,  just  ikke  smukt  Fruentimmer  fra  en  Naboby; 
men  hun  er  flink,  har  lært  sig  selv  at  hækle  og  skal  nu 
lære  at  væve.  De  havde  selv  vævet  Sønnens  Bryllups- 
klæder,  blaat  Vadmel.  Ligesom  disse  Folk  strax  havde 
troet,  at  vi  kom  for  at  spise  de  faa  Bær  i  deres  lille 
Have  og  tilbøde  at  sende  Fruen  Solbær,  saaledes  antog 
den  ulige  interessantere  Fæstehuskone  —  — ,  hvis  Dat- 
ter —  — 1)  gaar  til  Præsten,  at  vi  kom  for  at  faa  Noget, 
og  tilbød  et  Par  Ællinger.  Hun  har  et  bredt,  zigøjner- 
agtigt  Ansigt  —  men  er  ikke  af  Taterslægt  —  spillende 
mørke  Øjne  og  var  meget  venlig.  Hendes  Mand  er  Hus- 
mand, Bødker,  Hjulmand,  driver  undertiden  Stude  til 
Holsten  og  arbejder  for  Tiden  paa  Børglum  Kloster.  Hun 
talte  om  ham  som  en  Bekjendt,  hvis  Anliggender  ikke 
stode  i  Forbindelse  med  hendes.  ,.Han  har  Penge.'  sagde 
hun  og  antydede,  at  det  var  mange  Penge,  men  blev 
pludselig  forsigtig  og  tilføjede,  at  det  var  vel  500  Rdl. 
Men  han  er  gjerrig  og  giver  hende  aldeles  Intet.  Hun  maa 
sørge  for  Alt  ved  Hjælp  af  deres  lille  Jordlod  og  de  to 
Køer.  Hun  smager  aldrig  fersk  Kjød,  siger  hun.  —  ,,Men 
salt  Kjød?"  spurgte  jeg.  —  „Hvor  skulde  vi  faa  det  fra?" 
—  Da  hun  for  kort  Tid  siden  var  syg,  maatte  Fruen  op- 
bydes for  at  formaa  Manden  til  at  betale  Doktor:  Andre 
vilde  besørge  Kjorselen  gratis.  Han  sagde:  „Kan  De  sikre 
mig,  at  hun  saa  bliver  rask?  For  ellers  skal  jeg  betale 
Doktor  og  Begravelse  ovenikjobet."  I  den  Syges  Paahør 
sagde  han.  at   hun   ikke   kunde   komme  sig,   og  at   Dok- 


•)  De  virkelige  NavTie  er  ligesom  paa  et  foregaaende  Sted  udslettede, 
af  Hensyn,  som  blive  klare  i  det  Følgende.  Hvad  Alle  i  en  Egn  vide, 
kan  vel  fortælles  uden  Indiskretion  —  antager  jeg  — ;  men  udenfor  Eg- 
nen skulle  Navnene  i  visse  Tilfælde  ikke  gaae. 

torens  Besog  derfor  var  overflødigt;  men  endelig  gav 
han  efter  og  sad  saa  i  hele  Timer,  indtil  Doktoren  kom, 
med  Albuerne  paa  Knæerne  og  Hovedet  i  sine  Hænder. 
Da  Doktoren  sagde,  at  hun  kunde  komme  sig,  blev  han 
glad  og  næsten  kjærlig,  men  lod  hende  dog  senere  hele 
Tiden  under  Sygdommen  høre,  hvad  hun  kostede.  — 
Datteren  kom,  en  af  de  nydeligste  Piger,  jeg  nogensinde 
har  set  i  Almuen;  vever  og  frisk  og  saa  frejdig,  som 
om  hun  havde  været  meget  ude  i  godt  Selskab.  Der 
er  en  lille  Skjævhed  ved  Øjnene,  som  ikke  er  Skelen  og 
som  langtfra  at  skjæmme  giver  Fysiognomiet  noget  Rart 
og  Pikant,  Noget,  som  selv  den  bedste  og  klogeste  Kvinde 
ikke  kan  forstaa  eller  ikke  vil  forstaa,  men  som  kan  vendes 
til  det  Bedste.  Derfor  bad  jeg  om,  at  hun  maatte  komme 
til  at  tjene  i  et  rigtig  godt  Hus,  som  jeg  anviste.  Mine 
Ord  ere  værre,  end  jeg  tænkte.  Jeg  mener:  Dette  Barns 
Smil  og  Blik  antyde  en  erotisk  Begavelse,  der  ikke  bør 
falde  i  Hænderne  paa  den  Første,  den  Bedste.  Hun  kan 
faa  Alt  af  Faderen,  undtagen  Penge.  For  at  tjene  til  sin 
Konfirmationskjole  løber  hun  om  og  luger  og  gaar  ogsaa 
op  til  Børglum  Kloster  for  at  hjælpe  ved  Rapshøsten. 

—  Jeg  sagde  Farvel  til  Haven  med  „Filosofgangen"  og 
Ribsbuskene  bag  Diget,  med  det  ensomme  Valdnøddetræ, 
der  „har  forvildet  sig  til  Vrensted",  det  mærkelig  smukke 
Grønsvær  med  Rosenbuske  i  Læ  øst  for  Huset  ved  de  to 
Pære-  og  Kirsebærtræer  i  Espalier.  Har  nu  pakket  sam- 
men og  skal  sige  Farvel  ogsaa  til  Menneskene.  Ogsaa  her 
er  et  Blokhus,  men  af  en  anden  Art. 

—  Den  Mand,  som  kjørte  mig  til  Klostret,  var  ham, 
der  havde  været  gift  med  den  smukke  Pige.  Iblandt  Bøn- 
derne anses  han  for  „en  dannet  Mand",  og  han  har  da 
ogsaa  set  Noget  af  Verden,  været  med  i  Krigen  1848, 
tjent  i  Thy,  paa  Sjælland  og  Møen.  Ret  beset  er  han 
en  kjøn  Mand  eller  har  idetmindste  stundom  i  Blikket 
og  Smilet  noget  Opvakt,  Skalkagtigt,  ret  af  den  Slags,  som 
en  Pige  med  Følelse  kunde  vindes  af.  Jeg  vilde  bringe 
ham  til  at  tale  om  hende,  men  gik  saa  lang  en  Omvej,  at 
vi  nær  vare  komne  til  Klostret  først.  Fra  Møens  Klint  og 
Sjællands  Skove  bragte  jeg  ham  lykkelig  over  Fyen  til 
Vrensted  og  trak  saa  Kredsen  sammen  om  Svigerfaderens 

Gaard.  Saa  mærkede  han  vist,  hvor  jeg  vilde  hen;  men 
han  brød  ikke  igjennem,  gjorde  blot  Front.  —  „Det  er 
nok  en  velstaaende  Mand?"  sagde  jeg.  —  „Ja.'  —  „Han 
er  nok  ogsaa  en  driftig  Mand.'"  —  „Ja.'"  —  „Er  han  en 
god  Mand?"  —  „Ja— a;  villig  til  at  kjøre."  —  „Er  han  god 
imod  Datteren,  som  nu  er  hjemme?"  —  "Ja." 

Min  Strategi  havde  ikke  fort  til  Noget;  jeg  maatte 
dog  gaa  lige  paa  og  sagde:  „De  var  nok  gift  med  hans 
ældste  Datter."  —  „Ja  "  —  „Det  skal  have  været  en  rar 
og  smuk  Pige."  —  „Ja,  det  var  en  dejlig  Pige;  men  a 
fik  itte  Noget  ud  af  ham."  —  „Men  De  fik  Pigen,  og  det 
var  dog  det  Vigtigste."  —  „Ja." 

Jeg  lyttede,  om  han  ikke  skulde  tilføje  et  lille  Ord  om 
Kampen,  det  havde  kostet.  Nej ;  men  hvad  Krav  havde 
jeg  ogsaa  paa  en  saadan  Fortrolighed?  Saa  spurgte  jeg: 
„Hvorlænge  er  det,  siden  hun  er  død?"  —  „Ni  Aar. '"  — 
„Har  De  været  Enkemand  saa  længe!"  —  „Nej,  for  jeg 
giftede  mig  igjen  to  Aar  efter." 

Sic  trmisit  gloria  mundi^),  saadan  gaar  Romanen  over 
i  Virkeligheden. 

Netop  som  dette  var  afsluttet,  aabnede  sig  det  Nye 
for  mig. 


IV. 
BØRGLUM  KLOSTER. 


I  Afstand  ses  Børglum  Kloster  paa  den  høje,  brede,  til- 
syneladende nøgne  Banke  at  ligge  beherskende  over  Egnen 
vidt  og  bredt,  som  det  anstaar  en  gammel  Kongsgaard, 
Ridder-  og  Røverborg  —  thi  den  har  noget  nær  ogsaa 
spillet  sidstnævnte  Rolle  — ;  men  altsom  man  nærmer 
sig  og  bemærker,  hvor  frugtbar  Banken  er.  hvor  rigt 
Sæden  staar  der  eller  ligger  paa  Skaaren,  erkjender  man. 
at  den  ogsaa  blev  skjønsomt  valgt  af  Munkene,  der  som 
bekjendt  nok  vilde  have  en  Ørnerede,  men  med  bløde  Dun 
i.  Dette  Sted,  der  nu  ligger  ,,i  en  Afkrog  ",  var  engang  Cen- 
tralpunkt, Stiftets  gejstlige   Regeringssæde  og   undertiden 

1)  Saaledes  forgaaer  Verdens  Herlighed. 

af  Betydning  for  hele  Rigets  Politik.  Forslagne  Hoveder, 
myndige  Prælater,  baade  velsindede  og  ryggesløse  gejst- 
lige Herrer  have  gaaet  omkring  her  i  den  hvide  Kutte  O 
mellem  harniskklædte  jydske  Riddere  og  snu  jydske  Adels- 
mænd, og  havde  Christian  d.  4de  ikke  brugt  Kloster-  og 
Borgarkiver  til  Fyrværkeri,  saa  skulde  vel  bl.  a.  ogsaa 
dette  Sted  vise  sig  livligt  med  Fortidsbilleder.  Nu  maa 
Enhver,  der  kommer,  selv  bringe  Historien  med.  Men 
Murene,  imellem  hvilke  man  færdedes,  staa  endnu,  og 
Bygningerne  have,  tiltrods  for  alle  Omskiftelser,  bevaret 
noget  Storslaaet  og  en  skjøn  Simpelhed.  Richardts  Teg- 
ning i  „De  danske  Herregaarde"  vækker  rigtignok  ikke 
en  stor  Forestilling;  men  den  ligner  heller  ikke,  eller  for- 
medelst Standpunktet,  Kunstneren  har  troet  at  skulle 
vælge,  er  det  Karakteristiske  ikke  grebet.  Man  maa  fra 
den  meget  store  Forgaard  —  en  Firkant  dannet  af  Lader, 
Stalde  o.  s.  v.  —  komme  igjennem  den  høje  Port  ind  i 
selve  Kloster-  eller  Borggaarden,  en  firkantet  Plads,  om- 
trent 60  Alen  lang  og  bred,  med  Lindetræer  mod  Nord  og 
Vest  og  med  Kirken.  Denne  udgjør  Halvdelen  af  den 
nordre  Fløj  og  naar  desuden  betydelig,  næsten  med  sin 
halve  Længde,  udenfor  Klostergaarden  mod  Øst.  Den  er 
noget  over  132  Fod  lang.  Denne  Gaard  med  de  faste, 
høje  Bygninger,  med  dens  Lys  og  Skygge,  med  Linde- 
træerne og  med  det  Højtidelige,  som  den  hvide  Kirke 
tilføjer,  er  det  Karakteristiske  ved  dette  Sted. 

Kirken  fik  jeg  for  idag  kun  set  flygtig;  men  jeg  er  bleven 
orienteret  i  Huset.  I  det  sydvestlige  Hjørne  af  Hoved- 
bygningen, paa  1ste  Sal,  er  den  store  Kongesal.  Her  be- 
fandt sig  rimeligvis  Kong  Knud  den  Hellige,  da  Bøn- 
derne, førte  af  Thord  Skore  fra  Vrensted  og  Tholar 
Verpil,  droge  imod  ham  fra  Thingstedet  Hjørring.  Paa 
de  sidste  Ejeres,  Justitsraad  og  Fru  Hillerups,  Tid  var 
her  Kornloft.  Nu  er  Salen  gjort  istand  med  en  vis  Pragt, 
og  en  Kunstner  fra  Kjøbenhavn  har  paa  Væggene  malet 
de  oldenborgske  Konger,  fra  Christian  den  1ste  til  Frede- 

1)  Prænionstratenserne,  hvortil  Munkene  paa  Børglum  hørte,  vare 
en  Gren  af  Augustinemiunkene.  Navnet  kommer  af  pré  montre,  pratum 
monstratum,  den  af  Himlen  paaviste  Eng  ved  Coucy,  hvor  St.  Norbert 
saa  hvide  Skikkelser,  og  hvor  han  byggede  det  første  Kloster  af  den 
nye  Orden. 

rik  den  5te,  i  Legemsstørrelse.  En  lang  Korridor,  der 
endnu  hedder  Munkegangen,  med  Nicher,  hvori  Helgen- 
statuer vel  forhen  stode,  fører  herfra  til  Refektoriet. 
Dette  er  nu  afdelt  til  Gjæsteværelser,  Sovekamre  m.  M. 
Heroppe,  i  Nordvest,  har  jeg  mit  Logi,  i  det  samme 
Værelse,  hvor  for  en  Tidlang  siden  en  protestantisk  Bisp 
ikke  kunde  faa  Ro  at  sove,  fordi  et  Par  Munke  kom  og  sad 
ved  hans  Seng  og  saa  paa  ham.  Mig  lade  de  sagtens  i 
Fred;  jeg  faar  ingen  Løn  anvist  paa  deres  Gods. 

Der  er  en  anden  Spøgelsehistorie  henhørende  til  Ste- 
det, hvilken  jeg  hørte  af  gamle  Gaardmand  Christen 
Nielsen  paa  Kjættrup  Mark.  En  af  Børglum  Klosters 
forrige  Ejere,  Fredrik  Kjær,  var  efter  sin  Død  slem  med 
at  gaa  igjen,  og  Præsten  Ufødt  manede  ham  derfor  efter 
haard  Kamp  ned  i  Lunerne  (af  Sandflugt  udtørrede  Ind- 
søer); men  Præsten  maatte,  da  han  ikke  selv  var  ganske 
skyldfri,  tilstaa  Fredrik  Kjær  at  gaa  fri  en  Nat  hvert 
Aar.  Én  saadan  Nat  kom  en  Rejsende  ligesom  nu  jeg 
til  Børglum  Kloster,  og  idet  han  var  ved  at  gaa  tilsengs, 
indfandt  Fredrik  Kjær  sig.  Da  den  Rejsende  ikke  strax 
vilde  blive  bange,  pustede  Fredrik  Kjær  sig  skrækkelig  op, 
saa  at  han  naaede  helt  op  til  Loftet;  men  det  foranledigede 
kun  den  Rejsende  til  at  fremtage  et  Vridtbor,  bore  et 
Hul  i  Væggen  og  sige:  Du  kror  Dig  nu  saa  meget  med 
Din  Storhed;  men  kan  Du  gjøre  den  Kunst  at  krybe  ind 
i  det  Hul?  —  Det  kan  jeg  magelig!  raabte  Fredrik  Kjær  og 
krøb  derind,  hvorpaa  den  Rejsende  lukkede  for  Hullet, 
og  nu  sidder  Fredrik  Kjær  maaske  og  kukkelurer  lige 
tæt  ved  mig.  —  Ved  at  se  efter  i  Listen  over  Klostrets 
Ejere  finder  jeg  en  Fredrik  Kjær,  der  kjobte  det  1716  og 
døde  1742.  „Han  blev  adlet  1722  og  udnævnt  til  Cancelli- 
raad  1727;  men  samme  Aar  blev  hans  Adelskab  og  Vaa- 
ben  kasseret  for  en  af  ham  begaaet  svær  Forseelses  Skyld ; 
1735  fik  han  imidlertid  sit  Adelskab  igjen  og  et  andet 
Vaaben  og  blev  Justitsraad"  (Trap).  Som  Adelsmand  hed 
han  Kjærskjold.  Almuen  har,  som  det  lader,  ikke  villet 
anerkjende  dette  Adelskab,  men  lader  ham  for  hans 
Skjæbneomvexlings  og  formodenlig  ogsaa  for  andre  Tings 
Skyld  gaa  igjen  under  sit  borgerlige  Navn.  Hans  officielle 
Begravelse  er  ovre  i  Kirken. 

Tirsdagen  den  25de  Juli.  —  For  nogle  Aar  siden 
tilbød  Hr.  RottbøU  sine  Fæstere  Selvejendom.  To  Gaarde 
laa  tæt  under  Banken  mod  Sydvest,  begge  kaldede  Marie- 
gaard  (udtales  Marigaard).  Den  fattige  Peer  Marigaard 
kjøbte,  gjorde  Gjæld,  flyttede  sin  Gaard  et  Stykke  bort 
ud  imellem  sine  Marker;  den  formuende  Else  Marigaard 
—  Manden  nævnes  aldrig  —  vægrede  sig  ved  at  kjøbe, 
fordi  hun  haabede  paa  en  Tvangslov.  Hun  kunde  dengang 
have  faaet  Gaarden  for  5000  Rdl.;  dens  Værdi  steg  og 
er  nu  over  7000  (Godsforvalteren  siger  endog  8000).  Hun 
saa  Peer  arbejde  sig  frem  og  hans  nye  Gaard  hæve  sig, 
og  hendes  Fejltagelse  gik  hende  dybt  til  Hjerte.  At  be- 
tale for  sin  Gaard  næsten  som  Kong  TarquLnius  for  de 
sibyllinske  Bøger  kunde  hun  ikke  bekvemme  sig  til,  uagtet 
hun  stod  Fare  for,  at  jo  længere  hun  paany  betænkte 
sig,  desto  mere  vilde  den  stige.  Hun  er  nu  bleven  meget 
syg  —  hun  er  over  70  —  og  da  Fruen  gik  ned  for  at 
besøge  hende,  bad  jeg  om  Lov  til  at  gaa  med. 

Udenfor  har  Gaarden  Fæste-Fysiognomiet;  men  den 
første  Stue,  vi  kom  ind  i,  havde  strax  en  egen  Karak- 
ter; den  var,  skjønt  gainmel,  saa  ren  som  pustet,  og  der 
sad  tre  Piger,  den  ene  meget  kjøn.  Sønnens  tilkommende 
Brud,  og  kartede  i  dybeste  Stilhed.  Elses  Stue  var  inden- 
for, og  de  sad  tæt  op  til  Døren,  for  at  hun  kunde  høre 
Arbejdet.  De  sagde,  at  hun  var  meget  svag,  men  gav  ikke 
op  endnu;  „hun  troede,  at  Mælkefadet  ikke  kunde  blive 
sat  ordenlig  paa  Bordet,  uden  hun  selv  gjorde  det." 
Inde  hos  hende  var,  trods  den  varme  Sommerdag  og 
Solskinnet,  der  faldt  tungt  ind  paa  Gulvet,  lagt  i  Kakkel- 
ovnen. Den  gamle,  blege  Kone,  hvis  Hænder  rystede,  og 
hvis  Læber  vare  blaa,  sad  ene,  i  en  højrygget  Stol,  i 
sort,  tætsluttende  Vadmels  Kjole,  lig  en  Rejsedragt.  Hun 
syntes  mig  spinkel,  med  et  ret  fint  Ansigt,  men  med  et 
paafaldende  Udtr^^k  af  Fasthed,  Sejghed,  Tænksomhed 
i  de  graablaa  Øjne,  hvorvel  Sygdommen  nu  tydelig  nok 
havde  mattet  dem.  Hun  talte  om  sin  Død  som  nærfore- 
staaende,  men  fast,  uden  Sentimentalitet.  „Jeg  har  ingen 
verdslige  Sorger  mere,"  sagde  hun  i  saa  overbevisende 
Tone,  at  jeg  troede  det;  „jeg  tænker  kun  paa,  om  Vorherre 
vil  tilgive  mig  mine   Synder,   og  jeg  er  rede  til  at  gaa. 

naar  det  er  ham  behageligt  at  kalde  mig.  Men  det  gjør 
mig  dog  ondt,  at  saa  bliver  han  jen  tilbage."  Han,  det 
var  Manden,  der  har  været  som  Kone  paa  Gaarden,  mens 
hun  var  Mand.  —  Saa  talte  hun  om  Egnens  Folk,  spurgte 
til  Forpagterens  syge  Barn,  og  da  vi  fandt,  at  hun  blev 
altfor  træt  og  næsten  ikke  kunde  tale  tydelig,  vilde  vi  gaa. 
Men  saa  fik  hun  pludselig  nj'  Kraft  og  kom  frem  med, 
hvad  trods  hendes  Befrielse  fra  Verdsligheden  er  hen- 
des kjære,  stadige  Tanke :  Gaarden  —  om  Fruen  ikke 
vilde  spørge  Herren,  hvad  han  nu  (d:  siden  hendes  nære 
Død  kunde  tale  for  en  Nedsættelse)  vilde  have  for  den. 
Fruen,  der  vel  ikke  anser  dette  som  henhorende  til  sit 
Departement,  unddrog  sig  og  spurgte,  hvorledes  Else  nu 
plejer  sig.  Uagtet  hun  er  formuende  eller  endog  rig. 
vil  hun  ikke  have  Læge  hentet,  vedbliver  at  spise  Husets 
sædvanlige  Kost  og  afviste  Tanken  om  at  lade  kjobe 
lidt  extra  godt  01.  Gaarden,  Gaarden!  Det  er  tydeligt, 
hun  kan  ikke  dø  i  Fred,  uden  hun  faar  den  til  Selv- 
ejendom; men  hvorledes  skal  hun  kunne  afse  et  yder- 
ligere Tilskud  af  Penge,  som  hun  saa  vedholdende  og 
anstrengt  har  sparet  sammen?  —  Hun  vedbliver  at  staa 
for  mig,  som  om  hun  med  sin  egen,  stærke  Villie  havde 
prentet  sig  i  mit  Sind:  De  sikre,  forskende  Øjne,  Fing- 
rene, der  legede  som  med  Liglagenet,  den  hele  sejge 
Personlighed,  rastløs,  agtpaagivende,  rejseklædt,  ordnende 
Husets  Ting  som  til  Gjenkomsten. 

Derfra  til  Peer  Marigaard  og  saa  undervejs  hans  Mar- 
kers Frodighed  og  hans  lille  Have  i  Læ  bag  et  Dige. 
Gaarden  er  ny,  Stuehuset  grundmuret;  der  er  en  ud- 
mærket, kjølig  Mælkestue  (han  har  tvunget  sin  Kone  til 
at  gaa  ind  paa  de  nj-e  Ideer  og  lære  Mejeri);  i  Stalden 
er  der  4  Heste,  3  Føl,  11  Køer,  5  Kalve,  Alt  i  prægtig 
Orden,  og  han  taler  derom  paa  en  Maade,  der  vidner  om 
Villie  og  System.  Han  er  høj  og  stærkt  bygget,  med  en 
svær  Pande  og  fladtrykt  Næse,  der  giver  ham  en  Lighed 
med  Michel  Angelo;  selv  mens  han  fik  sin  Middagsmad, 
kunde  man  mærke  den  utrættelige  Arbejdssomhed  paa 
ham:  ret  en  Mand,  der  gaar  et  Ærinde  for  sig  selv  og 
sin  Slægt.  Storstuen  var  endnu  ikke  fuld  af  Kister,  som 
paa  andre  Gaarde ;  thi  de  have  kun  været  her  sex  Aar.  Men 

til  den  toaarige  Datter  var  dog  allerede  anskaffet  Bolster 
og  syet  uldent  Tøj  for  flere  Aar.  Det  forklarede  man  saa- 
ledes:  mens  Barnet  er  lille,  maa  man  sørge  for  det  Nød- 
vendige til  hende  som  Pige;  naar  hun  bliver  ældre,  skal 
der  sørges  for  Stads.  En  rødmusset  Dreng  paa  4  å  5 
Aar,  Sundheden  selv,  laa  i  et  renligt,  luftigt  Kammer 
og  sov.  Hans  ældre  Brødre,  8  og  9  Aar  gamle,  vare 
ude  i  Marken  at  arbejde. 

Da  vi  gik  derfra,  kom  den  første  Havgus,  jeg  har  mødt 
i  Jylland,  en  trods  Solskin  og  stille  Vejr  fra  Havet  op- 
trækkende Taage.  Allerede  foran  den  gaar  et  isnende,  koldt 
Pust.  Vi  naaede  næsten  flygtende  tilbage  til  Klostret.  Det 
begribes,  at  man  aldrig  kjører  ud  i  disse  Egne  uden 
Pels  og  Vintertøj. 

Efterat  have  vænnet  mig  lidt  til  den  nye  Temperatur 
gik  jeg  ud  for  at  opsøge  —  —  fra  Vrensted.  Det  er  en 
høj,  blond  Mand,  med  et  dumt,  hængende  Underansigt, 
Karikatur  af  Fredrik  d.  6te,  men  med  Øjne,  der  ere  desto 
snuere.  Naar  han  ikke  ser  op,  maa  han  kunne  narre  hele 
Verden  til  at  tro  ham  dum.  Jeg  hilste  ham  hjemmefra, 
og  da  vi  havde  smaasnakket  lidt,  sagde  jeg,  at  han  dog 
burde  holde  sin  kjønne,  lille  Datter  i  Hævd  og  ikke 
lade  hende  gaa  til  Rapsen,  men  selv  give  hende  Konfir- 
mationskjole. Han  vilde  nu  hellere  tale  om  andre  Ting, 
og  det  lykkedes  ham  ogsaa,  idet  han  pludselig  sagde. 
„Hun  har  to  voxne  Sønner."  —  „Hvem?"  raabte  jeg; 
„jeg  taler  om  Deres  Datter!"  —  „Nej,  min  Kone."  — 
„Hvorfor  siger  De,  at  hun  har  dem?"  —  Han  gav  mig 
Forklaringen  i  Ord,  der  skulde  være  fine  eller  dannede, 
og  som  bragte  den  anden  Mand,  der  stod  hos  og  arbejdede 
med  urokkelig  alvorligt  Ansigt,  til  at  sende  mig  et  Blik, 
det  skalkagtigste,  jeg  i  mit  Liv  har  mødt,  tror  jeg  for- 
vist, endskjønt  jeg  nu  har  set  adskillige  Vendelboblik. 
Det  besynderlig  Alvorlige,  Tungsindige  og  Mørke  i  dette 
Ansigt,  blandet  med  den  Lystighed,  der  saa  pludselig 
lyste  frem,  drog  mig  til  denne  Mand,  og  jeg  forsøgte  en 
Samtale,  som  dog  ikke  ret  vilde  gaa.  „Er  De  gift?" 
spurgte  jeg  ham.  Han  svarede  med  uforandret  Stemme 
Ja,  men  slog  Øjnene  ned. 

Jeg  forespurgte  mig  om  denne  Mand,  der  saa  sælsomt 

tiltrak  mig.  Han  var  med  i  forrige  Krig,  viste  sig  ud- 
mærket flink  og  tapper  i  tre  Slag,  deriblandt  Isted-Slaget, 
kom  hjem  som  en  Helt,  fejret  og  afholdt,  fik  et  stort 
Hus  i  Fæste  og  giftede  sig,  men  fik  Grund  til  Skinsj^ge. 
Som  det  da  kan  gaa  et  stærkt  Menneske,  der  elsker, 
vendte  han  sig  ikke  imod  den,  der  forvoldte  ham  Smerte, 
men  imod  selve  Smerten,  vilde  bedøve  den  og  drak,  drak 
voldsomt.  Alt  gik  tilbage  for  ham;  han  bad  selv  Gods- 
ejeren om  at  tage  hans  Fæstehus  fra  ham,  blev  ogsaa 
fri  for  Konen,  tog  Tjeneste  som  Arbejder  og  er  nu  igjen 
ædruelig,  sund  og  rolig,  et  stille,  dybt  Vand,  der  har 
været  tilbunds  oprørt. 

Der  er  mange  Romaner  med  Krig,  store  Valpladse, 
Kjærlighed,  Lykke,  Skinsyge,  Fortvivlelse,  netop  som  den- 
ne Mands  Liv;  men  en  saadan  Romans  Forfatter  tror  det 
i  Reglen  nødvendigt  at  lade  den  ende  med  et  Knald  eller 
et  langt  Suk,  og  næppe  vilde  nogen  Digter  kunne  frem- 
bringe en  Slutning,  der  lignede  denne  og  tillige  virkede 
saa  sympatetisk,  som  Virkeligheden,  Personligheden,  her 

Henad  Aften  gik  jeg  en  Spadseretur  med  Hr.  R.  ned 
paa  Sletten  mod  Nordvest  og  saa  paa  Havgusen.  Den 
ligner,  idetmindste  i  sin  Sommerskikkelse,  ikke  ganske 
sin  engelske  Slægtning,  der  fra  Nordsøen  og  over  Essex's 
Marskland  drager  op  langs  Themsen  og  lægger  sig  over 
London,  tung,  beklemmende,  gulbrun  (i  hvilken  Farve 
Kulstøvet  rigtignok  har  sin  Del).  Denne  Taage  er  lettere, 
men  formedelst  Havets  større  Nærhed  ogsaa  koldere, 
farligere  for  Vegetationen  og  Helbreden.  Den  var  saa  fin, 
at  den  bestandig  syntes  os  ikke  at  være,  hvor  netop  vi 
gik;  men  i  Afstand  stode  spidse,  sorte  Telte  paa  en 
hvidgraa  Slette  —  Bøndernes  Tage,  der  rakte  op  over  Taa- 
gen  —  og  da  vi  kom  tilbage,  laa  Klostret  som  et  mæg- 
tigt, sort  Luftslot  svævende  paa  en  hvid   Sky. 

Onsdagen  den  26de  Juli.  Dette  har  været  en  rigtig 
Herregaards-Dag.  Først  paa  Jagt  med  Herremanden.  En- 
hver Lægmand  i  St.  Huberts  Menighed  bliver  stolt  af 
det,  naar  han  kan  skyde  et  Par  Fugle;  men  jeg  havde  en 
sær  Kollision.  En  Hjejle  sad  paa  en  Tue  paa  Lyngheden 

Og  skreg  i  hin  bløde  Tone,  som  jeg  første  Gang  hørte  med 
Borregaard.  Jeg  gik  imod  den,  og  jeg  tror,  den  ellers  saa 
sky  Fugl  følte  paa  hemmelighedsfuld  Maade  min  Sj^m- 
pati  og  blev  siddende.  Men  foruden  Sympati  for  den 
Blicherske  Fugl  var  der  Jagtlyst  i  mig,  og  da  jeg  var  den 
paa  15  Alen  nær  og  den  stadig  sad  og  saa  paa  mig,  skjød 
jeg  den.  Men  det  forekom  mig  som  et  Forræderi,  og  jeg 
kunde  længe  ikke  komme  i  godt  Lune  igjen.  Saa  kom 
vi  ned  i  Moserne,  og  naar  Hundene  „staa"  for  en  skjult 
Bekkasin,  og  man  venter  at  se  den,  og  den  endelig, 
pludselig,  farer  susende  op,  saa  skyder  man,  om  man  saa 
tror  paa  Sjælevandring. 

Efter  Bordet  med  de  unge  Damer  nede  hos  Godsfor- 
valter Petersen  syd  for  Banken,  bragte  Indbydelse  til  ham 
og  hans  Kone  om  at  deltage  i  Lønstrup-Turen  imorgen, 
og  spiste   hans  bedste  Ribs  og  Solbær. 

Senere  herhjemme  har  jeg  havt  en  Samtale  med  Da- 
merne om  en  Literatur,  jeg  gjerne  vilde  gjøre  Bekjendt- 
skab  med.  Bjørnstjerne  Bjørnson  har  i  „En  glad  Gut" 
digtet  højst  fortræffelige  Breve  mellem  Øivind  og  Marit, 
og  jeg  kunde  nu  ønske,  for  en  Sammenlignings  Skyld, 
at  have  nogle  Karle-  og  Pigebreve  fra  Virkeligheden.  Men 
de  ere  naturligvis  vanskelige  at  faa  fat  i.  De  ere  tilstede 
ligesaa  vist  som  Markblomster;  men  hvor  blive  de  afV 
De  forgaa  ligesom  hine  og  findes  kun  en  sjælden  Gang 
visnede  i  Dødsboer.  Pigebrevene  vilde  maaske  være  de 
interessanteste;  men  dels  indses  ikke,  hvorledes  man  skul- 
de faa  Karlene  til  at  udlevere  dem,  dels  ere  de  kun 
sjelden  skrevne  af  vedkommende  Pige  selv.  Hun  henvender 
sig  som  oftest  til  Jomfruen  eller  til  en  anden,  skrivefærdig 
Pige,  idet  hun  instinktmæssig  ved,  at  det  ikke  kommer  saa 
meget  an  paa,  hvad  der  staar  i  Brevet,  som  paa  det 
blotte  Faktum,  at  Karlen  faar  Brev  fra  hende.  Med  Kar- 
len er  det  en  anden  Sag;  skal  hans  Kjærlighed  du  Noget, 
maa   der   være    Individualitet    deri, 

[Jeg  fik  dog  nogle  laant  (ikke  Pigebreve)  og  afskrev 
dem.  Et  er  fiffigt  og  velskrevet  og  kan  ved  Lejlighed  gjøre 
Tjeneste  som  digtet;  et  andet,  mere  trohjertet,  men  min- 
dre velskrevet,  lyder  saa: 


322  DAGBOG  FRA  EN  REJSE  I  VENDSYSSEL  OG  THY 

D.  17de  Aug.  1864. 
Kjære  ællende  Ven 
Da  jeg  idag  begiver  Mi  til  Pennen  for  at  lade  dig 
vide,  at  din  Fader  har  Været  hær  Paa  Sygehuus  fordi 
at  hans  Ben  gik  i  Stokker.  Men  Doktoren  har  sat  det 
op  igen  og  din  Søster  Var  Med  ham  her  Nede  og  han 
Var  her  i  to  Dage  saa  reste  han  jern  igjen  og  han  fik 
si  et  Nyt  Ben  og  det  koster  3  Rigsdaler  og  jeg  Vil 
lade  Dig  vide  at  det  ær  det  samme  Med  Mi  og  jeg 
kommer  Mid  ikke  Noget  og  det  ær  en  lang  Tid  for 
Mid  at  likke  hær  i  disse  lange  Sommer  Dage  Nu  Vil  jeg 
bede  Dig  Kjære  Søde  Væn  at  Du  ikke  finder  Dig 
Nogen  Kjæreste  føren  jeg  Kommer  til  at  tale  med 
Dig  det  Skulde  Være  mit  Største  ønske  Nu  Vil  jeg  lade 
dig  Vide  Kjære  Søde  Væn  at  Nor  Du  Vil  Være  Kjæreste 
Med  Mid  Saa  Skal  Du  forlade  Jens  Muus  Nu  beder 
jeg  Dig  at  Du  skriver  Snardt  igjen  og  lade  Mi  Vide  hvad 
Du  Synes  om  det  og  jeg  fik  ingen  Svar  Paa  det  første 
Brev  at  jeg  skrev  til  Dig  Nu  ender  jeg  min  Skrivelse 
her  Med  være  Du  hilset  paa  det  Vænligste  hils  alle 
dem  jeg  Kjænter  og  især  Maren 

Jørgen  Christen  Christensen. 

Af  et  senere  Brev  ses,  at  hun  har  lovet  at  forlade 
Jens  Muus.] 

Torsdagen  d.  27de  Juli.  Lønstrup  er  berømt  over 
hele  Vendsyssel  som  det  smukkeste  og  tillige  skjulteste 
Sted  paa  Vestkysten,  og  der  er  et  Sagn  om,  at  det  endog 
under  den  svenske  Oversvømmelse  1644  holdt  sig  i  Løn, 
rigtignok  derved,  at  en  Bonde,  der  skulde  vise  Sven- 
skerne Vej,  førte  dem  ud  gjennem  Klitten,  hvor  de  om- 
kom. Hvad  enten  Sagnet  er  sandt  eller  ej,  betegner  det 
noksom,  at  her  i  Egnen,  fra  Rubjerg  nordpaa,  er  en  stor- 
artet Naturomgivelse.  Den  ligner  hverken  Blokhus  med 
sine  lave,  blidtformede  Klitter  eller  den  enestaaende  Kalk- 
klippe Bolbjerg.  Uden  at  man  mærker  det,  naar  man 
indefra  kommer  nær  til  Rubjerg  eller  Robert  Knude,  er 
Landet  blevet  højt  og  skyder  brat  ned  mod  Havet.  Uden- 
for ligger  intet  Klitværn,  Havet  slaar  ved  Højvande  imod 

Lerbanken,  og  Rubjerg  Kirke,  som  ligger  tæt  indenfor 
Skrænten  mellem  Sand,  der  er  føget  op  og  bærer  Klit- 
væxter,  antyder,  at  en  Del  af  dens  Menighed  fordum  boede 
vesterpaa,  hvor  nu  Havet  gaar.  Det  er  ægte  dansk  der: 
bredskuldret  og  sta^rkt,  ikke  med  Klippe,  men  med  Ler- 
jord, staar  Landet  imod  Fjenden;  men  han  graver  Nat  og 
Dag,  mens  det  vaager,  og  mens  det  sover. 

Hvis  et  svensk  Rytterregiment  i  Mulm  eller  Taage  red 
ud  her  etsteds,  mellem  Rubjerg  og  Lønstrup,  maatte 
det  visselig  omkomme;  alle  Jordens  Armeer  kunde  faa 
Plads  her  til  at  springe  ned  og  blive  begravne.  Men  man 
maatte  bære  sig  utrolig  dumt  ad  dermed.  Sagnet  lyder 
troligere  i  sin  norske  Form:  En  Karl  skulde  om  Natten 
vise  Svenskerne  Vej  ad  en  smal  Klippesti.  De  red  med 
Fakler,  og  han  foran.  Da  de  kom  til  et  Sted,  hvor  Stien 
pludselig  bøjede  af  tilvenstre,  medens  en  Afgrund  var 
ligefor,  kastede  Karlen  sin  Fakkel  frem  foran  sig,  og 
Svenskerne  fulgte  efter,  hver  Mand  lysende  sin  Eftermand 
til  Døden. 

Efter  et  Forsøg,  hvorved  en  af  os  nær  var  kommen 
ned  som  en  Svensker,  men  uden  Fakkel,  fandt  vi  en 
Slags  Vej  til  Stranden.  Den  lignede  en  udtørret  Bjergstrøms 
Leje,  og  i  en  vaad  Aarstid  springer  vel  ogsaa  en  Bæk  her 
ned  af  til  Havet.  Stranden  er  smal,  sine  Steder  saa  smal,  at 
vi  kun  havde  faa  Tommer  tørt  Sand  at  gaa  paa  mellem 
Havet  og  den  stejle,  ludende  Brink.  Bliver  man  paa 
Vandringen  imellem  Rubjerg  og  Lønstrup  overfaldet  af 
Blæst  eller  Storm,  der  rejser  Havet,  saa  er  der  ingen 
Redning;  thi  hele  den  ca.  100  Fod  høje  Lermasse  til- 
højre (øst)  hæver  sig  næsten  uden  Afbrydelse  som  en 
lodret  Mur.  Endel  af  Leret  er  blaat,  hvisaarsag  vel  en 
Masse,  der  træder  lidt  frem  som  et  Forbjerg,  hedder  Blaa- 
næse.  Det  er  en  Valplads,  man  gaar  over;  Indtrykket  er 
storartet,  men  tillige  irriterende  eller  bedrøvende;  thi  kun 
den  ene  Part  slaar,  graver  sig  ind,  skyller  bort,  den 
anden  stønner  og  falder,  kan  hverken  vige  eller  værge 
sig.  Den  ædle  Jords  Inderste  ses  sønderrevet;  Leret,  der 
kunde  ernære  saa  mange  Mennesker,  staar  taamhøjt,  men 
usikkert  og  tumlende;  oppe  ved  Toppen  hænge  hist  og 
her  flade  Masser  af  Grønsvær  skraanende,  sammensunkne. 

Men  tilvenstre  ler  Havet,  sommerglad,  bugtende  sig  som 
en  Slange,  Man  behøver  blot  at  se  sig  omkring  for  at  be- 
svare sig  selv  det  Spørgsmaal,  om  nogen  Magt,  som  Men- 
nesker raade  over,  kunde  yde  Kysten  Bistand  imod  det, 
naar  det  bliver  vildt;  Tømmer  og  Sten  vilde  paa  en 
saadan  Strækning  og  en  saadan  Grund  forslaa  netop 
ligesaa  meget  som  Knappenaale.  Den  eneste  Trøst  er,  at 
Strøm  og  Bølgeslag  ikke  altid  beholde  samme  Retning, 
og  at,  hvad  Havet  tager  af  Rubjerg-Lønstrups  Ler,  giver 
det  Skallerup  som  Sand.  Lidt  ude  i  Vandet  har  Havet 
noget  Legetøj  liggende:  nogle  adspredte  Klippes tj'kker, 
som  det  engang  har  ført  med,  formodenlig  fra  Skotland. 
En  af  disse  Sten  ligger  helt  inde  i  Havstokken  og  har  en 
underlig  Lighed  med  et  Menneske:  en  Kæmpe,  der  er 
sunken  ned  i  Sandet,  saa  at  kun  Ryg  og  Skuldre  stikke 
op  og  endnu  bære  Præg  af  Anstrængelse.  Hovedet  er 
borte;  men,  hvad  der  forøger  Besynderligheden,  er.  at 
en  Sten,  der  ligner  Overdelen  af  et  Hoved,  ligger  ved 
Siden  af;  der  er  endogsaa  Furer  deri,  fyldte  med  fin  Tang 
saaledes,  at  man  tror  at  se  vaadt  Haar.  Sjelden  taler  et 
Sagn  saa  levende  ud  af  en  Sten;  men  om  der  er  et,  ved 
jeg  ikke.  Paa  Stedet  var  Ingen  at  spørge,  og  i  Lønstrup 
traf  jeg  Ingen,  der  kunde  svare  netop  paa  det  Spørgsmaal. 
Med  Et,  efter  en  lille  Times  Vandring,  aabner  Lervæggen 
sig,  og  man  ser  en  hvid,  skraanende  Sandflade,  hvor  nogle 
Baade  ligge  optrukne.  En  tung  Hulvej  fører  derfra  ind  til 
endel  Huse,  en  By  med  4  å  500  Indvaanere,  mellem 
grønne,  bølgende  Høje,  Lønstrup.  Unægtelig  er  her  smuk- 
kere end  i  Blokhus;  istedenfor  Oasen  mellem  Klit  er 
her  et  romantisk  lille  Bjerglandskab;  man  behovede  kun 
et  Forstørrelsesglas,  saa  vilde  det  være  en  Alpedal  mellem 
Frutigen  og  Thun,  og  Skuffelsen  kunde  blive  saa  meget 
fuldstændigere,  som  man  etsteds,  nærved  Redningsstatio- 
nen, ser  i  Sydvest  Toppen  af  den  høje  Klint,  nedenfor 
hvilken  vi  nys  gik,  og  som  i  Solskin  tindrer  hvidt  som 
et  Snebjerg.  Men  særeget  dansk  eller  lonstrupsk  er  de 
anselige,  grønne  Højes  fuldendt  smukke,  runde  Form  og 
bløde  Afhang,  især  etsteds  ved  Bækken,  der  slynger  sig 
imellem  dem.  Samme  Bæk  lober  oppe  i  Bj^en  forbi  Kjob- 
mand  Segelkes  smukke,  store   Have  —   thi  her,   saa  faa 

Skridt  fra  Vesterhavet,  er  i  Læ  af  Højene  en  forholdsvis 
rig  Vegetation.  Udenfor  Kjøbmandsgaarden  laa  to  svære 
Master  af  et  engelsk  Skib,  og  indenfor  var  der  bl.  A.  per- 
sisk Sherbet  og  fransk  Druebrændevin,  uforfalsket  ind- 
bragt ved  en  Stranding.  Dette  er  Medaillens  Avers:  iste- 
denfor  Lerjorden,  som  det  river  bort,  sender  Vesterhavet 
Prøver  af  alle  Nødvendigheds-  og  Luxusgjenstande  mellem 
Paris,  London  og  Petersborg  ind  til  denne  Kyst.  At  man 
imidlertid  ikke  ernærer  sig  blot  af  Vrag,  men  ligesom 
sydpaa  udskiber  Kornvarer  o.  s.  v.,  derom  vidnede  et 
stort,  velfyldt  Magasin  tæt  indenfor  Stranden,  det  første 
Hus,  vi  saa,  da  vi  kom  op  fra  Havet  gjennem  Hulvejen 
—  ligesom  symbolsk  Mindelse  om,  at  hvor  der  gaar  Hul 
paa  dette  Land,  vælder  der  Korn  ud. 

Udenfor  Gjæstgivergaarden  staar  en  Skrædersvend,  i 
sort  Frakke,  rødt  Halstørklæde,  Flipper,  vel  friseret,  med 
Moustacher,  den  ene  Haand  i  Brystet,  den  anden  paa 
Hoften  —  Gallionsfigur. 

Vi  kjørte  derfra  mod  Sydost  og  kom  Kl.  6V2  til  Venne- 
bjerg,  den  store,  dominerende  Banke,  af  hvis  Navn  nogle 
Forfattere,  besynderlig  nok,  ville  udlede  Navnet  Vend- 
syssel. Der  er  en  Grund,  hvorfor  det  kunde  eller  burde 
være  saa:  de  to  store  Tidsaldere,  der  have  kæmpet  om 
Landet,  og  hvis  indre  Kræfter  kæmpe  endnu.  Hedninge- 
dom og  Kristendom,  ere  begge  repræsenterede  paa  Top- 
pen, i  Kæmpehøj  og  Kirke.  Det  er  vanskeligt  at  sige, 
hvilken  af  dem  der  er  den  egenlige  Herre  deroppe;  thi 
Jættestuen  ligger  paa  højst  Grund  og  har  gjort  sig  til 
Del  af  selve  Banken,  synes  at  være  dens  naturlige  Top, 
medens  Kirken  med  Mur  og  Taarn  løfter  sig  fra  lavere 
Grund  og  ser  ud  over  Hindringen.  Udsigten  er  maaske 
nok  saa  storartet  som  fra  Tise.  Her  kunde  vi  ret  se,  hvor- 
ledes Agerland  naar  helt  ud  til  Brinken  ved  Havet  mellem 
Lønstrup  og  Rubjerg  og  er  det  øverste  Lag  paa  de 
Masser,  som  Havet  sluger.  Vidt  omkring.  Bakker  og  Dale. 
Mod  Nord  rullede  en  Taagemasse  sig  sammen  som  en 
Bjergdekoration,  tunge  Skyer  gik  hist  og  her,  medens 
Solens  Lys  faldt  matgyldent  mod  Øst  paa  de  bølgende 
Høje  og  Engene  nær  og  fjernt.  1  den  særegne  Lysvirk- 
ning dannede  dybt  nede  i  Sydost  de  adspredte  Gaarde, 
M.  Goldschmidt  i  Folkeudgave.  IV  21 

Græsgangene,  de  talrige  Heste  og  Kvæghjorder  et  afslut- 
tet, af  Skygge  indfattet,  højst  karakteristisk  Billede,  der 
vel  kunde  minde  om  Raabet,  hvormed  Bønderne  forfulgte 
Knud  den  Hellige:  „Nu  lønner  jeg  Dig  Koen,  Kong  Knud! 
Nu  lønner  jeg  Dig  Oxen!  Nu  lønner  jeg  Dig  Hesten!" 
En  dejlig,  tolv  Timers  Dag  sluttede  med  Regn,  lige 
som  vi  kom  under  Tag. 

Fredagen  den  28de  Juli.  —  Tæt  Nordvest  for 
Klostret  ligger  paa  Banken  en  Høj,  hvor  der  staar  en 
Flagstang.  Herfra  giver  Forpagteren  ved  et  Flag  tilkjende 
for  Egnen  nedenfor,  naar  han  behøver  Arbejdere  til  Raps- 
høst  o.  s.  V.  Fra  samme  Sted  gave  vel  Munkene  i  det 
12te— 16de  Aarhundrede  Tegn  til  deres  Vasaller,  og  Adels- 
mændene i  det  16de— 18de  Aarhundrede  Tegn  til  deres 
Trælle.  Nu  er  Tegnet  en  Indbydelse,  og  de  Indbudne 
kunne  sige  med  en  Omsætning  af  den  spanske  Justizas 
Ord:  Vi,  som  hver  Enkelt  ere  fattigere  end  Du,  men  til- 
sammen langt  valgmægtigere  end  Du  — .  Det  faldt  mig 
ind,  da  jeg  i  Stormen  stod  deroppe,  hvad  den  Høj  dog 
alt  har  set  ned  paa,  og  den  Tanke  kom  med  fornyet  Magt : 
om  det  kunde  times  mig  at  skrive  Vendsyssels  Historie. 

Hvor  vanskeligt  det  er,  vide  kun  de,  der  have  søgt 
efter  Materialier;  men  Følgende  haves  foreløbig,  enkelte 
Punkter  i  Tomheden. 

Først  Sagntiden,  da  Kvinderne  hilste  Odin,  og  da  Ven- 
diler  og  Langbarder  vise  sig  paa  Historiens  Tærskel. 
Omtrent  paa  samme  Tid,  som  Genserik  indtog  Rom,  be- 
sejrede Vendelboerne,  anførte  af  Kong  Frodes  Jarler, 
Vøtter  og  Faste,  den  svenske  Vikingekonge  Ottar,  og  i  det 
7de  eller  8de  Aarhundrede  skal  Vendsyssel  have  haft  en 
Konge  ved  Navn  Sigtryg,  hvis  Sønnesøn,  Erik,  blev  Konge 
i  en  Del  af  Norge. 

I  det  9de  og  10de  Aarhundrede  foregaa  de  store  Be- 
givenheder, at  Gorm  samler  Riget,  at  Thyra  bygger  Danne- 
virke, og  at  den  tj'dske  Kejser  Otto  den  2den  paa  sit 
Hærtog  op  i  Landet  (975?)  standses  af  Limfjorden  og, 
som  Historien  eller  Sagnet  tilføjer,  kaster  sit  Spyd  ud  i 
Vandet  paa  det  Sted,  der  efter  ham  kaldes  Ottesund. 
Men  medens   Vendelboerne  veltilfreds   fortalte  hinanden 


DAGBOG  FRA  EN  REJSE  I  VENDSYSSEL  OG  THY  327 

dette  som  Tegn  paa  den  tj^dske  Herres  Vrede  over,  at  Van- 
det hindrede  ham  fra  at  komme  til  dem,  og  at  de  boede 
som  i  en  Fæstning,  laa  der  en  anden  Betydjiing  i  det 
Skete.  Det  betyder,  at  nu  vender  Spydso<lden  ikke  læn- 
ger mod  Syd ;  Nordens  spreilte  og  vilde  Erobringer  ad  den 
Vej  er  tilende;  dernede  er  ikke  blot  stort,  adsplittet  Land 
blevet  samlet,  men  en  stor  Organisme,  det  romerske  Kej- 
serdømme under  tydsk  Nation,  blevet  skabt  af  en  ny 
Kultur.  Man  maa  under  den  uundgaaelige  Indflydelse 
derfra  søge  at  værge  sit  Eget,  som  man  bedst  kan.  Og 
ved  dette  „Eget",  denne  Ejendom,  forstaaes  ikke  blot 
Land,  Besiddelse;  men  i  sin  primitive  Storhed  gjælder 
Sagen  ydermere  om,  hvorledes  den  frie  Personlighed  skal 
hævde  sig  overfor  Kristendommen,  der  giver  en  ny  Art 
Frihed  gjennem  Ydmygelse,  men  hvis  Kirke  nødig  vil 
tillade,  at  man  efter  at  have  knælet  rejser  sig  igjen. 

Ilte  Aarhundrede.  Angrebet  sydfra  i  dets  krigerske  Skik- 
kelse synes  at  forsvinde,  medens  Kejsermagten  er  be- 
skjæftiget  med  Rivaler,  med  Italien  og  med  Polakkerne, 
og  imidlertid  udføre  Svend  Tveskjæg  og  Knud  d.  Store 
Foretagendet  mod  England.  I  Vendsyssel  er  der  under 
Knud  d.  Store  en  Jarl  ved  Navn  Vendilskage  (Vendelbo), 
og  om  ham  haves  en  Saga.  I  dens  1ste  Kap.  findes  en  Ka- 
rakteristik af  Beboerne  heroppe:  „Folket  var  endnu  ikke 
gode  Kristne.  Kierkerne  vare  lidet  vennesæle  og  mang- 
lede Penge;  thi  de  fleste  Folk  tyktes,  at  Skrifte  og  Offer 
vare  temmelig  tunge  at  bære  uden  anden  Erstatning  end 
Forjættelser  om  et  andet  Livs  Salighed,  hvilke  forekom 
Mange  tvivlsomme.  Formedelst  denne  og  andre  Ubekvem- 
meligheder kunde  Gejstligheden  ikke  samle  Midler  og 
ikke  opbygge  Kirker"  osv. 

Henad  Aarhundredets  Slutning  førte  dette  td,  at  det 
glemte  Spyd  rørte  sig.  Man  havde  faaet  en  Konge,  der 
stærkt  og  ivrig  repræsenterede  Ideerne  sydfra,  det  væl- 
ske  Væsen,  Gejstlighedens  Overherredømme;  imod  ham 
rejste  Vendelboerne  sig.  Knud  d.  Hellige  staar  som  en 
ægte  middelalderlig  Konge:  grum  og  from;  jevn  Høv- 
ding og  tillige  Hersker  af  Guds  Naade;  melankolsk  be- 
gjærlig  efter  Salighed  og  frejdig  begjærlig  efter  Magt 
og  Besiddelse;  dybt  og  dog  ukorrekt  greben  af  en  historisk 

Følelse,  nemlig  den,  at  England  hørte  Norden  til,  men  som 
Provins,  hvorfor  han  vilde  forny  Erobringen.  Tiden  havde 
allerede  skiftet  og  var  imod  ham;  Folket  havde  ikke  til- 
strækkelig Lyst  til  at  angribe  Normannerne  og  forsøge 
en  Erobring,  der,  hvis  den  var  lykket,  vilde  gjort  Moder- 
landet til  Annex,  Stammen  til  Gren;  den  mægtige  F'laade, 
han  havde  samlet  i  Limfjorden,  skiltes  ad  af  en  tilsyne- 
ladende højst  ubetydelig,  ærgerlig  Grund,  og  fra  de  stolte 
Planer  til  Englands  Erobring  gik  Kongen  pludselig  over 
til  en  anden,  som  det  synes  ligesaa  dyrebar  Plan,  at  be- 
nytte Bøndernes  Forseelse  til  at  paalægge  dem  Tiende, 
lægge  dem  under  Kirken  med  en  Skat,  der  gik  i  Arv.  Den 
Hurtighed,  hvormed  den  stolte  Konge,  nys  1000  Krigsskibes 
Herre,  faldt,  er  forbavsende.  Fra  Thingstedet  i  Hjør- 
ring kom  en  Stormvind,  der  hvirvlede  ham  her  fra  Klo- 
stret eller  dengang  Kongsgaarden,  afsted  gjennem  Landet, 
og  den  tapre,  krigerske  Mand  havde  pludselig  tabt  al 
Lyst  til  Selvforsvar,  vilde  ikkun  bede  til  Gud  og  dø  som 
Martyr.  Det  hurtige,  uimodstaaelige  Held,  som  Vendel- 
boernes Rejsning  dengang  havde,  var  overordeulig  pro- 
duktivt, svangert  med  kommende  Tiders  Kamp;  thi  upaa- 
tvivlelig  bevarede  de  en  til  Overmod  grænsende  Følelse 
af  deres  Betydning;  naar  Vendelboerne  bleve  vrede,  skulde 
Kongerne  tage  sig  ivare,  og  Sankt  Knud  kunde  desaarsag 
fra  sin  Himmel  se,  hvor  meget  Blod  de  maatte  tabe,  før 
de  mistede  Selvtilliden  frembragt  ved  hans  Fald. 

Før  denne  Begivenhed,  henad  Midten  af  Aarhundredet, 
i  Perioden,  da  Svend  Estridsen  og  Harald  Haardraade 
stredes  og  Sidstnævnte  indespærredes  i  Limfjorden,  men 
trak  sine  Skibe  ud  over  Landtangen  ved  Agger,  var  en 
Islænder  ved  Navn  Krake  Ref  kommen  til  Svend  Estrid- 
sen, havde  af  ham  til  Gjengjæld  for  gode  Gaver  faaet 
Land  i  Vendsyssel,  og  fra  denne  islandsk-vendelboske  Fa- 
milie regnes  Erkebiskop  Absalon  at  nedstamme. 

12te  Aarhundrede.  Syden  mærker  sit  stille  Sejrsfrem- 
skridt  i  Gemj^tterne  med,  at  Munkene  drage  (1128)  ind 
paa  Knud  d.  Helliges  Kongsgaard  og  gjøre  den  til  et 
Kloster;  men  det  er  den  samme  Sejr,  som  i  Danmarks 
almindelige  Historie  viser  os  Erkebiskop  Absalon,  Saxo, 
Valdemar   Sejrs   Korstog.     En   langsom   Revolution   fore- 

gaar  i  Gemytterne.  De  gamle  Slægter  miste  deres  aristo- 
kratiske Fortrin.  Forhen  vare  de  fribaame  Bønder  Lan- 
dets Fornemste,  ansaas  for  at  staa  i  Rang  over  Kongens 
Mænd.  Men  disse  Kongsmænd,  tildels  udgaaede  af  selve 
Bondestanden,  blive  talrigere,  udmærke  sig  paa  store 
Tog,  blive  Korsfarere  og  Riddere,  fremtræde  i  pragtfuld 
Rustning  og  med  gyldne  Sporer,  og  Bondens  Stjerne  bleg- 
ner ved  denne  Solglans  østen-  og  sydenfra.  End  Mere: 
en  Mand  af  Trælleslægt  kan  gjennem  Kirken  faa  Herlighed 
og  Herredømme,  ja  det  blotte  Faktum,  at  Trællestanden 
efterhaanden  ophører,  skyder  en  Kile  ud  mellem  den 
laveste  Plads  og  Bonden,  der  sidder  paa  sine  Fædres 
Jord  og  er  stolt  deraf  og  ikke  gjør  Krigstjeneste  uden 
til  Forsvar.  Selv  den  fredelige  Mester  Lange  eller  Saxo 
repræsenterer  en  Fjende,  der  hjælper  Riddere  og  Gejst- 
lighed: Pen  og  Blæk,  Intelligensen.  Det  skal  komme  til 
Kamp  med  denne  nye  Fjende  sydfra,  Bonden  skal  i 
Aarhundreders  Løb  slaa  mangen  intelligent  Mand  ihjel 
og  blive  redet  haardt  i  Trendse  derfor,  før  han  lærer, 
hvor  Fjenden  egenlig  sidder,  og  hvordan  den  kan  blive 
hans  Ven. 

13de  Aarhundrede.  Den  gamle  Bersærkematur  bryder 
isoleret  ud  imod  Gejstligheden.  To  Vendelboer,  Slægt- 
ninge, den  ene  Bisp,  den  anden  Kriger,  komme  i  Strid 
om  Gods.  Den  ene  har  Racens  hele  Griskhed  og  Snuhed, 
den  anden  dens  Sejghed  og  ubændige  Kraft  i  Vreden. 

Det  var  Aar  1260.  Børglum  Biskop,  Oluf  Glob,  havde 
studeret  i  Paris.  Jacob  Erlandsen  havde  indviet  ham 
til  Bisp  imod  Pavens  Forbud,  endskjønt  han  var  berygtet 
for  mange  Laster;  men  dette  forhindrede  ham  ikke  fra  at 
holde  med  Kongen,  Christopher  d.  1ste,  mod  Erkebispen 
og  senere  igjen  være  imod  Kongen. 

Han  havde  indviklet  sin  Slægtning,  Fru  Glob  til  Ves- 
losgaard  i  Han-Herred  og  til  andre  store  Godser,  i  Thy, 
i  en  vidtløftig  Proces,  medens  hendes  Søn,  Ridder  Jens 
Glob,  var  udenlands,  ja  udvirket,  at  Paven  havde  sat 
hende  og  al  hendes  Husstand  i  Ban,  hvorved  Bispen  fik 
Lejlighed  til  at  bemægtige  sig  Godserne.  Hun  rejste  des- 
aarsag  til  Rom,  traf  sin  Søn  i  Tyskland,  og  Begge  for- 
maaede  derpaa  Paven  til  at  ophæve  Interdiktet  og  til  at 


330  DAGBOG  FRA  EN  REJSE  I  VENDSYSSEL  OG  THY 

befale,  at  hun  skulde  indsættes  i  Besiddelse  af  alt  sit 
Gods.  Ved  Hjemkomsten  søgte  Jens  Glob  Bispen  for  dette; 
men  han  skjød  sig  under  Paven.  Ved  denne  uendelige 
Rettens  Fornægtelse  vaagnede  den  gamle  Vendelbo-Natur 
i  Ridder  Jens  Glob.  Han  fik  at  vide,  at  Bispen  holdt 
Visitats  i  Hvidbjerg  Kirke  i  Thy  og  drog  efter  ham.  Han 
havde  sendt  Bud  til  sin  Svoger,  Hr.  Oluf  Hase,  der  boede 
i  Salling,  om  at  være  med,  og  Hr.  Oluf  var  ikke  mindre 
vred  end  Jens  Glob.  Da  han  kom  til  Ottesund,  var  Fjor- 
den saa  oprørt,  at  andre  Folk  vilde  vendt  om;  men  Hr. 
Oluf  sporede  sin  Hest  ud  i  Bølgerne  og  fulgtes  af  sine 
brave  Svende.  Tolv  af  dem  druknede.  Saa  red  de  ^ådere  til 
Stevnet  ved  Hvidbjerg  Kirke.  Der  kom  Jens  ud,  og  Oluf 
Hase  spurgte  om  Bispen.  „Nu  er  vi  forligte,"  sagde  Jens. 
„Forligt!"  raabte  Oluf  og  drog  sit  Sværd  for  at  støde  Jens 
ned.  Men  Jens  bad  ham  da  gaa  ind  i  Kirken.  Der  laa 
Bispen  dræbt  „med  alle  hans  Svenne  og  Folk". 

Danmarks  Historie  spillede  i  denne  Periode  væ&enlig  i 
Jylland,  f.  Ex.  Slaget  ved  Lohede,  1261,  Erik  Glippings 
Drab,  1286;  men  hvor  Landets  almindelige  Historie  op- 
tager al  Interessen,  vil  det  blive  vanskeligt  at  give  Ven- 
delboer en   særlig   Plads. 

Det  14de  Aarhundredes  Uro  og  Anarki  er  repræsenteret 
paa  Børglum  Kloster  af  Biskop  Tyge,  der  med  Vold 
bemægtiger  sig  Klosteret,  gjør  det  til  en  Fæstning  og 
lever  som  en  Land-  og  Strandrøver.  Derpaa  fremtræder 
Dronning  Margrethes  snilde  og  kloge,  beroligende  Skik- 
kelse ogsaa  her.  Hun  giver  Munkene  store  Foræringer, 
bl.  A.  „en  med  Ædelstene  rigt  besat  Guldkrone",  og  lader 
sig  optage  i  deres  Broderskab. 

15de  Aarhundrede.  Kulturen,  der  ud  af  Landets  Kraft 
har  frembragt  de  danske  Riddere,  har  efterhaanden  gjort 
dem  til  en  arvelig  Adelsstand,  der  er  voxet  paa  Bondens 
Bekostning  og  navnlig  i  de  urolige  Tider  har  tvunget 
mange  Bønder  til  at  søge  Beskyttelse  ved  at  blive  Vasaller. 
Ogsaa  Gejstligheden  har  sine  Vasaller  og  gjør  fælles  Sag 
med  Adelen  om  at  trykke  og  udbrede  sig.  Kongemagten 
har  Møje  med  at  være  Andet  end  Adelens  og  Gejst- 
lighedens Fører  og  er  ofte  deres  Redskab.  Efter  mange 
smaa  Sammenstød  kommer  det  i  dette  Aarhundrede,  1441, 

til  en  Kamp,  hvori  Fjenderne  med  fuld  Bevidsthed  og 
i  stor  Mængde  staa  overfor  hinanden.  Ideen  er  imod  Bøn- 
derne; (se  det  Foregaaende  om  Erik  af  Pommern  og  Chri- 
stopher af  Bayern);  de  forstaa  og  formaa  ikke  at  stille  sig 
saadan,  at  deres  Sag  ogsaa  bliver  Rigets  Sag.  Det  fra 
Syden  indbragte  Statsbegreb  besejrer  dem. 

16de  Aarhundrede.  Naturkraften  vil  ikke  bøjes  af  et 
første  Slag  og  belæres  ikke  af  en  delvis  Erfaring.  Den 
samme  Kamp  optages,  i  større  Omfang,  og  dennegang 
falder  Historiens  fulde  Daglys  ind  over  den.  „Grevens 
Fejde"  brj'der  ud.  For  Vendsyssels  Vedkommende  har 
Børglum  Kloster  den  tvivlsomme  Ære  at  være  medvir- 
kende  til  Udbruddet.  Biskop  Styge  Krumpen  regerede  den- 
gang Stiftet  og  førte  det  katholske  og  aristokratiske  Scep- 
ter saa  overmodig,  at  selv  Kong  Frederik  d.  1ste  havde 
advaret  ham  om  ikke  at  foranledige  en  Opstand.  Saa 
gav  Kongens  Død  Tegnet,  Kjøbenhavn,  Malmø  og  det 
nordre  Jylland  stode  op,  tilsyneladende  ikke  imod  Stats- 
begrebet, men  for  borgerlig  og  religiøs  Frihed  under  en 
Konge,  af  hvem  Ideen  havde  slaaet  Haanden,  og  som 
var  bleven   en   Fane   i  Lubeckernes  Hænder. 

Det  maa  have  været  et  stolt  Syn  dengang  at  være  Vidne 
til,  hvilken  Naturkraft  der  var  i  dette  Land.  Nøjagtigt 
lader  det  sig  vel  ikke  angive,  hvor  mange  Mand  der 
rejste  sig  i  Vendsyssel;  men  i  Slaget  ved  Svenstrup  an- 
gives Bøndernes  Tal  til  6000,  og  alle  vare  dog  næppe 
med  paa  det  hurtige  Udfald  fra  Aalborg.  Mindst  1000 
tør  vel  regnes  som  Herrer,  o:  Husbonder,  Selvejere,  kraf- 
tige og  formuende  Mænd,  der  dannede  en  Klasse  mellem 
Almuen  og  Adelen,  og  til  hvem  ogsaa  adskillige  Adels- 
mænd som  og  mange  Kjøbstadborgere  sluttede  sig  til.  Af 
de  Hoveder  og  Skikkelser,  der  trods  mellemliggende  Ti- 
ders Ugunst  ere  bevarede  heroppe,  kan  jeg  slutte  mig  til, 
hvorledes  disse  Mænd  omtrent  maa  have  set  ud  i  Har- 
nisk. En  raa  Hob  af  oprørske  Trælle  skal  man  ikke  kalde 
dem;  thi  de  rejste  sig  med  saa  megen  Idealitet  og  Intelli- 
gens, som  kan  ventes  af  en  Folkemasse.  De  havde  af 
Erfaring  lært  Adelen  og  Gejstligheden  at  kjende;  men 
det  var  ikke  en  konvulsivisk  Opfaren  imod  et  ataaleligt 
Øjeblikkets   Try^k;   de   fleste   af  dem   sad   jo   dog  endnu 

ganske  godt  i  det.  Men  de  følte  en  truende  Fremtid,  de 
andre  Bønders  Skjæbne,  og  vilde  mode  den  som  Mænd, 
slaa  et  afgørende  Slag  for  deres  egen  og  deres  Børns  Lod. 
Der  var  Elektricitet  i  Luften,  hidfort  fra  Luther  og  Folke- 
bevægelsen i  Syd;  de  følte  sig  mere  eller  mindre  bevidst 
kaldede  af  Tiden,  og  Personliggj øreisen  af  deres  Ideal 
var  „hin  gamle  Ørn",  deres  forrige  Konge,  Christian  d. 
2den,  der  troløst  var  sat  fangen  paa  Sønderborg  Slot. 
Lad  dem  have  skuffet  sig  ved  at  tro,  at  Liibeckerne 
vilde  lade  Kong  Christian  blive  Mere  end  et  Gjøglebillede; 
lad  dem  have  fejlet  ved  at  modtage  tysk  Hjælp  med 
Danske,  der  ogsaa  fik  tysk  Hjælp;  den  Stemme,  de  hørte 
og  adløde,  var  dog  dansk:  hin  vendelboske  Søhane,  den 
saakaldte  „Skipper",  Admiral  Clement,  den  danske  Co- 
ligny,  der  aldrig  havde  Held  i  noget  Felttog  og  saa- 
godtsom  aldrig  sejrede  i  noget  større  Slag,  men  altid  be- 
gj^ndte  igjen  og  blev  anset  som  en  stor  Hærfører. 

Som  Coligny  førte  Franske  og  Tyske  imod  Franske 
og  Spaniere  for  en  Sag,  der  møder  dyb  Sympathi  og  dog 
staar  historisk  forkastet,  saaledes  havde  Vendelboerne, 
da  de  førtes  af  Clement,  igjen  den  Ulykke,  ligesom  1441, 
at  deres  Ret  fordømtes  af  Historien,  d.  v.  s.  at  ikke  blot 
Udfaldet  var  imod  dem,  men  at  ogsaa  vi  Andre  ikke 
kunne  indse,  at  de  burde  have  sejret.  Det  er  tragisk: 
de  maatte  rejse  sig,  og  som  Følge  deraf  maatte  en 
herlig  Bondestand  knækkes.  Hvad  agtværdigt  der  var  i 
Opstanden  forhindrede  ikke,  at  den  som  andre  Opstande 
førte  tn  Udskejelser,  Herregaarde  brændtes.  Børglum  Klo- 
ster undgik  Overlast;  Dronning  Margrethes  Guldkrone 
fandtes  efter  Oprøret  i  Behold  og  blev  af  Kongen  tagen 
til  at  lønne  Soldaterne.  Rimelig\'is  var  Grunden  til,  at 
Klostret  skaanedes,  den,  at  Bispen,  Stj-ge  Krumpen,  ikke 
var  der.  Han  opholdt  sig  paa  Voergaard  med  sin  Elsker- 
inde Elisabeth  Gyldenst jerne  og  slap  kun  ved  at  skjule 
sig  i  en  Bagerovn.  Gaarden  brændtes  tilligemed  to  andre 
af  Bispestolens  Ejendomme,  Sejlstrup  og  Birkelse. 

Aldeles  som  1441  vandt  Bønderne  det  første  Slag  mod 
Adelsmænd,  der  fremfusende  angreb  dem  —  ved  Sven- 
strup, lidt  syd  for  Aalborg  — ,  formaaede  derpaa  ikke  at 
udbrede  Opstanden  mod  Sj'd,  idetmindste  ikke  betydelig. 

trak  sig  efter  et  Strejftog  mod  Randers  tilbage  til  Aal- 
borg og  bleve  her  overvældede  af  Johan  Raiitzau,  den 
haarde,  dygtige  Høvedsmand  for  Kong  Christian  d.  3dies 
Tropper  og  for  den  kraftige  jydske  Adel,  der  trods  Bor- 
geres og  Bønders  haardnakkede  Tapperhed  tog  Byen  med 
Storm  og  nedsablede  et  Par  tusinde  af  dem.  Det  Hele 
varede  kort  ligesom  1441 :  fra  14de  Septeinber  til  18de 
December  1534.   Men  Efterveerne  varede  desto  længer. 

En  raa,  overmodig  Krigsmagt  drog  i  tre  Hovedskarer 
gjennem  Landet.  Oprorets  Hovedmænd  maatte  udleveres 
og  bleve  strax  henrettede.  Bønderne  maatte  møde  og  ar- 
bejde paa  egen  Kost  og  Tæring  for  at  gjenopbygge  Aal- 
borghus, hvorfra  de  skulde  holdes  i  Ave.  Samtlige  Her- 
reder maatte  udstede  Brev  til  Kongen,  hvori  Alle  uden 
Undtagelse  foreløbig  betragtedes  som  skyldige  og  maatte 
tilstaa  at  have  forbrudt  Liv  og  Gods.  De,  der  ikke  kunde 
bevise  deres  Uskyld,  eller  paa  hvem  Kongens  Naade  ikke 
faldt,  maatte  „løse  deres  Hals"  ved  at  opgive  deres  Gaarde 
eller  andre  Ejendele. 

Enkelte  Dokumenter,  der  endnu  haves  fra  den  Tid, 
vise,   hvorledes  det  gik. 

Aar  1537.  „Andreas  Madsen,  Herredsfoged  i  Børglum 
Herred,  fik  Brev  for  Troskab  og  Tjenester,  som  han 
havde  bevist  og  gjort  vor  Høvidsmand  paa  vore  Vogne 
udi  et  Opløb,  som  her  udi  Landet  nu  sidst  var,  og  han 
og  hans  rette  Arvinger  efter  ham  maa  og  skulle  have, 
bruge  og  nyde  Østergaard  udi  Gundstrup,  som  Anders 
Madsen  nu  iboer  og  er  nu  falden  til  os  og  Cronen  som 
forbrudt  Gods." 

Aar  1535  nævnes  Børglum  Herred  sammen  med  Skov- 
boherred blandt  de  Egne,  hvor  Bønderne  maatte  betale 
Halsløsning  med  Øxne,  som  skulde  mærkes  og  blive  paa 
Foder  hos  Bønderne,  til  Kongen  fik  Brug  for  'dem.  — 
Kongen  solgte  Vendelbo-Studene  til  Borgere  i  Flensborg. 

Et  godt  Bidrag  til  at  karakterisere  Tilstanden  nogle 
Aar  efter  Opstanden  er  Begivenheden  med  Bonden  Ber- 
tel Hansen  i  Melholt.  Den  gamle  Vendelbo-Natur  var 
langtfra  udryddet.  Da  Bonden  troede  sig  forurettet,  stak 
han  sit  Spyd  i  Jorden  og  kaldte  til  Kamp.  Men  Middel- 

alderen  var  forbi,  og  han  fik  det  at  fole,  som  en  Ud- 
skrift af   „Gamle   Domme"   viser: 

„Aar  1558.  Dom  paa  Viborg  Landsthing  mellem  Otto 
Bråde  til  Knudstrup  og  Bertel  Hansen  i  Melholt.  Otto 
Bråde  forklarede,  hvorledes,  da  han  og  Knud  Gj'lden- 
stjerne  efter  Kongens  Befaling  vare  rejste  gjennem  Vend- 
syssel for  at  forkynde  Kongens  Bestemmelser  om  Gjæ- 
steri.  Skovsvin  o.  A.  (Frdg.  om  Len,  Lensmænd,  1557); 
men  Bønderne  havde  ej  forstaaet  dem  ret,  og  nogle  af 
Hundslund  lOosters  Tjenere  havde  vist  sig  modvillige 
mod  Lehnsmanden  Erik  Podebusch,  og  især  fornævnte 
Bertel  Hansen  besjmderlig  skulde  have  stunget  et  Spyd 
i  Jorden  og  gjort  Anskrig,  at  hvem  som  vilde  hannem 
følge,  skulde  lægge  deres  Haand  paa  samme  Spyd.  Knud 
Gyldenstjerne  og  Otto  Bråde  vare  da  rejste  til  Thinget 
der  og  havde  ladet  Bertel  Hansen  paagribe,  og  da  Ingen 
vilde  stille  Borgen  for  ham,  ladet  ham  føre  til  Lands- 
thinget.  Hans  egne  Brødre  og  24  Mænds  Vidnesbyrd  be- 
kræftede Faktum.  Bøndernes  Forpligtelse  efter  Grevens 
Fejde  paaberaabtes,  og  efter  Gaardsretten  samt  jydske 
Lovs  Fortale  blev  han  dømt  fra  Livet." 

Kort  efter  bleve  Bøndernes  KJager  paadomte  i  Kon- 
gens egen  Nærværelse.  Lensmandens  Fordringer  bleve 
for  det  Meste  erklærede  for  berettigede,  og  naar  Bønderne 
ikke  vUde  udrede,  hvad  der  forlangtes,  kunde  de  — 
opsige  deres  Gaarde  og  flytte  fra  dem.  Det  var  en  haard 
Tid;  men  Retten  gjaldt,  og  der  blev  fra  nu  af  indtil  langt 
ind  i  Christian  d:  4des  Tid  regeret  kraftig  og  godt,  saa 
at  Landet  kom  sig,  om  end  de  Egne  og  de  Slægter,  der 
havde  stridt  imod,  bleve  kuede. 

I  Aaret  1568  havde  Kronen  og  Adelen  delt  Bønder- 
godset imellem  sig  saaledes,  at  der  i  Stiftet  ikkun  fandtes 
af  Selvejendom  23  Gaarde,  12  Boel  og  29  Huse.  Adelen 
ejede  742  Gaarde,  708  Boel  og  767  Huse;  Ivronen,  hvis 
Ejendele  vare  forøgede  med  inddraget  Kirkegods,  besad 
789  Gaarde,  591  Boel  og  636  Huse.  —  Det  viste  sig  altsaa. 
at  Mundheldet:  „Adelsmænd  og  Rotter  trives  ikke  i  Vend- 
syssel", slog  fejl,  idetmindste  for  Førstnævntes  Vedkom- 
mende. 

Men  samtidig  gav  Historien  Tegn  paa,  at  Øjeblikkets 

Sejrherrer  ikke  havde  Brev  paa  Fremtiden.  Den  samme 
Biskop  Styge  Krumpen,  der  havde  hersket  saa  overmodig, 
maatte  møde  for  kongelige  Kommissærer  og  gjøre  Regn- 
skab for  Godset,  blev  fængslet  og  afsat,  men  derpaa  be- 
lenet med  Klostret.  Det  var  ikke  som  Gejstlig,  men  som 
Adelsmand,  at  han  endnu  var  vigtig.  Den  Fornøjelse 
liavde  Bønderne  idetmindste,  da  de  knækkedes:  at  se 
den   katholske   Gejstlighed   snart   følge   efter. 

Det  kom  Altsammen  sydfra  —  ikke  fordi  Danske,  og 
na\Tilig  Vendelboer,  jo  godt  kunde  have  paa  egen  Haand 
tænkt  og  udført  den  Tanke,  at  Gejstlighedens  Gods  skulde 
inddrages;  men  det  maatte  nu  komme  sydfra,  hvor  Stats- 
principet  udvikledes,  hvor  man  lærte  at  gjøre  saadanne 
Ting  methodisk.  Og  da  Ideen  ikke  kunde  komme  alene, 
fulgtes  den  af  tyske  Landsknægte  og  tyske  Adelsmænd. 

17de  Aarhundrede.  Hvor  det  er  Skade,  at  en  Mands 
Liv  er  saa  kort,  at  en  Selvejerbonde,  der  sloges  ved  Aal- 
borg og  derfor  maatte  med  Gaard  og  Gods  løse  sin  Hals, 
og  som  saa  Bispen  blive  fængslet,  ikke  kunde  se  Ade- 
len i  Kjøbenhavn  1660.  Det  er  sandt,  han  maatte  leve 
endnu  længer,  ud  over  „Herremandstiden"  lige  til  vore 
Dage  for  at  se,  hvorledes  det,  de  egenlig  sloges  for  i 
Aalborg,  lige  menneskelig  Ret  og  Pligt,  først  nu,  men  i 
ganske  forandret  Skikkelse,  er  kommet  frem.  —  Dette 
17de  Aarhundrede  saa  imidlertid  store  Overgange,  ikke 
blot  Adelens  højeste  Vælde  og  dybeste  Fald,  men  ogsaa 
de  forskjelligste  Fjender  i  Landet.  Spydet  blev  taget  op 
af  Ottesund  og  fløj  ad  Skagen  til;  men  hvad  Kultur  der 
nu   fulgte  med,   er  vanskeligt  at  se. 

Aar  1627  kom  danske  Regimenter  (o:  mest  hvervede 
Tropper)  paa  deres  Flugt  for  Tillys  og  Wallensteins  Hære 
til  Aalborg  og  gave  sig  strax  til  at  „handle  ilde  med 
Borgerskabet",  d.  v.  s.  de  plyndrede.  Men  den  tyske  Grev 
Schlick  fulgte  dem  i  Hælene  og  de  flygtede  til  Hals, 
hvor  han  tvang  dem  til  Overgivelse.  Nogle  Vendelboer 
havde  vel  samlet  sig  under  Lars  Dyrskjøt,  men  opgave 
at  gjøre  Modstand  og  fandt  sig  i  den  tyske  Okkupa- 
tion, der  havde  sit  Hovedkvarter  i  Sæby.  Der  var  Grund 
nok  dertil:  Hæren  var  demoraliseret  og  hele  Halvøen 
bedøvet  af  den  pludselige  Ulykke,  der  brød  ind  fra  Lutter 

am  Barenberg.  Men  1644,  da  Torstenson  gjorde  sit  tro- 
løse Indfald  i  Jylland,  gik  det  noget  anderledes.  Slange 
siger,  at  Adelen  kaldte  Vendelboerne  til  Kamp  imod  Fjen- 
den; men  efter  det  lille  Billede,  som  vi  have  af  Kampen, 
ses  det  i  alt  Fald  ikke,  at  den  førte  dem.  Hvo  der  end 
kaldte  dem,  rejste  de  sig  saa  i\Tige  som  hundrede  Aar 
tilbage,  og  endelig  engang  sloges  de  for  den  rigtige 
Konge  og  for  sig  selv  tillige,  men  ikke  med  Held.  Det 
var  Bønderne  fra  dette,  indre  Vendsyssel,  fra  denne  Egn, 
dengang  Jerslev-Kjær  Herreder,  der  indfandt  sig  først, 
og  Bonden  Peder  Dyrskjøts  Breve  (hvoraf  Nyerup  lod 
aftrykke  Brudstykker  i  „Borgervennen"  af  1799  og  1800) 
vise,  hvorledes  det  da  gik  til. 

Lars  Dyrskjøt  boede  i  Ørum,  mellem  Hjørring  og  Aal- 
borg. Her  samlede  Herredets  Bønder  sig  ved  Efterretnin- 
gen om,  at  de  Svenske  under  Oberst  Helm  Vrangel  d. 
17  Januar  vare  komne  til  Aalborg.  Lars  Dyrskjøt  skulde 
være  deres  Kaptajn  ligesom  sytten  Aar  tidligere,  det  for- 
langte de,  skjønt  han  nu  var  84  Aar  gammel.  Han  sagde 
sin  Kone  og  sine  Børn  god  Nat  og  mente,  at  han  ikke 
skulde  leve  og  se  dem  igjen;  paalagde  Tjenestekarlen 
Niels  Christensen  at  være  hjemme  og  „forvare,  hvis  Guds 
Velsignelse  Ti  havde".  Imidlertid  vare  Bønderne  uden- 
for utaalmodige,  rumsterede  og  sloge  paa  Tromme,  hvis- 
aarsag  han  truede  dem  og  sagde,  de  kom  ikke  saa  lystige 
hjem,  han  kjendte  Svensken  og  Fjenderne  bedre.  Endelig 
„listede  han  sig  ud,  før  vi  agtede,  og  red  foran  Bønderne, 
som  alle  fulgte  ham.  Det  var  i  Dagningen".  —  De  kom 
nu  til  Sundby,  og  Peder  Dyrskjøt  vedbliver: 

„Om  Dagen,  som  var  den  18de  Januar,  vare  de  for- 
nævnte Herreders-Bønder  slet  forbistrede  og  \ilde  slet 
intet  forhale  til  de  andre  Herreder  kom  dem  til  Hjælp. 
Da  var  min  sal.  Fader  først  paa  den  venstre  Fløj  med 
sine  foran  i  Ledet.  De  Svenske  kom  ligesom  flyvende 
i  bred  Orden  til  Indringelse,  da  efterat  Bøndernes  første 
Led  mod  Svensken  havde  afskudt  og  de  skulde  vende 
dem,  da  løb  og  rømte  alle  de  bagerste  Leder  og  de 
Svenske  rendte  bort  efter  dem,  saa  de,  der  tog  først 
Løbet,  led  det  største  Nederlag.  Min  Fader,  som  da  var 
84   Aar  gammel,   gik   sagtelig  efter   alle   de   andre,   indtil 

han  kom  til  en  Have  næst  mod  Fjorden.  Deri  lagde  han 
sig  og  med  sin  Bøsse  ihjelskjod  tre  svenske  Ryttere 
efter  hverandre.  En  Svensker  sprang  til  og  med  Pi- 
stolen i  Haanden  spurgte  ham,  om  han  vilde  have  Kvar- 
ter; strax  sagde  han  nej,  men  vendte  sig  og  spændte  sin 
Bøsse  saa  hastig  igjen,  at  Hanen  slog  ham  den  lille 
Finger  af  Haanden,  og  da  sk  jod  Svensken  ham  mellem 
Skulderen  med  et  Kugelskud,  som  blev  hans  Bane."  Men 
endnu  havde  han  Kraft  til  at  give  nogle  af  sine  Sogne- 
mænd Raad  og  bede  dem  lade  hans  Hustru  vide,  hvor 
han  var  falden.  „De  Bønder,  som  vare  i  de  forreste 
Leder,  havde,  mens  Svensken  løb  og  hug  ned  paa  Heden 
og  Marken  overfor  Sundby,  begivet  sig  ind  i  Husene 
i  Sundby,  og  der  skjød  de  ud,  ligesom  de  saa  Svensken 
kom  løbende  til,  hvorfor  Svensken  skjød  strax  Ild  i 
Husene,  saa  mange  Bønder  bleve  indebrændte.  En  400 
Bønder  satte  Livet  til,  og  nogle  hundrede  bleve  saarede 
foruden  t)0  eller  flere,  som  fangne  bleve  bortførte  til 
Aalborg  Slot,  og  der  de  fleste  omkom  af  Hede,  Kvalm 
og  Tørst,  og  mange  aad  og  bed  hverandre,  saa  ej  uden 
de  yderste  ved  Muren  beholdt  Livet.  —  Saa  blev  strax 
en  stor  Brandskat  paalagt  Landet;  de  tog  baade  Sølv  og 
Penge." 

Slange  beretter,  at  man  senere  sydpaa  fik  fat  i  Tor- 
stensons  Hofmester,  en  Ritmester  og  nogle  Ryttere,  „som 
hafde  i  Klenodier  og  Penge  40,000  Rigsdalers  Værdi  at 
føre".  Ligeledes  bleve  400  Stude  drevne  sydpaa;  men 
holstenske  Bønder  sloge  den  svenske  Eskorte  ihjel  og 
toge  Studene. 

Det  var  ikke  blot  Bønderne,  men  ogsaa  Kjøbstæderne, 
der  ved  hin  Lejlighed  kæmpede  og  lede  store  Tab.  Fra 
Hjørring  deltoge  30  Ryttere  i  Slaget  ved  Sundby,  af  hvilke 
kun  4  kom  hjem.  I  Sæby  viste  man  sig  ligeledes  dygtig; 
der  var  Borgemester  Hans  Nielsen  under  stor  personlig 
Fare  virksom  med  at  gjøre  Fjenden  Afbræk. 

Efter  den  store  Svenskekrig  1658—60,  Statskupet  og 
endnu  en  Svenskekrig  kom  en  ny  Ide  fra  Syden,  der 
skulde  fuldende  Bondens  Underkuelse.  Det  var  den  Tanke, 
at  Staten  behøvede  en  staaende  Hær,  og  at  Herremændene 
i  dette  Øjemed  skulde  indsende  Bønder,  istedenfor  at  der 

forhen  kun  havde  paahvilet  Godserne  den  Forpligtelse, 
i  Krigstilfælde  at  stille  et  vist  Antal  rustede  Børn.  Det 
nye  Aarhundrede  bragte  som  Xytaarsgave  Landmilitie- 
loven,  1701,  og  nogle  Aar  efter  fulgte  Stavnsbaandet  for 
at  holde  Bønderne  fast  paa  Godserne. 

18de  Aarhundrede.  Om  Vendsyssels  Tilstand  efter  Kri- 
gen mod  Sverrig  1709—20  haves  en  Memoire  af  Stiftamt- 
mand Bilde,  indsendt  til  Regeringen  omtrent  1725. 

„Folkets  Armod  \iser,  at  aldrig  saaes  slettere  Tider 
mellem  Alle;  thi  den  største  Del  Proprietairer  ere  saa  fat- 
tige, at  de  ej  kan  hjælpe  Bonden,  som  er  udi  en  elendig 
Tilstand.  —  Betragter  man  Rettens  Betjentere  og  Ad- 
ministrationen her  i  Landet,  da  er  det  begrædeligt.  Den 
største  Part  er  Ulovkyndige,  Interesserede,  ilde  Inten- 
tionerede og  Udygtige  til  slige  Bestillinger.  Udi  Scha- 
gen  er  Byfogden  en  reduceret  Lieutenant,  han  er  uvittig 
og  uJovkyndig;  han  og  Tolderen  coujonere  Indbyggerne, 
de  ere  derfor  som  halv  oprørske,  som  erfares  af  deres 
Klagemaal.  Byfogden  udi  Hjørring,  som  tillige  er  Her- 
redsfoged over  Horn  og  Venneberg  Herreder,  har  været 
Laquai;  han  profiterer  aarlig  paa  Schagens  og  Anholts 
Fyhrer  at  holde  vedlige  med  Kul,  600  Rdl.,  efter  Con- 
tract  sluttet  med  en  Anden;  samme  B\'foged  er  en  ulov- 
kyndig Dommer,  som  snarere  dømmer  efter  eget  Godtbe- 
findende  end  efter  allernaadigste  Lov  og  Forordninger. 
Byfogden  udi  Sæby  er  gammel,  ej  meget  lovkyndig,  pas- 
serer for  en  ærlig  Mand;  men  hans  Svogre  bringe  ham  til 
at  begaae  store  Fauter  ved  Rettens  Administration.  Byen 
regeres  saa  slet,  at  hans  egne  Børn  have  alle  de  Midler 
og  Handel,  som  ere  udi  Bj^en,  og  de  andre  Borgere  ei  have 
Salt  til  et  Æg  videre,  end  han  og  Børnene  vil  unde  dem. 
—  Herredsfogden  ,udi  Jerslev  og  Børglum  Herred  har 
været  Skibs-Skriver,  en  ulovkyndig  og  dumdristig  Dom- 
mer; han  dømmer  ordinairement,  som  hannem  Ij'ster. 
Den  sletteste  Birkefoged  er  ved  Graabol;  thi  han  er  en 
fattig  Fisker,  som  hverken  kan  læse  eller  skrive.  Dets 
Aarsag,  naar  et  Puds  skal  gjøres,  søge  slige  Folk  til 
samme  Thing.  —  Fuldmægtiges  eller  Procuratorers  Proce- 
durer for  Retterne  kunde  mere  lignes  at  skjendes  udi 
en    Borgerstue,   om   at   ville   forlede   Vidnerne   til    vrang 

Udsagn,  end  at  have  Regard  for  Hs.  Majestæts  Ret.  Naar 
Nogen  for  slig  Omgjænge  nødes  til  at  gaae  til  Lands-Tinget, 
for  at  vederfares  Ret,  da  skal  Sagen  findes  vel  grov, 
om  Herredsfogden  faaer  en  liden  Mulet.  —  Det,  som  nu 

allermeest  er  Landet  til  Ruin,  erLandmilitien 

Naar  nu  eftertænkes,  at  ved  Landmilitiens  Indretning  de 
bedste  og  forstandigste  Karle  rømte  bort,  mange  hen- 
smeltede  udi  Krigens  Tid;  de  øvrige  og  faa,  som  findes 
tilbage,  ene  saa  fortabte,  at  næppe  En  findes  udi  et 
Sogn,  der  tjener  til  at  tage  en  Gaard. Naar  Bonde- 
drengene have  været  eet  Aar  ved  Soldateriet,  findes  der 
el  een  af  30,  der  jo  er  bleven  saa  lad  og  liderlig,  at 
ham  ingen  Gaard  kan  betroes." 

Statsminister  Ove  Malling  omtaler  ligeledes  i  sine  efter- 
ladte „Optegnelser"  fra  Aarhundredets  anden  Halvdel  den 
ulykkelige  Landmilitie,  Jagten  efter  Bønderkarle  o.  s.  v., 
navnlig  i  Salling.  Blandt  de  Karle,  hvem  det  lykkedes  at 
undvige,  var  to  Brødre  Ryberg,  af  hvilke  den  ældste 
stiftede  et  stort  Handelshus  i  Kjøbenhavn  og  døde  som 
Konferensraad,  den  anden  blev  en  stor  Kjøbmand  i  Aal- 
borg. 

Hvad  angaaer  Perioden  nærmest  den  Tid,  som  Stift- 
amtmand Bilde  officielt  beskrev,  bør  endnu  blot  bemær- 
kes, at  det  var  Admiral  Gabels,  Sehesteds,  Råbens,  Hvit- 
feldts,  Tordenskjolds  Samtid,  at  det  var  danske  Soldater 
af  denne  Slægt,  der  stode  saa  fast  ved  Gadebusch,  da 
Sachseme  havde  forladt  dem;  det  var  Karle  fra  et  saa- 
ledes  behandlet  Land,  der  vare  med  at  sejre  ved  Mal- 
plaquet.  Men  saa  forskjellig  kan  en  Tidlang  et  Lands 
ydre  Historie  være  fra  dets  indre. 

Det  maatte  blive  rigtig  galt  med  Hundehul  og  Hals- 
jern under  de  mangfoldige  Tyranner,  som  Landet  havde 
(i  Vendsyssel  var  der  82  Herremænd  i  1769),  før  det 
kunde  blive  godt,  og  endelig  blæste  en  mild  Vind  ind  fra 
Syden.  „Oplysningens"  Periode  var  begyndt;  den  „hu- 
mane" Religion  herskede.  Fyrsterne  indsaa,  at  de  mange 
Lazarus'er,  der  laa  paa  Møddingerne  i  deres  Lande,  vel 
kunde  blive  salige,  men  ikke  ved  at  ligge  saadan  bidrage 
til  Statens  Velvære,  Magt  eller  Ære.  En  uhyre,  humanitær 
Virksomhed  herskede,  fra  Neapel  (Tata  Giovanni)  til  St. 

Petersborg;  Rousseau  og  Voltaire  skrev,  Joseph  d.  2den 
og  Fredrik  d.  2den  handlede;  Struensee  var  de  nye  An- 
skuelsers Forløber  her  i  Landet;  Kronprins  Fredrik  og 
hans  Omgivelser  optoge  dem  paa  roligere  og  kraftigere 
Maade;  Stavnsbaandet  brodes,  de  store  Reformer  be- 
gyndte. 

19de  Aarhundrede,  Krig  og  Tilbagegang.  Martin  Dietz. 
De  jydske  Stænder,  hvor  en  Herremand  fra  Vendsyssel 
var  blandt  den  nye  Friheds  kraftigste  Bærere.  Aaret 
1848,  da  Folket  endelig  under  Kampen  mod  Fjenden  syd- 
fra kommer  i  fuld  Besiddelse  af  sin  tabte  Odel.  De  vendel- 
boeske Batailloner  1848—50  og  1864  ved  Sankelmark  Sø. 

For  ikke  at  tynge  denne  Skildring  med  tilsyneladende  lærde 
Noter  har  jeg  ikke  citeret  alle  de  trykte  Skrifter,  hvorfra  jeg 
har  hentet  Oplysninger,  og  som  Historikere  noksom  kjende. 
Derimod  maa  jeg  med  Tak  anføre,  at  jeg  har  nogle  Enkelthe- 
der, navnlig  for  Tiden  om  »Grevens  Fejde«,  fra  Udtog  af  Ge- 
hejmearkivet,  af  Kolderup-Rosenvinges  Gamle  Domme  m.  M., 
som  Hr.  Cand.  N.  Hancke  har  samlet  og  med  stor  Vehillighed 
overlod  mig  at  benytte.  —  Stiftamtmand  Bildes  Memoire  har 
staaet  trykt  i  Udtog  i  Hjørring  Avis,  1857,  Nr.  53  og  55. 

Løverdagen  d.  29de  Juli.  —  Kort  Udflugt  til 
Hjørring  (2  Mil).  Det  er  en  kjøn,  venlig  By,  der  ligger 
højt,  henad  en  Banke,  og  mod  Syd  har  et  smukt  Park- 
anlæg paa  ca.  10  Tdr.  Land,  mod  Nord  et  lille  Skovparti 
med  romantiske  Kløfter.  En  af  de  runde  Høje  sydost 
for  Byen  hedder  Konhøjen,  og  her  er  Stedet,  hvor  den 
Skat  laa,  som  skulde  løftes  i  Tavshed.  Da  Manden  talte 
og  Kisten  sank,  fik  han  fat  i  Jernringen  og  beholdt  den, 
og  af  denne  Ring,  der  blev  hængt  i  Kirkedøren,  fik  Byen 
Navn,  .siger  Sagnet,  medens  Historikere  udlede  Navnet 
(Høiring)  fra,  at  her  i  Oldtiden  var  Thing-  og  Offersted. 
Da  Byen  saa  ofte  har  været  hjemsøgt  af  Ildebrand,  har 
den  trods  sin  Ælde  —  den  skal  være  Vendsyssels  ældste 
Kjøbstad  —  i  sin  nuværende  Skikkelse  ingen  Historie. 

Søndagen  d.  30te  Juli.  Tidlig  paa  Formiddagen  med 
to  af  Damerne  nede  hos  Else  Marigaard.  Jeg  var  bange 
for,  at  hun  skulde  være  død  eller  døende;  men  trods  den 

kolde  Blæst  var  hun  paafærde  i  Huset  og  kom  ud  i  Dø- 
ren og  tog  imod  os.  Hun  var  bleven  bedre,  skjønt  uden 
Lægehjælp.  Da  jeg  spurgte  hende  derom,  svarede  hun: 
„Jeg  har  ingen  anden  Doktor  end  Gud."  —  Der  blev  svaret: 
„Ja,  han  er  ogsaa  den  billigste."  —  „Ja,"  sagde  Else,  „han 
€r  Fattigdoktor." 

Saa  begyndte  hun  selv  at  tale  om  Gaarden,  „fordi  jeg 
dog  gjerne  for  de  Andres  Skyld  vilde  have  det  i  Orden, 
inden  jeg  danser  af";  men  de  7000  Rdl.  fandt  hun  for 
meget,  meget  for  meget,  saa  blev  der  ikke  Noget  af.  Rime- 
ligvis kunde  hun  ikke  forklare  sig  disse  gjentagne  Be- 
søg paa  anden  Maade  end,  at  man  paa  Klostret  ønsker 
at  sælge.  Maaske  antog  hun  ogsaa,  da  jeg  spurgte  om 
hendes  Familieanliggender,  at  det  var  en  Omvej  til  at 
indlede  Salget;  thi  medens  hun  svarede  med  en  Slags 
seminaristisk  Nøjagtighed,  saa  hun  engang  imellem  for- 
skende op,  uden  at  ane,  at  netop  dette  Blik  gav  mig 
Noget,  fyldte  mig  med  Noget.  Andre  gamle  Koner  kunne 
virke  paa  En  formedelst  noget  Dulgt,  en  dyb  Viden,  en 
forgangen  Smerte  eller  Lyksalighed;  hos  hende  beror  det 
Magiske  kun  paa  Styrken,  Sejgheden,  Villien,  eller  paa  den 
rent  verdslige  Bekymring,  der  bliver  af  særegen,  højere 
Art  ved  at  være  en  Lidenskab,  over  hvilken  hun  glem- 
mer sin  Død. 

Den  Søn,  der  nu  skal  giftes,  er  36  Aar;  han  har 
stadig  været  hjemme  og  er  en  stærk  Arbejder.  Bruden 
er  Tjenestepige  paa  Gaarden,  men  er  af  Elses  egen  Æt. 
Den  ældste  Søn  er  39  Aar,  gift  med  en  Skomagerdatter 
og  har  fem  Børn.  Han  fik  et  Stykke  af  Gaarden  ude  i 
„Kjæret",  en  Milsvej  herfra,  en  Strækning  med  svære 
Sten.  Den  har  han  opdyrket;  men  han  har  ogsaa  „havt 
saa  megen  Hjælp  dertil,  at  han  ikke  kan  faa  Gaarden". 
De  Stene,  han  har  ryddet  fra  Lyngmarken,  kunde  be- 
tale sig,  hvis  de  laa  ved  en  Landevej,  og  man  kunde 
ogsaa,  naar  man  „havde  Magten",  bygge  et  Hus  deraf, 
„som  vilde  staae,  saalænge  Jorden  staaer".  Men  han 
har  af  disse  Sten  kun  haft  Møjen  og  Kampen  og  faar 
Intet  for  dem.  Dog  tør  vel  ogsaa  formodes,  at  han  paa- 
tog  sig  hele  dette  strenge  Nybyggerarbejde  for  at  kunne 
gifte  sig  og  bo  med  sin  Hustru  udenfor  Elses  Scepter. 
M.  Goldschmidt  i  Folkeudgave.  IV  22 

Selv  tjente  Else  som  Pige  i  fem  Aar  hos  „de  Gamle", 
som  havde  Gaarden  i  Fæste  fra  Hillerups  Tid.  Saa  blev 
det  bestemt,  at  hun  skulde  have  den  og  tage  de  Gamle 
paa  Aftægt  og  svare  dem  aarlig  8  Tdr.  Kom,  2  Køer  og 
Foder  til  en  Hest  (thi  den  gamle  Mand  prangede).  Der  blev 
ikke  Meget  tilovers  at  gjore  sig  lystig  paa,  naar  man 
skulde  tage  en  Gaard  med  saadan  en  Extrabyrde,  til- 
føjede Else. 

Som  Besidderinde  giftede   hun   sig. 

Jeg  spurgte:  „Saa  havde  De  vel  mange  Friere,  da  De 
fik  Gaarden?" 

„flange  Friere,  nej,  jeg  har  aldrig  været  kjøn  af  An- 
sigt." 

„Det  troede  jeg  dog." 

„Nej,  jeg  har  ikke;  men  min  Mand,  jeg  fik,  var  smuk, 
og  hvis  Folk  leve  saadan  sammen,  som  vi  har  levet  i 
fyrretyve  Aar,  saa  leve  de  godt." 

„Men  hvor  er  da  Manden?" 

Hun  saa  ud:  „Der  gaar  han  ude."  Men  før  jeg  fik 
rejst   mig,   var   han    forsvunden   i  Kostalden. 

Det  var  Synd  at  anstrenge  hende  med  længere  Sam- 
tale, og  vi  gik.  I  Kostalden  traf  jeg  Manden,  lille,  jovial, 
rødkindet,  gulhaaret,  tiltrods  for  sine  72  Aar.  Selv  gjorde 
han  opmærksom  paa,  at  hans  Øjne  vare  røde  og  rindende, 
hvilket  han  fik  i  Krigens  Tid,  d.  v.  s.  1816,  da  han  mar- 
scherede  til  Frankrig,  men  dog  ikke  kom  længer  end 
til  Hannover,  hvor  Mandskabet  laa  i  nogen  Tid,  men  saa 
kom  hjem  lige  til  Juleaften.  Lars  ser  unægtelig  trods  sin 
Jovialitet  og  Elses  Ros  over  hans  fordums  Skjønhed  ud 
til  at  være  af  lavere  Race  end  hun,  og  det  sjmtes,  som 
om  han  selv  var  gjennemtrængt  af  en  saadan  Følelse. 
Naar  han  talte  om  hende,  var  der  ikke  Tanke  om,  at 
han  havde  Noget  at  ville.  Han  er  tilstede  som  Arbejdsbi, 
hun  som  Dronning,  og  en  Tjenestekarl  paa  en  Herregaard 
kunde  ikke  med  mere  Respekt  sige,  at  hun  \ilde  ikke 
have  Doktor.  —  „Ja,  men  saa  hent  Doktor  paa  egen 
Haand!"  —  „Ja,"  sagde  den  livlige  Gamle  og  gjorde  sig 
Umage  for  at  finde  et  Sted,  hvor  han  kunde  se  hen,  medens 
den  uvante  Tanke  at  handle  paa  egen  Haand  var  over 
ham.   —   „De  vil  dog  nødig  miste  hende."  —  „Ja,  Vor- 

herre  bevare's!"  —  „Ja,  tænk  saa  paa,  hvad  Samvittig- 
hed det  vilde  være  for  Dem  bagefter."  —  „Ja,  ja,  ja," 
sagde  han  og  greb  med  sit  Sind  ud  i  Luften  efter  Be- 
slutningen. 

Her  paa  Klostret  kan  man  ikke  forstaa,  at  jeg  er  saa 
beskjæftiget  med  Else  Marigaard.  Tildels  lader  denne 
Interesse  sig  ikke  forklare;  den  er,  fordi  den  er.  Men 
tildels  kommer  den  af,  at  hun  hjælper  med  til  at  for- 
staa, hvorfor  denne  Bondestand  ikke  døde  under  tre 
Aarhundreders  Plager.  Havde  den  været  saa  from  som 
hendes  Tale  forleden,  da  hun  begyndte,  og  ikke  saa  sejg, 
saa  knyttet  til  Jorden,  saa  glébæ  ascriptus^)  i  god  For- 
stand, som  hendes  Tale  viste,  da  him  sluttede,  skulde 
den  være  død,  og  vi  vilde  nu  ikkun  se,  som  i  den  største 
Del  af  England,  Lorder,  farmers^)  og  Daglejere.  Og  rime- 
ligvi,s  er  det  Kvinden,  hvis  Historie  næsten  slet  ikke 
skimtes  gjennem  Historien,  der  især  har  været  den  ud- 
holdende. Hun  har  baaret  Slægten,  ikke  blot  under  sit 
Hjerte,  men  med  sin  Tanke  og  sin  Haands  Gjerning. 
Karlen  rømte,  naar  han  kunde,  Manden  slog  sig  til  Drik, 
naar  det  blev  ham  for  galt,  hun  maatte  blive  ved  Gaarden 
eller  Huset,  og  har.  Gud  ved  paa  hvilken  Maade,  gjennem 
Fattigdom  og  Usselhed  bevaret  Naturkraften,  holdt  sam- 
men paa  „vort  Eget",  været  den,  som  Karlen  dog  læng- 
tes efter  i  det  tyranniserede  Hjemsted,  som  Manden  ar- 
bejdede for,  som  Faderen  gjemte  til,  og  hvem  Soldat, 
Officier,  Herremand  og  Ridefoged,  snart  i  god,  oftere  i 
ond  Hensigt,  var  blid  imod.  Ja,  løftede  man  Historiens 
Dække,  vilde  man  vel  blues  ved  megen  Skam  og  Skjænd- 
sel,  men  formodenlig  ogsaa  smile  over  det  Snille,  hvor- 
med Kvinden,  instinktmæssig  tro  imod  Standen,  Egnen, 
Jorden,  bidrog  til  at  bevare,  hvad  vi  nu  se,  og  som  skal 
overgives   til   en   skjønnere   Fremtid. 

—  Da  jeg  kom  tilbage  hertil,  var  Gudstjenesten  forbi 
og  Menigheden  borte;  men  Kirken  stod  aaben.  Jeg  troede, 
at  jeg  var  alene  derinde;  men  pludselig  kom  der  Musik. 
Nogen  var  oppe  ved  Orglet  og  spillede  afbrudte  Styk- 
ker af  nordiske  Melodier,  mest  af  den   Slags,  der  have 

1)  Bunden  til  Jorden.    '^)  Forpagtere. 

22* 

en  vis  Fornemhed  ved  sig,  og  som  man  endnu  ikke  har 
kunnet  profanere  ved  at  sætte  nye,  fade  Ord  til  dem. 
De  bryde  frem  i  Luften  omkring  En  ligesom  et  Tog,  der 
viser  den  menige  Hob  tilside  og  selv  kommer  stateligt, 
glansfuldt,  |Og  Ingen  kan  gaa  med  det  uden  at  være 
født  dertil  eller  med  Møje  have  erhvervet  sig  Adkomst. 
Tonerne  passede  saa  godt  til  den  ældgamle,  men  stærke, 
lyse  Klosterkirke,  de  forsvundne  Tider  droge  op  med 
dem.  Nu  kan  det  være  glemt,  hvad  Ondt  der  var  i  Mun- 
kene; Erindringen  kan  dvæle  ved  deres  og  de  stærke 
Ridderes  romantiske  Glans  og  se  deres  lange  Rækker, 
de  hvide  Kutter,  de  glimrende  Harnisker  og  Skjolde, 
langsomt  komme  fra  Alteret,  glide  op  til  Indgangen  fra 
Refektoriet,  hvor  der  nu  er  lukket,  og  forsvinde  som 
lette  Skygger,  der  blande  sig  mellem  og  bølge  bort  med 
Orgeltonerne. 

Mandagen  den  31te  Juli.  Før  Afrejsen  var  jeg 
endnu  engang  i  Kirken  og  oppe  paa  Hvælvingerne.  Den  er 
beskreven  i  danske  Atlas  V,  Pg.  276  og  flg.  med  Und- 
tagelse af  den  nyeste  Tids  Opdagelse;  thi  da  Monrad 
udstedte  sit  Cirkulære  om,  at  der  skulde  være  Fortov 
ved  Kirkerne,  og  man  i  den  Anledning  vilde  rydde  Grun- 
den nord  og  syd  for  den  østlige  Fløj  (der  strækker  sig 
ud  mellem  Have  og  aaben  Mark),  fandt  man  meget  tyde- 
lige og  smukke  Spor  af  fordums  Tilbygninger,  hvad  enten 
disse  have  været  Kapeller  eller  den  nu  manglende  Halv- 
del af  Sideskibene.  —  Lidt  nordost  for  Kirken,  paa  et 
bakket  Jordsmon,  er  Kirkegaarden,  hvor  der  er  et  Par 
anselige  Gravsteder,  navnlig  et  over  den  Lovkyndige,  Prof. 
jur..  Højesteretsassessor  Reitzer,  Stiftamtmand  i  Aalborg, 
Ejer  af  det  Reitzerske  Bibliothek.  Han  tog  sin  Afsked 
som  Stiftamtmand  1730  og  døde  i  Flensborg  1736.  Han 
forlangte  at  blive  begravet  paa  dette  høje  Punkt,  ,,i 
den  sorte  Muld",  og  betalte  500  Daler  derfor,  fordi  han 
var  bange  for  at  komme  til  at  ligge  i  Vand;  men,  under- 
lig nok,  netop   her  er  Kildevæld  i  Jorden. 

Kl.  1  tog  jeg  Afsked  og  kjorte  med  Klostrets  Ejer 
„gjennem  Landet"  o:  ikke  ad  Chausseen,  til  Hjørring. 
Undervejs   Besøg   hos    Hr.    Høier   paa   Seilstrup,    Borgen 

eller  Slottet,  der  blev  brændt  i  Grevens  Fejde,  og  hvor- 
til den  nuværende  Herregaard  kun  skal  have  været  Lade- 
gaard. Trods  Ødelæggelsen  blev  Benævnelsen  „Slot"  ved 
Stedet  endnu  langt  ind  i  det  17de  Aarhundrede,  som  kan 
ses  af  Listen  over  Lensmænd  i  „Danske  Atlas".  Endnu 
er  her  meget  tydelige  Spor  af  en  stærk  Befæstning,  hvor- 
til Naturen  har  ydet  sin  rigelige  Del;  thi  Gaarden  ligger 
som  paa  et  Forbjerg,  der  skyder  brat  ned  mod  en  Sø. 
Denne  Sø  skal  gjennem  Bakkerne  mod  Nordvest  have 
staaet  i  Forbindelse  med  Havet  og  i  de  ældste  Tider 
givet  Borgen  dens  Navn.  Den  nuværende  Ejer  stødte 
nylig  ved  Gravning  paa  svære,  lange  Mure,  som  han  igjen 
lod  tilkaste,  fordi  de  vare  saa  besværlige  at  gjennem- 
bryde. 

Aftenen  tilbragt  hos  Dr.  Horneman,  der  gav  stort  Bi- 
drag til  min  Samling  af  jydske  Ord  og  desuden  bl.  A. 
fortalte  et  Exempel  paa  Vendelboens  —  forresten  meget 
fornuftige,  naturfriske  —  Tilbøjelighed  til  at  bruge  øst- 
lig, vestlig  o.  s.  V.  istedenfor  tilhøjre,  venstre.  Han  blev 
kaldet  til  en  Gaardmandskone  og  skulde  ved  samme 
Lejlighed  se  til  Tjenestepigen.  Hvad  fejler  Dig,  min  Pige? 
spurgte  han.  Gaardmanden,  der  var  fulgt  ind  med  ham, 
svarede:  Hun  har  ondt  i  sit  østre  Næsehul. 

Tirsdagen  den  1ste  August.  Voldsomt  og  ved- 
varende Uvejr,  der  forhindrede  Rejsen  til  Horne  Præste- 
gaard. 

Idet  Arket  skal  trykkes,  erfarer  jeg,  at  Else  Marigaard  har  købt 
Gaarden  og  er  bleven  rask  og  ung  derved. 


V. 

LILLEHEDEN.  BAGGESVOGN. 


Onsdagen  den  2den  August.    I  Fornøjelsen  over 
denne  livlige  Dag,  som  jeg  skylder  Redaktør  Brun  i  Hjør- 

ring  og  Pastor  Friis  i  Horne,  er  blandet  Forundring. 
Vendsyssel  er  kun  en  lille  Del  af  Danmark  og  Kysten, 
jeg  berejser,  ikkun  en  lille  Del  af  Vendsyssel,  og  dog  er 
der,  trods  Grundligheden,  en  saa  stor  Afvexling  baade 
i  Natur  og  Folkeliv! 

Brun  kjørte  mig  imorges  til  Home.  De  IV2  til  2  Mils 
Vej  lige  mod  Nord  gaar  over  knudret,  bakket  Land; 
selve  Horne  ligger  ved  Randen  af  Højlandet,  og  dette 
glider  mod  Nord  og  Nordvest  hurtig  ned  til  en  flad  Slette, 
tildels  opdyrket  Hede  med  Græsgange  og  Marker,  just 
ikke  de  frodigste.  Men  ved  Enden  af  denne  Slette,  en 
lille  halv  Mil  fra  Horne,  og  efter  at  man  er  kommen  igj en- 
nem  Lyng  og  Sand,  strækker  sig  tæt  til  Havet  en  aldeles 
flad  Mark,  et  grønt,  blødt  Tæppe  af  Græs  og  Mos.  Fladen 
er  kun  et  Par  Fod  højere  end  Havet,  gaar  lige  ned  der- 
til —  paa  en  Strækning  af  ca.  1000  Alen  vest-østlig  er  her 
aldeles  ingen  Klit  —  og  selve  den  to  Fods  Brink  er  grøn, 
som  om  det  var  Bredden  af  en  Flod.  Ja,  ved  Havets 
Rand  er  der  Tørveskjær  (nys  opdaget),  og  Tørvestak- 
kene staa  og  tørres  paa  den  grønne  Mark  faa  Alen  fra 
de  salte  Vande!  Jylland  og  Vesterhavet  have  her  ind- 
gaaet  VaabenstUstand  og  synes  at  leve  i  de  Dage,  hvorom 
Esaias  har  spaaet,  da  en  Ulv  skal  holde  sig  til  et  Lam 
og  en  Parder  ligge  hos  et  Kid. 

Men  dette  er  rigtignok  tilvejebragt  ved,  at  Havet  idet- 
mindste  foreløbig  har  faaet  sin  Villie.  Det  har  skaaret 
sig  en  god  Mil  dybt  ind  fra  Vest  til  Øst,  og  Lillehedens 
Strand,  der  formodenlig  engang  var  en  Skovslette  d\'bt 
inde  i  Landet,  stiller  ingen  Hindring  mod  et  vestligt 
Bølgeslag,  men  lader  det  glide  forbi  sig  ind  imod  Tvær- 
steds Klit.  Lidt  længere  henne  mod  Vest,  paa  Hjørnet, 
hvor  Jylland  igjen  bøjer  mod  Syd,  staar  ved  den  farlige 
Strand  Hirtshals  Fyrtaarn. 

Med  Undtagelse  af  Gaarden  Lilleheden  har  man  her 
saagodtsom  intet  Agerbrug.  De  faa,  adspredte  Huses  Be- 
boere leve  af  pur  Kjærlighed  til  Havet  —  eller  det  er  maa- 
ske  for  Meget  sagt:  de  leve  af  at  malke  „den  blaa  Ko"; 
saaledes  kalde  de  Havet. 

Paa  vor  Vej  fra  Horne  derned,  da  vi  kjørte  forbi  Mikkel 
Strandtyvs  Hus,  spurgte   Præsten  sin  Kusk:  „Hvad   tror 

Du,  Mikkel  har  paa  sit  Loft?"  —  „Det  we'  a  itte,"  sva- 
rede Karlen  med  vendelbosk  Forsigtighed;  men  da  Præ- 
sten vedblev:  „Nej,  han  viser  det  nok  ikke  frem,"  sva- 
rede  Karlen;    „Næ,   det   vogter   han   sig   nok   for." 

Man  siger,  at  flere  Folk  her,  som  med  deres  Efternavn 
ere  i  Familie  med  Mikkel,  vilde  vise  en  lignende  Til- 
bageholdenhed med  deres  Gjemmer;  men  jeg  beskylder 
Ingen. 

Den  første  Mand,  vi  gik  til,  stod  udenfor  sit  lille, 
lave  Hus  ved  Stranden,  som  en  Fugl  paa  Vagt.  Tilsyne- 
ladende kom  vi  over  ham  uventet;  men  vi  kunde  lige- 
saa  godt  have  overrasket  en  Glente.  Han  saa  ikke  stærk, 
men  skummel  ud,  lavpandet,  brede  Kindben,  stridt  Haar, 
urolige  Øjne.  Dog  mener  Præsten,  at  om  han  end  lever 
„af  Slump",  saa  har  han  ikke  gjort  Skibbrudne  Fortræd. 
Var  jeg  kommen  alene,  vilde  denne  Mand  upaatvivle- 
lig  have  overbevist  mig  om,  at  han  kun  lever  her  for 
Naturforsknings  Skyld.  Siden  Konferensraad  Forchham- 
mers Besøg  paa  Egnen  har  han  i  Virkeligheden  faaet  In- 
teresse for  Stene  og  Havdyr,  og  i  det  Øjeblik,  vi  kom,  var 
han,  saare  å  propos,  fordybet  i  Betragtninger  over  Ben- 
raden af  et  lille  Dyr,  som  han  troede  kunde  indsendes 
til  Konferensraaden.  Han  har  ogsaa  Djerzonske  Bistader; 
men  Bierne  ere  døde.  Kort,  Strandinger  og  Vrag  komme 
kun  til  ham  som  Forstyrrelse  i  hans  stille,  idylliske  Sys- 
len og  contemplative  Ro.  Tilsidst  erfarede  jeg,  at  han 
var  Skomager.  Mangel  paa  Virksomhed  kan  altsaa  ikke 
bebrejdes  ham,  og  hvis  ikke  Alt  er  i  Orden  med  Hensyn 
til  Vrag,  saa  maa  erindres,  hvor  vanskeligt  det  falder 
Almuen  at  erkjende,  at  det  er  Synd  at  tage,  hvad  Havet 
giver. 

Jeg  skulde  egenlig  nedskrive  nogle  moralske  Betragt- 
ninger herover  samt  over  Loven  og  Embedsmændene; 
men  den  næste  Mand,  vi  besøgte,  forlanger  andre  Fore- 
stillinger, paakalder  en  anden  Tidsalder  end  vor  snær- 
pede,  juridisk-spidsborgerlige.  Han  hedder  Christen  Høier 
og  er  93  Aar  gammel.  Han  var  med  1801,  paa  Kastelsvol- 
den.  Han  er,  tildels  paa  regelmæssig  Maade,  ved  Søfart, 
bleven  rig  og  har  kjøbt  tre  Gaarde  til  sine  Sønner,  den 
største  i  Sognet  næst  Præstegaarden  til  sin  ældste  Søn; 

men  selv  bor  han  i  et  Hus  ved  Stranden  og  kan,  som 
Toldkontrolløren  siger,  ikke  dø,  hvis  der  blot  en  Gang 
hvert  andet  Aar  er  en  Stranding.  Saa  stærkt  er  han 
knyttet  til  Havet,  at  han  i  lang  Tid  levede  i  dette  Hus 
de  sex  Dage  om  Ugen  uden  anden  Føde  end  Brød  og 
Mælk  —  om  Søndagen  var  han  hos  sin  ældste  Søn  — , 
indtil  man  fik  ham  til  at  anskaffe  en  Husholderske. 
Skjønt  hans  Ungdom  falder  i  en  Tid,  der  var  lovløs  og 
haard,  og  da  man  ikke  var  fuldt  saa  bange  som  nu  for 
at  slaa  Skibbrudne  ^hjel,  antages  det  dog,  at  Christen 
Høier  ikke  har  Blod  at  svare  for;  men  hvad  han  har 
oplevet  i  Stormvejr,  mellem  Døende  og  Dødninge,  kunde 
vel  være  værdt  at  vide.  En  eneste  Gang  ved  man,  at  han 
har  været  bange.  For  at  prøve  ham  havde  En  lagt  sig 
ned  paa  Stranden  og  agerede  død,  medens  en  Anden  var 
skjult  i  Klitten.  Christen  kom,  sparkede  lidt  til  ham  og 
vilde  lige  tage  fat,  da  Manden  kom  til  at  give  en  Lyd, 
der  er  upassende  i/sær  for  Døde,  og  saa  løb  Christen 
forfærdet  sin   Vej. 

Den  gode  Samvittighed  kan  ikke  sove  trj^ggere  end 
Christen  Høier  og  hans  Husholderske,  da  vi  gik  ind  i 
det  aabne  Hus.  De  laa  i  samme  Stue.  Hun  vaagnede 
først  af  sin  Middagslur  og  kaldte  paa  den  Gamle,  der  na- 
turligvis i  første  Øjeblik  var  forundret;  men  han  blev 
aldeles  klar  og  livlig,  da  Præsten  fortalte  ham,  at  Told- 
kontrolløren i  den  sidste  Times  Tid  havde  holdt  Øje 
med  en  Skonnert,  der  nær  var  strandet.  Han  rejste  sig, 
som  om  hans  Tanke  holdt  paa  den,  men  betænkte  vel 
hurtig,  at  det  nu  var  for  silde,  og  at  han  desuden  nu 
havde  Gjæster  og  maatte  være  Vært. 

I  Førstningen  var  han  endnu  noget  tvær  eller  spej- 
dende; men  da  han  med  sin  Menneskekundskab  snart 
havde  taget  Sk  jon  over  os  og  mærket,  at  han  kunde 
slippe  med  Historier,  han  rimeligvis  ofte  har  fortalt, 
blev  han  oprømt  og  meddelsom.  Bl.  A.  fortalte  han  ud- 
mærket godt  en  Historie  pin  et  Skib,  han  selv  havde 
ejet,  medens  han  handlede  i  Vesterklit,  og  som  var  stran- 
det der  paa  Kysten.  Det  vendte  Kjolen  i  Vejret,  de  tre 
Mænd,  som  vare  ombord,  druknede;  men  Skibsdrengen, 
som  i  Ulykkens  Øjeblik  var  i  Kahytten,  blev  i  det  ende- 

vendte  Skib,  var  efter  halvtredie  Døgns  Forløb  endnu 
ilive  og  frelstes.  Saa  havde  han  faaet  Lyst  til  Søen,  gik 
ogsaa  tilsøs  igjen,  men  omkom. 

Christen  Høier  havde  haft  en  Velgjører,  en  engelsk 
Matros.  Det  store  Sølvuhr,  som  hænger  ved  hans  Seng 
paa  Væggen,  har  han  faaet  af  denne  Matros,  og  træffer 
man  ellers  paa  en  lille  Kostbarhed  hos  ham,  har  han  faaet 
ogsaa  den  af  sin  anonyme  Velgjører  inde  i  Klitten. 

Men  hans  Historier  vare  langtfra  saa  interessante  som 
hans  Personlighed,  fordi  denne  tilkjendegav,  at  han  med 
det,  han  fortalte,  kun  afspiste  Forskningen  efter  Mere. 
I  og  for  sig  er  det  en  Sjældenhed  at  se  en  Mand  hinsides 
de  90  saa  rask,  vever,  tankeklar;  allerede  dette  vidner 
om  usædvanlig  Styrke  og  Sejghed.  Men  den  friske  An- 
sigtsfarve, Sporene  af,  at  hans  Haar  og  Skjæg  have 
været  røde,  den  brede  Hage,  de  skarpe,  klare,  blaa  eller 
blaagraa  Øjne  og  den  krumme  Næse  viste  en  Snildhed 
og  haard  Kraft,  det  mest  Xordisk-Vikingemæssige,  som 
jeg  har  set  levende  for  mig.  Man  kunde  tænke  sig,  at 
hans  Bedstefader  endnu  blotede,  og  at  hans  Bedstefaders 
Broder  var  Blod-Egil,  den  store  Strandrøver,  med  hvem 
Kong  Knud  gjorde  kort  Proces  for  800  Aar  siden. 

Da  Christen  hørte  af  Brun,  at  han  var  gift  med  en 
Datter  af  By-  og  Herredsfoged  Kofod,  der  for  40  Aar 
siden  havde  tvunget  ham  til  at  blive  Sognefoged  og 
Strandfoged,  græd  han  lidt.  Denne  besynderlige  Følsom- 
hed interesserede  mig,  fordi  man  ogsaa  kan  træffe  Spor 
dertil  i  Oldtiden.  Men  den  varede  ogsaa  meget  kort  hos 
Christen.  Da  vi  vilde  gaa,  blev  der  i  Hast  Tale  om  den 
paa  tænkte  Havn  ved  Lilleheden.  —  Ja,  det  var  godt,  om 
vi  fik  en  Havn!  sagde  Christen.  —  Men,  bemærkede  jeg, 
saa  blev  der  jo  færre  Strandinger.  —  Ja,  men  saa  blev 
der  Havari!  svarede  han  med  spillende  Øjne. 

Derfra  gik  vi  til  Mikkel  Christensen,  ligeledes  Strand- 
foged m.  M.,  men  højst  agtværdig  og  aaben  at  se  til,  en 
høj,  anselig  Mand  paa  77  Aar,  i  blaa,  sømandsmæssig 
Frakke,  en  moderne  Skikkelse  sammenlignet  med  Chri- 
sten Høier.  Han  var  med  som  Matros  ved  det  forholds- 
vis betydelige  Angreb,  som  i  1811  skete  mod  Engelsk- 
mændene paa  Anholt,  og  bar  ved  den  Lejlighed  Lieutn. 

Holsten  iland.  Det  bliver  nok  sidste  Gang,  Mikkel,  at  Du 
bærer  mig,  sagde  Lieutenanten  og  faldt  kort  efter  ved  An- 
grebet paa  Skandsen  nær  Stranden.  Selv  blev  Mikkel 
fangen  i  Kanonbaaden  østen  for  Anholt,  men  snart  ud- 
vexlet,  og  han  erindrer  fra  sit  Fangenskab  ikke  Andet  end, 
at  de  laa  saa  lavt  og  sammenstuvede,  at  han  ikke  kunde 
fore  sine  Ærter  til  Munden. 

Et  fornøjeligt  Sj-n  vare  hans  Søn  og  Svigerdatter,  unge, 
nygifte,  smukke  Folk,  venlige  og  belevne.  Der  kom  ved 
deres  Indtrædelse  ret  et  poetisk  Skjær  over  Stuen,  et 
Glimt  af  noget  Usædvanligt  i  deres  Stand.  Den  unge  Mand, 
Christen  Mikkelsen,  var  til  Orlogs  i  sidste  Krig  og  tjente 
under  Lieutenant  Maribo. 

Fyrtaarnet  ligger  i  ringe  Afstand  herfra  mod  Vest,  paa 
Topi>en  af  en  bred,  skraanende  Lyngmark,  der  ud  imod 
Havet  er  ca.  70  Fod  høj,  skyder  ned  i  Afsatser  og  forener 
sig  med  Klitten.  Fra  Toppen  af  Fj^taamet  var  der  natur- 
lig\'is  vid  Udsigt,  men  mest  over  Havet.  Ret  mærkeligt 
er  det  store  Dige,  som  Fyrinspektøren,  Hr.  Bjømebo,  har 
opført  ved  sin  smukke  Bolig  for  at  trodse  sig  en  Have  til. 

Saa  steg  vi  ned  og  gik  et  Stykke  langs  Stranden,  der 
her  er  fuld  af  store  Stene;  hist  og  her,  paa  store  Stræk- 
ninger, ligge  de  saa  tæt  som  paa  Langelinie;  men  her  ses 
ingen  Kyst  ligeoverfor,  og  Stenene  ere  ikke  som  ved 
Sundet  et  af  Mennesker  opført  Bolværk,  som  Havet  lader 
ligge:  det  har  selv  bragt  dem  og  flytter  dem  selv  efter 
Lune.  Uagtet  det  idag  var  en  frisk  Vind,  som  rejste  svul- 
mende Bolger  derude  og  sendte  dem  med  brede,  skum- 
mende Slag  ind  imellem  Stenene,  var  dette  dog  ,,endnu 
slet  Ingenting".  Paa  disse  Stene  have  de  Mænd,  jeg  gik 
med,  set  et  engelsk  Skib  staa.  Kaptajnen  stod  ved  Masten 
med  foldede  Arme  og  saa  paa  Stranden,  hvor  man  ligesaa 
magtesløs  saa  paa  ham.  Han  blev  endelig  vasket  overbord 
og  kastet  død  iland.  Man  fandt  i  hans  Brj'stlomme  Breve 
fra  hans  Kone,  hvoraf  det  saas,  at  de  havde  haft  det 
haardt  ,men  nu  ventede  bedre  Dage;  nu  beroede  Alt  paa 
hans  Hjemkomst;  hun  og  Børnene  gik  og  saa  efter  Vin- 
den og  glædede  sig. Af  saadanne  Historier  fortæller 

Havet  saa   mange,   at   det   for  et   Publikum   vilde   blive 

ensformigt  at  læse  dem;  men  for  dem,  der  opleve  dem, 
blive  de  altid  nye  og  skrækkelige. 

Af  ældre  Historier,  der  ere  foregaaede  paa  denne  Kyst, 
og  som  man  kjender,  er  vistnok  den  interessanteste  den, 
som  Forf.  af  „Svenskerne  paa  Lolland"  har  behandlet  i 
den  lille  Fortælling  „Pengeskrinet".  Jeg  hørte  den  saaledes: 
Her  indstrandede  i  forrige  Aarhundrede  et  Skib,  hvorfra 
en  Dame  kom  levende  iland.  Hun  var  en  Hollænderinde 
og  var  paa  Rejse  til  sin  Mand,  der  nylig  havde  bosat  sig 
i  Norge.  Det  var  lykkedes  hende  at  bringe  en  betydelig 
Sum  Penge,  som  hun  førte  med  sig  i  et  Skrin,  med  iland; 
men  hun  besvimede  paa  Stranden,  og  da  hun  vaagnede, 
var  Skrinet  borte.  Alle  Efterforskninger  vare  frugtesløse; 
en  Karl  blev  mistænkt,  men  modstod  standhaftig  den  pin- 
ligste Undersøgelse.  Hun  kom  i  stor  Nød;  hendes  Breve 
naaede  ikke  til  hendes  Hjem.  Hentæret  af  Sorg  og  Længsel 
stillede  hun  sig  en  Dag  ved  Kirkedøren,  strakte  sin  Haand 
ud  til  Menigheden  og  bad:  Reisegeld.  Man  forbarmede  sig 
over  hende;  hun  kom  bort,  men  døde,  inden  hun  gjensaa 
sin  Mand.  Karlen,  der  havde  været  mistænkt,  rejste  bort 
og  kom  tilbage  som  en  formuende  Mand,  kjøbte  store 
Ejendomme  og  blev  anselig,  om  end  ikke  anset  paa  Egnen. 
En  Dag  gik  han  paa  Stranden,  hvor  han  havde  megen 
Udskibning.  En  fremmed  Tiggerske,  en  Taterkvinde,  nær- 
mede sig  ham,  udstrakte  pludselig  Haanden  og  bad :  Reise- 
geld. Han  blev  vanvittig  og  døde. 

Der  er  en  Version,  ifølge  hvilken  Straffen  først  kom 
over  Sønnen  eller  Sønnesønnen;  men  i  det  Væsenlige  skal 
Historien  være  sand^). 

—  En  Mangel  var  der  ved  Havet,  medens  jeg  hørte 
Historier  om  det:  der  var  saa  tomt  paa  de  friske,  blaa 
Vande;  ikke  blot  mod  Vest  udenfor  Stenene  ved  Hirtshals, 
men  ogsaa  i  den  store  Bugt  nord  for  Lilleheden  saas 
ikke  en  eneste  Fiskerbaad.  Man  havde  jo,  da  vi  først 
talte  derom,   vægret  sig  ved   at   aner kj ende,   at   der  var 

»)  , Pengeskrinet "  udkom  paa  Boghandler  Marinus  Petersens  Forlag  i 
Hjørring  1862,  og  jeg  troer,  at  denne  korte  Gjengivelse  af  Sagnet  ikke 
vil  formindske  den  Interesse,  hvormed  man  kan  læse  den  lille  Fortæl- 
ling. Jeg  har  først  senere  læst  den,  og  formedelst  Behandlingen  fundet 
det  Meste  af  den  tiltrækkende  og  nyt. 

synderlig  Vind  eller  Sø;  men  Fiskerne  gaa  ikke  ud,  sagde 
man,  uden  i  endnu  stillere  Vejr.  Saa  fange  de  Torsk, 
Kuller,  Flyndre,  Makrel  og  Anchiovis,  og  især  mellem 
Stenene  ved  Hirtshals  er  der  en  stor  Mængde  Hummer, 
som  tages  om  Natten.  Det  blev  omtalt,  at  svenske  Fisker- 
baade  ligge  i  Havet  under  Storm,  medens  vore  egne  ikke 
tænke  paa  at  gaa  ud.  Da  Ingen  bebrejder  vore  Sofolk 
og  Fiskere  Mangel  paa  Mod,  maa  Grunden  vel  søges  i, 
at  man  ikke  som  paa  den  svenske  Kyst  af  Nødvendighed 
drives  ud  til  at  søge  Føden  paa  Havet.  Hvo  af  os  Andre 
vilde  ud  uden  Spore?  Det  er  kun  Kapital  og  Konkurrence, 
der  frembringer  den  egenlige,  industrielle  Driftighed.  Den 
gjør  Livet  betydeligere,  mere  bevidst  og  —  mere  smerte- 
fuldt. Men  saa  Manden  forleden  paa  Hune  Torp,  der  var 
tilfreds  med  sine  Børns  Død,  fordi  han  ikke  kunde  føde 
dem !  Den  Slags  Tilværelse  er  da  heller  ikke  smertefri. 

Man  burde  bo  der  ved  Havet  i  længere  Tid;  nu  ventede 
Horne  Præstegaard  os  tilbage.  Det  er  en  saa  gammel,  lav, 
tilsyneladende  faldefærdig  Gaard,  at  der  burde  bo  en  af 
de  ægte,  gamle,  jydske  Lhombrespillende,  Thevandsknægt- 
drikkende,  om  Strandinger  bedende  Præster.  Udhusene  ere 
skjæve  og  af  Ler  ligesom  Asker  Rygs  Kirke,  før  Axel  og 
Esbern  bleve  fødte,  og  maaske  naar  Gaardens  Opforelse 
virkelig  tilbage  foran  Kortenes  Opfindelse,  Amerikas  pg 
Rommens  Opdagelse.  Men  udenfor,  ved  Indgangen  fra  Øst, 
er  der  en  lille  Blomsterhave,  Symbol  paa,  at  noget  Nyt 
er  flyttet  ind,  og  mod  Syd  har  den  danske  Forfatter,  som 
nu  bor  her,  en  Lund,  saa  stor,  at  han  netop  kan  ligge  i 
dens  Skygge.  Men  hvad  have  vi  andre  Forfattere?  Vore 
Laurbær  kaste  ikke  engang  saa  megen  Skygge. 

Da  vi  kjørte  tilbage,  var  det  klart  Vejr  og  Maaneskin; 
men  en  umaadelig  lang,  smal,  sort  Sky  strakte  sig  netop 
over  vor  Vej  og  vedblev  at  regne  paa  os  lige  til  Hjørring. 

Torsdagen  den  3die  August.  —  Igjen  changement 
de  décorations  1),  saa  at  jeg  snart  faar  ophøre  med  at 
undre  mig  over  Afvexlingen. 

Jeg  er  nu  i  Skov,  og  det  en  virkelig  Skov  med  store 
Graner,    mægtige   Bøge   o.  s.  v.,    ca.    IV2    Mil   nordost    for 

^)  Dekorationsforandring. 

Hjørring,  og  omtrent  lige  saa  langt  fra  Vesterhavet  eller, 
som  det  vel,  set  i  denne  Retning,  bør  kaldes  Nordsøen. 
Men  der  er  noget  besynderligt  ved  denne  sidste,  store 
Levning  af  Skov  vest  for  Jydske  Aas  nordpaa;  den  staar 
i  Læ  paa  Bakkernes  Afhang  og  nede  i  de  store  Fordybnin- 
ger, saa  at  man  i  nogen  Afstand  kan  overse  den.  Det 
havde  for  mig  noget  Pludseligt,  Uvirkeligt,  da  jeg  fra  det 
Land,  jeg  har  vænnet  mig  til  at  betragte  som  nøgent,  i 
den  lumre  Tordenluft  kjørte  ind  i  Skovskyggen,  og  først 
ved  en  Spadseretur  og  Kjøretureai  i  Eftermiddag  blev  jeg 
overbevist  om,  at  det  ikke  var  en  Skuffelse  frembragt  ved 
enkelte  Trægrupper.  Skovvejen  fører  lige  ned  til  Herre- 
g'aarden  Bagges  vogn.  Fra  den  ydre,  store,  firkantede  Gaard 
kjører  man  paa  en  Bro  af  Sten  over  en  forhenværende 
Fæstningsgrav,  formodenlig  den  eneste  Levning  af  „Bor- 
gen", der  engang  tilhørte  den  efter  Grevens  Fejde  saa  mæg- 
tige Vendelbo-Familie  Banner.  Selve  den:  1  Etages  Hoved- 
bygning med  to  Fløje  er  opført  1744;  men  det  Gamle, 
Herregaardsmæssige  træder  egenlig  kun  frem  i  de  to  store 
Lindetræer  ved  Indgangen.  Arkitekturen  antyder,  at  det 
var  et  forstandigt  Herskab  (Konf.raad  Gødert  Braem),  som 
dengang  byggede,  og  maaske  kan  det  Samme  siges  om  et 
andet  Herskab,  Statsgjældsdirektionen,  der  i  den  første 
Trediedel  af  dette  Aarhundrede  overtog  denne  som  saa 
mange  andre  Gaarde.  Direktionen  opførte  efter  alle  Viden- 
skabens Regler  den  store  Lade  i  den  ydre  Gaard;  den  blev 
udmærket  bygget  af  udmærkede  Materialier  for  20,000 
Rdl.,  hvorpaa  man  solgte  hele  Godset  for  90,000  Rdl. 
Gaarden  er  nu,  efter  at  der  er  solgt  for  200,000  Rdl.  Gods 
derfra,  ca.  300,000  Rdl.  værd;  men  det  er  da  ogsaa  andre 
Tider  end  dengang,  og  megen  Hede  omkring  Gaarden  er 
opdyrket.  Den  nuværende  Ejer,  Etatsraad  Nj^holm  —  de 
jydske  Stænders  Nyholm  —  bor  paa  Dronninggaard  ved 
Kjøbenhavn;  hans  Søn,  Ejer  af  Vreilev  Kloster,  er  For- 
pagter af  Baggesvogn  og  p.  t.  min  Vært. 

Den  store,  smukke  Have  forener  sig  med  Skoven,  og 
derinde  stiger  man  opad  fra  det  ene  romantiske  Parti  til 
det  andet,  med  mægtige  Træer,  dybe  Kløfter,  et  Aaløb  eller 
en  lille  Bjergstrøm  nedenfor  „Carlsgangen",  en  Høj  med 
pludselig  Udsigt  til  Raabjergs  hvide  Klit  og  til  Jydske  Aas, 

Og  ligesom  for  at  gjøre  denne  stærke  Skov  med  dens 
dæmrende  Lys  og  sælsomme  Omgivelser  endnu  mere  ro- 
mantisk kom  Lyn  og  Torden,  medens  vi  vare  deroppe. 

Kl.  5,  da  Tordenregnen  sagtnede,  kjørte  \i  ud  til  Slot- 
ved, en  særskilt  Del  af  den  300  Tdr.  Land  store  Skov- 
strækning; men  først  vare  vi  under^^ejs  oppe  paa  Tegl- 
højen, 305  Fod  høj.  Herfra  saas  i  besynderligt,  uroligt 
Lys  Vesterhavet  ved  Hirtshals  og  mod  Øst  Kattegattet  med 
hvide  Sejlere  og  Bakkerne  ved  Frederikshavn,  mod  Nord- 
ost Skagens  Fyrtaam,  ca.  5  Mil  borte,  mod  Vest  og  Syd- 
vest hele  den  Egn,  jeg  hidtil  har  berejst,  fra  Lønstrup  lige 
ned  til  Jetsmark  Kirke  en  Mil  fra  Bloklius,  6  Mil  i  lige 
Linie.  Egnen  dernede  med  dens  Høje,  som  jeg  kjender,  saa 
ud  som  en  uafbrudt  Flade  og  de  adspredte  Gaarde  som 
smaa,  hvide  Sandpletter.  Jeg  er  nu  bleven  vant  til  disse 
store  Udsigter,  Beundringen  er  ikke  længer  blandet  med 
Overraskelse;  men  det  er  dog  noget  sær^ent  Mægtigt. 

Om  Slotved  Skov  kan  jeg  sige  det  Samme  som  til  Lars 
Rod  om  Tørvene:  Hvis  den  laa  ved  Kjøbenhavn!  Saa 
talte  Ingen  længer  om  Ulvedalene,  og  saa  behøvede  man 
ikke  ved  festlige  Lejligheder  at  bygge  en  Danseplads  i 
Skoven;  thi  her  har  Naturen  selv  anlagt  en,  med  højt, 
hvælvet  Bøgeloft  paa  Søjler  og  med  en  Bund,  der  aldrig 
bliver  vaad  (formedelst  underliggende  Sand). 

Da  vi  kom  hjem,  fik  jeg  af  Cand.  Bentzon,  min  Med- 
gjæst  fra  Hjørring,  en  Mængde  jydske  Ord.  Han  synes 
at  have  alle  Evner  undtagen  Villien  til  at  udgive  et  Sup- 
plement til  Molbechs  Dialektlexikon  og  en  Skildring  af 
Folkelivet  i  Vendsyssel. 

Da  min  Vært  fulgte  mig  ind  paa  mit  Værelse,  forberedte 
han  mig  med  tilsyneladende  Alvor  paa,  at  her  spøger. 
En  By-  og  Herredsfoged  er  Autoritet  herfor;  men  Histo- 
riens Oprindelse  er  sær  nok.  Under  en  af  de  tidligere 
Ejere  udbrød  Kvægsyge  i  Egnen,  og  Ejerens  Hustru  — 
hvem  gamle  Folk  endnu  mindes  —  besluttede  for  at  fri 
Gaarden  for  Sygen  at  ofre  til  Fanden.  Hun  vejlededes 
af  en  gammel  Bondekone,  lod  slagte  den  bedste  Stud  og 
lukkede  sig  pied  den  anden  Gamle  inde  i  Spindestuen, 
hvor  de  ved  en  stor  Ild  og  under  ukj endte  Ceremonier 
brændte  Kjød  af  Studen  som  Offer  til  Fanden.  En  Dreng 


DAGBOG  FRA  EN  REJSE  I  VENDSYSSEL  OG  THY  355 

havde  lagt  Mærke  til,  at  der  var  Noget  paafærde  og  kig- 
gede ind.  Hans  Ansigt  sto<l  fladt  paa  Ruden,  og  ved  at 
opdage  det  troede  de  to  Kvinder,  at  det  var  Fanden.  Me- 
dens Drengen  forskrækket  over,  hvad  han  havde  set, 
løb  sin  Vej,  søgte  de  at  flygte;  men  de  havde  glemt,  at 
Døren  var  til  at  aabne  indad;  i  deres  Rædsel  og  bedøvede 
af  Røg  trj^kkede  de  den  blot  fastere  i,  og  næste  Morgen 
fandtes  de  kvalte.  Spindestuen  blev  senere  gjort  til  Gjæste- 
stue,  og  Ingen  mærkede  Uraad,  før  en  nu  afdød  By-  og 
Herredsfoged,  hin  Ejerindes  Broder-  eller  Søstersøn,  kom 
hertil  og  skulde  sove  her.  Han  saa  hende. 

Det  minder  mig  om,  at  der  i  Randen  af  Skoven  ud 
imod  Vandmøllen  blev  vist  mig  en  stor  Sten,  under  hvilken 
en  tidligere  Ejer  af  Gaarden,  Hr.  Unger,  blev  manet  ned. 
Flere  Pra^ster  søgte  forgjæves  at  faa  ham  til  Ro,  og  endelig 
hentede  man  da  Præsten  i  Tværsted.  Ham  kunde  Spø- 
gelset ikke  bebrejde  Andet,  end  at  han  engang  havde 
stjaalet  for  2  Sk.  Brød.  „Det  gjorde  jeg  i  stor  Nød,"  sva- 
rede Præsten,  og  nu  maatte  Hr.  Unger  ned  og  fik  Stenen 
over  sig.  Der  var  virkelig  i  forrige  Aarhnndrede  en  Vulf 
Abraham  Unger,  der  ejede  Baggesvogn.  Han  døde  1723, 
og  hans  Enke  solgte  Gaarden  til  Fredrik  Kjær  (Kjær- 
skjold), om  hvem  der  jo  netop  er  en  lignende  Spøgelse- 
historie paa  Børglumkloster,  som  han  ogsaa  ejede. 

Fredag  den  4de  August.  —  Vi  kjørte  til  Fredriks- 
havn  for  at  sælge  Svin;  men  først  skulde  der  afholdes  et 
Sogneforstandermøde,  som  det  blev  tilstedet  mig  at  over- 
være. Den  vigtigste  Sag  paa  Dagsordenen,  efter  mit  Skjøn, 
angik  en  Pige,  noget  over  30  Aar,  der  var  paa  Vej  til  at 
skjænke  Sognet  et  sjette  uægte  Barn,  og  som  nu  var  kaldt, 
fordi  en  af  Fædrene  ikke  betalte,  og  fordi  den  Mand,  hos 
hvem  et  af  Børnene  var  i  Pleje,  en  Mormon,  ikke  vilde 
beholde  det,  medmindre  han  fik  sin  Betaling,  2  Rdl.  om 
Maaneden.  Hun  udholdt  tappert  og  undertiden  smilende 
den  hele  ligefremme  Forhandling;  men  da  hun  skulde  gaa 
og  vendte  sig  imod  Døren,  trak  pludselig  hele  Ansigtet 
sig  sammen  tU  Graad.  Saalænge  hun  holdt  saa  frejdig  ud 
og  ikke  syntes  at  kjende  eller  anerkjende  de  europæiske 
Kulturbegreber,  holdt   jeg  næsten   med  hende  eller  var 

nærved  at  tænke,  at  hun  gjorde  sig  fortjent  af  Fædre- 
landets Nationalformue  og  fortjente  en  Orden  eller  Titel. 

En  Tordenbyge  opholdt  os  til  henved  Kl.  1,  saa  kjørte 
vi  i  den  sagtnende  Regn  og  fik  dejligt  Vejr.  Udenfor 
Skoven  kom  vi  over  nogle  Bakker  og  derefter  til  fladt 
Land,  hvorfra  vi  saa  J3'dske  Aas,  som  vi  skulde  over,  be- 
gynde ved  Gaarden  Eskjær.  Aasen  rejser  sig  ved  en  lille 
Skov  og  stryger  som  en  Rygrad  —  rigtignok  noget  skjæv, 
—  men  indtil  360  Fod  høj  —  gjennem  Landet  og  kan  i 
visse  Maader  siges  at  række  indtil  Luneborg  Hede.  Men 
skjønt  den  er  forholdsvis  smal  heroppe  ved  sin  Begj^n- 
delse  eller  sit  Udløb,  bliver  den  snart  bred,  udskyder  eller 
optager  Grene  —  f.  Ex.  den  frugtbare  Lerbanke,  der 
naar  til  Horne  —  sænker  sig  i  Dale,  løfter  sig  i  Toppe, 
kort,  opfører  sig  som  en  rigtig  Bjergkjæde.  Vor  Vej  snoede 
sig  nu  sandig  op  ad  Bjergryggen,  og  jo  højere  vi  kom  op, 
desto  flere  Kæmpehøje  kunde  vi  se  paa  det  ujevne  Plateau. 
Jeg  talte  i  Hast  en  Snes.  En  af  Selskabet  mente,  at  disse 
mangfoldige  store  Tuer  dog  vist  vare  Naturens  Værk  og 
ikke  Kæmpegrave,  og  i  samme  Øjeblik  steg  en  sk j ægget 
Mand  ud  af  en  Høj  deroppe.  Strax  efter  saa  vi  en  Mands- 
hat  og  en  Damehat  —  hvis  Bersærken  vilde  op,  havde  han 
aabenbart  sat  moderne  Slægtninge  Stævne.  Vi  stege  af 
og  gik  derop;  det  var  Folkene  fra  Bjørnager  ifærd  med 
at  aabne  en  Grav;  den  største  Tvivler  kunde  nu  blive 
overbevist  og  faa  et  Lerkar  fra  Oldtiden  ihænde. 

Det  var  et  heldigt  Sted,  hvor  vi  vare  stegne  af  og  fra 
Hulvejen  havde  besteget  Højden.  I  og  for  sig  var  det  af 
Interesse  at  se,  hvorledes  trods  det  ru,  højtliggende,  san- 
dede Jordsmon  Agerdyrkningen  søger  at  fæste  Fod  her- 
oppe; her  var  Pløjeland,  og  selve  Kæmpegraven  blev 
aabnet,  fordi  den  skulde  nedpløjes.  Dog  var  Synet,  der 
frembød  sig  nogle  faa  Skridt  videre  mod  Nord,  det,  som 
mest  —  jeg  kan  ikke  nøjes  med  at  sige:  interesserede 
mig;  det  greb  mig.  Det  gav  ikke  blot  en  Udsigt,  men 
(uden  Ordspil)  en  Indsigt.  Thi  ej  alene  laa  hist  mod  Nord- 
ost det  hvide  Land  imellem  to  Have  og  videre  ude,  svæ- 
vende i  Horizonten,  Skagens  Fyrtaarn;  men  dybt  under 
os  strakte  sig  en  grøn  Slette,  og  Højden,  hvor  vi  stodc, 
viste  sig  at  være  et  bredt  Forbjerg,  der  snart  springer 

stejlt  ned,  snart  glider  ud  i  Afsatser  med  besynderlig 
skjonne,  romantiske  Dybder,  Huler  og  Kløfter.  Dog  var 
dette  ikke  nok.  Vi  kunde  se,  hvorledes  hele  Landet  fra 
Hirtshals  i  Vest,  omtrent  i  Linie  med  os,  og  osterpaa  til 
sønden  for  Fredrikshavn  er  et  Højland  med  enkelte  Aab- 
ninger,  og  man  foler  ved  at  se  ned  paa  hele  Slettestroget 
nordenfor,  at  det  har  været  Hav,  der  bølgede  ind  hertil, 
ja  det  synes  for  Øjet  endnu  at  forene  sig  med  Havet  og 
kun  med  forandret  Farve  glide  ind  mod  Højdemassens 
Fod.  Denne  Vidde  og  Dybde,  denne  Forening  af  Nutiden 
og  det  Forgangne,  denne  Blanding  af  det  Usikre,  Vexlende 
i  Tilværelsen  og  det  Faste,  Knudede,  sejgt  eller  trodsig 
Vedblivende,  griber  med  besj^nderlig  Magt.  Man  ser  ikke 
som  Individ,  men  som  Slægt.  Man  var  med,  og  man  er 
med;  det  strider  og  skifter;  men  det  holder  ud. 

Den  skjæggede  Mand,  der  var  kommen  op  af  Højen, 
var  den  unge  Ejer  af  Boelstedet  Bjørnager,  Hr.  Nygaard. 
Han  har  studeret  og  er  bleven  Bonde;  men  sjelden  vil 
Nogen  i  Tavshed  kunne  give  en  bedre  Forklaring  af  en 
saadan  Overgang  end  han.  Vi  stege  ned  mod  Øst  ad  den 
dybe,  sandede  Hulvej,  hvis  Sider,  jo  dybere  den  gaar,  blive 
mindre  nøgne,  vise  først  Krat,  saa  ung  Elm.  Pludselig 
aabner  den  sig  ud  i  en  lille  Plads.  Der  ligger  Boelstedet 
omgivet,  favnet  paa  tre  Sider  af  Jydske  Aas,  og  mod  Øst 
i  ringe  Afstand  hæver  sig  en  grøn  Høj,  der  skjærmer  ogsaa 
for  Østenvinden.  Husets  Hegn  ud  imod  Landevejen  er  en 
Række  af  smaa  Skovæbletræer.  Indenfor  Hegnet  er  en 
Have  med  Pære-  og  Blommetræer  (Reineclauder),  og  opad 
Husets  Mur  snor  sig  en  Vinranke.  Der  var  sydlig  varmt, 
og  alle  Træerne  paa  den  lille  Plads  duftede  efter  Torden- 
regnen. 

Desværre,  vi  kunde  kun  blive  her  saa  kort!  Vejen  gik 
nu  lidt  mod  Syd,  langs  Aasens  østlige  Rand,  forbi  den 
venlige  By  Vogn,  der  ligger  paa  Grønsvær  uden  Gade,  og 
nu  forlode  vi  ganske  Aasen,  kjørte  mod  Øst  over  en  aldeles 
flad  Slette,  med  Hede,  Eng  og  Kornmarker,  med  det  blaa 
Kattegat  foran  os,  Hirtsholmene  i  rødt  Skjær  ude  paa  det 
Blaa,  og  saa  mod  Syd  til  Fredrikshavn. 

Den  ligger  saa  frisk  ved  Vandet,  ser  ny,  venlig  og 
velhavende  ud,  og  har  en  udmærket  brolagt,  lang  og  bred 
M.  Goldschmiat  i  Folkeudgave.  IV  23 

Hovedgade,  der  naar  ned  til  den  rummelige  Plads  ved 
Havnen,  et  stort  og  kraftigt  Anlæg,  „beskyttet"  af  Cita- 
dellet, som  man  sagde  i  gamle  Dage,  og  som  man  maaske 
siger  endnu.  Paa  den  nordlige,  gamle  Havnedæmning  staar 
et  lavt,  rundt  Taarn,  „fra  Tordenskjolds  Tid",  favntykt 
bygget  af  Kampesten,  med  Nicher,  tilmurede  Kanonporte, 
øverst  oppe. 

Imedens  vi  spiste  —  og  jeg  har  Møje  med  ikke  at  hellige 
de  berømte  Fredrikshavnske  Rødspætter  hos  Madame  Jel- 
strup en  Skildring  saa  stor  som  den  Beundring,  de  for- 
tjene —  kom  Svinene,  og  vi  gik  ned  til  Havnen,  hvor 
„Dania"  laa  og  ladede.  Man  skulde  tro,  at  det  var  den 
simpleste  Ting  af  Verden,  at  Svin,  der  ere  kjobte  og  be- 
talte, afleveres  til  Dampskibet.  Ikke  saa  ganske.  Forst 
er  der  en  Mand,  der  staar  ved  en  Vægt,  og  han  er  ligesom 
Kontrabog  mellem  Sælgeren  og  den  fraværende  K jober. 
Kjøberen,  en  Pranger  eller  en  Slagter,  har  rejst  omkring 
paa  Egnen  og  venter  nu  i  Aalborg  eller  Kjobenhavn  paa 
sine  interessante  Dyr.  Slagter  M.  har  været  hos  Gods- 
ejer N.  og  kjøbt  et  Svin  „paa  Slump"  for  50  Rdl.,  paa  den 
Betingelse,  at  Godsejeren  skulde  fede  det  endnu  en  Maa- 
ned.  Begge  have  underforstaaet,  at  Svinet  var  2  Rdl. 
værdt  pr.  Lispund,  men  Slagteren  har  skjønnet,  at  det 
vilde  komme  til  at  veje  over  25  Lispund,  Godsejeren 
har  antaget,  at  det  ikke  vilde  kunne  trives  saa  vidt.  Nu 
nærmer  sig  Afgørelsens  Stund.  Det  ene  frygtelig  skrigende 
Svin  efter  det  andet  bliver  fra  en  af  de  mange  Vogne  bragt 
paa  Vægten  og  ligesaa  skrigende  og  hylende  ført  ombord. 
Godsejeren  begjmder  at  lægge  Mærke  til,  at  Svin,  der  ikke 
ere  nær  saa  store  som  hint  ene  af  hans,  veje  svært  til; 
hans  Urolighed  meddeler  sig  til  hans  Venner;  det  øvrige 
Publikum  hører  og  tager  Del.  Han  er  ikke  ængstelig  for 
maaske  at  skulle  have  tabt  nogle  faa  Rigsdaler;  men  Æren, 
Berømmelsen  for  at  skjønne  et  Svins  Vægt  rigtig  en 
Maaned  før  dets  Modenhed!  Alle  blive  utaalmodige  over 
de  andre  skrigende  Svin,  der  have  Forrang  i  Queuen. 
Endelig  vejes  da  Gjenstanden  for  al  denne  Forventning 
—  27  Lispund.  O,  gid  jeg  kunde  se  hin  fraværende  Slag- 
ters  Smil   ved    Budskabet   herom! 

Hvis  der  end,  som  der  fortælles,  ofte  bliver  intriguerct 

for  at  opnaa  en  god  Handel,  gaar  dog  efter  Kjobet  Alt  til 
med  Ærlighed.  Sælgeren  feder  det  solgte  Svin,  som  om 
det  var  hans  eget,  og  hvis  Kjøberen  har  regnet  fejl,  betaler 
han  alligevel  efter  Aftalen,  skjønt  den  ikke  var  skriftlig. 
„Man  maa  handle,  saa  man  kan  komme  igjen." 

Jeg  vilde  prøve,  hvordan  en  saadan  Handel  gik,  og  for- 
søge, om  jeg  kunde  sælge  nogle  af  min  Værts  endnu  usolgte 
Dyr.  I  den  Anledning  henvendte  jeg  mig  til  Landmand 
og  Pranger  Hr.  Severin  Jensen,  der  gik  ved  Havnen,  og 
foreslog  ham  at  kjøbe  dem.  Han  saa  paa  mig  fra  Siden 
med  et  Blik  saa  lynsnart,  at  jeg  først  opfangede  det,  da 
det  var  ved  mine  Fødder,  og  svarede  ikke  et  Ord. 

Til  Mundheldet:  „Adelsmænd  og  Rotter  trives  ikke  i 
Vendsyssel",  hører  en  Historie  fra  Fredrikshavn.  Et  Vrag 
kom  ind,  og  man  fik  Mistanke  om,  at  en  Rotte,  og  det  en, 
der  syntes  at  have  Haab  om  at  stifte  Familie,  var  gaaet 
iland.  Der  blev  gjort  Jagt  paa  den,  men  forgjæves.  Sam- 
tidig kom  nogle  Øster&skrabere  formedelst  Storm  iland 
og  fik  Tilladelse  af  en  Kjøbmand  til  at  sætte  deres  Red- 
skaber ind  hos  ham.  Næste  Morgen,  da  Kjøbmanden  kom 
ind  i  Rummet,  hvor  bemeldte  Redskaber  henstode,  blev 
han  opmærksom  paa,  at  en  Østers  henne  i  Krogen  hop- 
pede og  sprællede,  hvad  disse  Dyr  jo  ikke  pleje  van. 
Ved  at  se  nærmere  til  opdagede  han,  at  Østersen  havde 
fanget  Rotten.  Saa  utrolig  Tingen  end  lyder,  gives  der  dog 
en  rimelig  Forklaring:  Rotten  kan  have  løbet  hen  over 
Dyret,  medens  det  aabnede  sin  Skal  paa  Klem,  og  kan 
have  faaet  Halen  ned  deri.  Saa  klemte  Østersen  til,  og 
Rotten  kunde  ikke  slæbe  den  bort.  Østersen  blev  til  Be- 
lønning for  sin  Daad  kastet  i  Havet  med  sit  Bytte. 

En  anden  Historie  —  der  synes  mig  karakteristisk 
for  denne  Overgangstid,  da  Bonden  dunkelt  aner  Mulig- 
heden af  igjen  at  kunne  blive  første  Stand,  men  kan 
være  kejtet  nok  i  Forsøget,  han  selv  skal  gjøre  —  er 
denne:  En  jiavngiven  Bonde  kom  ind  paa  Gjæstgiver- 
gaarden  i  Hjørring  og  traf  der  en  Forpagter  —  en  af  „Folk 
med  Hvidt  i  Brystet",  som  man  her  kalder  de  Dannede 
—  ifærd  med  Frokosten.  Han  bad  om  Tilladelse  til  at 
spise  ved  samme  Bord.  —  „Ja,  naturligvis,"  svarede  For- 
pagteren, „De  har  her  samme  Ret  som  jeg."  —  Bonden  tak- 

kede  og  bad  lidt  efter  Forpagteren,  om  han  vilde  gjore 
ham  den  Ære  at  drikke  et  Glas  med  ham.  —  Det  skete, 
og  lidt  efter  foreslog  Bonden,  at  de  skulde  drikke  Dus. 
Det  afviste  Forpagteren,  hvorpaa  Bonden  sagde:  „De 
skulde  dog  ikke  være  saa  kaalhøgen  (kry);  jeg  er  Bonde, 
og  De  er  kun  Forpagter." 

Solen  gik  ned,  da  vi  kjørte  hjem,  ad  Hjørring-Chausseen, 
der  skjærer  Jydske  Aas  noget  sydligere  end  vor  Vej  imor- 
ges.  Da  vi  nærmede  os  Aasen,  var  Maanen  oppe  og  skin- 
nede paa  de  sorte  Højder  og  de  dybe  Dale,  der  vare 
fyldte  med  tæt  Damp.  De  saa  ud  som  Søer,  hvoraf  mørke 
Fjelde  ragede  op,  og  det  var,  som  om  vi  kjørte  i  den  for- 
historiske Tid,  da  kun  Højderne  naaede  op  over  Havet. 

Løverdagen  den  5te  August.  —  Behageligt  Driver- 
liv i  Formiddags,  ude  i  Skoven  og  paa  Marken,  hvor 
Høsten  er  begj^ndt.  Ogsaa  igjen  paa  Teglhøjen  og  saa 
paany  „det  hvide  Land",  som  jeg  maa  kalde  det,  Stræk- 
ningen et  Par  Mil  herfra  op  ad  Skagen  til.  Jeg  har  ikke 
haft  Lyst  til  at  komme  til  Skagen  dennegang,  for  ikke  at 
sprede  Rejsen  for  meget;  men  hint  Hvide  drager  mig 
derhen,  og  vi  gik  til  Theklaborg  for  at  aftale  en  fælles 
Udflugt  imorgen. 

Henad  Eftermiddagen  kjørte  Hr.  Nyholm  ud  med  Hr. 
Bentzon  og  mig  til  en  Egn,  jeg  ikke  havde  troet  saa  nær 
herved.  Over  smukke  Bakker  og  lidt  Hede  kom  vi  først 
til  Hjørring-Chausseen,  hvor  der  dj-bt  nede  staar  et  utro- 
ligt lille  Hus  med  en  lille  Have.  Her  bor  Smeden  Peer 
Nibe,  der  har  studeret  Cyprianus,  kan  stille  Blod  og 
vise  igjen.  Men  han  var  desværre  ikke  hjemme.  Derfra 
kjørte  vi  lidt  nordlig  og  vester  efter  og  kom  ind  paa  den 
vildene  Hede,  stejle  Lyngbakker,  djbe  Kløfter,  hist  og 
her  et  ensomt  Hus,  en  sandet  Mark  med  spæd  Rug  eller 
Havre,  faa  Græspletter.  Paa  det  ensomste  Stykke  af  denne 
Hede  bor  Norske  Marie,  Egnens  Spaakvinde.  Naar  man 
n uomstunder  vilde  i  en  Roman  skildre  en  saadan  Hytte 
med  en  Spaakvinde  paa  Heden,  Vi  Mil  fra  en  Præsteg aard 
og  V2  Mil  fra  en  livlig  Herregaard,  vilde  Publikum  for- 
modenlig finde  det  usandsynligt.  Norske  Maries  Hytte 
var  lukket;  men  vi  traf  hende  senere:  en  lille,  firskaaren 

Kone  paa  nogle  og  treds,  med  plumpt  Ansigt,  men  liv- 
lige, fiffige,  brune  Øjne.  Hun  var  femten  Aar,  da  hun 
med  sin  Kjæreste  sejlede  fra  Norge;  han  vilde  bosætte  sig 
her.  En  Aften  kom  han  ned  til  hende  og  sagde:  „Nu  se 
vi  Skagens  Fyr."  Han  gik  igjen  op  paa  Dækket,  og  lidt 
efter  hørte  hun  Stoj  deroppe.  Noget  efter  kom  Skibs- 
foreren ned  og  sagde:  „Nu  ska  a  hilse  fra  Ains  (Anders); 
nu  er  han  paa  Havsens  Bund."  —  Hvad  der  saa  fore- 
faldt, talte  hun  ikke  om;  men  da  hun  kom  til  Fredriks- 
havn,  klagede  hun.  Hun  „kunde  Intet  bevise",  havde 
Ingen  at  roe  sig  ved,  o:  trøste  sig  med.  —  Jeg  spurgte 
hende,  om  hun  havde  været  gift.  Hun  svarede:  „Itte 
længer  end  til  Knæerne." 

„Tror  De  nu  selv,  at  De  kan  spaa?" 

„Andre  siger,  at  det  sæder  (slaar  til)." 

„Kommer  der  Mange  til  Dem?" 

„Ja,  Kors!" 

Især  under  Krigen  vilde  Pigerne  vide,  hvilke  Karle 
der  skulde  afsted.  De  betale  4,  8  eller  16  Sk. 

(Dette  vil  forbavse  og  indignere  de  Folk,  der  betalte 
Mile.  Guloten  4  Francs.) 

Søndagen  den  6te  August.  —  Udflugt  til  Skagen. 
Smuk  Sommermorgen.  Præcis  Kl.  8  efter  Aftale  kjørte 
Vognene  fra  Theklaborg  og  Vandmøllen  over  Broen,  del- 
toge med  „vor  egen"  under  Lindetræerne  i  at  blive  pak- 
kede af  vimse  Piger,  og  Kl.  8V2  gik  Toget  mod  Nord. 

Vi  kjørte  over  fladt  og  frugtbart  Land  omtrent  en  Mils 
Vej,  over  den  ret  anselige  Uggerslev  Aa,  til  Tvær  sted. 
Her  deler  Vejen  sig:  en  gaar  langs  Havet,  en  anden  gjen- 
nem  Landet;  vi  valgte  den  sidste  som  den  mest  lønnende, 
om  end  den  besværligste. 

Endnu  en  Stund  vakler  Landet  østerefter  mellem  Øde 
og  Frugtbarhed,  Lyng  og  Marker  afløse  hverandre,  i 
Grøfterne  ser  man,  at  der  1  å  2  Fod  under  Sandet  ligger 
en  tørvet  Jord,  og  mens  Sandets  Magt  lempelig  stiger, 
vises  tilhøjre  (o:  sydlig)  Gaarden  Nørre-Elkjær,  den  nord- 
ligste Herregaard  i  Danmark.  Røgen  fra  en  af  Skorstenene 
steg  højt  op  og  samlede  sig  i  det  stille  Vejr  som  en 
Hjelmbusk;    den    stod   som    Kulturens   Avantgarde    eller 

Arrieregarde  —  alt  eftersom  man  regner,  at  Kulturen  viger, 
eller  at  den  har  gjort  Omkring  og  vil  tilbagevinde  det 
Tabte.  Vejen  gaar  stadig  ostlig  og  over  fladt  Land  ind- 
til Egnen  om  Gaardbo  So  med  lave,  sandede  Bredder; 
her  drejer  den  mod  Nordost,  og  paa  den  sandede  Flade 
foran  os  viste  sig  nu  et  Fata  Morgana,  en  meget  hoj 
Mølle  med  høje  Træer,  Omformning  af  en  lille  Virke- 
lighed i  Nærheden.  Denne  nordostlige  Vej  forer  temme- 
lig hurtig  ind  i  fuldstændig  Klit,  der  strækker  sig  tværs- 
over Halsen  fra  Vesterhav  til  Kattegat.  Men  efter  en 
halv  Times  Kjørsel  mellem  Sandhøjene  kommer  man 
pludselig  ud  til  en  Oase,  hvor  den  lave  Raabjerg  Kirke 
ligger  tilvenstre,  Præstegaarden  tilhøjre  og  Gaarden  Trold- 
borg lidt  længere  frem  —  en  meget  vidtstrakt,  bleggron, 
fra  Verden  afsluttet  Oase  af  sælsom,  fattig  Skjønhed. 

Et  lille  Stykke  fra  Troldborg  drejer  man  tilvenstre  og 
er  saa  strax  igjen  i  Klit;  men  nu  kommer  efter  nogen 
Tids  trælsom  Kjørsel  i  Hulvejen  mellem  Sandbakkerne, 
det  Største,  jeg  har  set  paa  denne  Rejse,  og  visselig  noget  af 
det  Største,  jeg  nogensinde  har  set:  det  hvide  Land. 
En  eller  to  Gange,  inde  imellem  Sandbakkerne,  saa  jeg  et 
Glimt  som  af  noget  Højt,  Hvælvet,  Snehvidt,  der  pludse- 
lig dukkede  op  forude,  men  forsvandt  igjen,  saa  at  jeg 
troede,  det  var  et  Fata  Morgana,  og  at  den  brede  Klit, 
vi  kjørte  i,  var  det  hvide  Land,  jeg  havde  set  fra  Jydske 
Aas  og  Teglhøjen.  Men  med  Et  hørte  den  lave,  simple, 
graalige  Ivlit  op,  holdt  sig  ligesom  ærbødig  tilbage  i 
nogen  Afstand,  og  paa  Sandsletten  hævede  sig  ligefor 
os  en  umaadelig,  bred,  et  Par  hundrede  Fod  hoj  Kuppel  af 
hvidt  Sand. 

Den  staar  ene  i  sin  Slags,  uden  at  man  kan  sammenligne 
den  med  Noget.  Den  bringer  formedelst  Form  og  Farve 
til  at  tænke  paa  Montblancs  Snekuppel;  men  man  af- 
viser Tanken  som  forstyrrende.  Montblancs  Hoved  bæres 
af  Kæmpebjerge;  dette  er  en  uhyre  Sandbyge,  der  er 
slaaet  ned  over  det  flade  Land,  maaske  paa  hin  mærk- 
værdige Store  Bededag  i  Aaret  1775,  og  vil  gaa  bort  igjen. 
Det  vil  vare  nogle  hundrede  Aar;  den  er  allerede  aftaget 
mod  Vest  og  voxet  mod  Øst. 

Vi  lode  Vognene  kjøre  vesterom  og  stege  op  paa  Kup- 

len,  et  Foretagende,  som  kun  er  farefrit  i  stille  Vejr. 
Sandet  var  fast  at  træde  paa,  men  fog  dog  ved  det  ringeste 
Vindpust.  Da  vi  kom  op,  saas  det,  at  Massen  ikke  er  en 
enkelt  Kuppel,  men  strækker  sig  ca.  1000  Alen  mod  Nord, 
hvor  den  naar  sit  højeste  Punkt,  og  at  den  fra  sin  nord- 
lige og  sydlige  Ende  udsender  en  Gren  østerpaa. 

Udsigten  er  mærkværdig.  Man  har  Vesterhavet  og  Katte- 
gattet tilsyneladende  nær  paa  hver  sin  Side,  og  man 
ser  dem  mødes  to  Mile  borte  nordfor  Skagens  Fyrtaarne, 
det  gamle  og  det  nye.  I  ,Syd  begrænses  Udsigten  af 
Jj'dske  Aas;  men  det  mellemliggende  Land  med  dets 
Marker,  Lyng  og  Klit  ser  ved  Modsætningen  til  det  tin- 
drende Sand  omkring  En  forbrændt  og  forvejret  ud.  Lige 
nedenfor  er  tilvenstre  og  højre  lav  Klit;  tilhøjre  synes 
der  ogsaa  at  være  Lyng  og  Mose,  Levninger  af  det  gamle 
Land,  der  endnu  skal  helt  opsluges  paa  Kuplens  Van- 
dring. 

Dette  er  Raabjerg  Mile  eller  Rimme. 

Dette  var  nu  over  Middag,  og  vi  holdt  Rast  paa  den 
høje  Klit  vesterpaa,  ovenfor  Bækken  ved  Kandestederne. 

Mens  vi  efter  Maaltidet  laa  paa  Brinken  og  røg  Cigar, 
talte  vi  i  et  Par  Minutter  107  Skibe  ude  paa  Vesterhavet. 

Vi  kjørte  nu  samlede,  langs  Bækken  ned  paa  Stranden 
og   her   skiltes   vi.    De   to    Vogne   kjørte   sydpaa,   hjem, 
jeg  fortsatte  med  Hr.  Bentzon  og  Hr.  Nyholm  fra  Vand- 
møllen Rejsen  nordpaa. 

Vejen  langs  Stranden  er  naturligvis  øde;  men  den  er 
er  ikke  død,  eller  der  er  Begivenhed,  Historie  i  det  Døde. 
Tilvenstre  møder  man  Vragene.  Et  laa  halvt  begravet  i 
Sandet,  med  den  venstre  Side  af  Bugen  opad,  graagult,  lig- 
nede et  uhyre  Skaldyr.  Et  andet  havde  sin  ene  halve  Side 
slaaet  ud  som  en  mægtig  Dør  ret  ligesom  Jættens  Handske. 
Et  tredie  kjørte  vi  igjennem.  Et  fjerde  stod  sønderlemmet 
lidt  ude;  agter  ragede  en  Planke  lidt  op  og  saa  skuffende 
ud  som  en  Mand  med  laadden  Hue  paa.  Et  femte  syntes 
næsten  helt;  paa  Bagstavnen,  der  vendte  indad,  stod  det 
stolte  Ord  Briton;  men  denne  briton  skal  ikke  oftere 
rule  the  waves^).  Paa  den  anden  Side  havde  vi  i  Klitten  de 
lange,  horizontale,  sorte,  omtrent  en  Alen  tykke  Lag  af 

1)  Herske  over  Bølgerne. 

Martørv.  Da  Naturen  besluttede  at  ødelægge  denne  Stræk- 
ning, men  indsaa,  at  Menneskene  alligevel  haardnakket 
vilde  forsøge  at  bo  her,  vilde  den  ikke  nægte  dem  Kul- 
turens første  Betingelse,  Ild,  sammenpressede  derfor  Sko- 
vene til  en  Mellemting  af  Tørv  og  Stenkul  og  anbragte 
denne,  Martørven,  saadan,  at  man  uden  altfor  stor  Møje 
kunde  finde  den.  Ned  paa  den  lave  Strand  falder  den 
hyppig  fra  Klitten  eller  Klinten  i  store  Blokke. 

Fra  Stranden  kjørte  vi  Kl.  5  ind  til  Højen  eller  Gam- 
mel Skagen. 

Mandag  d.  7de  August.  I  Skagen;  hjem  til  Bagges- 
vogn  henad  Midnat. 

Tirsdagen  d.  8de  August.  Jeg  var  for  kort  Tid 
paa  Skagen  til  at  se  Tilstrækkeligt  og  faa  god  Besked. 
Skal  jeg  dømme  efter,  hvad  der  kan  opfattes  i  Løbet  af 
IV2  Dag,  saa  er  Egnens  Karakter  Usikkerhed,  Ordet  brugt 
i  videste  Forstand.  Jeg  mener  ikke  blot  dermed,  at  den 
smalle  Landtunge  mellem  de  to  Have  synes  i  bestandig 
Fare  for  at  blive  overskyllet,  eller  at  Vandet,  som  der 
siges,  bestandig  siver  i  Sandet  (dog  ^imelig^ds  kun  der, 
hvor  dets  Afløb  er  hindret),  eller  at  Stranden  er  bekjendt 
som  usikker  for  Skibe  og  Skibsførere.  Usikkerheden  gaar 
meget  videre,  Tingene  flimre  En  for  Øjnene,  Skuffelse 
og  behagelig  Overraskelse  skifte  bestandig,  dog  saaledes, 
at  sidstnævnte  i  sin  Kortvarighed  giver  Anledning  til  først- 
nævnte. Naar  man  ved  Høien  eller  Gammel-Skagen  kjører 
ind  fra  Stranden  gjennem  Sandet,  venter  man  at  finde  en 
nøgen,  øde  Egn,  men  modtages  af  de  rigeste  Bygmarker. 
Dette  Særsyn  hidrører  fra  Fiskegjødningen.  Et  lille  Stykke 
videre  frem  ser  man  en  vid  Eng  med  Stakke  og  tror  da, 
at  det  er  Høstakke  —  nej,  nu  er  man  allerede  ude  af  Frugt- 
barheden, det  er  Lyng.  Sletten  strælvker  sig,  begrænset 
af  Klitter  mod  Nord,  ud  mod  Øst  saa  flad  som  en  Pande- 
kage, og  man  venter  at  kunne  kjøre  rask  hen  derover  — 
ingenlunde;  den  er,  næsten  ved  Kunst,  ved  behændig  An- 
bringelse af  Lyngtørv,  gjort  saa  knudret  og  hullet,  at 
Hestene  kjøres  trætte  paa  den,  og  vil  man  kjøre  bort 
fra,  hvad  der  kaldes  Vej,  ind  paa  den  grønlige  Slette, 
saa  findes  den  knoldet,  vortet,  ufremkommelig.  Fra  denne 

pinagtige  Vej  ses  endelig  Skagen,  langt  udstrakt  fra  Nord- 
ost til  Sj'dvest,  og  det  ser  ud,  som  om  man  skulde  kjøre 
lige  ind  paa  denne  Linies  Midte  —  nej,  aldeles  ikke. 
Vejen  gjor  en  ret  Vinkel  mod  Syd,  saa  mod  Øst,  saa  mod 
Nord,  ganske  som  om  Byen  havde  Ret  til  at  være  koket 
og  gjore  sine  Tilbedere  Nærmelsen  besværlig.  Men  ko- 
ket og  nydelig  ligger  den  alligevel,  med  mange,  nye,  røde 
Tage,  bagved  grøn  Mark  og  foran  det  blaa  Kattegat.  Man 
kan  ikke  lade  være  at  tro  sine  egne  Øjne  og  vente  en 
net,  hyggelig  Kjøbstad  —  atter  Skuffelse!  Saasnart  man 
kommer  ind  paa  den  tunge  Sandvej,  der  er  Byens  Hoved- 
gade, ser  man,  at  de  smukke  Bygninger  som  snilde  Ku- 
lisser skjulte  Stedets  Blanding  af  Embeds-  og  Fisker- 
væsen, og  foruden  Fiskernes  beskedne  Boliger  staar  der 
tjærede  Hytter  med  gamle,  indsynkende  Straatage  og 
med  Lyre,  d.  v.  s.  Røghul,  istedenfor  Skorsten.  Disse  sidste 
ere,  malerisk  taget,  de  smukkeste,  og  de  vække,  menneske- 
lig taget,  Deltagelse;  men  saa  faar  man  pludselig  Øje  paa 
den  nye  Kirke,  der  knejser  over  de  fattige  Hytter  med 
en  vis  Fordring  paa  Skjønhed,  ligesom  den  ogsaa  har 
Ord  for  at  være  „opført  i  Stil  med  Slotskirken  og  Frue 
Kirke",  men  er  den  styggeste  Bygning,  man  kan  se.  Hvad 
har  Skagen  syndet,  at  denne  Kirke,  hvortil  der  blev 
indsamlet  over  hele  Landet,  skulde  have  de  hæsligste 
Linier,  som  nogen  Arkitektur  kan  frembyde?  Stolede  man 
paa,  at  saa  faa  Fremmede  komme  herop,  at  Skagboerne 
kunde  taale  et  Forsøg  i  Åsthetik  des  Håslichen?^) 

Den  underlige,  spredte  Maade,  hvorpaa  Alt  dette  ligger 
i  Sandet,  giver  Byen  et  ganske  ejendommeligt  Fysiognomi. 
Hvert  Hus  synes  at  protestere  imod,  at  det  hører  til  Byen, 
til  noget  Fælles,  skyder  Sand  op  mellem  sig  og  sin 
Nabo,  vil  ikke  ved  Rydning  eller  Brolægning  bidrage  til, 
at  han  kommer  og  aflægger  Besøg.  Jeg  nægter  ikke,  at 
dette  jo  kan  være  Naturens  Skyld;  men  naar  man  kom- 
mer mellem  Mennesker,  tror  man  uvilkaarlig,  at  deres 
Tanke  og  Villie  har  Indflydelse  paa  deres  borgerlige  An- 
stalter, og  jeg  har  ikke  set  nogen  By,  der  saaledes  synes 
symbolsk  opløst  i  Egoisme. 

Ny  Overraskelse.  Indenfor  Plankeværk,  der  gjenne  San- 

^)  Det  Hæsliges  Æstetik. 

det  bort,  er  hist  og  her  Smaahaver  eller  Beviser  for, 
at  Træer  kunne  gro  i  Bunden;  Byfogden  har  en  stor, 
smuk  Have,  og  sydvest  for  Byen  ligger  en  hel,  frodig 
Lund,  hvori  rigtignok  Klitten  stikker  op  mellem  Træ- 
stammerne, ligesom  en  vis  Persons  Hestefod  naar  ud 
igjennem  civiliserede  Pantalons;  men  smukt  er  det  allige- 
vel, og  man  forestiller  sig  uvilkaarlig,  at  paa  disse  Steder, 
der  ere  ligesom  aftvungne  en  uvillig  Xatur,  samle  sig 
hyppig  paa  blide  Sommerdage  dette  fjerne  Steds  Beboere, 
Embedsmænd,  K jobmænd  og  Fiskere,  og  frydes  med  hin- 
anden i  idyllisk  Glæde,  ved  The  og  en  Pibe  Tobak.  Men 
de,  der  kjende  Byens  Temperament,  erklære  dette  for, 
mildest  talt,  usikkert. 

Men  Usikkerheden  ophorer  ikke  hermed,  tvertimod, 
nu  begynder  den  forst  rigtig.  En  Mand  omtalte  tilfældig- 
vis til  mig,  at  der  intet  Apotek  var  i  Bj'en.  Ordene  bleve 
liggende  udenfor  mit  Øre,  og  jeg  opfattede  dem  forst  tyde- 
lig lidt  senere,  da  jeg  talte  med  en  anden  Mand.  „Har  De 
intet  Apothek  i  Byen?"  spurgte  jeg  ham.  —  „Nej,"  sva- 
rede han.  —  „Altsaa,  naar  Deres  Kone  faar  ondt,  maa 
De  kjøre  til  Fredrikshavn  og  hente  Hofmansdraaberl"  — 
„Nej,"  svarede  han,  „her  er  en  Doktor  i  Bj'en,  og  han 
handler  med  nogen  Medicin."  —  „Kan  De  da  hos  ham 
faa  al  den  Medicin,  der  behøves?"  —  „Han  forskriver 
vel  ikke  Andet  end,  hvad  man  kan  faa  hos  ham." 

Er   der   nu   et  Apothek  i  Skagen   eller   ej? 

Hvor  usikkert  dette  nu  end  var,  saa  ansaa  jeg  det  for 
nogenlunde  vist,  at  der  ingen  Apoteker  var,  og  jeg  spurgte 
en  tredie  Mand:  „Hvorfor  have  De  ingen  Apotheker  i 
Byen?'  —  Jeg  fik  det  pythiske  Svar:  „For  saa  vilde  her 
være  to  Øjne  flere." 

Jeg  var  ude  ved  ved  den  gamle  Kirke,  beliggende  en 
Fjerdingvej  sydvest  for  Byen,  skjont  ogsaa  dette  er  usik- 
kert, da  det  kommer  an  paa,  hvor  man  regner,  at  den 
egenlige  By  ligger.  Den  var  engang  Skagens  og  Land- 
distriktets Sognekirke,  er  nu  forladt,  begravet  i  Sand- 
flugt. Taarnet  rager  op  over  de  omgivende  Sandbolger, 
der  ere  bedækkede  med  Klittag  og  Tjorn,  og  i  Fordyb- 
ningerne mod  Solen  staa  Brombær  og  vilde  Roser.  I 
Nærheden  er  imellem  Klitten  en  Flade,  hvor  der  voxer 

Siv;  det  var  engang  en  Sø,  og  jeg  tror,  lærde  Folk  vide, 
naar  de  sidste  Fisk  fangedes  deri,  for  ikke  hundrede  Aar 
siden.  I  Sandhed,  her  er  trist;  man  staar  som  ved  noget 
levende  Begravet.  Taarnet,  eller  idetmindste  dels  oversté 
Halvdel,  rager  som  sagt  op  og  tjener  til  Sømærke.  Jeg 
spurgte:  Hvor  er  selve  Kirken?  —  Skagboen  svarede, 
den  var  dernede,  begravet  i  Sandet.  Han  har  H.  C.  An- 
dersens Autoritet  for  sig;  thi  A.  var,  vel  ikke  personlig, 
men  med  Tanke  og  Fantasi  dernede  og  saa  sælsomme 
Ting  Men  Vendsj'ssel  er  ikke  fri  for  Bagtalelse*;  den  ene 
By  bagtaler  en  Smule  den  anden,  og  jeg  har  hørt  i  en 
anden  By,  at  Kirken  vistnok  med  nogen  Anstrengelse 
havde  kunnet  frelses;  men  den  laa  Skagboerne  for  langt 
borte,  og  det  af  Sand  overvældede  og  af  Hav  formind- 
skede Landdistrikt,  hvor  der  nu  kun  bor  65  Mennesker, 
kunde  ikke  gjore  noget  Krav.  Derfor  blev  Kirken  en  Tid- 
lang overladt  til  at  kæmpe  mod  Sandet,  som  den  kunde 
bedst,  og  derpaa  erklæret  død  og  begraven,  men  i  Virke- 
ligheden nedbrudt,  og  af  dens  Sten  ere  Huse  i  Skagen 
opførte.  Ja,  tilføjede  man,  de  havde  gjerne  taget  Taar- 
net med.  Hvad  er  nu  sandt?  Hvor  er  Kirken? 

At  jeg  under  saadanne  Omstændigheder  ikke  kunde  er- 
fare noget  Sikkert  om  en  Strandingssag,  der  netop  interes- 
serede mig,  er  en  Selvfølge.  Den  Ene  gjorde  Vedkom- 
mende sort  som  en  Ravn,  den  Næste  gjorde  ham  hvid 
som  en  Svane.  Den  sløve  og  fejge  Maade  vilde  være, 
deraf  at  slutte,  at  Manden  var  graa;  men  det  skal  nok 
skjønnes,  naar  man  har  Kjendsgjerninger  rigtig  for  sig, 
om  en  Mand  helder  til  det  Honnette  eller  Uhonnette.  Imid- 
lertid, umuligt  at  faa  en  Kjendsgjerning  at  støtte  sig  til; 
Alt  bølgede  og  gj^ngede,  som  selve  Landet  syntes  at  gjøre, 
naar  man  saa  ud  til  en  af  Siderne,  til  et  af  Havene. 

Et  er  der,  som  ikke  kan  skuffe:  de  kraftige  Hoveder 
og  kløgtige,  behjertede,  djerve  Fysiognomier  blandt  Fi- 
skerne. En  Befolkning  kan  ikke  blive  enig  om  at  sætte 
saadanne  Ansigter  op  for  at  narre  Fremmede,  skjønt 
dette,  for  at  fuldende  Stedets  Usikkerhed,  blev  sagt  mig. 
Jeg  var  fristet  til  at  bryde  Aftale  og  blive  for  om  mulig 
at  aabne  den  lukkede  Bog,  disse  Menneskers  Liv.  Men 
hvor   lang    Tid    vilde    der    behøves?    Alt    ligger    saa    ad- 

spredt  og  kigger  saa  forsigtig  ud,  og  Kjobstad udseendet 
borttager  den  Naivitet,  som  andensteds  tiltrækker.  Maa- 
ske  burde  jeg  dog,  med  Opgivelse  af  Thy,  have  blevet 
der.  Af  de  faa  Samtaler,  om  Vaadfiskeriet  —  de  halede 
et  Vaad  ind  i  et  1000  Alen  langt  Tov  —  og  om  Fiske- 
salteriet o.  s.  V.,  opfangede  jeg  en  Berigtigelse  af  Noget, 
jeg  hørte  ved  Hirtshals.  Der  stilledes  Fiskerne  saa  langt 
i  Skygge  af  de  Svenske;  her  derimod  erfarede  jeg,  at  Vore 
gaa  ud  og  fiske  og  sælge  Fangsten  til  Svenske. 

Det  var  paa  Sejlads  til  „Grenen"  —  Sejlads  for  ikke 
at  gaa  i  Sand  —  og  Vandring  derude,  at  vi  traf  Fiskere. 
Det  er  det  eneste  Sted,  hvor  jeg  har  været,  der  ser  ud 
som  paa  Kortet.  Ellers  er  ethvert  Sted  for  stort  til  at 
aftegnes  i  fuldstændig  Nøjagtighed,  har  en  Højde  eller 
en  Farve,  som  Kortet  ikke  kan  angive;  men  her  er  det 
en  hvid  Flade  mellem  to  Bølgestriber,  og  Fladen  trækker 
sig  efterhaanden  sammen,  saa  at  man  kan  sætte  den  ene 
Fod  i  Kattegattet,  den  anden  i  Vesterhavet,  Landets  Spid- 
se bliver  ikke  større  end  paa  Kortet.  Det  Eneste,  Kortet 
ikke  kan  give,  er  den  hvide  Brænding  paa  Revet  udenfor 
Spidsen,  og  Søfuglene,  som  i  stor  Skare  sidde  derude.  Da 
disse  hvide  Fugle  pludselig  lettede,  gjorde  det  et  Ind- 
tryk, som  neppe  lader  sig  beskrive.  At  sammenligne  dem 
med  Aander  eller  Spøgelser,  vilde  være  trivielt  og  over- 
drevet; ej  heller  var  det  uhyggeligt,  men  aldeles  fremmed- 
artet, et  besjTiderligt  Bud  om,  at  nu  hørte  Menneske- 
riget aldeles  op,  og  Naturriget  herskede  ensomt  og  my- 
steriøst. 

Vi  vare  i  Vandet  derude  om  Morgenen  og  kunde  op- 
føre os  med  mere  end  kongelig  Luxus.  En  valgte  Katte- 
gattet, en  Anden  Vesterhavet,  jeg  valgte  Middelvejen  og 
fik  begge.  Aftenen  forud  havde  de  af  os,  der  stege  op 
i  Fyrtaamet,  en  anden  Luxus:  Solskiven  blev  oppe  over 
Horizonten  nogen  Tid  længere  for  os  end  for  andre  Men- 
nesker. 

Hvilke  Revolutioner,  som  vi  ovre  paa  Øerne  ikke  drøm- 
me om,  have  ikke  tumlet  med  denne  sandede  Strækning! 
Martorven  vidner  om,  at  her  har  staaet  Skove.  De  bleve 
kuldkastede,  begravne,  sammenpressede  til  Tørv.  Egnen 
forsvandt  og  steg  op  igjen  eller  blev  nyopdaget  i  det 
13de  Aarhundrede. 


DAGBOG  FRA  EN  REJSE  I  VENDSYSSEL  OG  THY  369 

Anno  1355,  ved  et  Ting  i  Aalborg  vare  mødte  de  elleve  ældste 
Mænd  i  Vendsyssel,  bl.  livilke  Thorkil  Hwal,  som  var  hundrede 
Aar  gammel.  De  vidnede,  at  en  Konge,  som  var  i  Danmark,  paa 
en  Jagt  i  Vendsyssel  gjæstede  en  Bonde,  Thorsten  Skarpæ,  som 
den  Tid  boede  i  Oorne  (Horne),  hvem  Kongen  forlenede  med 
den  Mark  og  Skov,  som  ligger  omkring  Skagen,  til  sit  Fæ  og 
sine  vilde  Øg.  Og  Bonden  havde  en  Hyrde,  som  hed  Trondkar, 
som  var  den  Første,  der  fandt  paa  at  fiske  paa  Skagen,  og  byg- 
gede et  Hus  der.  Senere  nedsatte  Flere  sig  under  Thorsten 
Skarpæ.  Item,  at  fra  den  Bæk  Hjertbæk  østen  for  Hosiø  lige  til 
det  ydre  Skagens  Ref  havde  Alt  været  Kongens  Forstrand,  aldrig 
bygget  paa  af  Nogen,  før  da  for  faa  Aar  siden  Jylland  voldelig 
blev  overfaldet  og  medhandlet. 

(Becker,  De  ældste  danske  Archivregistraturer). 

Videre    Optegnelser   vise   Tryghed,    Virksomhed   og   en 
vis  Velstand. 

Anno  1517.  Hans  Tj^dsk  i  Skagen  fik  Brev,  at  han  maa  opbygge 
et  Hus  og  et  Kapel  i  Skagen  nordop  til  Byen,  som  kan  tjene 
til  deri  at  indtage  syge  Mennesker,  og  maa  han  samle  Almisse 
til  deres  Underhold. 

—  1523.  Gav  Kong  Frederik  Biskop  Styge  Krumpen  Skjøde  paa 
dette  Capel,  der  var  kaldet  St.  Jacobs  Capel. 

—  1529.  St.  John  Baptists  Aften  var  var  Bisp  Stj'ge  Krumpen  hos 
Kongen  og  viste  aabnet  Brev,  beseglet  af  Borgemester,  nogle 
Raadmænd  og  Borgere  i  Skagen,  hvori  de  lovede  at  give  til  Bisp 
Styge  og  hans  Eftermænd  paa  Bispestolen  Biskops  Gave  Kalasz, 
som  og  kaldes  Helligdags  ligesom  deres  Forfædre. 

—  1535.  Hr.  Laus  Nielsen  fik  Confirmation  paa  en  Kirke  i  Skagens 
By,  dog  saa,  at  han  skal  besørge  de  syge  Folk  i  Hospitalet  i  Aal- 
borg af  den  Rente,  som  ganges  af  samme  Kirke. 

—  1546.  Skagens  Borgere  fik  Brev  til  Eiendom  paa  deres  Byes  frie 
Græsgang  og  Uddrift  paa  Kronens  Gaard  Hoffsjøgaard  og  Grund, 
som  Niels  Iversen  iboer,  udenfor  deres  By  liggende.  Intet  undta- 
get uden  de  Enge,  som  nu  ligge  til  Toldergaarden  sammesteds, 
dog  at  de  og  deres  Efterkommere  skulle  aarligen  give  deraf  til 
Aalborghus  salte  Fisk  og  Flynder. 

—  1569.  Kgl.  Brev  til  Erik  Podebusch,  Lensmand  paa  Aalborghus, 
om,  at  han  skal  paasee,  at  Fyrlampen  paa  Skagen  holdes  tændt; 
thi  de  Søfarende  beklage  sig  og  ville  ikke  betale  Fyrpenge  til 
Kongen.  Iligemaade  skal  der  udlægges  Sømærker,  navnlig  paa 
Trindklint  (Trindelen). 

Saa  begynder  Havet  at  tage,  hvad  Havet  gav: 

—  1635.  Ansøge  Borgere  og  Indvaanere  i  Skagen  om  Nedsættelse 
i  deres  Skat,  der  bestaaer  i  90  Slettedalere  om  Aaret  og  Løn  og 

Føde  til  en  Karl  ved  Fj'ret.  Thi  deres  Næring  og  Brug  er  blot 
Fiskeri  (ingen  Stranding?),  der  nu  meget  forringes,  ligesom  ogsaa 
Vandfloden  aarlig  bortskyller  deres  Huse  og  Gaarde,  ligesom  ogsaa 
Kongens  Lygte,  der  stod  her  i  forgangne  Aar,  er  henskyllet  af 
Havet. 

Og  endelig  kom,  maaske  tildels  ved  Indbyggernes  Ufor- 
sigtighed, idet  de  oprykkede  og  brugte  Væxterne  og  Be- 
plantningen paa  Sandet,  den  forfærdelige  Flod  og  Sand- 
flugt 1775,  der  kun  efterlod  hvad  vi  nu  se. 

For  en  Del  paa  Grund  af  Historien,  syntes  mig  den 
interessanteste  Bygning  deroppe  at  være  den  gamle  Haad- 
stue.  Den  er  rigtignok  forfalden,  straatækt  og  utæt;  men 
Stuernes  Rummelighed  og  de  gamle,  sortebrune  Borde 
o.  s.  V.  give  dem  et  Udtryk  som  en  gammel  Mand  af 
god  Familie,  det  er  gaaet  tilagters  med.  Et  ret  kraftigt 
Kommunevæsen  kan  godt  have  fundet  Sted  her,  uagtet 
den  fortræffelige  Olavius  korsede  sig  ved  den  Tanke : 
hvad  Følger  det  i  Hensigt  til  borgerlig  Lyksaligheds  Be- 
styrelse maatte  have,  at  Borgemester  og  Raadmænd  dreve 
borgerligt  Erhverv,  navnlig  Fiskeri.  I  hans  Tid  (1787) 
var  det  aldeles  udslettet  af  Folks  Sind,  at  Andre  end 
Herremænd,  kongelige  Fogder  osv.  kunde  forestaa  den 
borgerlige  Lyksalighed. 


Paa  Tilbagerejsen,  der  ligesom  Henrejsen  gik  ad  Stran- 
den, men  fuldstændigere,  forbi  Kandestederne  indtil  Tvær- 
sted, standsede  vi  i  den  begyndende  Skumring  omtrent 
udfor  Skiuerne  ved  et  Værk  af  en  eller  anden  Revolution. 
Klittens  Sand  afbrj^des  nemlig  pludselig  af  Sten,  af  en 
Slette  bestaaende  af  Stene,  omtrent  saa  store  som  dem, 
der  bruges  til  at  macadamisere  Landevejene.  Stenmassen 
ligger  i  en  Højde  af  omtrent  20  Fod,  strækker  sig  nogle 
hundrede  Alen  langs  Stranden  og  rækker  dybt  ind  i 
Landet.  Den  bekjendte  Stenslette  Grau  i  Frankrig  er  unæg- 
telig mere  udstrakt,  men  er  nogenlunde  dyrkelig  Jord 
eller  Sand,  belagt  med  Sten;  her  er  med  Undtagelse  af 

enkelte  smaa  Planter  alt  organisk  Liv  udslukt,  og  Ød- 
heden  træder  frem  imod  En  med  næsten  imponerende 
Magt.  Dødens  Gudinde  kunde  passende  sidde  der  i  Bag- 
grunden paa  en  Stenthrone.  Hvordan  ere  disse  talløse 
Stene  komne  hertil,  opdyngede  her  i  jevn,  ubrudt  Flade? 
De  Lærde  kunne  vel  besvare  dette  Spørgsmaal.  I  Øje- 
blikket griber  Fantasien  f.  Ex.  den  Forklaring,  at  alle 
Himlens  Stjerneskud,  naar  de  blive  kolde,  falde  herned, 
at  her  er  Begravelsesplads  for  alle  døde  Meteorer. 

Aalborg  d.  Ilte  August.  I  Tirsdags  Formiddags 
fra  Baggesvogn  til  Hjørring  og  med  Posten  hertil. 

Her  har  jeg  nu  været  nødt  til  at  vente  i  to  Dage  og 
kan,  naar  jeg  ikke  igjen  vil  kjøre  gjennem  Hanherred, 
ikke  komme  bort  før  imorgen,  da  Dampskibet  gaar  til 
Thisted. 

Jeg  har  nu  under  Rejsen  til  Vendsyssel  ikkun  holdt 
mig  til,  hvad  jeg  saa,  og  ikke  abstraheret  almindelige 
Sætninger.  Jeg  har  ogsaa  undladt  at  optegne  adskillige 
Træk  af  Ondt  eller  Smaaligt,  som  fortaltes  mig,  og  som 
jeg  mere  ansaa  for  at  betegne  Individer  end  Befolk- 
ningen. Det  staar  mig  klart,  at  her  er  Mangler,  at  her, 
som  Biskop  Kierkegaard  siger  i  sit  Hyrdebrev,  drives 
Afguderi,  eller,  i  jevne  Ord,  at  man  holder  af  Penge, 
undertiden  paa  indesluttet  og  haard  Maade;  men  det  er 
uklart,  hvilken  Skyld  herfor  paahviler  Historien,  og  hvil- 
ken Naturbunden. 

Derimod  er  det  af  Alt,  hvad  jeg  har  set  og  hørt,  af 
Præsters,  Embedsmænds  og  Godsejeres  Fortællinger,  selv 
af  deres  Klager,  blevet  mig  tydeligt,  at  dette  Folk  er 
et  Retsfolk,  at  Retsfølelse  og  Retskrav  er  dets  inder- 
ste! Liv,  og  at  det  meste  Andet  sidder  løst  paa  det.  Derved 
faar  det  noget  Haardt  og  Stridigt;  men  ikkun  Retsfol- 
kene  have  hævdet  sig  og  bragt  det  til  noget  Dygtigt  i 
Verden.  Det  enkelte  Menneske  kan  høre  under  Naaden, 
kan  leve  deri  og  dø  saligt  deri;  Folket  maa  høre  under 
Retten  for  ikke  at  dø,  saligt  eller  usaligt.  Der  siges  om 
Vendsyssel,  at  det  „ligger  nordenfor  Lov  og  Ret",  og 
selv  Stemann  brugte  engang  dette  Udtryk  til  en  Embeds- 
mand, der  rejste  herover.  Men  der  ligger  en  besynderlig 

Misforstaaelse  i  Ordet.  Folket  har  til  alle  Tider  forlangt 
den  strenge  Ret,  imod  Knud  den  Hellige,  imod  Chri- 
stopher af  Bayern  og  Rigsraadet,  for  Christian  d.  2den. 
for  Martin  Dietz,  imod  Tyvene  i  Skjæve  for  en  Snes 
Aar  siden,  og  fordi  Retten  blev  nægtet  det,  tog  det  sig 
selv  tilrette.  Ført  af  sine  store  Bondeslægter  gik  det 
imod  Kongerne,  ført  af  sin  Sognefoged  slog  det  Tyvene 
og  Røverne  ihjel.  Der  hører  en  stærk  og  sejg  Natur  til, 
gjennem  tunge,  tyranniske  Tider  ikke  at  henfalde  under 
Naaden,  men  gjemme  paa  Retten,  og  det  have  Vendel- 
boerne gjort.  Jeg  har  uvilkaarlig  søgt  efter  Sporene  af 
det  Stærke  og  Sejge  som  det  i  Tiden  Fornødne,  og  naar 
jeg  mødte  det,  har  det  glædet  mig,  selv  om  Haardhed 
eller  Snuhed  fulgte  med.  En  anden  Ting  kommer  til. 
Uden  at  jeg  i  alle  Enkeltheder  kan  paavise  det  Begrun- 
dede deri,  har  jeg  faaet  en  Fornemmelse  af,  at  der  i 
dette  Folk  er  en  frisk  Naturbund,  hvoraf  en  ny,  frej- 
digere Kultur  kunde  voxe  op.  Der  kan  være  en  Skuf- 
felse heri;  jeg  kan  være  bleven  noksaa  meget  paavirket 
af  Landet  som  af  Folket;  men  Landet  er  dog  Folkets 
Moder. 

Nu  taler  jeg  kun  om  Vendsyssel;  men  Vendsyssel  er 
jo  Del  af  Norden.  Der  er  heroppe,  skjønner  jeg,  en 
frisk  Naturbund,  som  kan  bære  en  Fremtid,  i  Modsæt- 
ning til  andensteds,  hvor  der  er  saa  megen  udpint  Grund. 

Men  hvo  skal  plante  i  denne  Bund?  En  Befolkning 
tildannes  og  udvikles  ikke  blot  af  Præster,  Skolelærere, 
Sektprædikanter,  men  ogsaa  af  sine  Embedsmænd,  af 
sine  politiske  Ledere,  af  Bøger  og  Blade  og  af  en  Mængde 
uberegnelige  Omstændigheder.  Det  kan  i  denne  Sammen- 
blanding tage  sig  ud  som  den  pureste  Tilfældighed,  hvilke 
Kræfter  der  skulle  faa  Overhaand,  forædle,  forkvakle 
eller  fordærv^e.  Under  almindelige  Forhold  gjør  det  ikke 
saa  Meget,  om  et  Folk  gaar  frem  eller  tilbage;  hvis  det 
har  Tiden  for  sig,  kan  en  følgende  Periode  snart  bøde 
paa  en  uheldig.  Men  Danmark  er  nu  stillet  saaledes,  at 
en  Forkvakling  af  Folkelivet  vil  betegne  snarlig  Død; 
kun  et  virkeligt,  indre  Opsving  kan  redde  vort  lille, 
lemlæstede  Land. 

Naar   Biskop   Kierkegaard   i  sit   Hyrdebrev,   ,,Almindc- 

lig  Tilskrift  til  Præster  og  Skolelærere  i  Aalborg  Stift", 
fremhæver  „Afguderiet",  skal  jeg  ikke  modsige  ham,  end- 
skjøndt  de  Eksempler,  han  anfører,  ikke  synes  mig  at 
vise  Tilstande,  der  ere  synderlig  forskjellige  fra  dem, 
jeg  engang  havde  Lejlighed  til  at  paavise  i  en  Skildring 
af  den  sjællandske  Landbostand.  Endnu  mindre  skal  jeg 
tillade  mig  en  Indsigelse,  naar  han  venter  en  betydelig 
Virkning  af  de  bosatte  gejstlige  Embedsmænds  retskafne 
daglige  Dont.  Undertiden  har  det  rigtignok  glimtvis  fore- 
kommet mig,  at  Befolkningen  selv  venter  noget  Andet 
og  Mere.  Etsteds  traf  jeg  en  Kone,  der  roste  en  Baptist- 
familie, fordi  den  paa  usædvanlig  Maade  havde  taget 
sig  af  nogle  Syge.  „Naa,  hvorfor  gjøre  I  ikke  det  Sam- 
me?" spurgte  jeg.  —  „Ja,  vi  høre  jo  til  Sognekirken  og 
Sognets  Fattigvæsen,"  svarede  hun.  Mormonerne  drive 
deres  Spil;  deres  Lære  virker  ved,  at  den  prædikes  af 
simple  Folk,  tiltaler  Fantasien  med  Budskab  fra  det 
Fjerne,  vel  ogsaa  Sandseligheden.  Men  etsteds  omtaltes 
et  Par  dygtige,  begavede  Piger,  der  synes  af  Begejstring, 
af  Længsel  efter  at  lyde  en  Kaldelse,  at  have  faaet  deres 
Forældre  med  sig,  bort  herfra.  Det  er  kun  Exempler,  de 
bevise  Intet;  men  de  betegne  dog,  at  naar  der  kommer 
en  Lueild,  kan  den  tænde  her. 

Jeg  skal  nu  ikke  forlange  Lueild,  ikke  gjøre  Fordring 
paa,  at  Bisp,  Præster  og  Skolelærere  skulle  vandre  ud 
som  Flammer  gjennem  Landet.  I  Anliggender,  der  an- 
gaa  Livets  Største,  men  ogsaa  dets  Mindste,  skal  man 
tage  sig  iagt  med  at  paakalde  Jdealet  for  stærkt.  Thi 
Folk  ville  indrømme,  at  det  er  skjønt,  men  trække  paa 
Skuldrene  og  hemmelig  ærgre  sig  over,  at  En  synes  at 
tage  sig  af  det  Hele,  men  blot  pynter  sig  selv  med  smukke 
Ord.  Derfor  skal  jeg  kun  opholde  mig  ved  en  lille  Ting, 
Brændevinen.  I  de  første  Par  Dage  syntes  jeg  ganske 
godt  derom.  Det  har  et  Udseende  af  Kraft  at  kunne,  naar- 
somhelst  det  skal  være,  drikke  sin  Dram,  og  jeg  an- 
tog, at  de  Folk,  jeg  vilde  omgaas  og  tale  med,  maatte 
jeg  ogsaa  leve  med.  Men  da  jeg  engang  saa  en  Mand 
ligge  døddrukken  paa  Gulvet,  skiftede  jeg  Sind.  Jeg  har 
kun  set  det  ene  Exemi>el  og  tør  ikke  tale  om  egenlig 
Drukkenskab;  men  man  drikker  dog  for  meget,  især  ved 

M.  Goldschmidt  i  Folkeudgave.  IV  24 

Stranden,  og  jeg  henholder  mig  til,  hvad  Jens  Martinus 
sagde  til  Mads  Vedsted.  Xu  vil  jeg,  som  sagt,  ikke  gjøre 
nogen  ideal  Fordring,  men  blot  ønske,  at  en  eller  anden 
Theolog  maatte  føle  en  Mission,  før  han  fik  Kald,  og 
vilde  gjøre  sig  til  Opgave  at  faa  Almuen  til,  istedenfor 
Brændevin  at  drikke  godt  01.  Blot  det!  Jeg  vil  finde 
mig  i,  at  man  smiler,  og  jeg  gjentager:  Blot  det,  at  en 
Enkelt,  der  ifølge  sin  Stilling  kan  have  en  Slags  Myn- 
dighed, ved  Synet  af  Tidens  Fare  vil  føle  en  Kaldelse, 
og  at  Almuen  vil  se  og  tro,  at  En  er  kaldet  af  Gud  og 
Folket  og  af  intet  Andet,  og  vil  følge  ham,  blot  i  denne 
lille  Sag. 


Jeg  vil  nu  berette  om  Gildet  for  Lieutenant  Anker  og 
om  den  lille  Kollision,  som  ved  den  Lejlighed  fandt  Sted. 
Dette  lille  Sammenstød  kunde  være  kommet  mange  andre 
Steder,  og  Personlighederne,  der  vare  tilstede,  blive  des- 
aarsag  for  mig  tilfældige.  Der  er  ogsaa  Mulighed  for,  at 
de  Fleste  ville  give  mig  Uret,  hvoraf  dog  ikke  absolut 
følger,  at  jeg  havde  Uret. 

I  Tirsdags  Aftes  Kl.  8  kom  jeg  over  Limfjorden  og 
gik  lidt  efter  hen  for  at  besøge  Bispens  Ammanuensis, 
Hr.  Barfod.  Der  blev  sagt,  at  han  var  i  Klubben,  og  at 
Lieutenant  Anker  var  der,  og  da  Hr.  B.  tidligere  havde 
tilbudt  at  indføre  mig  i  Klubben,  og  jeg  nok  vilde  se 
Lieutenant  Anker  —  det  var  mig,  som,  da  der  offenlig 
omtaltes  en  paatænkt  Aftenunderholdning  til  Fordel  for 
ham,  i  „Fædrelandet"  foreslog,  at  Folket  skulde  give  ham 
Pension  —  gik  jeg  derhen.  Hr.  B.  kom  ned  og  førte 
mig  strax  ind  i  en  Sal,  hvor  et  Selskab  sad  ved  et  fest- 
ligt Maaltid.  Efter  at  have  faaet  Plads  og  en  Stund  hørt 
paa  Talerne,  bad  jeg  om  Ordet,  undskyldte  Maaden, 
hvorpaa  jeg  havde  indfundet  mig,  men  tilføjede,  at  skjøndt 
mit  Komme  var  tilfældigt,  følte  jeg  Sympathi  for  Anled- 
ningen, der  havde  samlet  de  Tilstedeværende,  hvorpaa 
jeg  bragte  Talen  hen  paa  det,  som  fyldte  mig,  Vendsyssel, 
berørte  Krigen,  som  Hav  og  Land  føre  deroppe,  Befolk- 
ningens Naturkræfter  og  Evne  til  at  udrette,  hvad  Statens 
Intelligens  maatte  fordre  af  den,  og  endte  med  en  Skaal 

for  V€ndelboerne.  Der  blev  raabt  ni  Gange  Hurra  for 
denne  ligesom  for  de  andre  Skaaler;  men  strax  efter 
mærkede  jeg,  at  man  alligevel  var  misfornøjet  med  den. 
Der  ytrede  sig  en  Uvillie  mod  Vendelboerne  —  jeg  tør 
naturligvis  ikke  sige,  at  (Åen  deltes  af  hele  Selskabet 
og  endnu  mindre  af  Aalborg  By  —  og  da  jeg  spurgte 
om  Grunden,  svarede  En:  „Jo,  der  var  under  Krigen  en 
vendelbosk  Godsejer,  som  sagde  til  en  preussisk  Officer, 
at  han  var  glad  over  at  faa  Preussere  i  Kvarter  isteden- 
for  Danske."  Det  var  unægtelig  slet  og  dumt  sagt  af 
Godsejeren;  men  jeg  indsaa  ikke,  hvorledes  dette  kunde 
skade  hele  Vendsyssels  gode  Navn  og  Rygte.  „Ja,  men," 
sagde  en  Anden,  „der  var  en  Fisker  i  Skagen,  hvem 
man  fortalte,  at  Freden  var  sluttet.  Han  spurgte:  Blive 
vi  saa  ved  Danmark?  Man  svarede:  Ja,  Gud  ske  Lov! 
Er  De  glad  derved?  Dertil  sagde  han:  Naar  vi  bare  kan 
sejle  med  vore  Fisk,  er  det  os  lige  meget.  —  Hvad  siger 
De  dertil?"  —  Jeg  maatte  indrømme,  at  der  altsaa  var 
to  braadne  Kar  i  Vendsyssel;  men  selve  det,  at  man 
saadan  kunde  udpege  et  Par  Enkelte,  vidnede  egenlig 
indirekte  for  de  Mange,  og  endmere  vidnede  da  de  ven- 
delboske Soldater  og  Orlogsmatroser.  Endelig  kom  det 
da  frem:  Vendelboerne  høre  ikke  rigtig  til  det  national- 
liberale Parti.  Velan,  det  er  muligt.  Jeg  havde  rigtignok 
paa  Rejsen  ikke  hørt  en  eneste  Yttring  mod  det  liberal- 
nationale Princip,  men  at  man  maaske  ikke  hørte  til 
det  national-liberale  Parti,  maatte  jeg  lade  staa  hen. 
Dog,  hvis  de  derfor  skulde  i  Skjærsilden,  var  det  ikke 
mig,  som  skulde  lægge  Brænde  til  Baalet.  Derimod  gav 
hin  Bemærkning  mig  Anledning  til  at  spørge,  om  Festen 
for  Lieutenant  Anker  blev  fejret  af  et  Parti.  Man  svarede, 
at  det  var  ikke  oprindelig  tilsigtet;  men  paa  Grund  af 
særlige  Omstændigheder  vare  kun  et  Partis  Tilhængere 
komne  tilstede. 

Heri  var  naturligvis  ingen  Grund  for  mig  til  at  gaa 
bort.  Jeg  ligger  ikke  længer  i  Kiv  med  Partiet,  bilder 
mig  ind  at  høre  til  Folket  og  til  Friheden  og  havde  des- 
uden i  Vendsyssel  næsten  glemt,  hvad  der  egenlig  gjør 
Partifjendskab  mellem  Danske. 

Men  da  Festen  var  bleven  forlagt  til  en  anden  Sal  eller 

24* 

et  nyt  Gilde  begyndte,  mærkede  jeg  dog  lidt  efter  lidt, 
at  Talerne  og  navnlig  en  enkelt  Ordførers  med  almin- 
deligt Bifald  modtagne  Yttringer.  fremkaldte  hele  Rækl^er 
af  forskjellige  Tanker  hos  mig.  Jeg  ved  ikke,  hvorledes 
jeg  vilde  være  tilmode,  hvis  jeg  havde  maattet  bøje  mig 
under  tysk  Soldaterherredømme,  høre  Fjendens  Sabler 
paa  Brostenene,  give  hans  Soldater  Husly  og  Fode;  men 
jeg  tror  ikke,  at  jeg  strax  derefter  kunde  mellem  Vin  og 
Punsch  have  talt  let  om  Nationalkamp  og  udsendt  man- 
dig svulmende  Ord  om,  at  „de  danske  Kanoner  snart 
igjen  maatte  snakke  med",  at  der  „snart  maatte  spilles 
op  til  den  tredie  slesvigske  Krig"  o.  s.  v.  Jeg  kan  til- 
fulde og  dybt  forstaa  den,  der  efter  en  saadan  Ydmy- 
gelse og  Uret,  som  vi  have  maattet  taale,  føler,  at  den 
ikke  kan  afvaskes  uden  med  Blod;  men  Nationalkrig  er 
en  saadan,  hvorunder  man  brænder  sit  Hus,  inden  Fjen- 
den betræder  det,  og  selv  hvad  en  almindelig  Krig  an- 
gaar,  anser  jeg  det  for  vist,  at  der  til  at  føre  den  skal 
Mere  end  Pathos,  Mere  end  Penge,  Vaaben,  Soldater,  ja 
Mere  end  Alliancer:  den  første  Del  af  Krigsrustningen  er 
at  gjøre  sig  fortjent  til  Sejr  saaledes,  som  \i  ikke  kunne 
nægte,  at  Preusserne  1807—13  gjorde  sig  fortjente  til  at 
overvinde  Napoleon.  De  Forestillinger,  som  jeg  nordpaa 
havde  indsuget  eller  faaet  opfriskede ;  om  det  stærke  Nor- 
diske, der  dukker  sig,  til  Handlingens  Tid  kommer,  gjorde 
i  mit  Sind  Modstand  mod  disse  Taler,  der  saa  meget  lig- 
nede dem,  vi  hørte  i  en  foregaaende,  tilsyneladende  hk- 
kelig,  yppig  Periode;  deres  særegne  Sving,  deres  Mangel 
paa  den  sande  Bitterhed,  stødte  mig  fra,  især  mens  Mindet 
om  Dybbøl  sad  lyslevende  for  mig. 

Imidlertid,  jeg  indrømmede,  at  jeg  kunde  tage  fejl. 
Jeg  sagde  til  mig  selv,  at  jeg  vel  ikke  forstod  mig  der- 
paa,  at  mulig  disse  Taler  vare  Bevis  paa  Ubøjelighed 
eller  paa  en  priselig  Elasticitet,  at  her  jo  vare  lutter 
ægte  danske  Mænd  tilstede,  der  meget  bedre  end  jeg 
vidste,  hvorledes  man  skulde  være  Dansk,  og  jeg  beslut- 
tede at  forholde  mig  ganske  stille  og  stræbe  at  lære  saa 
megen  Danskhed  som  mulig. 

Men  den  Nisse  eller  Dæmon,  der  har  sin  Fornøjelse  af 
at  kuldkaste  netop  de  gode  Forsætter,  bragte  strax  efter 

en  Herre  fra  Sallingland  til  at  rejse  sig  og  foreslaa,  at 
vi  Tre  —  han,  jeg  og  en  i  England  bosat  Jyde  —  skulde 
bekjende  vor  Enighed  med  Aalborgerne  eller  de  40  af 
dem,  som  her  vare  samlede.  Det  kunde  jeg  ikke,  og  tie 
kunde  jeg  heller  ikke.  Jeg  sagde  da,  at  jeg  gjerne  vilde 
have  den  Ære  og  Fornøjelse  at  være  enig  med  Dhrr. ; 
men  det  skulde  da  være  den  rette  Enighed,  som  man 
sjelden  kommer  til  uden  igjenncm  Uenighed,  Debat,  Kamp. 
Jeg  vilde  nu  give  mit  Bidrag  til  Enighed  eller  Uenighed 
ved  at  udtale,  at  hvis  vi,  som  de  ønskede,  igjen  skulde 
føre  Krig,  saa  burde  det  ske  efter  en  god  Forberedelse, 
nemlig  ved  at  blive  tarvelige  i  vor  Leyemaade  og  til- 
bageholdne i  vor  Tale,  ved  at  stille  os  fjendtlig  til  Fri- 
voliteten og  den  lette  Nyden  af  Øjeblikket,  baade  i  Livet 
og  i  Literaturen,  fjendtlig  til  det,  som  man  —  og  jeg  til- 
føjede udtr^^kkelig  for  at  forebygge  Misforstaaelse :  med 
al  Agtelse  for  Kjøbenhavns  virkelige  Fortjenester  —  kaldte 
Kjøbenhavneriet  eller  Tivoleriet.  Naar  vi  enedes  om  det, 
saa  blev  der  ogsaa  Enighed  mellem  de  forskjellige  Klasser, 
mellem  Højere  og  Lavere  baade  i  og  udenfor  Armeen  (en 
Enighed,  paa  hvis  Fraværelse  en  Udeblivelse  fra  selve 
Festen  afgav  et  Éevis).  Dette  var  Talen,  og  da  den  ikke 
endte  med  en  Skaal,  var  der  ingen  Strøm  til  at  bortskylle 
Meningen. 

Alligevel  blev  Meningen  bortledet.  Næsten  det  hele  Sel- 
skab holdt  sig  med  en  Iver,  der  længe  var  mig  ube- 
gribelig, til  det  ene  Ord  „Kjøbenhavneriet".  En  rigtig 
vakker,  forstandig  Mand,  der  sad  ved  Siden  af  mig,  tog 
endelig  Ordet  og  opfordrede  mig  til  at  give  en  Forklaring, 
og  for  at  lette  mig  den  vilde  han  spørge  mig:  Havde  jeg 
alene  ment  Kjøbenhavnerne  eller  ogsaa  saadanne  daar- 
lige  Tilstande,  som  desværre  heller  ikke  savnedes  i  Aal- 
borg, idet  Mange,  der  forhen  havde  talt  store  Dansk- 
hedsord,  under  den  fjendtlige  Besættelse  havde  baaret  sig 
ynkelig  ad.  Thi  havde  jeg  ment  det,  saa  havde  han  Intet 
imod,  hvad  jeg  havde  sagt,  og  kunde  let  blive  enig  med 
mig. 

Ganske  vist,  naar  jeg  som  Kjøbenhavner  talte  mod 
Kjøbenhavneriet  og  han  som  Aalborger  mod  Aalborgeriet, 
saa  vare  vi  enige  i  det  Væsenlige.  Men  jeg  vilde  ikke  lade 

min  Tales  Mening  puste  ud  paa  Anonyme  eller  Fra- 
værende og  paa  store  Danskhed^ord,  som  vare  talte  før 
den  2den  slesvigske  Krig,  og  svarede  derfor,  at  hvad  den 
ærede  sidste  Taler  havde  udtalt,  var  dog  ikke  Alt,  hvad 
jeg  havde  ment,  men  at  jeg  g  jerne  vilde  lade  Ordet  Kjoben- 
havneriet  som  uheldig  brugt  eller  som  egnet  til  Misfor- 
staaelse  være  aldeles  borte.  Men  netop  dette  holdt  man 
fast,  dg  saa  tænkte  jeg:  Lad  dem  da.  Hr.  Redaktør  Høm 
kom  hen  tU  mig  og  forklarede,  at  Grunden  til  den  Op- 
position, min  Tale  havde  mødt,  var,  at  jeg,  som  han  antog, 
havde  rejst  omkring  i  Vendsyssel  for  at  agitere  mod 
Kjøbenhavn.  Det  var  mig  ikke  ganske  klart,  hvorfor 
man  netop  skulde  antage  dette;  thi  ifølge  min  Tale  maatte 
man  jo  snarere  tro,  at  jeg  rejste  for  at  stifte  en  Maade- 
holdsforening.  Jeg  gjorde  imidlertid  intet  alvorligt  For- 
søg paa  at  berigtige  Hr.  Redaktørens  Mening,  men  lovede 
ham,  at  jeg  offenlig  skulde  gjentage  mine  Ord. 

Den  lille  Scene  har  ikke  hos  mig  efterladt  Misstemning, 
saa  at  jeg  ikke  er  forhindret  fra  at  finde  Noget  at  aner- 
kjende,  ja  næsten  beundre  hos  de  Tilstedeværende.  Det 
viste  en  fortræffelig  Organisation,  et  ypperligt  Parti- 
Instinkt,  at  man  øjeblikkelig  greb  mit  Ord  „Kjøbenhavne- 
riet"  og  holdt  det  fast.  Ikke  alene  blev  man  stærk  ved  at 
svinge  ind  i  Slagorden  ved  Siden  af  Kjøbenhavnerne; 
men  man  efterkom  ogsaa  og  fornemlig  den  naturlige  Pligt 
at  værne  om  det  Sted,  det  Centrum,  hvoraf  man  er  Filial. 
Kjøbenhavn  tør  ikke  dadles  selv  i  sine  Fejl;  en  Dadler  er 
en  Fjende;  Kredsen  lukker  sig.  En  saadan  Agtpaagivenhed, 
en  saadan  Enighed  gjør  stærk,  vel  ikke  imod  Preusserne, 
men  imod  andre,  indre  Modstandere.  Saadan  at  slutte  sig 
sammen  frembringer  kanske  ogsaa  noget  godt  Menneske- 
ligt. De  Enkelte  blive  fornøjede  ved  Sammenholdet,  for- 
nemme det  Faktum,  at  de  ere  mange,  som  noget  Skjønt, 
Forædlende,  Selvagtelsefrembringende,  og  deres  Førere 
fole  sig  stærke  ved  at  se  de  tætsluttede  Rækker,  der  ville 
staa  hinanden  bi  som  Fortidens  Gildebrødre.  Enhver,  der 
vil  være  stærk  i  og  ved  sig  selv,  skal  nok  fole,  at  han 
er  mafoi  en  Nar. 

Denne  Dagbog  er  nu  ved  de  historiske  Tilføj ninger 
voxet  saadan,  at  den  vilde  blive  for  stor  og  dyr,  hvis 
Optegnelserne  fra  Thy  meddeltes  i  Fuldstændighed.  Jeg 
skal  desaarsag  forkorte  og  udelade  Betydeligt  og  kan  saa 
meget  hellere  gjøre  dette,  som  det  Sted,  hvor  jeg  opholdt 
mig  længst,  Faddersbøl  ved  Sjørring  Sø,  i  Grunden  bedre 
passer  til  en  Roman  end  til  en  Dagbog. 

I  Sjørring  Kirkedør  hænger  som  en  Slags  Haandtag 
en  ret  besynderlig  udarbejdet,  halv  Jernring.  Ifølge  Sag- 
net —  der  ligner  hint  fra  Konhøjen  ved  Hjørring  — 
drømte  en  Mand,  at  der  blev  vist  ham  Kjendingstegn  paa 
et  Sted  i  Søen,  hvor  en  Skat  laa  skjult.  Han  fandt  Stedet, 
fiskede  ogsaa  en  Kiste  op,  men  i  det  Øjeblik,  han  greb 
i  dens  Ring,  sank  Skatten  tilbunds  igjen,  og  han  beholdt 
kun  Ringen,  som  han  ophængte  i  Kirkedøren.  Sagnet 
er  gaaet  i  Opfyldelse:  Kaptajn  Jagd  har  løftet  Skatten, 
D  udtømt  Søen  og  indvundet  dens  rige,  fede  Bund  til  Eng 
og  Agerland;  men  selv  har  han  ved  særegne  Omstændig- 
heder i  Øjeblikket  kun  Kistens  Ring  ihænde,  dog,  han 
holder  godt  Haand  i  Hanke,  og  forhaabenlig  skal  nok 
Mere  følge  med. 

Den  genialt  udtænkte  Plan  til  Udtørring  af  en  saa 
stor  (1  Mil  lang)  Sø,  det  usædvanlige  Værk,  de  store 
Kanaler  og  Sluser,  den  indvundne  Bund,  de  stærke  Byg- 
ninger, der  staa,  hvor  før  var  Sand  eller  Sø,  Kvæget, 
der  græsser  i  Søbunden,  Plantagen,  som  vel  bærer  Spor 
af  vandalsk  Behandling,  men  som  Menneskehaand  plan- 
tede og  Naturen  lod  skyde  frem  —  Alt  dette  er  en  Virke- 
lighed, der  fortjener  at  ses  og  kjendes.  Men  hvad  der 
interesserer  mig  endnu  mere:  Livet,  der  har  været  i  Be- 
vægelse om  Arbejdet,  Kampen,  det  kostede.  Lidenska- 
berne, det  satte  i  Bevægelse,  den  højmodige  Hjælp  og 
den  undergravende  Bistand,  den  frodige  Bagtalelse  o.  s.  v., 
kan  dog,  selv  naar  man  har  juridiske  Dokumenter  for  sig. 
ikke  med  fri  og  uhindret  Karakteristik  gives  i  en  Dagbog. 

Søens  vestlige  Spids,  Egebaksande  eller  Ægbaksande, 
støder  op  til  Klit,  der  vild  og  mægtig  har  en  god  halv 

Mils  Brede  fra  Havet  og  i  denne  Brede  gaar  langt  baade 
nord-  og  sydpaa.  Hvad  enten  man  udleder  hint  Navn  af 
Egetræer  eller  af  vilde  Fugles  Æg,  bliver  det  dog  lige 
vist,  at  der  hist  ude  i  Vest  har  staået  en  frodig  Vegeta- 
tion. P.  W.  Becker  omtaler  i  sin  Prisafhandling  (Nor- 
disk Tidsskrift  IV),  at  der  i  det  Ilte  Aarhundrede  stod 
Skov  vest  for  Sjørring  Sø,  og  yngre  Sagn  og  Historier 
vidne  tydelig  om  Bebyggelse  og  Liv  paa  Steder,  hvor 
Klitten   nu   har   Overhaand. 

Jeg   skal  gjenfortælle   en   af  disse   Historier    under  en 

Udflugt  fra  Faddersbøl  til  Klitmøller, 

som  tillige  giver  Lejlighed  til  at  berøre  nogle  af  Egnens 
Hovedpunkter.  Men  mit  egenlige  Øjemed  med  denne  to 
Dages  Bejse  var  at  se  en  Mand,  der  ene,  i  et  stort  Di- 
strikt, har  betvunget  Smugleri  og  Strandtyveri. 

Man  kan  ikke  lettelig  og  maaske  slet  ikke  kjore  fra 
Faddersbøl  lige  mod  Nord  til  Klitmøller,  men  maa  et  godt 
Stykke  tilbage  mod  Øst,  ad  Landevejen  langs  den  ud- 
tørrede Søs  sydlige  Rand. 

Efter  at  have  kjørt  omtrent  en  halv  Mil  kan  man  stige 
af  og  gaa  lidt  mod  Syd  for  at  bestige  en  Ivæmpehøj  paa 
en  Lyngbakke.  Herfra  vil  man  dels  i  dybe  Mosedrag, 
dels  i  Sperring  Sø  se  tydelige  Tegn  paa,  at  Sjørring- 
Egnen  virkelig  har  været  en  Ring  af  Søer,  og  hvad  der 
maaske  vil  interessere  ligesaa  meget,  er,  paa  Højderne  over 
Søringen  at  se  den  store  Mængde  Kæmpegrave.  De  staa 
ligesom  i  Slagorden,  som  om  de  skulde  minde  om  eller 
hidrørte  fra  en  stor  Kamp,  Landets  Befolkning  havde 
leveret  mod  en  vestfra  gjennem  Søerne  indtrængende 
Fjende.  Men  et  Bevis  for  Kamp  ligger  dog  ikke  i  denne 
Samling  saa  lidt  som  i  Mængden  af  Kæmpehøje  paa 
Jydske  Aas.  De  fribaarne  Bønder  havde  Ret  til  at  læg- 
ges i  Høj,  om  end  de  ikke  faldt  i  Kamp,  og  de  valgte 
at  ligge,   hvor  de  kunde  se   vidt   ud. 

Landevejen  løber  en  halv  Mil  videre  mod  Øst  tæt  op 
til  Sjørringvold.  Det  var  Borgen,  til  hvilken  Knud  den 
Hellige  flygtede  for  Oprøret  i  Vendsyssel,  og  som  blev 
indtaget  af  de  forfølgende  Bønder.  Endnu  er  det  et  meget 
tydeligt,   firkantet  Voldsted,   ca.    1000  Fod   i  Omkreds  og 

ca.  20  Fod  højt,  der  omgiver  en  indre  Høj,  formodenlig 
de  sammensunkne  Borgruiner,  464  Fod  i  Omkreds  i).  Bor- 
gen har  hgget  umiddelbart  op  til  Søen;  Nogle  antage 
endog,  at  man  kunde  sejle  ind  i  Borggraven.  Paa  Søen, 
der  stod  i  Forbindelse  med  Limfjorden,  havde  Knud  den 
Hellige  en  Slags  Flaadestation.  Der  er  ogsaa  Sang  og 
Sagn  om,  at  man  fra  Borgen  kunde  sejle  lige  ud  i  Vester: 
havet : 

„Fra  Sjørring  Volde  til  Vesterhav 
Lader  Paris  kaste  den  Lønnegrav"  — 

og  hermed  staar  i  Forbindelse  en  apokryf  romantisk  Hi- 
storie om  en  Prins  Paris,  der  bortførte  Kong  Nilaus's 
Hustru,  eller  om  den  svenske  Prins  Sverker,  der  bort- 
førte Kong  Niels's  Trolovede,  Alvilde. 

Ovre  paa  den  anden,  sydlige  Side  af  Landevejen  ligger 
i  ringe  Afstand  Sjørring  Kirke,  beskrevet  hos  Trap. 

Ved  Sjørringvold  gaar  Landevejen  lige  mod  Øst  tU 
Thisted;  men  her  dreje  vi  af  paa  en  Bivej  mod  Nord,  og 
igjennem  Land,  hvor  Agre  vexle  med  Lyng,  naa  vi  efter 
en  Mils  Kjørsel  op  til  den  ligesom  omtumlede  og  forstyr- 
rede Egn  Sydost  for  Vestervandet,  med  bleggrønt  Klit- 
tag og  brun  Lyng  isprængt  med  røde  Blomster.  Her  kunne 
vi,  før  vi  stige  tilvenstre  eller  mod  Nordvest,  kaste  et 
Blik  over  Søen  mod  Nystrup,  som  ligger  i  den  brede  Klits 
Rand.  Tæt  ved  denne  Gaard  laa  den  gamle  Herregaard 
Gammeltoft,  hvis  Levninger  i  Sandet  for  et  Par  Aar  siden 
bleve  blottede  af  Stormen. 

En  af  denne  Herregaards  Ejere  var  Kalf  Blak  eller 
Blik.  Hans  Hustru  døde,  og  da  han  paany  vilde  gifte 
sig,  var  dette  hans  Svigermoder  i  den  Grad  imod,  at  hun 
tilskyndede  Gaardens  Jæger  til  at  dræbe  ham.  Kalf  Blik 
red  en  Søndag  til  Kirke  i  Vogn,  pg  imidlertid  skjulte 
Skytten  sig  i  „Skaarene",  brudte  Steder  imellem  Vogn 
og  Gammeltoft.  Et  Uvejr  brød  løs,  og  det  forhindrede 
Skytten  fra  at  høre  sin  Herre  komme  ridende;  men 
ulykkeligvis  havde  Kalf  Blik  haft  sin  Hund  med  sig  i 
Kirken,  den  kom  glammende  efter  ham  og  vakte  Skyttens 

1)  I  Antikvarisk  Tidsskrift  for  1847  findes  de  nøjagtige  Opmaalinger 
og  tillige  et  Kort  over  Stedet  af  A.  C.  Fabricius. 

Opmærksomhed;  han  kom  frem,  skjød  sin  Herre  og  flyg- 
tede med  den  Belønning,  som  Svigermoderen  havde  givet 
ham,  og  med  det,  han  i  Hast  kunde  plyndre  fra  Liget. 
Paa  Stedet,  hvor  Liget  fandtes,  blev  rejst  et  stort,  sort 
Kors,  som  Pigen  Ane  Trab  (født  1730,  død  1830)  erindrede 
at  have  set.  Stedet  hed  Korsbaaren.  Endel  Aar  gik  hen. 
Kalfs  Brodersøn,  der  lignede  ham  meget,  besøgte  en  Adels- 
mand i  Norge,  og  da  de  engang  vare  paa  Jagt  tilfjelds, 
tyede  de  om  Aftenen  ind  i  en  Hytte,  hvor  nogle  Ulve- 
jægere, vilde  Karle,  vare  samlede  og  fornøjede  sig  med 
at  opregne  deres  Bedrifter.  „Det  er  dog  ikke  Noget  imod 
mig,"  sagde  endelig  en  af  dem,  „jeg  har  engang  skudt  en 
Kalv  med  to  Guldknapper."  Jægerens  danske  Maal,  en 
Erindring  om  Onklens  Endeligt  og  om  to  Guldknapper, 
som  manglede  paa  Liget,  vakte  en  pludselig  Overbevis- 
ning hos  Brodersønnen.  Han  sprang  op,  greb  Jægeren  i 
Bristet  med  Raabet:  „Saa  er  det  Dig,  Skurk,  der  skjød 
Din  Herre  mellem  Gammeltoft  og  Vognl"  —  Forfærdet 
over  den  pludselige  Beskjddning  og  over  sin  gamle  Herres 
Ansigt,  som  han  troede  at  se,  gik  Forbryderen  til  Be- 
kjendelse. 

Nu  kjøre  vi  opad  Bakken,  med  Vestervandet  nede  til- 
venstre  og  med  en  svær  Banke,  der  skiller  os  fra  Nors 
Sø,  tilhøjre,  og  oppe  paa  Bakken  staa  atter  Kæmpe- 
høje og  se  langt  ud  over  begge  Søer  og  imod  Vester- 
havet ved  Klitmøller,  en  halv  Mil  borte. 

Klitmøller  er  en  Oase  i  Klitten  ligesom  Blokhus,  men 
større,  mindre  dj'rket,  mere  gjennemfuret  af  Klit,  det 
Sted,  hvor  jeg  mest  paa  hele  Rejsen  følte  mig  langt 
hjemmefra.  Sit  Navn  har  Stedet  formodenlig  af  to  Vand- 
møller, der  drives  ved  en  fra  Vesterv^andet  kommende 
Bæk.  Den  ene  af  disse  Vandmøller  har  Ejeren,  den  75- 
aarige  Christen  Brandi  Larsen,  efter  egen  Opfindelse  sat 
i  umiddelbar  Forbindelse  med  en  Vindmølle.  Ved  Hjælp 
af  et  simpelt  Maskineri  kan  han  lade  Vind  eller  Vand 
drive   Værket. 

Paa  denne  grønne  Strækning,  hvor  Sandet  bestandig 
skyder  op  som  smaa  Bjergrygge,  bo  nok  ca.  70  Fa- 
milier, mest  Søfolk.  Skjøndt  det  bliver  sagt,  at  de  hellere 
tage   Tjeneste   tilsøs  end  drive  Fiskeri,  saa  jeg  dog  her 


DAGBOG  FRA  EN  REJSE  I  VENDSYSSEL  OG  THY  383 

flere  Fiskere  i  Virksomhed  end  noget  andet  Sted  paa 
Kjesten.  Ti  Baade  vare  ude  og  dørrede  Makrel;  men 
paa  Land  var  Vagt  for  at  give  Tegn,  hvis  Havet  truede 
med  Fare.  Den  vigtigste  Person  for  mig  var  imidlertid, 
som    alt    antydet,    Strandkontrolløren,    Hr.    Bolvig. 

Det  var  blevet  mig  fortalt  om  denne  Mand,  at  han 
blev  ansat  i  Klitmøller  for  ca.  30  Aar  siden.  I  hans 
Bestalling  laa  en  Seddel,  som  en  af  Kolkgieherrerna 
havde  skrevet:  „De  kommer  til  en  Egn,  hvor  der  er 
meget  Smugleri;  men  hvis  De  bliver  deres  Eld  og  Pligt 
tro,  skal  De  ikke  blive  glemt."  Hans  Formand  havde  i 
15  Aar  erhvervet  en  Gaard  gjældfri;  han  har  i  30  Aar 
ikke  faaet  sit  Hus  gjældfrit.  Da  han  ene  med  sin  per- 
sonlige Kraft  og  ubøjelige  Retskaffenhed  havde  tvunget 
Smuglere  og  Strandtyve  til  den  mest  absolute  Lydighed, 
søgte  han  til  Løn  Toldkontrollør-Embe<:let  i  Skagen. 
Sponneck  sagde  dengang:  „Naar  Bolvig  søger,  maa  han 
have  det."  Alligevel  fik  Hr.  Walther  Embedet.  Jeg  tror, 
at  Hr.  Bolvig,  omtrent  paa  Tiden,  da  jeg  var  der,  søgte 
et  andet  lille  Embede  —  om  jeg  ikke  husker  fejl,  i  Lem- 
vig — ;  men  det  var  der  ogsaa  en  Anden,  der  skulde 
have.  Naturligvis,  der  er  Mænd,  som  synes  saa  fødte 
til  at  gjøre  deres  Pligt  simpelt  og  kraftig,  at  deres  Over- 
ordnede uvilkaarlig  antage,  at  deres  Pligtopfyldelse  maa 
være  dem  Løn  nok. 

Det  var  en  stærk  Menneskesort,  Bolvig  var  kommen 
imellem,  og  det  kom  til  personlig  Kamp.  Befolkningen 
blev  ophidset  dels  af  egen  Lyst  til  at  beholde  den  tilvante 
ulovlige  Fortjeneste,  dels  af  Kjøbmænd  i  Thisted  og  paa 
Egnen.  En  af  disse  Kjøbmænd  sagde  til  Folkene  næsten 
med  Guds  Ord  til  Mefistofeles:  Gjør  med  ham  alt,  hvad  I 
vil;  slaa  ham  blot  ikke  ihjel.  Bolvig  var  i  Reglen  tilhest 
for  at  passe  sit  store  Distrikt  og  var  væbnet  med  Sabel  og 
Pistoler.  Sidstnævnte  skræmmede  i  nogen  Tid;  men  da 
man  mærkede,  at  han  ikke  vilde  dræbe,  gik  man  ham  paa 
Livet.  Saa  brugte  han  Sablen,  slog  haardt  med  dens  Ryg. 
Mere  end  een  Gang  sluttede  de  Kreds  om  ham.  Ved  en 
saadan  Lejlighed  var  en  Bonde-Smugler  Anføreren.  Bol- 
vig gik  imod  ham  og  slog  ham  til  Jorden  med  et  saadant 
Slag,  at  de  andre  studsede  og  aabnede  Kredsen. 

Han  havde  ikke  at  kæmpe  alene  med  denne  Slags  For- 
følgelser. I  det  Hus,  han  strax  havde  kjobt,  havde  en 
Kjøbmand  staaende  Penge.  Da  det  mærkedes,  at  Bolvig 
ikke  var  „facil",  og  han  engang  kom  ind  i  Kjøbmands- 
gaarden,  raabte  Kjøbmanden  højt,  i  mange  Folks  Over- 
værelse, at  han  vilde  have  sine  Penge.  Bolvig  gik  bort^ 
forknyt  over,  at  han  nu  maatte  ud  af  Huset.  Saa  kom 
Anders  Faddersbøl  lobende  efter  ham  ned  ad  tråden. 
Anders  Faddersbøl  var  en  af  de  „kalkunske"  Bonder,  som 
især  findes  i  Thy.  Der  er  alt  Herremandsvæsen  forsvun- 
det, de  gamle  Herregaarde  nedbrudte  og  Jorden  fordelt 
imellem  Bønderne.  De  kalkunske  Bonder  ere  Storbonder, 
der  have  8—12  Tdr.  Hartkorn  eller  endog  Mere.  Anders 
Faddersbøl  var  en  saadan  Bonde.  Han  haltede  og  stam- 
mede. Han  skyndte  sig,  saa  godt  han  kunde,  efter  Bolvig 
og  tilraabte  ham:  „Hr.  Kontrolør!  Æ  har  nouen  Penge 
tilours,  saadan  vel  et  Par  hundred  Daaler.  Kaskee  Kon- 
troløren ku'  bru'e  dem  —  for  æ  æ  itte  i  Smugleriet" 

Jeg  spurgte  Hr.  Bolvig,  om  disse  Historier,  som  jeg 
havde  hørt,  vare  rigtige,  og  i  det  Væsenlige  eller  i  Om- 
rids bekræftede  han  dem.  Men  hvad  jeg  især  ønskede 
at  vide,  var  Maaden,  hvorpaa  han  havde  ført  sin  Krig 
igjennem.  Han  indrømmede,  at  med  Haardheden  alene  var 
det  aldrig  gaaet  rigtig  godt.  Men  saa  blev  han  Forbjer- 
ger, og  da  han  nu  med  simi>el  Ærlighed  lod  Folkene  faa, 
hvad  der  tilkom  dem,  og  selv  ikke  gjorde  Fordringer, 
fik  de  Øjnene  op  for  Lov  og  Ret  som  Noget,  der  ikke 
blot  var  imod  dem,  men  ogsaa  for  dem,  og  efterhaanden 
forvandlede  Fjendskabet  sig  til  den  fuldeste  Hengiven- 
hed. Han  er  nu  Befolkningens  Fører  og  Leder.  Den, 
hvem  Bolvig  paa  Valgstedet  stemmer  paa,  faar  Stem- 
merne fra  hele  Kysten.  Nu  kan  man  ogsaa  være  vis 
paa,  at  naar  et  Skib  lægger  an  ved  Kysten,  og  en  Fisker 
kommer  ombord,  og  Skipperen  vil  have  Lidt  besørget 
i  Land,  saa  spørger  Fiskeren,  om  Kontrolløren  ved  det. 
Samme  Orden  ved  Strandinger  og  med  Vrag.  Hele  Op- 
gaven, hvis  Vanskelighed  jeg  hørte  saa  meget  omtale 
nordpaa,  er  altsaa  løst:  En  kraftig  og  ærlig  Embeds- 
mand, saa  lyder  Befolkningen.  Behover  en  Embedsmand 
at  styrkes  lidt,  saa  er  der  jo  hist  og  her  en  Presse,  der 

kalder  sig  uafhængig  og  nationalliberal.  Den  kunde  passe 
paa  i  denne  Retning  og  anvende  lidt  mindre  Plads  paa 
Smaanyt  og  Anekdoter  og,  naar  det  kommer  højt,  anti- 
kvariske Studier  af  tvivlsom  Værdi. 

Jeg  vilde  fatte  mig  i  Korthed,  men  maa  dog  endnu 
fortælle  en  af  Strandingshistorierne.  Den  28de  Januar 
1856  strandede  udenfor  Vangsaa  det  engelske  Orlogsdamp- 
skib  „Polyphemus",  150  Mand,  9  Kanoner.  Kaptajnen, 
der  havde  sejlet  i  Taage  med  fuld  Kraft,  vilde  først  med 
Skruen  og  fuld  Kraft  bakke  sig  ud;  da  dette  mislykkedes, 
satte  han  Baade  ud  med  Ankre;  men  Havet  slyngede 
dem  imod  Kysten,  og  de  fleste  af  Mandskabet  omkom. 
Dampskibet  blev  kastet  paa  Siden;  men  i  denne  Nød 
kom  Raketapparatet  fra  Klitmøller  i  Virksomhed,  og  alle 
Mand  bleve  trukne  i  Land.  Den  engelske  Skibslæge  fandt 
sig  ikke  tilpas  i  Redningsstolen,  fægtede  med  begge  Hæn- 
der og  fik  megen  Sø  over  sig.  Saasnart  han  satte  Foden 
paa  Land,  trak  han  sin  Snustobaksdaase  op  af  Lommen 
og  bød  Bolvig  en  Pris.  Chefen,  Kapt.  Warren,  var  tavs, 
tilbageholdende  og  stolt,  saalænge  nogen  af  hans  Offi- 
cierer  var  tilstede;  men  da  han  var  ene  med  Bolvig, 
kastede  han  sig  hen  paa  et  Bord  og  hulkede.  Saalænge 
han  boede  hos  Bolvig,  gik  det  efter  Sædvane  til  med 
yderste  ceremoniel  Stivhed.  Næstkommanderende  blev 
med  Brev  indbuden  til  Middag,  skjønt  han  boede  i  Stuen 
ved  Siden  af.  Om  Aftenen  kunde  Kaptajnen  sidde  ge- 
mytlig inde  hos  Bolvig  og  more  sig  med  at  spytte  paa 
den  hede  Kakkelovn.  —  Denne  Kaptajn  Warren  havde 
under  Krigen  1849  været  med  paa  vore  Kanonbaade.  Efter 
Skibbrudet  blev  han,  skjønt  hans  Moders  Broder  var 
Admiralitetslord,  sat  paa  halv  Sold;  men  under  Krim- 
krigen blev  han  udkommanderet  paa  Kanonbaad tjene- 
ste og  faldt. 

Hr.  Bolvig  er  nu  58  Aar  og  ser  ud,  netop  som  man 
tænker  sig  en  rigtig  dansk,  kraftig,  tro  Mand.  Han  har 
været  med  at  redde  258  Mennesker  og  har  selv,  alene, 
frelst  5. 


386  DAGBOG  FRA  EN  REJSE  I  VENDSYSSEL  OG  THY 

Fra   Faddersbøl   rejste   jeg   til   x\gger. 

Det  venlige  Agger,  der  tilligemed  Aalum  ligger  spredt 
paa  en  grøn,  af  Sandflugten  hærget  Flade  (hvor  man 
under  mit  Besøg  bjergede  Hø)  bagved  den  smalle  Banke, 
udenfor  hvilken  Befolkningen  ser  Havet  tumle  sig  og 
hører  det  larme  paa  Forældrenes  Marker  og  Grave  og 
stadig  true  med  at  sluge  Mere  —  Strækningen  Syd  for 
Banken,  der  alt  har  mistet  sine  Udenværker,  og  hvor 
Menneskene  have  søgt  at  rejse  en  Dæmning  ved  Hjælp 
af  en  kunstig,  dobbelt  Sandklit,  —  den  endnu  sydligere 
Strækning,  den  flade,  stenede  Sandstrimmel,  der  naar 
ned  til  Agger  Kanal  —  Alt  dette  er  i  sin  Fattigdom, 
sin  Fare,  sin  Sønderrevethed  for  rigt  til,  at  jeg  i  Kort- 
hed kan  omtale  det. 

Af  en  lignende  Grund  skulde  jeg  egenlig  heller  Intet 
sige  om  det  rige  Vestervig;  men  da  jeg  især  for  Vester- 
vig Kirkes  Skyld  var  kommen  til  Thy,  kan  jeg  dog  ikke 
nægte  mig  selv  et  Forsøg  paa,  med  et  Par  Ord  at  paa- 
pege det  Væsenlige. 

Jeg  havde  læst  Adskilligt  om  Stedet;  men  det  svarede 
ikke  til  det  Billede,  jeg  havde  dannet  mig,  og  naar  jeg  nu 
tilføjer  en  ny  Skildring,  har  den  sandsynligvis  ikke  mere 
Held,  fordi  man  ved  at  nærme  sig  et  saadant  romantisk 
Sted  øjeblikkelig  forlanger  det  Indtryk,  som  Andre  efter 
længere  Søgen  har  modtaget  og  gjengivet. 

Naar  man  kommer  østfra  over  de  prosaisk  frugtbare 
Banker,  der  i  jevn  Bølgen  udfylde  Vejen  fra  Thisted  til 
Vestervig,  tager  selve  Kirken  med  sit  Taarn  fra  nj'ere 
Tid  sig  ud  som  en  almindelig  Landsbykirke.  Men  snart 
skifter  Alt.  Strax  vest  for  Kirken  sænker  Landet  sig 
ned  i  en  grøn  Dal,  der  mod  Syd  møder  Limfjorden,  mod 
Nord  Fladesø,  mod  Vest  Agger  Landtunge  og  Havet.  Kir- 
ken overskuer,  som  Stedets  Præst  sagde,  en  Befolkning, 
der  nærmest  ved  er  Godsejere  eller  større  Landbrugere, 
Embedsmænd  o.  desl.,  noget  fjernere  Kjøbmænd  og  So- 
folk  i  Kriks  rødtækte  Huse,  fjernest  de  med  Havet  kæm- 
pende og  af  Havet  levende  Agger-  og  Aalumfolk.  Naar 
man  fra  dette  i  Sommersolen  halvt  glad,  halv  vemodig 
smilende  nordiske  Landskab,  gaar  ind  i  Kirken,  slaar 
en  forunderlig  Blanding  af  Syd  og  Nord  En  imøde.  Sy- 

dens  Kirkeskjonhed  er  repræsenteret  navnlig  i  Søjlerne, 
de  svære  og  dog  saa  harmoniske  Granitsøjler.  Uvilkaarlig 
fornemmer  man,  at  her  har  brændt  Virak  og  gaaet  Pro- 
cessioner med  Fakler  eller  viede  Lys.  Men  den  sydlige 
Romantik  glider  over  i  Sagnet,  Digtet,  Historien  om  Liden 
Kirsten,  hendes  Elsker  og  hendes  Broder,  den  danske 
Konge,  der  dansede  Søsteren  tildøde  for  at  modbevise 
Rygtet  om  hendes  Skam.  Hvilken  Lidenskab  Sagnet  eller 
Historien  tydelig  og  skarpt  maner  frem  i  hine  tre  Per- 
soner: den  fine,  rige,  unge  Kvinde,  der  hengav  sig,  den 
stolte  Kongebroder,  der  hævnede  det,  den  tro  Elsker, 
der  i  elleve  Aar,  blindet  og  lænket,  daglig  gik  ud  til 
hendes  Grav.  Derudenfor,  tætved  Kirkedøren,  er  Gra- 
ven. Man  aabnede  den  for  endel  Aar  siden  og  fandt  Lev- 
ningerne af  to  Lig;  en  Indskrift  kalder  dem  Broder  og 
Søster.  Ved  dette  Ord,  der  dulmende  lægger  sig  over 
Lidenskaben  og  mildt  minder  os  om,  at  nu  er  Kampen 
og  Lidelsen  forlængst  forbi  og  forsonet,  ser  man  igjen 
udover  den  vemodig  smilende  Eng  nedenfor  Vestervig 
Klosterkirke  og  ud  til  det  uendelige,  det  opslugende, 
Tiden  lignende  Vesterhav. 


EN  SOIREE 

(1865) 


M.  Goldschmiat  i  Folkeudgave.  IV  25 


Om  Vinteren  lever  i  Rom  en  bekjendt  eller  næsten 
berømt  Dame,  engelsk  af  Fødsel,  gift  i  Tyskland, 
som  Forfatterinde  kjendt  under  Navnet  Elpis  Melene. 
Uagtet  hun  er  Forfatterinde,  maa  man  dog  ikke  fore- 
stille sig  hende  som  en  af  de  nervøse,  halvvisne  Blaa- 
strømper,  der  hyppig  træffes  Nord  for  Alperne,  og  heller 
ikke  ligner  hun  de  trivelige  engelske  Romanforfatter- 
inder med  Mrs.  Wood  i  Spidsen.  Sagen  er,  at  hvad  hun 
skriver,  i  Reglen  hidrører  fra  aktiv  Deltagelse  i  Menne- 
skelivet; hun  har  haft  Del  deri,  spillet  en  Rolle  deri. 
Saaledes  har  hun  udgivet  en  Skildring  af  Garibaldi  og 
hans  Togter;  men  i  Forvejen  havde  hun  selv,  ikke  uden 
betydelige  Farer,  berejst  Sicilien  som  hans  Agent.  Da 
Garibaldi  havde  naaet  Højden  af  sin  Berønnnelse  og 
efter  Fægtningen  ved  Aspromonte  laa  saaret  paa  Ca- 
prera,  og  da  Sygeplejen  blev  Gjenstand  for  lidenskabe- 
lig Konkurrence  især  af  engelske  Damer,  blev  Mdm.  de 
S.  trykket  lidt  tilside  eller  veg  frivillig.  —  Hun  har 
været  to  Gange  gift  og  gjør  ingen  Hemmelighed  af,  at 
hun  blev  skilt  fra  sin  sidste  Gemal,  saa  at  jeg  uhindret 
kan  berøre  denne  Omstændighed.  Om  han  var  Baron,  ved 
jeg  ikke,  og  det  har  ikke  tjent  mig  til  Oplysning,  at  hun 
i  Selskabet  bliver  kaldt  Mme.  la  Baronne.  Thi  formuende 
Damer,  man  ikke  ved  Andet  om,  føre  i  Rom  sædvanlig 
en  saadan  Titel.  Mdm.  de  S.,  der  baade  er  rig  og  aand- 
fuld,  bliver  undertiden  af  Damer,  der  ikke  kjende  hende 
og  slutte  fra  hendes  Felttog,  anset  for  emanciperet;  men 
i  Omgang  med  hende  mærkes  Intet  dertil.  Hun  fører  et 
gjæstfrit  Hus,  hvor  hun  hver  Vinter  samler  det  Meste 
af,  hvad  Romersaisonen  frembyder  af  Interessant  og  Dan- 

25* 

net,  og  deriblandt  ogsaa  endel  Damer.  At  hun,  Garibaldis 
Veninde,  faar  Lov  til  at  bo  i  Rom,  kan  synes  paafal- 
dende;  men  Pavens  Regering  sætter  virkelig  en  Stolthed 
i  at  kunne  paastaa,  at  den  ikke  nægter  Nogensomhelst 
Gjæstfrihed,  saalænge  Gjæsten  ikke  paa  nogen  Maade  op- 
træder imod  den.  Mdm.  de  S.  er  imidlertid  Gjenstand  for 
et  meget  omhyggeligt,  skjønt  skjult  Tilsyn  og  maa  tage 
sig  iagt  med  sine  Breve  og  vogte  sig  for  Hvadsomhelst, 
der  kommer  i  Berøring  med  det  Off enlige.  Hun  havde 
lagt  Mærke  til  den  Grusomhed,  som  Romerne  vise  mod 
Dyrene,  og  for  at  modarbejde  den  skrevet  nogle  smaa  Af- 
handlinger, der  paa  en  let  og  interessant  Maade  skulde 
vække  en  mere  human  Sans  hos  Almuen;  men  hun  fik 
ikke  Lov  til  at  udgive  dem,  idet  Censoren  gav  det  Paa- 
skud eller  maaske  ganske  oprigtig  fandt,  at  disse  Af- 
handlinger indirekte  viste,  at  Forfatteren  havde  læst 
Bibelen  og  fortolket  den  paa  sin  egen  Maner.  Denne 
lille  Omstændighed,  der  viser,  at  hun  vil  træde  aktivt 
frem,  at  hun  søger  en  Lejlighed  til  at  virke  humant, 
vil  tjene  som  Bidrag  til  at  karakterisere  hende.  Et  andet 
karakteristisk  Træk,  der  vidner  om  hendes  Sorgløshed, 
er,  at  i  hendes  Selskabsværelse  henligger  hendes  Album, 
hvor  enhver  af  hendes  Gjæster  kan  se  hvad  enhver  af 
hendes  tidligere  Venner  har  skrevet  deri.  Jeg  lærte  en 
Aften,  da  der  var  stort  og  kjedeligt  Selskab,  en  Del  af  disse 
Sentenser  og  Smaadigte  udenad,  men  har  naturligvis  ikke 
Ret  til  at  bringe  dem  videre.  En  Undtagelse  tør  jeg  gjøre 
med  nogle  Linier  af  et  temmelig  langt,  livligt  og  spirituelt 
Digt,  som  Alexander  Dumas,  den  Yngre  havde  skrevet. 
Nogle  faa  Strofer  ville  vise  den  aandrig-skjemtende  Tone: 

La  plus  belle  femme  du  monde, 

Je  la  connais  certainement. 

Si  vous  croyez  qu'elle  est  blonde, 

Vous    vous    trompez    complétement.  O 

Digtet  gaar  videre  paa  denne  Maade,  beskrivende  gjen- 
nem  Negationer  og  ender  med : 

»)  Den  skønneste  Kvinde  i  Verden  kender  jeg  ganske  vist.  Hvis  De 
troer,  at  hun  er  blond,  saa  tager  De  fuldstændig  fejl. 

Si  vous  croyez  qu'elle  m'aime, 
Vous  vous  trompez  completement.i) 

Jeg  hidsætter  mest  disse  Strofer  for  nogenlunde  at 
fuldstændiggjøre  Billedet,  idet  man  med  Rette  vil  slutte 
sig  til,  at  Mdm.  de  S.  ingenlunde  er  styg  og  endnu  mindre 
har  været  det. 

Da  jeg  gjennem  en  fælles  Ven  havde  gjort   hendes  Be- 
kjendtskab  og  været  indbudt  til  en  af  hendes  Soiréer,  til- 
skrev  hun   mig  kort   efter,   at   hun   ønskede,   jeg   skulde 
blive  bekjendt  med  hendes  engere  Venner,  og  indbød  mig 
til  en  Aften.  Jeg  traf  der  en  aldrende  italiensk  Læge,  en 
sydtysk  Maler,  der  har  boet  længe  i  Rom,  en  ung  fransk 
Archæolog  og  en  Engelskmand,  der  naturligvis  ikke  havde 
anden  Stilling  end  Gentleman.  Mdm.  de  S.  taler  alle  fire 
Sprog  med  lige  Lethed;  men  Fransk  var  den  eneste  neu- 
trale Grund,  hvor  Engelskmanden  og  Italieneren  kunde 
mødes.  Samtalen  blev  derfor  mest  førte  i  dette  Sprog  og 
havde  ogsaa  længe  Anledning  dertil,  da  den  drejede  sig  om 
en  Franskmand  og  en  fransk  Artikel  i  det  romerske  Blad 
„Correspondance  de  Rome",  som  netop  denne  Dag  syssel- 
satte hele  Rom.  En  fransk  Sprogforsker,  saa  begavet  og 
dygtig  i  sit  Fag,  at  han  bliver  kaldt  den  anden  Mezzofante, 
og  som  i  en  lang  Række  af  Aar  har  opholdt  sig  i  Rom,  havde 
skrevet  en  lille  Piece  paa  Vers,  betitlet  Royne  et  Bade- 
Bade^    hvori    han    paa    det    Uskaansomste    og    temmelig 
kj^nisk  havde  angrebet  Roms  Præstevæsen  og  ikke  heller 
ladt  Madonna  og  Katholicismen  gaa  Ram  forbi.  Man  havde 
ventet,  at  han   paa  Grund   heraf  skulde  blive  udvist   af 
Rom ;  men  det  viste  sig,  at  de  Angrebne  havde  valgt  en  for 
ham  langt  ubehageligere  Maade  at  hævne  sig  paa.  Medens 
de   romerske   Blade    ellers    ere   de    tammeste,   man    kan 
tænke   sig,    og   aldrig   angribe   nogen    Privatperson,   kom 
hin  Dag  i  det  nævnte  Blad  en  lille  Artikel,  skreven  imod 
ham  med   ubeskrivelig  Hensynsløshed   og  meget  Vid,   et 
sandt  Mesterstykke  af  bidende  Polemik.   Man  kan  gjøre 
sig  et  Begreb  om  Indholdet  af  Følgende:  Han,  \i  sigte  til, 
sagde  Artiklen,  stræber  bl.  A.  efter  at  bibringe  Folk  den 
1)  Hvis  De  troer,  at  hun  elsker  mig,  tager  De  fuldstændig  fejl. 

Tro,  at  han  gjør  Lykke  hos  Roms  Damer,  og  for  at  op- 
naa  dette  har  han  ofte  fulgt  bagefter  en  Patricierinde  til 
hendes  Hus,  gaaet  ind  efter  hende,  skjult  sig  under  Trap- 
pen og  er  bleven  liggende  der  en  Times  Tid,  for  at  Na- 
boer og  Gjenboer,  naar  han  kom  ud,  skulde  tro,  at  han 
havde  haft  en  honne  fortune^). 

Dels  i  og  for  sig,  dels  fordi  jeg  kj endte  lidt  til  den 
Angrebne,  vilde  jeg  gjerne  vide,  om  der  laa  noget  Sandt 
til  Grund  for  Angrebet;  men  man  syntes  ikke  oplagt 
til  at  beskjæftige  sig  hermed;  man  var  ikke  Dommer, 
men  Tilskuer  ved  en  Fægtning  og  mest  beskjæftiget  med 
det  Faktum,  at  Stødet  „sad",  som  det  hedder  i  Fægter- 
sproget, eller  som  de  antike  Romere  sagde:  håbet.  Man 
udvexlede  Meninger  om,  hvad  den  Angrebne  nu  kunde 
eller  vilde  gjøre,  om  han  havde  Mod  til  at  udfordre  sin 
Landsmand,  Angriberen,  eller  ej. 

Endelig  sagde  vor  Værtinde:  „Det  er  en  trist  Historie, 
især  mellem  to  Landsmænd  ....  Nej,  saa  leve  Skandi- 
naverne, efter  hvad  Hr.  Ravnkilde  har  fortalt  mig,  ganske 
anderledes  sammen.  De  lade  Paven  og  Præsterne  i  Fred, 
synge  og  dandse  ved  deres  Sammenkomster  og  fortælle 
Historier  ....  Ja,  det  maa  De,  Hr.  G.,  da  \ide  bedre 
end  jeg." 

Jeg  bekræftede,  at  vi  virkelig  havde  det  behageligt 
i  vor  Casino  (Foreningen)  og  paa  Osterierne. 

„Men,"  vedblev  Mdm.  de  S.,  „de  Herrer  Skandinaver 
kunne  da  umulig  have  mere  Aand  end  vi  Andre!  Vi 
maatte  da  ogsaa  kunne  komme  sammen  og  fortælle  .... 
Lad  os  begynde  strax  ....  eller  lade  mig  høre,  hvilken  Dag 
i  denne  Uge  vi  Alle  ere  fri,  saa  spise  De  til  Middag  hos 
mig,  og  efter  Bordet  fortæller  Enhver  en  Historie  .... 
En  behøver  ikke  at  fortælle,  men  skal  være  Sekretær,  og 
det  vil  jeg  være!" 

„Nej,"  sagde  den  italienske  Læge,  „naar  jeg  paa  mine 
gamle  Dage  skal  fortælle  Eventyr,  saa  skal  det  da  især 
være  for  den  Fornøjelses  Skyld  ogsaa  at  høre  Signora 
fortælle." 

„Det  vilde  være  en  daariig  Kompliment  at  gjøre  Fruen," 
sagde  Franskmanden,  „at  nægte  os  Fornøjelsen  af,  hvad 

')  Held  med  sig  (i  et  Kærlighedseventyr). 

De  kan  fortælle.  Desuden  skulle  vi  jo,  som  De  selv 
siger,  rivalisere  med  Cimbrerne  og  Teutonerne  paa  en 
ny  Valplads,  og  vi  ville  behøve  alle  vore  Kræfter.  Lad 
mig  kun  være  Catulus  og  blive  slaaet,  saa  vil  de  være  vor 
Marius,  hvortil  De  af  Skjæbnen  synes  bestemt,  eftersom 
De  hedder  Maria." 

„Tag  Dem  iagt  med  Deres  Spot,"  svarede  Mad.  de 
S.;  „Kampen  bliver  imellem  os  selv  indbyrdes;  jeg  er 
Engelsk,  og  her  sidder  min  Landsmand;  vi  have  en  Dansk 
og  en  Tysker;  De  og  Doktoren  blive  de  Eneste,  der  kunne 
forestille  Syden,  og  jeg  paalægger  Dem  nu  det  ansvars- 
fulde og  hæderlige  Hverv  at  vinde  Deres  Aquæ-Sextiæ- 
Sejr  over  os  Andre." 

Doktoren  sagde:  „Jeg  foreslaar,  at  vi  Alle  trække  Lod 
om  Sekretærposten." 

Da  nok  Enhver  helst  vilde  være  fri,  gik  man  bered- 
villig ind  paa  dette  Forslag,  og  da  vi  saa  trak,  var  jeg  den 
heldige  og  blev  Sekretær. 

Jeg  overtog  Posten,  idet  jeg  sagde,  at  saasom  jeg  nu 
stod  uden  Egoisme  overfor  Foretagendet,  vilde  jeg,  for  at 
det  tilfulde  kunde  lykkes,  ikke  undlade  at  gjøre  opmærk- 
som paa,  at  et  Moment,  der  højlig  bidrog  til  vore  nordiske 
Talebedrifter,  var  Dydsvin  —  om  Fruen  havde  den?" 

„Dydsvin?"  spurgte  Værtinden,  „hvad  er  det?" 

„Ja,  det  er  en  Nektar,  der  skjænkes  af  en  Ganymed  ved 
Navn  Leopoldo,  for  sex  Bajochi  Foglietten  i  Chiavica  del 
Buffalo." 

„O,"  sagde  Mdm.  de  S.,  „jeg  skal  nok  skaffe  en  Vin, 
der  ogsaa  har  Dyder. 

„Ja,  mange  Dyder  gjøre  dog  ikke  Dyd,"  tænkte  jeg, 
men  sagde  det  ikke. 

„Hvor  stor  Dosis  skal  man  tage  af  Deres  Dydsvin  for 
at  fortælle  godt?"  spurgte  Franskmanden. 

„Det  kommer  an  paa,  hvor  megen  Aand  man  har;  har 
man  liden,  maa  man  drikke  meget;  har  man  megen, 
behøver  man  kun  at  nippe." 

„Jeg  vil  begynde  med  at  nippe,"  sagde  Engelskman- 
den. 

„Pas  paa  mig,  naar  jeg  har  begyndt  og  maa  videre!" 

raabte  den  bayerske  Maler;  „jeg  kan  komme  til  at  be- 
høve et  helt  Vinbjerg,  og  saa  kan  det  gaa  mig  ligesom 
Ynglingen  i  et  af  vore  tyske  Sagn." 

„Bravo!"  adbrod  Værtinden;  „vor  tyske  Ven  behøver 
ikke  engang  at  nippe!  Den  blotte  Forestilling  om  min 
Vin  begejstrer  ham.  Det  overgaar  Skandinaverne!  De  ere 
allerede  slaaede!  Lad  os  nu  faa  Sagnet!" 

Franskmanden  sagde:  „Baronessen  bliver  adlj'dt  som 
Dronning  Marie  Antoinette  af  Hofmanden,  der  sagde: 
Hvis  det  er  umuligt,  skal  det  ske;  hvis  det  er  muligt, 
er  det  allerede  sket." 

„Ja,  jubes  regina,  Du,  byder.  Dronning,"  sagde  Ma- 
leren, „og  jeg  adlyder.  Sagnet  er  fra  Rhinen.  Man  ser 
endnu  en  Klippe,  hvortil  det  knytter  sig.  Paa  dette  Sted 
nedgrov  en  Gjerrig  engang  i  en  mørk  Nat  sin  Skat;  men 
Djævlen  sad  i  et  Træ  og  saa  til,  og  da  den  Gjerrige  var 
gaaet,  kastede  han  Klippen  ned  over  Stedet.  Næste  Dag, 
da  den  Gjerrige  gik  ud  for  at  se,  om  Alt  var  i  Orden  og 
intet  Spor  af  hans  Gravning  ladt  tilbage,  kunde  han  ikke 
finde  Stedet  og  blev  herover  saa  fortvivlet,  at  han  hængte 
sig  selv,  saa  at  Djævlen  fik  hans  Sjæl.  Djævlen  blev  oppe 
i  Træet  for  at  passe  paa,  om  han  ikke  ved  Hjælp  af 
Skatten  tunde  fange  flere  Sjæle,  og  det  varede  heller 
ikke  længe,  saa  kom  en  Aften  et  ungt  Menneske,  der 
havde  tabt  alle  sine  Penge  i  Spil,  og  udbrød  i  Klager  og 
Forbandelser  og  paakaldte  hvilkensomhelst  Magt,  der  vilde 
hjælpe  ham.  Djævlen  sagde:  Jeg  vil  hjælpe  Dig.  —  Det 
unge  Menneske  blev  først  forskrækket  og  \ilde  vide, 
hvem  hans  Hjælper  var,  og  da  han  beg^^ndte  at  gjætte 
sig  til  det,  spurgte  han:  Hvor  Meget  vil  Du  give,  og  hvad 
forlanger  Du?  —  Jeng  vil  give  Dig  saa  meget  Guld,  som 
Du  kan  bære,  og  jeg  forlanger  til  Gjengjæld,  at  Du  begaar 
en  af  tre  Dødssynder:  enten  dræbe  en  Mand,  eller  forfore 
en  gift  Kone,  eller  drikke  Dig  en  Rus.  —  Det  unge  Men- 
neske fandt,  at  en  Rus  vilde  være  baade  den  mindste 
og  letteste  Synd,  og  valgte  derfor  denne.  Djævlen  let- 
tede Klippen,  det  unge  Menneske  tog  saa  meget  Guld, 
som  han  kunde  bære,  og  ilede  strax  tilbage  til  Værts- 
huset, forlangte  Vin  og  drak  sig  i  Ij'stigt  Selskab  en  god 

Rus.  Da  han  henad  Morgenstunden  kom  hjem  til  sit  Logi, 
lukkede  hans  Værtinde  ham  op,  og  da  han  kom  i  Sam- 
tale med  hende,  fortalte  hun,  at  hendes  Mand  var  bort- 
rejst. Paavirket  af  Rusen  trængte  han  dristig  med  hende 
ind  i  hendes  Kammer;  men  medens  han  var  der,  kom 
Manden,  og  under  den  Kamp,  som  nu  opstod,  dræbte 
han  Manden.  Saaledes  havde  han  ved  at  begynde  med 
den  tilsyneladende  mindste  Synd  begaaet  dem  alle  tre  og 
maatte  ynkelig  lade  sit  Liv." 

„Jeg  indser  virkelig  ikke,"  sagde  Franskmanden,  „hvor- 
for vi  overhovedet  skulle  vente,  indtil  vi  haye  drukket 
den  skandinaviske  Dydsvin.  Tale  vi  da  godt,  vil  det 
blive  taget  til  Indtægt  for  /Vinen;  tale  vi  slet,  faa  vi  Skylden. 
Lad  os  fortælle  under  eget  An-  og  Tilsvar  og  strax,  og 
siden   spise   Baronessens   Middagsmad    alligevel." 

„Ja,  men  lad  os  faa  saa  meget  diahlerie^)  at  høre  som 
mulig  —  have  De  mange  Djævle  hos  Skandinaverne?" 
spurgte  Fruen. 

„Vi  have  dem  hjemme,  men  tage  dem  ikke  med  til  Rom." 

„Man  fører  heller  ikke  Kul  til  Newcastle!" 

„Jeg  kan  opvarte  med  en,"  sagde  den  italienske  Læge. 

„Bravo!"  raabte  Værtinden;  „men  jeg  er  Præsident,  og 
jeg  giver  først  Ordet  til  vor  franske  Ven,  som  forlangte 
det.  Vis  nu  Deres  Aandsnærværelse,  skaf  en  Djævel  i  en 
Hast." 

„Naadige  Frue,  jeg  agtede  at  fortælle  om  en  Dame,  Dron- 
ning Jolianne  af  Neapel." 

„Det  kan  gaa.  Vil  De  ryge?" 

Thi  det  var  —  og  er  forhaabenlig  endnu  —  en  af  Mdm. 
de  S.'s  fortræffelige  Egenskaber,  at  hun  holdt  udmær- 
kede Cigarer,  som  hun  gav  sine  Venner,  naar  de  gik, 
og  denne  Aften  fik  Høj  modigheden  en  extraordinær  Ud- 
strækning. 

„For  det  Tilfælde,  at  her  er  en  Kritiker  tilstede," 
sagde  Franskmanden,  „vil  jeg  begynde  med  at  angive  min 
Kilde.  For  et  Par  Aars  Tid  siden,  da  Bourbonnerne  endnu 
regerede  i  Neapel,  og  da  mange  udmærkede  neapolitanske 
Landflygtige  opholdt  sig  i  Turin,  gjorde  jeg  i  bemeldte 
By  Bekjendtskab  med  flere  af  disse  Herrer.  En  af  dem 

1)  Djævlehistorier. 

var  Digter  og  udtalte  sin  Længsel  efter  Neapel  i  saa 
smukke  Impromptuer,  at  jeg  for  Literaturens  Skyld  var 
fristet  til  at  kalde  hans  Landflygtighed  en  heldig  Begiven- 
hed. Vi  besøgte  engang  la  Superga,  hvor  Fyrsterne  af 
det  savoyiske  Hus  ligge  begravne,  og  vi  kom  til  at  tale 
om  det  særegne,  triste,  ærgjerrige  og  verdslig-religiose 
Sind,  der  har  betegnet  de  fleste  af  disse  Regenter.  Den 
neapolitanske  Poet  førte  naturligvis  strax  Talen  over 
paa  sit  Kongehus  og  dets  Forbrydelser  og  søgte  efter  dets 
Ondskab  saa  langt  tilbage  i  Tiden,  at  han  nær  havde 
naaet  Adam.  I  hans  Forbitrelse  blandede  sig  som  sæd- 
vanlig Poesien,  og  tilsidst  glemte  han,  i  Iveren  for  at 
fortælle,  at  være  vred.  Da  han  var  i  det  14de  Aarh un- 
drede, fortalte  han  følgende  lille  Hofhistorie. 

Der  levede  i  Tarent  en  ung  Ridder  af  normannisk  Slægt 
ved  Navn  Ludovico.  Som  alle  normanniske  Riddere,  der 
optræde  i  Romaner,  Sange  eller  Sagn,  var  han  meget 
smuk  og  en  stor  Helt.  Ham  hændte  det  en  Dag,  at  han  i 
en  Skov  eller  paa  Søen  —  jeg  husker  ikke  hvor  —  saa 
en  Nymfe,  som  strax  forsvandt;  men  hun  havde  gjort 
et  saadant  Indtrj^k  paa  ham,  at  han  besluttede  at  søge 
hende  i  den  vide  Verden.  Hvorfor  han  ikke  søgte  hende  i 
den  Egn,  hvor  han  havde  set  hende,  glemte  jeg  at  faa 
oplyst  af  Poeten;  men  jeg  tror,  det  var  Datidens  Ridder- 
skik at  søge  meget  langt  borte.  Han  indskibede  sig  paa 
en  Flaade,  der  sejlede  for  at  angribe  Provence,  og  ved 
Stormen  paa  en  By  forrettede  han  først  de  sædvanlige 
Heltegjeminger  og  gik  derefter  dybsindig  omkring  i  Sta- 
den, tabt  i  sine  egne  Tanker,  som  det  sømmer  sig  en  saa- 
dan  søgende  Ridder.  Imidlertid  blev  Staden  plyndret, 
og  den  Slags  Scener  forefaldt,  som  pleje  at  ledsage  en 
Plyndring.  Med  Et  saa  Ridder  Ludovico  en  Dame  blive 
forfulgt  af  to  Soldater,  De  havde  næsten  afrevet  hendes 
Klæder,  og  de  vare  lige  ved  paany  at  lægge  Haand  paa 
hende,  da  Ridder  Ludovico  til  sin  højeste  Frj'd  og  For- 
bavselse i  hende  gjenkjendte  sin  Nymfe.  Han  dræbte 
de  to  Soldater.  Hun  faldt  i  hans  Favn  og  fortalte  ham, 
at  hun  var  Datter  af  Stadens  Guvernør.  Han  vilde  følge 
hende  til  hendes  Fader,  da  blæste  Trompeterne  til  den 
sejrende   Hærs   Indskibning.    De   to    Elskende   fik   ikkun 

Tid  til  at  sige  hinanden  Farvel  og  love  hinanden  et  snar- 
ligt Gjensyn  —  dog,  nej,  endnu  Et  blev  der  Tid  til:  Hun 
drog  af  sin  Finger  en  Ring  med  en  Rubin  og  sagde,  idet 
hun  satte  den  paa  hans  mindste  Finger:  Denne  Ring 
blev  engang  given  mig  med  de  Ord,  at  hvo,  der  bar  den, 
vilde  blive  frelst  af  sine  Fjenders  Haand;  idag  har  den 
vist  sin  Kraft  og  frelst  mig;  nu  skal  Du  bære  den. 

Ridder  Ludovioo  drog  tilbage  med  Hæren  og  kom 
nogen  Tid  efter  til  Aversa  for  at  besøge  sin  Kusine,  den 
sextenaarige  Dronning  Johanne,  der  nylig  var  bleven  gift 
med  Kong  Andreas  af  Ungarn,  og  som  var  berømt  for  sin 
Aand  og  Skjønhed.  Trods  denne  Berømmelse  blev  Ridder 
Ludovico  dog  overrasket,  da  han  traadte  ind  i  Slottets 
Riddersal.  Han  havde  nemlig,  kuriøst  nok,  aldrig  for  set 
sin  Kusine,  og  i  den  skjønne,  kronede,  unge  Dronning, 
der  netop  havde  rejst  sig  fra  Thronen  og  stod  højere 
end  hele  den  pragtfulde  Forsamling,  selv  den  Pragtful- 
deste og  mest  Straalende  af  Alle,  gjenkjendte  han  Nym- 
fen og  den  provencalske  Guvernørs  Datter,  og  det  syntes 
unægtelig,  som  om  ogsaa  hun  strax  gjenkjendte  ham; 
thi  hun  saa  paa  ham  med  et  Blik,  der  vilde  have  gjort 
ham  til  den  lykkeligste  Dødelige,  hvis  hun  blot  ikke 
havde  været  gift. 

De  talte  oftere  sammen,  og  han  sagde:  Hvordan  kunde 
I  saadan  glemme  mig? 

Hun  sagde,  at  han  sværmede;  men  hun  led  godt  det 
henrykte,  sværmerske  Blik,  der  ledsagede  Ordene. 

Nu  skete  det,  at  hendes  Gemal,  den  unge  Kong  Andreas, 
en  Aften,  da  der  var  Fest  ved  Hove,  blev  kaldt  til  en 
hemmelig  Samtale  paa  Slottets  Altan,  og  da  han  kom 
derud,  stod  der,  som  bekjendt,  nogle  maskerede  Mænd, 
hvilke  sloge  et  Reb  om  hans  Hals  og  kastede  ham  ned  i 
Haven,   hvor  hans   Lig  næste   Morgen  blev  fundet. 

Da  en  sømmelig  Sørgetid  var  udløben,  var  der  Intet 
til  Hinder  for,  at  Ridder  Ludovico  kunde  ægte  den  unge 
Dronning.  De  gik  til  Kirken  i  pragtfuldt  Optog;  men 
da  Ringe  og  Løfter  vare  udvexlede  og  Bruden  vendte  sig 
og  glædedrukken  saa  paa  ham,  udbrød  Ridder  Ludovico: 
Det  Blik  var  ikke  min  Nymfes!  Saadanne  Øjne  havde  hun 
ikke! 

Nu  fandt  Dronning  Johanna,  at  hendes  Elskers  Svær- 
meri blev  ubekvemt,  og  de  droge  til  Paven,  for  at  Hans 
Hellighed  skulde  ved  Haandspaalæggelse  helbrede  den 
sære  Sygdom  og  tillige  en  passant  give  Dronningen  Synds- 
forladelse. Paven  sammenkaldte  et  højtideligt  Konsisto- 
rium af  Kardinaler,  i  hvilket  med  stor  Nøjagtighed  og 
Samvittighedsfuldhed  blev  undersøgt,  hvad  saavel  Rj'gtet 
som  adskillige  højtstillede,  men  temmelig  kjætterske  Per- 
soner havde  sagt  om  Kong  Andreas's  Mord,  og  Enden  paa 
Undersøgelsen  blev,  at  Dronning  Johanna  fandtes  saa 
uskyldig  og  ren  som  nyfalden  Sne.  Men  da  Brylluppet 
nu  for  Alvor  skulde  fejres  under  Beskyttelse  af  en  saa 
hellig  Erklæring,  vedblev  Ridderen  dog  at  sige,  at  Him- 
len havde  skjænket  ham  den  skjønneste  og  herligste 
Kvindeskikkelse,  men  at  Skikkelsen,  som  han  saa  godt 
kjendte  fra  Tarent  og  Provence,  havde  faaet  en  anden 
Sjæl. 

Dronning  Johanna  elskede  Ridder  Ludovico  saa  meget 
højere,  som  en  saa  stærk  og  sælsom  Hindring  kom  i 
Vejen,  og  for  at  faa  hans  syge  Sind  helbredet  henvendte 
hun  sig  til  en  berømt  Spaakvinde  eller  Hex,  som  antoges 
at  kunne  befri  ham  fra  Forhexelsen. 

Kvinden  talte  med  ham  og  sagde:  Hvad  vil  I,  Hr.  Rid- 
der, bekymre  Eder  saa  meget  om  den  Sjæl,  I  taler  om? 
I  siger  selv,  at  Eders  Dronning  har  det  skjønneste  Legeme; 
giv  Jer  dermed   tilfreds. 

Men  da  dette  ikke  hjalp,  og  da  Kvinden  mærkede,  at 
Ridder  Ludovico  ofte  kjærlighedsfuldt  betragtede  en  Ring 
med  rød  Sten,  som  han  havde  paa  Fingeren,  sluttede  hun 
deraf,  at  denne  Ring  havde  en  Tryllemagt  over  ham,  og 
raadede  Dronningen  til  at  tage  den  af  hans  Finger.  Og 
da  Ridderen  ikke  vilde  give  den  godvillig,  raadede  hun 
til  at  give  ham  en  Sovedrik.  Ime<lens  han  sov,  aftog 
Dronningen  ogsaa  Ringen;  men  den  sad  saa  fast,  at  den 
efterlod  et  lille  Saar  paa  Fingeren,  og  Ridderen  vaagnede 
aldrig  mere.  Da  man  undersøgte  Ringen,  viste  det  sig, 
at  Rubinen  indvendig  var  udhulet  til  en  Kapsel,  der 
gjemte  en  fin  Gift,  og  medens  Dronningen  havde  taget 
Ringen  af  sin  elskede  Ludovicos  Finger,  liavde  Kapselen 

saaret  ham  og  meddelt  ham  Giften,  der  blev  hans  Død. 
Dronningen   sørgede  over   ham   i  flere   Maaneder.  " 

„Nu    De,    Doktor!"   sagde    Værtinden. 

Doktoren  rømmede  sig  jOg  sagde:  „Jeg  vil  ogsaa  be- 
gj'nde  med  at  angive  min  Kilde.  Jeg  var  for  nogle  Aar 
siden  Læge  hos  en  gammel  Mand,  der  hed  Gianni  Lam- 
bruschi.  Han  havde  i  sin  Ungdom  været  Sætter  i  det 
pavelige  Trykkeri;  men  da  han  blev  ældre  og  desuden 
efter  et  uheldigt  Fald  ikke  længer  kunde  taale  at  staa, 
blev  han  ansat  i  Regnskabskontoret  og  afgik  endelig  med 
en  lille  Pension.  Tillige  arvede  han  et  Hus  med  en  Have, 
hvor  han  dyrkede  Blomster,  og  havde  især  i  Karnevals- 
tiden  nogen  Indtægt  heraf.  Han  kunde  nu  anvende  megen 
Tid  paa  Studering.  Han  havde  som  Sætter  gjort  Bekj endt- 
skab  med  den  Slags  videnskabelige  Værker,  som  falde 
af  her  i  Rom:  Theologi,  Astronomi  og  arkæologisk  Hi- 
storie, og  tilegnet  sig  nogle  ufuldstændige  Brudstykker. 
Men  han  betragtede  sig  selv  som  en  betydelig  Videnskabs- 
mand og  dannede  Systemer.  Han  havde  en  Slags  Obser- 
vatorium og  kunde  forudsige  Vejrliget,  Dødsfald  og  Over- 
svømmelser og  stille  Børns  Horoskop.  Han  var  Gjen- 
stand  for  stor  Agtelse  og  Frygt  i  hele  Kvarteret  dei  monti. 
Strækningen  mellem  Kvirinalet  og  Colosseum,  der  i  Mid- 
delalderen var  den  mest  bebyggede  Del  af  Rom,  og  hvor 
endnu  de  bedste  romerske  Apotheker  findes.  Jeg  an- 
tager, at  han  havde  en  Indtægt  ogsaa  af  sine  Profetier; 
men  han  troede  idetmindste  selv  paa  dem.  Han  vilde  paa 
visse  Tider,  naar  Stjernerne  stode  i  en  vis  Konstellation, 
ikke  tage  den  Medicin,  jeg  forskrev  ham,  og  for  at 
overbevise  mig  tog  han  mig  engang  med  op  i  sit  Obser- 
vatorium. Jeg  skal  ikke  nægte,  at  ved  at  se  ind  i  Stjerne- 
vrimlen blev  jeg  et  Øjeblik  greben  af  hans  Forsikring 
om,  at  disse  Millioner  Lys  gik  deroppe  i  det  blaa  Mørke 
i  bestemte  Ærinder,  og  jeg  tabte  i  det  Øjeblik  aldeles 
Troen  paa  mine  Recepters  Virkekraft.  Men  det  var  kun 
af  den  Grund,  at  hele  Jorden  blev  utaalelig  lille  og  ubetyde- 
lig, hvorimod  jeg  aldeles  ikke  forstod,  hvorfor  disse  Stjer- 
ner idag  mere  end  imorgen  skulde  have  imod,  at  han 
tog  Rhabarber  eller  Kinin.  Dog  paastod  han  det  bestemt 
og  troede  det;  men  han  døde  som  Følge  deraf,  skjøndt 

han  jo  rigtignok  ogsaa  var  en  gammel  Mand.  Han  stu- 
derede ogsaa  Historie,  det  vil  sige,  han  forskede  efter 
Begivenheder  i  de  store  romerske  Slægters  Historie,  saa- 
som  Colonnaemes,  Savelliernes,  Contiernes,  og  indlagde 
ved  at  undersøge  deres  Stjerner  en  mysteriøs  Skjæbne  i 
deres  Liv.  Det  generede  ham  ikke,  naar  han  i  en  gammel 
Bog  fandt  en  Spaadom  om  en  Frangipanis  Skjæbne,  da 
at  anvende  den  paa  en  Begivenhed  i  en  Orsinis  Liv,  og 
efter  at  have  udført  noget  Saadant  var  han  stolt  og 
lykkelig  og  troede  at  have  ladet  Sandheden  komme  til  sin 
Ret.  Da  han  døde,  var  hans  Værelse  fuldt  af  Manuskrip- 
ter; men  her  i  Rom  bryder  man  sig  saa  lidt  om  skrevne 
Ting,  naar  de  ikke  angaa  Penge,  at  hans  Arvinger  solgte 
dem  som  Makulatur.  Jeg  kjøbte  af  Nysgjerrighed  et  Par 
Pund,  blot  for  at  faa  et  Indblik  i  hans  fixe  Idegang;  men 
det  var  saa  ordrigt  og  kjedeligt,  at  jeg  snart  opgav  Læs- 
ningen med  Undtagelse  af  en  Slags  Spøgelsehistorie,  hvori 
Nicolas  Gabrini  optræder.  Denne  Nicolas  Gabrini  er  jo 
den  Samme,  som  er  bleven  berømt  under  Navnet  Cola  di 
Rienzi.  Det  interesserede  mig  at  finde  Noget,  der  kunde 
ligne  et  Sagn  om  ham.  De  vide,  at  Rom  er  paafaldende 
fattig  paa  verdslig-historiske  Sagn.  I  Middelalderen  ud- 
viklede sig  dumme  og  overtroiske  Forestillinger  om  Sta- 
tuer og  Bygninger  fra  Oldtiden;  men  disse  ere  blevne 
aldeles  forjagne  af  Historien.  Selv  den  simpleste  Romer 
ved  nu  Besked  om  Marcus  Aurelius's  Statue  og  tror 
ikke  længer,  at  det  er  en  Rytter,  der  paa  underfuld  Maade 
har  reddet  Rom.  Sagnene  fra  og  om  Middelalderen  ere 
gaaede  Folket  af  Glemme,  fordi  det  er  blevet  ledet  og 
vænnet  til,  overvejende  at  beskjæftige  sig  med  den  store 
Oldtid  eller  med  kirkelige  Legender.  Om  Cola  di  Rienzi 
skal  der  i  et  Par  hundrede  Aar  have  vedligeholdt  sig 
det  Sagn,  at  han  havde  et  Tr^dlespejl,  hvori  han  havde 
manet  en  Aand;  men  Sagnet  er  uddødt  og  findes  kun  i 
et  latinsk  Digt  fra  det  syttende  Aarh undrede.  At  Cola  selv 
efter  Tidsalderens  Hang  var  yderst  overtroisk  og  gav  sig 
af  med  kabbalistiske  Udtydninger,  derpaa  haves  Beviser 
nok  i  hans  Breve,  og  der  er  Meget,  som  bliver  aldeles 
uforstaaeligt  i  hans  virkelige  Historie  —  jeg  mener  ikke 
den,  som  Byron  og  Bulwer  have  digtet  —  naar  man  ikke 

forudsætter  Motiver  af  en  skjult  og  mystisk  Art.  Hermed 
vil  jeg  dog  ikke  sige,  at  Gianni  Lambruschis  Beretning 
yder  nogen  sand  Oplysning;  den  er  i  det  Højeste  et  Sagn, 
og  jeg  skal  nu  fortælle  det,  ikke  just,  som  jeg  fandt  det, 
men  i  nogenlunde  menneskelig  Form. 

Det  er  dem  velbekjendt,  at  Rom  paa  hin  Tid,  nemlig 
i  første  Halvdel  af  det  14de  Aarhundrede,  led  under  et 
ugudeligt  Anarki.  Paverne  residerede  i  Avignon,  og  de 
store  Adelsmænd  eller  Baronerne  skaltede  og  valtede 
med  Byen  efter  God tbef indende  og  befejdede  desuden  hin- 
anden indbyrdes.  Familien  Colomia,  som  Petrarca  har  be- 
sunget, og  hos  hvem  han  fandt  de  ædleste,  om  ikke  de 
eneste  ædle  Karakterer  i  Datidens  Rom,  havde  besat  den 
Del  af  Byen,  hvor  vi  nu  ere.  Familiens  Palads  eller  Fæst- 
ning var  anbragt  i  Augusts  Mausoleum;  men  dens  Hovetl- 
tilhold  var  ude  i  Palestrina.  Orsini'eme  havde  det  næste 
Kvarter  ned  imod  Tiberen  og  vare  jevnlig  i  Besiddelse 
af  Hadrians  Mausoleum,  eller  Castel  S.  Angelo.  Contilerne 
huserede  i  Egnen  af  Forum  og  havde  her  bygget  et  mæg- 
tigt Taam,  hvoraf  endnu  en  Del  staar  og  hedder  Tor  de 
Conti.  Orsini'eme  herskede  dog  ikke  blot  i  Egnen  af  S. 
Angelo,  men  vare  delte  i  flere  Familier,  som  undertiden 
bekrigede  hinanden.  En  Gren  boede  ude  i  Marino,  en 
anden  ejede  et  Taam  inde  i  Byen  ved  Tiberen  ikke 
langt  fra  Ponte  rotto.  Der  staar  endnu,  naar  man  kom- 
mer over  Ponte  rotto  og  drejer  tilhøjre  ind  i  et  meget  for- 
faldet Kvarter,  hvor  antike  Brudstykker  og  Mindesmær- 
ker fra  Renaissancetiden  ere  indmurede  i  Husene,  et  for- 
ladt Taam,  hvorfra  Bjælker  rage  ud,  som  om  man  var 
beskjæftiget  med  at  reparere  det.  Jeg  ved  ikke,  hvor 
mange  hundrede  Aar  det  er  siden,  at  man  begyndte  disse 
Reparationer.  Formodenlig  er  der  ingen  anden  By  i  Ver- 
den, hvor  Haandværksfolk  arbejde  saa  langsomt  og  tage 
sig  en  saadan  Søvn  under  Arbejdet  som  her.  Men  jeg 
formoder  efter  disse  Antydninger  af  Gianni  Lambruschi, 
at  det  var  dette  Taam,  hvor  ca.  Aar  1340  en  Orsini  her- 
skede, og  hvor  Sagnet  begynder  at  spille. 

Denne  Ettore  Orsini  kom  i  Strid  med  Præsten  ved 
Sta.  Maria  dei  Monti  om  nogle  Tiender  og  noget  Jord, 
navnlig  et  Vinbjerg,  og  da  Striden  blev  bragt  for  Paven 

i  Avignon,  gav  Hs.  Hellighed  Præsten  Ret  og  udstedte 
et  Dokument  derom.  Med  dette  Dokument  gik  Præsten 
til  Adelsmanden,  som  dog  ikke  viste  det  mere  Agtelse 
end  rive  det  istykker  og  erklære,  at  Godset  var  og  blev 
hans,  og  naar  Præsten  ikke  kunde  leve  af  sin  Kirke, 
gjorde  han  bedst  i  at  drage  til  Paven  og  leve  ligesom 
han,  af  Almisse.  Præsten  nøjedes  med  at  svare,  at  den, 
der  sønderrev  et  Dokument  med  Hans  Helligheds  Navn, 
gav  Aanderne  i  Luften,  Jorden  og  Havet  Magt  over  sig; 
men  selv  vilde  han  trøstig  følge  Raadet  og  drage  til 
Avignon. 

Nogen  Tid  efter  vaktes  Adelsmanden  og  hele  hans 
Hustyende  en  Nat  af  et  forfærdeligt  Bulder,  som  om 
Tømmer  og  Mursten  i  Taarnet  gik  los  og  fore  imod  hin- 
anden. Mange,  som  huskede,  hvad  Præ-sten  havde  sagt. 
flygtede  ud;  men  Ettore  Orsini  blev  liggende  ganske  rolig 
og  lod  om  Morgenen,  som  om  han  Intet  havde  hørt. 
Næste  Nat  kom  Larmen  igjen,  og  Ettore  stod  da  op,  tog 
sit  Sværd  og  sagde  højt:  Hvem  er  det,  der  gjor  en  saa- 
dan  Larm  i  mit  Hus?  —  Det  er  mig,  svarede  en  Stemme; 
jeg  er  udsendt  af  Præsten,  med  hvem  Du  har  Strid,  og 
jeg  skal  ikke  lade  Dig  have  nogen  rolig  Nat.  —  Er  det 
Alt,  hvad  Du  kan  gjøre?  spurgte  Adelsmanden.  —  Nej. 
jeg  kan  ogsaa  fare  tilbage  til  ham  og  melde  ham  Alt, 
hvad  Du  tænker  og  har  for.  —  Vil  da  Du,  der  synes  at 
være  en  flink  Aand,  vedblive  at  tjene  en  jammerlig  Præst 
og  ulejlige  en  romersk  Ridder  som  mig?  Tjen  heller 
mig;  hos  mig  vil  Du  se  dg  opleve  Noget.  —  Du  synes 
rigtignok  at  være  en  frygtlos  Ridder,  og  jeg  vil  nok  for- 
søge det  hos  Dig;  men  jeg  kan  ikke  tjene  Dig  imod  min 
forrige  Herre.  —  Det  gjør  ikke  Noget;  hvad  bryder  jeg 
mig  om  den  blegnæbbede  Kutte!  Hvad  kan  Du  ellers  gjøre? 
—  Jeg  kan  flyve  til  Din  Fjende,  om  han  saa  var  hun- 
drede Mile  borte,  og  strax  komme  tilbage  og  sige  Dig. 
hvad  han  tænker  og  har  for.  —  Godt;  min  Fjende  er 
Bastan  Conti;  hvad  tænker  han  paa  i  dette  Øjeblik?  — 
Efter  et  Minuts  Forløb  sagde  Stemmen:  Din  Fjende,  Ba- 
stan Conti,  er  paa  Vej  til  Dig.  Nedenfor  Dit  Taarn  ligger 
et  forfaldet  Hus,  hvorigjennem  der  er  en  hemmelig  Ind- 
gang til  Dig,  og  en  af  Dine  Mænd,  der  ved  min  Larm 

forrige  Nat  kom  til  at  tvivle  om  Din  Lykke,  har  for- 
raadt  Bastan  Hemmeligheden.  —  Han  skal  blive  vel  mod- 
taget! raabte  Ridderen,  kaldte  [)aa  sine  Folk  og  lagde 
et  Baghold  for  Bastan  Conti,  der  ikkun  undkom  efter  at 
have  mistet  mange  Folk  og  selv  være  bleven  saaret. 

Ettore  Orsini  havde  mange  Samtaler  med  Aanden  og 
spurgte  ham  engang,  om  han  havde  et  xXavn,  og  hvad  han 
hed.  —  Jeg  hedder  Orso,  svarede  Stemmen.  —  Orso?  iMen 
det  hed  jo  min  Stamfader?  Er  Du  hans  Aand,  eller  horer 
Du  til  min  Familie?  —  Det  ved  jeg  ikke;  men  noget 
Slægtskab  er  der  vel  imellem  os,  siden  jeg  strax  foretrak 
Dig  for  Præsten. 

En  anden  Gang  spurgte  Ettore  Aanden,  om  han  ikke 
kunde  faa  ham  at  se.  —  Det  skal  Du  ikke  begjære,  svarede 
Aanden.  —  Hvorfor  ikke?  —  Fordi  Du  i  det  Øjeblik  vil 
være  i  Fare  for  din  Fjende.  —  Kunde  Du  da  ikke  hjælpe 
mig?  —  Det  er  vel  muligt;  men  jeg  ved  det  ikke.  —  Om 
jeg  saa  Dig,  hvad  saa  videre?  Vilde  det  gjøre  Dig  nogen 
Fortræd?  —  Ja,  thi  Du  fik  mere  Magt  over  mig.  — 
Hvilken  Magt?  —  Jeg  maatte  da  paa  Dit  Bud  fare  afsted 
til  alle  Mennesker,  og  melde  Dig,  hvad  de  havde  for.  — 
Det  var  nok  Umagen  værdt  at  vove  Noget  for  det.  — 
Ja,  men  vogt  Dig;  thi  da  er  Din  Fjende  Dig  nær,  og  hvis 
han  udgyder  Dit  Blod,  arver  han  Herredømmet  over  mig. 

Ridderen  benyttede  imidlertid  Aanden  saa  vel,  at  han 
tvang  sin  Fjende,  Bastan  Conti,  til  at  forlade  Rom;  thi 
ej  alene  blev  Bastan  altid  overrasket  og  overvunden  i 
de  smaa  Træfninger;  men  han  troede  sig  desuden  om- 
given af  et  saa  utaaleligt  Forræderi,  selv  fra  hans  nærmeste 
Slægts  Side,  at  han  hellere  end  leve  længer  hjemme  under 
saadanne  Vilkaar  vilde  være  en  landflj^gtig  Lj-kkeridder 
i  Sienas  eller  Pisas  Tjeneste.  Det  Held,  hvormed  han 
havde  gjennemført  denne  Fejde,  bragte  Ettore  Orsini  i 
stor  Anseelse  og  førte  ham  nøjere  sammen  med  Giovanni 
Colonna.  Den  ældste  af  Colonnaernes  Hovedslægt,  Stefan 
Colonna,  levede  mest  i  Palestrina;  hans  Søn,  Stefan,  og 
dennes  Søn,  Giovanni,  opholdt  sig  i  Rom;  Giovanni  var 
nylig  bleven  gift,  og  det  var  med  ham,  at  Ettore  kom  i 
nærmere  Forbindelse,  og  da  han  havde  stor  Tillid  til 
Colonnaernes   Retskaffenhed,   betroede   han   engang   Gio- 

vanni,  hvilken  Hjælp  han  havde  af  Aanden  Orso,  og 
hvilken  langt  større  Hjælp  han  kunde  opnaa,  hvis  der 
ikke  med  Besværgelsens  Øjeblik  var  forbundet  en  dunkel, 
stor  Fare. 

Giovanni  sagde:  Det  er  rigtignok  betydeligt  at  opnaa 
saa  stor  Kundskab.  Venedigs  Signoria  siges  at  have  op- 
naaet  saa  stor  Magt,  fordi  det  med  store  Bekostninger  bli- 
ver saa  vel  betjent  af  sine  Gesandter  og  Spioner,  og  Du 
vilde  have  det  Samme  og  endnu  Mere  uden  Betaling. 

Ja,  men  i  det  Øjeblik  jeg  kalder  Orso,  for  at  han 
skal  gjøre  sig  synlig,  siger  han  mig  ikke,  hvor  min 
Fjende  er,  og  maaske  Bastan  Conti  i  det  Øjeblik  er  ifærd 
med  at  snige  sig  ind  hos  mig. 

Men  Du  ved  jo  sikkert,  at  Bastan  nu  er  i  Siena. 

Vistnok;  men  alligevel  ....  naar  man  har  at  gjøre 
med  Aanderne,  er  der  ofte  en  aller  anden  Tvetydighed  i 
deres  Ord,  som  man  med  al  sin  Klogt  ikke  kan  opdage, 
og  derfor  vil  jeg  spørge  Dig,  som  er  min  Ven,  om  Du, 
naar  jeg  kalder  Aanden,  vil  staa  udenfor  min  Dør  og 
holde  Vagt. 

Det  vil  jeg,  svarede  Giovanni,  og  de  enedes  om,  at  det 
skulde  ske  samme  Aften. 

Orsinis  Sovekammer  var  i  Taarnets  anden  Etage  og 
havde  kun  een  Indgang.  Udenfor  Døren  stillede  Giovanni 
sig  med  draget  Sværd,  medens  Ettore  indenfor  kaldte 
paa  Orso,  som  denne  Aften  syntes  at  komme  uvillig;  thi 
Ridderen  maatte  kalde  ofte.  Denne  Kalden,  som  lød  ud  til 
ham,  syntes  Giovanni  uhyggelig,  ja  djævelsk,  saa  at  han 
fortrød,  hvad  han  havde  paataget  sig;  men  medens  han 
kæmpede  mod  denne  Fornemmelse,  stod  pludselig  en 
smuk  Yngling  for  ham  og  sagde:  Hører  I,  Colonna,  hvor- 
ledes denne  Kjætter  og  Tjrk  kalder  paa  sin  Frænde 
Djævlen?  Og  hvis  Djævlen  kommer  og  giver  ham  det  At- 
traaede,  hvo  vil  da  have  Magt  til  at  modsætte  sig  ham, 
hvad  vil  det  blive  af  Baronernes  Magt  og  Frihed,  ja,  af 
deres  Liv? 

Disse  Ord  og  Orsinis  uhjggelige  Kalden,  der  vedblev, 
betoge  Giovanni  med  en  saadan  Magt,  at  han  foer  ind  og 
jog  sit  Sværd  gjennem  Ettore  Orsini,  hvorpaa  han  gik 
stille  ud  af  Taarnet,  men  næste  Dag  for  sine  Fnvnder  og 

Venner  tillyste,  at  lian  havde  overrasket  Httore  Orsini 
i  afskyeligt  Djævelskab  og  som  Kristen  og  Ridder  dræbt 
ham.  Ej  heller  vilde  Giovanni,  skjont  han  anede,  at  han 
nu  havde  Magt  over  Aanden,  benytte  sig  deraf,  men  for- 
kastede Tanken,  naar  den  fristede  ham,  som  Kjætteri  og 
Djævelskab,  der  vilde  bringe  ham  i  L'lykke,  fordi  Satan 
aldrig  tjener  et  syndigt  Menneske  for  Intet.  Derimod  kom 
han  i  Fjendskab  med  Orsinierne,  som  vel  ikke  havde 
elsket  deres  Slægtning  Ettore  højt,  men  ansaa  sig  for- 
pligtede til  at  hævne  ham,  og  under  denne  Kamp  opstod  et 
saadant  Vildskab,  at  Giovanni  engang  i  Bund  og  Grund 
ødelagde  nogle  Bygninger,  som  havde  tilhørt  Ettore,  ja 
brændte  den  Vigne,  som  den  Afdøde  havde  tilranet  sig. 
Medens  denne  store  Forsyndelse  mod  vor  italienske  Jord 
stod  paa,  hørtes  pludselig  fra  Jorden  en  Stemme,  der 
raabte:  „Fadermorder!  ',  og  endskjønt  Jorden  i  Alminde- 
lighed plejer  at  kaldes  vor  Moder,  troede  man  dog,  det  var 
en  Bebrejdelse  henvendt  til  Giovanni  Colonna,  fordi  han 
mishandlede  Fædrelandets  Grund,  og  Ingen  ticnkte,  at 
det  havde  en  profetisk,  ulykkesvanger  Betydning. 

Medens  hin  Fejde  stod  paa  og  bidrog  endmere  at 
forfærde  Romerne  og  lade  dem  afsky  Baronernes  Volds- 
magt,  var  det,  at  Nicola  Gabrini  blev  Roms  Tribun,  end- 
skjønt hans  Fader  Lorenzo  eller  Renzo,  ikkun  var  en 
simpel  Gjæstgiver  og  hans  Moder  Maddalene  Vaskerkone; 
men  i  sin  Ungdom  havde  hun  været  smuk,  og  hun  skal 
selv  have  sagt,  at  ikke  Renzo,  men  Kejser  Hinrik  d.  7de, 
da  han  engang  forfulgt  af  sine  fjender  maatte  skjule  sig 
i  deres  Hus,  var  bleven  Nicolas  Fader.  Nicola  eller  Cola 
var  33  Aar  gammel,  og  skjønt  han  var  gift  og  havde  Børn, 
sammenlignede  han  sig  dog  med  Jesus  Kristus,  der  i  den 
samme  Alder  var  kommen  til  sin  Forherligelse,  og  fordi 
Andreozzo  dei  Normanni  engang,  da  han  i  Raadet  talte 
Folkets  Sag  og  bebrejdede  Raadet  dets  Haardhjertethed, 
havde  givet  ham  et  Ørefigen,  ligesom  Frelseren  blev  slaaet 
paa  Øret,  da  han  talte  for  Pilatus.  Men  Cola  troede  saa  fast 
paa  Kristus  og  hans  Beskyttelse,  at  den  hellige  Aand  tog 
Bolig  paa  hans  Tunge,  saa  at  Alt,  hvad  han  tilraadede 
Romerfolket,  blev  bifaldet,  ja  paa  Pintsedag  1317  skete 
et  Under  med  Colas  Tale,  ligesom  engang  med  Apostlenes; 

thi  Alle,  som  hørte  ham,  bleve  forbavsede  og  grebne,  og 
skjønt  Folket  var  mødt  ubevæbnet  paa  Kapitolium,  tog 
den  Magten  over  hele  Byen  og  overgav  den  til  Cola.  Selv 
Baronerne  bleve  saa  forfærdede,  at  de  paa  hans  blotte 
Bud  Alle  forlode  Rom.  Men,  da  Giovanni  Colonna  var 
kommen  til  Palestrina,  betænkte  han  sig  og  besluttede 
næste  Dag  i  Spidsen  for  BeA-æbnede  at  trodse  Cola.  Cola 
sad  paa  Kapitolium  og  dømte  i  Folkets  Sager,  da  Giovanni 
i  fuld  Rustning  og  fulgt  af  sine  Krigere  nærmede  sig,  hvor- 
paa  Cola  rejste  sig  og  sagde,  idet  han  saa  Giovanni  stift 
i  Øjnene  og  opløftede  sin  Haand:  „Jeg  byder  Dig,  Gio- 
vanni Colonna,  at  lyde  denne  Haand,  som  er  ren  for  Blod- 
skyld" —  og  da  vendte  Giovanni  om. 

Nogle  Maaneder  derefter  besluttede  de  udenbyes  Ba- 
roner, ledede  af  Colonnaerne  i  Palestrina,  sig  til  den  store 
Opstand  imod  Cola,  fordi  de  troede,  at  han  ved  sin  Over- 
daad,  Svaghed  og  Herskelyst  havde  forskjærtset  Romer- 
nes Bistand.  Giovanni  Colonna  deltog  ugjerne  heri  og 
spaaede,  at  Foretagendet  vilde  falde  ulykkeligt  ud,  men 
vilde  dog  ikke  holde  sig  tilbage  fra  Faren.  Baronernes  Hær 
rj'kkede  om  Natten  til  Kirken  S.  Lorenzo  fuori  le  mure, 
hvorfra  de  ved  Dagens  Frembrud  vilde  bryde  ind  igjennem 
S.  Lorenzo-Porten,  idet  de  stolede  paa,  at  deres  Venner  i 
Byen  vilde  aabne  Porten  for  dem;  men  Porten  var  bleven 
besat  af  Rienzis  Tilhængere,  og  da  Baronerne  opdagede 
dette,  besluttede  de  at  drage  hjem  og  blot  marchere  i  ud- 
fordrende Tog  forbi  Lorenzo-Porten.  De  to  første  Afde- 
linger af  Hæren  var  allerede  dragne  forbi,  da  kom  Gio- 
vanni ridende  i  Spidsen  for  sin  Trup,  og  i  dette  Øjeblik 
mødte  han  en  flygtende  Romer,  der  fortalte,  at  der  i  Byen 
havde  været  Opløb  og  Strid,  og  at  Cola  med  egen  Haand 
havde  dræbt  en  af  sine  Venner,  af  hvem  han  troede  sig 
forraadt.  Da  blev  Giovanni  Colonna  blussende  rød,  idet 
han  mindedes,  hvorledes  han  var  bleven  ydmyget  af  Cola, 
som  nu  selv  havde  Blodskyld  paa  sin  Haand.  Saa  be- 
gjærlig  blev  han  efter  at  kæmpe  med  ham,  at  han  for- 
glemte alle  sine  gode  Forsætter  og  mumlede  Ørsos  Navn. 
—  Hvad  vil  Du  mig?  spurgte  en  Stemme.  —  Hvor  er  min 
Fjende   Cola,   Renzos   Søn?   —   Lige  indenfor   Porten.   — 

Hvad  tager  han  sig  for?  —  Han  holder  stille  og  er  bange 
for  Dig. 

I  samme  Øjeblik  aabnedes  en  Fløj  af  Porten,  og  man 
saa  en  uordenlig  Hob  omkring  en  Rytter  paa  en  hvid  Hest; 
det  var  Cola.  Giovanni  sporede  sin  Hest  og  red  ind,  og  ved 
at  se  Ridderen  i  Harnisk  komme  imod  sig  blev  Cola  saa 
forfærdet,  at  han  løftede  Hænderne  imod  Himlen  og  ud- 
brød: „Min  Gud,  min  Gud,  hvi  haver  Du  forladt  mig?" 
—  Giovanni  løftede  Sværdet  for  at  fæ^lde  ham;  men  det  var 
ikke  Himlens  Villie,  at  en  Mand,  som  anraabte  Gud,  skulde 
fældes  af  en  Mand,  som  paakaldte  Orso,  og  derfor  skete 
det,  at  Giovannis  Hest  i  dette  Øjeblik  gled  paa  den  af 
Novemberregnen  slibrige  Jord  og  faldt,  og  da  Giovanni  nu 
laa  paa  Jorden,  blev  han  fældet.  Paa  samme  Tid  kom  hans 
Fader,  der  havde  savnet  ham,  til  Porten,  vilde  ile  ham  til- 
hjælp, men  saa,  at  det  var  for  silde,  vendte  om,  men  kunde 
ikke  bekvemme  sig  til  at  forlade  Sønnen,  endog  som 
Lig,  vendte  om  endnu  engang,  og  idet  han  var  lige  under 
Porten,  ramtes  han  af  en  stor  Sten,  der  blev  nedkastet, 
og  døde  her,  saa  at  hans  Søn  blev  hans  Drabsmand. 

Nu  var  Orsos  Herre  falden,  og  flange  pralede  af,  at 
de  havde  fældet  ham;  men  om  ogsaa  En  \'idste,  at  han 
havde  givet  ham  Dødsstødet,  saa  vidste  han  ikke,  hvil- 
ken Magt  han  derved  havde  arvet. 

Faa  Maaneder  efter  blev  Cola  forjaget  fra  Rom,  og  nu 
hengik  flere  Aar  af  hans  Liv  med  Bestræbelser  for  at 
komme  tilbage;  men  han  havde  ikke  længer  Troen  paa, 
at  han  var  Kristi  Udsending  og  Efterfølger,  og  eftersom 
han  vilde  tilbage,  ikke  for  Kristi,  men  for  sin  egen 
Herligheds  og  Yellevnets  Skyld,  vragede  han  ikke  Mid- 
lerne." 

Lægen  afbrød  her  sig  selv  og  tilføjede  i  forandret 
Tone:  „Selve  Historien  træffer  i  denne  Periode  paa  Ting, 
der  have  et  Skjær  af  Vidunder;  thi  medens  Cola  opholdt 
sig  hos  Eneboerne,  de  saakaldte  Spiritualer,  i  Abbruz- 
zerne,  havde  en  Eremit  en  Aabenbaring,  ifølge  hvilken 
Cola  drog  til  Kejser  Carl  d.  4de  i  Prag.  Da  disse  Spiritualer 
vare  pavefjendske,  var  deres  Tro  paa  Aabenbaringen  vel 
ikke  ganske  naiv.  Cola,  der  var  et  sandt  Barn  af  Rom,  lidt 
mere  genialt,  end  man  endnu  kan  finde  dem  paa  Gaden, 

begavet  med  en  Blanding  af  Naivitet  og  Fiffighed,  Entiiu- 
siasme  og  Beregning,  havde  endnu  ikke  gjort  Bekjendt- 
skab  med  den  store  Verden  og  tog  ganske  fejl  af  Kejser 
Carl  den  4de,  hvem  han  antog  at  kunne  vinde  ligesom 
en  uvidende  romersk  Baron  ved  poetisk  Veltalenhed  og 
store  Løfter.  Kejseren  betragtede  ham  som  en  Fantast,  der 
kunde  blive  farlig,  og  sendte  ham  som  Fange  til  Paven  i 
Avignon,  og  Pave  Clemens  den  6te  var  saa  forbitret  paa 
ham,  at  han  lod  ham  hensætte  i  det  mørke  Taarn  la 
Trouillas  og  indlede  en  Proces  imod  ham  som  Højfor- 
ræder, medens  hele  Avignon  —  det  var  Petrarcas  Tidsalder 
—  sympatiserede  med  Cola,  fordi  han  var  —  Digter. 
Gianni  Lambruschi  ved  om  hele  denne  Tid  intet  Andet 
end,  at  Cola  studerede  Magi,  og  at  han  for  Kejseren  frem- 
manede Trajans  Aand,  der  tilbød  Kejseren  Herredømmet 
over  den  romerske  Verden;  men  Kejseren  lod  Cola  binde 
og  sendte  ham  til  Paven  i  Avignon.  Her  sad  Cola  lænket 
til  Fængselsgulvet  og  blev  næret  af  den  Mad.  som  daglig 
fra  Pavens  Taffel  uddeltes  til  Tiggere,  og  hver  Dag  kunde 
han  vente  at  faa  sin  Dom  og  blive  henrettet. 

I  denne  Trængselens  Tid  fik  Cola  en  Dag  Besøg  af  en 
aldrende  Præst,  der  fortalte  ham,  at  inden  føje  Tid  vilde 
hans  Skjæbne  blive  afgjort,  og  da  Cola  spurgte,  hvor- 
ledes Afgjørelsen  vilde  blive,  svarede  Præsten:  ,.Hvor- 
ledes  kan  Du  tvivle?  Du  tror  jo  paa  Gud,  og  ej  blot 
tror  Du;  men  Du  har  lignet  Dig  selv  ved  Jesus  Kristus, 
saa  at  Legioner  Engle  maa  staa  beredte  til  at  tjene  Dig.'' 

Da  svarede  Cola:  „Saadan  har  det  været!  Jeg  følte 
Herrens  Aand  i  mig,  jeg  hørte  ham  tale  til  mig  og  byde 
mig  gaa  hans  Ærinde,  og  jeg  vidste,  at  Legioner  Engle 
vaagede  over  mig,  saa  at  jeg  aldrig  fn-gtede,  og  Alt  lyk- 
kedes for  mig.  Men  det  varede  ikkun,  indtil  jeg  kom  i 
Besiddelse  af  Magt  og  Herlighed,  saa  kom  der  en  Sky  for 
mine  Øjne  og  en  Hinde  om  mine  Øren,  saa  at  jeg  ikke  læn- 
ger kunde  se  og  høre  som  forhen.  Saa  foer  jeg  vild  og 
faldt  ned  fra  Højden;  men  derop  vil  jeg  igjen;  thi  Ingen. 
tror  jeg,  der  har  smagt  den  Sødme,  som  er  i  Herredømmet, 
opgiver  Haabet  uden  med  sit  Liv.  Med  mig  kan  kun 
ske  Et  af  To;  enten  maa  jeg  dø  eller  igjen  blive  Roms 
Herre." 

Præsten  svarede:  „Saa  er  det;  dette  er  Afgjørelsen. 
Og  det  glæder  mig  at  erfare,  at  Du  endnu  er  en  saadan 
Mand,  at  Du  ikke  slaar  af,  men  vil  have  Alt  eller  Intet,  og 
ikke  som  Kejser  Glycerins  fremfor  at  do  foretrækker  at 
blive  Biskop  i  Salona.  —  Har  intet  Sæ^rdeles  hjulpet 
Dig  til  at  have  et  saadant  Haab  og  en  saadan  Villie?" 

Men  ved  Ordet  Særdeles  saa  Præsten  paa  ham  med 
et  Blik,  hvoraf  Cola  mærkede,  at  ogsaa  han  var  ind- 
viet, og  han  svarede:  „Den,  hvem  Herren  ikke  længer 
taler  tydelig  til,  og  som  behøver  Hjælpen,  vil  søge  den, 
enten  ad  den  hvide  eller  ad  den  sorte  Vej.  Dog  har  jeg 
min  Tillid  af  Noget,  der  hændte  mig  Nytaarsdag." 

„Hvad  var  det,  og  hvad  hjalp  Dig  til  at  fortolke  det?" 
spurgte  Præsten. 

Cola  svarede:  „Aanden  Fiorone.  I  ved,  at  denne  Aand, 
som  er  bunden  til  et  vist  Spejl,  allerede  stod  Kejser  Ha- 
drian bi,  saa  at  han  hver  Nytaarsdag  kunde  a!  smaa 
Begivenheder,  der  indtraf,  forudse  de  større,  der  vilde 
komme  i  Aarets  Løb.  Dette  Spejl  har  jeg  i  Eje.  Men  det, 
som  indtraf  sidste  Nytaarsdag,  var,  at  jeg  vilde  besøge 
en  Ven  og  steg  mange  Trapper  op  til  hans  Bolig;  men 
da  jeg  kom  der,  sagdes  mig,  at  han  ikke  boede  der  længer. 
Saa  søgte  jeg  ham  paany  og  havde  at  stige  endnu  flere 
Trapper  i  hans  nye  Bopæl.  Dette,  forklarede  Fiorone  i 
Spejlet,  betød,  at  jeg  i  Aarets  Løb  skulde  stige  højere 
end  før,  men  om  til  Herredømme  i  Rom  eller  til  Himlen, 
blev  mig  uklart." 

Præsten  trak  paa  Skuldren  og  sagde,  at  et  sligt  Spejl 
og  saa  ringe  Spaadom  var  ikke  nok  for  en  Mand,  som 
fra  et  Fængsel  vilde  vinde  Herredømmet  tilbage.  Han  til- 
føjede: „Hvis  Du  vil  give  mig  Fiorones  Spejl,  saa  vil  jeg 
give  Dig  Anvisning  paa  at  finde  en  tjenende  Aand,  der 
forrader  til  Dig  Alt,  hvad  Dine  Fjender  tænke  og  have 
for." 

„Det  vil  jeg  visselig!"  svarede  Cola;  „men  hvilken  er 
Aanden,  og  hvorledes  faar  jeg  ham  i  min  Magt?" 

Da  sagde  Præsten:  „Hør  vel  efter.  Dette  er  en  yderst 
mægtig  Aand,  som  kom  til  Verden  af  Abels  Blod,  da 
Kain  havde  dræbt  ham.  Den  fulgte  Kain  og  tjente  ham, 
medens   den   brændte   et   Mærke    paa   hans    Pande.    Ved 

den  fik  han  syv  Mænds  Styrke,  og  han  blev  „syv  Gange 
hævnet",  som  der  staar  i  den  hellige  Skrift.  Aanden  van- 
drede langt.  Cæsar  ejede  den  og  blev  ved  den  Verdens 
Herre,  og  Brutus  arvede  den,  da  han  dyppede  sin  Haand 
i  Cæsars  Blod.  Men  Brutus  tyngedes  af  Tanken  om, 
at  Cæsar  maaske  var  hans  Fader,  og  formaaede  ikke  at 
benj'tte  Aanden  ret.  Natten  for  Slaget  ved  Philippi  havde 
han  et  Møde  med  den;  det  gjorde  ham  træt  af  at  leve,  og 
for  at  Ingen  skulde  arve  Aanden,  dræbte  han  sig  selv.  Men 
den  blev  alligevel  Kejser  Octavianus  Augustus  under- 
danig og  hjalp  ham  til  at  blive  den  største  og  lykkeligste 
Hersker,  som  Verdens  Kreds  har  set;  men  hvo  der  nøje 
ved,  hvorledes  han  og  hans  Efterfølgere  kom  af  Dage, 
ved  ogsaa,  hvorledes  Aanden  i  lang  Tid  tjente  og  blev 
brugt  ved  Roms  Kejserhof.  Kejser  Valentinian,  som  for- 
førte Senatoren  Petronius  Maximus's  Hustru,  havde  den 
i  sin  Tjeneste,  og  Petronius  arvede  den,  da  han  dræbte 
Valentinian,  og  da  Petronius  dræbtes  paa  Gaden  af  en 
Mand  ved  Navn  Ursus,  som  i  vort  Sprog  er  Orso,  kom 
Aanden  til  denne  og  blev  i  hans  Familie,  der  er  den  Orsi- 
niske,  uden  at  man  vidste  det.  Men  en  kj-ndig  Mand 
aabenbarede  Hemmeligheden  for  Ettore  Orsini,  Ettore 
dræbtes  af  Giovanni  Colonna,  og  Giovanni  Colonna  dræb- 
tes ved  Din  Side." 

„Men  jeg  dræbte  ham  ikke!"  raabte  Cola. 

„Det  sagde  jeg  heller  ikke,"  svarede   Præsten. 

„Men  hvo  var  Drabsmanden?" 

„Det  maa   kunne  erfares." 

„Dette  er,  i  Sandhed,  vel  værdt  at  mindes,"  sagde  Cola. 

„Glem  da  ikke  at  overantvorde  mig  Fiorones  Spejl," 
sagde  Præsten. 

„Men  I  taler,  som  om  jeg  kunde  drage  Nytte  af  Eders 
Meddelelse,  og  nær  havde  jeg,  medens  I  talte,  selv  glemt, 
at  jeg  er  en  fangen  Mand  og  maaske  kun  faa  Dage  tra  min 
Død!" 

„Hvis  Du  om  tre  Dage  ikke  er  nærmere  ved  Livet, 
skal  Du  heller  Intet  skylde  mig,"  sagde  Præsten  og  rejste 
sig  for  at  gaa. 

„Endnu  et  Ord,"  sagde  Cola.  „Giovanni  Colonnas  Drabs- 
mand maa  da  do,  hvis  han  findes  —  ikke  saa?  —  Jeg  har 

Blod  paa  min  Haaiul,  men  ikke  Blod  udgj-dt  paa  saa- 
dan  Maade." 

Præsten  svarede:  „Da  Kejser  Caius  Caligula  vilde  lade 
sin  Broder  dræbe  ved  Gift  og  erfarede,  at  han  havde 
taget  Modgift,  raabte  han  vredt:  Hvad?  Modgift  mod  eii 
Kejser?  —  Men  Du,  som  har  store  Ting  at  udfore,  skal 
tænke  paa,  at  Du  har  Kirken  til  at  binde  og  til  at  løse 
Dig,  og  glem  ikke,  naar  Du  atter  er  i  Din  Herlighed,  at 
Kirken  Sta.  Maria  dei  monti  er  med  Urette  berøvet  et 
Vinbjerg,  og  giv  det  tilbage;  det  vil  behage  Gud  vel." 

Nu  er  det  al  Verden  bekjendt,  at  Pave  Clemens  den 
6te  døde  pludselig,  og  tre  Dage  efter  denne  Samtale  for- 
lod Cola  sit  Fængsel  og  blev  med  Hæder  sendt  tilbage  til 
Rom. 

Da  Cola  ankom  til  Bj-en  og  Alle  med  egne  Øjne  saa 
den  store  Forandring,  at  han,  der  nys  havde  været  fængs- 
let som  en  Misdæder,  var  saa  mægtig  som  før,  ja  mæg- 
tigere end  nogensinde  før,  fordi  selve  den  hellige  Fader 
nu  yndede  ham,  bleve  de  grebne  af  stor  Tro  og  sagde, 
at  Gud  og  alle  hellige  Engle  sikkert  vare  med  ham,  og 
de  bare  Ærefrj^gt  for  ham  som  en  Profet;  thi  de  mindedes, 
at  han  i  sine  Lykkens  Dage  havde  spaaet,  at  han  skulde 
fornedres,  men  gjenopstaa  til  større  Herlighed  ligesom 
vor  Frelser.  Ingen  tvivlede  herpaa  uden  Cola  selv,  som 
vidste,  at  det  var  sket  Altsammen  ved  Magiens  Hjælp,  og 
ikke  længer  havde  Tillid  til  at  være  yndet  af  Himlens 
Hærskarer.  Ej  heller  kunde  han  nu  samle  Styrke  ved 
Bøn  og  Sang,  men  hengav  sig  til  Fornøjelsen  ved  at  spise 
og  drikke,  saa  at  han  inden  kort  Tid  fik  Bug  og  et  op- 
pustet, rødt  Ansigt,  og  tillige  brugte  han  til  sin  Over- 
daad  saa  store  Summer,  at  da  han  fik  Budskab  fra  Avignon 
med  Anmodning  om  at  give  Kirken  Sta.  Maria  dei  Monti 
Vinbjerget  tilbage,    havde  han  allerede  solgt  det. 

Hvad  han  mest  af  Alt  tænkte  paa,  var  at  faa  Aanden 
Orso  i  sin  Magt,  og  af  den  Grund  gjorde  han  Ting,  som 
Ingen  forstod,  ja,  som  sjmtes  hartad  vanvittige.  Thi  da 
han  ikke  kunde  erindre,  hvem  der  hin  Dag  havde  været 
hos  ham  og  deltaget  i  Anfaldet  paa  Giovanni  Colonna, 
og  da  han  mærkede,  at  Mange  pralede  med  en  Bedrift, 
de  ikke  havde  udført,  indbød   han   en   Dag  mange  Stor- 

mænd  og  Krigere  til  sit  Taffel  og  lod  dem  pludselig  Alle 
fængsle  og  underkaste  pinligt  Forhør;  men  da  han  Intet 
erfarede,  som  kunde  tjene  hans  Formaal,  gav  han  dem 
løs  igjen;  men  ligesaa  Mange,  som  havde  været  hans  Ven- 
ner før  Fængslingen,  vare  nu  efter  Løsgivelsen  hans 
Fjender,  og  stor  Misfornøjelse  udbredte  sig  nu  blandt 
Folket. 

Paa  Rejsen  fra  Avignon  til  Rom  havde  Cola  gjort 
Bekjendtskab  med  to  Riddere,  der  viste  ham  meget  Ven- 
skab og  laante  ham  alle  de  Penge,  de  besad,  og  da  Cola 
nu  vilde  laane  flere  Penge  og  tilbod  dem  store  Rettig- 
heder derfor,  svarede  de,  at  de  vel  ikke  havde  Penge,  men 
deres  Broder  var  rig  og  vilde  komme  til  Rom  og  under- 
handle med  Cola,  h^is  han  fik  frit  Lejde.  Men  denne  Bro- 
der var  den  berømte  Ridder  Fra  Morreale,  som  havde 
dannet  den  vilde  og  tapre  Krigsskare,  „det  store  Kom- 
pagni",  og  i  kort  Tid  med  usædvanlig  Lykke  erhvervet 
sig  stor  Anseelse  og  gjort  sig  frygtet  over  hele  Italien. 
Cola  gav  ham  højtideligt  Lejde,  og  Fra  Morreale  ankom 
og  blev  modtaget  med  store  Æresbevisninger.  Da  Cola 
og  han  første  Gang  spiste  sammen,  sagde  Morreale:  ,.Det 
er  ikke  første  Gang,  Rienzi,  at  vi  To  er  hinanden  nær. 
og  vel  maa  jeg  kunne  bevise  dig  Tjenester,  siden  jeg 
alt  har  bevist  Dig  en  stor;  thi  den  Dag,  da  Giovanni  Co- 
lonna  red  imod  Dig  indenfor  Porten  S.  Lorenzo,  gav  jeg 
ham  Dødsstødet." 

Da  stod  Cola  op,  bød  Vagten  at  gribe  hans  Gjæst  og 
lod  ham  øjeblikkelig  henrette,  til  stor  Under  og  For- 
færdelse for  Alle,  der  ikke  havde  troet,  at  en  saa  mægtig 
Kriger  som  Morreale  kunde  fældes  saaledes. 

Men  samme  Aften,  som  Henrettelsen  var  foregaaet. 
kaldte  Cola  paa  Orso  og  fornam  hans  Nærs'ærelse;  thi 
en  blid  Stemme  sagde  ved  Siden  af  ham:  Her  er  jeg. 
Herre ! 

Sig  mig,  hvad  min  Fjende  pønser  paa,  bod  Cola. 

Ja,  Herre,  svarede  Aanden;  men  hvo  er  din  Fjende? 

Ved  Du  ikke  det?  raabte  Cola  vredt. 

Nej,  jeg  ved  kun,  at  Du  har  mange  Fjender,  Herre! 

Saa  il  til  dem  Alle,  il  til  alle  Mennesker  og  meld  mig, 
hvad  de  tænke  paa. 

Det  kan  jeg  ikke,  Herre.  Din  Magt  over  mig  gaar  kun 
saa  vidt,  at  jeg  skal  trofast  melde,  hvad  Din  Fjende 
tænker. 

Saa  er  jeg  skammelig  forraadt  og  har  udgydt  uskyldigt 
Blod  til  ingen  Nytte!  raabte  Cola  fortvivlet. 

Aanden  spurgte:  Har  da  Den,  som  gav  Dig  Anvisning 
paa  mig,  ikke  tillige  sagt  Dig,  hvorledes  Du  kan  forstørre 
Din  Magt  over  mig? 

Nej,  svarede  Cola  og  erfarede  nu  af  Orso,  at  hvis  han 
vovede  at  se  ham  i  hans  sande  Skikkelse,  saa  vilde 
den  attraaede  store  Magt  blive  ham  tildel;  men  det  var 
farligt;  thi  i  det  Øjeblik  vilde  hans  Fjende  være  ham 
nær. 

Dette  vovede  Cola  ikke;  thi  han  var  ingen  modig  Mand; 
men  han  pintes  dog  af  Længsel  efter  at  vove  Forsøget, 
og  han  blev  fra  den  Dag  af  endnu  overmodigere  og  vel- 
lystigere end  før,  fordi  han  vidste,  at  naar  han  blot  vilde 
udsætte  sig  for  et  Øjebliks  Fare,  saa  fik  han  en  Magt, 
som  Ingen  vilde  være  istand  til  at  modstaa.  Desuden  gav 
han  sig  paany  til  at  studere  Magi  for  at  opdage,  om 
han   ikke   kunde   naa   Maalet   ad   en   lettere   Vej. 

Saaledes  skete  det,  at  han  forsømte  at  regere  retfær- 
dig og  at  give  Agt,  saa  at,  skjønt  Militsen  i  de  fleste 
Rioner  var  ham  hengiven  og  troede  paa  hans  vidunderlige 
Skjæbne,  blev  hans  Palads  paa  Kapitolium  en  Dag  saa 
pludselig  omringet  af  hans  Fjender,  at  han  ikke  saa  anden 
Udvej  end  at  forklæde  sig  som  Skorstensfejer  og  springe 
ud  af  et  Vindue,  og  da  han  et  Øjeblik  holdt  sig  fast  med 
Haanden,  blottedes  en  Guldarmring,  som  han  i  sin  kvind- 
agtige Pragtlyst  havde  vænnet  sig  til  at  bære,  og  man  op- 
dagede da  først,  at  det  var  en  Forklædt,  og  derpaa,  at  det 
var  Cola  selv. 

I  denne  Nød,  da  Alle  stimlede  om  ham  og  truede  med  at 
dræbe  ham,  kaldte  Cola  paa  Orso  og  sagde:  Vis  Dig 
nu  for  mig  og  hjælp  mig,  om  Du  kan! 

I  samme  Øjeblik  saa  Cola  et  stort  Syn:  Paradisets  Have 
og  Cheruberne,  der  dreve  de  første  Mennesker  ud  deraf, 
og  Kains  og  Abels  Ofring  og  Abels  Drab  og  hans  varme 
Blod,  der  dampede  og  blev  til  en  Skikkelse,  og  han 
pegede   hen   paa   Synet,   og   Mængden   saa    forfærdet   op. 

Og  han  skildrede  den,  hvad  han  saa,  i  saa  mægtige  Ord, 
at  den  ogsaa  troede  at  se  det. 

Derpaa  skiftede  Synet,  og  han  saa  Remus,  der  dræbtes 
af  Romulus,  og  Romulus,  der  dræbtes  af  Sabinerne,  og 
Serviiis  Tullius  og  hans  Svigersøn,  og  Cæsar  og  Brutus, 
og  Kejserne,  der  sank,  den  ene  for  den  anden;  han  saa 
dem  lyslevende  og  saa  dem  bløde,  og  igennem  hans  Ord 
saa  den  forfærdede  Mængde  det  Samme.  Og  han  saa  Orso 
og  Kejser  Maximus,  og  Orsiniernes  Slægt,  og  Giovanni 
Colonna  og  Fra  Morreale,  og  han  skreg  højt,  da  Fra 
Morreale  gik  halshugget  hen  imod  ham,  og  han  tilhyl- 
lede sit  Hoved,  og  Mængden  stod  tavs,  længe,  i  næsten 
en  Time,  og  Ingen  vilde  være  Hævneren,  indtil  den  unge 
Cecco,  Søn  af  Morreale,  drog  sit  Sværd  og  stødte  det 
i  Cola  som  sin  Faders  Hævner. 


Da  denne  Fortælling  var  endt,  sagde  Engelskmanden : 
„Hvad    er   nu    det    Historiske    deri?' 

„Hvad  er  det  Historiske  i  et  Sagn?  "  svarede  den  ita- 
lienske Læge. 

„Hvad  er  det  Historiske  i  Historien?  *  tilføjede  Fransk- 
manden. 

„Ja,  men,"  sagde  vor  Værtinde,  „det  var  dog  Umagen 
værd  at  vide,  hvorvidt  bevislige  historiske  Fakta  ligge 
til  Grund?" 

Lægen  svarede:  „Det,  tror  jeg,  er  Tilfældet  hele  Vejen 
igjennem.  Sagnet  har  ikke  i  ringeste  Maade  fordrejet  Colas 
Liv  med  Hensyn  til  de  egenlige  Fakta,  og  Sporgsmaalet 
er,  om  det  ikke  netop  med  sin  Mystik  betegner  Tids- 
alderen ganske  rigtig.  Et  andet  Spørgsmaal  er,  om  selve 
Historiegranskerne  ere  istand  til  at  forklare  visse  Be- 
givenheder i  Colas  Liv  bedre,  end  Sagnet  gjor,  f.  Ex. 
den  vanvittige  Maade,  hvorpaa  han  pludselig  fængslede 
og  pinte  en  Mængde  fornemme  Folk  og  ligesaa  plud- 
selig gav  dem  fri.  Sagnet  siger,  at  hans  Sorgløshed  efter 
hans  Tilbagekomst  hidrørte  fra  hans  magiske  Studier; 
Historien  oplyser,  støttet  paa  hans  egne  Breve,  at  han 
troede  sig  i  særligt  Forhold  til  Aanderne.  Og  endelig 
er  ingen  Historieskriver  istand  til  at  forklare  det  ma^rk- 

værdige  Faktum,  at  da  lian  liavdc  holdt  sin  sidste  Tale, 
stode  Alle,  baade  han  og  hans  Tilhorere,  i  lang  Tid 
aldeles  ubevægelige,  inden  han  l)lev  dræbt.  —  Men  hvo 
skal  nu  fortælle?' 

„Det    skal    De,"    sagde   Værtinden    til    l^ngelskmanden. 

„Jeg?  Jeg  har  ingen  Forpligtelse,  før  jeg  har  opdaget 
og  drukket  Dyds  vinen." 

„Men  De  selv,  Baronesse!"  raabte  Franskmanden  pg 
den  italienske  Læge  paa  engang. 

„Jeg?  De  vide  jo  godt,  at  jeg  ikke  er  Digterinde  og 
ikke  producerer  Noget,  hvori  Fantasien  spiller  Hoved- 
rollen. Jeg  tror  heller  ikke,  at  det  tilkommer  mit  Kjøn. 
Rousseau  udtalte  vistnok  den  korrekte  Dom,  da  han 
sagde,  at  han  ikke  vilde  nægte  une  femme,  men  les 
femmesi)  denne  Slags  Begavelse.  Vi  frembringe  ikke  Ideer. 
Jeg  anser  det  for  et  Uheld  eller  for  Tegn  paa  en  uheldig 
Tilstand  i  et  Lands  Literatur,  naar  Damer  optræde  som 
Digterinder.  Det  viser,  at  der  er  en  aandig  Stilstand, 
som  kun  ufuldkomment  skjules  ved,  at  man  gjentager 
de  gjængse  Ideer  under  en  anden  Form;  det  er  et  lille, 
tj'ndt  Blomsterlag  over  en  gold  Bund." 

Franskmanden  sagde:  „Hvis  Baronessen  vil  udvikle 
dette  Thema  lidt  videre,  vil  jeg  for  mit  Vedkommende 
modtage  det  som  Erstatning  for  hvilketsomhelst  andet 
diablerie.  Min  naadige  Frue  mener  altsaa,  at  Bunden 
bliver  gold,  hvor  Kvinden  hersker?" 

„Det  sagde  jeg  ikke,  Hr.  Diable;  slet  ikke.  Jeg  skulde 
mene,  at  der  har  været  kvindelige  Regenter,  hvis  Herre- 
dømme  har  været   velgjorende   .  .  .  ." 

„Ja,  men.  Fru  Baronesse,  se,  hvordan  det  dog  i  Al- 
mindelighed gaar  i  Verden,  naar  Damer  blande  sig  i 
alvorlige  Sager,  se,  hvordan  Standpunktet  forrykkes  og 
Alting  bliver  uberegneligt!" 

„Min  Herre,  De  overfalder  mig.  De  søger  at  føre  mig 
bunden  bort  til  Steder,  hvor  jeg  ikke  vil  hen.  Jeg  talte 
om  Literaturen,  og  De  fører  mig  ind  i  Politiken  og  klager 
over,  at  vi  Damer  forrykke  Standpunktet  ....  Vel,  Kvin- 
der i  en  høj  Stilling  kaldes  ofte  smaalige  og  intriguante, 
fordi   de,   som  man   paastaar,   tilsidesætte   det   Store   for 


1)  En  Kvinde,  men  Kvinderne. 

det  Smaa;  men  det  forholder  sig  ikke  saaledes.  De  til- 
sidesætte ikke  det  Store;  men  hvad  der  for  dem  er 
stort,  er  det  Individuelle,  især  Hjertets  Anliggender,  og 
de  have  ikke  ret  Sands  for,  hvad  Andre  kalde  stort. 
Vor  Dronning  Elisabeth  var  en  Undtagelse;  hun  havde 
den  mandlige  Evne  til  at  interessere  sig  for  almindelige, 
politiske  Spørgsmaal,  og  hendes  Interesse  og  Forfænge- 
lighed eller  Stolthed  i  denne  Retning  var  saa  stærk,  at 
hun  derfor  opofrede  Hjertets  Anliggender,  hvorimod  hen- 
des Modstander,  Maria  af  Skotland,  ogsaa  var  hendes 
Modsætning;  thi  ingen  Kvinde  har  for  Hjerteanliggenders 
Skyld  opofret  større,  almindelige  Sager.  Dette  følte  ogsaa 
Alle,  der  nærmede  sig  hende,  og  derfor  blev  hun  fata- 
listisk elsket  af  alle  Mænd.  Der  var  i  Maria  Stuart  en 
Djævel,  som  kun  en  Kvinde  kan  opdage.  Hendes  Hi- 
storie burde  skrives  af  en  Dame  ....  mine  Herrer,  naar 
jeg  har  skrevet  den,  skal  hver  af  Dem  til  Erstatning 
for  min  manglende  Fortælling  faa  et  Exemplar. 

De  Fleste  sagde,  at  man  for  ret  at  beundre  og  nyde 
dette  berømte  Skue,  Slutningen  af  „Præsternes  Kar- 
neval" —  som  det  romerske  Folk  i  Spøg  kalder  Paaske- 
festen —  burde  gaa  ned  til  Pladsen  foran  Kirken;  saa 
vilde  man  først  se  alle  Enkeltheder,  de  mangfoldige,  om- 
klatrende, mylrende  Folk,  der  tænde  Lamperne,  og  saa 
lidt  efter  lidt  blive  imponeret,  overvældet  af  Glandsen. 
Andre,  de  „gamle  Romere"  o:  de  Nordboer,  som  have 
oplevet  flere  Vintre  i  Rom,  sagde,  at  naar  man  gik  for 
nær,  fik  man  kun  Øje  paa  Enkeltheder  og  tabte  Over- 
blikket, og  selv  i  Afstand  var  det  Hele  ikke  noget  Stort, 
hvis  vi  ikke  fik  skyet  Vejr,  mørk  Baggrund  for  Lyset. 
Jeg  vidste  ikke  rigtig,  hvad  jeg  skulde  vælge,  og  lod 
Tilfældet  lede  mig.  Jeg  kom  Kl.  7  op  ved  Kirken  Trinitå 
dei  monti,  nærved  Monte  Pincio.  Højen  eller  Bjerget 
er  vel  henved  en  halv  Mil  fra  Peterskirken;  men  den 
vældige  Bygning  ses  tydelig  og  frit;  den  behersker  den 
mellemliggende  Dal  med  Staden  Rom  og  de  utallige  Kup- 
ler og  Spir,  som  om  det  Hele  havde  samlet  sig  beun- 
drende ved  dens  Fod;  den  er  ligesom  en  Konge,  der  i 
rolig,   overskuende   Majestæt  sidder  paa  sin   Throne. 

Solen  var  netop  gaaet  ned  paa  en  skyfri  Himmel; 
den  stærke  Lys-  og  Farveglans  var  sagtnet;  men  mod 
Vest,  bagved  og  lidt  over  Peterskirken,  dvælede  endnu 
en  rosenrød  Lue,  medens  der  tilhøjre,  over  Monte  Marios 
skjønne  Bølgelinier,  laa  henstrakt  noget  Ildrødt,  der  havde 
et  Udseende,  som  om  en  Gigant  i  Hast  havde  bestrøget 
Himlen  med  en  bred  Pensel  dyppet  i  en  Vulkan.  Medens 
man  saa  paa  disse  Farver,  tabte  de  sig  langsomt,  og 
de    tjente    kun    til   som    Baggrund    at    fremhæve    Peters- 

kirkens  alvorlige,  blaaligsorte  Kuppel;  men  samtidig  viste 
sig  et  gyldent  Lj's  foran  Kirken  eller  ved  dens  Fod 
og  kastede  et  svagt  Gjenskin  opad.  Da  jeg  første  Gang 
bemærkede  dette  Lys,  var  jeg  naaet  hen  til  Springvandet 
under  de  eviggrønne  Ege  udenfor  det  franske  Akademi, 
og  ved  Vandets  Pladsken  i  Stilheden  og  Halvmørket  og 
ved  det  besynderlig  Højtidsfulde  trindtomkring  kom  jeg 
i  en  Stemning,  hvorved  den  Illusion  ikke  blot  blev  mulig, 
men  kom  frivillig,  ja  med  Magt:  at  jeg  ikke  saa  Sol- 
nedgang, men  Solopgang.  Virkelig  bidrog  fra  nu  af 
Alt  til  paa  egen  Maade  at  vedligeholde  denne  Forestil- 
ling. Den  vestlige  og  nordvestlige  Himmel  var  bleven 
mørkere,  medens  Kirkens  mod  Øst  vendte  Facade  blev 
lysere,  gyldnere,  mere  tindrende.  Dette  Lys,  der  en  Stund 
var  ubestemt,  tiltog  i  Tj^delighed  og  fik  Form;  det  drog 
sig  opad  i  Linier,  der  efter  nogle  Minuters  Forløb  viste 
Pilastrene  og  Lisenerne,  og  efterat  disse  i  faa  Øjeblikke 
havde  staaet  halvmørke  med  lyse  Rande,  bleve  de  selv 
fuldstændig  hse  og  ligesom  gjennemsigtige;  saaledes  ogsaa 
med  Portalen  og  hele  Forsidens  Masse;  den  lyste,  var 
gjennemsigtig,  og  Gaaden  var  løst  —  Solen  stod  op, 
indvendig,  inde  i  Kirken;  Opstandelsen,  Paaskefestens  Mj'- 
sterium,    fandt    Sted    i  Kristenhedens    Domkirke. 

Endnu  faa  Øjeblikke,  og  Mysteriet  havde  udviklet  sig 
til  sejrrig  Virkelighed:  Lyset,  der  hidtil  langsomt  havde 
hævet  sig  op  af  Graven  i  Kirkens  Indre,  gled  i  fine 
Linier  opad  Kuplen,  som  det  lod  staa  i  dunkel  Majestæt, 
og  tog  Besiddelse  af  Lanternen  og  Spiret.  Der  koncentre- 
rede det  sig  et  Øjeblik  i  overordenlig  Glands,  sænkede  sig 
derpaa  og  omgav  Kuplen,  der  nu  ogsaa  blev  gylden- 
lysende  og  gjennemsigtig,  fuldforte  i  Hast  alle  Kirkens 
Linier  og  trak  sig  sluttelig  igjen  mest  glandsfuldt  op  i 
Lanternen  og  Spiret,  ligesom  skuende  ud  over  Verden 
og,  efter  fuldendt  Værk,  i  intensiv  Glæde  nydende  den 
Glæde,  det  bragte. 

Der  var  saa  stille,  hvor  jeg  stod,  under  de  eviggrønne 
Ege.  Kristen  eller  Ikke-Kristen,  Troende  eller  Ikke-Tro- 
ende,  Romer  eller  Fremmed,  alle  her  Forsamlede  følte 
Ærefrygt  og  sj'ntes  bange  for,  at  et  højt  Ord  skulde 
bringe    Synet    til    at   forsvinde.    Kun    Springvandet    plad- 

skede,  og  den  sagte  Lyd  var  ligesom  el  Symbol  paa,  at 
det  Jordiske  havde  trukket  sig  tilbage  i  dæmpet  Stilhed 
—  thi  ganske  tier  eller  dør  det  jo  ikke  —  medens  den 
store  Sandhed  stod  paa  Himlen,  at  os  er  en  Sol  op- 
gangen, en  Frelse  født.  Den  var  lovet  det  Skabte  i  Ti- 
dens Morgen,  den  stiger  ned  fra  Himlen  paa  uforklarlig 
Maade  og  rejser  sig  lige  uforklarlig  fra  de  store  Kæm- 
peres Grave;  den  hæver  sig  lysende,  naar  alt  andet  Lys 
er  slukt,  den  vinker  os  i  Afstand,  og  som  den  nu  gjør 
et  Tempel  af  Ler  og  Sten  til  gjennemsiglig  Ild,  vil  den 
gjøre  vort  Legeme  til  et  lutret,  uforkrænkeligt  Tempel  for 
Aanden.  O,  Lys,  lad  mig  skue  Dig  i  min  Dødsstund! 

Jeg  gik  tilbage  hen  imod  Obelisken  udenfor  Trinita 
dei  Monti.  Paa  Vejen  saa  jeg  mange  Vogne  med  svage- 
lige Engelske,  der  svagt  udbrøde  i  „beautiful!  splendid! 
glorious!"!).  Der  stod  ogsaa  en  Klynge  af  andre  Frem- 
mede, og  en  Maler  havde  med  en  Theaterkikkert  for 
Øjet  taget  en  Stilling,  som  om  det  Hele  var  til,  for  at 
han  for  et  beundrende  Auditorium  kunde  paapege  det 
Kunstrigtige  i  Lysets  Linier.  Mig  syntes  den  lille  Klown- 
scene  ganske  at  passe  som  Intermezzo  i  Mysteriet. 

Tæt  ved  det  øverste  af  spanske  Trappe  hjalp  jeg  en 
dejlig  lille  Dreng  op  paa  Muren,  for  at  han  kunde  se 
Lysglandsen.  Dog  havde  han  nok  egenlig  mindre  For- 
nøjelse af  det  stille,  fjerne,  lysende  Tem[3el  end  af  de 
to  lange,  lige  Gaslygterækker,  som  han  saa  nærmere,  dybt 
nede  henad  Via  dei  Condotti.  Da  jeg  et  Øjeblik  halvt 
vendte  mig,  saa  jeg  Moderens  blege  Ansigt,  og  —  under- 
fulde Syn!  —  det  fjerne  Lystempel  spejlede  sig  i  hendes 
store,  mørke  Øje.  Da  kom  pludselig  over  hendes  An- 
sigt et  stærkt  Blink,  der  flammede  en  ubeskrivelig  Glands 
over  hendes  fløjlssorte  Øjne,  og  fra  hele  Mængden  kom 
et  dæmpet  Udraab,  som  om  den  havde  set  og  beundret 
det  samme  som  jeg  —  men  Sagen  var,  at  i  dette  Øjeblik, 
i  et  Nu,  var  Kirkens  Belysning  bleven  forvandlet,  isteden- 
for  det  blidt-tindrende,  gyldne  Lys  var  med  overordentlig 
Kunstfærdighed  over  den  uhyre  Strækning  blevet  tændt 
et  stærkere,  rødligt  Lys,  der  drog  sig  i  Linier  paatvers, 
istedenfor  at  det  foregaaende  havde  draget  sig  paalangs 

1)  Smukt,  prægtigt,  glimrende. 

eller  opad.  Hvordan  det  gik  til,  hvor  mange  hundrede 
Mennesker  der  vare  i  Arbejde  og  i  samme  Moment  gjorde 
deres  Gjerning,  kan  jeg  ikke  sige,  da  jeg  jo  ikke  var  nede 
paa  Pladsen. 

Himlen  havde  formælet  sig  mere  med  Jorden.  Det  var 
ikke  lænijer  det  blot  Aandige,  det  almindelig  Frelsende, 
det  Opløftende,  Ideale,  der  stod  ligesom  udenfor  Jorden 
i  Himmelrummet;  men  det  var  en  Kirke  for  Ægteskab 
og  Barnedaab,  for  Andagt,  Skriftemaal,  Sakramente  til 
de  Døende  og  Lindring  for  de  Levende.  Selve  Kirken 
havde  skiftet  Form.  Ved  Belysning  i  Linier  paatvers  hæ- 
vede Facaden  sig  frem  som  byzantisk;  man  troede  gjen- 
nem  Ilden  at  se  Vestibulen  række  sig  frem  og  tage  Form 
efter  den  ældgamle,  afbrændte  Kirke;  Kuplen  syntes 
lavere,   og   Lanternen  glødede  som  en   Bavn. 

Jeg  gik  alene  hen  paa  Kvirinalet.  Der  var  slet  ingen 
Mennesker,  og  Kirken,  der  herfra  ses  endnu  tydeligere 
og  langt  mere  afsondret  end  fra  Monte  Pincio,  stod  paa 
den  uendelige,  hemmelighedsfulde,  stjernebesaaede,  blaa 
Nathimmel  som  en  ensom  Guldbygning,  hvorpaa  den 
opgaaende  Sol  spillede  og  funklede  fra  det  Fjerne.  Ja, 
Solen  var  ikke  længer  inde  i  Kirken.  Imod  sin  Villie  for- 
raader  Kirken  paa  selve  sin  Triumfnat,  at  den  ikke  har 
formaaet  at  rumme  det  Uendelige,  ikke  den  høje  Uni- 
versets og  Naturens  Aand,  der  skrider  frem  i  sin  egen 
salige  Klarhed  og  ikke  lader  sig  fængsle  til  Artikler  og 
Dogmer. 

